
PRATARMĖ 


Vieną 1936 metų pavasario vakarą, kai aš tebuvau keturiolikmetis 
berniūkštis, tėvas mane nusivedė į šokių vaidinimą Kijote. Prisime- 
nu tik keletą įspūdžių. Visų pirma, salėje buvome vieninteliai vaka- 
riečiai (iš Olandijos buvome atvykę tik prieš keletą savaičių), tad 
niekada iki šiol nebuvau susidūręs su kultūrine izoliacija, ir jaučiau 
ją itin stipriai. Antra, be galo džiaugiausi, jog vos po mėnesio inten- 
syvių japonų kalbos studijų galėjau suprasti aplinkinių pokalbių nuo- 
trupas. Scenoje šokusių japonių beveik neprisimenu. Atmintyje iš- 
liko tik jų ryškūs kimono. Tada neįsivaizdavau, kad po penkiasde- 
šimties metų tolimajame Niujorke viena iš tokių merginų taps gera 
mano drauge ir pasakos man savo neįprastus atsiminimus. 

Man, kaip istorikui, memuarai yra medžiagos šaltinis. Prisimi- 
nimai suteikia daugiau žinių ne apie patį autorių, o apie jo aplinką. 
Tuo jie ir skiriasi nuo biografijos. Memuarų autorius niekada nesi- 
gilina į ateitį, o Žmogus, rašantis biografiją, žvelgia į ją kaip į savaime 
suprantamą dalyką. Autobiografija — tai tarsi pievoje strikčiojantis 
kiškis, kurio mes klaustume, į ką gi jis panašus. Iš kur jis gali žinoti? 
Kita vertus, jei norime sužinoti apie pačią pievą, niekas negalėtų 
papasakoti geriau už jį, aišku, išskyrus tai, ko neturėjo galimybės 
pamatyti pats kiškis. 


Visa tai sakau kaip akademikas, šiais skirtumais pagrindęs savo 
veikalą. Turiu prisipažinti, jog mano brangi draugė Nita Seijuri pa- 
skatino mane permąstyti savo pažiūras. Taip, ji mums nušviečia tą 
paslaptingą pasaulį, kuriame jai teko gyventi — kiškio nuomonė apie 
pievą. Turbūt nėra geresnio geišų gyvenimo aprašymo nei tas, kurį 
siūlo Seijuri. Bet ji palieka pasakojimą apie pačią save, kuris daug 
išsamesnis, tikslesnis ir labiau dėmesį kaustantis nei ištisas skyrius 
apie ją knygoje „Japonijos brangenybių spindesys“ arba įvairūs žur- 
nalų straipsniai, spausdinti pastaraisiais metais. Rodos kalbant apie 
šį neįprastą reiškinį, niekas taip gerai nepažįsta memuarų autoriaus 
kaip jis pats save. 

Seijuri išgarsėjo atsitiktinai. Ir kitos moterys nugyveno panašų 
gyvenimą. Garsioji Kato Juki, geiša, užkariavusi (Džordžo) George 
Morgan(-o), J. Pierpont sūnėno širdį ir šio amžiaus pradžioje tapusi 
jo nuotaka tremtyje, nugyveno labiau neįprastą gyvenimą nei Seiju- 
ri. Bet tik Seijuri parašė tokią išbaigtą sagą. Ilgą laiką tikėjau, kad 
šitaip ji pasielgė dėl laimingo atsitiktinumo. Jei ji būtų likusi Japo- 
nijoje, jos gyvenimas būtų buvęs per daug įvairus, kad ji galėtų ap- 
mąstyti savo prisiminimus. Kaip ten bebūtų, 1956 metais aplinky- 
bės susiklostė taip, kad Seijuri galėjo emigruoti į Jungtines Valstijas. 
Pastaruosius keturiasdešimt metų ji gyveno Niujorke, Valdorfo Bokš- 
to trisdešimt antrajame aukšte, kur savo bute buvo susikūrusi ele- 
gantišką japonų stiliaus aplinką. Net ir čia jos gyvenimas ėjo įprasta 
vaga. Jos kambariai regėjo daugybę japonų artistų, intelektualų, ver- 
slininkų ir net vieną kitą gangsterį. Nebuvau sutikęs jos iki 1985 
metų, kada ir susipažinome. Kaip Japonijos stipendininkas buvau 
girdėjęs Seijuri vardą, bet beveik nieko apie ją nežinojau. Mūsų drau- 
gystė augo, ir ji vis labiau pasitikėjo manimi. Kartą paklausiau, ar ji 
kada nors leis papasakoti savo istoriją. 

— Galbūt, Džekobai-san, bet tik jei tu pats ją parašysi. 

Taigi šitaip prasidėjo mūsų darbas. Seijuri labiau norėjo diktuo- 
ti savo prisiminimus, nei pati juos rašyti. Nes kaip pati paaiškino, ji 
buvo įpratusi kalbėtis akis į akį, tad nežinotų nuo ko pradėti, jei 
niekas jos nesiklauso. Aš sutikau. Rankraštis buvo diktuojamas aš- 
tuoniolika mėnesių. Niekada gerai nesupratau Seijuri Kijoto tarmės, 
kurioje geišos vadino save geiko, o kimono kartais buvo vadinamas 
obebe, tad susimąsčiau, kaip šiuos niuansus reikės pateikti vertime. 
Bet jau nuo pat pradžių pasinėriau į jos pasaulį. Susitikdavome va- 
karais (išskyrus kelis atvejus), nes dėl įpratimo būtent tada Seijuri 
protas buvo žvaliausias. Dažniausiai ji norėdavo susitikti savo bute 


Valdorfo bokšte, bet kartkartėmis susitikdavome atskirame kamba- 
ryje, japonų restorane Park aveniu. Ten ją gerai pažinojo. Mūsų su- 
sitikimai tęsdavosi dvi, tris valandas. Nors įrašinėdavome į juostą, 
jos sekretorė taip pat labai kruopščiai užrašydavo pasakojimą. Bet 
Seijuri visada pasakodavo man, o ne sekretorei ar diktofonui. Kai ji 
abejodavo nuo ko pradėti, aš jai padėdavau. Aš buvau tas pagrindas, 
nepapasakota, jei neįgysiu jos pasitikėjimo. Seijuri pasirinko mane 
savo stenografistu, galbūt ji ilgai laukė, kol sutiks tinkamą kandi- 
datą. Ė 

Taip kyla pagrindinis klausimas: kodėl Seijuri nori papasakoti 
savo istoriją? Geišos neduoda jokių formalių tylėjimo įžadų, bet sa- 
votiškas įžadas egzistuoja dėl japonų įsitikinimų, kad nėra nieko ben- 
dra tarp to, kas vyksta iš ryto biure ir to, kas vyksta vakare už 
uždarų durų. Tai du skirtingi dalykai ir visada lieka tokie. Geišos 
paprastai nepasakoja savo patyrimo, kad jį kas užrašytų. Kaip ir 
prostitutės, žemesnis jų atitikmuo, geišos dažniausiai žino, ar tikrai 
vienas arba kitas visuomenės veikėjas kartais maunasi kelnes ant tos 
pačios kojos. Turbūt tai jų garbės klausimas, nes šios naktinės plaš- 
takės savo vaidmenį supranta kaip savotišką Žmonių pasitikėjimą. 
Bet kokiu atveju, pasitikėjimo netekusi geiša atsiduria keblioje pa- 
dėtyje. Savąją istoriją Seijuri pasakojo neįprastomis aplinkybėmis. 
Japonijoje nebebuvo likę nė vieno, kuris turėtų įtakos Seijuri, nes 
visi ryšiai su gimtąja šalimi buvo nutrūkę. Tai, nors ir iš dalies, pa- 
aiškina, kodėl ji nesijautė suvaržyta ir nebetylėjo. Bet lieka neaišku, 
kodėl gi ji pasirinko pokalbio formą. Nedrįsau to klausti. O kas, jei 
ji, besiaiškindama savo pačios dvejones, ims ir persigalvos? Net bai- 
gęs rankraštį nenorėjau to klausti. Tik tada, kai ji jau buvo gavusi iš 
leidėjo pinigus, pajutau, kad dabar jau saugu pasidomėti, kodėl ji 
panoro aprašyti savo gyvenimą. 

— O ką dar turėdama tiek laiko galiu daryti? — atsakė ji. 

Ar tikrai jos priežastys buvo tokios paprastos, palieku spręsti 
skaitytojams. 

Nors ji ir norėjo, kad jos biografija būtų parašyta, Seijuri iškėlė 
kelias sąlygas. Ji pageidavo, kad rankraštis būtų išspausdintas tik po 
jos ir po jame minimų vyrų mirties. Kaip paaiškėjo, jie visi mirė 
anksčiau už ją. Seijuri labai rūpėjo, kad jos išpažintis nė vieno ne- 
įskaudintų. Kai tik galėdavau, palikdavau tikruosius vardus, bet Sei- 
juri netgi nuo manęs nuslėpė tikruosius vardus. Toks buvo geišų 
susitarimas, minėti lankytojus epitetais. Kai susiduriama su tokiu 


veikėju kaip ponas šlapdriba, apie kurio pleiskanas galima suprasti 
iš jo pravardės, skaitytojas, manąs, kad Seijuri bando jį pralinksmin- 
ti, greičiausiai visai nesuprato jos ketinimų. 

Kai paprašiau Seijuri leidimo naudotis diktofonu, norėjau ap- 
sisaugoti nuo galimų jos sekretorės klaidų. Iki pat jos mirties (ji 
mirė praėjusiais metais) svarsčiau, ar neturėjau ir kitų priežasčių, 
tokių kaip kad išsaugoti jos balsą, kuris buvo toks išraiškingas, kokio 
niekada nebuvo tekę girdėti. Paprastai ji kalbėjo taip švelniai, kaip 
ir buvo galima tikėtis iš moters, kurios darbas buvo linksminti vy- 
rus. Bet, kai norėdavo ką gyvai pavaizduoti, jos balsas priversdavo 
mane manyti, kad kambaryje yra kokie šeši ar septyni žmonės. Ir 
dabar aš kartais savo studijoje klausausi tų įrašų, sunkiai tikėdamas, 
kad jos jau nebėra. 

Džekobas Harhusas 
Arnoldas Rusofas, Niujorko universiteto 
Japonijos istorijos profesorius 


SS pirmas skyrius 


sivaizduok, kad mudu sėdime tyliame kambaryje, kurio langai 

išeina į sodą, gurkšnojame žalią arbatą, besišnekučiuodami apie 

senus laikus, ir aš tau sakau: „Ta popietė, kai susitikau tą ir tą 

..., buvo geriausia popietė mano gyvenime, bet kartu ji buvo pati 
blogiausia“. Laukiu, kol tu pastatysi puodelį ir paklausi: „Tai kokia 
ji vis dėlto buvo? Geriausia ar blogiausia? Juk negali tuo pat metu 
būti ir gera, ir bloga!“ Tikriausiai imčiau juoktis pati iš savęs ir 
sutikčiau su tavimi. Bet iš tiesų, ta popietė, kai sutikau poną Tanaką 
Ičiro, buvo ir geriausia, ir blogiausia mano gyvenime. Jis atrodė toks 
žavus, jog rodės, kad net jo žuvimi atsiduodančios rankos skleidžia 
malonų aromatą. Jei nebūčiau sutikusi jo, niekada nebūčiau tapusi 
geiša.. 

Be to, gimiau ir užaugau ne tam, kad tapčiau Kijoto geiša. Aš 
ir gimiau visai ne Kijote. Esu žvejo duktė iš mažo Joroido miestelio 
prie Japonų jūros. Per visą savo gyvenimą tik saujelei žmonių esu 
pasakojusi apie Joroidą, namus, kuriuose augau, savo tėvus ar vyres- 
niąją seserį, o tuo labiau apie tai, kaip tapau geiša, ar kaip jaučiausi 
ja būdama. Žmonės mieliau vaizduojasi, kad mano motina ir močiu- 
tė taip pat buvo geišos ir, kad vos tik nustojusi žysti motinos krūtį, 

pradėjau mokytis šokti. Kartą, prieš daugelį metų, pildama vienam 
vyrui sakę!, nugirdau jį minint, kad prieš savaitę jam teko būti Jo- 
roide. Pasijutau lyg paukštelis, perskridęs vandenyną, ir sutikęs su- 
tvėrimą, mačiusį jo lizdą. Buvau taip nustebusi, kad nesusilaikiau 
nepasakiusi: 

— Joroidas! Aš ten užaugau! 

Vargšas žmogelis! Jo veidas ištįso iš nustebimo. Jis iš paskuti- 
niųjų stengėsi šypsotis, bet negalėjo nuslėpti didžiulės nuostabos, 
atsispindėjusios jo veide. 

— Jūs iš Joroido? — paklausė jis. — Negali būti! 

Prieš daugelį metų buvau išmokusi nutaisyti šypseną, prime- 
nančią sustingusios No*ž kaukės bruožus. Buvo patogu, nes kiekvie- 
nas tą šypseną galėjo suprasti kaip nori, tad galite įsivaizduoti, kad 
ji dažnai man pagelbėdavo. Taigi šįkart irgi nusprendžiau ja pasinau- 
doti. Kaip visuomet, man pavyko. Jis giliai atsiduso ir su trenksmu 
pastatė puodelį. Įpyliau dar sakės. Tada jis pradėjo nesulaikomai 
kvatoti. Neabejoju, kad jis juokėsi su palengvėjimu. 

— Puiki mintis! — kvatodamasis tarė jis, — tu užaugai tame 
purviname Joroide. Tai tas pat, kaip plikyti arbatą kibire. — Ir, dar 
sykį nusijuokęs, pasakė: 

— Štai kodėl su tavimi visuomet linksma, Seijuri-san. Kartais 
aš beveik patikiu tavo juokeliais. 

Man nepatinka būti lyginamai su kibire užplikyta arbata, bet 
tam tikra prasme jo žodžiuose buvo tiesos. Vis dėlto aš iš tiesų 
augau Joroide, o tai niekam nekelia susižavėjimo. Galiausiai, mažai 
kas apsilanko tame kaimelyje, o jo gyventojai neturi galimybės iš jo 
išvažiuoti. Jūs turbūt stebitės, o kaip man pavyko? Štai čia ir pra- 
sideda mano istorija. 


Joroide, mūsų mažame žvejų kaimelyje, aš užaugau name, kurį va- 
dinau „įkaušusiu“. Jis stovėjo prie pakrantės uolos, kur visada pūtė 
vėjas. Būdama vaikas galvojau, kad vandenynas persišaldė, nes visa- 
da šniokšdavo, o jam griausmingai nusičiaudėjus manydavau, jog jį 
tuojau ištiks priepuolis. Čiaudulys tebuvo didelis vėjo gūsis, kuris 
tarsi sprogdavo, o purslai ir putos purkšdamos skriedavo į šalis. Man 
atrodė, kad mūsų namelį įžeisdavo nuolatinis vandenyno čiaudėji- 
mas tiesiai jam į veidą, todėl jis šiek tiek pasviro, traukdamasis jam 


'" Japoniška ryžių degtinė. 
? Japonų teatro kaukė. 


12 


iš kelio. Tikriausiai namelis būtų sugriuvęs, jei tėvas nebūtų iškirtęs 
rąsto iš sulūžusios valties ir parėmęs juo pastogės. Dėl to namas 
tapo panašus į ramentu pasirėmusį įkaušusį senį. 

Pakrypusiame name ir mano gyvenimas buvo iškreiptas: Nuo 
pat vaikystės buvau lyg iš akies traukta motina, visai nepanaši nei į 
tėvą, nei į vyresnę seserį. Motina sakė, jog esame panašios todėl, 
kad tokios gimėme — abi turėjome ypatingas akis. Retai kada Ja- 
ponijoje sutiksi žmogų, turintį tokias akis. Daugelio akys — tamsiai 
rudos, o mano motinos buvo šviesiai pilkos. Manosios tokios pat. 
Pasakiau motinai, jog maniau, kad kažkas pradūrė jos akis, ir todėl 
ištekėjo visas rašalas. Jai ši mintis atrodė juokinga. Būrėjai sakė, kad 
motinos akys blyškios, nes jos asmenybėje yra per daug vandens. Jo 
tiek, kad kitų keturių elementų beveik nėra ir todėl jos būdo bruo- 
žai neryškūs. Kaimo žmonės dažnai sakydavo, kad ji turėjo būti gra- 
ži, nes tokie buvo jos tėvai. Tačiau ir persikas, ir grybas yra skanūs, 
bet tarpusavyje nesuderinami dalykai. Gamta jai iškrėtė pokštą. Iš 
motinos ji paveldėjo putlią, atvipusią apatinę lūpą, o iš tėvo — kam- 
puotą žandikaulį. Jos veidas buvo panašus į dailų paveikslą, įstatytą 
į pernelyg sunkius rėmus. Malonias pilkas motinos akis dengė tan- 
kios blakstienos, kurios suteikdavo įspūdingumo jos tėvui, bet ji 
visuomet atrodė išsigandusi. 

Mano motina sakė ištekėjusi už tėvo, nes jos asmenybėje buvo 
per daug vandens, o jame buvo per daug medžio. Žmonės, pažinoję 
mano tėvą, suprato, ką motina tuo norėjo pasakyti. Vanduo, greitai 
tekėdamas iš vienos vietos į kitą, visada randa plyšį, pro kurį gali 
prasiskverbti. O medis sutvirtina žemę. Tėvo tvirtumas buvo jam 
naudingas, nes jis buvo žvejys. Kaip žinia, medis vandenyje neskęs- 
ta, todėl žmonės, turintys savyje daug medžio, puikiai jaučiasi jūro- 
je. Tiesą sakant, jis labai mėgo jūrą ir niekur nuo jos nenutoldavo. 
Tėvas net išsimaudęs vonioje kvepėdavo jūra. Jei jis nežvejodavo; 
sėdėdavo mūsų tamsiame kambaryje, taisydamas tinklus. Net jei 
tinklai būtų buvę gyvi miegantys padarai, tėvas nebūtų jų pažadinęs, 
nes jis dirbdavo be galo lėtai. Jis viską darydavo labai lėtai. Net 
tuomet, kai tėvas sutelkdavo į ką nors visą savo dėmesį, galėdavai 
išbėgti laukan ir išsemti vandenį iš valties, kol jis nutaisydavo ati- 
tinkamą veido išraišką. Tėvo veidas buvo labai raukšlėtas, ir kiekvie- 
noje jo raukšlėje slypėjo vienas ar kitas rūpestis, todėl atrodė, kad 
tai jau ne jo veidas, o kažkoks medis, ant kurio šakų įvairūs paukš- 
čiai susisuko sau lizdus. Tėvas sunkiai valdė savo veido išraišką ir 
visuomet atrodė išvargęs. 


15 


Būdama kokių šešerių ar septynerių metų, išsiaiškinau tai, apie 
ką anksčiau nenutuokiau. Kartą jo paklausiau: „Tėti, kodėl tu toks 
senas?“ Jis kilstelėjo antakius, kurie tapo panašūs į nedidelius skė- 
čius, gaubiančius akis, giliai atsiduso, krestelėjo galvą ir tarė: „Ne- 
žinau“. Pažvelgiau į motiną. Ši žvilgsniu parodė, jog į klausimą at- 
sakys kitą kartą. Kitą dieną, nepratardamos nė žodžio, nusileidome 
nuo kaimelio kalvos ir pasukome į kapines, esančias miškelyje. Mo- 
tina nusivedė mane prie trijų kampinių kapų, kurių balti paminkli- 
niai akmenys buvo aukštesni už mane. Juose iš viršaus žemyn buvo 
surašyti kažkokie grėsmingi juodi ženklai, bet aš jau gana ilgai lan- 
kiau kaimo mokyklą, tad galėjau suprasti, kur baigiasi vienas, ir pra- 
sideda kitas. Motina parodė antkapių link ir tarė: „Tai Nacu, Saka- 
moto Minoros žmona“. Sakamoto Minora buvo mano tėvas. „Mirė 
dvidešimt ketverių metų, devynioliktais Meijo3? metais.“ Tada ji pa- 
rodė į kitą kapą: „Džiničiro, Sakamoto Minoros sūnus, mirė būda- 
mas šešerių, devynioliktaisiais Meijo metais,“ šalia esantis visiškai 
toks pat kapas, ant kurio buvo užrašytas Masao vardas, amžius treji 
metai. Tuomet supratau, jog kadaise tėvas buvo vedęs, ir visa jo 
šeima mirusi. Netrukus aš grįžau prie tų kapų ir bestovėdama su- 
pratau, kaip sunkiai slegia liūdesys. Rodės, kad mano kūnas tapo 
dvigubai sunkesnis, lyg kapai būtų traukę jį žemyn. 


-- 


Būdami kartu lyg vanduo ir medis, tėvai puikiai išlaikė tarpusavio 
pusiausvyrą ir gimdė vaikus, kuriuose jų savybės derėjo viena prie 
kitos. Neabejoju, kad jie ir patys nustebo, taip papildydami vienas 
kitą. Turiu galvoje ne tik tai, kad buvau labai panaši į motiną ir 
paveldėjau jos neįprastas akis, o mano sesuo Sacu — buvo lyg iš 
akies trauktas tėvas. Sacu buvo šešeriais metais vyresnė, todėl jai 
leisdavo daryti tai, ko neleisdavo man. Tačiau atrodė, kad Sacu vis- 
ką darydavo kažkaip atsitiktinai, lyg netyčia. Jei, tarkime, paprašėte 
jos įpilti į indą sriubos iš puodo, ji įpils, bet atrodys, kad ji tik 
laimingo atsitiktinumo dėka neprapylė jos pro šalį. Kartą ji įsipjovė 
žuvimi, tačiau ne darinėdama ją peiliu, o nešdama ją. Sesuo kilo į 
kalvą, nešdama rankoje į popierių įvyniotą žuvį, ši išsprūdo, nukrito 
ant kojos ir įpjovė ją peleku. 

Gal mūsų tėvai būtų turėję ir daugiau vaikų, ne tik Sacu ir 
3 Devynioliktais imperatoriaus Meijo valdymo metais. Metai Japonijoje 
skaičiuojami nuo kiekvieno imperatoriaus valdymo pradžios. 

mane. Tėvas svajojo turėti berniuką, kad padėtų žvejyboje. Man 
sulaukus septynerių, mama labai sunkiai susirgo. Tai turbūt buvo 
kaulų vėžys, bet tuo metu aš nesupratau, kas jai atsitiko. Jai gelbėjo 
tik miegas, tad ji pradėjo miegoti kaip katė, tai yra, kitaip tariant, 
nuolatos. Ji miegodavo ištisus mėnesius, o vos nubudusi imdavo 
dejuoti. Supratau, kad joje kažkas keičiasi, bet, žinodama apie van- 
denį jos asmenyje, visiškai dėl to nesirūpinau. Kartais ji per kelis 
mėnesius labai sublogdavo, bet taip pat greit ir sustiprėdavo. Kai 
sulaukiau devynerių, jos žandikauliai ėmė tiesiog kyšoti ir ji niekada 
nebepriaugo svorio. Aš nesuvokiau, kad dėl ligos iš jos vanduo ėmė 
garuoti. Žinote, kaip jūros dumbliai, kurie paprastai būna drėgni ir 
lankstūs, o išdžiūvę lengvai lūžta. Pamažu mano motinos gyvybingu- 
mas ėmė ją apleisti. 

Kartą popietę aš sėdėjau ant grindų ir dainavau svirpliui, kurį 
buvau aptikusi tą rytą. Staiga už durų pasigirdo balsas: 

— Oi! Atidarykite! Tai gydytojas Miura! 

Daktaras Miura atvažiuodavo į mūsų kaimą kartą per savaitę, 
ir suširgusią mano motiną nuolat lankydavo. Tądien tėvas buvo na- 
muose, nes artėjo audra. Jis sėdėjo savo įprastoje vietoje ant grindų 
ir didelėmis, vorą primenančiomis rankomis narpliojo žuvų tinklus. 
Jis pažvelgė į mane ir pakėlė pirštą. Tai reiškė, kad turiu atidaryti 
duris. 

Daktaras Miura buvo svarbus žmogus, bent jau tuo tikėjo mū- 
sų kaimo gyventojai. Jis studijavo Tokijuje ir mokėjo gerokai dau- 
giau kinų hieroglifų, nei kas kitas. Daktaras Miura buvo labai išdi- 
dus ir tokių būtybių kaip aš išvis nepastebėdavo. Kai pravėriau du- 
ris, jis nusiavė batus ir įžengė į namą paskui mane. 

— Sakamoto-san, norėčiau gyventi taip, kaip jūs, — tarė. jis 
tėvui, — ir ištisas dienas žvejoti atviroje jūroje. Kaip garbinga! O 
audringomis dienomis galėčiau ilsėtis. Matau, jūsų Žmona vis dar 
miega, — priėjęs tarė jis. — Gaila. Ketinau ją apžiūrėti. 

— Hm? — pratarė tėvas. 

— Žinote, manęs nebus čia kitą savaitę. Gal galėtumėt ją pa- 
žadinti? 

Mano tėvas kiek užtruko, painiodamasis iš tinklo, bet galiausiai 
atsistojo. 

— Čijo-san, — tarė jis man, — atnešk gydytojui puodelį arba- 
tos. 

Tais laikais mano vardas buvo Čijo, ir dar ilgai niekas manęs 
nevadins geišos vardu — Seijuri. 

Tėvas kartu su daktaru įėjo į kambarį, kur miegojo mama. Klau- 
siausi už durų, bet nenugirdau nė žodžio iš jų pokalbio, girdėjau tik 
motinos dejones. Įsitraukiau į arbatos ruošą. Netrukus trindamas 
rankas grįžo gydytojas. Jo veidas atrodė rūstus. Grįžus tėvui jie abu 
susėdo prie stalo kambario viduryje. 

— Atėjo laikas jums pasakyti, Sakamoto-san, — pradėjo po- 
kalbį daktaras, — kad pasikalbėtumėt su kaimelio moterimis, gal 
su ponia Sugi. Paprašykite jos pasiūti jūsų Žmonai naują apdarą. 

— Kad aš neturiu pinigų, daktare, — atsakė tėvas. 

— Visi šiais laikais vargstame. Aš jus suprantu. Bet jūs priva- 
lote padaryti tai dėl žmonos. Ji neturėtų mirti, vilkėdama šiais nu- 
driskusiais rūbais. 

— Vadinasi, ji greitai mirs? 

— Galbūt po kelių savaičių. Ji kenčia saubingus skausmus. Mir- 
tis jai būtų išsigelbėjimas. 

Daugiau nebegirdėjau jų balsų, nes mano ausyse aidėjo garsas, 
tarsi koks išsigandęs paukštis plazdentų sparnais. Nežinau, gal tai 
plakė mano širdis. Bet, jei jums yra tekę matyti paukštį, įskridusį 
į šventyklą ir bandantį iš ten išsivaduoti, jūs suprasite, kaip karšt- 
ligiškai šokinėjo mano mintys. Visada maniau, kad motina papras- 
čiausiai serga. Nesakysiu, jog niekada nesvarsčiau, kas nutiktų, jei ji 
mirtų. Mąsčiau apie jos mirtį lygiai taip pat, kaip ir apie tai, kas 
galėtų atsitikti, jei per žemės drebėjimą prasmegtų po žeme mūsų 
namas. Vargu ar beliktume gyvi. 

— Visą laiką maniau, kad mirsiu pirmas, — vis kartojo mano 
tėvas. 

— "Tu jau senas, Sakamoto-san, bet stiprios sveikatos. Dar tu- 
rėtum pagyventi kokius ketverius ar penkerius metus. Paliksiu tų 
tablečių tavo žmonai. Jei prireiks, duok iškart dvi. 

Jie dar šiek tiek pasikalbėjo apie vaistus, paskui daktaras Miura 
išėjo. Tėvas, sėdėdamas nugara į mane, kurį laiką nepratarė nė žo- 
džio. Jis buvo be marškinių, rodėsi, kad oda visai jam netinka; kuo 
ilgiau žvelgiau į jį, tuo labiau jis man priminė keistą formų ir audi- 
nių rinkinį. Tėvo nugarkaulis buvo vieni gumbai ir takeliai. Jo galva 
buvo nusėta bespalvių dėmių ir priminė sumuštą vaisių, o rankos pri- 
minė į odą įvyniotus kadaruojančius šakalius. Svarsčiau, kaip aš su juo 
gyvensiu, jei motina mirs. Nenorėjau jo palikti, bet supratau, kad ma- 
mai mirus namas atrodys tuščias, net jei tėvas liks jame gyventi. 

Galiausiai tėvas sušnibždėjo mano vardą. Aš priėjau ir atsiklau- 
piau šalia jo. 

— Tai labai svarbu, — tarė jis. 

Jo veidas atrodė apsunkęs, o akys bėgiojo taip, tarsi jis nega- 
lėtų jų suvaldyti. Maniau, jis bando prisiversti man pasakyti, kad 
miršta mama, bet jis teištarė: 

— Nusileisk į kaimelį ir parnešk smilkalų altoriui. 

Mūsų altorius stovėjo ant senos dėžės šalia įėjimo į virtuvę, tai 
buvo vienintelė vertybė mūsų suklypusiame name. Priešais nelygiai 
išdrožinėtą Amidą*, vakarų rojaus Budą?, stovėjo juodos laidojimo 
lentelės, ant kurių buvo surašyti budistiniai mūsų mirusių protėvių 
vardai. 

— Bet tėve, ... ar nenorėjai dar ko pasakyti? 

Tikėjausi, kad jis atsakys, bet jis mostelėjo ranka, duodamas 
suprasti, kad man metas eiti. 


Takas, vedantis kaimelin, ėjo palei pakrantės uolas. Tokiu oru juo 
eiti nebuvo lengva, bet aš jaučiau dėkingumą žvarbiam vėjui, kuris 
išpūtė man iš galvos visas nerimastingas mintis. Jūra šėlo, bangos 
skilo tarsi akmenys, virstantys aštriais ašmenimis, kurie, rodos, ga- 
lėjo įpjauti. Man atrodė, kad pasaulis jaučiasi taip pat, kaip ir aš. Ar 
gyvenimas nėra tik audra, nušluojanti viską, kas buvo nutikę anks- 
čiau, ir paliekanti tik tuštumą ir nežinią. Niekada nebuvau apie tai 
susimąsčiusi. Kad atsikratyčiau šių minčių, nubėgau takeliu žemyn. 
Joroidas buvo mažytis miestelis prie siauros įlankos. Dažniausiai jū- 
ra būdavo tarsi nusėta žvejų, bet šiandieną temačiau vos kelias į 
krantą grįžtančias valtis, kaip visada, jos man buvo panašios į vaba- 
lėlius. Tikrai artėjo audra, girdėjosi griausmas. Žvejai įlankoje ma- 
tėsi vis blankiau, kol galiausiai pranyko už lietaus uždangos. Mačiau, 
kaip audra pamažu kopia priešais esančiu šlaitu. Ant manęs ėmė 
kristi pirmieji stambūs lietaus lašai, ir nepraėjus nė sekundei per- 
mirkau iki paskutinio siūlelio, lyg būčiau įkritusi į jūrą. 

Joroide tebuvo vienintelis kelias, vedantis prie paradinių Japo- 
nijos pakrantės jūros gėrybių kompanijos durų. Kelkrašty stovėjo 
namai, kurių prieškambariuose buvo parduotuvės. Bėgau gatve link 
Okados namo, kur buvo parduodamos pramoninės prekės, bet tuo 
metu man nutiko tai, kas įprastai turi dideles pasekmes. Aš suklu- 
pau ir nugriuvau tiesiai prieš traukinį. Tuo metu mane ištiko viena 


* Amidas — japonų dievas. 
5 Buda — Rytų šalių dievas. 

iš mažų, bet siaubingų nesėkmių, tokių kaip suklupimas prieš pat 
artėjantį traukinį. Lietui lyjant kelias pažliugo, ir aš paslydau. Kritau 
priekin, tiesiai veidu į purvą. Matyt, kurį laiką gulėjau be žado, nes 
prisimenu tik mane apėmusį keistą sąstingį, o burnoje jutau kažką 
labai glitaus. Išgirdau balsus, paskui pajutau, kad mane pakelia ir 
neša. Galiu pasakyti, kad nešė mane į Japonijos pakrantės jūros 
gėrybių kompaniją, nes užuodžiau visur tvyrantį žuvų kvapą. Išgir- 
dau pliaukštelėjimą, kai kažkas nustūmė nuo medinio stalo visą žu- 
vies laimikį. Mane paguldė ant jo slidaus paviršiaus. Žinojau, kad 
buvau permirkusi nuo lietaus, ir be to, buvau kruvina, purvina, basa 
ir vilkinti valstietiškais drabužiais. Nežinojau tik to, kad ši akimirka 
viską pakeis. Štai tokiomis aplinkybėmis aš suvokiau žvelgianti į po- 
ną Tanaką Ičiro. 

Aš daug kartų buvau mačiusi poną Tanaką mūsų kaimelyje. Jis 
gyveno gretimame didesniame miestelyje, bet atvažiuodavo kiekvie- 
ną dieną, nes jo šeimai priklausė Japonijos pakrantės jūros gėrybių 
kompanija. Jis nevilkėjo paprastų valstiečių drabužių, kaip kad žve- 
jai. Dažniausiai jis būdavo apsivilkęs vyrišku kimono ir apsimovęs 
kimono kelnėmis, ir priminė man samurajų, kokį galima pamatyti 
paveiksluose. Jo oda buvo tamsi ir įtempta tarsi būgnas, o švytintys 
skruostakaulių kauburiai priminė traškią žuvies odą. Aš visuomet 
juo žavėjausi. Kai mums su vaikais mėtant pupmaišį ponas Tanaka 
išeidavo iš jūros gėrybių kompanijos, aš visada sustodavau, norėda- 
ma pažvelgti į jį. 

Gulėjau ant slidaus stalo, kol ponas Tanaka apžiūrinėjo mano 
lūpą, pirštais patemdamas ją žemyn ir visaip kraipydamas mano gal- 
vą. Galų gale jis pastebėjo mano pilkas akis, žvelgiančias į jį su tokiu 
susižavėjimu, kad buvo neįmanoma apsimesti, jog nežiūriu į jį. Jis 
nepašiepė manęs, nors, tiesą pasakius, elgiausi tikrai akiplėšišikai. Ir 
net nenusuko žvilgsnio į šoną, lyg jam nerūpėtų, kur aš žiūriu ir ką 
galvoju. Mes ilgai žvelgėme vienas į kitą, taip ilgai, kad pajutau šal- 
tuką, nors oras jūros gėrybių kompanijos patalpose buvo drėgnas ir 
tvankus. 

Pagaliau jis tarė: „Aš tave pažįstu. Tu esi senojo Sakamoto jau- 
nėlė“. 

Būdama dar vaikas, supratau, kad ponas Tanaka aplinkinį pa- 
saulį matė tokį, koks jis buvo. Jis niekada neatrodydavo toks suglu- 
męs ir apstulbęs, kaip mano tėvas. Atrodė, kad jis mato pušies sa- 
kus, bėgančius iš jos kamieno, ir šviečiantį ratą danguje, kur debesys 
uždengė saulę. Jis gyveno realiame pasaulyje, net jei jis ne visada 

būdavo malonus. Žinojau, kad jis pastebi ir medžius, ir purvą, ir 
vaikus gatvėje, bet nesitikėjau, kad jis kada būtų pastebėjęs mane. 

Galbūt dėl to jam bekalbant mano akyse pradėjo kauptis aša- 
ros. Ponas Tanaka mane pasodino. Maniau, kad jis lieps man išeiti, 
bet išgirdau: „Neryk kraujo, mažyle, juk nenori, kad tavo pilve at- 
sirastų akmenų. Tavimi dėtas aš išspjaučiau jį ant grindų“. 

— Mergaitės kraujas, pone Tanaka? — paklausė vienas iš vy- 
rų. — Čia, kur mes laikome žuvį? 

Suprantate, „žvejai yra labai prietaringi. Labiausiai jiems nepa- 
tinka, jei moterys turi ką bendra su žvejyba. Vienas žmogus iš mūsų 
kaimo, ponas Jamura, vieną rytą rado savo dukterį bežaidžiančią jo 
valtyje. Jis mušė ją lazda, po to visą valtį išplovė su sake ir šarmu 
taip, kad ant medžio atsirado baltų dėmių ruožų. Bet ir to nepaka- 
ko. Ponas Jamura pasikvietė Šinto šventiką, kad šis palaimintų valtį. 
Ir viso to prireikė, visa tai jis padarė tik todėl, kad jo dukrelė žaidė 
ten, kur gaudoma žuvis. O ponas Tanaka ėmė ir pasiūlė išspjauti 
kraują ant grindų kambaryje, kur valoma žuvis. 

— Jei šitaip bijote, kad jos seilės nuplaus žuvų vidurius, — 
pasakė ponas Tanaka, — pasiimkite juos namo. Aš turiu jų ir dau- 
giau. 

— Bet tai ne viduriai, pone. 

— Aš manau, kad jos kraujas bus švariausias dalykas, kada nors 
patekęs ant šių grindų. Drąsiau! — pasakė man ponas Tanaka, — 
išspjauk jį. 

Sėdėjau ant slidaus stalo, nežinodama, kaip pasielgti. Maniau, 
kad būtų siaubinga nepaklusti ponui Tanakai, bet abejoju, ar būčiau 
drįsusi jį išspjauti, jei vienas šių vyrų nebūtų išsišnirpštęs nosies 
tiesiai ant grindų. Pamačiusi tai, nebegalėjau ilgiau susilaikyti ir iš- 
spjoviau kraują, kaip buvo liepęs ponas Tanaka. Visi vyrai pasibjau- 
rėję atsitraukė, išskyrus pono Tanakos padėjėją Sugį, kuriam buvo 
liepta pakviesti daktarą Miurą. 

— Nežinau, kur jis, — pasakė Sugis, bet iš tikrųjų tai reiškė, 
kad jis paprasčiausiai nenorėjo man padėti. 

Aš pasakiau ponui Tanakai, kad prieš kelias minutes daktaras 
buvo mūsų namuose. 

— Kur tu gyveni? — paklausė manęs ponas Tanaka. 

— Tame mažame įkaušusiame namuke, stovinčiame ant uolų. 

— Ką reiškia „įkaušęs“? 

— Jis taip pakrypęs, kad atrodo, lyg būtų per daug išgėręs. 

Rodės, kad ponas Tanaka nelabai žino, ką daryti. „Gerai, Sugi, 

eik tiesiai į Sakamotos pakrypusį namelį ir paieškok daktaro Miu- 
ros. Tau nebus sunku jį rasti. Jei išgirsi ką nors garsiai rėkiant, žinok, 
kad tai jis bado savo pacientus.“ 

Maniau, kad Sugiui išėjus, ponas Tanaka grįš prie darbo, bet jis 
tebestovėjo prie stalo, žiūrėdamas į mane. Pajutau, kaip kaista ma- 
no veidas. Galiausiai jis ištarė, mano manymu, labai protingus žo- 
džius: 

— Tau ant veido išdygo gumbas. 

Jis priėjo prie stalčiaus, išėmė mažą veidroduką ir parodė jį 
man. Mano lūpa iš tiesų buvo ištinusi ir pamėlynavusi. 


— Bet labiausiai noriu žinoti, — tęsė jis, — iš kur tos tavo 
neįprastos akys, ir kodėl tu nepanaši į savo tėvą? 

— Mano akys tokios pačios, kaip ir mano motinos, — pasakiau 
aš, — 0 mano tėvas toks raukšlėtas, kad net neįsivaizduoju, kaip iš 


tikrųjų jo veidas atrodo. 
— Vieną dieną ir tu būsi susiraukšlėjusi. 
— Bet kai kurios jo raukšlės yra tokios, kad rodos gali pama- 


tyti priežastis, dėl kurių jos atsirado, — tariau aš. — Jo pakaušis 
toks pat senas, kaip ir veidas, bet glotnus lyg kiaušinis. 

— Nepagarbu šitaip kalbėti apie savo tėvą, — pasakė ponas 
Tanaka. — Bet manau, kad tai tiesa. 


"Tada jis pasakė žodžius, nuo kurių aš taip išraudau, kad mano 
rausvos lūpos tikriausiai atrodė baltos kaip sniegas. 

„Taigi, kaip toks raukšlėtas tėvas, kurio galva primena kiaušinį, 
turi tokią gražią dukterį kaip tu?“ 

Paskui aš daugelį metų taip dažnai buvau vadinama gražia, kad 
net negaliu visko prisiminti. Žinoma, geiša visada vadinama gražia, 
net jei ji tokia ir nėra. Bet tuomet, kai išgirdau tai iš pono Tanakos, 
nieko nežinojau apie geišas, todėl beveik patikėjau, kad jis sako tiesą. 


Kai ponas Tanaka patepė vaistais mano lūpą, ir aš nupirkau smilka- 
lų, kurių mane buvo siuntęs tėvas, nuėjau namo. Buvau be galo 
susijaudinusi, ir mintys mano galvoje kirbėjo labiau, nei skruzdės 
skruzdėlyne. Niekaip negalėjau susitvardyti. Jaučiausi tarsi vėjo blaš- 
koma popieriaus skiautė. Mano galvoje pynėsi mintys apie motiną ir 
sužeistą lūpą, bet jas vis užgoždavo malonūs prisiminimai apie poną 
Tanaką. Sustojau ant uolų ir žvelgiau į jūrą, kur bangos, net ir audrai 
pasibaigus, panėšėjo į akmens skeveldras, o dangus nusidažė rudai. 
Apsidairiau, ar niekas manęs nestebi, tada įspraudžiau smilkalus į 

dėžutę ir ištariau švilpiančiam vėjui pono Tanakos vardą, vis karto- 
jau ir kartojau jį tol, kol pasijutau laiminga ir kiekviename skieme- 
nyje išgirdau skambant muziką. Suprantu, kad tuomet elgiausi kvai- 
lai, bet buvau tik pasimetusi maža mergytė. 

Po pietų mano tėvas išėjo į kaimą pasižiūrėti, kaip žvejai žai- 
džia japonų šachmatais, o mudvi su Sacu tylėdamos tvarkėme vir- 
tuvę. Bandžiau prisiminti, kaip jaučiausi būdama su ponu Tanaka, 
bet šaltoje namų tyloje šis jausmas išgaravo. Jo vietoje atsiradusi 
mintis apie motinos ligą kėlė stingdantį siaubą. Mąsčiau, kiek laiko 
liko iki tos dienos, kai ji bus palaidota su kitais tėvo šeimos nariais. 
Kas bus su manimi? Maniau, kad po motinos mirties Sacu užims jos 
vietą. Pažvelgiau į savo seserį, plaunančią metalinį puodą, kuriame 
mes virdavome sriubą. Nors puodas stovėjo priešais ją ir sesers akys 
žvelgė tiesiai į jį, man buvo aišku, kad Sacu jo nemato. Galiausiai 
tariau: 

— Sacu-san, aš blogai jaučiuosi. 

— Eik laukan ir pasišildyk vandens voniai, — atsakė ji, brauk- 
dama drėgna ranka plaukus nuo akių. 

— Aš nenoriu maudytis, — pasakiau aš. — Sacu, mamytė 
greitai mirs. 

— Pažvelk, šis puodas įtrūkęs! 

— Jis neįtrūkęs, — tariau aš, — šis įdrėskimas atsirado jau 
seniai. 

— Kaip tuomet iš jo galėjo išbėgti vanduo? 

— Tu pati jį išpylei, aš mačiau. 

Kurį laiką iš Sacu veido buvo matyti, kad ją užplūdo kažkokie 
stiprūs prieštaringi jausmai. Bet ji daugiau nieko nebesakė, tik pa- 
ėmė puodą ir nuėjo link durų jo išmesti. 

SS antras skyrius 


šaušęs rytas išsklaidė visą nerimą, ir aš nuėjau paplaukioti tven- 

kinyje, prie mūsų namų esančioje pušų giraitėje. Kaimo vaikai at- 

eidavo čia kiekvieną rytą, kai tik būdavo puikus oras. Sacu taip 
pat kartais ateidavo, ji vilkėdavo nedailia maudymosi suknele, pa- 
siūta iš senų tėvo žūklės drabužių. Suknelė nelabai tiko maudymui- 
si, nes ji nukardavo ant krūtinės, ir kiekvieną kartą, kai lipdavo iš 
vandens, koks nors berniūkštis sušukdavo: „Žiūrėkit! Matosi Fudžio 
kalnas!“ Bet ji vis tiek vilkėdavo šią suknią. 

Apie vidurdienį nutariau grįžti namo ko nors užkąsti. Sacu kar- 
tu su pono Tanakos padėjėjo Sugio sūnumi buvo išėjusi kiek anks- 
čiau. Ji šokinėjo aplink jį tarsi šunytis. Jei jis kur eidavo, jis žvelg- 
davo per petį, kad duotų ženklą, jog ji turi eiti jam iš paskos, ir ji 
eidavo. Nesitikėjau susitikti jos ligi pat pietų, bet artėdama link 
namo, tiesiai priešais save ant tako pamačiau ją, atsišliejusią į medį. 
Jei jūs būtumėte pamatę ją, būtumėte viską supratę teisingai, bet aš 
tebuvau maža mergaitė, taigi temačiau tik tai, kad Sacu buvo pasi- 
kėlusi savo maudymosi suknelę, o Sugio sūnus žaidė su „Fudžio 
kalnais“, kaip juos vadindavo berniukai. 

Net ir prieš motinos ligą mano sesuo buvo kiek pilnoka. Jos 

krūtys buvo šiek tiek nepaklusnios, kaip ir jos plaukai. O ką neįpras- 
to rado jose Sugio berniukas. Jis krutino jas rankomis, pastumdavo 
į šoną ir stebėdavo, kaip jos siūbuoja ir grįžta į savo vietą. Žinojau, 
jog nederėtų šnipinėti, bet nežinojau, ką turėčiau daryti, nes jie 
buvo man pastoję kelią namo. Ir staiga už savęs išgirdau vyrišką 
balsą: 

— Čijo-čan, kodėl tu tupi už šio medžio? 

Buvau iš maudynių grįžtanti devynmetė, ir mano kūnas netu- 
rėjo ko slėpti... tad nesunku atspėti, kuo aš vilkėjau. 

Kai vis tebetupėdama ant takelio ir kiek įmanoma besistengda- 
ma pridengti savo nuogumą atsigręžiau, pamačiau poną Tanaką. Var- 
gu ar galėjau būti labiau sutrikusi. 

— Tai Čia tas tavo įkaušęs namelis, — tarė jis. — O, čia pat 
ir Sugio berniukas. Atrodo, jis labai užsiėmęs! Kas toji mergina? 

— Na, greičiausiai, tai mano sesuo, pone Tanaka. Laukiau, kol 
jie nueis. 

Ponas Tanaka, prisidėjęs rankas prie burnos šūktelėjo, ir tada 
išgirdau, kaip Sugio sūnus nubėgo takeliu žemyn. Mano sesuo, tur- 
būt, pabėgo kartu su juo. Ponas Tanaka pasakė man, kad dabar galiu 
eiti namo ir apsirengti. „O kai pamatysi savo seserį, — tarė jis, — 
perduok jai štai šitą.“ 

Jis padavė man žuvies galvos didumo ryšulėlį. „Tai šiek tiek 
kiniškų žolelių, — pasakė jis, — neklausykite daktaro Miuros, kad 
jos nepadeda. Tegu tavo sesuo iš šių žolelių išverda arbatą ir duoda 
jos motinai, ji malšina skausmą. Tai labai vertingos vaistažolės. Žiū- 
rėk, nepamesk jų.“ 

— Tuomet geriau aš pati išvirsiu arbatos, nes mano sesuo ne- 
kaip ją verda. 

— (Gydytojas Miura pasakė man, kad tavo motina serga, — 
tarė jis, — dabar tu sakai, kad tavo sesuo negali net arbatos išvirti! 
Tavo tėvas labai senas, taigi, kas bus su tavimi, Čijo-čan? Kas gi 
dabar tavimi rūpinsis? 

—- Manau, kad aš pati. 

— Pažįstu vieną rimtą žmogų, dabar jis jau senas, bet, kai jis 
buvo tavo metų, mirė jo tėvas. Po metų mirė ir jo motina, jo vyres- 
nysis brolis pabėgo į Osaką ir paliko jį visai vieną. Panašu į tave, ar 
ne? 

Ponas Tanaka pažvelgė į mane tarsi sakytų, kad nedrįsčiau jam 
prieštarauti. 

— To žmogaus vardas yra Tanaka Ičiro, — tęsė jis, — taip, tai 
aš, tada mano vardas buvo Morihaši Ičiro. Kai buvau dvylikos, Ta- 
nakų šeima priglaudė mane. Kiek vėliau aš vedžiau jų dukterį ir 
tapau vienu iš jų. Dabar tvarkau šeimos jūros gėrybių verslą. Kaip 
matai, galiausiai viskas baigėsi gerai. Galbūt ir tau nutiks panašiai. 

Vieną akimirką žiūrėjau į žilus pono Tanakos plaukus ir į raukš- 
les prie jo antakių, kurie priminė medžio žievę. Man atrodė, kad jis 
išmintingiausias ir daugiausiai žinantis žmogus pasaulyje. Tikėjau, 
jog jis žino tai, ko aš niekada nežinosiu, buvo elegantiškas, kokia aš 
niekuomet nebūsiu, ir dėvėjo puikų kimono, kokio aš niekada netu- 
rėsiu galimybės vilkėti. Sėdėjau prieš jį purve nuoga, susivėlusiais 
plaukais ir išteptu veidu, mano oda kvepėjo tvenkinio vandeniu. 

— Nemanau, kad kas panorės įdukrinti mane, — pasakiau aš. 

— Kodėl gi ne? Juk tu gudri mergaitė. Vadini savo namą įkau- 
šusiu, o tėvo galvą lygini su kiaušiniu! 

— Bet ji iš tiesų panaši į kiaušinį. 

— Būtų protingiau šitaip nekalbėti. Na, o dabar bėk, Čijo-čan, 
juk nori priešpiečių, ar ne? Jei tavo sesuo išvirė sriubos, galėsi gulėti 
ant grindų ir laižyti ką ji prapils pro šalį. 


Nuo tada aš pradėjau fantazuoti, kad ponas Tanaka įdukrins mane. 
Kartais aš visiškai pamirštu, kaip anuomet kankinausi. Manau, kad 
stvėriau viską, kas galėjo suteikti komfortą. Dažnai, kai jaučiausi 
susirūpinusi, įsivaizduodavau motiną, kai rytais ji dar nedejuodavo iš 
skausmo. Kai buvau ketverių, per Obono? šventes mūsų kaime tuo 
metų laiku kviesdavome mirusiųjų dvasias. Po kelių apeigų vakarų 
kapinėse ir po to, kai degindavome prie namų laužus, kad dvasios 
rastų kelią namo, mes susirinkdavome Šinto? šventykloje, kuri sto- 
vi ant įlankos uolų. Tik įėjus pro šventyklos vartus buvo aikštelė, 
papuošta popieriniais žibintais, pakabintais tarp medžių. Kurį laiką 
mudvi su mama šokome kartu su kitais kaimiečiais, grojant būg- 
nams ir fleitai, bet galiausiai pavargau, ir ji aikštės pakraštyje sūpavo 
mane savo glėbyje. Netrukus nuo uolų papūtė vėjas, ir vienas žibin- 
tas užsiliepsnojo. Mes stebėjome kaip liepsna šokinėja tarp virvių, ir 
žibintas lėtai skriejo žemyn, kol jį pagavo vėjo gūsis. Jis sukosi ore 


6 Obono šventė — japonų Vėlinės. 
" Šintas — japonų dievas. 

tiesiai prieš mus, švytėdamas auksinėmis žarijomis. Rodėsi, kad jis 
nutūpė ant žemės, bet tada mudvi su mama pamatėme, kaip jis 
pagautas vėjo gūsio pakilo ir ėmė lėkti tiesiai į mus. Pajutau, kad 
motina, paleidusi mane, puolė rankomis sklaidyti ugnį, bet tada, 
pavėjui link medžių nešamos liepsnelės užgeso. Niekas, netgi mano 
mama nenukentėjo. 


Praėjus savaitei, kai mano fantazijos apie įdukrinimą jau buvo suve- 
šėjusios, vieną pavakarę grįžau namo ir radau poną Tanaką, besėdintį 
su mano tėvu už mažojo stalelio. Žinojau, kad jie kalbėjosi apie 
kažkokius rimtus dalykus, nes net nepastebėjo manęs įeinant. 

— Taigi, Sakamoto, ką tu pasakysi apie manąjį pasiūlymą? 

— Kad nežinau, pone, — atsakė mano tėvas, — negaliu įsi- 
vaizduoti mergaičių gyvenant kur kitur. 

— Suprantu, bet taip joms būtų kur kas geriau, o ir jums taip 
pat. Pasimatykite su jais, ryt po pietų jie atvažiuoja į kaimą. 

Ponas Tanaka atsistojo išeiti. Aš apsimečiau ką tik grįžusi, taigi 
mes susitikome prie durų. 

— Kalbėjausi su tėvu apie tave, Čijo-čan, — tarė jis man. — 
Aš gyvenu kitapus kalnagūbrio, Senzurio mieste. Jis didesnis už Jo- 
roidą. Manau, tau patiks. Kodėl gi rytoj jums su Sacu ten neatvy- 
kus? Pamatysi mano namus, susipažinsi su mano mažąja dukrele. 
Galbūt, net liksi nakvoti. Tik vienai nakčiai, supranti, o tada aš 
parvešiu tave namo. Ką manai? 

Pasakiau, kad būtų labai puiku. Kiek įmanydama stengiausi ap- 
simesti, kad nepastebiu nieko neįprasto. Bet mano galvoje tarsi kas 
būtų sprogęs. Vos tegalėjau surinkti minčių nuotrupas. Buvo aišku, 
kad viena mano dalis beviltiškai tikėjosi, kad po motinos mirties 
ponas Tanaka įdukrins mane, bet kita mano dalis labai to bijojo. 
Jaučiau gėdą vien nuo minties, kad galėčiau gyventi kažkur kitur, o 
ne savo įkaušusiame name. Išvykus ponui Tanakai, bandžiau susiras- 
ti užsiėmimą virtuvėje, bet pasijutau tarsi Sacu, nes beveik nieko 
prieš save nebemačiau. Nežinau, kiek prabėgo laiko. Išgirdau tėvą 
šnirpščiant nosimi, jis turbūt verkė. Nuo tos minties mano veidas 
nukaito iš gėdos. Kai galiausiai prisiverčiau į jį pažvelgti, pamačiau 
jį vėl narpliojant vieną iš tinklų, bet stovintį tarpduryje, vedančiame 
į galinį kambarį, kur nušviesta saulės gulėjo mano motina. Paklodė 
buvo prilipusi lyg kokia oda. 

Kitą dieną, prieš susitikimą su ponu Tanaka, nusišveičiau kojas ir 
trumpam pamerkiau jas vonioje, kuri tebuvo vandens šildytuvo da- 
lis, kažkieno palikta mūsų kaime, nupjauta viršūne, o vidus išklotas 
medžiu. Kurį laiką sėdėjau, žvelgiau į jūrą ir jaučiausi nepriklauso- 
ma, nes pirmą kartą gyvenime pamatysiu šį tą daugiau nei mūsų 
mažas kaimelis. Kai Sacu ir aš priėjome Japonų pakrantės jūros gė- 
rybių kompaniją, pamatėme žvejus, prieplaukoje kraunančius laimi- 
kį. Su jais buvo ir mano tėvas, jis čiupo žuvis savo kaulėtomis ran- 
komis ir metė jas į krepšį. Akimirką jis žiūrėjo į mus su Sacu, po 
to nusišluostė veidą į marškinių rankovę. Jo bruožai kažkodėl man 
atrodė sunkesni nei įprastai. Vėliau vyrai nešė krepšius ir dėjo juos 
į pono Tanakos vežimo galą. Aš užsilipau ant rato, kad galėčiau ma- 
tyti. Beveik visos žuvys žvelgė stiklinėmis akimis, bet daugelis jų 
žiopčiojo, ir man atrodė tarsi jos šauktų. Bandžiau jas paguosti sa- 
kydama: „Jūs keliaujate į Senzuru, mažosios žuvelės! Viskas bus 
gerai“. 

Nebūtų nieko gero, jei pasakyčiau tiesą. 

Galiausiai išėjo ponas Tanaka ir liepė mudviem su Sacu sėstis 
su juo į vežimą. Aš sėdėjau per vidurį, taip arti, kad prie savo rankos 
galėjau justi pono Tanakos kimono. Negalėjau neraudonuoti. Sacu 
žiūrėjo tiesiai į mane, bet rodės, kad ji nieko nepastebėjo, ji atrodė 
sumišusi kaip visada. 

Didžiąją kelionės dalį atsisukus stebėjau, kaip žuvys vartaliojasi 
krepšiuose. Išvažiuojant iš Joroido ir bekylant į kalną, ratas užvažia- 
vo ant akmens, ir vežimas staigiai pakrypo. Vienas jūros ešerys su 
trenksmu nukrito ant žemės, ir taip buvo sugrąžintas į gyvenimą. 
Buvo sunku žiūrėti, kaip jis blaškosi ir dūsta. Ašarų kupinomis aki- 
mis nusisukau šalin, bet kad ir kaip stengiausi jas nuslėpti, vis tiek 
ponas Tanaka pastebėjo. Kai įdėjo žuvį atgal ir keliavome toliau, jis 
paklausė manęs, kas buvo nutikę. 

— Vargšė žuvis! — pasakiau aš. 

— Tu visai kaip mano žmona. Dažniausiai ji mato jau negyvas 
žuvis, bet jei ji turi paruošti gyvą krabą ar kokią kitą dar gyvą žuvį, 
ji apsiverkia ir ima dainuoti joms dainelę. 

Ponas Tanaka išmokė mane dainelę, iš tiesų, ji labiau priminė 
maldą. Ją sukūrė jo žmona. Ji dainuoja ją krabams, o mes pakeitėme 
žodžius ir dainavome ją žuviai: 

Suzuki jo suzuki! 
Jobucu šite kure! 


Mažasis ešeriuk, mažasis ešeriuk! 


Skubėk į Budos girią! 


Tada jis išmokė mane kitą dainą, kurios anksčiau niekada ne- 
buvau girdėjusi. Dainavome ją už mūsų krepšyje gulinčiai plekšnei, 
į dvi judančias sagas panašiomis akimis. 


Nemure jo, ai ai karei jo! 
Niva ja makiba ni 

Tori mo hicuji mo 

Mina nemureba 

Hoši va mado kara 

Džin no hikari o 

Sosogu, kono joru! 


Eik miegot, geroji plekšne, 
juk visi seniai sapnuos: 

ir paukšteliai, ir avytės 
snaudžia soduos ir laukuos. 
Žvaigždės savo aukso šviesą 
kiekvienuos namuos 

šįvakar dalys pro langus. 
Žaižaruos. 


Šiek tiek vėliau mes užvažiavome į kalną, ir netrukus pasirodė 
Senzurio miestas. Diena buvo apsiniaukusi, viskas atrodė pilka. Aš 
pirmą kartą žvelgiau į pasaulį ne iš Joroido ir nemaniau, kad kada 
jo labai pasiilgsiu. Aplink įlanką matėsi nendriniai miesto stogai, ir 
tarp pilkų kalnų irgi, o už-jų matėsi geležies spalvos jūra, su balto- 
mis, tarsi šukės, dėmėmis. Tolėliau nuo jūros peizažas turėtų būti 
gražus, bet skersai per jį besidriekiantis geležinkelis bjaurojo jį tarsi 
randas. Senzuru buvo purvinas, dvokiantis miesteliūkštis. Netgi van- 
denynas turėjo keistą kvapą, lyg jame pūtų žuvys. 

Valtys buvo apibraižytos, kai kurios jų sijos suskilusios, atrodė 
lyg jos būtų kovojusios viena su kita. Mudvi su Sacu ilgokai sėdė- 
jome prielaukoje, kol atėjo ponas Tanaka ir pakvietė mus į Pakran- 
tės jūros gėrybių valdybą. Leidomės ilgu koridoriumi. Koridorius 

taip dvokė žuvies atliekomis, kad blogiau nebūtų buvę net ir žuvies 
pilve. Bet didžiai mano nuostabai, koridoriaus gale buvo nedidelis 
biuras. Man, devynmetei, jis atrodė puikus. Įėjusios, mudvi su Sacu 
stovėjome basos ant akmeninių grindų, nes už žingsnio, tiesiai prieš 
mus buvo pakyla, užtiesta tatamiu?. Gal būt tos pakylėtos grindys 
ir padarė man didžiausią įspūdį, viskas atrodė išdidžiai. Bet kokiu 
atveju, maniau, kad tai pats gražiausias kambarys, kokį tik esu ma- 
čiusi. Dabar man rodos juokinga, jog žuvų prekeivio biuras mažame 
bjauriame miestelyje prie Japonijos jūros iš viso galėtų kam padaryti 
įspūdį. 

Ant pakylos, pasidėjusi priegalvį, sėdėjo senyva moteris, kuri 
mudvi pamačiusi atsistojo, po to atsiklaupė ant priegalvio pakraščio. 
Ji buvo sena, ir atrodė ekscentriška, vargu, ar jūs kada sutiksite 
neramesnį žmogų. Jei ji netampė savo kimono, tai trynė akies kraš- 
telį arba lietė nosį. Visą tą laiką ji dūsavo, nes jautėsi kalta keldama 
tokį neramumą. 

Ponas Tanaka pasakė jai: „Tai Čijo-čan ir jos vyresnioji sesuo 
Sacu-san“. 

Aš nusilenkiau jai, į ką ponia Neramioji tik linktelėjo galva. 
Tada ji atsiduso taip giliai, kaip niekada iki šiol, ir ėmė liesti ant jos 
kaklo sukietėjusį šašą. 

— Nagi, vadinasi tu esi Sacu? — pasidomėjo ji, vis dar žiūrė- 
dama tiesiai į mane. 

— "Aš esu Sacu, — pasakė mano sesuo. 

— Kada tu gimusi? 

Sacu atrodė kiek sutrikusi, nes nebuvo tikra, kurios iš mūsų 
ponia Neramioji klausia, taigi atsakiau už ją: „Ji gimusi Jaučio me- 
tais“. 

Senoji moteris ištiesė ranką ir plekštelėjo man. Bet tai ji pada- 
rė savitu būdu, bakstelėdama keletą kartų į žandikaulį. Žinojau, kad 
tai tik plekštelėjimas, nes į mane ji žvelgė meiliai. 

— Ji pakankamai graži, ar ne? Kokios neįprastos akys! Ir matyt, 
kad ji protinga. Tik pažvelk į ją. — Tada ji pasisuko į mano seserį 
ir tarė, — taigi, Jaučio metais, penkiolikos metų, planeta — Vene- 
ra, šeši, balta. Hm... Prieik arčiau. 

Sacu priėjo, kaip buvo liepta. Ponia Neramioji nagrinėjo jos 
veidą ne tik akimis, bet ir pirštų galiukais. Kurį laiką ji sugaišo iš 


8 Tatamis — japoniškas šiaudinis kilimėlis. 

visų pusių apžiūrinėdama Sacu nosį ir ausis, keletą kartų įžnybdama 
į ausies spenelį. Vėliau ji leido suprasti, kad su Sacu baigė, ir atėjo 
mano eilė. 

— Tu gimusi Beždžionės metais. Galiu pasakyti tai, vos tik 
pažvelgusi į tave. Kokią nuostabią vandens įtaką tu turi! Aštuoni, 
balta, planeta — Saturnas. Tu esi labai patraukli mergaitė. Prieik 
arčiau. 

Dabar ji su manimi elgėsi lygiai taip pat, kaip su Sacu, žnaibė 
mano ausis ir panašiai. Aš tebegalvojau apie šašą ant jos kaklo, ji 
krapštė jį tais pačiais pirštais. Netrukus ji atsistojo ir nulipo ant 
akmeninių grindų, kur sovėjome mes. Ji kiek užtruko, besiaudama 
zori?, bet galiausiai pasisuko ir pažvelgė į poną Tanaką. Rodės, kad 
jis ją suprato iš žvilgsnio; išėjo iš kambario ir uždarė duris. 

Ponia Neramioji atrišo valstietiškus Sacu marškinius ir nuvilko 
juos. Ji palietė Sacu krūtis, pasižiūrėjo po pažastimis, tada apsuko 
ją ir pažiūrėjo į Sacu nugarą. Aš buvau taip sutrikusi, kad vos ne vos 
prisiverčiau žiūrėti. Aišku, man ir anksčiau buvo tekę matyti nuogą 
Sacu, bet tai, kaip ponia Neramioji ją lietė, atrodė nepadoriau, nei 
kai Sacu buvo apsinuoginusi prieš Sugio berniuką. Bet, tarsi to dar 
būtų negana, ponia Neramioji nutraukė Sacu kelnes žemėn, nužvel- 
gė ją nuo galvos iki kojų, apsuko ir vėl nužvelgė. 

— Išlipk iš kelnių, — paliepė ji. 

Sacu atrodė dar labiau sutrikusi nei anksčiau, bet ji išlipo, pa- 
likdama kelnes ant akmeninių grindų. Ponia Neramioji paėmė ją už 
pečių ir pasodino ant pakylos. Sacu buvo visiškai nuoga. Manau, ji 
kaip ir aš nesuprato, kodėl turėtų šitaip sėdėti. Bet ji neturėjo laiko 
stebėtis, nes ponia Neramioji palietė Sacu kelius ir praskėtė juos. 
Be didelių dvejonių ji padėjo savo rankas tarp Sacu kojų. Nebega- 
lėjau ilgiau žiūrėti. Manau, Sacu priešinosi, nes ponia Neramioji su- 
riko, ir tuo pat metu išgirdau garsų pliaukštelėjimą, ponia Neramioji 
sudavė Sacu per koją, nes vėliau toje vietoje pastebėjau raudoną 
žymę. Akimirksniu ponia Neramioji susivaldė ir liepė Sacu apsireng- 
ti. Jai besirengiant, girdėjau šnirpštimą. Greičiausiai Sacu verkė, bet 
aš neišdrįsau pažvelgti į ją. 

Po to ponia Neramioji priėjo prie manęs, ir akimirksniu mano 
kelnės nusmuko iki kelių, o marškiniai, kaip ir Sacu, buvo nuvilkti. 
Aš neturėjau krūtų, kurias senoji ponia galėtų pasukioti, bet ji pasi- 


2 Zori — japoniški sandalai. 

žiūrėjo po pažastimis ir apsuko mane aplink taip, kaip ir mano se- 
serį prieš numaudama kelnes ir pasodindama ją ant pakylos. Siau- 
bingai bijojau to, ką ji ketino daryti, todėl norėdama praskėsti mano 
kelius ji taip pat turėjo suduoti, kaip ir Sacu. Aš suliepsnojau ir 
nukaitau, besistengdama sulaikyti ašaras. Jos pirštai atsidūrė tarp 
mano kojų, ir aš pajutau, kad ji man taip įžnybė, jog net apsiverkiau. 
Kai ji liepė man apsirengti, pasijutau tarsi užtvanka, laikanti visą 
upę. Bet aš bijojau, kad jei mudvi su Sacu pradėsime kūkčioti kaip 
vaikai, ponas Tanaka blogai apie mus pagalvos. 

— Mergaitės sveikos, — pasakė ji ponui Tanakai, kai šis įėjo į 
kambarį, — ir labai tinkamos. Abi nesugadintos. Vyresnioji turi per 
daug medžio, bet jaunesnioji turi puikų santykį su vandeniu. Netgi 
per daug gerą santykį, ar nemanai? Jos vyresnioji sesuo šalia jos 
atrodo kaip valstietė! 

— Manau, jos abi savotiškai patrauklios, — tarė jis, — o ko- 
dėl mudviem nepasikalbėjus apie tai, kai aš tave lydėsiu namo? Mer- 
gaitės manęs palauks šičia. 

Kai ponas Tanaka išeidamas uždarė duris, aš pažvelgiau į Sacu, 
ji sėdėjo ant pakylos krašto, įsistebeilijusi į lubas. Dėl jos veido 
formos ašaros tekėjo šnervėmis, aš taip pat apsiašarojau, pamačiusi 
ją tokią liūdną. Jaučiausi kalta dėl to, kas nutiko, ir ėmiau šluostyti 
jos veidą savo valstietiškų marškinių krašteliu. 

— Kas ta baisi moteris? — paklausė ji manęs. 

— Turbūt pranašautoja. Matyt, ponas Tanaka nori sužinoti apie 
mus kaip galima daugiau... 

— O kodėl ji turėjo apžiūrėti mus tokiu siaubingu būdu! 

— Sacu-san, argi nesupranti? — tariau aš, — ponas Tanaka 
nori mus įdukrinti. 

Išgirdusi tai, Sacu ėmė mirksėti, lyg koks vabalas būtų patekęs 
jai į akį. „Ką čia dabar kalbi? — tarė ji, — ponas Tanaka negali 
mūsų įdukrinti.“ 

— Tėvas labai senas... ir dabar, kai mūsų motina sunkiai serga, 
manau, kad ponas Tanaka rūpinasi mūsų atėitimi. 

Sacu atsistojo, tai išgirdusi, ji susijaudino. Jos akys taip pradėjo 
bėgioti, kad galėjau matyti, kaip ji stengėsi įtikėti, jog iš įkaušusio 
namo mūsų niekas neketina pasiimti. Ji bandė išstumti mano žo- 
džius lygiai taip, kaip jūs išgręžtumėte kempinę. Netrukus jos vei- 
das atlėgo, ir ji vėl prisėdo ant pakylos krašto. Ji ėmė dairytis po 
kambarį, tarsi prieš tai išvis apie nieką nesikalbėjome. 

Pono Tanakos namas stovėjo skersgatvio gale, už miesto. Jis buvo 
apsuptas pušynėlio, kuris kvepėjo taip pat stipriai, kaip ir pušys 
šalia mūsų namo ant vandenyno pakrantės uolų. Kai pagalvojau apie 
vandenyną, ir apie tai, kad vieną aromatą iškeisiu į kitą, pajutau 
siaubingą tuštumą, iš kurios stengiausi ištrūkti. Beveik taip pat, lyg 
jūs, pažvelgę nuo uolos krašto, turėtumėte atsitraukti nuo jo. Na- 
mas buvo didesnis už bet kokį pastatą Joroide, su milžiniškomis 
atbrailomis, kaip mūsų miestelio šventykloje. Kai ponas Tanaka įžen- 
gė pro duris, jis nusiavė batus ir paliko juos kur stovėjęs, nes atėjo 
tarnaitė ir padėjo juos ant lentynos. Mums su Sacu nereikėjo nu- 
siauti, nes mes buvome be batų, bet, kai buvau bejeinanti, kažkas 
švelniai krepštelėjo man per nugarą, ir pušies kankorėžis nukrito 
tiesiai man po kojų. Atsisukusi pamačiau maždaug mano amžiaus 
mergaitę, labai trumpai kirptais plaukais, bėgančią pasislėpti tarp 
medžių. Ji pažvelgė į mane, nusišypsojo bedante šypsena ir pabėgo, 
žvilgčiodama per petį, tad gerai ją įsiminiau. Tai gali skambėti keis- 
tai, bet niekada iki šiol nebuvau sutikusi kitos mažos mergaitės. 
Žinoma, pažinojau mūsų kaimo mergaites, bet mes kartu augome, 
taigi nebuvo nieko panašaus į susitikimą. Bet Kunika, toks buvo 
pono Tanakos dukrelės vardas, nuo pat pradžių buvo labai draugiška 
man, todėl maniau, kad taip bus lengviau įeiti į naująjį pasaulį. 

Kunikos rūbai buvo kur kas dailesni nei mano, ji avėjo zori, bet 
būdama kaimo vaikas, aš ir basa vijausi ją miške, kol pagavau ją 
žaidimų namelyje, suręstame iš nupjautų sausų šakų. Ji iš akmenų 
ir kankorėžių buvo įsirengusi kambarėlius. Viename iš jų ji apsime- 
tė, kad ruošia man arbatą, kitame mes tapome jos lėlės, berniuko, 
vardu Taras, prižiūrėtojos. Ta lėlė tebuvo drobinis maišas, pilnas 
smėlio. Tarui patinka svečiai, pasakė Kunika, bet jis, keisto sutapi- 
mo dėka, kaip ir Kunika, labai bijo sliekų. Kai mes pamatėme vieną 
iš jų, Kunika įtikino mane išmesti jį lauk, kol vargšas Taras nepra- 
dėjo verkti. 

Aš jaučiausi pamaloninta galimybės turėti tokią seserį kaip Ku- 
nika. Tiek didingi medžiai, tiek pušų kvapas ir netgi ponas Tanaka 
nebeatrodė reikšmingi. Skirtumas tarp gyvenimo pono Tanakos na- 
muose ir gyvenimo Joroide toks didelis, kaip tarp prasto srėbalo 
smarvės ir gardaus maisto skonio. 

Nustebau, pamačiusi garus, kylančius nuo maisto į aukštai ant 
lubų esančias gegnes, ant kurių virš mūsų galvų kabojo elektros lem- 
putės. Spindesys kambaryje buvo įspūdingas, anksčiau nebuvau 

mačiusi nieko panašaus. Netrukus tarnai įnešė mūsų vakarienę: kep- 
to sūdyto jūros ešerio, agurkų, sriubos ir garuose virtų ryžių, bet, 
kai pradėjome valgyti, šviesos dingo. Ponas Tanaka pradėjo juoktis, 
buvo aišku, kad taip atsitikdavo gana dažnai. Tarnai sukosi aplink 
šviestuvus, kabojusius ant medinių trikojų. | 

Mums bevalgant beveik niekas nekalbėjo. Tikėjausi, kad ponia 
Tanaka žavi, bet ji atrodė lyg daug besišypsanti vyresnė Sacu. Po 
vakarienės ji su Sacu pradėjo žaisti go žaidimą, o ponas Tanaka at- 
sistojo ir paprašė tarnaitės atnešti jo kimono švarką. Netrukus po 
to, kai ponas Tanaka išėjo, Kunika man parodė, kad eičiau paskui ją. 
Ji apsiavė šiaudiniais zori ir paskolino man atsarginę porą. Paklau- 
siau jos, o kur mes einame. 

— TIyliau! — tarė ji. — Mudvi sekame mano tėtį. Aš visada 
taip darau, kai jis išeina. Tai paslaptis. 

Mudvi, šiek tiek atsilikdamos nuo pono Tanakos, ėjome skers- 
gatviu, po to pasukome į pagrindinę gatvę, vedančią į Senzuru. Po 
kelių minučių atsidūrėme tarp miestelio namų, tada Kunika paėmė 
mane už rankos ir pastūmė į gatvės pakraštį. Pasibaigus akmeniniam 
šaligatviui tarp dviejų namų, mes priėjome prie lango, popierinėmis 
uždangomis, apšviestomis iš vidaus. Kunika pridėjo akį prie vienoje 
uždangoje esančios skylės, kuri buvo jos akių aukštyje. Kol ji žiūrėjo 
pro ją, aš girdėjau juoką ir pokalbius, ir kažkieno dainavimą, akom- 
ponuojant šamizenui!?. Galiausiai ji pasitraukė, taigi dabar ir pati 
galėjau pažvelgti pro skylę. Mačiau tik pusę vaizdo, nes kitą dalį 
užstojo uždangos klostė, bet galėjau matyti poną Tanaką, sėdintį ant 
tatamio, trijų ar keturių vyrų draugijoje. Senas vyras, sėdintis šalia 
jo pasakojo istoriją apie tai, kaip laikydamas kopėčias jaunai mergi- 
nai, žiūrėjo jai po apdaru. Visi juokėsi, išskyrus poną Tanaką, kuris 
žvelgė tiesiai prieš save į kambario dalį, kurios nesimatė. Vyresnė 
moteris, vilkinti kimono, atnešė jam stiklą, kurį jis laikė, kol ši pylė 
alų. Ponas Tanaka man atrodė tarsi vidury jūros esančioje saloje, nes 
visiems patiko istorija, netgi pagyvenusiai moteriai, pilstančiai alų, ir 
tik ponas Tanaka buvo įsistebeilijęs kažkur į stalo galą. Atsitraukiau 
nuo lango, norėdama paklausti Kunikos, kas tai per vieta. 

— Tai arbatinė, — atsakė ji man, — vieta, kur linksmina gei- 
šos. Mano tėtis ateina čia beveik kiekvieną vakarą. Nežinau, kodėl 


10 Samizenas — japoniškas styginis instrumentas, dar vadinamas japoniška 
gitara. 

jam taip labai patinka. Moterys pilsto gėrimus, o vyrai, jeigu nedai- 
nuoja, pasakoja istorijas. Galiausiai visi pasigeria. 

Vėl ėmiau žiūrėti pro skylę ir ant sienos pamačiau šešėlį, po to 
pasirodė moteris. Jos plaukai buvo papuošti žaliu gluosnio žiedu, ji 
vilkėjo rožiniu kimono su baltomis gėlėmis. Per liemenį ji buvo su- 
sijuosusi plačiu geltonos ir oranžinės spalvos obiu!!. Aš niekada ne- 
buvau mačiusi tokio elegantiško apdaro. Nė viena Joroido moteris 
neturėjo nieko įmantresnio už medvilninius marškinius, na, galbūt 
drobinius, dažytus indigažole ir labai paprastais ornamentais. Bet 
nežiūrint jos apdarų, pati moteris neatrodė graži. Jos dantys taip 
kyšojo, kad lūpos jų neuždengė, o jos siaura galva man atrodė taip, 
kad aš stebėjausi, ar vaikystėje jos nebuvo suspaudę tarp dviejų 
lentų. Turbūt manote, kad esu bjauri, aprašydama ją šitaip šiurkš- 
čiai, bet buvau teisi, nes niekas nepavadintų jos gražuole. Pono Ta- 
nakos žvilgsnis, tarsi ant kablio užkibęs skarmalas, buvo prikausty- 
tas prie jos. Kol visi kiti juokėsi, jis nuolat žiūrėjo į ją, o kai ji 
atsiklaupė šalia jo, kad įpiltų jam į stiklą dar kelis lašus alaus, ji 
pažvelgė į jį, ir tas žvilgsnis sakė, kad jie pažįsta vienas kitą labai 
gerai. 

Kunika dar kartą pasižiūrėjo pro skylę, ir mudvi grįžome namo. 
Susėdome į vonią pušyno pakraštyje. Dangus buvo pasipuošęs dau- 
gybe žvaigždžių, bet dalį jų uždengė medžių šakos virš galvos. Bū- 
čiau galėjusi sėdėti be galo ilgai, bandydama suprasti pasikeitimus 
draskančius mane ir viską, ką buvau mačiusi tą dieną... bet, karš- 
tame vandenyje Kuniką apėmė toks miegas, kad netrukus atėjęs 
tarnas padėjo mums išlipti lauk. 

Saču jau knarkė, kai mudvi su Kunika atsigulėme šalia jos ant 
savo gultų. Prisispaudėme viena prie kitos, mūsų rankos susipynė, 
ir pajutusi kaip manyje auga palaimos jausmas, sušnibždėjau Kuni- 
kai į ausį: „Ar tu žinojai, kad aš ketinu gyventi su tavimi?“ Maniau, 
kad naujiena ją taip nustebins, jog ji atsimerks, o galbūt net atsisės. 
Bet man nepavyko prikelti jos iš miego. Ji atsiduso, jos kvėpavimas 
buvo šiltas ir drėgnas, skleidžiantis miego garsus. 


" Obis — juosta, kuria sujuosiamas kimono. 

rįžus namo, mama atrodė ligotesnė, nei prieš mums išvykstant. 

Galbūt todėl, kad pajėgiau pamiršti, kaip sunkiai ji serga. Pono 

Tanakos namai kvepėjo dūmais ir pušimis, o mūsų taip kvepėjo 
liga, kad net negaliu apsakyti. Tą popietę Sacu dirbo kaimelyje, taigi 
ponia Sugi padėjo man nuprausti motiną. Kai išnešėme ją iš namo, 
jos šonkauliai buvo platesni už pečius, ir netgi akių baltymai atrodė 
apsiblausę. Matydama ją tokią, negalėjau susilaikyti nuo prisimini- 
mų, ką jaučiau kartą, kai lipome iš vonios, ir ji sveika ir stipri, mūsų 
pablyškę kūnai garavo, atrodėme tarsi du virti ridikėliai. Buvo sunku 
įsivaizduoti, kad ši moteris, kurios nugarą taip dažnai šveisdavau 
akmeniu, ir kurios kūnas visada man atrodė tvirtesnis ir tamsesnis 
už Sacu, dar nepasibaigus vasarai gali mirti. 

Tą naktį, gulėdama ant savo gulto, iš visų pusių mėginau įsi- 
vaizduoti šią baisią situaciją ir įtikinti save, kad viskas kaip nors 
susitvarkys. Visų pirma, mąsčiau, o kaip mes gyvensime be imamos? 
Net jei išgyventume, ir ponas Tanaka mudvi įdukrintų, ar mūsų 
šeima išliks? Galiausiai nusprendžiau, kad ponas Tanaka įdukrins ne 
tik mudvi, bet priglaus ir mūsų tėvą. Juk jis nesitiki, jog mano tėvas 
liks gyventi vienas. Paprastai negalėdavau užmigti, kol neįtikindavau 

savęs, kad taip ir bus, taigi paskutines savaites miegojau visai mažai, 
o rytmečiai būdavo sunkūs. | 

Vieną iš tokių rytų, per pačius vasaros karščius, ėjau iš kaime- 
lio, nešdama maišelį arbatos, kai už savęs išgirdau traškesį. Atsigrę- 
žiau, Sugis, pono Tanakos padėjėjas, bėgo takeliu. Kai pasivijo ma- 
ne, kurį laiką laikydamasis už šonų, bandė atgauti kvapą, lyg būtų 
bėgęs nuo pat Senzuru. Jis buvo įraudęs ir sukaitęs, nors diena dar 
nebuvo labai įšilusi. Galiausiai jis pasakė: 

— Ponas Tanaka nori, kad judvi su seserimi... ateitumėte į 
kaimą.... kaip galima greičiau. 

Maniau, kad tai dėl to, jog mano tėvas tą rytą neišėjo Žvejoti. 
Dabar aš jau žinau kodėl: atėjo Ta diena. 

— O kaip mano tėvas? — paklausiau aš. — Ar ponas Tanaka 
ji minėjo? 

— Daryk, kaip sakoma, Čijo-čan, — pasakė jis. — Eik ir at- 
vesk savo seserį. 

Man tas visai nepatiko, bet aš nubėgau namo. Tėvas sėdėjo 
prie stalo, nagu grandydamas nešvarumus nuo medžio. Sacu dėjo 
medžio anglies atplaišas į krosnį. Atrodė, tarsi jie abu laukė nutin- 
kant kažką baisaus. | 

— Tėve, ponas Tanaka nori, kad mudvi u Sacu ateitume į 
kaimelį, — pasakiau aš. 

Sacu nusiėmė prijuostę, ir pakabinusi ją ant vagio, išėjo pro 
duris. Tėvas neatsakė, tik kelis kartus sumirkčiojo, žvelgdamas ten, 
kur ką tik stovėjo Sacu. Tada jis nuleido akis į grindis ir linktelėjo. 
Isštirdau, kaip galiniame kambaryje per miegus sušuko motina. 

Kai pasivijau Sacu, ji buvo prie pat kaimelio. Ištisas savaites 
vaizdavausi šią dieną, bet negalvojau, kad būsiu tokia išsigandusi. 
Atrodė, kad Sacu ši kelionė į kaimelį niekuo nesiskyrė nuo kitų. Ji 
net nesiteikė nusiplauti suodinų rankų. Besitvarkydama plaukus, ji 
išsitepė veidą. Nenorėjau, kad ponas Tanaka pamatytų ją tokią, tad 
ėmiau valyti jos veidą, kaip kad būtų padariusi mūsų motina. Sacu 
nustūmė mano ranką šalin. 

Prie Japonijos pakrantės jūros gėrybių kompanijos aš linktelė- 
jau ir pasisveikinau su ponu Tanaka, tikėdamasi, kad jis apsidžiaugs 
pamatęs mus. Bet jis buvo neįprastai šaltas. Manau, tai turėjo būti 
mano pirmas ženklas, kad ne viskas bus taip, kaip aš vaizdavausi. 
Kai jis liepė mudviem sėstis į jo vežimą, maniau, jog greičiausiai jis 
nori mudvi nusivežti į savo namus, kad jo žmona ir dukrelė būtų 
kambaryje, kai jis pasakys apie įdukrinimą. 

— Ponas Sugis važiuos šalia manęs priekyje, — tarė jis, — o 
tu ir Šizu-san geriau lipkite į galą. Jis taip ir pasakė: „Šizu-san“. 
Maniau, kad labai šiurkštu šitaip iškraipyti mano sesers vardą, bet 
Sacu, rodės, nieko nepastebėjo. Ji įlipo į vežimo galą ir atsisėdo tarp 
tuščių žuvų krepšių, viena ranka atsiremdama į plonas lentas. Po to, 
vydama musę, pliaukštelėjo ranka sau per veidą, palikdama žymę 
ant jo. Aš nesijaučiau abejinga purvui, kaip kad Sacu. Negalėjau 
galvoti apie nieką kitą, išskyrus kvapą ir tai, kad privažiavus pono 
Tanakos namus, būsiu labai patenkinta, galėdama nusiplauti rankas, 
o gal net ir išsiskalbti drabužius. 

Bevažiuodami nepratarėme nė žodžio, kol pakilome į kalvą, nuo 
kurios matyti Senzuru. Netikėtai Sacu tarė: 

— Traukinys. 

Pažvelgiau į šalį ir pamačiau traukinį, važiuojantį miestelio link. 
Dūmai raizgėsi pavėjui ir priminė numestą gyvatės odą. Pamaniau, 
jog tai protinga mintis ir norėjau ja pasidalyti su Sacu, bet neatrodė, 
kad jai rūpėtų. Pagalvojau, kad ponas Tanaka tai įvertintų, Kunika 
taip pat. Nutariau jiems viską paaiškinti, kai tik pasieksime pono 
Tanakos namus. 

Tada netikėtai suvokiau, kad važiuojame visai ne jo namų link. 

Po kelių minučių, vos išvažiavus už miesto, vežimas sustojo 
šalia geležinkelio. Stovėjo minia su maišais ir dėžėmis. Ir su jais 
buvo ponia Neramioji, stovinti šalia stebėtinai plono vyro, apsivilku- 
sio kietą kimono. Jo plaukai buvo švelnūs ir juodi, kaip. katės. Vie- 
noje rankoje jis laikė lagaminą, kabantį ant virvės. Man susidarė 
įspūdis, kad jis iš Senzuru, bent jau taip atrodė šalia kaimiečių, 
žvejų su krepšiais ir senos moteriškės su kuprine, pilna bulvių. Ponia 
Neramioji kažką jam pasakė, ir kai šis pasisuko pasižiūrėti į mus, aš 
iš karto nusprendžiau, kad jo bijau. 

Ponas Tanaka pristatė mus šiam vyrui vardu Beku. Ponas Beku 
nieko nešnekėjo, tik įdėmiai žiūrėjo į mane, kartais pažvelgdamas ir 
į Sacu. 

Ponas Tanaka tarė: „Aš atsivežiau iš Joroido Sugi. Ar norėtu- 
mėte, kad jis jus lydėtų? Jis pažįsta mergaites, o aš keletą dienų 
galiu apsieiti be jo“. 

— Ne, ne, — atsakė jis, mojuodamas ranka. | 

Aš, aišku, nesitikėjau nieko panašaus. Paklausiau, kur mes va- 
žiuojame, bet atrodė, jog niekas manęs negirdi, taigi pati sugalvojau 
atsakymą. Nusprendžiau, kad ponia Neramioji apie mus bus pasa- 
kiusi kažką, kas nuliūdino poną Tanaką, ir dabar šis plonas vyriškis, 

ponas Beku, kažkur mus vežasi, kad daugiau sužinotų apie mūsų 
ateitį. O tada mes vėl grįšime pas poną Tanaką. | 

Kol aš raminausi tokiomis mintimis, ponia Neramioji, maloniai 
šypsodamasi, nusivedė mudvi su Sacu purvina platforma žemyn. 
Kai mes nuėjome pakankamai toli, kad niekas mūsų nebegirdėtų, 
jos šypsena pradingo ir ji sušvokštė: 

— Dabar paklausykit manęs. Jūs abi esate kaprizingos mergio- 
tės! — Ji apsižvalgė aplink, ar niekas mūsų nestebi, ir sudavė mums 
per galvas. Man neskaudėjo, tačiau iš nuostabos aš pradėjau verkti. 

— Jeigu jūs padarysit ką nors, kas sukels man sunkumų, jūs 
atsiimsit už tai su kaupu, — pridūrė ji, — ponas Beku yra griežtas 
žmogus. Turite jo klausyti! Jeigu traukinyje jis jums lieps palįsti po 
sėdynėmis, tai jūs taip ir padarysit. Supratot? 

Iš jos veido išraiškos supratau, kad turėčiau atsakyti, nes kitaip 
ji gali suduoti, tačiau aš buvau taip sukrėsta, kad negalėjau prabilti. 
Tada ji, kaip aš ir bijojau, prisiartino ir suspaudė mano sprandą taip 
smarkiai, kad net nebegalėjau suprasti, kur man skauda. Aš jaučiau- 
si taip, lyg būčiau įkritusi į statinę, pilną gyvių, kurie mane kandžio- 
ja, ir girdėjau save verkšlenant. Dar aš suvokiau, kad ponas Tanaka 
stovėjo šalia mūsų. 

— Kas čia dedasi? — paklausė jis. — Jei tu nori dar ką mer- 
gaitėms pasakyti — sakyk, kol aš dar čia. Visai nebūtina šitaip su 
jomis elgtis. 

— Aš įsitikinusi, kad mes dar turime apie daug ką pasikalbėti, 
tačiau traukinys jau atvyksta, — pasakė ponia Neramioji. Ir iš tiesų. 
Aš mačiau, kaip jis visai netoli išsilenkė posūkyje. 

Ponas Tanaka nusivedė mus atgal ant platformos, kur valstie- 
čiai ir pagyvenusios moterys rinkosi savo daiktus. Netrukus trauki- 
nys sustojo priešais mus. Ponas Beku su savo ištaigingu kimono įsi- 
terpė tarp Sacu ir manęs, ir suėmęs už alkūnių, nuvedė į traukinio 
vagoną. Aš girdėjau poną Tanaką dar kažką sakant, tačiau buvau per 
daug sumišusi ir prislėgta, kad galėčiau suprasti. Aš nebuvau tikra 
tuo, ką išgirdau. Tai galėjo būti: 

Mata jo! „Mes dar pasimatysim!“ 

arba: 

Mate jo! „Palaukit!“ 

ir netgi: 

Ma....: dejo! „Ką gi, eime!“ 

Kai aš pažvelgiau pro langą, pamačiau poną Tanaką einantį link 
savo vežimo, ir ponia Neramioji rankomis trynė savo kimono. 


37 


Netrukus mano sesuo tarė: „Čijo-čan!“ 

Užsidengiau veidą rankomis, tiesą sakant, iš skausmo būčiau 
prasmegusi skradžiai, jei tik būčiau galėjusi, nes sesuo taip ištarė 
mano vardą, kad daugiau nieko nebereikėjo sakyti. 

— Ar žinai, kur mes važiuojame? — paklausė ji. 

Manau, vienintelis atsakymas, kurį ji norėjo išgirsti, tebuvo 
„taip“ arba „ne“. Greičiausiai, jai visiškai nerūpėjo mūsų likimas, 
tol, kol ji manė, kad kas nors žino, kas čia vyksta. Bet aš nežinojau. 
Paklausiau plonojo vyriškio, bet šis manęs nesiklausė. Jis tebespok- 
sojo į Sacu, lyg iki šiol nebūtų matęs nieko panašaus į ją. Galiausiai 
jo veide ėmė atsispindėti pasibjaurėjimas ir jis tarė: 

— Žuvis! Jūs abi šitaip dvokiat! 

Jis išsitraukė iš savo pinto krepšio šukas ir ėmė braukyti jomis 
Sacu plaukus. Esu tikra, kad jai skaudėjo, bet mačiau, kad už lango 
besikeičiantis kraštovaizdis žeidžia ją kur kas labiau. Netikėtai ji 
tarsi vaikas patempė lūpas ir pravirko. Net jei ji būtų sudavusi man 
ar būtų mane apšaukusi, man nebūtų buvę skaudžiau, nei žiūrint į 
jos virpantį veidą. Dėl visko buvau kalta aš. Sena valstietė, atsiki- 
šusiais dantimis, priėjusi pasiūlė Sacu morką ir paklausė, kur mes 
važiuojame. 

— Į Kijotą, — atsakė ponas Beku. 

Kai išgirdau tai, man pasidarė silpna, negalėjau prisiversti pa- 
sižiūrėti į Sacu. Net Senzuru miestelis man rodės toks tolimas, to- 
limas. Kijotas man skambėjo taip svetimai, kaip koks Hong Kongas 
ar Niujorkas, apie kurį girdėjau kalbant daktarą Miurą. Žinojau tik 
tiek, kad Kijote jie apmoko vaikus, o vėliau sušeria juos šunims. 

Daugybę valandų važiavome traukiniu visai nieko nevalgę. Ir, 
kai ponas Beku išsitraukė iš savo krepšio į lotoso lapą suvyniotus 
ryžių kukulius, pabarstytus sezamo sėklomis, tikrai negalėjau ati- 
traukti akių. Bet, kai jis suėmęs kaulėtais pirštais juos ėmė kišti 
savo mažytėn burnon, pajutau, kad nebegaliu to pakelti. Galų gale 
mes išlipome dideliame mieste, kuris mano supratimu ir buvo Ki- 
jotas, bet netrukus stotyje pasirodė kitas traukinys, į kurį mes ir 
ilipome. Jis nuvežė mus į Kijotą. Šis traukinys buyo pilnesnis nei 
pirmasis, taigi turėjome stovėti. Kai atvykome, artinosi vakaras. Aš 
jaučiausi lyg akmuo, kurį visą dieną blaškė vandens sukūrys. 

Galėjau matyti miestą aplink Kijoto stotį. Pažvelgus, didžiai 
mano nuostabai, pamačiau daugybę stogų, besidriekiančių į tolį kaip 
ir kalvos. Net negalėjau įsivaizduoti, kad miestas galėtų būti toks 
didžiulis. Ir dabar, žiūrėdama pro traukinio langą, ir matydama gat- 

ves ir pastatus, dažnai prisimenu tą tuštumą ir baimę, kurią jutau 
tądien, kai pirmą kartą palikau savo namus. 

Tada ketvirtojo dešimtmečio pradžioje Kijote tebedirbo rikšos. 
Tiesą pasakius, aplink stotį jų buvo tiek daug, kad man atrodė, jog 
šiame dideliame mieste niekas niekur nevaikšto, o tik važinėja rik- 
šomis. Ir tai buvo arti tiesos. Gal penkiolika ar dvidešimt rikšų 
tiesiog stovėjo ant ienų, jų vairuotojai buvo netoliese. Kas rūkė, kas 
valgė, o kai kurie iš jų gulėjo ir snaudė tiesiog čia — gatvėje. 

Ponas Beku vėl pačiupęs mus už alkūnių tempė taip, tarsi bū- 
tume pora paukščių, kuriuos jis nešėsi atgal iš šulinio. Jis tikriausiai 
manė, kad aš būčiau pabėgusi, jei jis būtų mane sekundėlei palei- 
dęs, bet aš tikrai nebūčiau. Kad ir kur jis mus besivestų, man buvo 
geriau, nei pasilikti vienišai šioje gatvių ir namų platybėje, svetimo- 
je, kaip ir jūros dugnas. Mes įlipome į rikšą, ponas Beku įsispraudė 
tarp mudviejų ant suoliuko. Jis gerai atrodė su šiuo kimono, bet net 
ir tada aš įtariau. Mes loštelėjome atgal, kai vežėjas pakėlė ienas ir 
tada ponas Beku tarė: „Tominaga-čo, Gijone“. 

Vežėjas nieko neatsakė, tik truktelėjo rikšą, kad ši pajudėtų iš 
vietos, ir smulkia ristele leidosi į kelią. Po vieno ar dviejų kvartalų 
aš sukaupiau drąsą ir tariau ponui Beku: „Ar negalėtumėt pasakyti, 
kur mes vykstame?“ 

Neatrodė, kad jis norėtų atsakyti, tačiau po kiek laiko jis tarė: 
„Į jūsų naujuosius namus“. 

Išgirdus tai, mano akys prisipildė ašarų. Kitoje pono Beku pu- 
sėje girdėjau verkiant Sacu, ir buvau bepradedanti raudoti, kai po- 
nas Beku staiga sudavė jai, ir ji sunkiai atsiduso. Aš prikandau lūpą 
ir tuojau nustojau verkti, ašaros tiesiog pačios nustojo riedėti skruos- 
tais. 

Netrukus mes įsukome į alėją, kuri rodės tokia plati, kaip visas 
Joroido kaimas. Per visus žmones, dviračius, automobilius ir sunk- 
vežimius aš sunkiai tegalėjau matyti kitą jos pusę. Aš niekada nebu- 
vau mačiusi automobilio. Aš buvau mačiusi nuotraukas ir atsimenu, 
kaip buvau nustebinta to, kokie jie ... na, baisūs, bent jau man, 
pagautai išgąsčio, taip atrodė. Aš maniau, jie greičiau buvo sukurti 
žmonėms sužeisti, nei jiems padėti. Visi mano jausmai buvo užgožti. 
Sunkvežimiai dundėjo taip arti, kad galėjau užuosti apsvilusios pa- 
dangų gumos kvapą. Aš išgirdau siaubingą spiegimą, kuris sklido 
nuo tramvajaus bėgių gatvės viduryje. 

Kai atėjo vakaras, jaučiausi išsigandusi, bet dar niekas gyveni- 
me nebuvo manęs nustebinęs taip, kaip miesto šviesų mirgėjimas. 


39 


Aš niekada nebuvau mačiusi elektros šviesos, išskyrus tą kartą, kai 
vakarieniavau pono Tanakos namuose. Šičia, visų pastatų langai nuo 
pat viršaus iki apačios švietė, ir žmonės ant šaligatvių stovėjo spin- 
dinčiose, apšviestose dėmėse. Netgi tolimiausiuose alėjos užkam- 
piuose mačiau mažas švieseles. Mes įsukome į kitą gatvę, ir tada, 
kitoje tilto pusėje, priešais mus, aš pirmą kartą pamačiau Minamiza 
teatrą. Jo čerpėmis dengtas stogas buvo toks didingas, kad pama- 
niau, jog tai rūmai. Pagaliau rikša pasuko į medinių namų alėją. Jie 
taip buvo prisispaudę vienas prie kito, jog rodėsi, kad tai vienas 
ištisas fasadas; ir vėl pasijutau lyg būčiau pasiklydusi. Žiūrėjau į 
gatve skubančias moteris, vilkinčias kimono. Jos atrodė labai elegan- 
tiškos, nors, kaip aš vėliau sužinojau, dauguma jų buvo tarnaitės. 
Kai mes sustojome prie įėjimo, ponas Beku paliepė man išlipti. Jis 
išsiropštė paskui mane; ir po to, lyg diena nebūtų buvusi pakanka- 
mai sunki, atsitiko visų blogiausia. Kai Sacu pabandė išlipti, ponas 
Beku pasisuko ir savo ilga ranka įstūmė ją atgal. 

— Pasilik čia, — pasakė jis, — tu važiuosi kitur. 

Aš pažvelgiau į Sacu, o ji pažvelgė į mane. Pirmą kartą mudvi 
visiškai supratome viena kitos jausmus. Tai tęsėsi vos akimirką, nes 
mano akys prisipildė ašarų ir aš vos galėjau matyti. Pajutau, kaip 
ponas Beku ėmė tempti mane šalin. Išgirdau moters balsą ir kažkokį 
sujudimą. Aš jau buvau bepuolanti gatvėn, kai staiga Sacu išsižiojo 
iš nuostabos, pamačiusi kažką tiesiai už manęs, tarpduryje. 

Aš stovėjau siaurame praėjime su senoviniu šuliniu vienoje pu- 
sėje ir keletu augalų kitoje. Ponas Beku įtraukė mane vidun. Tarp- 
duryje ant laiptelio stovėjo nuostabiai graži moteris, įsispyrusi į la- 
kuotus zori ir apsivilkusi tokį puikų kimono, kokio net negalėjau 
įsivaizduoti. Man buvo padaręs įspūdį kimono, kurį nešiojo jaunoji 
geiša pono Tanakos kaime Senzuru; tačiau šis buvo mėlynas tarsi 
vanduo, su dramblio kaulo spalvos linijomis, tarsi srovės upėje. Spin- 
dintis sidabru upėtakis sukinėjosi sūkuryje; vandens paviršius surai- 
buliuodavo auksiniais žiedais visur, kur tik minkšti, žali medžių lapai 
jį paliesdavo. Aš neabejojau, kad apdaras buvo išaustas iš gryno šil- 
ko, kaip ir blyškiai žaliai ir geltonai išsiuvinėtas obis. Ne vien tik jos 
rūbai buvo nepaprasti, jos veidas buvo nudažytas ryškiai balta spalva 
tarsi siena iš debesų, apšviesta saulės. Jos plaukai susukti sruogomis 
spindėjo tamsiai, tarsi lakas. Jie buvo papuošti iš gintaro padarytais 
ornamentais bei smulkiomis kabančiomis sidabro spalvos juostelė- 
mis, kurios jai judant mirgėjo. | 

Tada aš pirmą kartą pamačiau Hacumomo. Tuo metu ji buvo 

viena žinomiausių geišų Gijono rajone, bet, aišku, tada aš. viso to 
apie ją nežinojau. Ji buvo ryški moteris, jos šukuosena nesiekė pono 
Beku peties. Aš buvau taip nustebinta jos pasirodymo, kad net už- 
miršau gražiai elgtis — negaliu sakyti, kad tais laikais būčiau daug 
žinojusi apie geras manieras — ir įsispoksojau jai į veidą. Ji man 
šypsojosi, tačiau visai ne maloniai. Ir po to ji tarė: 

— Pone Beku, ar negalėtumėte šiukšlių išnešti vėliau? Aš no- 
rėčiau praeiti. 

Praėjime nebuvo jokių šiukšlių, ji kalbėjo apie mane. Ponas 
Beku pasakė, jog jis mano, kad Hacumomo pakanka vietos praeiti. 

— Gal jūs ir nieko prieš būti šalia jos, — atsakė Hacumo- 
mo, — tačiau aš, vienoje gatvės pusėje pamačiusi purvą, tuojau pat 
pereinu į kitą pusę. 

Staiga tarpduryje už mūsų pasirodė pagyvenusi moteris, aukšta 
ir gumbuota lyg bambukas. 

— Aš nežinau, kaip kiti gali tave pakęsti, Hacumomo-san, — 
pasakė moteris. Ji davė ženklą ponui Beku išstumti mane atgal į 
gatvę, taip jis ir padarė. Po to ji nerangiai nužengė į praėjimą (nes 
jos klubai labai siūbavo, ir jai buvo sunku vaikščioti) ir pasuko link 
spintelės sienoje. Ji paėmė kažką, kas man pasirodė .panašu į titnago 
gabalėlį, kartu su stačiakampiu akmeniu panašiu į tuos, kuriuos žve- 
jai naudoja galąsti savo peiliams; atsistojo už Hacumomo ir skėlė 
titnagą į akmenį, sukeldama kibirkštis, kurios krito ant Hacumomo 
nugaros. Aš visiškai nieko nesupratau, bet, matote, geišos yra dar 
prietaringesnės negu žvejai. Geiša niekada neišeis laukan, kol kas 
nors jai nepakibirkščiuos su titnagu ant nugaros, kad sektųsi. 

Po to, Hacumomo išėjo tokiais mažyčiais žingsneliais, jog atro- 
dė, kad ji slysta paviršiumi, vos judant kimono apačiai. Tuomet ne- 
žinojau, kad ir ji buvo geiša, nes ji buvo daug pranašesnė už tą 
būtybę, kurią prieš kelias savaites mačiau Senzuru. Pamaniau, kad 
ji turėtų būti kokia nors aktorė. Mes visi stebėjome, kaip ji praplau- 
kė pro šalį, o tada ponas Beku perdavė mane pagyvenusiai moteriai. 
Jis įsiropštė į rikšos vežimą kartu su mano seserimi, ir vežėjas pa- 
kėlė ienas. Bet aš nebemačiau, kaip jie išvyko, nes parpuoliau ant 
žemės ir apsipyliau ašaromis. 

Senajai moteriai turbūt pagailo manęs, tad kurį laiką niekieno 
neliečiama apraudojau savo nelaimę. Girdėjau, kad ji netgi ėmė 
šnibždėtis su tarnaite, atėjusia pasitarti. Galiausiai ji priėjo, pakėlė 
mane ir ėmė šluostyti mano veidą savo nosinaite, ištraukta iš jos 
pilko kimono rankovės. 

— Nagi, nagi, mažyte. Nėra reikalo šitaip jaudintis. Niekas ne- 
ketina tau įkąsti. — Ji kalbėjo ta pačia savita tarme kaip ir ponas 
Beku ar Hacumomo. Ši tarmė taip skyrėsi nuo tos, kuria buvo kal- 
bama mano kaime, kad aš sunkiai galėjau suprasti, ką ji man sako. 
Bet tai buvo maloniausias dalykas, kurį teko išgirsti per visą dieną; 
tad nusprendžiau paklausyti jos patarimo. Ji liepė vadinti ją Tetule. 
Po to nužvelgė mane ir žemu balsu pratarė: 

— Dangau! Kokios stulbinančios akys! Tu juk miela mergaitė, 
ar ne? Motina bus sujaudinta. 

Iškart pagalvojau, kad ir kas bebūtų jos motina, ji turėtų būti 
labai sena, nes Tetulės plaukai susukti ant pakaušio, buvo beveik 
žili, vos su keliomis juodomis sruogomis. | 

Tetulė įsivedė mane pro duris, ir aš atsidūriau koridoriuje, da- 
lijančiame galinio kiemo statinį į dvi dalis. Vienoje iš jų buvo ma- 
žytė patalpa, panaši į mano namą Joroide — du kambariai su plūk- 
tine asla, atrodė kaip tarnaičių būstas; kitoje pusėje stovėjo nedidu- 
kas grakštus namelis ant akmeninių pamatų, tarsi tupinti katė. Ko- 
ridoriuje po atviru dangumi pasijutau tarsi stovėčiau mažame kai- 
melyje, o ne name, nes tolumoje, kiemo gale, matėsi dar keli me- 
diniai pastatai. Tada dar nežinojau, bet šis pastatas buvo visiškai 
būdingas šiai Kijoto daliai. Statiniai kieme, primenantys mažus na- 
melius, tebuvo pašiūrės tualetams ir dviaukščiai sandėliai su kopė- 
čiomis lauke. Visas namas buvo mažesnis nei pono Tanakos, ir jame 
tegyveno aštuoni, o gal su manimi jau devyni žmonės. 

Kai jau buvau savaip išsiaiškinusi namelių paskirtį, pastebėjau 
pagrindinio pastato eleganciją. Joroido pastatai daugiau pilki nei ru- 
di, išraižyti sūraus oro. Bet čia medinės grindys ir rąstai buvo ap- 
šviesti elektros lempų. Prieškambaryje buvo slidinėjančios durys su 
popieriniais lakštais tiesiai prieš laiptus aukštyn. Vienos iš durų bu- 
vo atidarytos, taigi galėjau matyti medinę spintelę su budistų alto- 
riumi. Matyt, šiuose kambariuose gyveno šeima ir Hacumomo, nes 
kaip supratau, ji nebuvo šeimos narė. Kai kas iš šeimos nori išeiti į 
kiemą, jie neina koridoriumi, kuriuo vaikšto tarnai, bet turi atskirus 
medinius laiptus, einančius išilgai namo. Netgi tualetai buvo atskiri: 
viršutinis — šeimai, apatinis — tarnams. 

Dabar dar šito nežinojau, viską supratau prabėgus kelioms die- 
noms. Kurį laiką stovėjau koridoriuje bandydama suvokti, kas tai 
per namai; ir labai bijojau. Tetulė dingo virtuvėje ir kimiu balsu su 
kažkuo kalbėjosi. Galiausiai tas kažkas pasirodė. Tai buvo maždaug 
mano amžiaus mergaitė, nešanti medinį kibirą vandens, tokį sunkų, 

kad pusę jo išpylė ant aslos. Ji buvo liesa, bet jos veidas pilnas ir 
beveik apvalus, taigi ji man panėšėjo į moliūgą ant pagaliuko. Ji taip 
stengėsi nešti kibirą, kad jos liežuvis buvo išsikišęs tarsi moliūgo 
stiebas. Greitai sužinojau, jog tai buvo jos įprotis. Ji iškišdavo lie- 
žuvį, kai maišydavo mizo!Ž sriubą arba kai semdavo ryžius į dubenį, 
ar net tada, kai rišdavosi savo marškinius. Jos veidas iš tiesų buvo 
labai apvalus, o dar tas išsikišęs liežuvis, taigi jau po kelių dienų 
praminiau ją Moliūge, ir netrukus visi ėmė ją taip vadinti; netgi jos 
lankytojai, kai ji Gijone tapo geiša. 

Pastačiusi kibirą netoliese, Moliūgė įtraukė liežuvį ir, bekišda- 
ma plaukų sruogą už ausies, nužvelgė mane nuo galvos iki kojų. 
Maniau, gal ji ką pasakys, bet ji tik apžiūrinėjo mane tarsi bandy- 
dama suprasti, ar verta man įkąsti. Iš tikrųjų ji neatrodė alkana; ir 
galiausiai sušnibždėjo: 

— Iš kokio pasaulio krašto tu atkeliavai? 

Nemaniau, kad kas pasikeis, jei pasakysiu, jog esu iš Joroido. 
Kaip ir visi, ji kalbėjo ta keista tarme, todėl pamaniau, kad ji vargu 
suprastų mano kaimo pavadinimą. Vietoj jo tepasakiau, jog ką tik 
atvykau. 

— Maniau, kad niekada nesutiksiu savo amžiaus mergaitės, — 
tarė ji. — O kas nutiko tavo akims? | 

Iš virtuvės pasirodė Tetulė ir pavariusi Moliūgę, pakėlė kibirą 
bei drabužio skiautę ir palydėjo mane į kiemą. Jis buvo gražus, visas 
apžėlęs samanomis, o į sandėlį, esantį toliau, vedė akmenimis grįs- 
tas takelis. Tačiau kvapas kieme buvo siaubingas, nes palei vieną 
pusę pašiūrėje buvo tualetai. Tetulė liepė man nusirengti. Aš bijo- 
jau, kad ji nepasielgtų su manimi taip, kaip pasielgė ponia Neramioji, 
tačiau ji tik perliejo mano pečius vandeniu ir nušluostė. Paskui ji 
man davė paprasčiausiu tamsiai mėlynu raštu išaustą medvilninį cha- 
latą, bet šis rūbas buvo neabejotinai elegantiškiausias iš visų, ku- 
riuos aš kada nors buvau nešiojusi. Sena moteris, kuri, pasirodo, 
buvo virėja, ir keletas tarnaičių nusileido į koridorių pasižiūrėti į 
mane. Tetulė pasakė joms, kad prisispoksos į mane kitą kartą, ir 
liepė grįžti ten, iš kur atėjusios. 

— Dabar paklausyk, mažoji mergaite, — tarė ji, kai likome tik 
mudvi. — Kol kas net nenoriu žinoti tavo vardo, nes paskutinė čia 
buvusi mergaitė nepatiko Motinai ir Senolei ir išbuvo tik mėnesį. Aš 
per daug sena, kad įsiminčiau naujus vardus, kol jos nenuspręs tave 
pasilikti. 


12 Mizo — japonų sriuba, gaminama iš mizo augalo. 

— O kas bus, jei jos nenorės, kad pasilikčiau? — paklausiau aš. 

— Tavo pačios labui geriau, jei jos tave pasiliktų. 

— Ponia, ar galėčiau paklausti, kurgi aš esu? 

— "Tai okija, — tarė ji. — Čia gyvena geišos. Jei daug dirbsi, 
kurią dieną ir tu tapsi ja. Bet gali atsitikti kitaip, jei neklausysi 
manęs, nes Motina ir Senolė netrukus nusileis į tave pasižūrėti. Bus 
geriau, jei joms patiktų tai, ką pamatys. Tu privalai nusilenkti kaip 
galima žemiau, ir nežiūrėti joms į akis. Vyresniajai, mes ją vadiname 
Senole, nėra patikusi nė viena, todėl nesirūpink dėl to, ką ji pasa- 
kys. Jei ji ko paklaus, gink Dieve, neatsakyk jai! Aš atsakysiu vietoj 
tavęs. Tau reikia padaryti įspūdį Motinai. Ji nėra bloga, bet jai te- 
rūpi vienas dalykas. 

Neturėjau galimybės sužinoti, koks gi tas dalykas, nes nuo 
prieškambario pasigirdo triukšmas, ir netrukus laiptais nusileido dvi 
moterys. Neišdrįsau pažvelgti į jas. Bet kiek akies kampučiu spėjau 
pamatyti, pakišo man mintį apie du gražius šilko gumulus, pleve- 
nančius pasroviui. Tuojau praplaukė ties manimi ir nusileido žemyn, 
lygindamos savo kimono. 


— Umeko-san, — sušuko Tetulė — toks buvo virėjos var- 
das. — Atnešk Senolei arbatos. 

— Aš nenoriu arbatos, — išgirdau atsakant piktą balsą. 

— Dabar tu ir neturi gerti arbatos, — pasakė gergždžiantis 
balsas, turėjęs būti Motinos. — Tetulė nori būti tikra, kad įsitaisei 
patogiai. 

— Su mano kaulais argi gali kada būti patogu, — suniurnėjo 


senė. Girdėjau, kaip ji įkvėpė, ketindama dar kažką sakyti, bet Te- 
tulė ją pertraukė. 

— Tai naujoji mergaitė, Motinėle, — tarė ji ir kumštelėjo ma- 
ne, duodama suprasti, kad turiu nusilenkti. Atsiklaupiau ir nusilen- 
kiau taip žemai, kad galėjau užuosti samanų kvapą, sklindantį nuo 
pamatų apačios. Tada vėl išgirdau Motinos balsą: 

Buvau įsitikinusi, kad vėliau, kai pažvelgsiu į ją, ji pasakys man 
dar kažką, bet užuot sakiusi, ji iš savo obio išsitraukė pypkę su 
metaliniu bumbulu ir ilgu bambukiniu stiebu. Pasidėjo pypkę šalia 
savęs ant laiptų ir iš kišenės išsiėmė šilkinį maišelį, iš kurio išsitrau- 
kė žiupsnelį tabako. Ji prisikimšo pypkę savo pageltusiu mažuoju 
piršteliu ir tada įsikandusi ją, prisidegė degtuku iš mažos metalinės 
dėžutės. 

Dabar, papsėdama pypkę, ji įdėmiai pažvelgė į mane. Tuo tarpu 
šalia sėdėjusi moteris atsiduso. Negalėjau pasižiūrėti į Motiną, bet 
susidarė įspūdis, kad dūmai iš jos rūksta tarsi iš žemės plyšio. Man 
buvo smalsu, tad mano akys nejučiomis nukrypo jos link. Kuo ilgiau 
žiūrėjau į ją, tuo labiau buvau sužavėta. Ji vilkėjo geltoną kimono, 
išmargintą gluosnio šakomis su žaliais ir morkų lapais; jis buvo iš 
tokio plono šilko, kad atrodė lyg voratinklis. Jos obis man rodės 
stebinantis. Jis buvo iš tokios pat plonos medžiagos, tik atrodė kiek 
sunkesnis, rausvai rudos spalvos, išsiuvinėtas auksiniais siūlais. Kuo 
daugiau aš žiūrėjau į jos drabužius, tuo mažiau supratau, kad stoviu 
šiame purviname koridoriuje, nustojau galvoti, kas nutiko mano se- 
seriai, mano tėvui ir motinai, ir kas nutiks man. Šios moters kimono 
pakako, kad užsimirščiau. Ir tada aš buvau siaubingai sukrėsta: virš 
elegantiško kimono apykaklės matėsi veidas, visiškai neatitinkantis 
rūbo, lyg būčiau pamačiusi katę su buldogo galva. Ji atrodė bjauriai, 
ir buvo kur kas jaunesnė už Tetulę, to aš visiškai nesitikėjau. Susi- 
darė įspūdis, kad Motina — tai jaunesnioji Tetulės sesuo, nors jos, 
kaip ir visi okijoje, vadino viena kitą Motina ir Tetule. Iš tikrųjų 
judvi nebuvo tikros seserys, kokios buvome mudvi su Sacu. Gimu- 
sios skirtingose šeimose, abi buvo Senolės įdukrintos. 

Stovėjau visiškai apstulbusi, daugybė minčių sukosi mano gal- 
voje, tad padariau tai, ką Tetulė buvo man griežtai uždraudusi — 
pažvelgiau Motinai tiesiai į akis. Tada ji išsiėmė iš burnos pypkę, jos 
žandikaulis atkaro, tarsi kokios nuleidžiamos durys. Nors ir žinojau, 
kad turėčiau tuoj pat nuleisti žvilgsnį, bet jos keistos bjaurastimi 
spinduliuojančios akys taip sukrėtė mane, kad ir toliau spoksojau į 
ją. Akių baltymai buvo šlykščiai geltono atspalvio, ir priminė man 
tualetą, į kurį kažkas ką tik nusišlapino. Ragenos buvo tarsi ūkanota 
dargana įrėminta tarp paraudusių vokų, aplink kuriuos karojo sena 
oda. 

Nuleidau akis žemyn ir sustojau ties jos iki šiol praverta burna. 
Jos veide buvo matyti visa spalvų gama: vokų krašteliai buvo rausvi 
tarsi mėsa, dantenos ir liežuvis — pilki. Ir, kad būtų dar baisiau, jos 
apatinės dantenos kraujavo. Kaip vėliau sužinojau, taip atsitiko dėl 
maisto trūkumo per paskutiniuosius metus, bet vistiek negalėjau 
nusikratyti minties, kad ji buvo panaši į lapus metantį medį. Buvau 
taip sukrėsta, ir manau, jog žengtelėjau atgal, atsidusau ar dar kaž- 
kaip leidau jai suprasti, ką jaučiu. Galiausiai ji savo gergždžiančiu 
balsu tarė: 

— Ko taip žiūri! 

— Labai atsiprašau, ponia, žiūriu į jūsų kimono, — atsakiau 
aš. — Niekada nebuvau mačiusi nieko panašaus. 

Turbūt mano atsakymas jai įtiko, — jei šioje situacijoje iš viso 
galėjo būti tinkamas atsakymas — nes lyg ir nusijuokė, nors tai 
labiau nuskambėjo kaip kosulys. 

— Taigi tau patinka šis kimono, ar ne 7 — paklausė ji, beko- 
sėdama, o gal besijuokdama, sunku pasakyti. — Ar bent jau numa- 
nai, kiek jis kainuoja? 

— Ne, ponia. 

— Tai jau tikrai brangiau nei tu pati. 

Tuo metu pasirodė tarnaitė su arbata. Kol ji patarnavo, turėjau 
galimybę užmesti akį ir į Senolę. Jei Motina buvo pilnoka, kresnais 
pirštais ir storu kaklu, tai Senolė buvo sena ir sudžiūvusi. Ji buvo 
sena, kaip ir mano tėvas, bet atrodė, tarsi visą savo gyvenimą būtų 
praleidusi skurde. Jos žili plaukai priminė siūlų raizginį, per kurį 
matėsi jos skalpas. Net ir jos skalpas atrodė prastai, nes matėsi 
rudai raudonos senatvės dėmės. Ji nesiraukė, bet jos burna vistiek 
buvo raukšlėta. 

Prieš prabildama ji giliai įkvėpė. Iškvėpusi suniurnėjo: „Argi 
nesakiau, kad nenoriu jokios arbatos?“ 

Atsidususi, ji papurtė galvą ir paklausė: 

— Kiek tau metų, mažyte? 


— Ji gimus Beždžionės metais, — atsakė už mane Tetulė. 

— Ta kvailė virėja irgi Beždžionė, — pasakė Senolė. 

— Devynerių, — pratarė Motina. — O tu, Tetule, ką apie ją 
manai? 

Tetulė atsisuko ir suėmusi mano galvą įdėmiai pažvelgė į ma- 
ne. — „Geras vandens derinys.“ 

— Kokios gražios akys, — tarė Motina. — Senole, ar matei 
jas? 

— Man ji atrodo kvaila, — atsakė Senolė. — Be to, mums 


nereikia dar vienos, gimusios Beždžionės metais. 

— Esu tikra, kad jūs teisi, — prabilo Tetulė. — Gali būti, kad 
ji yra tokia, kaip jūs sakote, bet man ji atrodo galvota mergaitė. Tai 
matosi iš jos ausų kampučių. 

— Ir turi tiek vandens savo asmenybėje, — pasakė Motina. — 
Gal ji gali nujausti gaisrą dar prieš jam prasidedant. Senole, ar gi tai 
nepuikų? Mums nebereikėtų jaudintis dėl mūsų sandėlių, pilnų ki- 
mono. 


46 


Senolė, kaip supratau, ugnies bijo labiau, nei ištroškęs žmogus 
nori alaus. 

— Bet kokiu atveju — ji graži, ką manai? — tarė Motina. 

— Gijone daug gražių, — atsakė Senolė, — mums reikia pro- 
tingos, o ne gražios. Ir Hacumomo yra graži, bet pažiūrėk, kokia ji 
kvaila. | 

Senolė, Tetulės padedama, atsistojo ir pasuko laiptų link. Turiu 
pasakyti, kad žiūrint į gremėzdišką Tetulės eiseną, kai vienas jos 
klubas iššokdavo toliau nei kitas, nebuvo aišku, kuri iš šių dviejų 
moterų vaikščiojo lengviau. Netrukus išgirdau atidaromas duris, su- 
grįžo Tetulė. 

— Mažyte, ar neturi utėlių? — pasiteiravo Motina. 

— Ne, — atsakiau aš. 

— Privalai išmokti kalbėti mandagiai. Tetule, būk maloni ir dėl 
viso pikto sutvarkyk jos plaukus. 

Tetulė pasikvietė tarną ir paprašė atnešti žirkles. 

—- Na, mažyle, esi Kijote ir išmoksi deramai elgtis arba gausi 
lupti. Senolė muša visus aplinkui, taigi gailėsies jai pakliuvus. Mano 
patarimas tau — dirbk iš visų jėgų ir be leidimo niekur neik iš 
okijos. Daryk ką liepia, nekelk rūpesčių ir, gal jau po dvejų ar trejų 
metų galėsi pradėti mokytis geišos meno. Ne tarnauti tave pasiė- 
miau. Jei reikės, išmesiu lauk. 

Motina užsitraukė pypkę ir neatitraukdama akių žiūrėjo į ma- 
ne. Nedrįsau net pajudėti, kol ji man to nepaliepė. Pagavau save 
galvojant, ar mano sesuo irgi stovi priešais kokią baisią moterį, kaž- 
kur kituose namuose, esančiuose šiame siaubingame mieste. Švys- 
telėjo mintis apie vargšę. sergančią mamą, gulinčią ir besidairančią, 
kur gi mes dingome. Nenorėjau, kad Motina pamatytų mane ver- 
kiant, bet ašaros plūstelėjo net nespėjus pagalvoti, kaip jas sulaikyti. 
Per ašaras Motinos geltonojo kimono kontūrai vis švelnėjo ir švelnė- 
jo, kol galiausiai ėmė žėrėti. Tada ji išleido dūmų kamuolį ir vaizdas 
galutinai dingo. 

SS  betvirtas skyrius 


as kelias pirmąsias dienas nebūčiau galėjusi jaustis prasčiau, jei 

net būčiau netekusi rankų ir kojų, verčiau jų, nei prarasti namus 

ir šeimą. Neabejojau, kad gyvenimas niekada nebebus toks, koks 
buvo. Negalėjau galvoti apie nieką kitą, tik apie tai, kad esu sutri- 
kusi ir nelaiminga; ir diena iš dienos mąsčiau, kada gi galėsiu pasi- 
matyti su Sacu. Nebebuvo šalia nei tėvo, nei mamos, netgi nebevil- 
kėjau savo įprastų rūbų. Dalykai, kurie iš pradžių labiausiai stebino, 
po kelių savaičių atrodė įprasti, ir tai reiškė, jog išgyvenau. Prisime- 
nu kartą, kai virtuvėje džiovinau ryžiams skirtus indus, pasijutau 
tokia sutrikusi ir lyg nesava, kad turėjau nustoti dirbusi. Kurį laiką 
žvelgiau į savo rankas, kad galėčiau suvokti, jog žmogus, džiovinantis 
indus, esu aš pati. 

Motina buvo sakiusi, kad jei sunkiai dirbsiu ir gerai elgsiuos, 
jau po kelių mėnesių galėsiu pradėti mokytis. Iš Moliūgės sužinojau, 
kad pradėti mokytis reiškia lankyti kitoje Gijono dalyje esančią mo- 
kyklą, kurioje mokysiuos muzikos, šokio ir arbatos apeigų meno. 
Visos merginos, besiruošiančios tapti geišomis, mokosi toje mokyk- 
loje. Buvau tikra, kad kai tik pradėsiu lankyti pamokas, ten susitik- 
siu Sacu. Taigi, besibaigiant pirmai savaitei prisiverčiau galvoti, kad 
turiu būti paklusni, lyg už virvės vedama karvė. 

Didžioji mano namų ruošos darbų dalis nebuvo sudėtinga. Ry- 
tais užtiesdavau gultus, sutvarkydavau kambarius, išluodavau aslą 
koridoriuje ir panašiai. Kartais mane siųsdavo pas vaistininką atnešti 
tepalo virėjos šašams arba į Šijo alėją parnešti Tetulės mėgstamų 
ryžių paplotėlių. Blogiausi darbai, tokie kaip tualetų valymas, ati- 
tekdavo vyriausiai tarnaitei. 

Patarnauti Senolei nebuvo mano tiesioginė pareiga, bent jau 
taip man buvo išaiškinusi Tetulė. Bet, kai Senolė mane pašaukdavo, 
negalėdavau nekreipti dėmesio. Pavyzdžiui, vieną dieną buvau bene- 
šanti Motinai arbatą, kai išgirdau Senolę: 

— Kur ta mergiotė? Tučtuojau atsiųskit ją pas mane! 

Turėjau pastatyti Motinos arbatą ir skubėti į Senolės kambarį, 
kur ji valgė priešpiečius. 

— Ar nematai, kad šiame kambaryje per karšta? — riktelėjo ji, 
kai atsiklaupiau. — Tu privalėjai ateiti ir atidaryti langą. 

— Atleiskit, Senole, nežinojau, kad jums karšta. 

— Ką, ar nematai? 

Ji valgė ryžius ir keli jų grūdeliai buvo prilipę prie jos lūpų. 
Man ji labiau pasirodė nuvargusi, nei sukaitusi, bet tuojau pat nu- 
skubėjau ir atidariau langą. Staiga įskrido musė ir ėmė sukiotis ap- 
link Senolės maistą. | 

— Kas tau yra? — piktai paklausė ji, valgymo lazdelėmis vai- 
kydama musę. — Kitos tarnaitės sugeba praverti langą neprileisda- 
mos musių! 

Aš atsiprašiau ir pasakiau, jog tuojau atnešiu tauškutį. 

— Ir numuši musę man į valgį? Na jau ne, to tai jau nebus! Tu 
stovėsi Čia ir vaikysi tą musę, kol aš pabaigsiu valgyti. 

Taigi turėjau stovėti ir klausytis apie didįjį Kabukio3 aktorių 
Ičimurą Uzaemoną XIV-ąjį, kuris laikė ją už rankos per Mėnulio 
vakarėlį, kai ji buvo keturiolikos. Kai atsilaisvinau, Motinos arbata 
buvo tokia šalta, kad nebegalėjau jos nešti. Tiek virėja, tiek Motina 
supyko ant manęs. 

Tiesą pasakius, Senolė nemėgo būti viena. Net eidania į tuale- 
tą, ji versdavo Tetulę stovėti lauke ir laikyti ją už rankų, kad galėtų 
išlaikyti pusiausvyrą. Dvokas būdavo toks stiprus, kad Tetulė vos 
nenusisuko sprando, besistengdama laikyti galvą kiek galima ato- 
kiau. Man neteko dirbti tokių bjaurių darbų, bet, besivalydama au- 
sis savo sidabriniu krapštuku, ji pasikviesdavo mane, kad ją pama- 


5 Kabuki — seniausias sceninis japonų menas. 

sažuočiau. Masažuoti Senolę buvo kur kas blogiau, nei jūs galite 
įsivaizduoti. Pirmąkart manęs vos nesupykino, kai ji nuo savo pečių 
nuleido marškinius, nes jos kaklo oda buvo sutrūkinėjusi ir geltona, 
kaip nevirto viščiuko. Vėliau sužinojau, kad bėda ta, jog būdama 
geiša, ji naudojo baltą grimą, vadinamą „kinų moliu“, kurio sudėtyje 
buvo švino. Kinų molis turėjo būti nevienintelis Senolės naudotas 
nuodingas grimas. Būdama jauna, ji dažnai eidavo maudytis šiauri- 
nio Kijoto geizeriuose. Būtų buvę ne taip blogai, jei švino grimas 
nebūtų taip sunkiai nuvalomas; tam tikros jo dalelytės, susijungu- 
sios su vandenyje esančiais cheminiais elementais, niokojo jos odą. 
Ne tik Senolė susidūrė su šia bėda. Pirmaisiais Antrojo pasaulinio 
karo metais Gijono gatvėse vis dar galėdavai pamatyti moterų pa- 
geltusiais kaklais. 


Vieną dieną, kai okijoje buvau išbuvusi apie tris savaites, pasivėlinau 
užlipti į viršų tvarkyti Hacumomo kambario. Aš jos bijojau, nors ir 
retai ją matydavau, nes Hacumomo buvo labai užsiėmusi. Nerima- 
vau, kas nutiktų, jei ji rastų mane vieną, tad stengdavausi sutvarkyti 
jos kambarį, kai ji išeidavo į šokių pamokas. Nelaimei, tą rytą Se- 
nolė užlaikė mane beveik iki vidudienio. 

Hacumomo kambarys buvo didžiausias visoje okijoje, didesnis 
nei visas mūsų namas Joroide. Negalėjau suprasti, kodėl jis turėtų 
būti didesnis nei kitų, kol vyresnioji tarnaitė paaiškino, kad dabar 
Hacumomo yra vienintelė geiša visoje okijoje, anksčiau jų buvo gal 
trys ar keturios, ir visos miegodavo tame pačiame kambaryje. Gal 
Hacumomo ir gyveno viena, bet netvarką kambaryje darydavo už 
keturias. Tądien, kai įėjau į jos kambarį, tiesiog praėjime mėtėsi 
žurnalai, kairėje ant kilimėlio, šalia jos grimo stalelio voliojosi šepe- 
tėliai, obuolio graužtuką ir tuščią viskio butelį radau nusviestus po 
stalu. Langas buvo praviras, ir, matyt, vėjas buvo nubloškęs medinę 
pakabą, ant kurios ji buvo pakabinusi savo kimono. O gal, ji papras- 
čiausiai eidama girta miegoti, numetė ją žemėn, ir iki šiol nepakėlė. 
Įprastai Tetulė išnešdavo kimono, nes tai ji okijoje rūpindavosi ki- 
mono, bet šįkart, dėl kažkokios priežasties, ji to nepadarė. Sustin- 
gau, kai atsivėrė kambario durys. Pasisukusi, tarpduryje pamačiau 
Hacumomo. 

— A, tai tu, — tarė ji. — Pamaniau, kad girdėjau pelę ar dar 
kažką. Matau tu tvarkai mano kambarį! Ar tai tu pertvarkai visus 
mano grimo reikmenis? Kodėl taip elgiesi? 

— Labai atsiprašau, ponia, — atsakiau aš. — Judinu juos tik 
kad nušluostyčiau nuo jų dulkes. 

— Bet jei tu juos lieti, — tarė ji, — jie ims dvokti kaip ir tu. 
Ir tada vyrai man sakys: „Hacumomo-san, kodėl tu dvoki neišma- 
nėle iš žvejų kaimo?“ Juk supranti, ar ne? Bet, dėl viso pikto, pakar- 
tok, kad būčiau tikra, jog supratai. Taigi, kodėl aš nenoriu, kad lies- 
tum mano grimo reikmenis? | 

Vos prisiverčiau prabilti. Bet galiausiai pasakiau: „Nes ims dvok- 
ti kaip ir aš“. 

— Labai gerai! O ką sakys vyrai? 

— Jie sakys: „O, Hacumomo-san, tu dvoki kaip mergiotė iš 
žvejų kaimo“. 

— Hm... Man ne visai patiko tavo atsakymas, bet, manau, bus 
gerai. Negaliu suprasti, kodėl jūs, mergaitės iš žvejų kaimų, taip 
dvokiate. Ta tavo bjauri sesuo, kurią dieną ieškojusi tavęs, dvokė 
visai kaip tu. 

Visą tą laiką žiūrėjau į grindis, bet išgirdusi paskutinius žo- 
džius, pažvelgiau tiesiai jai į veidą, bandydama suprasti, ar ji neme- 
luoja. 

— Atrodai tokia nustebusi! — tarė ji. — Ar gi neminėjau tau, 
kad ji buvo atėjusi? Ji norėjo, kad perduočiau tau, kur ji dabar gy- 
vena. Gal ji nori, kad surastum ją, ir galėtumėte kartu pabėgti. 

— Hacumomo-san... 

— Nori, kad pasakyčiau, kur ji yra. Na, tuomet turėsi užsidirb- 
ti šią informaciją. Kai sugalvosiu kaip, pasakysiu. O dabar dink iš 
čia. 

Nedrįsau nepaklusti, bet prieš išeidama iš kambario, stabtelė- 
jau galvodama, ar galėčiau ją kaip įtikinti. 

— Hacumomo-san, žinau, kad nemėgstate manęs, — išleme- 
nau aš. — Jei būtumėte tokia maloni ir pasakytumėte man, ką no- 
rėčiau žinoti, pažadėsiu niekada daugiau nebekelti jums rūpesčių. 

Išgirdusi tai, Hacumomo atrodė labai pamaloninta, ji, tiesiog 
švytėdama iš laimės, priėjo prie manęs. Tiesą sakant, niekada nebu- 
vau mačiusi šitaip stulbinančiai atrodančios moters. Vyrai sustoja 
gatvėse ir išsiima iš burnos cigaretes, kad pasižiūrėtų į ją. Pagalvo- 
jau, kad ji ketina pašnibždėti man į ausį, bet, kai vis dar besišypso- 
dama sustojo, atsivėdėjusi trenkė man. | 

— Juk sakiau, kad dingtum iš kambario? 

Buvau per daug suglumusi, kad būčiau kažkaip sureagavusi. Pri- 
valėjau išeiti iš kambario, nes vienintelis dalykas, kurį suvokiau — 

kad nukritau ant medinių prieškambario grindų. Netrukus atsidarė 
Motinos durys. | 

— Hacumomo! — sušuko Motina, keldama mane nuo že- 
mės, — ką tu padarei Čijo-čan? 

— Ji kalbėjo apie pabėgimą, tad nusprendžiau, jog bus geriau, 
jei suduosiu jai vietoj jūsų, gal jūs per daug užsiėmusi, kad padary- 
tumėte tai pati. 

Motina pašaukė tarnaitę ir paprašė kelių gabalėlių imbiero, ta- 
da nusivedė mane į savo kambarį ir pasodino, kol pati kalbėjosi 
telefonu. Vienintelis telefonas okijoje, kuriuo buvo galima paskam- 
binti už Gijono ribų, kabėjo ant jos kambario sienos, ir niekam dau- 
giau nebuvo leidžiama juo naudotis. Ji paliko telefono ragelį gulėti 
ant lentynos. Kai vėl jį paėmė, rodės, savo kresnais pirštais suspau- 
dė jį taip, jog pamaniau, kad netrukus iš jo ims lašėti skystis. 

— Atleiskit, — prabilo ji savo gergždžiančiu balsu. — Hacu- 
momo vėl muša tarnaites. 

Pirmomis savo gyvenimo okijoje savaitėmis Motinai jačiau ne- 
paaiškinamą prieraišumą, kaip žuvis žvejui, kuris iš jos žiaunų trau- 
kia kabliuką. Greičiausiai taip buvo dėl to, kad valydama jos kam- 
barį, kasdien tematydavau ją vos kelias minutes. Visada rasdavau ją 
sėdinčią prie stalo su sąskaitybos knyga priešais, vienos rankos pirš- 
tais stumdančią dramblio kaulo skaitytuvų karoliukus. Ji savo są- 
skaitybos: knygas laikė labai tvarkingai, bet visais kitais atžvilgiais ji 
buvo blogesnė už Hacumomo. Kur bepadėtų savo pypkę, visur pri- 
birdavo pelenų ir tabako, nesvarbu, kur jų pribiro. Ji nemėgo, kad 
kas liestų jos gultą ar keistų paklodes, tad visas kambarys dvokė 
purvina drobe. O dėl rūkymo popieriniai lango uždangalai buvo pa- 
geltę ir dėmėti, ir kambarys atrodė tamsus ir paniuręs. 

Kol Motina kalbėjosi telefonu, atėjo viena iš vyresniųjų tarnai- 
čių ir atnešė man šviežiai papjaustyto imbiero, kad prisidėčiau jį 
prie sumušto veido. Durų varstymas pažadino Motinos šunytį Taku, 
kuris buvo ligota būtybė su suplotu snukučiu. Rodės, teturėjo tris 
malonumus: loti, knarkti ir kandžioti tuos, kurie bandydavo jį pa- 
glostyti. Tarnaitei išėjus, Taku atėjo ir atsigulė man už nugaros. Tai 
buvo vienas iš jo mažyčių pokštų; jam patiko atsigulti ten, kur aš 
netyčia galėčiau užlipti ant jo, o tada nieko nelaukdamas man įkąs- 
tų. Sėdėdama tarp Motinos ir Taku jaučiausi tarsi pelė įkliuvusi į 
spąstus. Ji įdėmiai pažvelgė į mane ir galiausiai tarė: 

— Dabar paklausyk, mažyte, gal tu ir girdėjai Hacumomo me- 

luojant, bet tai, kad jai pavyko išsisukti, nereiškia, jog pavyks ir tau. 
Noriu žinoti... Kodėl ji tau sudavė? 

— Ji norėjo, kad išeičiau iš kambario, — paaiškinau. — Aš 
labai apgailestauju. 

Motina liepė man viską pakartoti Kijoto tarme, tai man pasi- 
rodė labai sudėtinga. Kai galiausiai pasakiau viską gerai, ir ji liko 
patenkinta, ji tęsė: 

— Manau, tu nesupranti savo pareigų okijoje. Mes visi tik ir 
tegalvojame, kaip padaryti Hacumomo sėkminga geiša. Netgi Seno- 
lė stengiasi. Galbūt, ji tau atrodo nepakenčiama senė, bet iš tikrųjų 
ištisas dienas ji tik ir galvoja, kuo galėtų padėti Hacumomo. 

Neturėjau žalio supratimo, apie ką šnekėjo Motina, ir manau, 
kad jai nebūtų pavykę apkvailinti net purvino skuduro bandant įro- 
dyti, jog Senolė gali būti kam nors naudinga. 

— Jei net tokia pagyvenusi ponia kaip Senolė ištisas dienas 
užsiėmusi tuo, kad palengvintų Hacumomo darbą, pagalvok, kiek 
kartų sunkiau turėtum dirbti tu. 

— Taip, Motinėle, aš ir toliau sunkiai dirbsiu. 

— Kitą kartą nenoriu net girdėti apie tai, kad tu vėl nuliūdinai 
Hacumomo. Jei kitos tarnaitės randa būdų, kaip nesipainioti jai po 
kojų, rasi ir tu. 

— Taip, Motina... Bet prieš išeidama, ar galėčiau paklausti? 
Vis galvoju, gal kas žino, kur yra mano sesuo. Matote, norėčiau 
nusiųsti jai laiškelį. 

Motina turėjo keistoką burną, kuri buvo per didelė jos veidui, 
ir didžiąją laiko dalį buvo praverta; bet dabar ji iškreipė ją taip, kaip 
dar niekada nebuvau mačiusi jos darant. Ji taip iššiepė dantis, jog 
rodės norėjo, kad gerai juos įsiminčiau. Tai buvo jos šypsena. Nesu- 
pratau to, kol ji pradėjo kosčioti, toks buvo jos juokas. 

— Kodėl, po galais, turėčiau tau pasakyti? — paklausė ji. 

Po to, prieš parodydama ranka, kad turiu išeiti, dar kelis kartus 
trukčiojančiai nusijuokė. 

Kai išėjau iš kambario, Tetulė laukė manęs su nauju darbu. Ji 
davė man kibirą ir liepė kopėčiomis lipti ant stogo, kur ant medinių 
kojų stovėjo bakas su lietaus vandeniu, iš kurio jis grioveliu tekėda- 
vo į antro aukšto tualetą, esantį šalia Motinos kambario. Pastaruoju 
metu nelijo, taigi tualetas buvo pradėjęs dvokti. Mano darbas buvo 
išpilti vandenį iš bako, taip Tetulė galės srove išplauti tualetą. 

Vidudienio kaitroje įkaitusios čerpės priminė karštus griaučius. 
Kol ištuštinau baką, negalėjau susilaikyti negalvojus apie šaltą mūsų 

pakrantės tvenkinio vandenį, kuriame maudydavomės. Dar prieš ke- 
lias savaites buvau prie to tvenkinio, bet dabar jis man rodės labai 
toli. Tetulė šūktelėjo iš apačios, kad prieš nusileisdama žemyn, iš- 
raučiau tarp čerpių augančias piktžoles. Zvelgiau į tingų karštį, tvy- 
rantį virš miesto, kalnai supo mus tarsi kalėjimo sienos. Kažkur ten, 
po vienu iš tų stogų, mano sesuo Sacu, kaip ir aš, dirba savo kas- 
dieninius darbus. Begalvodama apie ją, atsitiktinai stumtelėjau ba- 
ką, vanduo šliūkštelėjo iš jo ir nutekėjo į gatvę. 


Prabėgo mėnuo nuo tada, kai atvykau į okiją. Motina pasakė, kad 
atėjo metas pradėti mokytis. Rytojaus rytą Moliūgė turės palydėti 
mane į mokyklą ir pristatyti mokytojams. Vėliau Hacumomo vesis 
mane į kažkokią vietą, vadinamą „registro kontora“ (niekada nebu- 
vau girdėjusi apie tokią); o po viso to, vėlyvą popietę turėsiu stebė- 
ti, kaip Hacumomo grimuojasi ir rengiasi kimono. Tokia buvo okijos 
tradicija: jaunutė mergaitė privalo stebėti vyresnę geišą. 

Moliūgė baisiai susinervino sužinojusi, kad kitą rytą turės vesti 
mane į mokyklą. 

— Vos prabudusi privalai būti susiruošusi eiti į mokyklą, nes 
jei pavėluosime, galėsime nagus graužti... 

Kiekvieną rytą, vos išaušus, matydavau Moliūgę, repečkojančią 
iš okijos, būdavo taip anksti, kad jos akys tebebūdavo dar apsiblau- 
susios; ir kaskart ji atrodė bepravirkstanti. Tiesą sakant, kai išgirs- 
davau ją nukaukšint už virtuvės lango, kartais man atrodydavo, kad 
girdžiu ją verkiant. Ji nesistengė gerai mokytis, tiksliau — iš vis 
nesistengė. Į okiją ji atvyko beveik šešiais mėnesiais anksčiau už 
mane, bet kai aš atvykau, ji tik prieš savaitę tebuvo pradėjusi lan- 
kyti mokyklą. Dažniausiai, grįžusi apie vidudienį, ji eidavo tiesiai į 
tarnų pusę, tad niekas nėra jos matęs liūdnos. 

Rytojaus rytą nubudau anksčiau, nei įprastai ir pirmą kartą ap: 
sivilkau mėlynai baltus moksleiviškus marškinius. 

Tai buvo paprasti medvilniniai vaikų pamėgti languoti marški- 
niai. Esu tikra, kad atrodžiau ne geriau, nei chalatu apsirengęs už- 
eigos svečias. Bet kaip gyva nebuvau vilkėjusi tokio gražaus apdaro. 

Moliūgė susirūpinusi laukė manęs praėjime. Buvau besiaunanti 
batus, kai Senolė pašaukė mane. 

— Ne! — sulaikydama kvapą išlemeno ji, o jos veidas priminė 
besilydantį vašką. — Aš ir vėl pavėluosiu. Eime, apsimeskime, kad 
jos negirdėjome! 

"Būčiau padariusi taip, kaip sakė Moliūgė, bet Senolė jau stovė- 
jo tarpduryje, piktai žiūrėdama į mane. Kaip vėliau paaiškėjo, ji 
nesugaišino nė dešimties ar penkiolikos minučių, bet Moliūgė jau 
buvo apsiašarojusi. Kai galiausiai išėjome, Moliūgė ėjo taip greitai, 
kad vos galėjau spėti paskui ją. 

— "Ta moteris tokia šlykšti! — sakė ji. — Kai ji vers tave trinti 
savo kaklą, po to nepamiršk pamirkyti rankų sūriame vandenyje. 

— Kodėl turėčiau taip daryti? 

— Motina man sakydavo, jog blogis pasaulyje sklinda per pri- 
silietimus. Aš žinau, kad taip ir yra, nes mano motina apsigynė nuo 
vieną rytą kelyje sutikto velnio, dėl to ji ir mirė. Jei nesiplausi ran- 
kų, pavirsi į seną susiraukšlėjusį agurką, kaip Senolė. 

Moliūgė buvo mano amžiaus ir tokioje pat neįprastoje situaci- 
joje, esu tikra, kad būtume dažnai pasikalbėjusios, jei būtume galė- 
jusios. Bet buvome labai užsiėmusios savais darbais, kad kartais ne- 
spėdavome net pavalgyti — Moliūgė valgydavo pirma, nes seniau 
buvo okijoje. Minėjau, kad ji buvo atvykusi prieš šešis mėnesius. 
Beveik nieko daugiau apie ją nežinojau. Taigi paklausiau: 

— Moliūge, ar tu iš Kijoto? Sprendžiu iš tavo tarmės. 

— (Gimiau Sapore. Kai man buvo penkeri, mirė mano motina, 
ir tėvas išsiuntė mane į Kijotą pas dėdę. Bet po metų dėdė prarado 
savo verslą, ir aš atsidūriau okijoje. 

— Kodėl nebėgi atgal į Saporą? 

— Mano tėvą lydėjo prakeiksmas, ir prieš metus jis mirė. Aš 
negaliu pabėgti, nebeturiu kur. 

— Kai surasiu savo seserį, — tariau, — galėsi bėgti su mumis. 

Žinodama, kad Moliūgei prastai sekasi mokytis, maniau, ji ap- 
sidžiaugs dėl tokio mano pasiūlymo, bet ji nepratarė nė žodžio. Jau 
buvome praėjusios Šijo alėją, kuria ponas Beku vežė mus iš stoties, 
ir kuri tada buvo pilna žmonių. Dabar, tokį ankstyvą rytą, tolumoje 
matėsi pavieniai tramvajai ir vienas kitas dviratininkas. Priėjusios 
alėjos galą, pasukome į siaurą gatvelę. Netrukus Moliūgė sustojo, 
pirmąkart nuo tada, kai išėjome iš okijos. 

— Mano dėdė buvo puikus žmogus, — tarė ji. — Prieš mane 
išsiųsdamas, jis man pasakė: „Tu graži mergaitė, bet kvaila. Tu pra- 
žūsi, jei liksi viena, todėl siunčiu tave pas žmones, kurie tau pasa- 
kys, ką turi daryti. Daryk viską, ką jie lieps, ir tavim bus pasirūpin- 
ta“. Taigi, Čijo-čan, jei tu nori pabėgti ir gyventi viena, bėk. Bet aš 
radau vietą, kur galėsiu praleisti visą savo gyvenimą. Dirbsiu kiek 

įmanydama, ir jie manęs neišvarys. Bet aš greičiau nušoksiu nuo 
uolos, nei tapsiu tokia geiša kaip Hacumomo. 

Staiga Moliūgė nutilo. Ji žvelgė kažkur man už nugaros. 

— O, Dieve! — sušuko ji, — Čijo-čan, ar žiūrėdama į visa tai 
nejunti alkio? 

Atsigręžiau ir pamačiau įėjimą į kitą okiją. Lentynoje stovėjo 
mažytė Šinto šventyklėlė ir saldus ryžių pyragas. Svarsčiau, ar tai jis 
patraukė Moliūgės dėmesį, bet jos akys buvo nukreiptos žemyn. 
Šalia grįsto takelio, vedančio prie vidinių durų augo samanos ir keli 
paparčiai. Tiesiog gatvės pakrašty gulėjo medinis iešmas, ir matėsi 
ant laužo keptų žarnokų likučiai. Pardavėjai prekiavo jais tiesiai iš 
vežimų. Saldaus padažo kvapas tiesiog kankino mane. Pagrindinis 
tarnaičių maistas buvo ryžiai ir marinuotos daržovės, kartą per die- 
ną — sriuba, ir dukart per mėnesį — džiovinta žuvis. Bet net ir dėl 
tokio maisto, ant žemės besivoliojančiuose žarnokuose neįžvelgiau 
nieko gardaus. Ant jų, tarsi išėjusios pasivaikščioti, sukiojosi dvi 
musės. 

Moliūgė buvo iš tų, kurios tik pasitaikius progai, nutukdavo. 
Kartais girdėdavau, kaip lyg kokios girgždančios durys iš alkio gurgia 
jos pilvas. Nemaniau, kad Moliūgė tikrai ketina suvalgyti tą žarnoką, 
kol pamačiau ją besidairant, ar niekas neateina. 

— Moliūge, — tariau aš, — dėl Dievo meilės, jei tu tokia 
alkana, pasiimk iš lentynos tą ryžių pyragą. Juk po žarnoką ropinėjo 
musės. 

— Aš didesnė už jas, — atsakė ji, — be to, suvalgyti pyragą 
būtų šventvagystė. Juk tai auka. 

Tai pasakiusi, ji pasilenkė prie iešmo. 

Tas tiesa, užaugau tokioje vietoje, kur vaikai bando paragauti 
viską, kas juda. Kartą suvalgiau svirplį, bet tik todėl, kad mane 
apgavo. Bet stovėti ir stebėti, kaip Moliūgė laiko šį smėlėtą nuo 
gatvės pakeltą žarnoką, po kurį laipioja musės... Ji pūtė, bandydama 
jomis nusikratyti, bet šios tik bėgiojo, stengdamosi išlaikyti pusiau- 
svyrą. 


— Moliūge, tu juk negali jo suvalgyti, — tariau aš. — Tai tas 
pats, jei imtum ir palaižytum grindinį. 
— O kas čia blogo? — paklausė ji. Ir jei nebūčiau to mačiusi 


savo akimis, nebūčiau patikėjusi. Moliūgė atsiklaupė, iškišo liežuvį 
ir palaižė grindinį. Iš nuostabos net išsižiojau. Kai Moliūgė atsistojo, 
ji atrodė taip, lyg ir pati negalėtų patikėti, ką padariusi. Pasitrynė 
delnu liežuvį ir kelis kartus nusispjovė. Ir tada dantimis sukąstą 

žarnoką numovė nuo iešmo. Jis turėjo būti labai kietas, nes Moliūgė 
kramtė jį visą kelią iki pat mokyklos durų. Įėjusi, pilve pajutau gu- 
mulą, nes sodas man pasirodė labai didelis. Žali krūmai ir pušys 
supo dekoratyvinį tvenkinį, pilną karpių. Per siaurąją tvenkinio dalį 
driekėsi akmeninis lieptelis. Ant jo stovėjo dvi pagyvenusios mote- 
rys, vilkinčios kimono, rankose jos laikė skėčius, kad apsisaugotų 
nuo rytinių saulės spindulių. Tada nesupratau, kokius pastatus ma- 
tau, bet dabar galiu pasakyti, kad tik nedidelė mažų statinių dalis 
priklausė mokyklai. Didelis masyvus pastatas buvo Kaburenjo teat- 
ras, kur kiekvieną pavasarį Gijono geišos rodydavo spektaklį „Seno- 
sios sostinės šokiai“. 

Moliūgė skubėjo link ilgo medinio pastato durų, kur, kaip ma- 
niau, buvo tarnų dalis, bet pasirodė, kad tai ir yra mokykla. Prieš 
įžengdama į jį, pajutau degančių arbatžolių kvapą, nuo kurio ir da- 
bar dar sutraukia skrandį, lyg vėl eičiau į pamokas. Nusiaviau batus, 
kad padėčiau juos į arčiausiai esantį skyrelį, bet Moliūgė sustabdė 
mane, nes galiojo nerašyta naudojimo taisyklė. Moliūgė buvo jau- 
niausia iš visų ir turėjo lipti aukštyn, kad pasidėtų batus viršutinia- 
me skyrelyje. Tai buvo pirmasis mano rytas mokykloje, ir aš buvau 
jaunesnė už Moliūgę, tad privalėjau pasidėti batus aukščiau už jo- 
sios. 

— Žiūrėk, lipdama aukštyn, neužmink ant kitų batų, — pata- 
rė Moliūgė, nors ten tebuvo vos kelios poros batų. — Jei užminsi, 
ir kas nors iš mergaičių pastebės, taip gausi barti, kad net ausys 
ištins. 

Mokyklos vidus man pasirodė toks senas ir dulkėtas, tarsi bū- 
čiau apleistame pastate. Pailgo prieškambario gale stoviniavo grupe- 
lė mergaičių. Žiūrėdama į jas, pajutau įtampą, nes pamaniau, jog 
viena jų galėtų būti Sacu. Bet, kai jos atsisuko pasižiūrėti, labai 
nusivyliau. Jų šukuosenos buvo vienodos — verešinobu stiliaus — 
tai buvo geišų mokinių šukuosena. Jos žvelgė į mane taip, tarsi apie 
Gijoną žinotų kur kas daugiau, nei aš ar Moliūgė kada nors žinosi- 
me. 

Paėjėję prieškambariu, patekome į erdvią japoniško stiliaus kla- 
sę. Ant vienos sienos kabojo didžiulė lenta su mediniais kabliukais, 
ant kurių buvo sukabinta daugybė lentelių su užrašais. Aš vis dar 
blogai mokėjau skaityti ir rašyti, nors Joroide lankiau mokyklą, o čia 
kiekvieną popietę po valandą mokiausi su Tetule, bet vis tiek tega- 
lėjau perskaityti vos vieną kitą pavadinimą. Moliūgė priėjo prie len- 
tos, ir paėmusi lentelę su savo vardu užkabino ant laisvo kabliuko. 

Kaip jau supratote, lenta ant sienos buvo kažkas panašaus į klasės 
žurnalą. 

Po to nuėjome atsižymėti kitose klasėse, kur turėjo būti Mo- 
liūgės pamokos. Tą rytą ji turėjo keturias pamokas: šamizeno, šokių, 
arbatinės apeigų ir dainavimo, vadinamo nagauta. Moliūgė taip bu- 
vo sunerimusi, jog yra blogiausia mokinė, kad kol ėjome į okiją pus- 
ryčių, ji be perstojo gręžė marškinių diržą. 


Suvalgiusios po lėkštę sriubos, greitai sugrįžome į mokyklą, tad Mo- 
liūgė, atsiklaupusi klasės gale, galėjo susiderinti šamizeną. Jei jums 
nėra tekę matyti šamizeno, jis jums pasirodys keistas. Kai kas vadi- 
na jį japoniška gitara, bet iš tikrųjų jis kur kas mažesnis už gitarą, 
ilgų kaklu su' trim kištukais gale. Tai nedidelė dėžutė su viršuje 
įtempta katės oda, panašia į būgną. Jį galima įsidėti į dėklą, kad 
būtų galima nešiotis. Moliūgė susiderino stygas ir, iškišusi liežuvį, 
ėmė groti. Turiu pasakyti, kad jos klausa buvo prasta ir natos, tarsi 
bangų mėtomos valtys, sklido nepataikydamos į savo vietas. Netru- 
kus į klasę susirinko daugiau mergaičių su šamizenais, jos spaudėsi 
tarsi saldainiai dėžutėje. Žiūrėjau pro duris, tikėdamasi, kad pro šalį 
praeis Sacu, bet ji nepraėjo. 

Po kelių minučių įėjo mokytoja. Ji buvo plona pagyvenusi mo- 
teris, spiegiančiu balsu. Jos pavardė Mizumi skambėjo panašiai, kaip 
nezumi — pelė, tad už akių mes ją vadinome Mokytoja-Pele. 

Pelė atsiklaupė ant priegalvio stebėdama klasę, ji net nesisten- 
gė atrodyti draugiška. Kai mokinės nusilenkė ir choru pasakė „labas 
rytas“, ji, nepratarusi nė žodžio, atsuko joms nugarą. Galiausiai ji 
pažvelgė į lentą ir pakvietė pirmąją mokinę. 

Atrodė, kad pirmoji mergaitė buvo labai geros nuomonės apie 
save. Išėjusi priekin, ji nusilenkė mokytojai ir ėmė groti. Po kelių 
minučių Pelė liepė jai sustoti ir prišnekėjo daugybę nemalonių da- 
lykų apie jos grojimą, tada ji suskleidė vėduoklę ir mostelėjo ja, kad 
mergaitė pasišalintų. Mergaitė nusilenkė ir sugrįžo į savo vietą. Pelė 
pakvietė kitą mokinę. 

Šitaip prabėgo daugiau nei valanda, kol galiausiai priėjo Moliū- 
gės eilė. Moliūgė nervinosi ir tik jai pradėjus groti, viskas rodėsi 
blogai. Iš pat pradžių Pelė nutraukė ją ir paėmė jos šamizeną, kad 
suderintų stygas. Moliūgė pabandė vėl, bet visos mokinės ėmė dirs- 
čioti viena į kitą, bandydamos suprasti, kurią melodiją ji groja. Pelė 
ėmė mokyti Moliūgę, kaip reikia laikyti mediatorių. Ji įtempė 
kiekvieną Moliūgės pirštą, man pasirodė, tarsi norėdama priversti ją 

tinkamai jį laikyti. Galiausiai, Pelė neišlaikė ir su pasibjaurėjimu 
paleido mediatorių, šis nukrito. Moliūgė pakėlė jį ir su ašaromis 
akyse grįžo į savo vietą. Dabar aš supratau, kodėl Moliūgė šitaip 
išgyvena dėl to, kad ji yra blogiausia mokinė. Mergaitė susitaršiu- 
siais plaukais, kurią matėme skubant į mokyklą, kai ėjome pusry- 
čiauti, išėjo į priekį ir nusilenkė. 

— Nesistenk man būti mandagi! — suspiegė Pelė. — Jei šįryt 
būtum mažiau miegojusi, būtum laiku atėjusi į mokyklą ir šio to 
išmokusi. 

Mergaitė atsiprašė ir pradėjo groti, bet mokytoja visiškai nesi- 
klausė. Ji tepasakė: „Rytais per ilgai miegi! Kaip gali tikėtis, kad 
tave ko išmokysiu, jei kaip kitos mergaitės nesivargini? Grįžk į savo 
vietą. Nenoriu gaišti laiko su tavimi“. 

“ Visi išėjo iš klasės, Moliūgė nusivedė mane prie mokytojos, 
mes nusilenkėme Pelei. 

— Leiskite pristatyti jums Čijo-čan, — tarė Moliūgė, — ir 
paprašyti jūsų būti atlaidžia, bandant ją mokyti, nes ši mergaitė 
labai negabi. 

Moliūgė neketino manęs įžeisti, taip priimta kalbėti, kai nori 
būti mandagus. Net mano pačios motina būtų šitaip pasakiusi. 

Pelė ilgą laiką tylėjo, žiūrėdama į mane, paskui pasakė: 

— "Tu labai protinga mergaitė. Tai matosi vos pažvelgus į tave. 
Galbūt tu padėsi savo vyresnei sesei. 

Ji kalbėjo apie. Moliūgę. 

— Kiekvieną rytą, kiek galima anksčiau atsižymėk lentoje, — 
paaiškino ji, — netriukšmauk klasėje. Aš neleidžiu kalbėtis. Turi 
žiūrėti tiesiai. Jei darysi, kaip liepiu, aš tave išmokysiu visko, ko tik 
galiu. 

Pasakius tai, ji leido mums pasišalinti. Koridoriuje mano akys 
ieškojo Sacu, bet jos nesimatė. Susirūpinau, kad niekada daugiau 
jos nebepamatysiu ir taip nuliūdau, kad prieš pamoką viena moky- 
toja paklausė: 

— A, štai kur tu! Kas tau kelia nerimą? 

— Niekas, ponia. Tik netyčia įsikandau lūpą, — atsakiau. Ir 
kad įrodyčiau, jog tai tiesa, nes visos mergaitės spoksojo į mane, 
taip stipriai įsikandau į lūpą, kad pajutau kraujo skonį. 

Palengvėjo, nes kitos Moliūgės pamokos nebuvo tokios skaus- 
mingos stebėti, kaip pirmoji. Pavyzdžiui, per šokių pamoką mokinės 
mokėsi vieningų judesių, kad nė viena neišsiskirtų. Moliūgė nebuvo 
pati blogiausia šokėja, ir jos judesiuose buvo galima įžvelgti tam 

tikrą graciją. Dainavimo pamoka jai sekėsi prasčiau, nes ji neturėjo 
klausos, bet ir čia mokinės dainavo kartu, tad ji, žiopčiodama, galėjo 
pasislėpti tarp kitų. 

Kiekvienos pamokos pabaigoje ji pristatydavo mane mokyto- 
jams. Viena iš jų pasakė man: 

— Tu gyveni toje pačioje okijoje, kur ir Moliūgė? 

— Taip ponia, — atsakiau aš, — Nitos okijoje. Nita buvo Se- 
nolės, Motinos ir Tetulės pavardė. 

— Vadinasi, gyveni kartu su Hacumomo-san. 

— Taip, ponia. Hacumomo šiuo metu yra vienintelė geiša mū- 
sų okijoje. 

— Išmokysiu tave, kaip galima geriau dainuoti, — tarė ji, — 
tiek, kiek tau užteks gyvybės! 

Pasakius tai, mokytoja nusijuokė, lyg būtų pasakiusi puikų 
pokštą, ir liepė mums eiti. 

83 penktas skyrius 


opiet su Hacumomo ėjome į Registro kontorą. Tikėjau pama- 
tyti kažką didinga, bet tai tebuvo keli tamsūs tatamio kamba- 
riai, antrame mokyklos aukšte. Kambariuose stovėjo suolai, są- 
skaitybos knygos, ir buvo siaubingai prirūkyta. Tarnautojas per dū- 
mų debesį pažvelgė į mus ir galvos linktelėjimu pasiuntė į galinį 
kambarį. Jame už popieriais nukrauto stalo sėdėjo toks stambus 
vyras, kokio dar nebuvau mačiusi. Tada dar nežinojau, jog kadaise 
jis buvo sumo!* imtynininkas. Jei jis išeitų ir visu svoriu atsiremtų 
į pastatą, greičiausiai visi tie suolai nuo tatamio pakylos nukristų ant 
grindų. Jis nebuvo toks geras sumo imtynininkas, kad turėtų antrą 
vardą, kaip kad kiti, bet iki šiol jis nori, kad jį vadintų tuo vardu, 
kuriuo vadino, kai jis dar buvo imtynininkas. Avajumi — toks buvo 
jo vardas. Kai kurios geišos trumpindavo jį į žaismingąjį Avaji. 

Kai tik įžengėme, Hacumomo sutelkė visą savo žavesį. Pirmą 
kartą mačiau ją tokią. Ji tarė: 

— Avaji-san! 

Nebūčiau nustebusi, jei ji būtų pritrūkusi oro, nes tai nuskam- 
bėjo, kaip: 


“ Sumo — nacionalinis japonų sportas. 

— Avaaa-jiii-saaaaaan! 

Rodėsi, jog ji barasi. Išgirdus jos balsą, jo putlūs žandai pakilo 
link ausų, taip jis šypsojosi. 

— Hm, Hacumomo-san, — pratarė jis, — jei atvedei kokią 
gražutę, net nežinau, ką darysiu! 

Jo žodžiai nuskambėjo lyg garsus ilgas šnabždesys, nes sumo 
imtynininkai dažnai praranda balso stygas, smūgiuodami vienas ki- 
tam į gerklas. 

Jis buvo sulig begemoto dydžiu, bet labai elegantiškai apsiren- 
gęs. Vilkėjo dryžuotą kimono ir kimono kelnes. Jo darbas buvo ga- 
rantuoti, kad visi Gijone besisukantys pinigai pakliūtų ten, kur pri- 
klauso, ir didelė jų dalis pakliūdavo jo kišenėn. 

Negalima sakyti, kad jis vogė, paprasčiausia tokia buvo tvarka. 
Dėl svarbaus Avajumio darbo visos geišos stengėsi padaryti jį lai- 
mingą, todėl didžiają laiko dalį jis praleisdavo be savo gražiųjų dra- 
bužių. 

Jie ilgai kalbėjosi, kol galiausiai Hacumomo pasakė atėjusi įre- 
gistruoti mane mokyklon. Avajumi iki šiol net nebuvo pažvelgęs į 
mane, bet dabar jis pasuko savo milžinišką galvą. Paskui atsistojo ir 
pakėlė vieną popierinį lango uždangalą, kad būtų šviesiau. 

— Nepatikėjau savo akimis, — tarė jis, — turėjai man pasa- 
kyti, kad atsivedei tikrą gražuolę. Jos akys.... jos sidabrinės, tarsi 
veidrodis. 

— Veidrodis? — pasitikslino Hacumomo, — veidrodis bespal- 
vis, Avaji-san. 

— Aišku, kad ne. Jis pilkai blizgantis. Kai tu žiūri į veidrodį, 
matai tik save pačią, bet aš matau puikią jo spalvą. 

— Tikrai? Aš nematau nieko puikaus. Kartą mačiau iš vandens 
ištrauktą skenduolį, jo liežuvis buvo tokios pat spalvos, kaip jos akys. 

— Galbūt tu per daug graži, kad įžvelgtum grožį kitur, — tarė 
Avajumi, atversdamas registracijos knygą ir imdamas rašiklį. 

— Tiek to įrašykime mergaitę. Taip... Čijo ar ne? Pasakyk savo 
pilną vardą ir kur esi gimusi. | 

Išgirdusi šiuos žodžius įsivaizdavau sutrikusią ir išsigandusią Sa- 
cu, žiūrinčią į Avajumį. Ji turbūt yra buvusi šiame kambaryje ir, jei 
aš turiu registruotis, vadinasi ir ji turėjo. ' 

— Mano pavardė Sakamoto, — tariau aš. — Gimiau Joroide. 
Jums, turbūt, yra tekę girdėti apie jį iš mano sesers Sacu? 

Tikėjausi, jog Hacumomo įsius, bet didžiai mano nuostabai, ji 
atrodė patenkinta dėl mano klausimo. 

— Jei ji vyresnė už tave, ji jau turėtų būti įrašyta, — atsakė 
Avajumi. — Bet man neteko girdėti apie ją. Manau, jos iš viso nėra 
Gijone. 

Dabar supratau, kodėl Hacumomo šypsojosi, ji iš anksto žino- 
jo, ką pasakys Avajumi. Jei ir abejojau, ar ji iš tiesų šnekėjosi su 
Sacu, tai dabar abejonės išsisklaidė. Kijote buvo dar keli geišų ra- 
jonai, bet aš beveik nieko apie juos nežinojau. Sacu turėjo būti vie- 
name iš jų, aš nebeturėjau galimybės susirasti ją. 


Kai grįžau į okiją, Tetulė jau laukė manęs, kad nusivestų į pirtį. 
Buvau buvusi ten ir anksčiau, bet tik su vyresnėmis tarnaitėmis, 
kurios paprastai duodavo nedidelį rankšluostį ir gabalėlį muilo, atsi- 
sėsdavo ant grindų ir prausdavosi. Aš taip pat. Tetulė buvo kur kas 
malonesnė ir atsitūpė, kad nutrintų nugarą. Nustebau, kad ji visai 
nesidrovi ir sukioja savo smailėjančias krūtis taip, tarsi jos būtų kokie 
buteliai. Ji netgi netyčia keletą kartų viena iš jų sudavė man per petį. 

Nusipraususios mudvi grįžome į okiją, ir aš pirmą kartą apsi- 
vilkau žvilgantį mėlyną šilkinį kimono, su žaliais lapeliais ir geltono- 
mis gėlėmis ant rankovių bei krūtinės. Tada ji mane palydėjo į Ha- 
cumomo kambarį. Prieš įžengiant, ji griežtai man prisakė jokiu būdu 
netrukdyti Hacumomo ir nedaryti nieko, kas ją supykdytų. Tada 
nesupratau, bet dabar gerai žinau, kodėl ji taip paliepė. Matote, 
rytą, kai geiša nubunda, ji tokia pati, kaip kitos moterys. Jos veidas 
po miego gali būti riebaluotas, o iš burnos gali sklisti negeras kva- 
pas. Gali būti, kad vos tik prabudus, jės šukuosena bus puiki, bet 
visais kitais atžvilgiais, ji tokia pati, kaip ir kitos. Ji — paprasčiau- 
siai moteris, bet visai ne geiša. Ir tik tada, kai atsisėda priešais veid- 
rodį ir ima grimuotis, tik tada tampa geiša. Turiu galvoje ne tai, kad 
ji ima atrodyti kaip geiša, ne, tada ji ima mąstyti kaip geiša. 

Kambaryje man buvo liepta atsisėsti rankos ilgio atstumu nuo 
Hacumomo, kad galėčiau matyti ją veidrodyje. Ji, apsivilkusi med- 
vilniniais marškiniais, klūpėjo ant priegalvio, rinkdamasi grimo tep- 
tukus. Vieni iš jų buvo platūs lyg vėduoklė, kiti atrodė kaip valgymo 
lazdelės su švelniais, plonais plaukeliais. Galiausiai ji pasisuko ir 
parodė juos man. 


— Tai mano teptukai, — paaiškino ji. — O šitą ar prisime- 
ni? — Ji paėmė nuo stalelio stiklinį indelį su baltu grimu ir pamo- 
javo juo prieš mane. — Tai grimas, kurio liepiau tau neliesti. 

— Aš jo ir neliečiau, — atsakiau aš. 

Ji kelis kartus pauostė indą ir tarė: „Taip, matau, tu jo nelie- 
tei“. Ji pastatė indelį, paėmė tris dažų lazdeles ir palaikė jas saujoje 
priešais mane. 

— Tai šešėliai. Pažiūrėk į juos. 

Paėmiau vieną iš jų. Dažas buvo sulig kūdikio pirštu, bet sun- 
kus ir kietas kaip akmuo, tad neliko ant mano odos nė žymės. Vie- 
nas jo galas buvo susuktas į foliją ir trupėjo nuo naudojimo. 

Hacumomo pasiėmė dažą, ir jis atrodė man, kaip deganti vy- 
telė. 

— Tai puikus džiovintas palovnijos medis, — tarė ji, — jis 
skirtas antakiams dažyti. O čia — vaškas. Ji paėmė du naudotus 
vaško gabalėlius, išvyniojo juos iš popieriaus ir palaikė priešais ma- 
ne, kad galėčiau matyti. 

— Na, tai ką manai, kam aš tau viską rodau? 

— Taip aš suprasiu, kaip tu grimuojiesi, — atsakiau aš. 

— O dangau, visai ne! Parodžiau tau viską tam, kad suprastum, 
jog nėra čia jokio stebuklo. Tavo nelaimei, tai reiškia, jog nepakaks 
vien grimo, kad nelaimingoji Čijo pavirstų gražuole. 

Hacumomo pasisuko į veidrodį ir ėmė tyliai niūniuoti. Jūs grei- 
čiausiai nepatikėsit, kad tas kremas buvo padarytas iš lakštingalų 
išmatų, bet tai — tikra tiesa. Tais laikais dauguma geišų naudodavo 
tokį kremą, nes buvo manoma, kad jis labai naudingas odai, bet 
kremas buvo toks brangus, jog Hacumomo pasitepė juo tik aplink 
akis ir burną, vėliau trupučiuką brūkštelėjo ant kaklo ir krūtinės. 
Nusišluosčiuosi rankas, ji paėmė vieną iš plačiųjų teptukų ir suvilgė 
jį inde su vandeniu, po to pamirkė jį dažuose, kol jis pasidarė visiš- 
kai baltas. Ji naudojo jį kaklui ir veidui balinti, bet aplink akis ir nosį 
nenusigrimavo. Jei esate matę, kaip vaikas iškerpa popieriuje skyles 
ir pasidaro kaukę, tai galite įsivaizduoti, kaip atrodė Hacumomo, 
kol nesudrėkino kitų mažesnių teptukų ir neužpildė kontūrų. Ji at- 
rodė tarsi būtų veidu įkritusi į miltus, nes jos veidas buvo visiškai 
baltas. 

"Ji atrodė kaip velnias, kokia iš tiesų ir buvo, bet netgi ir tada 
aš pavydėjau, ir man buvo gėda. Žinojau, kad po valandos kitos 
apstulbę vyrai žiūrės į šį veidą, o aš tebūsiu čia okijoje, prakaituota 
ir apgailėtina. 

Dabar ji sudrėkino savo spalvotas lazdeles, kad šiek tiek įtrintų 
rausvai melsva spalva skruostus. Pirmaisiais mėnesiais okijoje daug 
kartų buvo tekę matyti Hacumomo su grimu, užmesdavau akį kiek- 
vieną kartą, kai galėdavau neatrodyti įžūli. Pastebėjau, kad skruos- 

tams dažyti ji naudoja daugybę atspalvių, bet ilgus metus nežinojau, 
kad ji naudojo kur kas rausvesnę spalvą, nei kitos. Negaliu pasakyti, 
kodėl ji šitaip darė, nes daugeliui žmonių tai priminė kraują. Bet 
Hacumomo nebuvo kvaila, ji žinojo, kaip parodyti savo grožį ir pa- 
ryškinti savo bruožus. 

Kai ji baigė grimuotis melsvai, vis dar nebuvo pasiryškinusi an- 
takių ir lūpų. Bet tada ji paliko savo veidą lyg su keistai balta kauke 
ir paprašė Tetulės nugrimuoti jai kaklą. Privalau jums pasakyti šį tą 
apie kaklus Japonijoje, jei jūs to nežinote. Japonų vyrai paprastai 
apie kaklą galvoja taip pat, kaip vakariečiai vyrai apie moters kojas. 
Štai kodėl geišos nuleidžia savo kimono apykakles taip žemai, kad 
net matosi pirmi nugarkaulio slanksteliai, manau, tai tas pats, kaip 
moterys trumpu mini sijonu Paryžiuje. Tetulė nupiešė Hacumomo 
ant kaklo modelį sanban aši — „trys kojos“. Tai atrodo tragiškai, 
nes kai žiūri, jautiesi lyg žiūrėtum į nuogą nugarą pro tris smailėjan- 
čias baltas dėmes. Praėjo daug metų, kol aš supratau, kokį gundantį 
poveikį sukelia vyrams, taip pat, kaip pro pirštus žvelgianti moteris. 
Geišos palieka nedidelį nuogą negrimuotą plotelį aplink šukuoseną, 
kad jų grimas atrodytų dirbtinesnis ir panėšėtų į kaukę iš No dra- 
mos. Kai šalia sėdintis vyras mato jos grimą panašų į kaukę, jis 
labiau kreipia dėmesį į žemiau esančią nedažytą odą. 

Kol Hacumomo plovė savo teptukus, ji keletą kartų pažvelgė 
į mano atspindį veidrodyje. Galiausiai pasakė: 

— Žinau, ką manai — jog niekada nebūsi tokia graži. Ir tai 
gryna teisybė. 

— Pasakysiu tau, — tarė Tetulė, — kad kai kurie žmonės ma- 
no, jog Čijo-čan yra graži mergaitė. 

— Kai kuriems patinka gendančios žuvies kvapas, — atsakė 
Hacumomo ir liepė mums išeiti, kad galėtų pasikeisti apatinius. 

Išėjusios į laiptų aikštelę pamatėme poną Beku, belaukiantį ša- 
lia didelio veidrodžio. Jis atrodė taip pat, kaip tą dieną, kai paėmė 
mus su Sacu iš namų. Tik begyvendama okijoje supratau, jis neuž- 
siiminėjo mergaičių pervežimu, jis buvo siuvėjas ir kiekvieną dieną 
ateidavo į okiją padėti Hacumomo apsirengti jos prašmatniu kimono. 

Rūbas, kuriuo Hacumomo vilkės šį vakarą, kabėjo šalia veidro- 
džio. Tetulė stovėjo ir lygino jį, kol pasirodė Hacumomo, vilkinti 
rudos spalvos apatiniu su dideliais geltonais lapais. Vėliau atsitiko 
tai, kas tuo metu man atrodė nereikšminga, nes kimono trikdo žmo- 

nes, kurie nėra prie to pratę. Bet yra skirtumas, kaip vilkima kimo- 
no, jei tas skirtumas išaiškinamas. 

Pradėkime nuo to, kad jūs privalote suprasti, jog namų šeimi- 
ninkė dėvi kimono skirtingai nei geiša. Namų šeimininkė apsikamšo 
kimono taip, kad aplink nebūtų jokių klosčių ir tokiu būdu namų 
šeimininkė primena cilindrą. Geiša mūvi kimono nesirūpindama 
kamšalais ir klostės jai ne bėda. Tiek geiša, tiek namų šeimininkė iš 
pradžių nusivelka drabužį, kuriuo vilkėdamos grimuojasi, tada apsi- 
kaišo šilku apie šlaunis — tai vadinama košimaki — šlaunų vynio- 
jimu. Paskui apsivelkamas pasijonis, užrišamas raištis aplink juosme- 
nį ir dedami kamšalai, kurie primena pagalvėles su juostelėmis, ku- 
riomis jos pririšamos, kad laikytųsi. Plonos Hacumomo šlaunys, liau- 
na figūra ir jos patirtis dėvėti kimono, leido jai nenaudoti jokių 
kamšalų. 

Ji buvo pasirengusi apsirengti, ką siūlė ponas Beku. Jei maty- 
tumėte, kaip jis dirba, iškart taptų aišku, kodėl čia reikalinga jo 
pagalba. Visi kimono yra tokio pat ilgio ir visiškai nesvarbu, kas juos 
vilki, tad išskyrus labai aukštas moteris, audinys turi būti suklostuo- 
tas po juosta. Kai ponas Beku ties liemeniu sulenkė audinį dvigubai 
ir apjuosė diržu, kad šis laikytųsi, nebuvo matyti jokios raukšlės. Jei 
kur ir atsirasdavo, jis timpelėdavo šen bei ten ir išlygindavo. Jam 
baigus darbą, rūbas visuomet būdavo gražiai prigludęs prie kūno. 

Tiesioginis pono Beku, kaip perrengėjo, darbas buvo apjuosti 
obiu. Tai visiškai nėra taip paprasta, kaip gali atrodyti. Toks obis, 
kokį ryšėjo Hacumomo, buvo dukart ilgesnis, nei vyro ūgis ir toks 
platus, kaip moters pečiai. Apsuktas apie liemenį jis uždengia viską 
nuo krūtinkaulio iki bambos. Daugelis žmonių, nieko neišmanančių 
apie kimono, mano, jog obis surišamas už nugaros, kaip paprastas 
raištis, bet viskas toli gražu ne taip. Pusė matomų juostų ir sagučių 
turi laikyti jį reikiamoje vietoje, ir naudojami tam tikri kamšalai, 
kad paslėptų mazgą. Ponas Beku rišdamas Hacumomo obį, užtruko 
kelias minutes. Kai jis baigė, nesimatė nė mažiausios raukšlelės, nors 
audinys buvo standus ir sunkus. 

Tuokart nelabai ką tesupratau iš to, ką pamačiau prieškambary, 
bet man atrodė, kad ponas Beku užrišo juostas ir suklostavo me- 
džiagą pašėlusiai greitai. Hacumomo visą tą laiką nieko neveikė, tik 
laikė iškėlusi rankas ir žvalgėsi į savo atvaizdą veidrodyje. Žiūrėjau 
į ją su pavydu ir jaučiausi tokia menka. Jos kimono buvo iš brokato 
su rudu ir auksiniu atspalviais. Žemiau liemens matėsi tamsiai rudi 
elniai, sukišę nosis, lyg miške, krintančių lapų fone. Jos slyvų spal- 

vos obis buvo išaustas auksinėmis gijomis. Tada dar nežinojau, bet 
tai, kuo ji vilkėjo, kainavo daugiau, nei policininkas ar parduotuvės 
savininkas uždirba per ištisus metus. Ir kol Hacumomo stovėjo 
žvelgdama į savo atvaizdą veidrodyje, jūs būtumėte galėję pamatyti, 
kad jokie pasaulio turtai negali padaryti moters tokios žavingos, ko- 
kia buvo ji. 

Buvo likę uždėti kelis grimo štrichus ir papuošti jos plaukus. 
Mudvi su Tetule nusekėme paskui Hacumomo į jos kambarį, kur ji 
priklaupė prie grimo stalelio ir pasiėmė mažytę lakuotą dėžutę su 
lūpdažiais. Pirmiausia ji pasidažė plačiu teptuku, o paskui mažu. 
"Tais laikais buvo madinga viršutinę lūpą palikti nedažytą, taip apa- 
tinė lūpa atrodydavo putlesnė. Baltas grimas sukeldavo daugybę 
keistų iliuzijų, ir jei geiša nusidažytų lūpas visiškai, jos burna atro- 
dytų kaip du tuno griežinėliai. Taigi daugelis geišų labiau naudoja 
patemptą formą, nei žibutės žiedo. Jei geišos lūpos būna tos for- 
mos, o taip atsitinka retai, ji visada piešia apvalesnę burną, nei ji iš 
tikrųjų yra. Bet, kaip minėjau, tais laikais buvo madinga pasidažyti 
tik apatinę lūpą taip, kaip Hacumomo ir padarė. 

Dabar Hacumomo paėmė palovnijos šakelę, kurią man jau bu- 
vo rodžiusi anksčiau, ir uždegė ją. Palaikiusi kelias minutes, užpūtė 
liepsną, atvėsinusi pirštais, ji priėjo prie veidrodžio ir anglimi ėmė 
ryškinti antakius. Jie tapo šviesiai pilko atspalvio. Tada nuėjo prie 
spintelės ir ištraukė kelis plaukų papuošalus, tarp jų vėžlio kiautą, 
nematytų puokštyčių iš perlų ir smeigtuką. Kai pasipuošė jais plau- 
kus, ji pasikvėpino kaklą ir užsikišo plokščią medinį buteliuką už 
obio, jei kartais jo vėl prireiktų. Be to, įsidėjo į obį sudedamą vė- 
duoklę, o už rankovės užsikišo skepetaitę. Baigusi ruoštis, ji atsigrę- 
žė į mane. Ji šypsojosi, ir Tetulė netgi atsiduso vos tik pamačiusi, 
kaip nepaprastai ji atrodo. 

85 šeštas skyrius 


aip ten bebūtų, mes visi turėjome galvoti apie Hacumomo. Tol 
kol iš jos uždirbamų pinigų išlaikoma visa okija, ji buvo tarsi 
imperatorienė. Ir būdama imperatorienė, ji būtų labai nepaten- 
kinta, jei vėlai vakare grįžusi namo, rastų savo kambarį tamsų, o 
tarnus miegančius. Noriu pasakyti, kad kai ji grįžta tokia girta, jog 
negali atsisagstyti savo kojinių, kažkas turi jai padėti ir jei ji alkana, 
ji aišku, neis į virtuvę pasigaminti umeboši očacuki, o tai buvo jos 
mėgstamiausia užkanda, padaryta iš ryžių likučių, raugintų sūrių sly- 
vų, išmirkytų karštoje arbatoje. Tiesą sakant, mūsų okija šiuo atveju 
nebuvo panaši į kitas. Laukti ir pasitikti namo pareinančią geišą vi- 
sada būna jauniausiųjų kokonų darbas, tai yra geišos-mokinės, kaip 
jas dažnai vadindavo. Taigi pradėjusi lankyti pamokas, aš buvau jau- 
niausia kokonė okijoje. Dar prieš pusiaunaktį Moliūgė ir kitos dvi 
jaunesnės tarnaitės jau knarkė ant savo gultų tiesiai ant prieškam- 
bario grindų. O aš turėdavau klūpėti iki dviejų valandų ryto. Šalia 
buvo Senolės kambarys, ji miegodavo užsidegusi šviesą ir pravėrusi 
duris. Šviesos pluoštas, krintantis ant mano tuščio gulto, sukėlė man 
prisiminimus apie tą dieną, kai prieš mums išvykstant iš kaimo, aš 
pažvelgiau į mūsų namo galinį kambarį, norėdama pamatyti ten 

miegančią motiną. Tėvas buvo pakabinęs tinklus ant popierinių už- 
dangalų, kad kambaryje būtų tamsiau. Jis atrodė toks niūrus, jog 
nusprendžiau praverti langą, ir tada saulės spindulys krito ant mano 
motinos gulto ir apšvietė jos išblyškusią, kaulėtą ranką. Matydama, 
kaip šviesa iš Senolės kambario krinta ant mano gulto... Privertė 
susimąstyti, ar motina vis dar gyva. Mes buvome tokios panašios, 
kad buvau tikra, jog būčiau pajutusi, jei ji būtų mirusi, bet nieko 
nejutau. 

Vieną naktį, kai nuovargis nugalėjo, ir aš buvau ką tik prisnū- 
dusi priešais savo postą, sugirgždėjo laukujos durys. Hacumomo 
įpyktų, jei rastų mane miegančią, taigi iš paskutiniųjų stengiausi 
atrodyti budri. Bet kai prasivėrė vidinės durys, aš nustebau pama- 
čiusi vyriškį. Jis vilkėjo plačiu darbininko švarku, suveržtu per klu- 
bus ir valstietiškomis kelnėmis. Jis nebuvo panašus nei į darbininką, 
nei į valstietį. Atgal sušukuoti plaukai buvo sutepti briliantinu, kaip 
tuomet buvo madinga, o tvarkinga trumpa barzdelė suteikė jam ine- 
lektualo išvaizdą. Jis palinko į priekį ir, suėmęs rankomis mano gal- 
vą, pažvelgė man tiesiai į veidą. 

— Tu graži, — žemu balsu pasakė jis, — kuo tu vardu? 

Buvau tikra, jog jis darbininkas, todėl negalėjau suprasti, kodėl 
jis tokį vėlų vakarą čia atėjo. Bijojau ką sakyti, bet suspėjau pasakyti 
savo vardą. Tada jis, paseilinęs savo piršto galiuką, palietė mano 
žandą, kad nuimtų blakstieną. 

— Ar Joko vis dar čia? — paklausė jis. Joko buvo mergina nuo 
vidurdienio iki vėlumos sėdinti mūsų tarnaičių kambaryje. Tais lai- 
kais okijos ir Gijono arbatinės buvo įjungtos į privačią telefono li- 
niją, tad Joko buvo labiausiai užsiėmusi mūsų okijoje, nes atsiliep- 
davo į telefono skambučius užsakančius Hacumomo pasimatymams, 
kartais pobūviams šešis mėnesius į priekį. Hacumomo grafikas ne- 
būdavo sudarytas iki pat ryto ir arbatinių šeimininkai visą vakarą 
skambindavo, norėdami pasikviesti ją, jei ji laisva. Bet šį vakarą te- 
lefonas mažai skambėjo, tad ji greičiausiai, kaip ir aš, užsnūdo. Vy- 
riškis nelaukė, kol atsakysiu, parodė man, kad tylėčiau ir nuėjo ko- 
ridoriumi į tarnaičių kambarį. 

Po to išgirdau Joko atsiprašant, nes ji ištiesų buvo užmigusi, ir 
tada ji ilgai kalbėjosi telefonu su komutatoriaus operatore. Ji turėjo 
susisiekti su keliomis arbatinėmis, kol galiausiai surado Hacumomo 
ir paliko jai žinutę, kad Kabukio teatro aktorius Ono Šikan atvyko 
į miestą. Tada aš nežinojau, bet ištiesų Ono Šikan neegzistavo, tai 
buvo slaptažodis. 

Tada Joko išėjo nakčiai. Neatrodė, kad ji būtų susirūpinusi, jog 
tarnaičių kambaryje jos laukė vyriškis, tad nusprendžiau niekam nie- 
ko nesakyti. Tai išėjo į gerą, nes kai po 20 minučių pasirodė Hacu- 
momo ji stabtelėjo prieškambaryje ir tarė man: 

— Dar nepasistengiau tavo gyvenimo paversti pragaru, bet, jei 
kada užsiminsi, jog čia buvo atėjęs vyriškis ar, kad aš buvau grįžusi 
dar nepasibaigus vakarui, gali būti kitaip. 

Sakydama šiuos žodžius, ji stovėjo virš manęs ir, kai kažką iš- 
sitraukė iš savo rankovės, blankioje šviesoje tegalėjau įžiūrėti tik 
tiek, kad jos dilbis buvo paraudęs. Ji nuėjo į tarnaičių kambarį ir 
uždarė duris. Girdėjau prislopintus balsus, ir tada okijoje įsivyravo 
tyla. Retkarčiais maniau, kad girdžiu tylų verkšlenimą ar dejonę, bet 
garsas buvo toks tylus, kad nebuvau tikra. Nepasakyčiau, jog tikrai 
supratau, ką jie ten daro, bet galvojau apie savo seserį, pakėlusią 
maudymosi suknelę priešais Sugio berniuką. Buvo smalsu ir kartu 
taip bjauru, kad net jei ir būčiau galėjusi, nebūčiau pajudėjusi iš 
savo vietos. 


Kartą per savaitę, o gal ir dažniau, Hacumomo su savo vaikinu, 
kuris pasirodė besąs kaimyninio makaronų restorano vyriausiasis vi- 
rėjas, ateidavo į okiją ir užsidarydavo tarnaičių kambaryje. Jie susi- 
tikinėdavo ir kitur. Žinau, nes Joko perdavinėdavo žinutes, o aš jas 
kartais nugirsdavau. Visos tarnaitės žinojo, ką darydavo Hacumomo, 
bet tai, kad niekas neprasitarė nei Motinai, nei Tetulei, nei Senolei, 
rodo, kokią galią ji turėjo mums visoms. Hacumomo, aišku, būtų 
įkliuvusi mažesnėn bėdon dėl to, kad turi vaikiną, negu dėl to, kad 
atsiveda jį į okiją. Laikas, kurį ji praleisdavo su juo, neatnešdavo 
jokių pajamų, ir netgi atitraukdavo ją nuo vakarėlių arbatinėse, kur 
ji būtų užsidirbusi pinigų. O be to, bet koks turtingas vyras, kuris 
galbūt būtų susidomėjęs ja ilgai, gerai apmokamai draugystei, apsi- 
galvotų sužinojęs, kad ji flirtuoja su makaronų restorano virėju. 

Kartą naktį, kai atsigėrusi šulinio vandens buvau begrįžtanti iš 
kiemo, girdėjau, kaip atsivėrė laukujos durys ir su trenksmu užsi- 
darė. 

— Ištiesų, Hacumomo-san, — pasakė žemas balsas, — tu vi- 
sus prižadinsi... 

Visiškai nesupratau, kodėl Hacumomo rizikuoja ir parsiveda 
savo vaikiną į okiją, greičiausiai ją jaudindavo pats pavojus. Bet iki 
šiol ji niekada nebuvo tokia nerūpestinga ir nekėlė tokio triukšmo. 

Nuskubėjau į savo vietą ir spėjau atsiklaupti, kol prieškambaryje 
pasirodė Hacumomo, laikydama rankoje du drobinius ryšulius. Ne- 
trukus paskui ją įėjo kita geiša, tokia aukšta, jog žengdama pro du- 
ris, turėjo pasilenti. Kai ji atsitiesė ir iš viršaus pažvelgė į mane, jos 
lūpos pasirodė man nenatūraliai didelės ir sunkios. Niekas jos nebū- 
tų pavadinęs gražia. 

— "Tai mūsų kvailoji jauniausia tarnaitė, — paaiškino Hacumo- 
mo. — Ji turi vardą, bet kodėl tau jos paprasčiausiai nevadinus 
„mažoji panelė Kvailybė“. 

— Nagi, mažoji panele Kvailybe, — tarė kita geiša, — eik ir 
atnešk savo vyresnei seseriai ir man ką nors atsigerti. — Žemas 
balsas, kurį girdėjau, buvo jos, o ne Hacumomo vaikino, kaip kad 
buvau pamaniusi. 

Paprastai Hacumomo mėgdavo gerti ypatingos rūšies sakę, va- 
dinimą amakuči. Ji buvo labai silpna ir saldi. Bet amakuči gamin- 
davo tik žiemą ir, atrodo, buvome ją pabaigę. Tad vietoj sakės įpy- 
liau du stiklus alaus ir nunešiau joms. Hacumomo ir jos draugė jau 
buvo perėjusios per kiemą ir įsispyrusios į medinukus, kurie stovėjo 
koridoriuje. Pamačiau, kad jos labai girtos, o Hacumomo draugei 
mediniai batai buvo per maži, taigi ji sunkiai galėjo paeiti ir kvato- 
dama bildėjo jais. Jūs galėtumėte prisiminti tuos medinius laiptus, 
einančius palei namą. Hacumomo pasidėjo savąjį ryšulį ir ketino jį 
atidaryti, kai aš įnešiau alų. 

— Aš nenusiteikusi gerti alų, — tarė ji ir išpylė lauk abu stiklus. 


— O aš išgerčiau, — pasakė jos draugė, bet jau buvo per vė- 
lu, — Kodėl tu išpylei ir manąjį? 
— TIyliau, Korina! — ramino Hacumomo, — be to tau nerei- 


kėtų daugiau gerti. Tik pažvelk čia, mirsi iš laimės, kai pamatysi! — 
Ir Hacumomo išvyniojusi vieną ryšulį, ištiesė ant laiptų puikų ma- 
tinės žalios spalvos kimono su vynuogėmis ir raudonais lapais. 

Tai buvo nuostabus šilkas, tinkantis vasarai, bet ne šaltam žie- 
mos orui. Hacumomo draugė Korina taip susižavėjo, jog ėmė giliai 
alsuoti, ir taip sunkiai rijo seilę, kad jos vėl ėmė kvatoti. Nuspren- 
džiau, kad man metas pasišalinti, bet Hacumomo griežtai tarė: 

— Niekur neik, mažoji panele Kvailybe. 

"Tada pasisukusi į savo draugę tarė: 

— Laikas pasilinksminti, Korina-san. Spėk kieno šis kimono? 

Korina vis dar kurį laiką kosėjo, bet, kai vėl galėjo kalbėti, 
pasakė: 

— Norėčiau, kad būtų mano!. 

— Bet jis ne tavo! Jis priklauso geišai, kurios mes abi neken- 
čiame labiausiai pasaulyje. 

— O, Hacumomo.... Tu genijus. Bet, kaip tu gavai Satoko ki- 
mono? 

— Aš kalbu ne apie Satoko! Aš kalbu apie... panelę Tobulybę! 

— Apie ką? 

— Apie panelę Aš-Kur-Kas-Geresnė-Už-Iave — štai apie ką! 

Įsivyravo tyla, ir tada Korina pratarė: „Mameha! O viešpatie, 
tai Mamehos kimono. Negaliu tuo patikėti. Aš jo neatpažinau! Kaip 
tau pavyko, kad jis pakliūtų mums į rankas?“ 

— Prieš keletą dienų, per repeticiją, šį tą pamiršau Kaburenjo 
teatre, — paaiškino Hacumomo, — ir kai sugrįžau to daikto paieš- 
koti, išgirdau dejones, sklindančias nuo rūsio laiptų. 

— To tai jau negali būti! — pamaniau, — būtų per daug links- 
ma! Ir, kai įsėlinusi uždegiau šviesą, spėk ką ten užtikau, begulinčius 
ant grindų sulipusius, lyg dvi ryžių kruopelės? 

— Negaliu patikėti! Nejau Mameha? 

— Nebūk kvailė. Ji per daug manieringa, kad šitaip elgtųsi. Ten 
buvo jos tarnaitė su teatro sargu. Žinojau, jog ji pasirengusi viskam, 
kad tik jos neišduočiau. Taigi, vėliau nuėjau pas ją ir pasakiau, jog 
noriu Mamehos kimono. Kai išaiškinau kurio būtent, ji ėmė raudoti. 

— O koks kitas kimono? — pasidomėjo Korina, nukreipdama 
žvilgsnį į antrajį ryšulį, kuris vis dar buvo užrištas. 

— O šitą, aš priverčiau tą mergiotę nupirkti man už jos pini- 
gus. Dabar jis mano. 

— Josios pinigus? — nepatikėjo Korina. — Kuri tarnaitė turi 
tiek pinigų, kad gali nusipirkti kimono? 

— Na, jeigu ji jo ir nepirko, tai aš visai nenoriu žinoti, iš kur 
jį gavo. Bet kokiu atveju mažoji panelė Kvailybė nuneš juos į san- 
dėlį. 

— Hacumomo-san, man neleidžiama įeiti į sandėlį, — išpoški- 
nau aš. 

— Jei nori žinoti, kur tavo sesuo, geriau šįvakar neversk manęs 
kartoti dukart. Aš kai ką sugalvojau. Vėliau galėsi paklausti, ko no- 
rėsi, ir tau atsakysiu. 

Nepasakyčiau, kad patikėjau ja, bet buvo aišku, kad Hacumo- 
mo turi pakankamai galios paversti mano gyvenimą pragaru, jei tik 
panorėtų. Neturėjau pasirinkimo, reikėjo paklusti. 

Ji įdavė man į popierių suvyniotą kimono ir išsivedė mane į 
sandėlį kieme. Atidariusi duris, garsiai trakštelėdama, uždegė švie- 


72 


są. Pamačiau daugybę lentynų, prikrautų paklodžių ir užkrautų pa- 
galvėmis, keletą užrakintų spintų ir keletą sudedamų futonų. Hacu- 
momo sugriebė mane ir, pastačiusi prie sienos kopėčias, pasakė: 

— Kimono guli viršuje. 

Aš užlipau ir atidariau viršutines duris. Sandėlys viršuje buvo 
be lentynų, ne toks, kaip pirmame aukšte, vietoj sienos buvo lakuo- 
tos dėžės, sudėtos viena ant kitos, beveik iki pat perdengimo. Tarp 
sienų ir dėžių driekėsi rausvas koridorius, kurio gale buvo kelios 
angos, uždengtos ventiliaciniais sietais. 

Nebuvo erdvu, kaip ir apačioje, bet viršuje buvo kur kas švie- 
siau, tad įėjusi galėjau perskaityti hieroglifus užrašytus ant dėžių 
Kata-komon, Ro „Serijiniai modeliai, austas šilko audinys“ arba Ku- 
romoncuki, Avaze — „Juodi gūburiuoti marškiniai su pamušalu“. 
Tiesą sakant, tais laikais aš nesupratau visų hieroglifų, bet lentynos 
viršuje pasistengiau surasti dėžę su Hacumomo vardu. Buvo sunku 
ją nukelti, bet galiausiai padėjau naujajį kimono prie kitų, taip pat 
susuktų į popierių, po to padėjau dėžę ten, iš kur buvau paėmusi. 
Iš smalsumo greitai pradariau kitą dėžę, kurioje buvo kokių penkio- 
lika naujų kimono, pradariusi kitas dėžes — pamačiau tą patį. Ma- 
tydama šį sandėlį pilnut pilnutėlį dėžių, supratau, kodėl Senolė ši- 
taip bijojo gaisro. Ši kimono kolekcija buvo brangesnė, nei Joroido 
ir Senzuru kaimai, kartu paėmus. Vėliau sužinojau, kad patys bran- 
giausi kimono buvo laikomi kitur. Visi jie buvo pirkti už geišų už- 
dirbtus pinigus, tad kol Hacumomo negalėjo jų vilkėti, jie buvo 
laikomi nuomojamame rūsyje, kol vėl jų prireiks. 

Kai sugrįžau į kiemą, Hacumomo jau buvo pakilusi į savajį kam- 
barį pasiimti rašalinės ir plunksnos, taip pat ir teptuko dailyraščiui. 
Pamaniau, kad ji galbūt nori parašyti raštelį ir paslėti jį viduje, kad 
išvyniojusi kimono jį rastų. Ji įlašino truputėlį vandens į savo raša- 
linę, ir sėdėjo ant laiptų, plakdama jį. Kai jis pasidarė juodas, ji 
įmerkė teptuką ir perbraukė jo galiuku per akmenį. Tad visas rašalas 
susigėrė į teptuką ir nė kiek nenulašėjo. Tada ji įspraudė teptuką 
man į ranką ir paliepė: 

— Pasimokyk dailyraščio, mažoji Čijo. 

Šis kimono priklausė Mamebhai, geišai, apie kurią tuomet nebu- 
vau nieko girdėjusi. Jis buvo tikras meno kūrinys. Nuo siūlių link 
liemens raizgėsi vynmedis blizgančiomis kekėmis, susiūtomis į vie- 
ną. Visa tai buvo jausta į medžiagą, ir atrodė lyg tikras vynmedis, 
kurį galėtum paliesti pirštais, jei tik panorėtum, ir, rodės, galėtum 
išrauti, lyg kokią piktžolę. Lapai raizgėsi tarsi būtų išdžiūvę bei nu- 
gairinti rudens, ir net buvo gelsvo atspalvio. 

— Aš negaliu to padaryti, Hacumomo-san! — sušukau aš. 

— Kokia gėda, širdele, — tarė jos draugė, — nes, jei priversi 
Hacumomo tau dar kartą pakartoti, tu prarasi galimybę susirasti 
savo seserį. 

— Užsičiaupk, Korina. Čijo ir taip žino, kad turi daryti, ką 
liepiu. Parašyk ką nors ant audinio, panele Kvailybe, ir nesuk sau 
galvos, ką būtent. 

Kai teptukas pirmąkart palietė audinį, Korina buvo tokia susi- 
jaudinusi, jog net suspiegė, ir pažadino vieną iš vyresniųjų tarnaičių, 
kuri pasirodė koridoriuje, apsirišusi skarele galvą ir susisukusi į nak- 
tinius marškinius. Hacumomo grakščiai lyg katė treptelėjo koja, ir 
to pakako, kad tarnaitė grįžtų į savo gultą. Korina liko nepatenkinta 
mano brūkštelėjimais, kuriuos aš palikau ant matinio žalio šilko, tad 
Hacumomo nurodė man, kur turėčiau pažymėti audinį ir kokiais 
ženklais. Jie buvo beprasmiai, Hacumomo išbandė save, kaip meni- 
ninkę. Po visam, Hacumomo supakavo audinį į drobę ir vėl užrišo 
virveles. Jos abidvi su Korina grįžo prie pagrindinio įėjimo ir vėl 
apsiavė savo lakuotais zori. Hacumomo paliepė man sekti joms iš 
paskos. 

— Hacumomo-san, jei aš išeisiu iš okijos, Motina supyks ir... 

— Aš tau leidžiu, — nutraukė mane Hacumomo, — mes juk 
turime grąžinti kimono, ar ne? Tikiuosi tu neversi manęs laukti. 

Taigi, neliko ką daryti, kaip tik apsiauti ir sekti jai iš paskos 
siauru skersgatviu, besidriekiančiu palei Širakavos upelį. Grįžtant į 
tas dienas, Gijono gatvės ir alėjos buvo gražiai grįstos akmenimis. 
Ėjome mėnulio nušviestomis gatvėmis kokį kvartalą ar daugiau, ėjo- 
me palei vyšnias, kurių uogos krito į tamsų vandenį, po to žingsnia- 
vome mediniu tiltu, artėdamas prie Gijono dalies, kurios anksčiau 
nebuvau mačiusi. Upelio krantinė buvo akmeninė, apaugusi sama- 
nomis. Išilgai krantinės tarsi siena driekėsi tarpusavy sujungtos ar- 
batinių ir okijų galinės dalys. Pro nendrinių langų uždangalus skver- 
bėsi šviesa ir krito siaurais spindulėliais, tai man priminė susmulkin- 
tą ridikėlį. Girdėjosi vyrų ir geišų juokas. Vienoje iš arbatinių, ma- 
tyt, nutiko kažkas linksmo, nes kiekviena atsklindanti juoko banga 
buvo vis garsesnė nei prieš tai, kol galiausiai juokas visai nutilo ir 
liko tik šamizeno garsai, sklindantys iš kito pobūvio. Tuo metu net 
negalėjau pagalvoti, kad kažkam Gijone būna linksma. Negalėjau 
negalvoti, ar Sacu galėtų būti viename iš tų vakarėlių, net jei Avajumi 
iš registracijos kontoros buvo sakęs, kad jos iš viso nėra Gijone. 

Galų gale, Hacumomo ir Korina sustojo prie medinių durų. 

— Tu paimsi šį kimono, užlipsi į viršų ir atiduosi jį tarnai- 
tei, — paliepė ji, — o jei duris atidarys pati panelė Nuostabioji, 
atiduosi kimono jai. Nieko neaiškink, paprasčiausiai atiduok jį. Mes 
stebėsime tave. 

"Tai pasakiusi, ji įbruko man ryšulį, o Korina atidarė duris. Išbliz- 
ginti laiptai vedė į tamsą. Aš taip drebėjau iš baimės, kad nenuėjusi ir 
iki pusiaukelės, sustojau. Tada išgirdau Koriną garsiai šnabždant: 

— Nesustok, mažyle! Niekas tau niekad neįkąs, jei tik negrįši 
atgal, nešina kimono. Kitaip, mes būsime priverstos, ar netiesa, Ha- 
cumomo? 

Hacumomo atsiduso, bet nepratarė nė žodžio. Tada Korina ėmė 
dairytis, bandydama įžvelgti tamsoje. Bet Hacumomo, kuri vos tesie- 
kė Korinos petį, kramtė nagą ir visiškai į nieką nekreipė dėmesio. Net 
ir tada, kovodama su savo baimėmis, negalėjau nematyti neįprasto 
Hacumomo grožio. Galbūt ji buvo žiauri lyg voras, bet kramtydama 
nagus buvo daug gražešnė nei dauguma geišų, pozuodamos nuotrau- 
koms, o skirtumas tarp jos ir jos draugės Korinos buvo toks, tarsi 
lygintume pakelės akmenį su brangakmeniu. Rodės, jog Korina jautėsi 
nepatogiai su tokia šukuosena ir papuošalais, o jos kimono, rodės, jai 
trukdė. Tuo tarpu Hacumomo kimono atrodė lyg jos oda. 

Užlipusi laiptais, aš nusilenkiau prieškambario tamsai ir šūkte- 
lėjau: 


— Atleiskit! 
Palaukiau, bet niekas nepasikeitė. 
— Garsiau, — patarė Korina, — jos tavęs nelaukia. 


— Minutėlę, — išgirdau prislopintą balsą, ir netrukus durys 
prasivėrė. Kitoje slenksčio pusėje linkčiojanti mergaitė buvo ne vy- 
resnė nei Sacu, bet nervinga, lyg paukštelis. Aš įdaviau jai kimono. 
Ji labai nustebo ir beveik beviltiškai suspaudė jį rankose. 

— Kas ten, Asami-san? — pasigirdo balsas iš kambario. Pama- 
čiau popierinį šviestuvą, kabantį ant senovinės komodos ir apšvie- 
čiantį paklotą gultą. Gultas buvo paruoštas geišai Mamehai, supra- 
tau tai, nes matėsi išbalintos paklodės ir šilkinis užtiesalas, taip pat 
ir takamakura — „aukšta pagalvė“ tokia, kaip Hacumomo. 

Tai nebuvo tikra pagalvė, tai medinis stendas, su minkšta pa- 
kulų prikimšta atrama. Geišos miegodavo ant jo, kad nesusigadintų 
šukuosenos. 

Tarnaitė neatsakė, bet kiek įmanydama tykiau išvyniojo iš po- 
pieriaus kimono ir pasuko jį taip, kad ant jo kristų šviesa. Išvydusi 
rašalo dėmes, ji išsižiojo iš nuostabos ir prisidengė burną. Ištryšku- 
sios ašaros nepaliaujamai riedėjo skruostais. Tada balsas šūktelėjo: 


75 


— Asami-san! Kas ten atėjo? 

— O, niekas, panele! — atsakė tarnaitė. Man pagailo jos, ran 
komis besišluostančios ašaras. Kol ji pristūmė uždaromas duris 
žvilgtelėjau į jos ponią. Iškart supratau, kodėl Hacumomo Mameh 
vadino „panele Tobulybe“. Jos veidas buvo taisyklingos ovalo for 
mos, kaip lėlės, ir atrodė toks lygus, kaip porcelianas, nors ir b. 
grimo. Ji priėjo prie durų norėdama pažvelgti pro jas, bet daugiai 
nespėjau jos pamatyti, nes tarnaitė paskubėjo užšauti duris. 


Kitą rytą grįžusi po pamokų į okiją, supratau, kad Motina, Senolė 
ir Tetulė užsidariusios pirmo aukšto laukiamajame. Buvau tikra, kad 
jos kalbėjosi apie kimono ir tuo metu, kai Hacumomo įžengė pro 
duris, viena iš tarnaičių nuėjo pasakyti Motinai. Ši išėjo į prieškam- 
barį ir sustabdė Hacumomo, beeinančią laiptų link. 

— Šįryt buvo apsilankiusi Mameha kartu su savo tarnaite, — 
pasakė ji. 

— O, aš žinau, Motinėle, ką jūs ketinate pasakyti. Labai gai- 
liuosi dėl to kimono. Norėjau sutrukdyti Čijo ištepti jį rašalu, bet 
buvo per vėlu. Ji turbūt pamanė, kad jis mano. Net nežinau, kodėl 
ji šitaip manęs nekenčia nuo pat jos atvykimo dienos... Tik pama- 
nykit, sugadino šitokį kimono, kad įskaudintų mane! 

Tuo metu į laukiamąjį įšlubavo Tetulė. Ji šaukė: 

— Mate mašita! 

Aš labai gerai supratau tuos žodžius. Jie reiškė: „Mes laukėme 
tavęs!“ Tačiau aš nesupratau, ką ji norėjo tuo pasakyti. Buvo pakan- 
kamai protinga ištarti šiuos žodžius, nes būtent juos šaukia publika, 
belaukianti vaidinimo pradžios Kabukio teatre. 

— Tetule, ar ir tu manai, kad turiu kažką bendra su tuo kimo- 
no? — paklausė Hacumomo. — Kodėl turėčiau šitaip elgtis? 

— Visi žino, kaip tu nekenti Mamehos, — paaiškino Tetulė, — 
tu nekenti visų, kuriems sekasi geriau, nei tau. 

— Ar sakai, Tetule, kad privalau tave be galo mylėti, kai esi 
šitokia nevykėlė? 

— Nieko panašaus, — įsiterpė Motina, — paklausyk Hacu- 
momo. Juk nemanai, jog visi tokie bukagalviai, kad ims ir patikės 
šitokia pasakaite. Aš nepakęsiu tokio elgesio okijoje, netgi iš tavęs. 
Aš didžiai gerbiu Mamehą ir daugiau nenoriu girdėti nieko pana- 
šaus. Kas dėl kimono, tai kažkam teks už jį sumokėti. Nežinau, kas 
nutiko praėjusią naktį, bet nėra abejonių, kieno rankoje buvo tep- 

tukas. Tarnaitė matė mergaitę tepliojant. Taigi ji ir sumokės, — Mo- 
tina baigė kalbėti ir įsikando pypkę. 

Senolė išėjo iš laukiamojo ir paliepė tarnaitei atnešti bambuko 
stiebą. 

— Čijo ir taip turi pakankamai skolų, — tarė Tetulė, — nesu- 
prantu, kodėl ji turėtų mokėti už Hacumomo darbelius. 

— Mes jau pakankamai aptarinėjome šį klausimą, — atsakė 
Senolė, — mergaitė turi gauti lazdų ir sumokėti už kimono. Tai 
tiek, kur bambuko stiebas? 

— Aš pati ją nubausiu, — pasakė Tetulė, — aš nenoriu, kad 
tau vėl geltų sąnarius. Ateik, Čijo. 

Tetulė palaukė, kol tarnaitė atneš lazdą, ir išsivedė mane į kie- 
mą. Ji buvo labai įpykus, jos akys neįprastai išsiplėtė, o šnervės 
išsipūtė sulig kumščiu. Nuo pat pradžių stengiausi nepadaryti oki- 
joje nieko, už ką gaučiau pylos. Mane išpylė karštis, o laiptai po 
kojomis aptemo. Bet užuot mane nubaudusi, Tetulė atrėmė lazdą į 
sandėliuką ir pasilenkusi tyliai sušnibždėjo: 

— Kuo tu nusikaltai Hacumomo? Ji linkusi tave sunaikinti. 
Turi būti kokia nors priežastis, ir aš noriu ją žinoti. 

— Prisiekiu, Tetule, ji šitaip elgiasi sa manimi nuo pat pirmos 
dienos. Aš nežinau, kuo aš jai prasikaltau. 

— (Gal Senolė ir vadina Hacumomo kvaile, bet patikėk mani- 
mi, ji tikrai nėra kvaila. Jei ji nori sugriauti tavo karjerą, ji taip ir 
padarys. Ką bebūtum padariusi, nustok šitaip elgtis. 

— Aš nieko nepadariau, prisiekiu. 

— Niekada nepasitikėk ja, net jei ji norėtų tau padėti. Ji jau 
įklampino tave į skolas tiek, kad niekada jų neišsimokėsi. 

— Nesuprantu... — išlemenau, — kokios skolos? 

— Mažasis Hacumomo pokštas su kimono kainuos tau tiek, 
kiek net negali įsivaizduoti, štai ką vadinu skola. 

— Bet... kaip gi aš užsimokėsiu? 

— Kai pradėsi dirbti geiša, grąžinsi okijai už viską: maistą, pamo- 
kas, jei susirgsi — už gydytojo paslaugas. Už viską mokėsi pati. Kaip 
manai, kodėl Motina praleidžia tiek daug laiko su sąskaitybos knygo- 
mis? Tu esi skolinga net ir tuos pinigus, už kuriuos ji tave įsigijo. 

Ištisus mėnesius Gijone įsivaizdavau, per kiek rankų perėjo tie 
pinigai, kol mudvi su Sacu buvome išvežtos iš namų. Aš dažnai 
galvodavau apie pono Tanakos ir tėvo pokalbį, kurį tada nugirdau, ir 
apie tai, kaip ponia Neramioji pasakė apie mudvi su Sacu, jog esame 
tinkamos. Su siaubu pagalvojau, kad padėdamas mus parduoti, 

ponas Tanaka užsidirbo pinigų, ir apie tai, kiek gi mes kainavome. 
Bet niekada nemaniau, kad pati turėsiu už tai susimokėti. 

— Tau neteks mokėti, kol kurį laiką nepadirbsi geiša, — tęsė 
ji, — tau nereikės mokėti, jei, kaip aš, netapsi gera geiša. Ar norė- 
tum taip gyventi ateityje? 

Tuo metu man mažai terūpėjo mano ateitis. 

— Jei nori susigadinti gyvenimą Gijone, tam yra daugybė bū- 
dų, — aiškino Tetulė, — gali bandyti pabėgti. Jei kartą šitaip pasi- 
elgtum, Motina įžvelgtų tavyje blogą pinigų investiciją ir nebemokė- 
tų pinigų už tą, kuri bet kada gali dingti. Tai būtų tavo studijų 
pabaiga, o nesimokydama negali tapti geiša. Gali elgtis taip, kad 
tavęs nemėgtų mokytojai, tada jie nesuteiks tau jokios pagalbos, 
kurios tau reikės. O gal tu užaugsi tokia bjauri, kaip ir aš. Kai Se- 
nolė nusipirko mane iš mano tėvų, aš nebuvau tokia nepatraukli, 
bet vėliau tapau, ir Senolė visada manęs už tai nekentė. Kartą pa- 
dariau kažką ne taip, ir ji mušė mane taip stipriai, kad net sulaužė 
man klubus. Nuo tada ir nebesu geiša. Ir būtent dėl to aš pati 
savom rankom nubausiu tave, kol Senolė neprikišo prie tavęs savo 
nagų. 

Ji nusivedė mane ant laiptų ir pagūldė ant pilvo. Aš per daug 
nekvaršinau galvos, muš ji mane ar ne, nes ir taip man atrodė, kad 
vargu, ar situacija galėtų būti blogesnė. Mano kūnas spurdėjo nuo 
lazdos smūgių. Aš raudojau garsiai, kiek tik drįsau, ir vaizdavausi 
Hacumomo veidą, besišypsantį tiesiai virš manęs. Nustojusi mušti, 
Tetulė paliko mane ten verkiančią. Netrukus laiptai sudrebėjo nuo 
kažkieno žingsnių. Pamačiau Hacumomo, stovinčią virš manęs: 

— Čijo, būčiau labai tau dėkinga, jei tu dingtum man iš akių. 

— Hacumomo, tu žadėjai man pasakyti, kur mano sesuo, — 
pasakiau jai. 

— Taip, žadėjau! — Ji pasilenkė, jos veidas atsidūrė šalia ma- 
nojo. Maniau, kad ji vėl ketina man pasakyti, jog dar nepakankamai 
padariau ir kad ji sugalvos, ką dar turėčiau atlikti, o tik tada ir 
pasakys. Bet atsitiko kas kita. 

— Tavo sesuo yra džoru-ja?, vadinamam Tacujo, — tarė ji, — 
Mijagavos rajone, pietiniame Gijone. 

Kai nustojo kalbėti, ji lengvai įspyrė man ir aš pasitraukiau jai 
iš kelio. 


5 Džoru-ja — namai, kur gyvena ir dirba žemiausios kastos geišos. 

SS septintas skyrius 


iekada anksčiau nebuvau girdėjusi žodžio džoru-ja, tad jau kitą 
vakarą, kai Tetulė padėjo siuvinėjimo padėklą ant prieškamba- 
rio grindų ir paprašė manęs padėti išvalyti jį, aš paklausiau: 
— Tetule, kas yra džoru-ja? 

Tetulė nieko neatsakė ir toliau vyniojo siūlus. 

— Tetule? — paklausiau vėl. 

— "Tai tokia vieta, kur Hacumomo baigs savo dieneles, jei tik 
gaus, ko nusipelniusi. 

Neatrodė, kad ji dar ką pasakytų, taigi nebeturėjau kitos išei- 
ties, kaip tik palikti viską, kaip yra. 

Į mano klausimą liko neatsakyta, bet susidarė įspūdis, jog ji 
kenčia labiau, nei aš. Svarsčiau, kaip pasitaikius galimybei, slapta 
nusigauti į tą vietą, vadinamą Tacujo. Deja, į mano bausmę už su- 
gadintą Mamehos kimono įėjo ir tai, kad penkiasdešimčiai dienų 
buvau įkalinta okijoje. Man buvo leista lankyti mokyklą, jei Moliūgė 
mane prižiūrės, bet aš negalėjau išeiti su kitais pavedimais. 

Aišku, aš bet kada galėjau pabėgti, jei tik būčiau panorėjusi, 
bet gerai žinojau, kad tai būtų kvaila. Be to, aš nelabai suvokiau, 
kaip rasti Tacujo. Blogiausia, jog neradę manęs, jie pasiųstų poną 


79 


Beku ar ką kitą manęs ieškoti. Prieš kelis mėnesius iš okijos pabėgo 
jauna tarnaitė, bet jie jau kitą rytą sugrąžino ją. Kelias dienas ją taip 
stipriai mušė, jog ši taip siaubingai aimanavo, kad aš kartais pirštais 
turėdavau užsikimšti ausis, kad jų negirdėčiau. 

Nusprendžiau, kad nieko kito nebelieka, kaip tik laukti, kol 
pasibaigs mano penkiasdešimties dienų įkalinimas. O tuo tarpu aš 
sutelkiau visas savo pastangas, kad surasčiau būdą, kaip atkeršyti 
Hacumomo ir Tetulei už jų beširdiškumą. Hacumomo atsilyginau 
karvelio išmatomis — kai tik reikėdavo jas išvalyti nuo laiptų, aš 
pririnkdavau ir pridėdavau jų į jos veido kremą. Jame, kaip minėjau, 
jau buvo lakštingalos išmatų, tad gal tai jai ir nekenkė, bet suteikė 
man pasitenkinimą. Tetulei atsilyginau įvyniodama tualetinį skudurą 
į jos naktinius marškinius, ir labai džiaugiausi matydama, kaip ji 
sumišusi uostinėjo juos, nes niekada jų nenusivilkdavo. Netrukus 
sužinojau, kad ir virėja, nors ir niekieno neprašoma, nutarė mane 
nubausti ir nebeduoti du kartus per mėnesį man priklausančios žu- 
vies porcijos. Negalėjau sugalvoti, kaip gi jai atkeršyti, kol vieną 
dieną pamačiau, kaip ji koridoriumi su plaktuku rankoje vaikosi pe- 
lę. Ji, kaip paaiškėjo, nekentė pelių labiau nei katės. Tad aš iš po 
namo pamatų prišlaviau pelių išmatų ir išbarsčiau jas šen bei ten po 
visą virtuvę. Aš netgi paėmusi pagaliuką pradūriau drobinio ryžių 
maišo dugną, taigi, ji turėjo iškraustyti visas spinteles ir dėžes, ieš- 
kodama graužikų pėdsakų. 


Vieną vakarą, kai laukiau Hacumomo, išgirdau skambant telefoną, 
o po to Joko trumpam užlipo laiptais į viršų. Kai ji sugrįžo, rankose 
laikė Hacumomo šamizeną, įdėtą į lakuotą futliarą. 

— Turi jį nunešti į Mizukio arbatinę, — paliepė ji man, — 
Hacumomo pralošė lažybas ir dabar turi šamizenu sugroti dainą. 
Nežinau, kas jai nutiko, bet ji kažkodėl nepasinaudojo šamizenu, 
siūlomu arbatinėje. Manau, ji paprasčiausiai įkliuvo, nes metų me- 
tus nebuvo palietusi šamizeno. 

Joko nežinojo, kad esu įkalinta okijoje, ir tai nenuostabu. Jai 
retai buvo leidžiama išeiti iš tarnaičių kambario, nes kitaip nebūtų 
atsakiusi į svarbų telefono skambutį. Tad ji visiškai nedalyvavo oki- 
jos gyvenime. Kol ji vilkosi apsiaustą išeiti, paėmiau šamizeną. Kai 
ji paaiškino man, kaip rasti Mizukio arbatinę, aš prieškambaryje 
aviausi medinukus, bijodama, kad kas nesulaikytų manęs. Tarnaitės, 
Moliūgė ir trys pagyvenusios moterys miegojo, o Joko po sekundės 

turėjo išeiti. Rodėsi, kad pagaliau pasitaikė galimybė susirasti seserį. 
Virš galvos griaudė perkūnas, ore tvyrojo artėjančio lietaus kvapas. 
Taigi skubėjau gatvėmis, aplenkdama grupeles vyrų su geišomis. Jie 
įdėmiai žvelgė man įkandin, nes tais laikais Gijone vis dar tebuvo 
vyrai ir moterys — šamizenų nešikai. Bet visi jie buvo vyresnio am- 
žiaus, jų tarpe nebūdavo vaikų. Nebūčiau nustebusi, jei kurie iš žmo- 
nių manytų, kad pavogiau šamizeną ir dabar bandau pabėgti. 

Kai pasiekiau Mizukio arbatinę, buvo pradėję lyti, tad bijojau 
primindžioti elegantišką prieškambario įėjimą. Už užuolaidėlės kam- 
bario tarpdury matėsi blyškiai morkinio atspalvio sienos, papuoštos 
tamsiu medžiu. Šlifuoto akmens plokštėmis grįstas takas vedė link 
didžiulės vazos su puokšte raudonų klevo lapų ir šakelių. Galiausiai, 
sukaupusi visą drąsą, praskleidžiau užuolaidėlę. Prie vazos buvo erd- 
vus praėjimas su šlifuoto granito grindimis. Prisimenu, kaip nuste- 
bau, supratusi, kad visas šis grožis, supantis mane nebuvo arbatinės 
įėjimas, o tik takelis, vedantis link jo. Viskas buvo ypatingai gražu, 
tikrai taip ir buvo, nes nors tada dar nežinojau — pirmąkart žvelgiau 
į labiausiai išsiskiriančią arbatinę visoje Japonijoje. Ir, kaip supratote, 
arbatinėje negeriama arbata, tai vieta, kur geišos linksmina vyrus. 

Tuo metu, kai žengiau link įėjimo, durys prasivėrė. Jaunutė 
tarnaitė, klūpanti ant pakylos, spoksojo į mane. Greičiausiai ji bus 
girdėjusi mano medinukų kaukšėjimą. Ji vilkėjo tamsiai mėlynu ki- 
mono, paprastu, pilku raštu. Prieš metus būčiau palaikiusi ją šios 
puikios vietos šeimininke, bet dabar, praleidusi ištisus mėnesius Gi- 
jone, iš karto supratau, kad josios kimono nors ir daug puikesnis už 
bet kurį matytą Joroide, bet per prastas geišai ar arbatinės šeiminin- 
kei. Bet vis tiek, ji buvo kur kas elegantiškesnė, nei aš, ir žvelgė į 
mane su panieka. 

— Eik prie galinių įėjimo durų! — paliepė ji. 

— Hacumomo buvo prašiusi šito... 

— Eik prie galinių durų, — dar kartą paliepė ji ir, nelaukusi 
mano paaiškinimo, užšovė duris. 

Dabar lijo kur kas smarkiau, tad beveik bėgte bėgau siaura 
gatvele, einančia palei arbatinę link galinio įėjimo. Kai tik jį pasie- 
kiau, durys netruko atsiverti, ir ta pati tarnaitė klūpojo, laukdama 
manęs. Ji nepratarė nė žodžio, paėmė šamizeną ir tiek. 

— Panele, — pratariau aš, — ar galėčiau paklausti, kur yra 
Mijagava-čo rajonas. 

— Kodėl nori ten eiti? 

— Turiu kai ką iš ten pasiimti. 

Ji keistai žvilgtelėjo į mane, bet liepė man eiti palei upę, kol 
prieisiu Minamiza teatrą, pasukusi, pateksiu tiesiai į Mijagavą-čo. 

Nusprendžiau palaukti po arbatinės atbrailomis, kol nustos ly- 
ti. Stovėjau ir dairiausi aplink. Šalia savęs pastebėjau pastato spar- 
ną, matomą tarp tvoros skersinių. 

Pažvelgusi pro tvorą, pamačiau puikų sodą, supratau, kad žiū- 
riu pro stiklinį langą. Viduje buvo gražus tatamio kambarys, sken- 
dintis oranžinėje šviesoje, grupelė vyrų ir geišos sėdėjo aplink stalą, 
ant kurio stovėjo stiklai su sake ir alumi. Ten buvo ir Hacumomo. 
Senyvas vyras, apsiblaususiomis akimis, atrodo buvo įpusėjęs savo 
istoriją. Hacumomo kažkodėl atrodė linksma, bet buvo aišku, kad 
ne dėl to, ką pasakojo vyras. Ji buvo nugara į mane ir nuolatos 
žvilgčiojo į kitą geišą. Prisiminiau, kaip anąkart spoksojau į arbatinę 
su pono Tanakos dukterimi Kunika, ir pajutau tą patį sunkumą, kaip 
ir tada, prie tėvo šeimos kapų. Atrodė, lyg žemė trauktų mane link 
savęs. Įkyri mintis sukosi galvoje, augo tol, kol nebegalėjau nekreip- 
ti į ją dėmesio. Buvau visiškai bejėgė išguiti tą mintį iš savo galvos, 
ji tarsi vėjas, kuris bandytų pats save sulaikyti, kad nepūstų. Žvilg- 
telėjau atgal, pritūpiau ant įėjimo laiptų ir pravirkau. Galvojau apie 
poną Tanaką, išvežusį mane. Jis atėmė mane iš mano tėvų ir pardavė 
į vergiją, pardavė mano seserį dar blogiau, nei vergijon. Aš laikiau 
jį geraširdžiu žmogumi. Maniau, jog jis rafinuotas, pasaulietiškas. 
Koks kvailas vaikas aš buvau! Nusprendžiau, jog niekada daugiau 
nebegrįšiu į Joroidą, o jei ir grįšiu, tai tik tam, kad pasakyčiau ponui 
"Tanakai, kaip aš jo nekenčiu. 

Kai pagaliau pakilau ir nužvelgiau savo drėgnus marškinius, vos 
vos tebedulksnojo. Alėjos grindinyje atsispindėjo žibintų šviesa. Pa- 
sukau atgal per Tominiga-čo rajoną link Minamiza teatro, dėl kurio 
milžiniško čerpių stogo tą dieną, kai ponas Beku vežė mus su Sacu 
iš stoties, pamaniau, jog tai kažkokie rūmai. Tarnaitė iš Mizukio 
arbatinės buvo sakiusi eiti palei upę už Minamiza, bet kelias einan- 
tis pakrante baigėsi ties teatru. Tad įsukau į gatvelę einančią už 
Minamiza. Praėjusi kelis kvartalus, patekau į neapšviestą gatvę, ku- 
rioje visai nebuvo žmonių. Tuomet nežinojau, kad gatvės buvo tuš- 
čios dėl Didžiosios depresijos. Kitais laikais, Mijagava-čo, turbūt, 
buvo labiau gyvenamas, nei Gijonas. Tą vakarą ta vieta man pasiro- 
dė labai liūdna, ir maniau, kad, iš tikrųjų, ji visada tokia ir buvo. 
Mediniai fasadai buvo tokie, kaip ir Gijone, bet ten neaugo medžiai, 
netekėjo gražus Širakavos upelis, nebuvo gražių įėjimų. Vienintelė 
šviesa sklido nuo lempų atviruose tarpduriuose, kur ant suoliukų 

sėdėjo senės. Dažnai su dviem ar trim gatvėje matytomis moteri- 
mis, kurias palaikiau geišomis. Jos vilkėjo kimono ir plaukų papuo- 
šalus, kaip geišų, bet jų obiai buvo apjuosti iš priekio, o ne iš nu- 
garos. Anksčiau nebuvo tekę matyti, tad to nesupratau, bet tai buvo 
prostitučių ženklas. Moteris, kuri visą laiką turi tai užsirišti, tai at- 
sirišti juostą, negali apsunkinti savęs rišinėjimu už nugaros. 

Vienos iš tų moterų padedama, aklinos alėjos gale aš suradau 
Tacujo ir dar tris namus. Visi jie buvo sužymėti. Ant jų durų kabojo 
iškabos. Negaliu apsakyti, ką pajutau pamačiusi užrašą „Tacujo“, bet 
pasakysiu tik tiek, kad visas mano kūnas taip virpėjo, jog atrodė, 
kad gali pratrūkti. Tacujo tarpduryje ant suolelio sėdėjo senė, besi- 
 šnekučiuodama su kita, kur kas jaunesne moterimi, sėdinčia ant 
taburetės beveik alėjoje. Tiesą sakant, ji kalbėjo be perstojo. Ji, at- 
sirėmusi į durų staktą, buvo su pilkais prasegtais marškiniais ir nu- 
siavusi šiaudinius zori, tokius galima pamatyti Joroide. Bet visai ne- 
panašūs į gražius lakuotus Hacumomo zori, kuriuos ji avi prie kimo- 
no. Senoji moteris greičiau buvo basa, nei apsiavusi šilkiniais tabi!? . 

Ir negana to, ji juos tampė savo nelygiais nagais taip, lyg di- 
džiuotųsi tuo, kaip ji atrodo, ir norėtų, kad visi ją pastebėtų. 

— Supranti, dar trys savaitės, ir aš nebeketinu sugrįžti, — kal- 
bėjo ji, — šeimininkė mano, kad grįšiu, bet aš neketinu. Mano mar- 
ti manimi rūpinsis, supranti, ji nėra protinga, bet labai darbšti. Ar 
tu nesi jos mačiusi)? 

— Jei ir esu, tai neprisimenu, — atsakė jaunesnioji, sėdinti 
skersai gatvės, — kažkokia maža mergaitė laukia, norėdama pasi- 
kalbėti su tavimi. Ar gi nematai? 

Tada senė pirmą kartą pažvelgė į mane. Ji nepratarė nė žodžio, 
bet linktelėjo galva, duodama suprasti, kad klausosi manęs. 

— Atsiprašau, ponia, — pratariau aš, — ar jūs turite mergai- 
te, vardu Sacu? 

— Nėra čia jokios Sacu. 

Buvau tokia sukrėsta, kad nežinojau ką ir besakyti, netrukus 
senė atkuto, nes tarpduryje, tiesiai už manęs, įžengė vyras ir pasuko 
link įėjimo. Ji atsistojo, kelis kartus nusilenkė, laikydama savo ran- 
kas ant kelių, ir pasakė jam: „Sveiki atvykę!“ Jam įėjus, ji vėl atsi- 
sėdo ant suoliuko ir ištiesė kojas. 

— Kodėl tu vis dar čia? — paklausė manęs, — aš juk sakiau 
tau, kad mes neturime jokios Sacu. 


16 "Tabi — susagstomos kojinės. 

— Turite, — įsiterpė jaunesnioji. — Jūsiškė Jukijo, kiek prisi- 
menu, anksčiau buvo Sacu. 

— Gali būti, — atsakė senė, — bet šiai mergaitei mes netu- 
rime jokios Sacu. Tu manęs į nieką neįvelsi. — Nesupratau, ką ji tuo 
norėjo pasakyti, kol jaunesnioji nesubambėjo, kad neatrodo, jog tu- 
rėčiau bent vieną seną!'. Ir ji buvo beveik teisi. Senas tesudarė vieną 
šimtąją jenos!* dalį, ir tais laikais vis dar buvo apyvartoje, taigi už 
vieną seną negalėtum nusipirkti net ir tuščio puodelio. Nuo atvyki- 
mo į Kijotą rankoje nebuvau laikiusi jokios monetos. Kai bėgiojau su 
pavedimais, aš prašydavau, kad prekės būtų įrašytos į Nitos okijos 
sąskaitą. 

— Jei jūs norite pinigų, — tariau, — Sacu jums sumokės. 

— Kodėl ji turėtų mokėti už pokalbį su tokia, kaip tu? 

— Aš jos jaunesnioji sesuo. 

Ji pamojo ranka ir, kai aš prisiartinau, ji sugriebė mane ranko- 
mis ir apsuko. 
terį. 

— Ar gi ji panaši į jaunesnę Jukijo seserį? Jei Jukijo būtų tokia 
graži, kaip ši, mes būtume labiausiai darbu apkrauti namai visame 
miestelyje! Tu paprasčiausia melagė, štai kas tu. 

Aš išsigandau. Bet buvau ryžtingai nusiteikusi, nei išsigandusi, 
nuėjusi tokį kelią, nebeketinau trauktis tik dėl to, jog ši moteris 
nepatikėjo manimi. Aš apsisukau, patapšnojau jai ir tariau: 

— Labai apgailestauju ponia, kad jums pasirodė, jog esu me- 
lagė, bet taip nėra. Jukijo — mano sesuo. Jei būtumėte tokia ma- 
loni ir perduotumėte jai, kad atėjo Čijo, ji sumokėtų jums, kiek tik 
norite. 

Turbūt, tai buvo teisingiausia, ką galėjau pasakyti, nes galiausiai 
ji pasisuko ir kreipėsi į jaunesnę moterį: 

— "Tu eik vietoj manęs, juk vis tiek šį vakarą esi laisva, be to 
man skauda kaklą, o aš pasiliksiu čia ir stebėsiu šią mergaitę. 

Jaunesnioji atsikėlė nuo suolelio ir įėjo į Tacujo. Girdėjau ją 
lipant laiptais. Pagaliau sugrįžusi ji pasakė: 

— Pas Jukijo lankytojas. Kai ji baigs, kas nors perduos jai, kad 
ji nuliptų žemyn. 

Senė pasiuntė mane į šešėlį kitoje durų pusėje, kad niekas ma- 


/ Senas — smulki japonų moneta. 
!š Jena — piniginis Japonijos vienetas. 

nęs nematytų. Nežinau, kiek laiko prabėgo, bet vis labiau ir labiau 
rūpinausi, kad kas nors okijoje pastebės, jog esu išėjusi. Turėjau 
pasiteisinimą, kodėl išėjau, bet net ir tada Motina supyks, ir netu- 
rėjau jokio pasiteisinimo, kodėl taip užtrukau. Pagaliau vyras išėjo, 
krapštuku krapštydamas dantis. Senė atsistojo nusilenkti ir padėko- 
jo, kad šis užsuko. Ir tada aš išgirdau maloniausią garsą, kokį tik 
teko girdėti nuo atvykimo į Kijotą dienos. 

— Ieškojot manęs, ponia? 

Tas balsas buvo Sacu. 

Pašokau ir nuskubėjau prie tarpdurio, kur ji stovėjo. Ji atrodė 
išbalusi, o oda papilkėjusi, gal todėl, kad ji buvo apsivilkusi ryškiai 
raudonai geltoną kimono. Jos lūpos buvo padažytos šviesiu lūpda- 
žiu, tokiu pačiu, kaip Motinos. Jos juosta buvo surišta iš priekio 
taip, kaip ir pakeliui į čia sutiktų moterų. Matydama ją, pajutau 
palengvėjimą ir buvau tokia susijaudinusi, kad vos begalėjau susilai- 
kyti nepuolusi jai į glėbį, Sacu šūktelėjo ir ranka prisidengė burną. 

— Šeimininkė supyks ant manęs, — pasakė senė. 

— Aš netrukus sugrįšiu, — tarė jai Sacu ir dingo Tacujo vidu- 
je. Po minutės ar dviejų ji grįžo ir įbruko senei keletą monetų, ši 
liepė vestis mane į laisvą kambarį pirmame aukšte. 

— Ir jei išgirsi mane kosint, — pridūrė, — vadinasi, ateina 
šeimininkė. 

Nusekiau paskui Sacu į niūrų Tacujo prieškambarį. Šviesa buvo 
labiau raudona, nei geltona, o ore tvyrojo prakaito kvapas. Laiptų 
apačioje buvo slankiojančios durys, išslydusios iš savo rėmų. Sacu 
trūktelėjo duris, kad jas atidarytų, ir mums įėjus, vos pajėgė jas 
uždaryti. Stovėjome tatamių kambaryje su vienu langu popieriniu 
uždangalu. 

Pro duris besiskverbiančios šviesos pakako, kad įžvelgčiau Sacu 
siluetą, bet jos bruožų negalėjau matyti. 

— Oi, Čijo, — pratarė ji, liesdama savo veidą. Maniau, kad ji 
kasosi, nes negalėjau gerai matyti. Po akimirkos aš supratau, kad ji 
verkia. Tada ir aš nebegalėjau sulaikyti savo ašarų. 

— Man taip gaila, Sacu'! — tariau' jai, — atsiprašau, tai aš dėl 
visko kalta. 

Kažkaip tamsoje mes stumtelėjome viena kitą, kol buvome ap- 
sikabinusios. Tegalėjau galvoti tik apie tai, kokia kaulėta ji tapo. Ji 
glostė mano plaukus taip, kad ėmiau galvoti apie mamą, mano akys 
taip paplūdo ašaromis, lyg būčiau po vandeniu. 

— Tyliau, Čijo-čan, — sušnibždėjo ji. Jos veidas buvo taip arti 
manojo, kad, kai ji kalbėjo, jutau aitrų kvapą iš jos burnos. 


85 


— (Gausiu lupt, jei šeimininkė sužinos, kad buvai čia. Kur taip 
užtrukai? | 

— Sacu, atleisk man! Žinau, jog buvai atėjusi į mano okiją... 

— Prieš mėnesį. 

— Moteris su kuria šnekėjai — tikra pabaisa. Ji nebūtų perda- 
vusi žinutės kur kas ilgiau. 

— Aš turiu iš čia ištrūkti. Negaliu ilgiau pasilikti šioje vietoje. 

— Aš bėgsiu su tavimi! 

— Aš turiu traukinių tvarkaraštį, paslėptą po tatamiu. Vogiau 
pinigus, kur tik galėjau. Turiu pakankamai, kad susimokėčiau poniai 
Kišino. Ji visada gauna plakt, jei mergaitės pabėga. Ji neleis man 
išeiti, kol nesusimokėsiu. 

— Ponia Kišino, kas ji tokia? 

— Senoji ponia prie įėjimo. Ji išeina. Nežinau, kas užims jos 
vietą. Nebegaliu ilgiau laukti! Baisi landynė! Čijo, niekada nepakliūk 
į panašią vietą, kaip ši. Dabar geriau eik. Bet kurią akimirką gali 
pasirodyti šeimininkė. 

— Bet luktelk. Kada ketini bėgti?! 

— Lauk čia, už kampo. Ir nė žodelio. Turiu eiti viršun. Pas 
mane atėjo vyras. 

— Palauk, Sacu. Kur gi mes susitiksime? Kada? 

— Nežinau... kurį rytą. Bet neįsivaizduoju, kur. 

Pasiūliau susitikti prie Minamizos teatro, bet Sacu manė, kad 
mus labai lengvai surastų. Susitarėme susitikti prie upės, priešais šią 
vietą. 

— Dabar privalau eiti, — tarė ji. 

— Bet, Sacu... kas jei aš negalėsiu išeiti arba mes nesusitiksi- 
me? 

— Tik būk čia, Čijo. Man tai vienintelė galimybė. Laukiau, 
kiek tik galėjau. Privalai išeiti, kol negrįžo šaimininkė. Jei ji tave 
pagaus, aš, turbūt, niekada negalėsiu pabėgti. 

Aš taip daug norėjau jai pasakyti, bet ji išvedė mane į prieš- 
kambarį, ir trūktelėjo paskui mus duris. Būčiau lydėjusi ją akimis, 
kol ji lipa laiptais, bet senoji pačiupo mane už rankos ir išstūmė į 
tamsią gatvę. 


Bėgte bėgau atgal iš Mijagava-čo ir atsipūčiau, radusi okiją tokią pat 
tykią, kokią ir palikau. Įsėlinau vidun ir atsiklaupiau blankiai ap- 
šviestame prieškambaryje. Stengdamasi atgauti kvapą, rankove 


86 


šluosčiausi prakaitą nuo kaktos ir kaklo. Buvau benurimstanti, jog 
pavyko neįkliūti, bet tuomet pažvelgiau į tarnaičių kambario duris 
ir pamačiau, kad jos truputėlį praviros, tiek, jog galima prakišti ran- 
ką. Sustingau. Niekas niekada nepalieka jų šitaip. Tik per karščius 
jos paliekamos praviros. Stebėdama jas įsitikinau, jog girdžiu šnibž- 
desį, sklindantį iš vidaus. Tikėjausi, kad tai žiurkė, bet ten buvo ne 
žiurkė, o Hacumomo su savo vaikinu. Troškau, kad nebūčiau išėjusi 
į Mijagava-čo. Manau, vien nuo to, kaip stipriai troškau, laikas sa- 
vaime būtų pradėjęs suktis atgal. Atsistojau ir įsliūkinau į grįstajį 
koridorių. Rūpestis graužė mane, gerklė išdžiūvo, lyg koks dulkėtos 
žemės lopinėlis. Prisiartinusi prie tarnaičių kambario, dirstelėjau vi- 
dun. Negalėjau gerai įsižiūrėti. Dėl drėgno oro Joko anksčiau ėmė 
kūrenti žarijų indą, įtaisytą grindyse, ir tik rusenančios žarijos sklei- 
dė silpną šviesą. Toje prietemoje įžvelgiau, kad ant grindų rangėsi 
kažkas mažas ir blyškus. Pamačiusi tai, pamaniau, jog ten žiurkė, 
sukiojanti savo galvą taip, lyg būtų ką įsikandusi ir draskytų. Dide- 
liam mano siaubui, girdėjau net jos drėgną čepsėjimą. Atrodė, kad 
ji užsilipusi ant kažkokio daikto, bet negalėjau pasakyti ant ko. Tie- 
siai prieš mane gulėjo ištiesti ryšuliai, maniau, kad tai susuktas au- 
deklas. Susidarė įspūdis, kad čepsima kažkur tarp jų. Žiurkė kažką 
ėdė, greičiausiai, Joko bus ką palikus kambaryje. Buvau beuždaranti 
duris, nes bijojau, kad ji neišbėgtų į koridorių, kai išgirdau moters 
dejonę. Netrukus iš ten, kur sklido čepsėjimas, pakilo Hacumomo 
galva. Ji žiūrėjo tiesiai į mane. Atšokau nuo durų. Tai, ką palaikiau 
audeklo ritiniais, buvo jos kojos. Ir nebuvo jokios žiurkės. Tai buvo 
jos vaikino ranka, kyšanti iš rankovės. 


— Kas nutiko? — išgirdau klausiant vaikino balsą. — Ar čia 
kažkas yra? 

— Ne, nieko nėra, — sušnabždėjo Hacumomo. 

— Ne, kažkas yra. 

— Nieko nėra, — tarė ji. — Pamaniau, kad girdėjau kažkokį 


garsą, bet čia nieko nėra. 

Neabejojau, jog Hacumomo mane matė. Bet buvo aišku, kad 
nenorėjo sakyti savo vaikinui. Paskubėjau grįžti į prieškambarį ir 
atsiklaupti. Jaučiausi tokia sukrėsta, lyg mane būtų pervažiavęs tro- 
leibusas. Dar kurį laiką girdėjau dejones ir triukšmą, sklindančius iš 
tarnaičių kambario. Galiausiai viskas nutilo. Kai Hacumomo su savo 
draugužiu įžengė į koridorių, jos vaikinas įdėmiai pažvelgė į mane. 

— Toji mergaitė prieškambaryje, — tarė jis, — jos čia nebuvo, 
kai aš atėjau. 

— Ai, nekreipk į ją dėmesio. Ji šiandien blogai pasielgė — 
išėjo iš okijos, nors neturėjo to daryti. Susitarsiu su ja vėliau. 

— Taigi vis dėlto, kažkas mus šnipinėjo. Kodėl man melavai? 

— Koiči-san, — atsakė Hacumomo, — tu šiandien tokios pras- 
tos nuotaikos! 

— Neatrodai labai nustebusi, tu visą laiką žinojai, kad ji buvo 
čia. 

Hacumomo draugužis didžiuliais žingsniais nuėjo link prieškam- 
bario ir, prieš išeidamas, piktai pažvelgė į mane. Nuleidusi akis žvel- 
giau žemėn, bet jaučiau, jog paraudonavau. Hacumomo nuskubėjo 
paskui, kad padėtų jam apsiauti. Ji kalbėjo su juo taip, kaip dar 
niekada nebuvau girdėjusi jos kalbant — maldaujančiu, beveik 
verkšlenančiu balsu: 

— Koiči-san, — kreipėsi ji, — prašau nurimti. Nesuprantu, 
kas tau šį vakarą nutiko! Ateik rytoj vėl... 

— Rytoj nenoriu tavęs matyti. 

— Nekenčiu, kai verti mane ilgai laukti. Aš susitiksiu su tavi- 
mi, kur tik pasakysi, net upės dugne. 

— Neturiu niekur su tavimi susitikinėti. Mano žmona mane 
įdėmiai stebi. 

— Tada grįžk čionai. Mes turime tarnaičių kambarį... 

— Taip, jei tau patinka, kai aplink tave slankiojama ir šnipinė- 
jama! Hacumomo leisk man eiti. Noriu namo. 

— Prašau nepykti ant manęs, Koiči-san. Kodėl tu šitaip išeini? 
Pažadėk, kad vėl ateisi. Nebūtinai rytoj. 

— Vieną gražią dieną aš nebegrįšiu, — atšovė jis, — jau seniai 
tave įspėjau. 

Išgirdau, kaip atsivėrė laukujos durys, po to vėl užsidarė. Po 
kiek laiko į prieškambarį sugrįžo Hacumomo. Ji stovėjo ir nematan- 
čiomis akimis žvelgė į tuščią koridorių. Galiausiai šluostydamasi aša- 
rotas akis, ji pasisuko į mane. 


— Nagi, mažoji Čijo, — tarė ji, — buvai nuėjusi aplankyti 
savo bjauriosios sesers, ar ne? 

— Prašau tavęs, Hacumomo, — išlemenau aš. 

— (O tada grįžai manęs šnipinėti! — sušuko Hacumomo taip 


garsiai, kad net prižadino vieną iš tarnaičių, kuri pasirėmusi ant al- 
kūnės spoksojo į mus. Hacumomo suriko: 

— Miegok toliau, tu sena kvaiša! 

Tada tarnaitė linktelėjo galvą ir vėl atsigulė. 


88 


— Hacumomo-san, aš padarysiu viską, ko tik panorėsi, — mal- 
davau aš, — nenoriu turėti bėdų su Motinėle. 

— Žinoma, kad tu padarysi viską, ko panorėsiu. Apie tai nėra 
nė ko kalbėti! Be to, tu jau įkliuvai į bėdą. 

— Turėjau nunešti tavąjį šamizeną. 

— "Tai buvo daugiau, nei prieš valandą. Norėjai susirasti seserį 
ir nutarei bėgti kartu su ja. Manai, kad aš kvailė? O tada sugrįžai 
čionai šnipinėti manęs! 

— Prašau atleisti man, — paprašiau aš, — nežinojau, jog ten 
tu, maniau tai... 

Ketinau pasakyti jai, kad palaikiau ją žiurke, bet pagalvojau, jog 
ji to nepakęs. 

Kurį laiką ji žiūrėjo į mane, o po to nuėjo į savo kambarį. Kai 
grįžo, laikė kažką paslėpusi kumštyje. 

— Tu nori pabėgti kartu su seserimi? — paklausė ji, — manau 
tai puiki mintis. Kuo greičiau išvažiuosi iš okijos, tuo man geriau. 
Kai kurie mano, jog esu beširdė, bet taip nėra. Būtų graudu įsivaiz- 
duoti tave ir tą storą karvę išeinančias, kad vienui vienos šiame 
pasaulyje pradėtumėte gyvenimą! Kuo greičiau dingsi iš čia, tuo man 
geriau. Stokis! 

Pakilau, nors bijojau to, ką ji man ketina padaryti. Ką ji belai- 
kytų tame kumštyje, ji norėjo tai užkišti man už marškinių diržo. 
Bet, kai ji žingtelėjo link manęs, aš atsitraukiau. 

— Žiūrėk, — tarė ji, atgniauždama kumštį. Ji laikė keletą su- 
lankstytų banknotų daugiau, nei kada buvo tekę matyti, tad net 
nežinojau, kiek jų buvo, — atnešiau tau juos iš savo kambario. Ir 
nereikia man dėkoti. Tiesiog paimk. Atsilyginsi man išsinešdindama 
iš Kijoto, ir aš daugiau niekada tavęs nebematysiu. 

Tetulė buvo sakiusi, kad nepasitikėčiau Hacumomo, jei ji net 
siūlys man savo pagalbą, bet, kai prisiminiau, kaip Hacumomo ma- 
nęs nekenčia, supratau, kad ji padeda ne man, ji padeda sau pačiai 
atsikratyti manęs. Aš stovėjau ramiai, kai ji palietė mano marškinius 
ir užkišo pinigus už diržo. Aš jaučiau, kaip jos lygūs nagai švelniai 
lietė mano odą. Ji apsuko mane aplink, jog perrištų diržą, kad iš jo 
neiškristų pinigai. Tuomet atsitiko keisčiausias dalykas. Ji vėl atsuko 
mane veidu į save ir, žvelgdama man į akis, beveik motiniškai švel- 
niai perbraukė per plaukus. Hacumomo malonus elgesys su manimi 
buvo tikrai keistas, jaučiausi, lyg nuodinga gyvatė būtų prišliaužusi 
ir pradėjusi trintis į mane, tarsi katė. Tada, man dar nespėjus susi- 
vokti, kas vyksta, ji stvėrė man už plaukų, ir iš įniršio sukandusi 

dantis truktelėjo taip stipriai, kad aš parkritau ant kelių ir pravir- 
kau. Aš negalėjau suprasti, kas atsitiko, bet netrukus Hacumomo 
vėl pastatė mane ant kojų ir pradėjo tempti laiptais aukštyn, vis 
tebetimpčiodama man už plaukų. Ji rėkė ant manęs, o ir aš šaukiau 
taip garsiai, kad visai nebūčiau nustebusi, jei būtume prižadinusios 
žmones visoje gatvėje. 

Kai mudvi pasiekėme laiptų viršų, Hacumomo pradėjo tranky- 
ti duris ir kviesti Motiną. Ji, besirišdama diržą, atidarė duris ir pik- 
tai mus nužvelgė. 

— Kas judviem atsitiko! — šūktelėjo ji. 

— Mano brangenybės! — sušuko Hacumomo, — šita, šita 
kvaiša'! — Ir tada ji ėmė mane mušti. Negalėjau nieko padaryti, kaip 
tik susiriesti į kamuolį ir šaukti, kad nustotų, kol Motina sugebės ją 
suvaldyti. Tuo pat metu laiptų aikštelėje pasirodė Tetulė. 

— O Motinėle, — pratarė Hacumomo, — šį vakarą, pakeliui 
į okiją, man pasirodė, kad mačiau mažają Čijo, alėjos gale besikal- 
bančią su vyru. Nepagalvojau nieko blogo, nes žinojau, jog ten ne- 
galėjo būti ji. Juk jai iš viso uždrausta išeiti iš okijos. Bet, kai aš 
pasikėliau į savo kambarį ir radau išverstą savo brangenybių dėžutę, 
greitai nuskubėjau atgal ir spėjau pamatyti Čijo, kažką perduodant 
tam vyrui. Ji bandė pabėgti, bet aš ją pagavau. 

Motina, netardama nė žodžio, žvelgė į mane. 

— Vyras pabėgo, — tęsė Hacumomo, — bet manau, kad Čijo 
pardavė dalį mano brangenybių, kad gautų pinigų. Ji galvoja pabėgti 
iš okijos, taip manau, Motule, ... ir tai po viso to, ką mes jai davė- 
me! 

— Gerai, Hacumomo, — tarė Motina, — pakaks, eik su Te- 
tule į savo kambarį ir išsiaiškinkit, kas dingo. 

Kai mes pasilikome vienos, aš, tebeklūpodama ant grindų, pa- 
žvelgiau į ją ir sušnibždėjau: 

— Motinėle, tai netiesa... Hacumomo buvo tarnaitės kamba- 
ryje su savo draugu. Ji dėl kažko supyko ir dabar nori savo pyktį 
išlieti ant manęs. Aš nieko nevogiau! 

Motina tylėjo. Aš nebuvau tikra, ar ji iš viso mane girdėjo. 
Hacumomo sugrįžo ir pasakė, kad trūksta sagės, kuria buvo puošia- 
mas obis. 

— Motinėle, mano smaragdinė sagė! — kalbėjo ji pro ašaras, 
kaip kokia gera aktorė. 

— Ji pardavė manąją smaragdinę sagę tam baisiam vyrui! Tai 

buvo mano sagė! Kas ji mano esanti, kad vogtų iš manęs tokius 
daiktus! 

— Apieškokite merginą, — pasakė motina. 

Kartą, kai aš buvau maža mergaitė, gal kokių šešerių metų, 
mačiau vorą, namo kampe audžiantį tinklą. Dar prieš vorui baigiant 
savo darbą tiesiai į tinklą įskrido uodas ir ten įsipainiojo. Voras iš 
pradžių nekreipė jokio dėmesio į jį, o tęsė, ką pradėjęs, ir tik baigęs 
darbą, nuropojo plonomis savo kojomis iki uodo ir mirtinai įgėlė. 
Sėdėdama ant medinių grindų ir žiūrėdama į besiartinančią Hacu- 
momo su jos švelniais piršteliais, supratau, kad įkliuvau į jos nuregz- 
tą tinklą. Aš negalėjau pasiaiškinti dėl pinigų už savo diržo. Kai ji 
juos ištraukė, Motina juos paėmė ir perskaičiavo. 

— "Tu kvaila, jeigu taip pigiai pardavei smaragdinę sagę, — tarė 
ji man, — kaip ten bebūtų, tau tai brangiai kainuos. 

Ji įsikišo pinigus į savo chalato kišenę ir po to tarė Hacumomo: 

— Šįvakar tu buvai čia atsivedusi savo draugą. 

Hacumomo, nors ir užklupta netikėtai, bet nesiryžo atsakyti: 
„Motinėle, kaip galėjai taip pagalvoti?“ 

Kurį laiką įsivyravo tyla, ir tada Motina kreipėsi į Tetulę: 

— Laikyk jos rankas. 

Tetulė suėmė Hacumomo rankas už nugaros, Motina tuo pačiu 
metu praskleidė Hacumomo kimono siuvinius ties šlaunimi. Aš ma- 
niau, kad Hacumomo priešinsis, tačiau ji nesipriešino. Ji abejingai 
pažvelgė į mane tuo metu, kai Motina nuėmė košimaki ir išskėtė 
kelius. Po to Motina įkišo ranką jai tarp kojų ir, kai ją ištraukė, jos 
pirštų galai buvo drėgni. Ji kurį laiką patrynė pirštus ir po to pauos- 
tė. Po visko ji užsimojo ir trenkė Hacumomo per veidą, palikdama 
drėgną ruožą ant jo. 

SS aštuntas skyrius 


itą dieną ne tik Hacumomo pyko ant manęs. Motinėlė įsakė, 
kad visoms tarnaitėms šešias savaites nebus duodama džiovin- 
tos žuvies, kaip bausmė už tai, kad okijoje toleravo Hacumomo 
draugą. Nemanau, kad tarnaitės būtų labiau nusiminusios, jei savo- 
mis rankomis iš jų lėkščių būčiau vogusi maistą. Moliūgė net pra- 
virko, sužinojusi Motinėlės įsakymą. Galite įsivaizduoti, jog nebuvo 
lengva, kai visi į mane piktai dėbčiojo. Sagė, kurios niekada nebuvau 
nei mačiusi, nei palietusi, padidino mano skolą. Visi šie nauji sun- 
kumai, apkartinę mano gyvenimą, tik dar labiau sustiprino mano 
nusistatymą pabėgti. 

Nemaniau, kad Motinėlė patikėjo, jog aš pavogiau tą obio sagę, 
nors džiaugėsi, mano sąskaita galėdama nupirkti Hacumomo naują 
sagę ir, galbūt, tuo ją pralinksminti. Bet ji visiškai neabejojo, kad aš 
buvau išėjusi iš okijos, nors ir neturėjau taip pasielgti, nes Joko tai 
patvirtino. Jaučiau, kad gyvenimas bėga pro šalį, kai sužinojau, jog 
Motinėlė liepė užrakinti laukujas duris, kad aš vėl nebandyčiau iš- 
eiti. Kaipgi aš dabar pabėgsiu iš okijos? Raktą turėjo tik Tetulė. Ji 
buvo pasikabinusi jį ant kaklo, net ir miegodama. Darbas sėdėti 
vakarais prie durų iš manęs buvo atimtas ir atiduotas Moliūgei, kuri 

turėjo žadinti Tetulę, kad ši, Hacumomo sugrįžus, atrakintų duris. 
Kiekvieną vakarą, gulėdama ant gulto, planavau pabėgimą, bet iki 
pirmadienio, pačios priešpaskutinės dienos prieš mūsų pabėgimą, 
taip ir nesugalvojau, kaip man ištrūkti. Buvau tokia nusivylusi, kad 
visai neturėjau jėgų dirbti, ir tarnaitės nuolatos mane bardavo už 
tai, kad vos vos tevilkau skudurą per medį, kurį privalėjau nubliz- 
ginti, ir vos testūmiau šluotą koridoriumi, kurį turėjau iššluoti. Pir- 
madienį ilgą laiką apsimetinėjau ravinti kieme piktžoles, nors jų te- 
buvo tik ant kelių akmenų. Viena iš tarnaičių liepė išplauti medines 
grindis tarnaičių kambaryje, kur prie telefono sėdėjo Joko. Įvyko 
kažas neįprasta. Išgręžiau šlapią skudurą tiesiai ant grindų, bet užuot 
ėmęs tekėti link tarpdurio, kaip aš tikėjausi, vanduo ėmė bėgti į 
galinį kambario kampą. 

— Joko, žiūrėk, — nustebau aš, — vanduo bėga aukštyn, iš- 
kilimo link. 

Ištiesų tai nebuvo jokio iškilimo. Man paprasčiausiai taip atro- 
dė. Labai nustebau, tad išgręžiau dar kiek vandens ir stebėjau, kaip 
jis nuteka į kampą. Ir tuomet... na, negaliu pasakyti, kaip tai nuti- 
ko, bet ėmiau įsivaizduoti, kad skrieju į antro aukšto laiptų aikštelę, 
o tada lipu kopėčiomis aukštyn ir pro liuką patenku ant stogo, šalia 
bako. 

Stogas! Buvau taip pritrenkta tos minties, jog visiškai užsimir- 
šau, kur esu, ir kai šalia Joko suskambo telefonas, iš susijaudinimo 
vos nesušukau. Nežinojau, kaipgi pateksiu ant stogo, bet jei darysiu, 
jei pasisektų sugalvoti, kaip nusileisti žemyn, galbūt susitiksiu su 
Sacu. 


|] 


Rytdienos vakarą, demonstratyviai žiovaudama, nuėjau miegoti ir 
kritau į savo gultą, tarsi koks ryžių maišas. Manęs niekas nestebėjo, 
nes manė, jog miegu, bet ištiesų, vargu ar begalėjau būti dar bud- 
resnė. Ilgą laiką gulėjau, galvodama apie namus ir svarsčiau, kokia 
bus tėvo veido išraiška, kai pamatys mane tarpduryje. Galimas daik- 
tas jis užsimerks ir ims verkti, o gal jo burna bus nelygiai sučiaupta, 
taip jis šypsodavosi. Nedrįsau šitaip gyvai vaizduotis savo mamos, 
nes vien tik nuo minties, kad vėl ją pamatysiu, jau kaupdavosi aša- 
ros. 

Pagaliau tarnaitės įsitaisė savo gultuose šalia manęs. Moliūgė 
įprastoje vietoje laukė Hacumomo. Aš klausiausi Senolės giedamų 

sutrų!? , kurias ji giedodavo kasvakar, prieš eidama miegoti. Pro pra- 
vertas duris stebėjau, kaip ji, stovėdama prie gulto, vilkosi naktinius 
marškinius. Jos marškiniams nuslinkus nuo pečių, pasibaisėjau tuo, 
ką pamačiau, nes niekada iki šiol nebuvau mačiusi jos visiškai nuo- 
gos. Ne tik jos kaklas ir pečiai, primenantys viščiuko odą, bet ir 
visas kūnas man priminė šūsnį suglamžytų drabužių. Ji man atrodė 
keistai apgailėtina, kol nevikriai išskleidė nuo stalo paimtus nakti- 
nius marškinius. Viskas, netgi jos išsikišę speneliai kabojo lyg kokie 
pirštai. Kuo ilgiau žiūrėjau į ją, tuo labiau mane valdė jausmas, kas 
šios senos ponios galvoje, ji turėtų kovoti su mintimis apie savo 
motiną ir tėvą, kurie, galbūt, ją pardavė į vergiją, kaip kad aš kovo- 
jau su savosiomis mintimis apie savo tėvus. Galbūt, ir ji prarado 
savo seserį. Tikrai niekada anksčiau šitaip nesusimąsčiau apie Seno- 
lę. Galvojau, ar ir ji kažkada savo gyvenimą pradėjo taip, kaip ir aš. 
Nebuvo jokio skirtumo, kad ji jau buvo bjauri senė, o aš tebuvau 
kvatojanti maža mergaitė. Ar negalėtų blogas gyvenimas paversti 
žmogaus bjauriu? Labai gerai prisimenu dieną Joroide, kai berniūkš- 
tis įstūmė mane į spygliuotus krūmus prie tvenkinio. Kol bandžiau 
iš jų išlįsti, buvau tiek įsiutusi, kad galėjau perkąsti medį. Jei kelios 
minutės kančios galėjo mane šitaip supykdyti, tai ką gali metai. La- 
šas po lašo ir akmenį pratašo. 

Jei nebūčiau galutinai apsisprendusi bėgti, esu tikra, kad bū- 
čiau bijojusi šitaip galvoti apie kančią, kuri, galbūt, laukia manęs 
Gijone. Ji tikrai būtų pavertusi mane sene, panašia į Senolę, bet 
guodžiausi mintimi, kad nuo rytdienos galėsiu pamiršti Gijoną. Jau 
žinojau, kaip užkopti ant stogo, o kaip reikės nulipti žemyn į gat- 
vę... ką gi, dėl to visiškai nebuvau tikra. Neturėjau pasirinkimo, 
kaip tik išbandyti savo laimę tamsoje. Net jei ir pavyktų nusileisi 
nesusižeidus, pakliuvus gatvėn, mano nelaimės tik prasidėtų. Kaip 
ten bebūtų, gyvenimas Gijone buvo kova. Pasaulis per daug žiaurus, 
kaip gi aš išgyvensiu? Kurį laiką gulėjau, jusdama didžiulį skausmą 
ir besistebėdama, ar iš tiesų man užteks jėgų šitaip pasielgti... bet 
Sacu, ji juk lauks manęs. Ji žinos, ką reikia daryti. 

Praėjo pakankamai laiko, kol Senolė įsitaisė savo kambaryje. 
Tuo metu jau garsiai knarkė. Apsimečiau, jog vartausi gulte, kad 
vogčiomis žvilgtelėčiau į Moliūgę, klūpančią ant grindų. Negalėjau 
gerai įžvelgti jos veido, bet susidarė įspūdis, kad ji kietai įmigus, 
neturėjau supratimo apie laiką, be to, bet kuriuo metu galėjo pasi- 


19 Sutra — giesmė. 

rodyti Hacumomo. Atsisėdau kiek įmanydama tyliau, manydama, 
kad, jei kas mane pastebėtų, paprasčiausiai eisiu į tualetą, 0 po to 
grįšiu atgal, bet niekas į mane nekreipė dėmesio. Sulankstyti marš- 
kiniai, kuriais turėjau vilkėti rytojaus dieną, gulėjo ant grindų. Pa- 
ėmiau juos ir nudrožiau tiesiai prie laiptų. 

Kurį. laiką stovėjau už Motinėlės durų ir klausiausi. Įprastai ji 
neknarkdavo, tad iš tylos nieko negalėjau suprasti, išskyrus tai, kad 
ji nekalba telefonu ir nekelia jokio triukšmo. Tiesą pasakius, jos 
kambaryje nebuvo visiškai tylu, nes ten buvo šuniukas Taku, kuris 
miegodamas garsiai šnopavo. Kuo ilgiau klausiausi, tuo labiau jo al- 
savimas skambėjo taip, lyg kas tartų mano vardą: 

— Či-jo! Či-jo! 

Nebuvau pasirengusi išsėlinti iš okijos, kol nebūsiu tikra, jog 
Motina miega, tad nusprendžiau praverti duris ir žvilgtelėti vidun. 
Jei ji kartais nemiegotų, pasakysiu, kad pamaniau, jog mane kvietė. 
Kaip ir Senolė, Motina miegojo prie stalinės lempos šviesos, taigi, 
kai pravėriau duris ir pažiūrėjau pro plyšį, pamačiau sudžiūvusias jos 
pėdas, styrančias iš po paklodžių. Taku gulėjo jai ant kojų, jo krūtinė 
kilnojosi, skleisdama tą garsą, taip panašų į mano vardą. 

Uždariau duris ir viršutiniame prieškambaryje persirengiau. Be- 
liko tik apsiauti batais — man net nebuvo atėję į galvą bėgti be jų, 
tai turėtų tau parodyti, kaip aš pasikeičiau nuo vasaros. Jei Moliūgė 
nebūtų klūpėjusi priešais pagrindinį įėjimą, būčiau pasiėmusi medi- 
nukų porą, kuriais buvo avima koridoriuje. Vietoj jų aš pasiėmiau 
batus, su kuriais vaikštoma į viršutinį tualetą. Jie buvo labai prastos 
kokybės, su vieninteliu odiniu dirželiu, kuris laikė juos ant pėdų. 
Blogiausia tai, kad jie man buvo per dideli, bet aš neturėjau kito 
pasirinkimo. 

Tyliai paskui save užvėrusi duris, pakišau po baku savo nakti- 
nius ir pasirengiau, įsirėmusi kojomis į stogo kraigą, lipti aukštyn. 
Neapsimetinėsiu, jog nebijojau, žmonių balsai, sklidantys iš gatvės, 
rodė, koks ilgas kelias žemyn laukia manęs. Bet aš neturėjau laiko 
baimei, nes rodės, jog bet kurią akimirką, pasigedusios manęs, tar- 
naitės, o gal Tetulė ar Motina, pasirodys už nuleidžiamų durų. Už- 
simaukšlinau batus ant rankų, kad šie nenukristų, ir pradėjau savo 
kelionę stogu žemyn. Buvo daug sunkiau nei tikėjausi. Čerpės buvo 
taip tankiai sudėtos, kad žengti tegalėjau mažą žingsnelį ten, kur jos 
lietėsi. Nuo mano svorio čerpės traškėjo viena po kita, tad judėjau 
labai lėtai. Kiekvienas mano sukeltas garsas aidėjo tyloj. Vien kol 
perėjau mūsų okiją, užtrukau keletą minučių. Šalia esančio pastato 

stogas buvo visu žingsniu žemiau, nei mūsiškis. Nusileidau ant jo, 
norėdama pažvelgti, kaip nulipti į gatvę. Bet nepaisant mėnulio švie- 
sos, įžiūrėti tegalėjau tik tamsos lopinius. Stogas buvo per daug 
status, tad nemaniau, kad galėsiu juo nusliuogti žemyn. Nežinojau, 
ar ant kito stogo bus patogiau, tad ėmiau panikuoti. Bet vis tiek 
slinkau nuo vienos briaunos prie kitos, kol galiausiai atsidūriau kvar- 
talo gale, virš kažkokio kiemo. Jei būčiau galėjusi nusigauti iki stog- 
vamzdžio, jį aplenkusi, galėčiau pasiekti pašiūrę, kurią maniau esant 
vonios patalpa. Nuo vonios pastato lengvai galėčiau nulipti kieman. 

Mintis, kad nulipsiu į kažkieno kiemą, visai manęs nedžiugino. 
Neabejojau, jog tai irgi okija, kaip ir visi kiti namai mūsų kvartale. 
Tikriausiai prie įėjimo kas nors laukia sugrįžtančios geišos, ir, kai 
bandysiu pabėgti, sugaus mane. O kas, jei jų laukujos durys taip pat 
uždarytos, kaip ir mūsų? Jei būčiau turėjusi kitą pasirinkimą, net 
nebūčiau svarsčiusi tos galimybės. Bet kelias apačion atrodė sauges- 
nis, nei visa kita, ką buvau pastebėjusi aplinkui. 

Atsisėdau ant atbrailos įsiklausydama, ar apačioje ko neišgirsiu. 
Iš gatvės sklido juokas ir pokalbiai. Neįsivaizdavau, ką rasiu nusilei- 
dusi kieman, bet nusprendžiau, kad geriau jau judintis, kol mano- 
joje okijoje dar neaptiko, jog aš dingau. Jei tuomet būčiau suvokusi, 
kaip pakenksiu savo ateičiai, būčiau apsisukusi ir nieko nelaukdama 
grįžusi ten, iš kur buvau atėjusi. Bet tada nežinojau, kokią kainą 
teks sumokėti. 

Nuleidau koją žemyn, ir įsitvėrusi į čerpes, kabojau ant stogo 
krašto. Su siaubu suvokiau, kad nuolydis kur kas statesnis, nei ma- 
niau. Bandžiau užsikabaroti atgal, bet nebegalėjau. Ant mano rankų 
buvo batai, tad negalėjau įsitverti į stogo čerpes ir tysojau, užsika- 
binusi riešais. Supratau, kad turiu pasitikėti savo jėgomis, kitaip 
niekada nebeužkopsiu atgal, bet man atrodė, jog tą akimirką, kai 
pajudėsiu, imsiu slysti stogu žemyn. Mintys pašėlusiai sukosi galvo- 
je, bet prieš nuspręsdama nušokti nuo stogo, jutau, kad ėmiau nuo 
jo kristi. Iš pradžių slydau lėčiau, nei tikėjausi, ir tai suteikė man 
vilties, kad už ko nors užsikabinusi, galėsiu sustoti ties išorėje išsi- 
lenkusia stogo atbraila. Bet tą akimirką nuspyriau kelias čerpes, ku- 
rios su trenksmu nukrito žemyn. Jutau, kaip nuo mano rankos nu- 
slydęs batas nuriedėjo šalimais. Jam nuskriejus apačion, išgirdau bil- 
desį, o po sekundėlės dar baisesnį garsą — kažkas leidosi mediniais 
laiptais. 

Daugybę kartų buvau mačiusi, kaip musės laikosi ant sienos 
taip, lyg stovėtų ant žemės. Joms pavykdavo išsilaikyti, nes jų kito- 

kios kojos, o gal dėl to, kad mažai svėrė, na, nežinau. Bet aš, išgir- 
dusi žingsnius, nusprendžiau, jog aš, kaip tos musės, privalau prisi- 
tvirtinti prie stogo. Kitaip, po kelių sekundžių tysosiu kieme. Kojų 
pirštais ir keliais bandžiau išsilaikyti ant stogo. Paskutinis beviltiškas 
judesys buvo kvailiausia, ką galėjau padaryti — nuo rankos nume- 
čiau ir antrąjį batą ir prispaudžiau delnus prie čerpių. Delnai buvo 
sudrėkę nuo prakaito, ir užuot pristabdžiusi kritimą, ėmiau kristi 
dar greičiau. Išgirdau kažkokį švilpesį ir pajutau, jog po manimi ne- 
bėra stogo. 

Kurį laiką nesigirdėjo nė garselio, tvyrojo bauginanti tyla. Be- 
skriedama žemyn spėjau pagauti vaizdelį: įsivaizdavau į kiemą įei- 
nančią moterį, pažvelgusi žemėn ji pamatys sudužusią čerpę, tada 
pakels galvą ir pamatys mane, krintančią iš dangaus tiesiai ant jos. 
Bet, aišku, viskas nutiko kitaip. Aš žlegtelėjau ant šono, laimei, man 
užteko nuovokos rankomis prisidengti galvą. Nukritau visu svoriu, 
taip susitrenkiau, jog visai praradau nuovoką. Nesuvokiau, kur stovi 
moteris, ir ar iš viso ji buvo kieme, kai nusileidau iš dangaus. Bet 
ji, turbūt matė, kaip aš nukritau nuo stogo, nes, kai netekusi žado 
gulėjau ant žemės, išgirdau ją sakant: 

— O, Dieve! Iš dangaus krinta mažos mergaitės! 

Norėjau pašokti ir leistis bėgti, bet negalėjau — pusę kūno 
diegė iš skausmo. Ėmiau suvokti, kad virš manęs klūpo dvi moterys. 
Viena iš jų be perstojo kažką kartojo, bet aš negalėjau suprasti, ką. 
Pasitarusios, jos pakėlė mane nuo samanų ir pasodino ant medinių 
laiptų. Atsimenu tik vieną jų pokalbio nuotrupą: 

— Sakau jums, ponia, ji nukrito nuo stogo. 

— O kam ji, dėl Dievo meilės, nešėsi tualetui skirtas šlepetes? 
Mažyle, ar lipai ten, kad pasinaudotum tualetu? Ar girdi mane? Tai 
juk šitaip pavojinga! Tau pasisekė, jog krisdama nesubyrėjai į šipu- 
lius! 

— Ji jūsų negirdi, ponia. Pažvelkit į jos akis. 

— Aišku, kad girdi. Nagi, mažyle, pasakyk nors žodelį! 

Bet aš negalėjau pratarti nė žodžio. Tegalėju galvoti, jog Sacu 
lauks manęs prie Minamizos teatro, o aš ten taip ir npasirodysiu. 


. |] 


Kol aš ištikta šoko gulėjau susikusi į kamuoliuką, gatvėn buvo pa- 
siųsta tarnaitė, kad sužinotų, iš kur gi aš atsiradau. Susidėjusi ran- 
kas, verkiau be ašarų, kol pajutau baisų skausmą, nes kažkas pastatė 
mane ant kojų ir sudavė per veidą. 

— Kvaila mergiotė, — pasigirdo balsas. Priešais mane stovėjo 
Tetulė. Po to ji išvilko mane į gatvę. Kai priėjome mūsų okiją, ji 
prišliejo mane prie medinių durų ir vėl sudavė per veidą. 

— Ar suvoki, ką padarei? — riktelėjo ji, bet aš negalėjau atsa- 
kyti. — Ką tu sau galvoji? Tu viską sugadinai... šitaip kvailai pasi- 
elgti. Kvaiša, kvaiša! 

Net neįsivaizdavau, kad Tetulė galėtų taip pykti. Ji įvilko mane 
į kiemą ir tiesiog ant laiptų parvertė ant pilvo. Ėmiau raudoti, nes 
gerai žinojau, kas manęs laukia. Tuomet Tetulė užuot vėl abejingai 
sudavus, apipylė mane vandeniu, jog, kai muš rykšte, dar labiau 
skaudėtų, ir taip uždrožė, kad net nebegalėjau įkvėpti. Iškaršusi man 
kailį, numetė rykštę žemėn ir vėl apvertė mane ant nugaros. „Tu 
niekada netapsi geiša, — sušuko ji. — Juk įspėjau, kad nedarytum 
panašių klaidų! O dabar nei aš, nei kas kitas nebepadės tau.“ 

Nebegirdėjau, ką ji toliau sakė, nes nuo laiptų viršaus sklido 
baisūs riksmai. Senolė lupo Moliūgę, jog ši prastai mane prižiūrėjo. 


Paaiškėjo, kad krisdama susilaužiau ranką. Kitą rytą atėjęs gydytojas 
nuvežė mane į gretimais esančią ligoninę. Kai su sugipsuota ranka 
buvau parvežta į okiją, jau buvo gerokai po pietų. Man vis dar skau- 
dėjo, bet Motina, nieko nelaukdama, pasivadino mane. Kurį laiką ji 
sėdėjo ir žiūrėjo į mane, viena ranka glostydama Taku, o kitoje lai- 
kydama pypkę. 

— Ar žinai, kiek aš už tave sumokėjau? — paklausė ji. 

— Ne, ponia, — atsakiau. — Jūs norite pasakyti, kad gerokai 
daugiau, nei aš to verta. 

Nepasakyčiau, kad mano atsakymas buvo mandagus. Maniau, 
jog Motina suduos, bet man tas neberūpėjo. Rodės, kad jau niekada 
niekas nebebus gerai. Motina sukando dantis ir kelis kartus kosčio- 
dama nusijuokė savo keistu juoku. 

— Tu visiškai teisi! — tarė ji. — Tu neverta nė pusės jenos. 
Supratau, jog tu protinga. Bet ne tokia protinga, kad suvoktum, kas 
tau pačiai naudingiau. 

Kurį laiką ji papsėjo pypkę, o tada vėl prabilo: 

— Už tave sumokėjau septyniasdešimt penkias jenas, štai kiek. 
Tu suniokojai kimono, po to pavogei sagę, o dabar susilaužei ranką. 
Taigi gydymo išlaidas aš pridėsiu prie tavo skolos. O kur dar maistas 
ir pamokos. Šįryt iš Tacujo šeimininkės Mijagavos-čo rajone sužino- 

jau, kad tavo vyresnioji sesuo pabėgo. Tacujo šeimininkė iki šiol man 
skolinga pinigų, kuriuos sumokėjau. Bet dabar ji sako, kad neketina 
mokėti. Taigi, ir juos įrašysiu į tavo skolą. Bet koks gi skirtumas? 
Juk tu jau dabar skolinga tiek, kiek niekada negalėsi sumokėti. 

Vadinasi, Sacu pabėgo. Visą dieną kankinausi svarstydama, pa- 
galiau išgirdau atsakymą. Norėjau džiaugtis, bet negalėjau. 

— Manau, išbuvusi dešimt ar pekiolika metų geiša, tu galėsi 
man atsilyginti, — tęsė ji toliau, — aišku, jei turėsi pasisekimą. Bet 
kas galėtų dėti nors seną į mergaitę, kuri bėga? 

Nežinojau, ką reikėtų atsakyti, tad pasakiau, jog apgailestauju. 
Iki šios akimirkos ji kalbėjo pakankamai maloniai, bet po mano at- 
siprašymo, pasidėjusi ant stalo pypkę, prasižiojo iš pykčio ir priminė 
pulti besiruošiantį žvėrį. 

— "Tu apgailestauji? Buvau tikra kvaiša, kad sukišau į tave šitiek 
pinigų. Tu turbūt esi brangiausia Gijono tarnaitė! Jei galėčiau par- 
duoti tavo kaulus, kad susigrąžinčiau bent dalį tavo skolos, tuoj pat 
iš tavęs juos išplėščiau! 

Po šių žodžių ji liepė man nešdintis iš kambario, ir vėl įsikando 
pypkę. 

Išėjus, man virpėjo lūpos, bet stengiausi sulaikyti savo jaus- 
mus, nes laiptų aikštelėje stovėjo Hacumomo. Ponas Beku laukė, 
kol galės pabaigti rišti josios obį, o tuo tarpu Tetulė stovėjo su no- 
sinaitė rankoje ir žvelgė jai į akis. 

— "Tu visa išsitepusi, — murmėjo Tetulė. — Aš niekuo negaliu 
padėti. Baik ašaroti ir susitvarkyk iš naujo grimą. 

Aš puikiai žinojau, dėl ko Hacumomo lieja ašaras. Jos vaikinas 
nebenorėjo susitikinėti su ja, nes jai buvo uždrausta vedžiotis jį oki- 
ją. Sužinojau tai ryte ir buvau tikra, kad vėl visas bėdas Hacumomo 
ketina suversti man. Troškau kuo greičiau prasmukti žemyn, kol ji 
dar manęs nesustabdė, bet buvo jau per vėlu. Ji išplėšė iš Tetulės 
rankų nosinaitę ir pamojo, kviesdama mane. Aišku, aš visai nedegiau 
noru prieiti, bet nepaklusti negalėjau. 

— Tu nebeturi jokių reikalų su Čijo, — įspėjo ją Tetulė. — 
Eik į savo kambarį ir pabaik grimuotis. 

Hacumomo nieko neatsakė, įstūmė mane į savąjį kambarį ir 
užtrenkė duris. 

— Ištisas dienas vis galvoju, kaip sugriauti tavąjį gyvenimą, bet 
dabar, bandydama pabėgti, tu padarei tai už mane! 

Buvo bjauru, bet vis tiek nusilenkiau Hacumomo, ir nieko ne- 
tarusi, pastūmiau duris, kad išeičiau. Ji galėjo man suduoti, bet ji 

nusekė paskui mane į prieškambarį ir pasakė: „Jei nori žinoti, ką 
reiškia visą gyvenimą būti tarnaite, pasiklausk Tetulės! Jau ir dabar 
esate panašios tarsi du vandens lašai. Ji sulūžusiu klubu, o tu — 
sulaužyta ranka. Veikiausiai, vieną dieną tu tapsi panaši į vyrą, kaip 
ir Tetulė“. 

— O, štai ir tu, Hacumomo, — tarė Tetulė, — parodyk mums 
visą savo Žavesį. 


Būdama kokių penkerių ar šešerių, tais laikais, kai mintis apie Ki- 
jotą net nebuvo atėjusi man į galvą, pažinojau berniuką, vardu No- 
boru. Jis buvo puikus vaikas, bet su labai nemalonia šypsena, todėl 
daug kas jo nemėgo. Kai jis prabildavo, kiti vaikai nekreipdavo į jį 
jokio dėmesio, lyg į paukštuko čirškėjimą ar į kokią kurkiančią var- 
lę. Vargšelis Noboru sėdėdavo ant žemės ir verkdavo. Prabėgus mė- 
nesiui nuo mano pabėgimo, aš supratau, koks turėjo būti jo gyveni- 
mas, nes ir su manimi niekas nesišnekėjo, nebent ką paliepdavo. 
Motina visuomet žvelgdavo į mane, tarsi į kokį dūmų kamuolį, nes 
ji turėjo kur kas svarbesnių minčių. Bet dabar kitos tarnaitės, virėja 
ir Senolė elgėsi taip pat. | 

Visą tą šaltą žiemą svarsčiau, kas gi nutiko Sacu, mano mamai 
ir tėvui. Daugybę naktų gulėdavau ant savo gulto, mane kankino 
nerimas, o viduje jutau tokį liūdesį ir tuštumą, tarsi pasaulis tebūtų 
milžiniška tuščia salė. Kad pasijusčiau geriau, užsimerkusi įsivaiz- 
duodavau, kad vaikštinėju tvenkinio pakrante tarp Joroido uolų. Vis- 
ką taip gerai pažinojau, jog įsivaizduodavau taip gyvai, lyg iš tiesų 
būčiau pabėgusi su Sacu ir vėl būčiau namuose. 

Mintyse, susikibusi su Sacu rankomis, bėgau link mūsų „įkau- 
šusio“ namo, nors iš tikrųjų niekada nebuvau laikiusi jos rankos, 
žinojau, kad jau po akimirkos vėl susijungsime su savo tėvais. Tose 
svajonėse niekada nesistengiau pasiekti namų, galbūt todėl, kad bi- 
jojau to, ką ten rasiu. Kaip ten bebūtų, pasivaikščiojimas prie tven- 
kinio man atrodė patogus. Ir tuomet, pasiekusi tam tikrą momentą, 
išgirsdavau tarnaitės kosčiojimą ar Senolės švokštimą, ir jūros kva- 
pas išsisklaidydavo, smėlis po mano kojomis prie tvenkinio virsdavo 
mano gulto paklodėmis, o aš likdavau gulėti vienų viena su savo 
vienatve. 

Kai atėjo pavasaris, ir Marujama parke sužydėjo vyšnios, atro- 
do, Kijote visi tik apie tai ir kalbėjo. Hacumomo per dieną būdavo 
užsiėmusi labiau, nei paprastai, nes vykdavo žiedlapių pobūviai. 

Kiekvieną popietę, kai matydavau ją besiruošiančią, pavydėjau jai to 
šurmulingo gyvenimo. Aš jau buvau beprarandanti viltį, kad vieną 
naktį pabudusi rasiu Sacu, įsėlinusią į okiją, kad išvaduotų mane, 
arba, kad gausiu kokią nors žinutę nuo savo šeimos iš Joroido. Vieną 
rytą, kai Motina ir Tetulė ruošėsi pasiimti Senolę į pikniką, aš nu- 
sileidau laiptais žemyn priešais holą paimti nuo grindų siuntinio. 
Ten buvo dėžė sulig mano rankos didumu, susukta į kietą popierių 
ir perrišta nusitrynusia virvele. Tai, žinoma buvo ne mano reikalas, 
tačiau kadangi aplinkui nieko nebuvo, aš pasilenkiau perskaityti pa- 
vardės ir adreso, užrašyto stambiu šriftu ant paketo. Ten buvo pa- 
rašyta: 


Sakamoto Čijo 

c/o Nita Kajoko 

Gijonas Tominaga-čo 

Kijoto miestas, Kijoto prefektūra 


Aš buvau taip nustebinta, kad ilgai stovėjau prisidengusi burną, 
ir aš tikra, jog mano akys buvo išsiplėtusios, tarsi lėkštės. Žemiau 
pašto ženklo, buvo atgalinis adresas. Jis — pono Tanakos. Aš netu- 
rėjau supratimo, kas galėjo būti toje dėžėje, tačiau matydama pono 
Tanakos adresą.... galbūt jūs pamanysite, kad tai kvaila, bet aš nuo- 
širdžiai tikėjausi, kad galbūt jis suprato padaręs klaidą pasiuntęs 
mane į šią siaubingą vietą, ir atsiuntė man kažką, kas galėtų mane 
išlaisvinti iš okijos. Negaliu įsivaizduoti, koks siuntinys galėtų išlais- 
vinti mažą mergaitę iš vergijos. Tuomet juolab negalėjau šito įsivaiz- 
duoti, bet visa širdimi tikėjau, kad kai tik siuntinys bus atidarytas, 
mano gyvenimas kažkaip pasikeis visiems laikams. 

Kol aš sugalvojau, ką daryti toliau, Tetulė nusileido laiptais ir 
nuginė mane šalin, nors ten ir buvo parašytas mano vardas. Aš no- 
rėjau atidaryti ją pati, bet ji sušuko atnešti peilį virvelėms nupjauti 
ir neskubėdama nuvyniojo popierių. Po juo buvo drobinis audeklas, 
su storo valo dygsniais. Ant audeklo buvo laiškas, prisiūtais kam- 
pais, su mano vardu. Tetulė nupjovė laišką ir nuplėšė audeklą, ati- 
dengdama juodą medinę dėžę. Aš pradėjau jaudintis dėl to, kas 
buvo viduje, bet, kai Tetulė nuėmė viršų, aš pajutau neapsakomą 
sunkumą. Čia, tarp baltos drobės klosčių, gulėjo mažytės laidojimo 
lentelės, kurios stovėdavo priešais altorių mūsų „įkaušusiame“ na- 
me. Dvi iš jų, kurių aš dar niekada nebuvau mačiusi, rodės naujes- 
nės už kitas, ir turėjo man nežinomus budistiškus vardus, parašytus 

ženklais, kurių aš nesupratau. Bijojau net pagalvoti, kodėl gi ponas 
Tanaka man jas atsiuntė. 

Akimirkai Tetulė pamiršo dėžę su viduje tvarkingai išdėlioto- 
mis lentelėmis, ir iš voko išsitraukė laišką. Stovėjau, kaip man pa- 
sirodė, gana ilgai, kupina išgąsčio ir net nedrįsdama, ką galvoti. Pa- 
galiau Tetulė rūsčiai pažvelgė į mane ir, paėmusi už parankės, nusi- 
vedė į priimamąjį. Mano rankos drebėjo, kai suklupau prie stalo, 
tikriausiai dėl mano pastangų sulaikyti mintis, kad šios neiškiltų į 
paviršių. Galbūt, tai viltį žadinantis ženklas, jei ponas Tanaka at- 
siuntė man laidojimo lenteles. Ar įmanoma, jog mano šeima persi- 
kels į Kijotą, kad mes visi kartu nupirksime naują altorių ir pasta- 
tysime priešais jį lenteles? O galbūt, Sacu paprašė jas pasiųsti man, 
nes ji jau grįžta, ir tada Tetulė pertraukė mano mintis. 

— Čijo, aš tau paskaitysiu, ką parašė žmogus vardu Tanaka 
Ičiro, — lėtai pasakė ji keistu, sunkiu balsu. Kai ji išskleidė laišką 
ant stalo, aš beveik visai sulaikiau kvapą. 


Brangioji Cijo, 

Jau praėjo dveji metai nuo to laiko, kai tu išvykai iš Joroi- 
do, ir netrukus medžiai suteiks gyvybę naujai žiedų kartai. 
Gėlės, kurios augo jau buvo senos, ir nuvysdamos tarsi 
priminė mums, kad visi esame mirtingi. 


Kaip žmogus, kuris ir pats kažkada buvo našlaitis, su užuo- 
jauta turiu pranešti apie baisią naštą, kurią jums teks pa- 
kelti. Šešias savaites po to, kai tu išvykai į Kijotą, tavo 
garbingos motinos kančioms atėjo galas, po kelių savaičių 
ir Jūsų garbingas tėvas taip pat paliko šį pasaulį. Jums 
nuolankus žmogus reiškia užuojautą dėl netekties ir tikisi, 
jog būsite rami, kad jūsų garbingų tėvų palaikai yra kaimo 
kapinėse. Laidotuvių apeigos jiems buvo atliktos Hoko-ji 
šventykloje, Senzuru. Be šito moterys dar sugiedojo sut- 
ras. Šis nuolankus žmogus įsitikinęs, kad abu jūsų garbingi 
tėvai rado savo vietą danguje. 


Nepatyrusios geišos mokymas yra sunkus amatas, tačiau 
kaip ten bebūtų šis nuolankus žmogus nuoširdžiai žavisi 
tais, kurie gali nustumti į šoną kančias ir tapti puikiais 
aktoriais. Prieš keletą metų man lankantis Gijone, turėjau 
garbės stebėti pavasario šokius ir po to dalyvauti pobūvyje 
arbatinėje. Šis įvykis paliko man gilų įspūdį. Man malonu 

žinoti, kad tau, Čijo, atsirado saugi vieta šiame pasaulyje 
ir tau niekada neteks kentėti dėl netikrumo. Šis nuolan- 
kus žmogus gyveno pakankamai ilgai, kad būtų matęs už- 
augant dvi vaikų kartas. Jis žino, kaip yra keista papras- 
tiems paukščiams užauginti gulbę. Gulbė, kuri gyvens tė- 
vų medyje, gali mirti, štai kodėl tie, kurie yra gražūs ir 
talentingi, turi nešti savo kelio pasaulyje atradimo naštą. 


Tavo sesuo Sacu buvo grįžusi į Joroidą, tačiau tuojau pat 
pabėgo su pono Sugio sūnumi. Ponas Sugi karštai tikisi 
pamatyti savo mylimą sūnų, kol jis dar bus gyvas, ir todėl 
prašo tučtuojau jam pranešti, kai tik nuo savo sesers gausi 
žinią. 

Kuo nuoširdžiausiai Jūsų, 

Tanaka Ičiro 


Dar prieš baigiant Tetulei skaityti laišką, ašaros pradėjo man 
tekėti, tarsi vanduo iš užvirusio puodo. Nebūtų buvę taip skaudu 
sužinoti, jog mirė mano mama arba tėvas, tačiau sužinoti, jog mirė 
ir tėvas, ir motina palikdami mane vieną bei sesuo, kurios aš dau- 
giau nepamatysiu... tuojau pat mano protas sudužo tarsi vaza, kuri 
daugiau nebeišlaikė. Aš netgi nebegalėjau suprasti, kas aplink mane 
dedasi kambaryje. 

Jūs turbūt manote, kad aš naivi, nes tiek laiko tikėjausi, jog 
mano motina vis dar gyva. Iš tiesų, aš nelabai turėjau ko tikėtis. 
Manau, kad aš būčiau pakėlusi bet kokią kančią. Tetulė buvo man 
labai maloni, kol aš bandžiau susiimti. Ji vis man kartojo: 

— Laikykis, Čijo, laikykis. Mes nieko negalime pakeisti šiame 
pasaulyje. 

Kai aš pagaliau galėjau kalbėti, paprašiau Tetulės kur nors pa- 
dėti lenteles, kad aš jų nematyčiau, ir, kad pasimelstų už mane, nes 
man būtų per skaudu tai padaryti, tačiau ji atsisakė ir pasakė, jog 
turėčiau gėdytis net minties apie savo protėvių išsižadėjimą. 

Ji padėjo man sudėti lenteles į lentyną, netoli laiptų pagrindo, 
kur aš galėčiau melstis kiekvieną dieną. 

— Niekada jų nepamiršk, — tarė ji, — čia viskas, kas liko iš 
tavo vaikystės. 

83 devintas skyrius 


aždaug apie šešiasdešimt penktąjį mano gimtadienį draugė at- 
siuntė man straipsnį, kurį ji kažkur buvo radusi. Straipsnio 
antraštė „Dvidešimt žymiausių Gijono praeities geišų“, o gal- 
būt, ir keturiasdešimt žymiausių geišų, aš tiksliai neprisimenu. Bet 
aš buvau tame sąraše, kur buvo truputį rašoma apie mane, įskaitant 
ir tai, kad aš gimiau Kijote, nors taip, žinoma, nebuvo. Aš galiu 
patikinti, kad aš netgi nebuvau viena iš Gijono dvidešimties geriau- 
sių geišų. Kai kurie žmonės turi sunkumų atskirdami, kas iš tiesų yra 
žymus, ir kas — tiesiog kalbos. Man būtų buvę lemta savo dieneles 
baigti kaip blogai ir nelaimingai geišai, kaip kad kitoms vargšėms mer- 
ginoms, jeigu ponas Tanaka nebūtų man parašęs, jog mirė mano tėvai, 
ir aš turbūt niekada daugiau nebepamatysiu savo sesers. 

Esu tikra, kad tu prisiminsi mano žodžius, jog popietė, kai aš 
sutikau poną Tanaką buvo geriausia, o kartu ir blogiausia popietė 
mano gyvenime. Tikriausiai man nereikia aiškinti, kodėl ji buvo blo- 
giausia, bet tu, turbūt, labai nustebęs, kaip aš įsivaizduoju, ką gero 
man davė. Tai tiesa, kad ponas Tanaka man neatnešė nieko gero, tik 
kančias, bet jis amžiams pakeitė mano pažiūras. Mes pradedame 
gyvenimą tarsi vanduo, kuris teka iš kalnų, kol nesusiduria su kliūti- 

mi, kuri priverčia mus pakeisti kryptį. Jei niekada nebūčiau sutikusi 
pono Tanakos, mano gyvenimas būtų tarsi mažas upelis, ištekantis 
iš mūsų „įkaušusio“ namo į okeaną. Ponas Tanaka daug ką pakeitė, 
išvedęs mane į pasaulį. Bet išeiti į pasaulį visai nereiškia su visam 
palikti namus. Kai gavau pono Tanakos laišką, Gijone gyvenau jau 
šeštą mėnesį, ir visą tą laiką nė akimirkai nepraradau tikėjimo, kad 
aš vieną dieną kur nors gyvensiu geriau, kartu su savo, kad ir nedi- 
dele šeima, kurią pažinojau. Tik pusė manęs gyveno Gijone, kita 
pusė gyveno svajonėse apie grįžimą namo. Štai kodėl jos gali būti 
tokios pavojingos: jos rusena, tarsi žarijos, ir kartais, įsiliepsnojusios, 
mus visiškai sunaikina. 

Visą pavasario pabaigą ir ištisą vasarą po laiško gavimo, jaučiau- 
si lyg vaikas, pasiklydęs rūke. Diena sumaištyje keitė dieną. Šalia 
nuolatinės baimės ir vargo, prisimenu tik nuotrupas. Vieną šaltą 
žiemos vakarą sėdėjau tarnaičių kambaryje stebėdama, kaip į mažąjį 
okijos kiemą tyliai krinta snaigės. Įsivaizdavau tėvą, kosintį už sta- 
lelio vienišame name, ir motiną, tokią silpną ir trapią, ji guli ant 
savo gulto, vos vos palikdama kontūrus. Žengiau į kiemą, bandyda- 
ma pabėgti nuo savo nelaimių, bet, aišku, kad mes negalime atsikra- 
tyti nelaimės jausmo, įsišaknijusio mumyse. 

Ankstyvą pavasarį, prabėgus ištisiems metams nuo tos baisios 
žinios apie mano tėvus, nutiko šis tas keisto. Buvo balandis, ir vėl 
žydėjo vyšnios, ir nuo pono Tanakos laiško buvo praėję metai. Tuo 
metu buvau beveik dvylikos, ir ėmiau moteriškėti. Netgi Moliūgė 
vis dar atrodė kaip maža mergaitė. Užaugau tokia aukšta, kokia esu 
ir dabar. Dar kokius dvejus metus mano kūnas primins gumbuotą 
šakelę, bet mano veidas nebebuvo toks vaikiškai švelnus. Mano 
smakras ir skruostakauliai tapo smailūs ir platėjantys, ir tai suteikė 
mano akims migdolo formą. Anksčiau vyrai gatvėse nekreipdavo į 
mane jokio dėmesio, lyg būčiau koks karvelis, dabar jie stebėdavo 
mane, einančią pro šalį. Buvo keista justi aplinkinių dėmesį, kai 
šitiek metų buvau ignoruojama. 

Kaip ten bebūtų, vieną ankstyvą balandžio rytą aš nubudau nuo 
keisto sapno apie barzdotą vyrą. Barzda buvo tokia vešli, kad jo 
bruožai tebuvo viena didelė dėmė, iškirpta iš filmo. Jis stovėjo prie- 
šais mane ir kažką kalbėjo, ko negalėjau prisiminti, o tada jis su 
dideliu pliaukštelėjimu atitraukė popierinį lango uždangalą. Atsibu- 
dau manydama, kad kambaryje girdėjau kažkokį triukšmą. Tarnaitės 
garsiai dūsavo per miegus. Moliūgė gulėjo tyliai, prisispaudusi veidu 
prie pagalvės. Viskas atrodė įprastai, bet tikrai žinau, mano pačios 

jausmai buvo pakitę, lyg pro sapne atidarytą langą būčiau žvelgusi 
į kažkaip nuo vakar vakaro pakitusį pasaulį. 

Nebūčiau galėjusi paaiškinti, ką tai reiškia. Bet tą rytą, žengda- 
ma akmeniniais laiptais, vis tebegalvojau apie tą sapną, kol įkyrus 
garsas ėmė sklisti mano galvoje. Vis besisukanti mintis, neturinti 
kur dingti, zyzė tarsi bitė indelyje. Netrukus, pastačiusi šluotą, nu- 
ėjau į grįstąjį koridorių, kur nuo pagrindinio pastato pamatų sklido 
vėsa, bėganti manąja nugara. Ir tuomet man į galvą šovė mintis, apie 
kurią nebuvau prisiminusi nuo pat pirmosios savaitės Kijote. 

Po dienos ar dviejų, kai buvau atskirta nuo sesers, vieną popie- 
tę man buvo liepta išplauti kažkokius skudurus. Man ant rankos 
atplasnojęs nutūpė drugelis. Aš nupurčiau jį, tikėdamasi, jog šis nu- 
skris, bet drugys, lyg koks akmenėlis, nukrito žemėn. Nežinojau, ar 
jis negyvas nusileido iš dangaus, ar aš jį nužudžiau. Bet šio mažo 
vabzdelio mirtis labai mane sukrėtė. Mane pakerėjo gražus jo spar- 
nų ornamentas. Susukau jį į vieną iš skudurų ir paslėpiau po namo 
pamatais. 

Iki dabar nebuvau pagalvojusi apie tą drugelį, bet šią akimirką, 
kai prisiminiau tą mirtį, atsiklaupiau ir pasižiūrėjau po pamatais. 
Galiausiai radau jį. Taigi mano gyvenime daug kas pasikeitė, ne tik 
manoji išvaizda, bet kai išvyniojau drugelį iš jo įkapių, jis vis dar 
tebebuvo graži būtybė, kaip ir tą dieną, kai jį palaidojau. Jis atrodė 
taip, tarsi vilkėtų rudai pilkus marškinius. Tokius, kokius dėvi Mo- 
tina, vakarais eidama žaisti mažon*!. Drugys atrodė gražus ir tobu- 
las, ir visiškai nepasikeitęs. Jeigu tai buvo vienintelis dalykas mano 
gyvenime, nepasikeitęs nuo anos pirmos savaitės Kijote... Pagalvo- 
jus apie tai, mano mintys įsisuko tarsi viesulas. Mane sukrėtė min- 
tis, kad mudu su drugeliu buvome visiškai skirtinguose poliuose. 
Mano gyvenimas — lyg srovė, prisitaikanti prie kiekvienos vagos, o 
drugys buvo tarsi akmuo, jis visiškai nesikeitė. Begalvodama apie 
šiuos dalykus, pirštu paliečiau jo aksominį paviršių, bet kai perbrau- 
kiau, jis tapo blyškus kaip pelenai. Be jokio garso, ir akimirksniu 
nepastebėjau jo trupant. Net aiktelėjau iš nuostabos. Sūkurys mano 
galvoje sustojo, pasijutau tarsi būčiau įžengus į jo vidų. Išleidau plo- 
ną skiautę su drugeliu iš rankų ir tik dabar supratau, kas gi visą rytą 
trikdė mane. Įsisenėjęs oras išsivėdino. Praeitis išnyko. Mano tėvai 
buvo mirę, ir aš nieko nebegaliu pakeisti. Bet, manau, tam tikra 
prasme, praėjusiais metais miriau ir aš pati. O mano sesuo... Jos irgi 


21 Mažon — stalo žaidimas, atėjęs į Japoniją iš Kinijos, panašus į domino. 

nebėra, ji išvyko, bet aš likau. Nesu tikra, ar tu įžvelgi kokią pras- 
mę, bet aš jaučiausi taip, lyg būčiau staigiai pasisukusi, ir dabar 
žiūrėčiau visai priešinga kryptimi. Tad ilgiau nebesidairiau atgal į 
praeitį, bet žvelgiau pirmyn, į ateitį. Ir šiuo metu man kėlė nerimą 
klausimas: o kokia bus toji mano ateitis? 

Tą akimirką, kai mano galvoje iškilo šis klausimas, visa savo 
esybe jutau, jog šiandieną gausiu kažkokį ženklą. Todėl barzdočius 
pravėrė langą. Jis man sakė: „Pažiūrėk, ir ženklas savaime tau pasi- 
rodys. Tas ženklas, kurį atrasi ir bus tavoji ateitis“. 

Nebesuspėjau daugiau apie nieką pagalvoti, nes mane šaukė 
Tetulė: 

— Čijo, ateik čia! 


Ėjau koridoriumi keistoje transo būsenoje. Nė kiek nebūčiau nuste- 
busi, jeigu Tetulė būtų paklaususi: „Nori žinoti savo ateitį? Gerai, 
klausykis įdėmiai...“ Bet ji tik stovėjo, laikydama ant šilko skiautės 
plaukų papuošalus. 

— Paimk juos, — paliepė ji man. — Tik dangus žino, kas va- 
kar nutiko Hacumomo, bet ji sugrįžo į okiją įsisegusi svetimus pa- 
puošalus. Matyt, ji išgėrė daugiau nei įprastai. Nueik į mokyklą ir 
surask ją. Išsiaiškink, kieno tie papuošalai ir grąžink. 

Kai paėmiau papuošalus, Tetulė davė man lapelį su užrašytais 
pavedimais, ir atlikus juos, liepė tuojau pat grįžti į okiją. 

Gal pareiti namo su svetimais papuošalais ir neatrodo taip jau 
keista, bet iš tikrųjų, tai tas pats, kaip grįžti su svetimais apatiniais. 
Kaip supranti, dėl savo sudėtingų ir madingų šukuosenų, geišos ne- 
trenka galvos kasdien, tad plaukų papuošalai yra labai intymus da- 
lykas. Tetulė nenorėjo prie jų liestis, todėl laikė juos ant šilko skiau- 
telės. Ji, atiduodama juos man, susuko į skiautę, ir papuošalai atro- 
dė kaip ryšulėlis, kurį prieš kelias minutes laikiau rankose. Supran- 
tama, ženklas įgyja prasmę tada, kai jūs jam ją suteikiate. Stovėjau 
įsistebeilijusi į ryšulėlį, kol Tetulė užriko: „Dėl Dievo meilės! Paimk 
juos!“ Vėliau, pakeliui į mokyklą, aš išvyniojau ryšulėlį, kad dar 
kartą pažvelgčiai į papuošalus. Ten buvo lakuotos besileidžiančios 
saulės formos šukos, pagražintos auksinėmis gėlėmis, ir šviesaus me- 
džio lazdelė su dviem perliukais ant galo, laikančiais ploną gintarinį 
rutuliuką. 

Laukiau prie mokyklos vartų, kol varpas paskelbs pamokų pa- 
baigą. Netrukus mergaitės mėlynai baltais marškiniais pabiro lau- 

kan. Hacumomo pastebėjo mane anksčiau nei aš ją, ir su kita geiša 
priėjo prie manęs. Tu turbūt stebiesi, kodėl ji lankė mokyklą, nors 
ji jau buvo tobula šokėja, ir gerai žinojo viską, ką privalo Žinoti geiša. 
Bet netgi pripažintos geišos ir toliau lankė šokių pamokas, kai kurios 
iš jų tebesimokė, sulaukusios penkiasdešimties ar šešiasdešimties 
metų. 

— Tik pažiūrėk, — kreipėsi Hacumomo į savo draugę. — Tai 
turbūt piktžolė. Pažiūrėk kokia aukšta! — Šitaip ji šaipydavosi iš 
manęs, nes mano pirštai buvo kur kas ilgesni nei jos. 

— Ponia, mane atsiuntė Tetulė, — tariau aš, — ji nori, kad 
sužinočiau, iš ko jūs vakar pavogėte papuošalus. 

Hacumomo šyptelėjo. Ji išplėšė ryšulėlį man iš rankų ir išvy- 
niojo jį. 

— Kodėl klausi, juk jie mano..., — tarė ji. — Iš kur juos ga- 
vai? 

— Hacumomo-san! — įsiterpė kita geiša. — Argi neprisime- 
ni? Judvi su Kanako nusiėmėte papuošalus, kai žaidėte tą kvailą 
žaidimą su teisėju Uvazumiu. Kanako, turbūt, nuėjo namo su tavo 
papuošalais, o tu su josios. 

— Kaip bjauru, — atsakė Hacumomo. — Kaip manai, kada 
Kanako paskutinį kartą trinkosi galvą? Pasakyk jai, kad vėliau užsuk- 
siu pasiimti savųjų, ir tegu nebando jų pasilikti sau. 

Antroji geiša paėmė papuošalus ir nuėjo sau. 

— Palauk, mažoji Čijo, — kreipėsi į mane Hacumomo. — No- 
riu tau kai ką parodyti. Matai ana ten, pro vartus eina mergaitė, 
vardu Ičikimi. 

Aš pažvelgiau į Ičikimi, bet atrodė, jog Hacumomo nebeketina 
daugiau nieko apie ją sakyti. „Aš jos nepažįstu“, — tariau. 

— Aišku, kad ne. Ji niekuo neišsiskiria. Kiek kvailoka ir neran- 
gi kaip luošys. Bet, manau, tau bus įdomu sužinoti, jog ji ketina 
tapti geiša, o tu niekada ja netapsi. 

Nemanau, kad Hacumomo būtų galėjusi pasakyti man ką bjau- 
resnio. Jau metai su puse, kai aš buvau pasmerkta dirbti sunkius 
tarnaitės darbus. Jaučiau, kaip gyvenimas ėjo pro šalį, lyg takelis, 
vedantis į nežinią. Nepasakyčiau, kad norėjau tapti geiša, bet tikrai 
nenorėjau būti tarnaite. Dar ilgai stovėjau mokyklos kieme, stebė- 
dama savo vienmetes, plepančias lyg praeitis būtų likusi už jų. Jos 
buvo ką tik grįžusios po priešpiečių, bet man atrodė, jog jos eina 
nuo vieno svarbaus dalyko prie kito, turėdamos gyvenimo tikslą. O 
aš tuo metu tūpčioju vietoje ir grandau kiemo grindinį. Kai sodas 

ištuštėjo, aš susirūpinau, ar tai nebuvo tas ženklas, kurio laukiau — 
kitos Gijono mergaitės žengia gyvenime pirmyn, palikdamos mane 
nuošaly. Ši mintis mane išgąsdino, nebegalėjau ilgiau vieniša stovėti 
sode. Patraukiau Šijo alėja link Kamo upės. Milžiniškos vėliavos ant 
Minamizos teatro skelbė Kabukio vaidinimą „Šibaraku“ — tai vie- 
nas iš žymiausių vaidinimų, nors tais laikais dar nieko nežinojau apie 
Kabukį. Minia plaukė laiptais į teatro vidų. Tarp vyrų, tamsiais va- 
karietiškais kostiumais, stovėjo keletas geišų, spalvotos lyg rudeni- 
niai lapai tamsiame upės vandenyje. Ir vėl pamačiau triukšmingą, 
jaudinantį gyvenimą, einantį pro šalį. Nuskubėjau šalin link Širaka- 
vos upokšnio, bet ir čia vyrai ir geišos skubėjo savo pilnaverčiuose 
gyvenimuose. Kad užgoščiau skausmą, sukeltą tokių minčių, pasu- 
kau prie upelio, bet net ir čia Širakavos vandenys tikslingai sroveno 
į Kamo upę, o iš ten — į Osakos įlanką, po to į jūrą. Rodės, kad 
ta pati žinia visur tik ir laukė manęs. Prisėdau ant akmeninės upokš- 
nio pakrantės ir pravirkau. Buvau tarsi apleista sala vandenyno vi- 
duryje, be praeities, į kurią būtų galima atsiremti, ir be ateities. 
Netrukus pasiekiau tokią būseną, kur rodės, joks žmogaus balsas 
nebegali manęs pasiekti, tuomet išgirdau vyriškio balsą: | 

— Ši diena per daug puiki, kad būtum tokia nelaiminga. 

Paprastai vyrai Gijono gatvėse nepastebi tokių mergaičių, kaip 
aš, o aš dar ir verkiau lyg kvailė. Jei vyras ir pastebės mane, jis, 
aišku, nesikalbės su manimi, nebent lieps pasitraukti jam iš kelio. O 
šis ne tik užkalbino mane, bet ir kalbėjo labai maloniai. Jis kreipėsi 
į mane, lyg būčiau jo padėties moteris, pavyzdžiui, gero draugo duk- 
tė. Akimirksniu pasaulį įsivaizdavau visai kitokį. Jame esu apsupta 
pagarbos ir net malonės, pasaulį, kuriame tėvai neparduoda savo 
dukterų. Triukšmas ir klegesys, sklindantis iš minios, gyvenančios 
prasmingą gyvenimą, nutilo. Arba bent jau aš taip maniau. Kai at- 
sistojau, kad pažvelgčiau į mane užkalbinusį vyrą, jutau, jog visos 
mano nelaimės liko nuošaly. 

Džiaugiuosiu, galėdama aprašyti jums jo išvaizdą, bet vieninte- 
lis būdas tai padaryti — papasakoti jums apie medį ant Joroido 
uolų. Vėjo nugairintas medis buvo toks glotnus, tarsi vandeniu pluk- 
domi sieliai. Kai buvau kokių ketverių ar penkerių metų, įžvelgiau 
medyje žmogaus veidą. Tiesą sakant, radau nugludintą medžio ga- 
balėlį, tokį platų ir plokščią, kaip lėkštė su dviem aštriais gumbais 
ant skruostakaulių kraštų. Krintantys šešėliai priminė akiduobes, o 
apačioje buvo iškilusi nosis. Visas veidas buvo truputėlį persikreipęs 
ir žvelgė į mane klausiamai. Jis atrodė kaip žmogus, gerai žinantis 

savo vietą šiame pasaulyje taip, kaip žino medis. Jis buvo kažkoks 
susimąstęs. Įsivaizdavau, kad matau Budos veidą. | 

Mane užkalbinusio vyro veidas buvo toks pat platus, atviras ir 
šaltas. Be to, jo bruožai buvo labai glotnūs ir ramūs. Jutau, kad jis 
čia stovės tol, kol pasijusiu laimingesnė. Jis buvo kokių keturiasde- 
šimt penkerių, žilstelėjęs. Plaukai sušukuoti atgal. Bet negalėjau il- 
giau į jį spoksoti. Jis atrodė toks elegantiškas, kad aš nuraudau ir 
nusukau žvilgsnį į šoną. 

Du jaunuoliai stovėjo jam iš vienos pusės, o geiša — iš kitos. 
Nugirdau geišą tyliai jam sakant: 

— Juk ji tik tarnaitė! Greičiausiai ji, bebėgiodama su pavedi- 
mais, susimušė koją. Esu tikra, kas nors netrukus ateis jai padėti. 

— Norėčiau tikėti žmonėmis taip, kaip tu, Izuko-san, — atsa- 
kė jai vyriškis. 

— Po akimirkos prasidės vaidinimas. Iš tiesų, Pirmininke, ne- 
manau, kad turėtume gaišti laiką... 

Bėgiodama su pavedimais po Gijoną, dažnai girdėdavau kreipi- 
nius „departamento viršininke“ ar „viceprezidente“, bet retai tegir- 
dėjau „Pirmininko“ titulą. Pirmininkai dažniausiai būna praplikę ir 
susiraukę, išdidžiai žengiantys gatve, su grupele pavaldinių iš pas- 
kos. Vyriškis priešais mane labai skyrėsi nuo kitų mano matytų pir- 
mininkų, bet, netgi būdama maža mergaitė, neturinti didelės gyve- 
nimo patirties, supratau, kad jo draugija nėra labai svarbi. Žmogus 
su svarbia palyda nebūtų sustojęs pasišnekėti su manimi. 

— Ar bandai man pasakyti, kad sustoti padėti yra laiko gaiši- 
nimas, — pasitikslino Pirmininkas. 

— Ne, — atsakė geiša, — daugiau nebėra laiko, kurį dar būtų 
galima sugaišti. Greičiausiai, mes jau vis tiek pavėluosime į vaidini- 
mo pradžią. 

— Izuko-san, juk ir tu kadaise buvai panašioje padėtyje, kaip 
ir ši maža mergaitė. Neapsimetinėk, jog geišų gyvenimas visada leng- 
vas. Turėtum susimąstyti ir apie kitus žmones. 

— Aš buvau jos padėtyje? Pirmininke, ar sakote... kad rengda- 
vau viešus spektaklius? 

Pirmininkas, pasisukęs į jaunuolius, paprašė vestis Izuko į te- 
atrą. Jie nusilenkė ir pasišalino, tuo tarpu Pirmininkas liko. Jis ilgai 
žiūrėjo į mane, o aš nedrįsau pažvelgti į jį. Galiausiai pratariau: 

— Pone, prašau jūsų. Viskas, ką jie pasakė — tiesa. Aš tik 
maža kvaila mergaitė... Neverta dėl manęs vėluoti. 

„— Atsistok trumpam, — paprašė jis. 

Nedrįsau jam nepaklusti, nors ir nesupratau, ko jis nori.. Kaip 
paaiškėjo, išsitraukęs nosinaitę, jis tenorėjo nušluostyti nuo mano 
veido smėlį, prilipusį nuo akmens, ant kurio sėdėjau. Stovėdama 
šalia jo, užuodžiau talko kvapą, sklindantį nuo jo glotnios odos, ir 
kuris priminė man tą dieną, kai į mūsų kaimą buvo atvykęs impe- 
ratoriaus Taišo sūnėnas. Jis tik išlipo iš savo mašinos, nuėjo ir grįžo 
atgal, linksėdamas miniai, klūpančiai priešais jį. Jis vilkėjo vakarie- 
tiško stiliaus kostiumu, kokį tada pamačiau pirmą kartą, nes nors ir 
neturėjau, bet vis tiek vogčiomis dirstelėjau į sūnėną. Dar prisime- 
nu, kad jo ūsai buvo išpuoselėti, ne tokie, kaip mūsų kaimo vyrų, 
kurių ūsai augo tarsi kokios piktžolės ant takelio. Iki tol niekas iš 
svarbių asmenų nebuvo aplankęs mūsų kaimelio. Manau, kad mes 
visi buvome sujaudinti to kilnumo ir didybės. 

Kartais gyvenime mes susiduriame su dalykais, kurių nesupran- 
tame, nes niekada nebuvome matę nieko panašaus. Imperatoriaus 
sūnėnas sukrėtė mane taip, kaip dabar Pirmininkas. Nuvalęs man 
nuo veido smėlį ir nušluostęs ašaras, jis atlošė mano galvą. 

— Štai taip... graži mergytė, nieku gyvu neturinti gėdytis, — 


tarė jis. — Ir vis dar bijai pažvelgti į mane. Kažkas žiauriai elgiasi 
su tavimi... O gal pats gyvenimas žiaurus, — kalbėjo jis ir prisimer- 


kė, lyg norėdamas pabrėžti, kad turėčiau rimtai susimąstyti apie tai, 
ką jis pasakė. 

Labiau už viską norėjau dar kartą pamatyti glotnią jo veido odą 
ir plačius antakius bei akių vokus, tarsi marmuro plokštės dengian- 
čius jo akis. Bet tarp mūsų žiojėjo gili socialinė praraja. Galiausiai 
išdrįsau akies krašteliu dirstelėti į jį, po to paraudau ir nusukau 
žvilgsnį į šalį taip greitai, kad jis turbūt, niekada ir nesužinos, jog 
buvau sutikusi jo akis. Kaip galėčiau nupasakoti, ką tą akimirką pa- 
mačiau? Jis žvelgė į mane kaip muzikantas, pradėdamas groti, žvel- 
gia į savo instrumentą — su meistriškumu ir supratingumu. Jutau, 
kad jis gali įžiūrėti manyje tiek daug, lyg būčiau jo paties dalelytė. 
Kaip norėčiau būti jo instrumentu, kuriuo jis groja. 

Tuomet jis ištraukė kažką iš kišenės. 

— Ar mėgsti saldžias slyvas arba vyšnias? — paklausė jis. 

— Pone, ... ar turite galvoje ... valgyti? 

— Prieš akimirką praėjau pardavėją, prekiaujantį saldžiu sirupu 
su ledo gabalėliais. Suaugęs niekada jų nesu ragavęs, bet būdamas 
vaikas labai jas mėgdavau. Paimk šią monetą ir nusipirk. Imk mano 
nosinaitę, suvalgiusi galėsi nusišluostyti veidą. — Tai pasakęs, jis 
įdėjo monetą į nosinaitę, surišo mazgelį ir įspraudė man į delną. 

Nuo tos akimirkos, kai Pirmininkas mane užkalbino, buvau pa- 
miršusi, kad ieškojau ženklo, pasakysiančio ateitį. Bet pamačiusi jo 
rankoje ryšulėlį, tokį panašų į palaidotą drugelį, supratau, kad pa- 
galiau tas ženklas pasirodė. Paėmusi tą ryšulėlį, nusilenkiau kiek 
įmanydama žemiau ir bandžiau apsakyti, kokia esu dėkinga, nors, 
esu tikra, kad žodžiai neperduos jam visų mano jausmų. Dėkojau ne 
vien už monetą, ir net ne už tai, jog sustojo man padėti. Dėkojau 
jam... nežinau už kažką, ko ir dabar negaliu paaiškinti. Už tai, kad 
parodė man, jog pasaulyje yra ne vien žiaurumas. 

Žiūrėjau jam įkandin su skausmu širdyje, bet tas skausmas bu- 
vo malonus, jei iš viso toks gali būti. Noriu pasakyti, kad jei labiau- 
siai jaudinantis vakaras jūsų gyvenime eina į pabaigą, jūs nuliūsite, 
bet būsite dėkingas, kad tas vakaras buvo. Po susidūrimo su Pirmi- 
ninku aš iš pasimetusios gyvenime mergaitės tapau mergaite, turin- 
čia tikslą. Galbūt, atrodo keista, kad atsitiktinis susitikimas gali ši- 
taip viską pakeisti. Bet kartais taip gyvenime nutinka, ar ne? Ir aš 
iš tiesų manau, kad jei būtumėte matę tai, ką aš mačiau, ir jautęsi 
taip, kaip aš, jums būtų atsitikę taip pat. 

Kai Pirmininkas nuėjo, nuskubėjau ieškoti ledų pardavėjo. Die- 
na nebuvo labai karšta, ir man nerūpėjo ledai, bet valgydama juos, 
galėjau pratęsti susitikimą su Pirmininku. Tad nusipirkau kūgį vyš- 
nių su ledu ir nuėjusi atsisėdau ant to paties akmens. Sirupo skonis 
buvo nuostabus. Manau, kad vien todėl, jog buvo padidėjęs mano 
jautrumas. Jei būčiau tokia geiša, kaip Izuko, maniau sau, toks vy- 
riškis kaip Pirmininkas leistų laiką su manimi. Niekada neįsivaizda- 
vau savęs geiša. Žinoma, buvau atvežta į Kijotą, kad tapčiau viena 
iš jų, bet iki šiol vengiau tos akimirkos. Dabar supratau, kad svarbu 
ne tapti geiša, o ja būti. Tapti geiša... vargu, ar tai galėtų būti gy- 
venimo tikslas. Bet būti geiša... galėtų būti žingsnelis kažko kito 
link. Jei nesuklydau dėl Pirmininko amžiaus, tai jam ne daugiau, 
kaip keturiasdešimt penkeri. Dauguma geišų pasisekimo sulaukia 
būdamos dvidešimties. Izuko buvo ne vyresnė nei dvidešimt penke- 
rių, o aš tebebuvau beveik dvylikos metų vaikas, bet dar po dvylikos 
metų būsiu vyresnė nei dvidešimties. O Pirmininkas? Jis bus ne 
vyresnis, nei dabar ponas Tanaka. 

Moneta, kurią davė Pirmininkas, buvo svaresnė, nei reikėjo nu- 
sipirkti kūgiui ledų. Suspaudžiau rankoje grąžą — tris skirtingo dy- 
džio monetas. Iš pradžių norėjau jas pasilikti atminimui, bet po to 
pagalvojau, kad jos „gali būti reikalingesnės svarbesniam tikslui. 


Nuskubėjau į Šijo alėją ir bėgau iki pat jos galo, į dešinįjį Gi- 

jono pakraštį, kur stovėjo šventykla. Užlipau laipteliais, bet per daug 
bijojau žengti pro didžiulius vartus su dvipusiu įėjimu ir išlenktu 
stogu, tad apėjau juos ir per žvyruotą kiemą pasiekiau kitus laiptus. 
Įėjusi pro torii?Ž vartus patekau šventyklon. Įmečiau į aukų dėžutę 
monetas, kurių gal būtų pakakę pabėgti iš Gijono, ir, tris kartus 
suplodama, paskelbiau dievams apie savo apsilankymą. Stipriai už- 
simerkusi ir suspaudusi rankas, pasimeldžiau, kad dievai leistų man 
tapti geiša. Iškęsiu visas pamokas, pakelsiu visus vargus, kad tik vėl 
turėčiau galimybę patraukti tokio vyro, kaip Pirmininkas, dėmesį. 

Atsimerkusi vis dar girdėjau mašinų gaudes; iš Hagaši-ojo alė- 
jos. Kaip ir anksčiau nuo vėjo gūsių ošė medžiai. Niekas nebuvo 
pasikeitę. Negalėjau žinoti, ar dievai mane išgirdo. Nebeliko kas 
daryti, kaip tik užsikišti užantin Pirmininko nosinaitę ir parsinešti ją 
į okiją. 


22 Torii vartai — vartai būdingi tik šventykloms. 

85 dešimtas skyrius 


ieną rytą, prabėgus keliems mėnesiams, mes keitėme ro apati- 

nius, pagamintus iš plono šilko, skirtus dėvėti per karščius, į 

hitoe apatinius be pamušalo, skirtus rugsėjui. Prieškambaryje taip 
baisiai dvokė, kad nenulaikiau ir išmečiau stirtą rūbų, kuriuos ne- 
šiau. Smarvė sklido iš Senolės kambario. Nuskubėjau atsivesti Te- 
tulę, nes supratau, jog kažkas negerai. Tetulė, kiek įmanydama grei- 
čiau, nušlubavo žemyn. Įėjusi ji ant grindų rado negyvą Senolę. Jos 
mirtis buvo neįprasta. 

Senolė turėjo vienintelį visoje okijoje elektrinį šildytuvą. Jį nau- 
dodavo kasnakt, išskyrus vasarą. Taigi dabar, kai nusimetėme vasa- 
riškus apatinius, Senolė vėl įsijungė šildytuvą. Tai visiškai nereiškia, 
kad buvo šalta, mes rūbus keisdavome ne pagal oro temeratūrą, o 
pagal kalendorių. Senolė taip naudodavo šildytuvą. Ji buvo neapsa- 
komai prie jo prisirišusi, galbūt todėl, kad per gyvenimą jai buvo 
tekę iškęsti daugybę šaltų naktų. 

Įprastai rytais Senolė apvyniodavo aplink jį laidą ir užkišdavo 
šildytuvą už sienos. Laikui bėgant įkaitęs metalas sudegino visą lai- 
dą, viela prisilietė prie metalo, ir visas šildytuvas įsielektrino. Poli- 
cija sakė, kad kai šįryt Senolė jį palietė, iškart turėjo būti nukrėsta 

elektros, o gal net ir akimirksniu nutrenkta. Nukritusi žemėn, ji taip 
ir mirė — veidu prisilietusi prie įkaitusio metalo paviršiaus. Dėl to 
šitaip baisiai dvokė. Laimei, jos mirusios nemačiau, tik tai kojas, 
kurias galėjau matyti net ir stovėdama tarpduryje, ir priminė dvi 
plonas medžio šakeles, susuktas į klostuotą šilką. 


Savaitę ar dvi po Senolės mirties, gali įsivaizduoti, kokios užsiėmu- 
sios mes buvome. Reikėjo ne tik išvalyti visus namus, nes pagal 
Šintą, mirtis yra purviniausias dalykas, galintis nutikti žmogui. Be to 
dar turėjome papuošti namus: išstatyti žvakes, padėti du padėklus 
su maistu aukoms, pakabinti prie įėjimo žibintus, pastatyti stendą 
su arbata, paruošti padėklus piniginėms aukoms, atneštoms lanky- 
tojų ir pan. Mes buvome tokios užsiėmusios, kad vieną vakarą virėja 
apsirgo ir kvietėme gydytoją. Kaip paaiškėjo, visa bėda ta, kad pra- 
ėjusią naktį ji temiegojo vos dvi valandas, ištisą dieną išbuvo ant 
kojų ir tesuvalgė vos vieną lėkštę sriubos. Buvau nustebusi, kad Mo- 
tina be apdairos leido pinigus giesmėms, giedamoms už Senolę Či- 
jono šventykloje, pirkdama lotoso pumpurus, ir visa tai.— didžio- 
sios depresijos metu. Visų pirma stebėjausi, ar jos elgesys rodo, 
kaip stipriai ji mylėjo Senolę, bet vėliau suvokiau, ką visa tai reiškia: 
visas Gijonas ateis į mūsų okiją pagerbti Senolės, ir po to ištisą 
savaitę aptarinės jos laidotuves, tad Motina paprasčiausiai tenorėjo 
pasirodyti. 

Ir iš tiesų keletą dienų visas Gijonas perėjo mūsų okiją, bent 
taip jau atrodė, ir mes turėjome visiems pasiūlyti arbatos ir saldu- 
mynų. Motina ir Tetulė pasitikdavo arbatinių šešimininkes ir tarnai- 
tes, pažinojusias Senolę. Be to, parduotuvių savininkus, perukų ga- 
mintojus kirpėjus (dauguma jų buvo vyrai) ir, aišku, begales geišų: 
senesnės geišos, pažinojusios Senolę, kai ji dar dirbo, ir jaunos, ku- 
rios net nebuvo apie ją girdėjusios. Jos atėjo iš pagarbos Motinai 
arba dėl to, kad vienaip ar kitaip buvo susijusios su Hacumomo. 

"Tuo metu mano darbas buvo palydėti lankytojus į priimamąjį, 
kur jų laukė Motina ir Tetulė. Atstumas tebuvo vos keli žingsniai, 
bet lankytojai negalėjo patys įeiti. O be to, turėjau atsiminti, kam 
kokie batai priklauso, nes mano darbas buvo nunešti juos į tarnaičių 
kambarį, kad nebūtų apkrautas prieškambaris, po to reikiamu mo- 
mentu atnešti batus atgal. Iš pradžių turėjau vargo. Negalėjau žiū- 
rėti lankytojams tiesiai į akis, būčiau pasirodžiusi nemandagi, be to, 

nepakako matyti jų blizgančius veidus, kad įsiminčiau juos. Tad la- 
bai greitai aš išmokau įsiminti jų kimono. | 

Antrąjį ar trečiąjį vakarą prasivėrė durys, ir įėjo gražiausias ki- 
mono, kokį tik kada teko matyti. Jis, dėl apsilankymo aplinkybių, 
buvo tamsus. Paprasti juodi marškiniai, bet su žalių ir auksinių smil- 
gų raštu, besidriekiančiu palei siūles, atrodė puikiai. Ėmiau vaizduo- 
tis, kaip apstulbtų Joroido kaimo žvejų žmonos ir dukterys, pama- 
čiusios tokią grožybę. Lankytoja taip pat atėjo su tarnaite, tad pa- 
maniau, kad galbūt ji — okijos ar arbatinės šeimininkė, nes tik vie- 
na kita geiša gali sau leisti tokią prabangą. Kol ji mūsų prieškamba- 
ryje žvelgė į Šrinto altorių, aš nutaikiau akimirką vogčiomis dirstelti 
į josios veidą. Jis buvo puikios ovalo formos, tad iš karto prisiminiau 
pergamentą Tetulės kambaryje, ant kurio rašalu buvo nupiešta prieš 
tūkstantmetį buvusio Heijano?* periodo kurtizanė. Ji nebuvo tokia 
graži kaip Hacumomo, bet jos bruožai buvo tokie taisyklingi, kad iš 
karto pasijutau dar nežymesnė nei įprastai. Ir tada staiga supratau, 
kas ji. 

Mameha — geiša, kurios kimono Hacumomo mane privertė 
suniokoti. 

Tai, kas nutiko su kimono, nebuvo mano kaltė, bet vis dėlto, 
būčiau atsisakiusi marškinių, kuriuos vilkėjau, kad tik netektų jos 
susitikti. Kol vedžiau ją ir jos tarnaitę į priimamąjį, pasilenkiau, no- 
rėdama paslėpti savo veidą. Nemaniau, jog ji mane pažins, nes bu- 
vau tikra, kad grąžinant kimono, ji nematė mano veido. Net jei ir 
matė, nuo to laiko prabėgo dveji metai. Ją atlydėjusi tarnaitė buvo 
kita, ne ta, kuriai atidaviau kimono ir kuri apsiverkė. Ir vis dėlto, 
kai nusilenkusi palikau jas priimamajame, man palengvėjo. 

Prabėgus dvidešimčiai minučių, Mameha su tarnaite ketino iš- 
eiti. Padaviau joms batus ir vis taip pat nuleidusi galvą ir kiek su- 
dirgusi, palydėjau prie įėjimo laiptų. Kai pravėriau duris, jutau, kad 
mano kankynė baigėsi, bet Mameha užuot išėjusi, paprasčiausiai su- 
stojo. Aš susirūpinau. Bijau, kad mano akys nebeklausė proto, ir 
žinodama, kad neturiu to daryti, aš sumirksėjau. Pamačiusi, jog Ma- 
meha žiūri tiesiai į mane, sustingau iš siaubo. 

— Kuo tu vardu, mažyle? — kaip man pasirodė, labai griežtai 
paklausė ji. 

Atsakiau, jog Čijo. 

— Čijo, atsistok trumpam. Norėčiau pažvelgti į tave. 


2 Heijano periodas — taip vadinamas taikos periodas nuo 794 m. iki 


1192 m. 

Aš atsikėliau, kaip ji ir buvo liepusi. Jei būtų buvę įmanoma, 
kad mano veidas susitrauktų ir pranyktų, taip būčiau ir padariusi. 

— Prieik arčiau, noriu pasižūrėti į tave! — tarė ji. — Elgiesi 
taip, lyg skaičiuotum kojų pirštus. — Pakėliau galvą, bet ne akis, 
tada Mameha atsiduso ir liepė pažiūrėti į ją. 

— Kokios neįprastos akys! — nusistebėjo ji. — Maniau, kad 
man pasirodė. Tacumi, kaip tu vadini šią spalvą? 

Jos tarnaitė sugrįžo prie įėjimo ir pažvelgė į mane. 

— Mėlynai pilka, ponia, — atsakė ji. 

— Taip ir norėjau pasakyti. Kaip manai, kiek mergaičų Gijone 
turi tokias akis? 

Nežinojau, ar Mameha kreipėsi į mane, ar į Tacumi, bet nė 
viena iš mudviejų neatsakėme. Ji keistai žiūrėjo į mane. Rodės, kad 
ji ties kažkuo bando sutelkti visą savo dėmesį. Ir tada, didžiam ma- 
no palengvėjimui, ji atsiprašė ir išėjo. 


Senolės laidotuvės įvyko po savaitės, būrėjos parinktą rytmetį. Joms 
pasibaigus, į okiją grįžo senoji tvarka, bet su keliais pasikeitimais. 
Tetulė persikėlė žemyn, į Senolės kambarį, o Moliūgė užėmė Tetu- 
lės kambarį. Be to, tą kitą savaitę atvyko dvi naujos tarnaitės, abi 
vidutinio amžiaus ir be galo energingos. Atrodytų keista, kad Mo- 
tina priėmė naujas tarnaites, nes dėl to padidėjo šeima. 

Paskutinis pasikeitimas buvo tas, kad Moliūgei nebereikėjo at- 
likinėti namų ruošos darbų. Jai buvo liepta praktikuoti įvairiausius 
menus, kuriuos tikra geiša turi būti įvaldžiusi. Paprastai merginoms 
nesuteikiama galimybė mokytis, bet vargšelė Moliūgė buvo tokia 
lėta mokinė, kad viskam reikėjo papildomo laiko. Buvo nepakeliama 
matyti, kaip kiekvieną dieną ištisas valandas ji, iškišusi liežuvį, klū- 
po ir mokosi groti šamizenu. Kai tik susitikdavo mūsų akys, ji man 
šypteldavo. Ji, kiek įmanydama, buvo man palanki ir maloni. Bet 
man buvo be galo sunku pakelti tą naštą, laukiant nors mažiausios 
prošvaistės, kuri galbūt niekada neateis, o jei ir pasitaikys, tai bus 
vienintelė mano galimybė. O dabar turėjau stebėti, kaip galimybių 
durys prasivėrė kažkam kitam. Kartais, vakarais atsigulusi lovon, 
pasiimdavau Pirmininko nosinaitę ir traukdavau į save stiprų talko 
kvapą. Atsikračiau visų prisiminimų, išskyrus jo atvaizdą ir saulės 
spindulių šilumą ant savo veido, ir tą akmeninę sienelę, ant kurios 
sėdėdama susitikau jį. Neišmaniau, kaip jis man galėtų padėti, bet 
melsdavau, kad padėtų. 


117 


Besibaigiant pirmam mėnesiui po Senolės laidotuvių, viena iš 
naujųjų tarnaičių atėjo pas mane ir pasakė, kad turiu lankytoją. Bu- 
vo neįprastai šilta spalio popietė, ir visas mano kūnas buvo sudrėkęs 
nuo prakaito, nes naujajame Moliūgės kambaryje, kuris kadaise bu- 
vo Tetulės, rankiniu siurbliu valiau tatami kilimą. Moliūgė buvo įpra- 
tusi slapta pasiimti ryžių paplotėlių, tad tatamis turėjo būti valomas 
dažnai. Aš, kiek įmanydama greičiau, apsišluosčiau rankšluosčiu ir 
nuskubėjau žemyn. Ten pamačiau jauną moterį, vilkinčią tarnaitės 
kimono. Suklupau ir nusilenkiau jai. Ir tik akimirksniu pažvelgus į 
ją, pažinau, jog ji tarnaitė, lydėjusi Mamehą. Apgailestavau, kad ji 
čia. Jaučiausi įkliuvusi į tikrą bėdą. Bet, jai parodžius, jog turiu iš- 
eiti, įsispyriau į batus ir nusekiau į gatvę jai iš paskos. 

—- Čijo, ar tave kartais siunčia su pavedimais? — paklausė ji. 
Buvo prabėgę tiek daug laiko nuo tada, kai mėginau pabėgti iš oki- 
jos, kad man ir vėl nebebuvo draudžiama išeiti iš jos. Nesupratau, 
kodėl ji to klausia, bet atsakiau, jog taip. 

— Gerai, — tarė ji. — Pasistenk, kad rytoj trečią valandą po 
pietų tave kur išsiųstų. Susitiksime ant mažojo lenkto tiltelio prie 
Širakavos upelio. 

— Gerai, ponia, — atsakiau, — bet ar galiu paklausti kodėl? 

— Sužinosi rytoj, — atsakė ji, suraukdama nosį taip, jog nu- 
sistebėjau, ar tik ji neerzina manęs. 


Aš visiškai nesidžiaugiau, kad Mamehos tarnaitė nori, jog kažkur su 
ja eičiau, greičiausiai pas Mamehą. Maniau, kad gausiu bart už tai, 
ką buvau padariusi. Kaip ten bebūtų, kitą dieną įkalbėjau Moliūgę, 
kad šioji pasiųstų mane su tariamu pavedimu. Ji bijojo pakliūti į 
bėdą, tad pažadėjau jai atsidėkoti. Taigi trečią valandą ji pasikvietė 
mane iš kiemo ir pasakė: 

— Čijo-san, gal malonėtum nueiti ir nupirkti man naujas šami- 
zeno stygas ir keletą Kabukio žurnalų? — Ji privalėjo skaityti Kabu- 
kio žurnalus, kad būtų išsilavinusi. Tada išgirdau ją sakant dar gar- 
siau: „Tetule, ar sutinki?“ Bet ši nieko neatsakė, nes buvo viršuje ir 
snaudė. 

Išėjau iš okijos ir patraukiau palei Širakavos upelį lenktojo tilto 
link, vedančio į Motojoši-čo rajoną. Buvo šilta ir gražu, tad pakrante 
vaikštinėjo keletas vyriškių su geišomis, žavėdamiesi vyšniomis, ku- 
rių žiedų ūseliai krito vandenin. Belaukdama prie tiltelio, stebėjau 


118 


grupelę užsieniečių, atvykusių pasižvalgyti po garsųjį Gijoną. Jie ne- 
buvo vieninteliai užsieniečiai, kuriuos man buvo tekę matyti Kijote, 
bet šie iš tiesų atrodė keistoki. Moterys didelėmis nosimis ir ilgomis 
suknelėmis, šviesiais dažytais plaukais, labai aukšti, savimi pasitikin- 
tys vyrai, avintys batus su aukštais užkulniais ir kaukšinčiais grindi- 
niu. Vienas vyriškių pažvelgė į mane ir pasakė kažką svetima kalba, 
tada visi sužiuro į mane. Jaučiausi sutrikusi ir apsimečiau, kad kažką 
radau ant žemės, tad galėjau pasilenkti žemyn ir taip pasislėpti. 

Pagaliau pasirodė Mamehos tarnaitė ir, kaip aš ir bijojau, nusi- 
vedė mane tiltu, po to krantine prie tų pačių durų, kur Hacumomo 
ir Korina įbruko man tą kimono ir pasiuntė laiptais aukštyn. Jaučiau 
didžiulę neteisybę, kad tas pats atsitikimas vėl tapo mano bėdų 
priežastimi, nors buvo prabėgę tiek daug laiko. Bet, kai tarnaitė 
atidarė duris, atsidūriau ant blausiai apšviestų laiptų. Užlipusios laip- 
tais, nusiavėme ir įėjome į kambarį. 

— Ponia, atėjo Čijo' — sušuko tarnaitė. 

Tada išgirdau Mamehą atsiliepiant iš galinio kambario: „Gerai, 
Tacumi, ačiū!“ 

Mergina nuvedė mane prie stalo šalia praviro lango, aš atsiklau- 
piau ant priegalvio ir bandžiau susitvardyti. Trumpam pasirodė kita 
tarnaitė su puodeliu arbatos. Pasirodė, jog Mameha turėjo ne vieną 
tarnaitę, o dvi. Aš, aišku, nesitikėjau, kad man bus pasiūlyta arbatos 
ir, tiesą sakant, ištisus metus man nebuvo nutikę nieko panašaus, 
nuo tų pietų pono Tanakos namuose. Nusilenkiau, norėdama padė- 
koti, ir nugėriau kelis gurkšnelius, kad neatrodyčiau nemandagi. Vė- 
liau suvokiau, jog sėdžiu visiškai nieko neveikdama, paprasčiausiai 
klausydamasi Širakavos čiurlenimo. 

Mamehos butas nebuvo didelis, bet labai elegantiškas, su pui- 
kiais tatamio kilimėliais, kurie dar buvo visiškai nauji, geltonai žalio 
atspalvio ir kepiantys šiaudais. Jei kada gerai įsižiūrėsi į tatamio 
kilimėlį, pastebėsi, jog jis apsiūtas audeklu, dažniausiai iš medvilnės 
ar drobės, šio kilimėlio kraštai buvo iš siauros šilkinės juostelės su 
žaliu paauksuotu kraštu. Netoliese nišoje kabojo pergamentas su 
puikiu kaligrafišku užrašu, kaip paaiškėjo, jį Mamehai padovanojo 
garsus kaligrafas Macudaira Koičis. Po juo, ant medinio nišos pa- 
grindo, stovėjo sedulos šakelės, kyšančios iš lėkštos, neįprastos for- 
mos, juodos glazūruotos vazelės. Man ji pasirodė keistoka, bet ji 
Mamehai buvo dovanota ne kieno kito, o paties Jošido Sakuhei, 

didžiojo satoguro?* keramikos meistro, kurio kūriniai po Antrojo pa- 
saulinio karo tapo nacionaline vertybe. 

Pagaliau iš galinio kambario pasirodė Mameha, apsirengusi kre- 
minės spalvos kimono, siuvinėtu žydrai. Aš pasisukau į ją ir labai 
žemai nusilenkiau tuo metu, kai ji pasuko link stalo. Kai ji priėjo, 
atsiklaupė priešais mane, gurkštelėjo arbatos, kurią jai padavė tar- 
naitė ir pasakė: | 

— Na, vadinasi tu — Čijo? Gal papasakotum, kaip tau pavyko 
ištrūkti iš okijos. Esu tikra, kad poniai Nitai nepatinka, kai josios 
tarnaitės dienos šviesoje tvarkosi savo reikalus. 

Aš visiškai nesitikėjau tokio klausimo. Nesumojau, ką atsakyti, 
nors žinojau, jog neatsakyti būtų labai nemandagu. Mameha nugėrė 
gurkšnelį arbatos ir maloniai pažvelgė į mane. Pagaliau tarė: 

— Tu manai, kad noriu tave išbarti. Man tik įdomu sužinoti, ar 
ateidama šičia, kartais neužsitraukei bėdos. 

Išgirdus ją šitaip kalbant, man tarsi akmuo nukrito. „Ne, po- 
nia, — atsakiau, — dabar turėčiau vaikščioti su pavedimu, kad nu- 
pirkčiau Kabukio žurnalų ir šamizeno stygas.“ 

— Štai kaip, aš turiu jų pakankamai, — tarė ji ir pašaukė tar- 
naitę, paliepdama jai atnešti ir viską padėti ant stalo. — Grįždama 
į okiją, pasiimk juos, ir nė vienas nesupras, kur tu buvai. O dabar 
pasakyk štai ką. Kai atėjau į jūsų okiją atiduoti pagarbą, mačiau kitą 
tavo amžiaus mergaitę. 

— "Tai turbūt Moliūgė. Tokia apskritaveidė? 

Mameha pasidomėjo, kodėl pavadinau ją Moliūge, o kai paaiš- 
kinau, ėmė juoktis. 

— Toji Moliūgė, — tarė Mameha, — kaip ji sutaria su Hacu- 
momo? 

— Matote, ponia, — atsakiau. — Manau, Hacumomo jai ski- 
ria tiek pat dėmesio, kiek kieme krintančiam medžio lapui. 

— O, kaip poetiška... lapas, krintantis kieme. Ar Hacumomo 
ir į tave žiūri taip pat? 

Buvau bepraverianti burną, bet, tiesą sakant, visiškai nebuvau 
tikra, ką atsakyti. Beveik nieko nežinojau apie Mamebhą, tad už oki- 
jos sienų nederėtų sakyti ką bloga apie Hacumomo. Atrodė, jog 
Mameha suprato mano mintis ir pasakė: 

— Gali neatsakyti. Aš ir taip gerai žinau, kaip Hacumomo žiūri 
į tave: kaip gyvatė žiūri į savo grobį. 

— Ar galiu paklausti, kas jums tai pasakė? 


24 Satoguro keramika — tradicinė japonų juodojo molio keramika. 

— Niekas, — tarė Mameha. — Mes pažįstamos su Hacumo- 
mo nuo tada, kai aš buvau šešerių, o ji devynerių metų. Kai šitiek 
laiko stebi, kaip žmogus blogai elgiasi, nėra sunku nuspėti, ką jis 
ketina daryti. 

— Nežinau, kodėl ji šitaip manęs nekenčia, — pasakiau. 

— Suprasti Hacumomo yra taip pat lengva kaip katę. Katė 
būna laiminga tol, kol gulėdama saulutėje, netoliese nepastebi kitų 
kačių. Bet jei ji pamatys, kad kažkas slampinėja apie josios lėkštę su 
maistu... Ar tau kas pasakojo, kaip Hacumomo išvarė Hacuokę iš 
Gijono? 

Atsakiau, kad nepasakojo. 

— Hacuokė buvo labai žavi, — ėmė pasakoti Mameha, — ir 
buvo labai brangi mano draugė. Jos su Hacumomo buvo seserys. 
"Taip sakoma, nes jos abidvi mokėsi pas tą pačią geišą, pas įžymiąją 
Timohacu, kuri tuo metu jau buvo pakankamai sena. Hacumomo 
niekada nemėgo jaunosios Hacuokės, ir, kai jos tapo pradedančio- 
siomis geišomis, negalėjo jos pakęsti kaip varžovės. Tada ji ėmė 
skleisti gandus po Gijoną, kad Hacuokė buvo užklupta su jaunu 
policininku. Aišku, tai buvo melas. Jei Hacumomo būtų paprasčiau- 
siai pasakojusi aplinkiniams, niekas visame Gijone nebūtų patikėjęs. 
Žmonės žinojo, kaip ji pavydėjo Hacuokei. Taigi ji padarė kitaip: ji 
užklupo labai girtą geišą, o gal tarnaitę ar net vyriškį, besilankantį 
Gijone, nesvarbu, ir papasakojo tą išgalvotą istoriją taip, kad kitą 
dieną žmogus nebeprisiminė, jog ją pasakojo Hacumomo. Netrukus 
vargšelės Hacuokės reputacija taip pašlijo, kad užteko kelių Hacu- 
momo triukų, kad išguitų Hacuokę iš miesto. 

Man palengvėjo išgirdus, kad ne aš viena esu pajutusi siaubingą 
Hacumomo elgesį. 

— Ji negali pakęsti varžovių, — tęsė Mameha, — štai kodėl ji 
šitaip su tavimi elgiasi. 

— Ponia, Hacumomo neįžvelgia manyje varžovės, — atsa- 
kiau, — esu ne ką didesnė varžovė, nei balutė vandenynui. 

— Galbūt, Gijono arbatinėse ir nesi, bet okijoje... Ar tau ne- 
atrodo keista, kad ponia Nita neįsidukrino Hacumomo? Nitos oki- 
ja — viena turtingiausių Gijone ir nėra paveldėtojos. Įsidukrindama 
Hacumomo, ponia Nita išspręstų šią problemą, be to, visas Hacu- 
momo uždarbis liktų okijai, ji neišleistų nė senio saviems porei- 
kiams. O Hacumomo juk yra pasisekimą turinti geiša! Tu manei, kad 
ponia Nita, kuri šitaip myli pinigus, jau seniai įsidukrino Hacumomo. 
Ar nemanai, jog ji turi labai rimtą priežastį, jei šitaip nepadarė? 

Niekada anksčiau nemąsčiau apie tokius dalykus, bet dabar, 
besiklausydama Mamehos, supratau, kad gerai žinau tą priežastį. 

— Įsidukrinti Hacumomo būtų tas pats, kaip išleisti iš narvo 
tigrą. 

— "Tas tai tiesa. Esu tikra, jog ponia Nita puikiai žino, kokia 
įdukra būtų Hacumomo. Tokia, kuri surastų būdą, kaip atsikratyti 
Motinos. Kaip ten bebūtų, Hacumomo yra nekantri kaip vaikas. 
Nemanau, kad ji sugebėtų išsaugoti bent jau svirplį pintame narve- 
lyje. Po metų kitų ji parduotų kimono kolekciją ir pasišalintų. To- 
dėl, jaunoji Čijo, ji tavęs šitaip nekenčia. Nemanau, kad Hacumomo 
pergyventų, jog ponia Nita įsidukrins Moliūgę. 

— Mameha-san, — tariau, — esu tikra, jog prisimenate tą su- 
niokotą kimono... 

— Nori man pasakyti, kad tu ir esi ta mergaitė, užpylusi ant 
jo rašalo. 

— Na, ... taip, ponia, bet esu tikra, jog suprantate, kad už viso 
to stovi Hacumomo. Tikiuosi vieną dieną aš galėsiu įrodyti, kaip 
gailiuosi dėl to, kas nutiko. 

Ilgą laiką Mameha žiūrėjo į mane. Neturėjau nė menkiausio 
supratimo, apie ką gi ji galvoja, kol ji nepasakė: 

— Jei nori, gali atsiprašyti. 

Aš atsitraukiau nuo stalo, žemai nusilenkiau, bet atsirandant 
galimybei ką pasakyti, Mameha nutraukė mane: 

— Jei būtum valstietė, pirmąkart atvykusi į Kijotą, būtų pui- 
kus nusilenkimas, — tarė ji. — Bet jei nori būti išsilavinusi, priva- 
lai daryti štai šitaip. Žiūrėk, pasitrauk toliau nuo stalo. Gerai, tu 
klūpi ant kelių, ištiesk rankas ir pirštų galiukais paliesk priešais esan- 
tį kilimėlį, tik pirštų galiukais, o ne visu delnu. Neišskėsk pirštų. Aš 
vis dar matau tarpus tarp jų. Labai gerai, padėk pirštus ant kilimė- 
lio... Sudėk rankas. Štai! Dabar atrodo gražiai. Nusilenk kiek gali 
žemiau, laikyk ištiesusi kaklą, neleisk, kad nusvirtų galva. Ir, dėl 
Dievo meilės, nesiremk ant rankų, nes atrodysi kaip vyras! Puiku. 
Dabar pabandyk dar kartą. 

Nusilenkiau dar kartą ir pasakiau, kad labai apgailestauju, jog 
dalyvavau sugadinant josios kimono. 

— O juk kimono buvo gražus, ar ne? — pasidomėjo ji. — Na, 
o dabar pamirškime apie jį. Norėčiau sužinoti, kodėl tu nebesimo- 
kai. Tavo mokytoja man sakė, kad tau puikiai sekėsi, kol lankei savo 
užsiėmimus. Buvai pakeliui į savo sėkmę Gijone. Kodėl gi ponia 
Nita nutraukė tavo mokslą? 

Papasakojau jai apie savo skolas, apie kimono ir sagę, dėl kurios 
vagystės mane kaltino Hacumomo. Kai baigiau, ji šaltai tebežiūrėjo 
į mane. Galiausiai pasakė: 

— Tu kažką nutylėjai. Žinant apie tavo skolas, tikėčiausi, jog 
ponia Nita būtų dar labiau suinteresuota, kad taptum geiša. Juk jei 
liksi tarnaite, greičiausiai niekada nesumokėsi skolos. 

Išgirdusi jos žodžius, turbūt pati to nesuvokdama, iš gėdos nu- 
leidau akis. Akimirksniu pasirodė, jog Mameha skaito mano mintis. 

— Bandei pabėgti, ar ne? 

— "Taip, ponia, — atsakiau. — Turėjau seserį. Mudvi buvome 
atskirtos, bet susiradome viena kitą. Nusprendėme sutartą naktį 
susitikti ir kartu pabėgti... Bet aš nukritau nuo stogo ir susilaužiau 
ranką. 

— Nuo stogo! Tu turbūt juokauji. Ar užsilipai ant jo, kad pas- 
kutinį kartą pažvelgtum į Kijotą? 

Paaiškinau, kodėl ten buvau. „Žinau, kad pasielgiau kvailai, — 
baigiau savo pasakojimą. — Dabar Motina neišleis mano mokslui nė 
senio, nes bijo, kad pabėgsiu.“ 

— Ne tik dėl to. Bėgančios mergaitės verčia blogai galvoti apie 
pačią okijos šeimininkę. Gijone žmonės mano: „Viešpatie, ji net 
savų tarnaičių nebenulaiko!“ Toks mąstymas. Bet Čijo, ką gi tu da- 
bar darysi? Tu man nepanaši į mergaitę, norinčią visą gyvenimą būti 
tarnaite. 

— Ak, ponia, ... Padaryčiau viską, kad tik atitaisyčiau savo 
klaidą, — tariau aš. — Prabėgo jau dveji metai. Aš taip kantriai 
laukiau, gal pasitaikys kokia galimybė. 

— Ilgas laukimas ne tau. Matau tavo asmenybėje gerą derinį su 
vandeniu. Vanduo niekada nelaukia. Jis keičia formą ir prateka pro 
daiktą, jis randa takelius, apie kuriuos niekas kitas nepagalvotų, ran- 
da mažytę skylutę ant stogo ar dėžės dugne. Be jokių abejonių, 
vanduo yra pats judriausias iš visų penkių elementų. Jis gali nuplau- 
ti žemę, gali užgesinti ugnį, gali nušluoti metalo gabalą. Netgi medis 
negali išgyventi, jei nebus laistomas. Ir dar tu nepasinaudojai tąja 
stiprybe, ar ne? 

— Na, tiesą sakant, ponia, tai vanduo ir pakišo man tą mintį 
bėgti per stogą. 

— Esu tikra, Čijo, jog tu protinga mergaitė, bet nemanau, kad 
tada sublizgėjai protu. Mes, turinčios savo asmenybėje vandens, ne- 
galvojame, kur gi mus nuneš. Tegalime tik sroventi ten, kur neša 
mūsų gyvenimo landšaftas. 

— Aš esu tarsi upė, bandanti pratekėti pro užtvanką, ir toji 
užtvanka yra Hacumomo. 

— Ko gero tavo tiesa, — tarė ji, ramiai žiūrėdama į mane. — 
Bet upės kartais išgriauna užtvanką. 

Nuo pat apsilankymo pradžios sukau sau galvą, kodėl gi Ma- 
meha mane pasikvietė. Jau supratau, kad tai nesusiję su kimono, 
bet iki šios akimirkos nesuvokiau, kol galiausiai praregėjau. Mameha 
turbūt sumanė panaudoti mane, jog atkeršytų Hacumomo. Buvo 
aišku, kad jos — varžovės, kitaip, kam gi prieš dvejus metus Hacu- 
momo būtų niokojusi tą kimono? Be abejonės, Mameha laukė tin- 
kamo momento, ir dabar, atrodo, sulaukė. Ji ketino pasinaudoti ma- 
nimi kaip kokia piktžole, sode naikinančia kitus augalus. Ji nenorėjo 
vien tik keršto, ji siekė visam laikui nusikratyti Hacumomo. 

— Bet kokiu atveju, — tęsė Mameha, — nieko nebus, kol 
ponia Nita neleis tau sugrįžti į mokyklą. 

— Neturiu didelių vilčių ją perkalbėti. 

— Negalvok apie įtikinėjimą. Rūpinkis, kaip surasti tam tin- 
kamą laiką. 

Jau pakankamai daug buvau išmokusi apie gyvenimą, bet netu- 
rėjau nė menkiausio supratimo apie kantrybę, kad suprasčiau, ką 
Mameha turi galvoje. Pasakiau, kad jei ji žino, ką turėčiau pasakyti 
Motinai, aš rytoj pat su ja pasikalbėsiu. 

— Čijo, klūpčioti gyvenime — bloga pradžia. Privalai išmokti 
rasti tinkamą laiką ir vietą. Pelė, trokštanti apgauti katiną, paprastai 
neskuba išlįsti iš savo urvo, vien tik pajutusi tokį norą. Ar moki 
pasitikrinti savo horoskopą? 

Nežinau, ar tau kada yra tekę matyti horoskopą. Atsivertus 
vieną iš jų, pažvelgus į jo puslapius, jis pasirodys prikimštas keistų 
žemėlapių ir nesuprantamų ženklų. Kaip jau minėjau, geišos labai 
prietaringos. Senolė, Motina ir netgi virėja ar tarnaitės sunkiai ryž- 
tasi ką spręsti be horoskopo, net jei tai būtų naujų batų pirkimas. 

— Nieko nuostabaus, kad patyrei tiek nesėkmių, — pratarė 
Mameha. — Ar nori pasakyti, jog bandei bėgti nepasitikrinus, ar 
toji diena tam palanki? 

Atsakiau, jog kada bėgsime nusprendė mano sesuo. Mameha 
pasidomėjo, ar prisimenu, kokia tai buvo diena. Aš pasižiūrėjau kar- 
tu su Mameha į kalendorių ir prisiminiau. Tai buvo 1929 metų spa- 
lio paskutinis antradienis. Keli mėnesiai po to, kai mudvi su Sacu 
buvome išvežtos iš namų. 

Mameha paliepė tarnaitei atnešti tų metų horoskopą, ir tada 

paklaususi, koks mano ženklas — Beždžionės metai — kurį laiką 
sugaišo tikrindama įvairias diagramas bei puslapius bendrai aprašan- 
čius mėnesį. Galiausiai ji ėmė skaityti balsu: 

— Netinkamiausias metas. Bet kokia kaina vengti persivalgy- 
mo, neįprasto maisto ir kelionių. — Ji liovėsi skaičiusi ir pažvelgė 
į mane. — Ar matai? Kelionė. Po to rašoma, kad privalai vengti šių 
dalykų... nagi, pasižiūrėkime... „nesimaudyti likus valandai iki gai- 
džių“, „neįsigyti naujų drabužių“, „nesiimti naujos veiklos“ ir klau- 
sykis, „Nekeisti gyvenamosios vietos“. Mameha užvertė knygą ir pa- 
sižiūrėjo į mane: „Ar laikeisi šių nurodymų?“ 

Daugelis žmonių abejoja dėl tokių pranašysčių, bet visos abe- 
jonės būtų išsisklaidžiusios, jei būtų matę, kas nutiko vėliau. Mame- 
ha paklausė, koks mano sesers ženklas ir perskaitė jos horoskopą. 
„Nagi“, — tarė ji, kurį laiką žiūrėdama į knygą, — „čia sakoma: 
Palanki diena nedideliems pasikeitimams. Gal ir ne per geriausia 
diena tokiam sumanymui, kaip pabėgimas, bet geresnė, nei kitos 
savaitės dienos. O štai ir staigmena. Čia sakoma: Gera diena kelio- 
nei Avino kryptimi“ — baigė skaityti Mameha. Ir, kai ji išsitraukė 
žemėlapį ir surado Joroidą, jis buvo į šiaurės-rytus nuo Kijoto. Tai 
iš tikrųjų buvo kryptis link Avino zodiako ženklo. Sacu pasitikrino 
savo horoskopą. Greičiausiai tada Tacujo, kai paliko mane kelioms 
minutėms po laiptais. Ji iš tiesų pasielgė teisingai, jai pavyko pabėg- 
ti, 0 man ne. 

Tą akimirką suvokiau, kokia buvau neišmanėlė, ne tik planuo- 
dama pabėgti, bet ir kituose dalykuose. Niekada nesupratau, kad 
viskas šiame pasaulyje susiję tarpusavyje. Mes, žmonės, esame tik 
dalelytė visumos. Vaikštinėdami, mes galime sutraiškyti vabalą arba 
sujudinti orą taip, kad musės skrydis nutrūks ten, kur jis nebūtų 
nutrūkęs. Jei pasvarstytume apie šį pavyzdį, įsivaizduodami save 
vabzdžiais, atlikusiais savo vaidmenį didžiojoje visatoje, bus visiškai 
aišku, jog esame veikiami jėgų, kurių mes negalime valdyti, kaip ir 
tas mažas vabalėlis negali turėti įtakos mūsų pėdai, kai ši leidžiasi 
ant jo. Ką gi mums daryti? Turime panaudoti visus įmanomus bū- 
dus, kad suprastume aplinkinio pasaulio judėjimą ir laiką, kad mūsų 
veiksmai neprieštarautų jo eigai, o judėtų kartu su ja. 

Mameha vėl pasiėmė manąjį horoskopą ir šįkart pasirinko ke- 
lias ateinančių savaičių dienas, kurios būtų palankios svarbiems po- 
kyčiams. Paklausiau, kurią iš tų dienų turėčiau pasirinkti pokalbiui 
su Motina ir ką turėčiau jai pasakyti. 

— Aš neketinu leisti tau pačiai kalbėtis su ponia Nita, — pa- 

aiškino Mameha. — Ji akimirksniu tave išvarys. Ja dėta aš būtinai 
taip ir padaryčiau! Juolab, kad ji žino, jog Gijone tu neturi vyres- 
niosios sesers. 

Nuliūdau tai išgirdusi. „Tokiu atveju, Mameha-san, ką gi aš 
turiu daryti?“ 

— Tu, Čijo, privalėtum grįžti į savąją okiją, — atsakė ji, — ir 
niekam neprasitarti, kad kalbėjaisi su manimi. 

Pasakiusi tai, ji pažvelgė į mane, duodama suprasti, kad dabar 
turėčiau nusilenkti ir atsiprašiusi išeiti. Taip ir padariau. Buvau tokia 
susijaudinusi, kad išėjau be Kabukio žurnalų ir šamizeno stygų, ku- 
rias man buvo davusi Mameha. Jos tarnaitė pasivijo mane gatvėje ir 
įbruko jas. 

S2 vienuoliktas skyrius 


urėčiau paaiškinti, ką Mameha turėjo galvoje sakydama „vyres- 

nioji sesuo“, nors tais laikais aš ir pati ne ką težinojau. Kai ateina 

laikas merginai debiutuoti kaip pradedančiajai geišai, ji privalo 
turėti ryšį su labiau patyrusia geiša. Mameha paminėjo vyresniąją 
seserį žymiąją Tomihacu, kuri mokė Hacumomo jau būdama sena, 
bet vyresniosios seserys nebūtinai būna vyresnės už geišas, kurias 
moko. Bet kuri geiša su jaunesne už save gali elgtis kaip vyresnioji 
sesuo, jei ji nors viena diena vyresnė. 

Kai dvi merginos kartu šoka, jos atlieka apeigas, kaip per ves- 
tuves. Vėliau jos žiūri viena į kitą, kaip į šeimos narį ir vadina viena 
kitą seserimi, kaip tikroje šeimoje. Kai kurios geišos nekreipia į tai 
didelio dėmesio, bet geiša, tinkamai atliekanti savo darbą, tampa 
svarbiausiu asmeniu jaunosios geišos gyvenime. Ji duoda kur kas 
daugiau, nes išmoko jaunesniąją seserį, kaip nuslėpti sumišimą, kaip 
juoktis, kai vyras papasakoja nepadorų anekdotą ar kaip išsirinkti 
tinkamą tepalą grimui. Be viso to, ji turi užtikrinti reikiamų žmonių 
palankumą. Dėl to ji vedasi jaunesiąją seserį kartu ir pristato visų 
žinomų Gijono arbatinių šeimininkėms, vyrui, darančiam perukus 
vaidinimams, svarbių restoranų direktoriams ir pan. Aišku, tai labai 

didelis triūsas, bet jaunesnės sesers pristatymas Gijone — tik pusė 
darbo. Gijonas tėra tik mažutė žvaigždutė, kuri visu grožiu sužiba 
tik nusileidus saulei. Vakare vyresnioji sesuo privalo vestis jaunes- 
niąją į pasilinksminimus, kad galėtų pristatyti lankytojams ir globė- 
jams, kuriuos pati pažįsta. Ji sako: „Pone toks ir toks, ar jūs pažįs- 
tate mano naująją jaunesniąją seserį? Nepamirškit jos vardo, nes ji 
taps didele žvaigžde! Ir prašau leisti jai kitąkart besilankant Gijone, 
paskambinti jums“. Žinoma, tik nedaugelis vyrų moka didelius pi- 
nigus, norėdami praleisti vakarą plepėdami su keturiolikmete, taigi 
tas lankytojas, apsilankęs kitąkart, nebekvies jaunos mergaitės. Bet 
vyresnioji sesuo ir arbatinės šeimininkė tol jam siūlys, kol jis pasi- 
kvies. Jei paaiškės, kad ji dėl tam tikrų priežasčių jam nepatinka... 
na, tada visai kitas reikalas, bet, kita vertus, jis, greičiausiai, taps jos 
globėju ir labai ja didžiuosis, lyg jis pats būtų jos vyresnioji sesuo. 

Apsiimti būti vyresniąja seserimi tai tas pats, kaip nešti ant 
pečių ryžių maišą. Nes ne tik jaunesnioji priklauso nuo vyresniosios, 
kaip kad keleivis nuo traukinio, bet, jei jaunesnioji netinkamai elgia- 
si, vyresnioji turi prisiimti atsakomybę. Priežastis, dėl kurios geiša 
užsikrauna šį vargą ta, kad kiekvienas Gijone džiaugiasi jaunos gei- 
šos sėkme. Pradedančioji gali laiku susimokėti skolas, jei jai pasi- 
seks, ji gali tapti turtingo vyro šeimininke. Vyresnioji gauna jaunes- 
niosios sesers uždarbio dalį, kaip ir arbatinės šeimininkė, kurios na- 
muose vyksta pobūviai. Savo dalį gauna ir perukų gamintojas, ir 
plaukų papuošalų parduotuvė, kur pradedančioji kartkartėmis pirks 
globėjui dovanas... Galbūt jie tiesiogiai niekada ir negaus pradedan- 
čiosios uždarbio dalies, bet tikrai turės naudos, globodami dar vieną 
pasisekimą turinčią geišą, atvedančią lankytojus išleisti pinigų Gijo- 
ne. 

Tiesą sakant, jaunai merginai Gijone viskas priklauso nuo vy- 
resniosios sesers. Ir tik nedaugelis pasakytų, kas bus jų vyresnės 
seserys. Įsitvirtinusi geiša nerizikuos sava reputacija, pasiimdama į 
jaunesnes seseris kokią kvailę ar tokią, kokia galėtų nepatikti globė- 
jui. Iš kitos pusės, okijos šeimininkė, išleidusi daugybę pinigų pra- 
dedančiosios mokslams, nesėdės ir nelauks, kol kokia kvaila geiša 
teiksis ateiti ir mokyti jaunąją geišą. Tad galiausiai, pasisekimą tu- 
rinti geiša susiduria su begale reikalavimų, kurių nė nesapnavo. Kai 
kuriuos iš jų galima atmesti, bet kai kurių — ne... štai taip aš ir 
supratau priežastį, dėl kurios, kaip sakė Mameha, nė viena Gijono 
geiša nenorės tapti mano vyresniąja seserimi. 

Žvelgiant atgal į tuos laikus, kai buvau ką tik atvykusi į okiją, 
Motina greičiausiai manė, kad Hacumomo galėtų būti mano vyres- 
niąja seserimi. Hacumomo buvo iš tų moterų, kuri įkąstų vorui, nė 
viena pradedančioji nesidžiaugtų tapusi jos jaunesniąja. Hacumomo 
jau yra tekę būti kelių žinomų geišų vyresniąja seserimi, bet su 
jomis Hacumomo elgėsi gerai, ne taip, kaip su manimi. Ji pati jas 
pasirinko dėl pinigų, kuriuos jos atneš. Bet manuoju atveju, dėl tų 
kelių papildomų jenų, kurias galėčiau jai uždirbti, Hacumomo pa- 
galbos nėra ko nė tikėtis. Pasikliauti ja būtų tas pats, kaip šuniui 
pasitikėti kačių palyda, nesitikint, kad jos jam įkąs tiesiog gatvėje. 
Motina spyrė Hacumomo būti mano vyresniąja seserimi ne vien 
todėl, jog gyvenome vienoje okijoje, bet dar ir dėl to, kad ji teturėjo 
vos kelis savo kimono ir visiškai priklausė nuo okijos kolekcijos. Bet 
aš manau, kad jokia pasaulio jėga nepriverstų Hacumomo apsiimti 
mane mokyti. Esu tikra, jei kas paprašytų jos vestis mane į Mizukio 
arbatinę ir pristatyti šeimininkei, ji nuvestų mane ant upės kranto 
ir tartų: „Kamo upe, ar pažįsti mano jaunesniąją seserį?“ O tada 
nustumtų mane. 

O kas dėl galimybės, kad kokia kita geiša imtųsi mane moky- 
ti... Tai reikštų atsistoti skersai kelio Hacumomo. Tebuvo vos kelios 
geišos, kurios išdrįstų šitaip pasielgti. 


Prabėgus kelioms savaitėms nuo mano susitikimo su Mameha, vieną 
vėlyvą rytą pyliau Motinai ir jos viešniai arbatą, kai pravėrusi duris 
pasirodė Tetulė. 

— Atleiskit, kad trukdau, Kajoko-san, — atsiprašė Tetulė, — 
bet norėčiau paklausti, ar galėčiau minutėlei jus atitraukti. — Ka- 
joko buvo tikrasis Motinos vardas, bet okijoje retai kas jį ištardavo. 

— Prie durų laukia lankytoja. 

Motina, išgirdusi tai, kosčiodama nusijuokė. 

— Tau, Tetule, turbūt šiandien nekokia diena, — tarė ji, — 
pati pranešinėji apie lankytojus. Tarnaitės, kaip matau, mažai dirba, 
ir dabar tu atlieki jų darbą. 

— Pamaniau, verčiau išgirskite iš manęs, — atsakė Tetulė, — 
toji lankytoja — Mameha. 

Jau buvau pradėjusi rūpintis, kad iš susitikimo su Mameha nie- 
ko neišeis. Bet išgirdusi, kad ilgai nelaukusi ji pasirodė mūsų okijo- 
je... staiga kraujas plūstelėjo man į veidą, ir pasijutau, kaip uždegta 
lemputė. Kambaryje ilgai tvyrojo tyla, o tada Motinos viešnia tarė: 

„Mameha-san... Ką gi! Bėgsiu, bet jei tik pažadėsite rytoj papasako- 
ti, apie ką čia buvo kalbama“. 

Išlydint Motinos viešnią pasitaikė proga išsmukti iš kambario. 
Jau būdama prieškambaryje, nugirdau Motiną sakant Tetulei tai, ko 
nesitikėjau išgirsti iš jos lūpų. Ji kratė pypkę į peleninę, atneštą iš 
prieškambario ir tarė: „Tetule, prašau ateiti ir sutvarkyti mano plau- 
kus“. Anksčiau niekada nebuvau pastebėjusi, kad jai rūpėtų josios 
išvaizda. Taip, ji dėvėjo elegantišką kimono, bet, kaip ir jos kamba- 
rys, pilnas gražių daiktų, atrodė beviltiškai niūrus, taip ir ji. — ga- 
lėjo puoštis puikiausiais audiniais, bet jos akys atrodė kaip pašvin- 
kusios, dvokiančios žuvies... iš tiesų, rodės į plaukus tekreipė tiek 
dėmesio, kiek garvežys į kaminą: tai kažkas, kam lemta būti ant 
viršaus. 

Kol Motina pravėrė duris, aš tarnaičių kambaryje valiau pele- 
ninę. Taip norėjau išgirsti Mamehos ir Motinos pokalbį, kad nebū- 
čiau nustebusi, jei būčiau pasitempusi ausų raumenis. 

Iš pradžių Motina atsiprašė: „Atleisk, Mameha-san, jog priver- 
čiau tave laukti. Tavo apsilankymas — didelė garbė!“ 

Tada Mameha atsakė: „Tikiuosi, ponia Nita, atleisit man už 
tokį netikėtą įsiveržimą“. O gal dar kažką panašaus, bet vienodai 
kvaila. Kurį laiką tęsėsi pasikeitimas maloniomis frazėmis. Tad ma- 
no pastangos pasiklausyti pokalbio buvo apvainikuotos to paties, kaip 
ir vyro, tempusio į kalną dėžę, kad vėliau sužinotų, jog ji pilna ak- 
menų. 

Galų gale jos perėjo prieškambarį ir pasuko į priimamąjį. Aš 
taip norėjau pasiklausyti, kad pačiupusi skudurą, ėmiau blizginti 
prieškambario grindis. Paprastai Tetulė man neleisdavo dirbti, jei 
priimamajame yra svečių, bet dabar ji, kaip ir aš, buvo užsiėmusi 
karnizų nuleidimu. Kai arbatą atnešusi tarnaitė išėjo iš kambario, 
Tetulė pasiliko stovėti šone, prieš tai įsitikinusi, kad durys liko šiek 
tiek pravertos, ir ji girdės. Aš taip įsitraukiau į jų pokalbį, kad ne- 
bemačiau nieko aplinkui, tad staiga pastebėjau priešais save išdygu- 
sią Moliūgę, spoksančią į mane savo apvalainu veidu. Ji, kaip ir aš, 
klūpėdama blizgino grindis, nors nebeturėjo dirbti namų ruošos dar- 
bų. 

— Kas toji Mameha? — sušnibždėjo ji. 

Aiškiai, ji bus nugirdusi tarnaičių pokalbį. Mačiau jas besiglaus- 
tančias apie laiptų pakraštį. 

— Ji — Hacumomo varžovė, — atsakiau pašnibždom. — Ta, 
ant kurios kimono Hacumomo privertė mane užpilti rašalo. 

Rodės, Moliūgė ketino dar kažko klausti, bet tada išgirdome 
Mamehą: „Ponia Nita, tikiuosi, jog atleisit, kad trukdau jus tokią 
sunkią dieną, bet norėčiau trumpai pasikalbėti apie jūsų tarnaitę 
Čijo“. 

— O ne, — išlemeno Moliūgė, žiūrėdama man į akis, kad pa- 
rodytų, kaip ji apgailestauja, jog vėl pakliuvau į bėdą. 

— Mūsų Čijo kartais įkyroka, — tarė Motina. — Tikiuosi ji 
jums nesukėlė rūpesčių. 

— Ne, nieko panašaus, — atsakė Mameha. — Bet aš pastebė- 
jau, jog kelias paskutines savaites ji nebelanko mokyklos. Kartkar- 
tėmis matydavau ją fojė ir tik vakar supratau, kad ji, ko gero, labai 
sunkiai serga. Atsitiktinai susipažinau su vienu labai gabiu gydytoju. 
Manau, gal paprašyti jo, kad užsuktų pas jus? 

— Jūs labai maloni, — tarė Motina, — bet jūs turbūt kalbate 
apie kokią kitą mergaitę. Negalėjote sutikti Čijo mokyklos fojė, nes 
jau dveji metai, kai ji jos nebelanko. 

— Ar mes turime galvoje tą pačią mergytę? Pakankamai graži, 
su stebėtinai mėlynai pilkomis akimis? 

— Taip, jos akys neįprastos. Bet Gijone turbūt yra dvi panašios 
mergaitės... Kas galėjo pamanyti! 

— Stebiuosi, ar įmanoma, kad prabėgo jau dveji metai nuo tos 
dienos, kai ją mačiau, — pasakė Mameha. — Matyt, ji padarė man 
tokį didelį įspūdį, jog iki šiolei atrodo, kad tai nutiko visai neseniai. 
Ponia Nita, ar galėčiau paklausti... ar ji gerai laikosi? 

— O taip. Sveika kaip ridikas ir kartais truputėlį nepaklusni, 
jei galima šitaip pasakyti. 

— Tačiau ji daugiau nebelanko pamokų? Kaip keista. 

— Tokiai jaunai ir populiariai geišai, kaip jūs, atrodo lengva 
gyventi. Bet žinote, kokie sunkūs dabar laikai. Aš negaliu sau leisti 
į bet ką kišti pinigus. Ir, kai tik suvokiau, koks varganas jos sudė- 
jimas... 

— Esu tikra, kad iš tiesų kalbame apie dvi skirtingas mergai- 
tes, — pasakė Mameha. — Negaliu įsivaizduoti, kad patyrusi ver- 
slininkė, kaip jūs, pavadintų Čijo „blogai sudėta“... 

— Ar jūs tikra, kad jos vardas Čijo? — paklausė Motina. Nė 
viena iš mūsų nesupratome, jog sakydama šiuos žodžius, Motina 
stojosi nuo stalo ir ėjo per nediduką kambarėlį. Po akimirkos, ati- 
dariusi duris, ji spoksojo tiesiai į Tetulės ausį. Tetulė pasitraukė iš 
kelio, lyg visai nieko nebūtų nutikę. Motina irgi apsimetė, kad vis- 

kas gerai, nes ji tik pažvelgė į mane ir pasakė: „Čijo-čan, ateik mi- 
nutėlei“. 

Uždariusi paskui save duris, atsiklaupiau ant tatamio nusilenk- 
ti, tuo metu Motina jau vėl sėdosi prie stalo 


— Štai ir mūsų Čijo, — pasakė Motina. 
— Tai ta pati mergaitė, apie kurią aš ir galvojau! — sušuko 
Mameha. — Kaip laikaisi, Cijo-čan? Džiaugiuosi, kad esi sveika. Ką 


tik sakiau poniai Nitai, jog buvau pradėjusi nerimauti dėl tavęs. Bet 
atrodai visiškai sveika. 

— Taip, ponia, sveika, — atsakiau. 

— Ačiū, Čijo, — nutraukė mane Motina. Nusilenkiau, norėda- 
ma išeiti, bet prieš man atsistojant, Mameha tarė: 

— Ji ištiesų graži mergaitė, ponia Nita, turiu prisipažinti, daž- 
nai galvodavau ateiti paprašyti jūsų leidimo, kad ji taptų mano jau- 
nesniąja seserimi. Bet dabar, kai ji nebesimoko... 

Motina turbūt buvo pritrenkta, girdėdama tokius žodžius, nes 
ji buvo benugerianti gurkšnelį arbatos, bet jos ranka taip ir sustingo, 
kol aš išėjau iš kambario. Buvau besiklaupianti ant grindų, kai ga- 
liausiai pasigirdo Motinos atsakymas: 

— Mameha-san, tokia žinoma geiša, kaip jūs... jūs galite bet 
kurią Gijono geišą pasiimti už jaunesniąją seserį. 

— Tas tiesa. Manęs dažnai prašo. Aš daugiau nei metus netu- 
rėjau jaunesniosios sesers. Jūs manote, kad šiais Depresijos laikais 
sumažėjo lankytojų, bet iš tiesų, aš dar niekada nebuvau tokia už- 
siėmusi, kaip dabar. Manau, kad turtuolis visada lieka turtuoliu, net 
ir tokiais laikais, kaip šie. 

— Jiems labiau nei bet kada reikia pramogų, — sutiko Moti- 
na. — Bet jūs sakėte... 

— Ir ką gi aš sakiau? Na, tai nebeturi jokios reikšmės. Nebe- 
gaišinsiu ilgiau jūsų. Džiaugiuosiu, kad Čijo sveika. 

— Taip, net labai sveika. Bet Mameha-san, luktelkit minutėlę, 
jei neprieštaraujate. Sakėte, jog galvojote pasiimti Čijo už jaunesnią- 


ją seserį? 
— Na, dabar, kai ji šitiek laiko nesimokė..., — tarė Mame- 
ha. — Bet kuriuo atveju, ponia Nita, esu įsitikinusi, kad jūs turite 


tam priežastį, jei taip nusprendėte. Nedrįsčiau neparemti jūsų spren- 
dimo. ' 

— Tiesiog širdis plyšta, kokius sprendimus šiais laikais turi pri- 
imti žmogus. Bet aš nebegaliu sau leisti josios pamokų! Kaip ten 

bebūtų, jei manot, kad ji turi potencialių galimybių, manau, Mame- 
ha-san, visos jūsų įdėtos lėšos sugrįš su kaupu. 

Motina stengėsi pasinaudoti Mameha. Nė viena geiša neapmo- 
ka savo jaunesniosios sesers mokslo išlaidų. 

— Norėčiau, kad taip būtų, — atsakė Mameha, — bet šiais 
baisiais Depresijos laikais... 

— Gal yra koks būdas tai išspręsti, — pasakė Motina. — Nors 
Čijo šiek tiek savavališka, ir jos skolos labai didelės. Aš dažnai pa- 
galvodavau, kokia būtų staigmena, jei ji kartais jas susimokėtų. 

— Tokia patraukli mergaitė? Aš būčiau pritrenkta, jei ji jų ne- 
sumokėtų. 

— Kaip ten bebūtų, gyvenimas — ne vien pinigai, ar ne 
taip? — paklausė Motina. — Kiekvienas nori kiek įmanydamas pa- 
dėti tokiai mergaitei kaip Čijo. Galbūt ir aš rasiu būdų įdėti į ją šiek 
tiek daugiau pinigų... Jos pamokoms, kaip suprantate. Bet kas iš 
viso to bus? 

— Tikiu, kad Čijo skolos yra nemažos, — atsakė Mameha. — 
Bet net tokiu atveju manyčiau, kad ji jas grąžins būdama kokių 
dvidešimties. | 

— Dvidešimties! — sušuko Motina. — Nemanau, kad kokiai 
mergaitei Gijone būtų tai pavykę, o vidury Depresijos... 

— Taip, Depresija, tas tai tiesa. 

— Man atrodo, kad mūsų Moliūgė yra kur kas patikimesnė 
investicija, — tarė Motina. — Be to, Čijo atveju, jums būnant jos 
vyresniąja seserimi, jos skolos tiktai augs, kol galiausiai ims mažėti. 

Motina kalbėjo ne tik apie mano mokslo išlaidas ir užmokestį, 
kurį teks mokėti Mamehai. Aukšto rango geiša, tokia kaip Mamebha, 
paprastai pasiima didžiąją savo jaunesniosios sesers uždarbio dalį, 
kaip tai įprasta tarp geišų. 

— Mameha-san, jei turite dar sekundėlę, — tęsė Motina, — 
aš svarstau, ar jūs man ką siūlote. Jei didžioji Mameha sako, kad 
Čijo grąžins skolas būdama dvidešimties, kaip galėčiau suabejoti? 
Aišku, Čijo neturės pasisekimo be tokios vyresniosios sesers, kaip 
tamsta, be to, tokia maža okija, kaip mūsų, yra labai suvaržyta. Aš 
negaliu jums pasiūlyti įprastų sąlygų. Geriausia, ką galiu — pusė 
Čijo uždarbių, tiek, kiek jūs įprastai ir tikitės. 

— Kaip tik šiuo metu svarstau kelis labai dosnius pasiūly- 


mus, — pasakė Mameha. — Jei ir pasiimsiu sau jaunesniąją seserį, 
tai negaliu sau to leisti už mažą užmokestį. 
— Aš dar nebaigiau, Mameha-san, — atsakė Motina. — Mano 

pasiūlymas būtų toks: tiesa, aš tegaliu sau leisti mokėti jums tik 
pusę to, ką įprastai gaunate, bet, jei Čijo iš tiesų, kaip jūs sakote, 
susimokės skolas būdama dvidešimties, aš atiduosiu jums likutį to, 
ką jūs įdėsite, be to, pridėsiu dar trisdešimt penkis procentus. Jūs 
užsidirbsite daugiau pinigų, bet per ilgesnį laiką. 

— Ojei Čijo, jai sukakus dvidešimt, nesumokės? — paklausė 
Mamebha. 

— Nenoriu nė sakyti, kad mūsų su jumis investicija nueis nie- 
kais. Okija nebus pajėgi susimokėti jums skolų. 

Įsivyravo tyla, ir tada Mameha atsiduso. 

— Ponia Nita, aš gana prastai skaičiuoju, bet, jei teisingai jus 
supratau, jūs norite įkalbėti mane padaryti tai, kas, jūsų nuomone, 
neįmanoma — esant mažesniam, nei įprasta užmokesčiui. Daugybė 
Gijono mergaičių bus geros jaunesniosios seserys, ir visiškai be jo- 
kios rizikos. Bijau, kad turėsiu atmesti jūsų pasiūlymą. 

— Jūs visiškai teisi, — tarė Motina, — trisdešimt penki pro- 
centai — kiek mažoka. Siūlau jums dvigubai tiek, jei tik pasiseks. 

— Bet visiškai nieko, jei nepavyks. 

— Nemanykite, kad visiškai nieko. Dalis Čijo mokesčių eis 
jums. Paprasčiausiai okija negalės sumokėti priedo, kurį liks skolin- 
ga. 

Buvau tikra, kad Mameha ketina atsisakyti, bet vietoj „ne“ ji 
tarė: „Visų pirma, norėčiau išsiaiškinti, kokio dydžio yra Čijo skola“. 

— Parodysiu jums sąskaitybos knygas, — atsakė Motina. 


Daugiau nieko nebegirdėjau, Tetulė nebeteko kantrybės ir iš- 
siuntė mane su pavedimais. Visą popietę jaučiausi, kaip per žemės 
drebėjimą išjudintos uolos, nes, aišku, nežinojau, kuo gi viskas pa- 
sibaigs. Buvo aišku tik tiek, kad jei Motina nesusitars su Mameha, 
aš visą likusį gyvenimą liksiu tarnaite, kaip kad vėžlys visada liks 
vėžliu. 

Kai grįžau į okiją, Moliūgė klūpojo kieme prie laiptų, tampy- 
dama šamizeno stygas. Atrodė, kad jai malonu, jog pažvelgė man į 
akis. Ji pašaukė mane. 

— Sugalvok kokią priežastį ir nueik į Motinos kambarį, — tarė 
ji. — Ji visą popietę su skaitytuvais lindi ten. Esu tikra, kad ji tau 
šį tą pasakys. Tada ateisi ir papasakosi man! 

Pamaniau, jog tai puikus sumanymas. Vienas iš pavedimų buvo 
nupirkti tepalo virėjos šašams, bet jo vaistinėje nebuvo. Tad nu- 

sprendžiau užlipti į viršų ir atsiprašyti Motinos, kad grįžau be jo. 
Jai, aišku, visiškai tas nerūpės, ji gal net ir nežino, jog mane to 
tepalo siuntė. Bet tai padės man pakliūti į josios kambarį. 

Pasirodė, kad Motina klausėsi per radiją komedijos. Paprastai, 
jei tokiu metu ją sutrukdyčiau, ji tik mosteltų man ranka ir toliau 
klausytųsi radijo, žvelgdama į savo knygas ir papsėdama pypkę. Bet 
šiandieną, didžiam mano nustebimui, ji, pamačiusi mane, išjungė 
radiją ir užvertė knygą. Aš nusilenkiau ir atsiklaupiau prie stalo. 

— Kol šičia buvo Mameha, — tarė ji, — pastebėjau tave bliz- 
ginant prieškambario grindis. Ar stengeisi nugirsti mūsų pokalbį? 

— Ne, ponia, grindys buvo subraižytos, ir mudvi su Moliūge, 
kiek įmanydamos stengėmės jas nublizginti. 

— Tikiuosi, jog būsi geresnė geiša, nei esi melagė, — tarė ji ir 
ėmė juoktis, neišsiėmusi pypkės iš burnos, tad netyčia papūtė orą 
per kandiklį, ir pelenai pabiro ant metalinių rutuliukų. Kelios de- 
gančio tabako žarijos nukrito jai ant kimono. Ji pasidėjo pypkę ant 
stalo ir delnu braukė per jį, kol galiausiai liko patenkinta, kad nu- 
šluostė visus pelenus. 

— Čijo, išbuvai okijoje daugiau nei metus, — tarė ji. 

— Daugiau nei dvejus, ponia, — patikslinau aš. 

— Per tą laiką aš beveik tavęs nepastebėjau. O šiandien atėjo 
Mameha ir pareiškė norinti būti tavo vyresniąja seserimi! Kaip, po 
galais, tai suprasti? 

Mačiau, kad ji labiau suinteresuota nepakenkti Hacumomo nei 
padėti man. Bet, aišku, Motinai negalėjau to pareikšti. Jau ketinau 
sakyti, jog neturiu nė menkiausio supratimo, kodėl Mameha mani- 
mi susidomėjo, kai atsivėrė durys ir pasigirdo Hacumomo balsas: 

— Atleiskit, Motinėle, nežinojau, kad esate užiėmusi tarnaitės 
barimu! 

— Ji jau nebe tarnaitė, — atsakė Motina. — Šiandieną turė- 
jome lankytoją, ir galbūt tai tave sudomins. 

— Taip, girdėjau, kad buvo atėjusi Mameha ir ištraukė iš ak- 
variumo mūsų rainę, — ji pasilenkė ir atsiklaupė prie stalo taip arti 
manęs, kad turėjau pasislinkti, kad užtektų vietos mudviem abiem. 

— Mamebha kažkodėl įsitikinusi, jog Čijo iki dvidešimties metų 
susimokės skolas. 

Hacumomo pasisuko į mane. Pamatę jos šypseną turbūt pagal- 
votumėte, kad ji motina, dievinančiai žvelgianti į savo kūdikį. Bet ji 
pasakė: 

— Galbūt, Motinėle, jei parduosite ją į viešnamį... 

— Baik, Hacumomo. Aš tave pasikviečiau ne tam, kad klausy- 
čiausi panašių šnekų. Aš noriu žinoti, ką tu padarei Mamehai, kad 
šitaip ją išprovokavai. 

— Na, galbūt panelei Mandagybei sugadinau dieną, sekiodama 
jai iš paskos, gali būti. Bet daugiau nieko tokio nepadariau. 

— Ji kažką sumanė. Norėčiau žinoti, ką. 

— Nėra čia jokios paslapties, Motinėle. Ji galvoja per mažąją 
panelę Kvailybę prisikasti iki manęs. 

Motina nieko neatsakė, rodės, kad ji svarsto, ką buvo sakiusi 
Hacumomo. „Gali būti, — galiausiai pratarė ji, — ji iš tiesų mano, 
jog Čijo, būdama geiša, turės didesnį pasisekimą nei mūsų Moliūgė, 
ir kad man patiktų su jos pagalba užsidirbti šiek tiek pinigėlių. Kas 
galėtų ją dėl to kaltinti.“ 

— Motinėle, ... iš tiesų Mamebhai reikia Čijo visai ne dėl pini- 
gų. Ar manote, kad tai atsitiktinumas, jog ji nusprendė gaišti laiką 
su mergaite, gyvenančia su manimi vienoje okijoje? Mameha susi- 
draugautų ir su jūsų šuneliu, jei tik manytų, kad tai padės išvaryti 
mane iš Gijono. 

— Nagi, Hacumomo, kodėl gi ji norėtų tave išvaryti iš Gijono? 

— Todėl, kad aš gražesnė už ją. Ar reikia dar kokios priežas- 
ties? Ji nori mane pažeminti visiems sakydama: „Leiskite jums pri- 
statyti savo naująją jaunesniąją seserį. Ji gyvena toje pačioje okijoje, 
kaip ir Hacumomo. Bet ji tokia brangi, kad jie ją mokyti patikėjo 
man, o ne Hacumomo“. 

— Negaliu įsivaizduoti, kad Mameha šitaip elgtųsi, — atsidus- 
dama tarė Motina. 

— Jei ji mano, jog gali padaryti Čijo geresne geiša nei Moliū- 
gė, — tęsė Hacumomo, — ji bus labai nustebinta. Esu patenkinta, 
kad Čijo apsivilks kimono ir pasirodys prieš visus. Tai bus puiki 
galimybė Moliūgei. Argi niekada nematėte kačiuko, žaidžiančio su 
siūlų kamuoliu? Moliūgė taps kur kas geresne geiša, kai pasigaląs 
dantis į šitą. 

Motinai, atrodo, patiko ši mintis, nes ji sudėjo lūpas lyg šyp- 
sotųsi. 

— Neturėjau nė menkiausio supratimo, kokia puiki bus šian- 
diena, — tarė ji. — Atsikėlusi teturėjau dvi niekam tikusias mer- 
giotes, gyvenančias okijoje. O dabar jos kovos iki galo... ir su dviem 
garsiausiomis Gijono geišomis, prižiūrinčiomis jas. 

SS dvyliktas skyrius 


au kitą popietę Mameha pasikvietė mane į savo butą. Šįkart ji 
sėdėjo prie stalo ir laukė manęs. Prieš įeidama į kambarį rūpes- 
tingai nusilenkiau, tada pasisukau link stalo ir vėl nusilenkiau. 
— Mameha-san, nežinau kas jus privertė apsispręsti..., — pra- 
dėjau aš, — bet negaliu net apsakyti, kokia esu dėkinga. 


— Dar nedėkok, — nutraukė ji mane, — nieko neįvyko, ge- 
riau papasakok, ką vakar po mano apsilankymo tau sakė ponia Nita. 
— Na, — tariau, — manau, kad Motina buvo šiek tiek sutri- 


kusi, kodėl jūs išvis mane pastebėjote... ir, tiesą sakant, aš irgi esu 
sumišusi. 

Tikėjausi, kad Mameha ką nors atsakys, bet ji tylėjo. „O kas 
dėl Hacumomo...“ 

— Nešvaistyk laiko galvodama, ką ji pasakys. Jau žinai, kad ji 
virpės iš susijaudinimo matydama, jog tau nesiseka, kaip ir ponia 
Nita. 

— Nesuprantu, kodėl Motina norėtų to, — nusistebėjau aš, — 
įskaitant, kad jei man pasiseks, ji turės daugiau pinigų. 

— Išskyrus tai, jog susimokėsi skolas būdama dvidešimties, ji 
man bus skolinga krūvą pinigų. Vakar kirtau lažybų su ja, — pasakė 

Mamebha, kol tarnaitė pylė arbatą. — Nebūčiau lažinusis, kol nebu- 
vau tikra, kad tau pasiseks. Bet, jei jau ketinu tapti tavo vyresniąja 
seserimi, tu taip pat privalai žinoti, jog yra ir laiko ribos. 

Tikėjausi, kad ji man pasakys, kiek to laiko, bet ji tik dėbtelėjo 
į mane ir tarė: 

— Čijo, privalai nustoti buvus panaši į valstietę! Palik ją stovėti 
ant stalo tol, kol ji pakankamai atauš, ir bus galima gerti. 

— Atsiprašau, — pasakiau aš. — Aš ir pati nesuvokiau, jog 
pučiu. 

— Laikas suvokti. Geiša turi rūpintis tuo, kaip ji atrodo. Taigi, 
kaip jau sakiau, mano laikas labai ribotas. Pradėsim nuo to, kad 
tikiuosi, jog darysi viską, ką paliepsiu, nieko neklausinėsi ir neabe- 
josi manimi. Žinau, kad kartais tu neklausai Hacumomo bei ponios 
Nitos. Tu manai, jog tai savaime suprantama, bet jei paklaustum 
manęs, pasakyčiau, kad, visų pirma, privalėjai būti paklusnesnė, ir 
galbūt nebūtų buvę visų tų nelaimių. 

Mameha buvo teisi. Pasaulis gerokai pasikeitė nuo tų laikų, kai 
buvau toks vaikas, nepaklūstantis vyresniems, ir man buvo parody- 
ta, kur mano vieta. 

— Prieš kelerius metus pasiėmiau dvi jaunesniąsias seseris, — 
tęsė Mameha. — Viena jų dirbo labai sunkiai, o kita vengė darbo. 
Vieną dieną atsivedžiau ją į savo butą ir paaiškinau, kad nepakęsiu, 
jog ši ir toliau mane kvailintų. Tai nepadarė jai jokio įspūdžio. Po 
mėnesio liepiau jai eiti ir susirasti naują vyresniąją seserį. 

— Mameha-san, prižadu, man niekada taip neatsitiks, — ta- 
riau aš. — Ačiū jums. Jaučiuosi lyg laivas, pirmąkart skrodžiantis 
vandenyną. Aš niekada sau neatleisčiau, jei jus nuvilčiau. 

— Na, gerai, bet aš kalbu ne tik apie sunkų darbą. Turėsi ne- 
leisti Hacumomo krėsti tau šunybes. Ir, gink dieve, nepadaryk nie- 
ko, kas padidintų tavo skolas. Pasistenk, kad nesudaužytum net jo- 
sios puodelio! 

Pažadėjau, jog nieko blogo nepadarysiu, bet turiu prisipažinti, 
kad kai pagalvojau, jog Hacumomo ir vėl man ką nors iškrės... na, 
nežinau, kaip galėčiau nuo jos apsiginti. 

— Ir dar, — tarė Mameha. — Ką mes beaptarinėtume, tai 
turi likti paslapty. Niekada neprasitark Hacumomo, net jei kalbėtu- 
mėmės tik apie orą, supratai? Jei Hacumomo klaus, ką aš sakiau, 
privalai sakyti: „Oi, Hacumomo-san, Mameha-san niekada nepasako 
nieko įdomaus! Man viskas pro vieną ausį įeina, pro kitą išeina. 
Ji — pati kvailiausia pasaulyje!“ 

Atsakiau, jog viską supratau. 

— Hacumomo pakankamai protinga, — tęsė ji. — Jei duosi 
jai nors mažiausią užuominą, vėliau pati nustebsi, kiek daug ji su- 
pras ir pati sužinos. 

Netrukus Mameha palinko prie manęs ir piktai paklausė: 

— Apie ką judvi kalbėjotės, kai vakar pamačiau jus kartu? 

— Nieko, ponia, — atsakiau aš. Ji vis dar piktai žiūrėjo į ma- 
ne. Aš buvau tokia pritrenkta, kad nebegalėjau pratarti nė žodžio. 

— Ką reiškia nieko? Geriau pasakyk, kvaila maža mergiote, 
arba šiąnakt tau miegant pripilsiu į ausį rašalo! 

Po akimirkos suvokiau, kad Mameha bando mėgdžioti Hacu- 
momo. Jai, ko gero, ne kaip pavyko, bet dabar supratau, jos tikslą 
ir atsakiau: „Tiesą sakant, Hacumomo-san, Mameha-san visada pais- 
to kvailystes! Aš niekada jų neprisimenu, jos ištirpsta kaip snaigės. 
Ar esate tikra, kad vakar matėte mudvi besišnekučiuojančias? Nes 
jei mudvi ir kalbėjomės, tai sunkiai galiu prisiminti ką...“ 

Mameha dar kurį laiką mėgdžiojo Hacumomo ir galų gale pa- 
sakė, jog pakankamai gerai padirbėjau. Aš nebuvau tokia tikra kaip 
ji. Būti kamantinėjamai Hacumomo mėgdžiojančios Mamehos nėra 
visiškai tas pats, kaip susidurti su pačia Hacumomo. 


Per tuos dvejus metus, kai nesimokiau, pamiršau daugybę dalykų, 
kurių buvau išmokusi. Pirmiausia, nedaug tebuvau pramokusi, kai 
mane užvaldė kiti dalykai, todėl, kai Mameha sutiko būti mano 
vyresniąja seserimi, jaučiausi taip, lyg vėl pirmąkart pradedu lankyti 
pamokas. 

Tada buvau dvylikos, ir ūgiu beveik sulig Mameha. Augimas 
turėtų būti privalumas, bet galiu patikinti, kad tikrai taip nebuvo. 
Didžioji mergaičių dalis mokslus pradėjo kur kas jaunesnės, o kai 
kurios pagal tradiciją — trejų metų ir trijų dienų. Mergaitės, pra- 
dėjusios mokytis šitaip anksti, buvo geišų dukterys, ir augo taip, kad 
šokiai ir arbatos apeigos buvo kasdienybė, kaip kad mano maudyma- 
sis tvenkinyje. 

Žinau, kad jau šį bei tą pasakojau apie tai, kaip pas Pelę mo- 
komasi groti šamizenu. Bet geiša be šamizeno privalo studijuoti dar 
daug menų. Esmė ta, jog žodžio pradžia „gei“ reiškia „menai“, tad 
geiša reiškia menininkė. Mano pirmoji rytinė pamoka buvo groti 
mažuoju būgneliu cucumi. Turbūt atrodo keista, kodėl geiša turi 
mokytis groti būgnu, bet atsakymas — labai paprastas. Per pobūvį 

ar kitą susibūrimą Gijone geišos šoka akompanuojant šamizenui ir 
dainininkei, bet sceniniam vaidinimui, tokiam kaip „Senosios sosti- 
nės šokiai“, vaidinamam kiekvieną pavasarį, groja šešių ar daugiau 
šamizenų ansamblis, jam pritaria būgnai ir japoniška fleita, vadinama 
fuje. Taigi, kaip matote, geiša turi išbandyti visus tuos instrumentus, 
tačiau galiausiai ji ims specializuotis groti tik vienu ar dviem iš jų. 

Kaip sakiau, mano ankstyvo ryto pamoka buvo grojimas ma- 
žuoju būgneliu cucumiu, kuriuo reikdavo groti atsiklaupus, kaip ir 
visais kitais muzikos instrumentais. Cucumis skiriasi nuo kitų būg- 
nų, nes yra pakabinamas ant peties ir grojama ranka, visai skirtingai 
negu didesniu okavos būgnu, kuris kabo prie šlaunies, arba pačiu 
didžiausiu būgnu, vadinamu taiko, kuris stovi ant pastovo, ir yra 
mušamas storomis lazdelėmis. Mokiausi groti visais šiais būgnais. 
Būgnas gali pasirodyti esąs instrumentas, kuriuo groti geba net vai- 
kas, bet iš tikrųjų, tai visi jie mušami skirtingais būdais. Pavyzdžiui, 
grojant didžiuoju taiko reikia prispausti rankas prie kūno, ir laikant 
lazdeles, atbula ranka mušti būgną, mes šį būdą vadiname učikomi, 
o, kai viena ranka prilaiko kitą, vadiname suraši. Yra ir daugiau 
būdų, kuriais išgaunami skirtingi garsai, bet tam reikia ilgalaikės 
praktikos. Be viso to, orkestras būna gerai matomas, tad judesiai 
turi būti labai grakštūs ir patrauklūs bei sutapti su kitų muzikantų 
judesiais. Išgauti tinkamą garsą tėra pusė darbo, kita pusė — pada- 
ryti tai tinkamu būdu. | 

Po būgnų pamokos ėjo užsiėmimas japoniška fleita, o paskuti- 
nė — šamizeno pamoka. Mokymosi būdas groti visais šiais instru- 
mentais daugmaž toks pats. Iš pradžių mokytojas ką nors pagroja, 
o tada mokinės bando tai atkartoti. Todėl kartais mūsų grojimas 
skambėdavo kaip gyvūnai zoologijos sode, bet taip nutikdavo nedaž- 
nai, nes mokytoja stengdavosi iš pradžių groti nesudėtingus kūrinu- 
kus. Pavyzdžiui, pirmąją fleitos pamoką mokytoja sugrojo vieną na- 
tą, o mes bandėme ją pakartoti. Grojant net ir vieną natą, mokyto- 
jas dažnai sakydavo: „Taip ir taip, jūs privalote nuleisti mažąjį pirš- 
telį, kad šis nekybotų ore. O tu, tokia ir tokia, ar tavoji fleita dvo- 
kia? Na tai kodėl tu šitaip raukai nosį!“ 

Ji, kaip visos mokytojos, buvo labai griežta ir, aišku, mes bijo- 
davome suklysti. Nenuostabu, jei ji, paėmusi kokios vargšelės fleitą, 
suduodavo ja per petį. 

Po būgnų, šamizeno ir fleitos pamokų, įprastai kita pamoka 
būdavo dainavimas. Japonijoje vakarėliuose mes labai dažnai dai- 
nuojame, o vakarėliai yra tai, dėl ko vyrai dažniausiai ateina į Gijo- 

ną. Ir netgi jei mergaitė neturi klausos ir niekada viešai nedainuos, 
ji vis tiek turi mokytis dainavimo, kad galėtų justi šokį. Nes šokiai 
būna tarp muzikinių dalių, dažnai dainininko atliekamų šamizenu. 

Ir begalė skirtingų tipų dainų, ach, sunku net suskaičiuoti, bet 
per savo pamokas mes tesimokėme penkių rūšių dainų: populiarių 
baladžių, ilgų dainų iš Kabukio teatro, pasakojančių kokią istoriją, 
kitos buvo lyg trumputės muzikinės poemos. Aprašinėti tas dainas 
būtų beprasmiška. Leiskite pasakyti, kad jei aš daugumą jų laikiau 
žaviomis, tai užsieniečiams jos dažnai labiau panėšėjo į katės kniau- 
kimą šventyklos kieme. Iš tiesų, tradiciniame japonų dainavime yra 
pakankamai daug treliavimo ir dainuojama giliai gerklėje, tad garsas 
dažniau sklinda iš nosies nei iš burnos. Bet viskas priklauso nuo to, 
ką jūs įpratę girdėti. 

Muzika ir šokis tebuvo tik dalis tų dalykų, kurių mes mokė- 
mės. Nes mergaitė, įvaldžiusi skirtingus menus, vis tiek blogai pa- 
sirodys pobūvyje, jei nemokės tinkamai elgtis. Dėl šios priežasties 
mokytojos visuomet primygtinai reikalavo iš savo mokinių gerų ma- 
nierų ir laikysenos, net ir tada, kai mergaitė skuba per prieškambarį 
į tualetą. Per šamizeno pamoką, pavyzdžiui, jus visada pataisys, jei 
dažniau kalbate kita, o ne Kijoto tarme arba jei vaikštote gremėz- 
diškai, ar jei sunkiai judate. Mergaitės gauna dažniau barti ne už 
prastą grojimą ar dainos žodžių nemokėjimą, o už nešvarias panages, 
nepagarbų elgesį ar dar ką panašaus. 

Kartais besišnekučiuojant su užsieniečiais apie mano mokslą, 
jie dažnai klausia: „O kada tu mokeisi puokščių komponavimo?“ 
Atsakymas — niekada. Bet kuri, sėdinti priešais vyriškį ir prade- 
danti daryti gėlių puokštę, kad šį pralinksmintų, pažvelgusi į jį pa- 
matytų, jog jis, nuleidęs galvą, ketina miegoti ant stalo. Prisiminki- 
te, geiša visų pirma yra linksmintoja ir aktorė. Mes įpilame vyrui 
sakės ar arbatos, bet niekada neaptarnaujame, nešdamos marinuotas 
daržoves. Mes, geišos, esame lepinamos tarnaičių, tad nemokame 
apsitarnauti savęs ir susitvarkyti kambario; juolab išpuošti arbatinės 
kambario gėlėmis. 

Tą rytą paskutinioji mano pamoka buvo arbatos apeigos. Apie 
tai prirašyta begalės knygų, tad aš smulkiai nepasakosiu. Arbatos 
apeigose dalyvauja vienas ar du žmonės, sėdintys priešais svečius, ir 
tradiciniu būdu ruošiantys arbatą. Naudojami puikūs puodeliai, 
bambukinis plaktuvas ir kita. Netgi svečiai yra apeigos dalis, nes jie 
privalo tam tikru būdu laikyti puodelį ir gerti iš jo. Jei manote, kad 
tai paprasčiausias pasisėdėjimas su puodeliu rankoje... na, tai savo- 

tiškas šokis, netgi meditacija atliekama klūpint. Pati arbata ruošia- 
ma iš susmulkintų arbatžolių, užplikytų verdančiu vandeniu. Jos 
tampa žaliu putojančiu mišiniu, mūsų vadinamu mača. Užsieniečiai 
jo nemėgsta. Pasakysiu, jog arbata primena žalią muiliną vandenį, 
turintį tokį skonį, prie kurio reikia priprasti. 

Arbatos apeigos — svarbi geišų apmokymų dalis. Pobūviai 
įprastai prasideda nuo arbatos apeigų. Svečiai, atvykę pasižiūrėti me- 
tų laikų šokių, pirmiausia vaišinami geišos paruošta arbata. 

Mano arbatos apeigų mokytoja buvo jauna, kokių dvidešimt 
penkerių, kaip vėliau sužinojau, ji nebuvo gera geiša, bet ji buvo taip 
apsėsta arbatos apeigų, kad mokė to, lyg kiekvienas judesys būtų 
šventas. Dėl jos entuziazmo, aš greitai išmokau gerbti jos mokymą, 
ir turiu pasakyti, jog tai buvo puiki pamoka besibaigiant ilgam rytui. 
Atmostera buvo tokia rami, kad net ir dabar arbatos apeigas laikau 
tokiu pat malonumu, kaip ir gilus miegas. 

Geišos gyvenimą apsukina ne menai, kurių ji privalo mokytis, 
bet tai, kad josios gyvenimas tampa tiesiog karštligiškas. Praleidusi 
visą dieną mokykloje, ji, kaip ir anksčiau, vis dar turi atlikti namų 
ruošos darbus. Ji tebemiega ne ilgiau kaip tris penkias valandas per 
parą. Per visus mokslo metus, net jei ir būčiau pasidalijusi darbais 
su kuo kitu, vis tiek mano gyvenimas būtų perkrautas. Būčiau bu- 
vusi dėkinga, jei Motina būtų mane atleidusi nuo namų ruošos dar- 
bų, kaip atleido Moliūgę, bet, atsižvelgiant į jos lažybas su Mameha, 
vargu, ar ji būtų man skyrusi daugiau laiko mokslui. Kai kurie mano 
darbai buvo perduoti tarnaitėms, bet vis tiek ištisas dienas aš buvau 
atsakinga už tiek dalykų, kiek negalėjau aprėpti. Privalėjau kiekvie- 
ną popietę dvi valandas ir daugiau groti šamizenu. Žiemą mudvi su 
Moliūge turėdavome tvirtinti rankas, laikydamos jas lediniame van- 
denyje tol, kol pravirksime iš skausmo, o tada groti šaltyje. Žinau, 
tai skamba žiauriai, bet tais laikais taip buvo priimta. Toks rankų 
tvirtinimas tikrai padėjo man geriau groti. Iš baimės scenai gali nu- 
tirpti rankos, bet, kai esi pripratęs groti sugrubusiomis, scenos bai- 
mė jums nebe bėda. 

Iš pat pradžių kiekvieną popietę mudvi su Moliūge po ilgos 
skaitymo pamokos su Tetule kartu mokydavomės groti šamizenu. 
Mes nuo pat atvykimo į okiją mokėmės japonų kalbos, ir Tetulė 
reikalaudavo deramo elgesio. Mokytis su Moliūge būdavo smagu. 
Jei mes garsiai juokdavomės, Tetulė ar kuri iš tarnaičių ateidavo 
mūsų barti, bet, jei labai netriukšmaudavome ir atsitraukdavome 
nuo savo šamizenų, kad paplepėtume, užsimiršdavome ir ištisas 

valandas mėgaudavomės viena kitos draugija. Aš labai laukdavau tų 
popiečių. 

Vieną popietę, kai Moliūgė man aiškino, kaip reiktų sugroti kai 
kurias natas, koridoriuje priešais mus išdygo Hacumomo. Mes net 
negirdėjome, kaip ji grįžo į okiją. 

— O, būsimoji Mamehos sesutė! — sušuko ji. Ji pasakė „bū- 
simoji“, nes mudvi su Mameha iki manojo debiuto oficialiai nebū- 
sime seserys. 

— Aš tave vadindavau „mažoji panelė Kvailybė“, — tęsė ji, — 
bet dabar, po to, ką pamačiau, taip vadinti turėčiau Moliūgę. 

Vargšelė Moliūgė pasidėjo šamizeną tarp kojų, kaip koks šuo 
nuleidęs uodegą. „Ar ką padariau blogai?“ — paklausė ji. 

Man nereikėjo žiūrėti į Hacumomo, kad pamatyčiau jos pyktį. 
Siaubingai bijojau, o kas nutiks toliau. 


— Visiškai nieko, — atsakė Hacumomo. — Aš nė nejįtariau, 
kokia tu rūpestinga. 
— Atleisk, Hacumomo, — teisinosi Moliūgė. — Aš tik ban- 


džiau padėti Čijo... 

— Bet Čijo nereikia tavo pagalbos. Kai jai jos prireiks, ji eis pas 
savo mokytoją. Ar tavo galva tėra tik tuščiaviduris moliūgas? 

Tada Hacumomo taip stipriai įgnybo Moliūgei į lūpą, kad jos 
šamizenas nuslydo ant medinių laiptų, ant kurių ji sėdėjo, ir nudar- 
dėjo žemyn. 

— Mums reikėtų trumpai pasikalbėti, — pasakė jai Hacumo- 
mo. — Pasidėk šalin šamizeną, o aš stovėsiu čia ir stebėsiu, kad 
nepadarytum dar kokio kvailesnio dalyko. 

Kai Hacumomo paleido ją, vargšelė Moliūgė nusileido pasiimti 
šamizeno. Ji liūdnai žvilgtelėjo į mane, ir aš pamaniau, kad ji jau 
turėjo nusiraminti. Bet jos lūpa virpėjo, veidas purtėsi, tarsi žemė 
prieš žemės drebėjimą, ir ji akimirksniu paleido šamizeno nuolaužas 
ir ranka užsidengė pradėjusias tinti lūpas. Ašaros riedėjo skruostais. 
Hacumomo veidas pragiedrėjo kaip apsiniaukęs dangus, ji pasisuko 
į mane su patenkinta šypsena veide. 

— Susirask sau kokią kitą mažą draugę, — tarė ji man. — Kai 
mudvi su Moliūge pasišnekėsime, ji gerai žinos, kad neverta tau 
tarti nė žodelio. Moliūge, juk nepratarsi? 

Moliūgė pritariamai linktelėjo, nes nebebuvo iš ko rinktis, bet 
mačiau, kaip ji apgailestavo. Mes daugiau niekada kartu nebesimo- 
kėme groti šamizenu. 

Kai kitą kartą apsilankiau Mamehos bute, papasakojau jai apie tą 
susidūrimą. | 

— Tikiuosi, tu įsidėmėjai, ką tau sakė Hacumomo, — tarė 
ji. — Jei Moliūgė nebesikalba su tavimi, tu taip pat privalai nepra- 
tarti nė žodžio. Kitaip, pridarysi jai nemalonumų, be to, ji turi pa- 
pasakoti Hacumomo, ką tu jai sakei. Praeityje tu turbūt ja pasitikė- 
davai, bet dabar nebegali. 

Išgirdusi tai, baisiai nuliūdau. Kurį laiką net negalėjau kalbėti. 

— Bandyti išgyventi su Hacumomo vienoje okijoje, — paga- 
liau tariau aš, — tai tas pats, lyg kiaulė bandytų išgyventi skerdyk- 
loje. 

Kai tariau šiuos žodžius, tebegalvojau apie Moliūgę, bet Mame- 
ha greičiausiai pamanė, kad kalbu apie save. „Tu visiškai teisi, — 
atsakė ji. — Tu gali apsiginti vieninteliu būdu — tapti sėkmingesne 
geiša nei Hacumomo ir išstumti ją iš miesto.“ 

— Bet visi kalba, kad ji — viena populiariausių geišų. Net ne- 
įsivaizduoju, kaipgi aš tapsiu populiaresne už ją. 

— Aš nesakiau populiari, — atsakė Mameha. — Aš sakiau sėk- 
mingesnė. Pakliūti į daug pobūvių dar ne viskas. Aš gyvenu erdvia- 
me bute, man patarnauja dvi tarnaitės, o tuo tarpu Hacumomo (gal 
ji ir aplanko daugiau vakarėlių nei aš) tebegyvena Nitos okijoje. Sa- 
kydama sėkminga, turiu galvoje geišą, užsidirbusią nepriklausomy- 
bę. Kol geiša nesurenka nuosavos kimono kolekcijos arba kol jos 
neįsidukrina okija, kas yra beveik vienas ir tas pats, ji visą gyvenimą 
lieka kažkieno valioje. Juk matei kai kuriuos manuosius kimono? 
Kaip manai, kaip jų pasiekiau? 

— Na, manau, kad jūs buvote įdukrinta kurioje nors okijoje, o 
vėliau apsigyvenote šiame bute. 

— Dar prieš penkerius metus tebegyvenau okijoje, bet jos šei- 
mininkė turėjo dukrą, tad ji niekada neįsidukrins dar vienos. 

— Tada, jei galėčiau paklausti... Ar jūs pati nusipirkote visą 
kimono kolekciją? 

— Čijo, kaip manai, kiek geiša užsidirba! Pilna kimono kolek- 
cija nėra keleri marškiniai kiekvienam metų laikui. Kai kurie vyrai 
gyvena netoli Gijono. Jie nuobodžiaus, jei kaskart matys tave dėvint 
tą patį apdarą. 

Aš turbūt atrodžiau tokia sutrikusi, kaip jaučiausi, nes Mame- 
ha ėmė juoktis iš mano veido išraiškos. 

— Nenukabink nosies, Čijo-čan, štai kur mįslės atsakymas. Ma- 

nasis dana — dosnus žmogus, ir nupirko man didžąją dalį naujų 
apdarų. Todėl ir esu sėkmingesnė geiša nei Hacumomo. Aš turiu 
dosnų dana, o ji per šitiek metų nėra turėjusi nė vieno. 


Aš jau pakankamai ilgai buvau Gijone, tad žinojau, ką reiškia dana. 
Taip žmonos vadina vyrus. Bent jau taip buvo manaisiais laikais. Bet 
geiša, kuri kreipiasi į vyriškį dana, kalba ne apie vyrą. Geišos nie- 
kada neišteka. O tos, kurios išteka, nebebūna geišos. 

Matote po pasilinksminimo su geiša rimtesni vyrai nepasiten- 
kina vien flirtu ir ieško kažko daugiau. Kai kurie iš jų išeina į tokias 
vietas kaip Mijagava-čo, kur palieka savo prakaito kvapą atstumian- 
čiuose namuose, kuriuos mačiau tą vakarą, kai radau seserį. Kiti iš 
apsiblaususių geišų akių bando nuspėti, koks galėtų būti jos „uždar- 
bis“. Žemiausios klasės geiša — sukalbamiausia, ji sutiks su viskuo, 
kas jai siūloma. Tokia moteris vadina save geiša, ir yra registro kon- 
toros sąrašuose, bet manau, jog užtenka pamatyti, kaip ji groja šami- 
zenu ir kiek nusimano arbatos apeigose, ir tik tada galima spręsti, ar 
ji iš tiesų yra gera geiša. Tikra geiša niekada nesusiterš reputacijos ir 
nebus prieinama naktinio pasilinksminimo ieškantiems vyriškiams. 

Neapsimetinėsiu, jog geiša niekada nenusileidžia vyrui, kuris jai 
rodos patrauklus. Bet ką ji bedarytų, tai jos asmeninis ryšys. Geišos, 
kaip visi, pasiduoda aistroms, ir netgi klysta. Šitaip rizikuojanti geiša 
tegali tikėtis, jog niekas to nesužinos. Jos reputacija išties pastatyta 
ant kortos, bet kur kas svarbiau yra jos buvimas su dana, jei ji tokį 
turi. Dar daugiau, ji užsitraukia okiją valdančios moters pyktį. Gei- 
ša, pasidavusi aistrai, gali rizikuoti šiais dalykais, bet ji niekada ši- 
taip nepasielgs dėl pinigų, kuriuos lengvai galėtų užsidirbti kokiu 
nors leistinu būdu. 

Tad, kaip jau supratote, pirmos ir antros klasės geišos negali 
būti nupirktos vienai nakčiai. Niekas negali jos nusipirkti. Bet, jei 
tinkamas vyriškis domisi daugiau, nei viena naktis, ir nori praleisti 
su ja kur kas ilgesnį laiką, be to, gali pasiūlyti tinkamas sąlygas, tada 
geiša džiaugiasi, sulaukusi tokio pasiūlymo. Pobūviai ir panašiai — 
puiku, bet tikruosius pinigus Gijone atneša dana, ir jo neturinti 
geiša (tokia, kaip Hacumomo) nelyginant paklydusi katė be šeimi- 
ninko, kuris ją pamaitintų. 

Turbūt manote, kad tokiai gražiai moteriai, kaip Hacumomo, 
būriai vyrų trokšta pasisiūlyti tapti josios dana. Esu tikra, kad siū- 
lėsi. Anksčiau ji turėjo dana, bet ji kažkuo taip supykdė Mizukio 


10. 1143 145 


arbatinės šeimininkę (Mizukis buvo jos pagrindinė arbatinė), jog vy- 
rams, besiteiraujantiems apie ją, būdavo sakoma, kad tai neįmano- 
ma. Tai turėjo reikšti, jog ji jau turi dana, nors tai buvo toli gražu 
netiesa. Susigadinusi santykius su šeimininke, Hacumomo pakenkė 
ne kam kitam, o pačiai sau. Būdama populiari geiša, ji uždirbdavo 
pakankamai pinigų, kad būtų laiminga Motina, bet kaip geiša, netu- 
rinti dana, ji neužsidirbdavo tiek, kad įgytų nepriklausomybę ir vi- 
siems laikams išsikeltų iš okijos. Pereiti į kitą arbatinę, kurios šei- 
mininkė padėtų susirasti dana, taip pat nebuvo lengva, nes nė viena 
šeimininkė nenorėtų gadinti santykių su Mizukiu. 

Suprantama geiša vidutiniokė nepakliūva į tokius spąstus. Ji 
leidžia laiką žavėdama vyrus ir vildamasi, kad vienas jų pasiūlys ar- 
batinės šeimininkei tapti josios dana. Dažnai tie pasiūlymai neduo- 
da jokios naudos, nes patikrinus gali paaiškėti, kad jis neturi pakan- 
kamai pinigų arba gali sutrukdyti kam kitam dovanoti brangų kimo- 
no, kai manoma, jog jis ketina įteikti jį kaip geros valios ženklą. Bet, 
jei po derybų savaitės viskas baigiasi sėkmingu susitarimu, geiša ir 
jos naujasis dana atlieka apeigas, kaip ir geišos, ketinančios tapti 
seserimis. Daugeliu atveju ryšys trunka apie šešis mėnesius, kartais 
kiek ilgiau, nes vyrai greitai pavargsta nuo vienodumo. Sutarties 
terminas galbūt įpareigos dana sumokėti dalį geišos skolos ir kas 
mėnesį padengti didžiąją jos pragyvenimo išlaidų dalį, tokių kaip 
grimo reikmenys, jos pamokos ir galbūt jos gydymą. Jis, kaip ir kiti 
jos lankytojai, apmoka praleistas su ja valandas, bet, aišku, jis — 
„privilegijuotas“. 

Štai toks geišos vidutiniokės susitarimas. Bet aukščiausios kla- 
sės geiša (jų Gijone buvo gal trisdešimt ar keturiasdešimt) tikisi kur 
kas daugiau. Pradedant nuo to, kad ji net ir nemano juodinti savo 
reputacijos su begale dana. Ji per savo gyvenimą teturi vieną ar du. 
Josios dana ne tik padengs jos pragyvenimo išlaidas, tokias kaip 
registracijos mokestis, pamokos, maistas, dar daugiau — jis aprū- 
pins ją pinigais, apmokės jos šokių rečitalius, nupirks jai dovanų 
kimono ir brangenybių. Ir, leisdamas su ja laiką, nemokės už valan- 
das, jis, rodydamas gerą valią, sumokės kur kas daugiau. 

Mameha, žinoma, buvo viena iš tų geišų. Kiek žinau, ji buvo 
viena iš dviejų ar trijų garsiausių geišų visoje Japonijoje. Turbūt esa- 
te girdėję apie žymiąją geišą Mamecukę, kuri prieš Pirmąjį pasaulinį 
karą turėjo ryšį su Japonijos ministru Pirmininku, ir tai sukėlė di- 
džiulį skandalą. Ji buvo vyresnioji Mamehos sesuo, štai kodėl jų 

vardai prasideda „Mame“. Įprastai iš vyresniosios sesers vardo pada- 
romas jaunesniosios vardas. 

"Turėti tokią vyresniąją seserį, kaip Mamecuki, visiškai pakanka, 
kad užsitikrintum karjerą. Trečiojo dešimtmečio pradžioje Japonijos 
kelionių agentūra pradėjo savo pirmąją tarptautinę reklaminę kam- 
paniją, plakatuose puikavosi žavios Toji šventyklos, esančios pietry- 
čių Kijote nuotraukos. Iš vienos pusės matėsi vyšnia, iš kitos — 
jauna pradedančioji geiša, drovi, grakšti ir nepaprastai švelni. Ta pra- 
dedančioji buvo Mameha. 

Pasakyti, jog Mameha tapo įžymi, būtų per maža. Plakatas bu- 
vo parodytas visuose didžiuosiuose pasaulio miestuose, ant jo pui- 
kavosi užrašas „Apsilankykite Tekančios saulės šalyje“ įvairiomis už- 
sienio kalbomis, ne tik angliškai, bet ir vokiškai, prancūziškai, rusiš- 
kai ir t. t... kalbomis, apie kurias net nebuvo tekę girdėti. Tuomet 
Mameha tebuvo vos šešiolikos, bet netrukus jau buvo kviečiama 
pasitikti įvairių šalių vadovus, atvykstančius į Japoniją. Taip pat ir 
visus aristokratus iš Anglijos ar Vokietijos ar kokį milijonierių iš 
Jungtinių Valstijų. Jai teko pilstyti sakę žymiam vokiečių rašytojui 
"Tomui Manui, kuris per vertėją papasakojo jai kažkokią kvailą isto- 
riją, Čarliui Caplinui ir Sun Jat-senui, vėliau ir Ernestui Hemingvė- 
jui, kyris stipriai pasigėręs pasakė, kad jos raudonos lūpos, išsiski- 
riančios ant balto veido, primena jam kraują ant balto sniego. Pra- 
bėgus kuriam laikui, Mameha, patekusi į Kabukio teatro rečitalį, 
kurį paprastai žiūri ministras Pirmininkas ir daugelis kitų didžių 
žmonių, dar labiau išgarsėjo. 

Tais laikais, kai Mameha paskelbė, kad ketina pasiimti mane už 
jaunesniąją seserį, viso to nežinojau, ir juo geriau. Turbūt būčiau 
buvusi tokia įbauginta, kad vos jai pasirodžius, nebūčiau galėjusi 
nieko daryti, tik drebėti iš baimės. 


Mameha buvo tokia maloni, jog pasisodinusi mane tądien savo bute, 
papasakojo daugelį šių dalykų. Ji buvo patenkinta, kad suprantu, ir 
pasakė: 

— Po savo debiuto, tu tapsi pradedančiąja geiša ir būsi ja kol 
tau sukaks aštuoniolika. Vėliau, jei nori grąžinti skolas, tau būtinai 
reikia dana. Ir labai turtingo. Mano darbas — iki to laiko išgarsinti 
tave visame Gijone, bet turi pati pasiryžti sunkiai dirbti, kad tap- 
tum tobula šokėja. Jei tu iki šešiolikos metų nepasieksi penktojo 

laipsnio, aš niekuo nebegalėsiu tau padėti, ir ponia Nita su malonu 
pripažins mane pralaimėjusia. 

— Bet Mameha-san, — tariau. — Nesuprantu, kaip su tuo 
susiję šokiai. 

— Šokis yra pagrindas, — atsakė ji, — jei apsidairysi aplinkui, 
pamatysi, kad kiekviena sėkminga Gijono geiša — šokėja. 


Šokis — vertingiausias geišų menas. Tik daug žadančios ir gražiau- 
sios geišos drįsta specializuotis šioje srityje. Niekas, na galbūt dar 
arbatos apeigos, negali susilyginti su šokių tradicijų turtingumu. Ino- 
jo šokių mokykla, kur mokosi Gijono geišos, kilo iš No teatro, nes 
No yra labai senovinis teatras, globojamas Imperatoriaus rūmų. Gi- 
jono šokėjos mano, kad jų menas pranašesnis už kitoj upės pusėj 
esančio Pantočo rajono tradiciją, kilusią iš Kabukio. Dabar ir aš esu 
Kabukio gerbėja, man pasisekė, jog tarp mano draugų buvo daug 
garsių Kabukio aktorių. Kabukis yra palyginus jauna meno forma, jis 
atsirado tik 1700 metais, ir visada labiau patiko paprastiems žmo- 
nėms, nei Imperatoriaus rūmuose. Nėra nė ko lyginti Pantočo šokių 
su Inojo mokykla Gijone. | 

Visos pradedančios geišos privalo mokytis šokti, bet, kaip jau 
sakiau, tik daug žadančios ir patrauklios išdrįsta specializuotis ir 
tapti tikromis šokėjomis. Dažniau jos pasirenka šamizeną ar daina- 
vimą. Priežastis, kodėl apskritaveidė Moliūgė leido tiek daug laiko, 
grodama šamizenu, buvo paprasta — jos neatrinko į šokėjas. O ir aš 
tada nebuvau tokia gražuolė, kad, kaip Hacumomo, galėčiau tapti 
šokėja. Man atrodė, jog galėčiau būti šokėja tik tada, jei nuolatos 
rodyčiau mokytojams, kad esu pasirengusi sunkiai dirbti. 

Hacumomo dėka mano pamokos prasidėjo gana prastai. Mano 
mokytoja buvo kokių penkiasdešimties, vadinama Uodega, nes jos 
kaklo oda taip susiraukšlėdavo, jog pasmakrėje susimesdavo gum- 
bas. Mokytoja Uodega nekentė Hacumomo, kaip niekas kitas visa- 
me Gijone. Hacumomo tą puikiai žinojo, ir, kaip manote, ką ji pa- 
darė? Žinau tai, nes po metų man tai papasakojo pati Uodega. Taigi 
Hacumomo atėjo pas ją ir pasakė: 

— Mokytoja, ar galėčiau paprašyti paslaugos? Man į akį krito 
viena jūsų mokinė, ji man pasirodė be galo gabi. Būčiau neapsako- 
mai dėkinga, jei pasakytumėte, ką apie ją manote. Ji vardu Čijo, ir 
taip ja sužavėta. Liksiu didžiai skolinga už bet kokią jai suteiktą 
papildomą pagalbą. 

Hacumomo nebereikėjo daugiau sakyti nė žodžio, nes Uodega 
suteikė man tokią „ypatingą pagalbą“, kokios Hacumomo ir tikėjosi. 
Aš šokau visai neprastai, bet nuo pat pradžių Uodega ėmė rodyti 
kaip pavyzdį, kaip nereikėtų šokti. Prisimenu vieną rytą ji rodė ju- 
desį: perbraukė ranka per kūną ir treptelėjo ant kilimėlio koja. Mes 
visos kartu turėjome pakartoti tą judesį, bet mes buvome pradinu- 
kės, tad mums treptelėjus, tai nuskambėjo lyg būtų nukritęs dubuo, 
pilnas pupų ir viskas išbirę ant grindų. Nebuvo kojos tuo pat metu 
palietusios kilimėlio. Esu tikra, kad atlikau ne prasčiau nei kitos, 
bet Uodega priėjo prie manęs ir sustojo. Išsitraukė savo vėduoklę, 
kabojusią prie šlaunies, ir sudavė man per galvą. 

— Mes netrypčiojame kas sekundę, — tarė ji, — ir netrūkčio- 
jame smakrais. 

Šokant pagal Inojo mokyklos tradiciją, veidas turi būti: visiškai 
neišraiškingas, kaip No kaukė. Bet skųstis, kad mano smakras trūk- 
čioja, kai jos pačios dreba iš pykčio... Buvau bepravirkstanti, nes ji 
man sudavė, bet kitos mokinės leipo juokais. Uodega išpeikė mane 
dėl šio protrūkio, ir už bausmę išvarė iš klasės. 

Negaliu pasakyti, kuo man būtų pasibaigęs tas jos rūpestis, bet 
galiausiai Mameha nuėjo pasikalbėti su ja ir paaiškino, kaip viskas iš 
tikrųjų buvo. Kiek Uodega bebūtų nekentusi Hacumomo, esu tikra, 
jog supratusi, kaip Hacumomo ją apgavo, nekentė jos dar labiau. 
Džiaugiausi, kad ji apgailestavo dėl savo elgesio su manimi, tad ne- 
trukus tapau viena iš jos mėgstamiausių mokinių. 


Nesakau, kad iš viso buvau apdovanota kokiais įgimtais gabumais 
šokiams ar kam kitam, bet iš tiesų buvau pasiryžusi atsidavusiai 
dirbti, kol pasieksiu savąjį tikslą. Nuo ano pavasario, kai gatvėje 
susitikau Pirmininką, nieko daugiau taip netroškau, kaip tik galimy- 
bės tapti geiša ir susirasti savo vietą pasaulyje. Dabar, kai Mameha 
suteikė man tą galimybę, ketinau pasiekti savo. Šešis mokslo mėne- 
sius jaučiausi tokia apkrauta pamokomis, darbais ir savo viltimis. 
Bet vėliau atradau būdų, kaip padaryti, kad viskas eitų sklandžiau. 
Pavyzdžiui, supratau, kaip mokytis groti šamizenu tada, kai bėgioji 
su pavedimais. Galvoje mokiausi dainų tol, kol ėmiau įsivaizduoti, 
kaip ranka turi pakilti prie kaklo ir kaip mediatoriumi perbraukti 
per stygas. Taigi pasidėjusi šamizeną ant kelių, galėjau pakankamai 
gerai sugroti dainą, net jei prieš tai grojau ją tik kartelį. Kai kas 
manė, kad išmokau visiškai nerepetuodama, bet aš mokiausi vaikš- 
čiodama Gijono gatvėmis. 

Kita gudrybė padėjo išmokti balades ir dainas, kurių mokėmės 
mokykloje. Nuo pat vaikystės galėdavau gerai prisiminti girdėtą me- 
lodiją. Nežinau kodėl, tai kažkokia keista mano savybė. Tad prieš 
eidama gulti užsirašydavau dainos žodžius. O atsibudusi, kol galva 
dar būdavo šviežia ir imli, net neatsikėlusi nuo gulto, perskaityda- 
vau juos. Paprastai to visiškai pakakdavo. Su muzika buvo kiek sun- 
kiau. Susigalvodavau vaizdus, kurie padėdavo man įsiminti melodi- 
ją. Pavyzdžiui, krintanti medžio šaka primindavo man būgną, per 
uolas tekantis upokšnis — aukšto tono šamizeno stygas. Įsivaizduo- 
davau dainą kaip kokį pasivaikščiojimą gamtoje. 

Bet, aišku, šokis man buvo svarbiausia. Ištisus mėnesius nau- 
dodavausi atrastomis gudrybėmis, bet čia jos neką tepadėjo. O vie- 
ną dieną Tetulė tiesiog pasiuto, kai išliejau arbatą ant jos žurnalo. 
Keisčiausia, kad tuo metu, kai ji pasisuko į mane, aš jos akivaizdoje 
galvojau apie įvairiausius dalykus. Baisiai nuliūdau pagavusi save, jog 
galvoju apie seserį, kuri buvo kažkur Japonijoje, bet be manęs, mąs- 
čiau ir apie motiną, kuri, kaip aš tikėjausi, dabar yra rojuje, ir apie 
tėvą, pardavusį mus ir panorusį nugyventi gyvenimo pabaigą vienat- 
vėje. Besisukant tokioms mintims, pajutau, kaip apsunksta mano 
kūnas. Užlipau laiptais į kambarį, kur mudvi su Moliūge miegoda- 
vome. Po Mamehos apsilankymo mūsų okijoje, Motina mane ten 
perkėlė. Užuot parkritusi ant tatamio kilimėlio ir pravirkusi, aš tik 
iškėliau ranką ir perbraukiau ja per krūtinę. Nežinau, kodėl šitaip 
pasielgiau, tai buvo šokio judesys, kurio mokėmės šįryt. Jis man 
pasirodė kažkoks liūdnas. Pagalvojau apie Pirmininką ir apie tai, kad 
mano gyvenimas bus kur kas geresnis, jei galėsiu pasikliauti tokiu 
žmogumi, kaip jis. Manosios rankos skrydis ore ir visa šios akimir- 
kos ramybė išreiškė liūdesį ir troškimą. Rankos perskrodė orą su 
didžiausiu šio judesio orumu. Ne kaip krintantis medžio lapas, o 
kaip laineris, skrodžiantis vandenyno bangas. Sakydama „orumas“ aš 
greičiausiai noriu pasakyti pasitikėjimas savimi arba tikrumas, kurio 
negali sugriauti vėjo gūsis ar banga. 

Tą popietę supratau vieną dalyką — apsunkus mano kūnui, aš 
galėjau judėti su dideliu orumu. Ir, kai įsivaizdavau Pirmininką, žvel- 
giantį į mane, mano judesiai tapo tokie jausmingi, kad kartais kiek- 
vienas judesys buvo kažkiokioje sąveikoje su juo. Galvos pasukimas, 
kad paklausčiau: „Kur gi mes praleisime dieną, Pirmininke?“, rankos 
ištiesimas ar vėduoklės išskleidimas. O, kai šokdama vėl ją susklei- 
džiau, pasakiau jam, kad nėra gyvenime nieko svarbesnio, kaip tik 
jį linksminti. 

SS tryliktas skyrius 


934 metų pavasarį, kai jau buvo prabėgę dveji mano mokslo me- 
tai, Hacumomo su Motina nusprendė, kad Moliūgei atėjo metas 
tapti pradedančiąja geiša. Aišku, man apie tai niekas nepasakė, 
nes Moliūgei buvo uždrausta kalbėtis su manimi, o Hacumomo su 
Motina nebūtų gaišusios laiko. Viską sužinojau tik tada, kai Moliūgė 
vieną ankstyvą popietę išėjo iš okijos ir pavakare grįžo pasidariusi 
jaunosios sesers šukuoseną, vadinamą momovare — „suskilęs persi- 
kas“. Jai įžengus į prieškambarį, pajutau nusivylimą ir pavydą. Ji 
niekada nežiūrėdavo man į akis ilgiau nei mirktelėjimas. Ji galbūt 
negalėjo nė pagalvoti, kokį poveikį man turės josios debiutas. Jos 
gražiai į kuodelį suimti plaukai, sušukuoti ant pakaušio, pavertė ją 
jauna moterimi, nors jos veidas liko toks pat vaikiškas. Metų metus 
mudvi su Moliūge pavydėdavome vyresnėms mergaitėms elegantiš- 
kai sutvarkytais plaukais. Na štai, dabar ir Moliūgė taps geiša, o tuo 
tarpu aš taip ir liksiu užnugaryje, ir net negalėsiu jos paklausti apie 
naująjį gyvenimą. 
Po to atėjo diena, kai Moliūgė apsivilko pradedančiosios geišos 
drabužiais ir kartu su Hacumomo nuėjo į Mizukio arbatinę apei- 
goms, po kurių jos taps seserimis. Nuėjo ir Motina su Tetule, o aš 

nebuvau pakviesta. Bet aš stovėjau kartu su jomis prieškambaryje, 
kol Moliūgė, lydima dviejų tarnaičių, nusileido laiptais žemyn. Ji 
vilkėjo puošnų juodą kimono su Nitos okijos ženklu ir violetinės 
aukso spalvos obį. Pirmąkart jos veidas buvo nugrimuotas baltai. 
Tikitės, jog ji turėtų didžiuotis ir gražiai atrodyti rausvai padažyto- 
mis lūpomis, bet man ji labiau rodės susirūpinusi. Jos žingsniai at- 
rodė sunkūs, pradedančiosios geišos regalijos — gremėzdiškos. Mo- 
tina įspraudė į Tetulės ranką fotoaparatą ir paliepė eiti laukan ir 
nufotografuoti, kaip pirmąkart Moliūgei ant nugaros bus įskeltos 
žiežirbos, kad neštų sėkmę. Mes susispaudusios likome prieškamba- 
ryje. Tarnaitės laikė Moliūgę už rankų, kol ji avėsi aukštus medinu- 
kus, vadinamus okobo. Pradedančiosios geišos juos visada avi. Mo- 
tina atsistojo Moliūgei už nugaros tokia poza, lyg ketintų skelti tit- 
nagą, nors šį darbą visada atlikdavo Tetulė arba kuri nors iš tarnai- 
čių. Nusifotografavus Moliūgė žingtelėjo kelis žingsnius ir sustojo, 
pasižiūrėjo atgal. Rodės, jog ji sako, kad apgailestauja, jog viskas 
šitaip išėjo. 

Į dienos pabaigą Moliūgė jau buvo žinoma jos naujuoju geišos 
vardų Hacumijo. „Hacu“ kilo iš Hacumomo, bet net tada, kai atro- 
dė, jog Moliūgės vardas, kylantis iš tokios garsios geišos, kaip Ha- 
cumomo, turėtų jai padėti, atsitiko kitaip. Vos keletas žmonių te- 
žinojo jos geišos vardą, visi paprasčiausiai, kaip kad mes, ją vadino 
Moliūge. 


Karštai troškau papasakoti Mamehai apie Moliūgės debiutą, bet ji 
tomis dienomis buvo labiau užsiėmusi, nei įprastai. Jos dana prašy- 
mu, ji dažnai važiuodavo į Tokiją, todėl mes nesimatėme kokius 
šešis mėnesius. Prabėgo dar kelios savaitės, kol pagaliau ji turėjo 
laiko ir pasikvietė mane. Man įėjus vidun, tarnaitė atsiduso, po aki- 
mirkos pasirodžiusi Mameha irgi giliai atsiduso. Negalėjau suprasti, 
kas gi nutiko. Ir, kai atsiklaupiau nusilenkti ir pasakyti Mamehai, 
kokia garbė vėl ją matyti, ji visiškai nekreipė dėmesio. 

— Viešpatie, Tacumi, ar iš tiesų prabėgo šitiek laiko? — krei- 
pėsi ji į tarnaitę. — Aš vos ją beatpažįstu. 

— Malonu tai iš jūsų girdėti, ponia, — atsakė Tacumi. — Jau 
buvau pamaniusi, kad nusilpo mano akys! 

Stebėjausi, apie ką gi jos čia šnekasi. Per pastaruosius šešis 
mėnesius, kai mes nesimatėme, aš pasikeičiau labiau, nei galėjau 
įsivaizduoti. Mameha liepė pasukti galvą tai ten, tai šen ir be per- 

stojo kartojo: „Viešpatie, ji jau beveik moteris!“ Vienu momentu 
Tacumi pastatė mane ir, pakėlusi mano rankas, perbraukė delnu per 
juosmenį ir klubus, po to tarė: „Jokių abejonių, kimono tau tiks 
taip, kaip kad kojinė atitinka pėdą“. Esu tikra, kad ji tai pasakė kaip 
komplimentą, nes sakydama šiuos žodžius, atrodė labai maloni. 

Galiausiai Mameha paprašė Tacumi vestis mane į galinį kam- 
barį ir apvilkti tinkamu kimono. Atėjau apsirengusi melsvai baltais 
medvilniniais marškiniais, kuriais šįryt vilkėjau mokykloje, bet da- 
bar Tacumi perrengė mane tamsiai mėlynu šilkiniu kimono su gel- 
tonos ir raudonos spalvos karietos ratų raštu. Šis kimono nebuvo 
pats gražiausias, kokį galėtumėte pamatyti, bet, pažvelgusi į veidro- 
dį, kai Tacumi man rišo obį, pamaniau, kad jei ne tiesūs plaukai, 
mane palaikytų pradedančiąja geiša, einančia į pobūvį. Žengdama į 
kambarį jaučiau pasididžiavimą, nes tikėjausi, jog Mameha ir vėl 
atsidus. Bet ji tik atsistojusi išsitraukė iš rankovės nosinaitę ir pa- 
traukė durų link, kur įsispyrusi į lakuotus zori, atsigręžė ir per petį 
paklausė: 

— Na, ar eini? 

Neturėjau nė menkiausio supratimo, kur gi mes einame, bet 
virpėjau iš susijaudinimo, kad būsiu pastebėta kartu su Mameha. 
Tarnaitė ištraukė porą pilkų lakuotų zori. Apsiaviau ir nusekiau pas“ 
kui Mamehą laiptais. Mums išėjus į gatvę, pagyvenusi moteris nu- 
silenkė Mamebhai, o vėliau pasisuko, kad nusilenktų man. Nežinojau 
nė ką manyti, nes beveik niekas gatvėje manęs nepastebėdavo. Sau- 
lė spigino tiesiai į akis, ir negalėjau įžiūrėti, ar aš ją pažįstu. Aš taip 
pat jai nusilenkiau, ir po akimirkos ji jau buvo dingusi. Pamaniau, 
gal ten buvo kuri iš mano mokytojų, bet tada, neprabėgus nė mi- 
nutei, nutiko tas pats. Šį kartą nusilenkė jauna geiša, kuria dažnai 
žavėdavausi, bet ji nė nepasižiūrėdavo mano pusėn. 

Mes žingsniavome gatve, ir vos ne kas antras praeivis užkalbin- 
davo Mamehą arba jai nusilenkdavo, po to linkteldavo ir man, o 
kartais net nusilenkdavo. Keletą kartų ir aš pati stapteldavau ir nu- 
silenkdavau, bet dėl to aš atsilikdavau nuo Mamehos. Ji matė, su 
kokiais sunkumais aš susiduriu, tad nusivedė mane į nuošalią alėją 
parodyti, kaip dera vaikščioti. Ji paaiškino, jog mano bėda, kad ne- 
mokėjau eiti taip, kad viršutinė mano kūno dalis judėtų atskirai nuo 
apatinės. Kai reikėdavo kam nusilenkti, aš sustodavau. „Žingsnio 
sulėtinimas yra pagarbos ženklas“, — aiškino ji. — „Kuo lėčiau ei- 
ni, tuo daugiau pagarbos. Sustoti privalai tik norėdama nusilenkti 
savo mokytojoms, bet dėl kitų sulėtink žingsnį tik tiek, kiek reikia, 

nes kitaip niekada niekur nesuspėsi. Kai gali, eik mažais tolygiais 
žingsneliais, kad kimono apačia siūbuotų. Einant moteriai turi susi- 
daryti įspūdis, kad raibuliuoja bangos.“ 

Mokiausi vaikščiodama krantine pirmyn atgal ir žiūrėdama, ar 
mano kimono reikiamai siūbuoja. Kai Mameha liko manimi paten- 
kinta, patraukėme toliau. 

Kaip pastebėjau, buvo du pasisveikinimo būdai. Jei eidavome 
pro jauną geišą, ji paprastai sulėtindavo žingsnį arba sustodavo ir 
žemai nusilenkdavo Mamehai, į tai Mameha atsakydavo maloniu 
žodžiu ar linktelėjimu. Tada jaunoji geiša pažvelgdavo į mane ir vos 
žymiai nusilenkdavo, į tai aš atsakydavau kur kas žemesniu nusilen- 
kimu, nes visos sutiktos moterys buvo vyresnės už mane. Jei sutik- 
davome vidutinio ar senyvo amžiaus moterį, Mameha beveik visuo- 
met nusilenkdavo pirmoji, moteris atsakydavo pagarbiu, bet ne to- 
kiu žemu nusilenkimu. Tada jos nužvelgdavo mane nuo galvos iki 
kojų ir nežymiai linkteldavo. O aš atsakydavau nusilenkdama kiek 
įmanoma žemiau ir galėdavau tai padaryti nesustodama. 

Tą popietę papasakojau Mamehai apie Moliūgės debiutą ir, lai- 
kui bėgant, tikėjausi, jog ji pasakys, kad atėjo metas ir man tapti 
pradedančiąja geiša. Bet prabėgo pavasaris ir vasara, o ji vis tylėjo. 
Jaudinantis Moliūgės gyvenimas stipriai skyrėsi nuo manojo: pamo- 
kos, namų ruoša ir kelios popietės per savaitę po penkiolika dvide- 
šimt minučių, praleistų su Mameha. Kartais aš sėdėdavau pas ją, o 
ji man pasakodavo, ką jos nuomone privalau žinoti, bet dažniausiai 
ji apvilkdavo mane savo kimono ir vedžiodavosi po Gijoną. Eidavo- 
me tvarkyti reikalų arba pas jos būrėją ar perukų gamintoją. Jei 
lydavo ir ji neturėdavo reikalų, mes su lakuotais skėčiais vaikštinė- 
davome iš vienos parduotuvės į kitą, norėdamos sužinoti, kada bus 
gauta nauja parfumerijos siunta iš Italijos arba kada bus baigtas tai- 
syti kimono, nors visai nebuvo planuota, kad jis turėtų būti sutai- 
sytas kitą savaitę. 

Iš pradžių maniau, jog Mameha vedasi mane kartu, kad galėtų 
pamokyti tokių dalykų, kaip taisyklinga laikysena, nes ji nuolat vė- 
duokle tapšnodavo man per nugarą, kad nesikuprinčiau, arba kaip 
elgtis tarp žmonių. Rodės, jog Mameha pažįsta visus. Ji visada šyp- 
sodavosi ar pasakydavo ką malonaus net ir jaunesnėms tarnaitėms. 
Ji žinojo, kad dėl savo pripažinimo turi būti dėkinga šiems gerai apie 
ją galvojantiems žmonėms. Bet vieną dieną mums beišeinant iš kny- 
gyno, žaibo greitumu suvokiau, ko ji iš tikrųjų siekia. Ji neturėjo 
jokių ketinimų eiti į tą knygyną, pas perukų gamintoją ar prekiauto- 

ją raštinės reikmenimis. O ir pavedimai nebuvo tokie jau svarbūs, 
be to, ji visada gali pasiųsti vieną iš tarnaičių. Ji vaikščiojo su rei- 
kalais tik tam, kad žmonės Gijone matytų mudvi kartu. Ji atidėliojo 
mano debiutą, kad kiekvienas turėtų laiko atkreipti dėmesį į mane. 


Vieną saulėtą spalio popietę mudvi vaikštinėjome Širakavos upelio 
krantine ir stebėjome, kaip sukdamiesi į vandenį krinta vyšnių lapai. 
Daugybė žmonių sukiojosi čia dėl tos pačios priežasties. Ir, aišku, 
kaip ir reikėjo tikėtis, visi sveikinosi su Mameha ir manimi. 

— Ar nemanai, kad tampi pakankamai žinoma? — pasidomėjo 
ji. 

— Manau, daugelis pasiveikintų ir su avimi, einančia šalia Ma- 
mehos-san. 

— Su avimi..., — tarė ji. — Būtų įdomu. Bet aš iš tiesų gir- 
dėjau daugybę žmonių klausinėjant apie pilkaakę mergaitę. Jie ne- 
žino, kuo tu vardu, bet tai ir neturi reikšmės. Juk tu vis tiek nebe- 
būsi Čijo. 

— Ar Mameha-san nori pasakyti... 

— Noriu pasakyti, jog šnekėjausi su Vaza-san (toks buvo jos 
būrėjo vardas), ir jis nusprendė, kad lapkričio trečioji — tinkama 
diena tavo debiutui. 

Mameha stabtelėjo ir pasižiūrėjo į mane. Stovėjau tarsi stabo 
ištikta, o mano akys išsiplėtė didumu sulig ryžių paplotėliais. Aš 
nesušukau ir nesuplojau rankomis, bet buvau tokia sužavėta, kad 
nebegalėjau pratarti nė žodžio. Galiausiai nusilenkiau Mamehai, kad 
padėkočiau. 


— Tu būsi puiki geiša, — tarė ji, — ir būsi dar puikesnė, jei 
į savo žvilgsnį įdėsi mintį. 

— Aš išvis nieko nesakysiu akimis, — pasakiau aš. 

— Jos — išraiškingiausia moters kūno dalis, ypač tavuoju at- 


veju. Sutok, aš tau parodysiu. 

Mameha užėjo už kampo, palikdama mane vieną tuščioje alė- 
joje. Po akimirkos išėjo iš už jo ir ėmė sekti paskui, nukreipdama 
akis vienon pusėn. Man susidarė įspūdis, kad ji bijo to, kas gali 
nutikti, jei ji pasižiūrės į mane. 

— Jei būtum vyras, — tarė ji, — ką gi tu pamanytum? 

— Pamanyčiau, kad jūs taip stengiatės manęs išvengti, jog ne- 
galėjote galvoti apie nieką kitą. 

— O gal aš paprasčiausiai žiūrėjau į lietaus sroves palei namų 
pamatus? | 

— Net jei ir žiūrėjot į juos, atrodė, kad vengiate pažvelgti į 
mane. 

— Būtent tai aš tau ir sakiau. Mergina nuostabiu profiliu nie- 
kuomet atsitiktinai nepasiųs vyriškiui klaidingos žinutės. Bet kas 
dėl tavęs, tai vyrai atkreips dėmesį į tavąsias akis ir įsivaizduos, kad 
siunti jiems kokią žinutę, nors tu to ir nedarai. Na, žiūrėk dar kartą. 

Mameha vėl užėjo už kampo ir šįkart pasirodė nuleidusi akis 
žemyn, ir kažkaip svajingai žengdama, priartėjo prie manęs. Jos akys 
trumpam pakilo ir pažvelgė į manąsias. Turiu pasakyti, kad nuo jos 
žvilgsnio mane tarsi elektra nupurtė. Vyro vietoj pamanyčiau, kad 
akimirksniui prasiveržė jos jausmai, kuriuos ji iš paskutiniųjų sten- 
gėsi nuslėpti. 

— Jei aš savo niekuo neišsiskiriančiomis akimis galiu išreikšti 
tuos dalykus, — tarė ji, — pagalvok, kiek pasakyti gali tu savosio- 
mis. Nenustebčiau, jei galėtum priversti vyrą apalpti tiesiog gatvėje. 

— Mameha-san' — pasakiau aš, — jeigu turėčiau galios pri- 
versti vyrą apalpti, esu tikra, jog tai žinočiau. 

— Stebiuosi, kad nežinai. Susitarkime, jog debiutui būsi pasi- 
rengusi tada, kai išmuši vyrą iš vėžių akies mirktelėjimu. 

Aš taip troškau to debiuto, kad net jei Mameha būtų pasakiusi 
žvilgsniu išversti medį, būčiau pabandžiusi. Pasiteiravau, ar ji malo- 
nėtų eiti su manimi, kol aš išbandysiu savo jėgas su keliais vyriš- 
kiais. Mano pirmasis bandymas vyko su tokiu seniu, jog rodės, kad 
jo kimono pripūstas. Jis labai lėtai žingsniavo gatve, pasiremdamas 
lazdele. Jo akiniai buvo išteplioti, tad nebūčiau nustebusi, jei jis 
būtų atsitrenkęs į namo kampą. Jis visiškai manęs nepastebėjo, tad 
patraukėme toliau Šijo alėja. Netrukus pamačiau du verslininkus 
vakarietiškais kostiumais, bet ir su jais ne ką daugiau tepasisekė. 
Manau, jie pažinojo Mamehą arba pamanė, jog ji gražesnė, kaip ten 
bebūtų, jie nuo jos nenuleido akių. 

Jau buvau bepasiduodanti, kai pastebėjau maždaug dvidešimt- 
metį restorano pasiuntinuką, nešantį padėklą su priešpiečių dėžutė- 
mis. Tais laikais keletas Gijono restoranų priimdavo užsakymus, ir 
po pietų pasiuntinukai surinkdavo tuščias dėžutes. Paprastai jos bū- 
davo supakuotos, kad būtų patogiau nešti, ar pririštos prie dviračio. 
Nežinau, kodėl šis jaunuolis nešėsi padėklą. Kaip ten bebūtų, jis ėjo 
priešais, pusiau užstodamas man kelią. Pastebėjau, kad Mameha žiū- 
ri tiesiai į jį, o tada tarė: 

— Priversk jį iš rankų išmesti padėklą. 

Dar nespėjus man susivokti, ar ji nejuokauja, ji pasuko į gatvės 
pakraštį ir dingo. 

Nemaniau, kad keturiolikmetė ar kokio kito amžiaus moteris 
galėtų priversti jaunuolį išmesti padėklą. Man atrodo, kad taip nu- 
tinka tik filmuose ar romanuose, bet atkreipiau dėmesį į du daly- 
kus. Visų pirma, vaikinas jau ir taip spoksojo į mane, kaip alkanas 
katinas į pelę, antra, daugelyje Gijono gatvių nėra šaligatvių bordiū- 
rų, o šioje buvo, ir pasiuntinukas ėjo netoli jų. Jei galėčiau prasi- 
sprausti taip, kad jis žengtų ant šaligatvio ir sukluptų ant bordiūro, 
gal jis ir nenulaikytų padėklo. Ėmiau žiūrėti tiesiai sau po kojomis 
ir tada pabandžiau pakartoti, ką prieš kelias minutes buvo rodžiusi 
Mameha. Lėtai pakėliau akis, kol jos trumpam susitiko su jaunuolio 
žvilgsniu, o tada staigiai nusukau jas į šalį. Po kelių žingsnių pakar- 
tojau. Bet šįkart jis žvelgė taip įdėmiai, kad tikriausiai visai pamiršo 
apie padėklą, juolab apie šaligatvio bordiūrą. Kai mudu priartėjome 
viens prie kito, aš pakeičiau kryptį ir ėmiau lėtai jį spausti, kad 
negalėtų prasilenkti su manimi, neužmynęs ant šaligatvio bordiūro. 
Tada pažvelgiau tiesiai jam į akis. Jis stengėsi pasitraukti man iš 
kelio, ir, kaip ir tikėjausi, jo kojos nuslydo nuo bordiūro ir jis par- 
griuvo, o priešpiečių dėželės išbiro ant šaligatvio. Negalėjau sulaiky- 
ti juoko! Džiaugiuosi, kad jis irgi prapliupo kvatoti. Padėjau jam 
susirinkti dėžutes ir vos vos nusišypsojau. Jis žemai nusilenkė, kaip 
joks vyras dar nebuvo man nusilenkęs, ir nuėjo sau. 

Po akimirkos susitikau Mamehą, stebėjusią mus. 

— Dabar, manau, esi kaip reikiant pasirengusi. — Tarusi tai, 
nusivedė mane pagrindine alėja į Vazos-san butą. Vaza-san buvo jos 
būrėjas ir turėjo pasakyti palankias dienas įvykiams, nuvesiančias 
mane į debiutą, tokius, kaip apsilankymas šventykloje, kur paskelb- 
siu savo ketinimus dievams, ar kada pirmąkart pasidaryti šukuoseną 
ir rengti ceremoniją, paskelbsiančią mudvi su Mameha seserimis. 


. 


Visą naktį nesudėjau bluosto. Atėjo tai, ko taip ilgai troškau. Oi, 
kaip suka skrandį! Nuo minties, kad vilkėsiu puošniais drabužiais, 
kuriais visada žavėdavausi, ir pasirodysiu vyriškių pilname kambary- 
je, man sudrėko delnai. Kaskart vos tik pagalvojus apie tai, jusdavau 
nerimą, apimantį nuo kelių iki pat krūtinės. Įsivaizduodavau save 
arbatinėje, praveriančią duris į tatamio kambarį. Vyrai pasisuko, no- 
rėdami pažvelgti į mane, ir, žinoma, aš tarp jų pamačiau Pirmininką. 

Kartais įsivaizduodavau kambaryje jį vieną, ne vilkintį vakarietišku 
kostiumu, o japoniškais drabužiais, kuriais apsirengę vyrai ateina 
pailsėti. Glotniose kaip medis rankose jis laikė stiklą sakei, ir labiau 
už viską pasaulyje norėjau jį pripilti, kad vėl, kaip kadaise, pajusčiau 
Pirmininko žvilgsnį. 

Man tebuvo vos keturiolika, bet atrodė, jog nugyvenau du gy- 
venimus. Naujasis gyvenimas dar tik prasidėjo, nors senasis jau prieš 
kurį laiką buvo pasibaigęs. Prabėgo keleri metai nuo tada, kai gavau 
liūdną žinią apie savo tėvus, ir stebėjausi, kaip nuo to laiko pasikeitė 
mano mąstymas. Mes puikiai įsivaizduojame žiemą, net jei ji trunka 
vos vieną dieną: medžiai apsigaubė sniego skraiste, bet atėjus pava- 
sariui, jie neatpažįstamai pasikeis. Tada dar nesuvokiau, kad šitaip 
nutinka ir mums. Kai sužinojau naujieną apie savo šeimą, apsigau- 
biau sniego skara, bet, kai atsileido speigai, atsiskleidė naujas gam- 
tovaizdis, kurio iki šiol net neįsivaizdavau. Nežinau, ar jums padarys 
kokį įspūdį, bet debiuto išvakarėse mano sąmonė buvo tarsi sodas, 
kuriame ką tik iš žemės ėmė dygti gėlės, tad dar neįmanoma pasa- 
kyti, kokios gi jos bus. Buvau labai susijaudinusi, ir mano sąmonės 
sode stovėjo statula — geišos, kuria norėjau tapti, įvaizdis. 

SS  keturioliktas skyrius 


irdėjau sakant, kad savaitė, kurią mergaitė rengiasi tapti geiša, 
panaši į laiką, kai vikšras virsta drugeliu. Žavus palyginimas, 
bet kalbant apie manąjį gyvenimą, aš tikrai neįsivaizduoju, kodėl 
kažkas jį sugalvojo. Juk vikšras teturi nusiverpti kokoną ir po to ten 
kurį laiką snausti, tuo tarpu aš niekada neturėjau labiau sekinančios 
savaitės. Pirmas žingsnis — sušukuoti plaukus tradiciniu pradedan- 
čiųjų geišų „suskilusio persiko“ stiliumi, kurį jau minėjau. Tais lai- 
kais Gijone buvo gana daug kirpėjų. Mamehos kirpėjas dirbo siau- 
bingai perpildytame kambaryje, tiesiai po ungurių restoranu. Pra- 
laukiau beveik dvi valandas tarp šešių ar aštuonių geišų, klūpančių 
tiesiog ant laiptų, kol atėjo mano eilė. Apgailestaudama turiu pažy- 
mėti, jog neplautų plaukų smarvė buvo tiesiog nepakeliama. Sudė- 
tingos tų laikų geišų šukuosenos reikalaudavo daug pastangų ir išlai- 
dų, tad niekas neidavo pas kirpėją dažniau, nei kartą per savaitę, per 
tą laiką net ir kvepalai mažai ką bepadėdavo. 

Kai pagaliau atėjo mano eilė, kirpėjas nusivedė mane prie di- 
džiulės kriauklės ir pastatė tokioje keistoje pozoje, kuri privertė ma- 
ne nusistebėti, ar tik jis neketina nukirsti man galvos. Tada užpylė 
ant plaukų šilto vandens ir ėmė trinkti ją muilu. Tai, ką jis darė 

mano skalpui labiau priminė darbininką, kauptuku purenantį lauką. 
Žvelgdama į praeitį, tik dabar supratau, kodėl pleiskanos yra toks 
didžiulis geišų vargas. Yra tik keli dalykai nepatrauklesni ir nevaly- 
vesni. Kirpėjas turėjo kuo geriausių ketinimų, bet man taip skaudė- 
jo, jog iš skausmo vos nepuoliau į ašaras. Galiausiai jis man patarė: 
„Nagi, drąsiau, verk, jei nori. Kaip manai, kodėl aš tave palenkiau 
virš kriauklės!“ 

Jo supratimu, tai buvo sąmojinga, nes po šių žodžių jis ėmė 
kvatoti. 

Kai jo manymu jau buvo gana draskyti mano skalpą, jis paso- 
dino mane ant kilimėlio, ir medinėmis šukomis rovė man plaukus 
tol, kol nuo pasipriešinimo ėmė skaudėti kaklo raumenis. Pagaliau 
patenkintas savimi, jog nebeliko kaltūnų, įtrynė mano plaukus ka- 
melijų aliejumi, kuris suteikė jiems blizgesį. Buvau bepradedanti 
manyti, kad blogiausia jau praeityje, bet jis paėmė vaško gabalą. 
Turiu prisipažinti, kad plaukai, sutepti kamelijų aliejumi ir lygintuvu 
ištirpintas vaškas — tikrai sunkiai suderinami dalykai. Tai daug pa- 
sako, kokie esame civilizuoti: jauna mergaitė geranoriškai leidžia su- 
augusiam vyrui trinti jai į plaukus vašką ir nedaro nieko kito, tik 
tyliai sau verkšlena. Jei pabandytumėte šitaip pasielgti su šunimi, jis 
taip jums įkąstų, kad vargu ar tiek jį ir tematytumėte. 

Kai mano plaukai buvo tolygiai nuvaškuoti, kirpėjas sušukavo 
juos ant pakaušio ir susuko kuodelį, panašų į pagalvėlę. Pažvelgus iš 
nugaros tame kuode matėsi plyšys, lyg jis būtų perskeltas pusiau. Iš 
čia ir kilęs šukuosenos pavadinimas „suskilęs persikas“. 

Nors šią šukuoseną nešiojau daugelį metų, niekada nebuvo at- 
ėjusi į galvą viena mintis. Kuodas, kurį pavadinau „pagalvėle“ susu- 
kamas ant audinio. Ten, kur kuodas skyla, audinys būna matomas. 
Jis gali būti bet kokios spalvos, bet pradedančiųjų geišų po tam 
tikro jų gyvenimo momento galiausiai būna raudonas. 

— Daugelis tų jaunų mergyčių nė nenutuokia, kokia provokuo- 
janti yra „skilusio persiko“ šukuosena! Įsivaizduok, sukiojiesi apie 
pradedančiąją geišą, svajodamas apie įvairiausius nepadorius daik- 
tus, kuriuos norėtum su ja padaryti, o tada ant jos galvos pamatai 
tą skilusio persiko formą su raudona dėme plyšyje... Ką tu pagal- 
votum? 

Na, aš nieko nepagalvočiau, taip jam ir pasakiau. 

— Tu nepasiduodi vaizduotei! — tarė jis. 

Po akimirkos aš viską supratau ir taip paraudau, jog šis ėmė 
juoktis. 

Grįžtant į okiją, man neberūpėjo, jog mano skalpas tarsi puodžiaus 
išraižytas molis. Kas kart pamačiusi save parduotuvių vitrinose, jau- 
čiausi, jog su manimi jau reikia skaitytis. Jau nebebuvau mergaitė, 
buvau jauna moteris. Parėjusi į okiją, turėjau pasirodyti Tetulei, ši 
visaip mane gyrė. Netgi Moliūgė negalėjo atsispirti ir, žavėdamasi, 
iš visų pusių apžiūrėjo mane. Jei būtų sužinojusi Hacumomo, būtų 
siaubingai įsiutusi. O ką manote, kokia buvo Motinos reakcija? Ji 
pasistiebė, kad geriau matytų, nes aš jau buvau kiek aukštesnė už 
ją, ir tada nusiskundė, kad geriau jau būčiau ėjusi pas Hacumomo 
kirpėją, o ne pas Mamebhos. 

Iš pradžių visos jaunos geišos didžiuojasi savo šukuosena, bet 
jau po keturių penkių dienų ima nekęsti. Suprantate, jei kirpėjo 
išsekinta mergina parėjo namo ir trumpam prigulė ant pagalvėlės 
nusnūsti, kaip kad darydavo anksčiau, jos plaukų forma suirs. Ir vos 
tik nubudusi, ji ir vėl turės eiti pas kirpėją. Todėl jauna geiša privalo 
išmokti miegoti kitaip. Ji nebemiega ant įprastos pagalvės, o ant 
takamakuros, apie kurią jau pasakojau anksčiau. Ji ne tiek panaši į 
pagalvę, kiek į lopšį kaklui. Dauguma jų prikimštos spalių, bet nuo 
to nė kiek nelengviau. Jausmas toks lyg būtumėte pasidėję akmenį. 
Gulite sau ant gulto, jūsų šukuosena kabo ore, ir jūs manote, jog 
viskas gerai. Bet taip yra tik kol užmiegate. Nubudusi suprasite, kad 
jūsų galva kažkokiu būdu atsidūrė ant kilimėlio, o šukuosena tokia, 
lyg niekada nebūtumėte gulėjusi ant aukštosios pagalvės. Tetulė pa- 
dėjo man to išvengti. Ji padėjo padėklą su ryžių miltais. Ir jei tik 
man miegant galva nusvirdavo, plaukai atsidurdavo miltuose, šie pri- 
lipdavo prie vaško ir šukuosenos kaip nebūta. Buvau mačiusi, kaip 
Moliūgė praėjo šias kančias. Dabar atėjo mano eilė. Kurį laiką nu- 
budusi ryte su sugadinta šukuosena turėdavau iš naujo laukti eilėje 
pas kirpėją ir vėl iškentėti visas kančias. 


Paskutinę savaitę prieš debiutą kiekvieną popietę mane aprengdavo 
geišos regalijomis ir versdavo vaikščioti pirmyn atgal okijos korido- 
riumi, kad sutvirtėčiau. Iš pradžių vos tegalėjau paeiti, bijojau, kad 
galiu nuvirsti atgal. Jaunos moterys, mergaitės rengiasi kur kas įman- 
triau, negu pagyvenusios. Apdarai šviesesnių spalvų, išvaizdesni au- 
diniai, taip pat ir daug ilgesnis obis. Suaugusi moteris rišasi obį iš 
nugaros vadinamuoju „būgno mazgu“, nes jis savo forma primena 
nedidelę dėžutę ir jam nereikia daug audinio. Bet mergina, jaunesnė 

nei dvidešimties, obį rišasi madingai. Pradedančioji geiša laikosi dra- 
matiškiausios mados — darar-obi, t.y „kabantis obis“, surištas 
aukštai, beveik ant pečių ir siekiantis grindis. Nesvarbu, kokio švie- 
sumo kimono medžiaga, obis vistiek turi būti šviesesnis. Kai prade- 
dančioji geiša eina gatve priešais jus, pastebite ne kimono, jo tesi- 
mato vos kraštelis prie pat pečių, o jos akinančiai šviesų obj. Norint 
pasiekti tokio efekto, obis turi būti toks ilgas, kad ištiesus jį, būtų 
per visą kambarį. Bet obį dėvėti sunku ne tiek dėl ilgio, kiek dėl 
svorio, nes beveik visada jis būna padarytas iš sunkaus šilko brokato. 
Audinį net sunku užnešti laiptais, tad galite įsivaizduoti, kaip reikia 
vilkėti — drūtas kaspinas spaudžia jus per pusę, tarsi kokia baisi 
gyvatė, ir sunkus audinys tįsi jums už nugaros, jaučiatės taip, lyg kas 
būtų prikabinęs jums rąstą. 

Dar blogiau, ir pats kimono yra sunkus, su ilgomis sunkiomis 
rankovėmis. Ne, ne tokiomis, kurios nutįsusios velkasi žeme. Turbūt 
pastebėjote, jei moteris, vilkinti kimono, ištiesia rankas, audinys po 
rankovėmis kabo tarsi kokia kišenė. Ši, maišą primenanti kišenė, 
vadinama furi, ir yra ilgoji pradedančiosios geišos kimono dalis. Ji 
gali vilktis žeme, jei mergina nebus atsargi, o kai ji šoka, ji tikrų 
tikriausiai suklups ant rankovės, jei jos daug kartų neapvynios apie 
dilbį. 

Po daugelio metų žymus Kijoto universiteto mokslininkas, kar- 
tą būdamas labai girtas, apie pradedančiųjų geišų rūbus pasakė žo- 
džius, kurių niekada nepamiršiu: „Centrinės Afrikos mandrilas lai- 
komas ryškiausiu primatu, — tarė jis, — bet aš tikiu, jog prade- 
dančioji Gijono geiša yra ryškesnis už kitus primatas!“ 


Pagaliau atėjo diena, kai mudvi su Mameha turėjome atlikti apeigas, 
susiesiančias mus seserų saitais. Išsimaudžiusi anksti ryte, likusią 
ryto dalį rengiausi. Tetulė padėjo man užsidėti paskutinius grimo ir 
šukuosenos štrichus. Dėl vaško ir grimo ant mano odos rodės, jog 
mano veidas visiškai bejausmis, kaskart palietusi skruostą jutau tik 
neaiškų spūstelėjimą. Aš tiek kartų jį liečiau, jog Tetulė turėjo at- 
naujinti mano grimą. Tyrinėjau savo atvaizdą veidrodyje, ir atsitiko 
keisčiausias dalykas. Suvokiau, kad tai aš pati klūpau prie grimo 
stalelio, bet į mane žvelgė kažkokia nepažįstamoji. Ištiesiau ranką, 
kad paliesčiau ją. Ji buvo su nuostabiu geišos grimu. Ant balto veido 
žydėjo raudonos lūpos, ir rausvi skruostai. Jos plaukai išpuošti šil- 
kinėmis gėlėmis ir ryžių šakelėmis. Ji vilkėjo oficialų juodą kimono 

su Nitos okijos ženklu. Kai pagaliau prisiverčiau atsistoti, nuėjau į 
koridorių, kur su nuostaba žvelgiau į veidrodį, kuriame mačiau 'save 
visu ūgiu. Nuo mantijos siūlės iki mano marškinių apačioje prie 
šlaunies išsiuvinėto drakono. Jo kudlos buvo išaustos iš gražių la- 
kuotų rausvų siūlų, nagai ir dantys — sidabriniai, o akys auksinės, 
iš tikrų tikriausio aukso. Nebegalėjau sulaikyti ašarų, besikaupiančių 
akyse. Turėjau žiūrėti tiesiai, kad jos neriedėtų skruostais. Prieš iš- 
eidama iš okijos pasiėmiau Pirmininko dovanotą nosinaitę ir užsiki- 
šau ją už obio. 

Tetulė palydėjo mane į Mamehos butą, kur aš išreiškiau Ma- 
mehai visą savo dėkingumą ir prižadėjau ją gerbti. Tada visos trys 
patraukėme į Gijono šventyklą, kur mudvi su Mameha suplojome 
rankomis ir paskelbėme dievams, kad netrukus tapsime seserimis. 
Meldžiau jų palankumo ateityje ir užsimerkusi dėkojau, kad išpildė 
mano norą tapti geiša, išsakytą prieš trejus su puse metų. 

Apeigos turėjo įvykti Ičirikio arbatinėje, žinomiausioje arbati- 
nėje visoje Japonijoje. Ji turi savo istoriją, susijusią su garsiu samu- 
rajumi, kuris 1700 metais slėpėsi joje. Jei jums teko girdėti istoriją 
apie keturiasdešimt septynis Roninus??, kurie atkeršijo už savo šei- 
mininko mirtį, o tada nusižudė. Jų lyderis buvo pasislėpęs Ičirikio 
arbatinėje ir kūrė keršto planus. Dauguma pirmos klasės arbatinių 
nuo gatvės nematomos, na, gal tik jų įėjimai. Bet Ičiriki buvo taip 
gerai matoma, kaip kad obuolys ant obels. Ji buvo prie žymiojo Šijo 
alėjos kampo, apsupta abrikoso spalvos sienos su čerpių stogeliu. 
Man ji atrodė lyg kokie rūmai. 

Arbatinėje prie mūsų prisijungė kitos dvi jaunesniosios Mame- 
hos seserys ir Motina. Kai visos perėjome sodą, tarnaitė įvedė mus 
į išorinį prieškambarį, po to nuvedė ilgu vingiuotu koridoriumi į 
nediduką galinį tatamio kambarėlį. Niekada iki šiol nebuvau buvusi 
tokioje puikioje aplinkoje. Kiekvienas puošnus medžio gabalėlis tie- 
siog blizgėjo, kiekviena tinkuota siena buvo tobulai glotni ir lygi. 
Užuodžiau sausą kurojaki aromatą. Degantis smilkalas — tai kve- 
palai, pagaminti iš sudegusio medžio, sutrinto į pilkas dulkes. "Tai 
buvo labai senamadiška. Net ir Mameha, kuri šiaip jau buvo tradi- 
ciškiausia geiša, ir ji rinkdavosi kažką labiau vakarietišką. Bet kuro- 
jaki ėjo iš kartos į kartą, ir iki šiol buvo naudojamas Ičirikije. Dar 
ir dabar turiu truputį tų pelenų, laikau juos mediniame buteliuke ir 
kvepindama juos vėl grįžtu į tuos laikus. 


26 Roninas .— didikui nebepavaldus samurajus. 

Apeigos, kuriomis rūpinosi Ičirikio šeimininkė, tetruko vos de- 
šimt minučių. Tarnaitė įnešė padėklą su keliais sakės puodeliais, ir 
mudvi su Mameha kartu išgėrėme. Nugėriau iš indo tris gurkšnelius 
ir padaviau jį Mamehai, ji taip pat nugėrė tris gurkšnelius. Taip 
gurkštelėjome iš visų trijų puodelių, ir viskas buvo baigta. Nuo tos 
akimirkos nebebuvau Čijo. Aš tapau pradedančiąja geiša Seijuri. Pir- 
mąjį mėnesį pradedančioji vadinama „naujoke“ ir be savo vyresnio- 
sios sesers negali šokti ar linksminti. Ji daugiau stebi ir mokosi. O 
kas dėl manojo vardo Seijuri, tai Mameha su savo būrėju ilgai jį 
rinko. Svarbu ne vien tik skambesys, bet ir hieroglifų reikšmė. To- 
dėl yra keli rašymo būdai — laimingas ir nelaimingas brūkšnių skai- 
čius. Mano naujasis vardas kilo iš „sei“ — kartu, „ju“ — gaidžio 
zodiako ženklas, subalansuosiantis mano asmenybę, ir „ri“ — reiš- 
kiantis supratingumą. Visi variantai su Mamehos vardo skiemenimis 
būrėjo paskelbti kaip niekam tikę. 

Maniau, jog Seijuri gražus vardas, bet jaučiausi kiek keistokai, 
kad nebesu Čijo. Po apeigų perėjome į kitą kambarį priešpiečių, 
pavadintų „raudonieji ryžiai“, nes buvo pagaminti iš ryžių su raudo- 
nomis pupelėmis. Aš, keistai sumišusi, tik niurnėjau ir nejaučiau 
jokios šventės. Arbatinės šeimininkė kažko manęs paklausė, ir išgir- 
dusi kreipinį „Seijuri“, supratau, kas man šitaip kėlė rūpestį. Atro- 
dė, jog mažoji Čijo, bėganti basa nuo tvenkinio į „įkaušusį“ namą, 
jau nebeegzistavo. Jaučiau, kad ši naujoji Seijuri, baltu veidu ir rau- 
donomis lūpomis, sunaikino ją. 

Mamebha iškart po priešpiečių ketino vedžiotis mane po Gijo- 
ną, norėdama pristatyti įvairių okijų ir arbatinių šeimininkėms, su 
kuriomis pati palaikė ryšius. Bet mudvi neišėjome tuojau pat. Po 
priešpiečių ji nusivedė mane į Ičirikio kambarį ir paprašė atsisėsti. 
Aišku, geišos, vilkėdamos kimono niekada „nesisėda“, tai, ką mes 
vadiname sėdėjimu, kiti žmonės greičiau pavadintų klūpojimu. Kaip 
ten bebūtų, padariau kaip liepta. Ji nutaisė grimasą ir liepė atsisėsti 
dar kartą. Drabužiai buvo tokie nepatogūs, kad prireikė kelių kartų, 
kol atlikau, kaip derėjo. Mameha įteikė man mažytį moliūgo formos 
papuošalą ir paaiškino, kaip jį prisisegti prie obio. Papuošalas buvo 
tuščiaviduris ir lengvas, galima pamanyti, jog tai kompensacija už 
sunkų kūną. Daugelis pradedančiųjų paremia viena kitą, kad nenu- 
kristų. 

Kurį laiką Mameha kalbėjosi su manimi, ir, kai mudvi jau ke- 
tinome išeiti, ji paprašė įpilti jai puodelį arbatos. Arbatinis buvo 
tuščias, bet ji paprašė apsimesti, esą jis pilnas ir aš pilu arbatą. Ji 

norėjo pamatyti, kaip aš pildama laikau rankovę. Maniau, jog žinau 
į ką ji kreips dėmesį, ir padariau kiek įmanydama geriau, bet Ma- 
meha liko nepatenkinta. 

— Visų pirma, — tarė ji, — į kieno puodelį pili? 

— Į jūsų! — atsakiau. 

— O dangau, tu neprivalai man padaryti įspūdžio. Įsivaizduok, 
jog esu kas nors kitas. Aš vyras ar moteris? 

— Vyras, — tariau. 

— Gerai. Tai įpilk man puodelį arbatos. 

Padariau, kas liepta. Mameha vos nenusisuko sprando, bežiū- 
rėdama į mano rankovę, o mano rankos išlindo iš jos. 

— Ir kaip tau tai patinka? — paklausė ji. — Taip nutiks, jei 
laikysi ranką iškėlusi taip aukštai. 

Pabandžiau įpilti dar kartą, laikydama ranką kiek žemiau. Šį- 
kart ji apsimetė žiovaujanti ir besišnekučiuojanti su įsivaizduojama 
geiša, sėdinčia iš kitos pusės. 

— Man atrodo, jog bandote pasakyti, kad jums nuobodu, — 
tariau aš, — bet kaip gi aš jums įvariau nuobodulį, juk aš tik pilu 
arbatą? 

— Tu galbūt nenori, kad žiūrėčiau į tavo rankovę, bet nereiš- 
kia, jog turi elgtis perdėtai mandagiai! Vyrą domina vienintelis da- 
lykas. Patikėk, tu labai greitai suprasi, apie ką aš kalbu. Tuo tarpu 
tu turi džiuginti, leisdama pamatyti jam savo kūno dalis, kurių dau- 
giau niekas nemato. Jei pradedančioji geiša elgiasi kaip tu, pildama 
arbatą tarsi tarnaitė, vyras praras bet kokią viltį. Pabandyk dar kar- 
telį, bet iš pradžių parodyk man savo ranką. 

Paraitojau rankovę iki pat alkūnės, kad ji galėtų pasižūrėti. Ji 
paėmė mano ranką ir nužiūrėjo ją nuo plaštakos iki viršaus. 

— Tavo rankos puikios, ir oda graži. Vyras, sėdintis šalia, nors 
kartelį žvilgtels į jas. 

Vėl ir vėl pyliau įsivaizduojamą arbatą, kol Mameha liko paten- 
kinta, kaip aš timpteliu rankovę, kad pasirodytų ranka, bet nebūtų 
aišku, jog darau tai sąmoningai. Atrodžiau juokingai. Kai timptelda- 
vau rankovę link alkūnės per kelių pirštų plotį, paslaptis buvo ten, 
kad tuo pat metu pasimatytų mano dilbis. Mameha sakė, kad gra- 
žiausia rankos dalis — vidinė jos pusė, tad arbatinuką turėjau laiky- 
ti taip, kad ji būtų matoma daugiau, nei išorinė. 

Ji paliepė įpilti dar kartą. Šįkart apsimetėme, jog pilu arbatą 
Ičirikio arbatinės šeimininkei. Parodžiau ranką kaip ir anksčiau, bet 
Mameha nutaisė miną. 

— Dėl Dievo meilės, aš juk moteris, — tarė ji. — Kodėl tu 
man rodai savo ranką? Gal tu nori mane supykdyti. 

— Supykdyti? 

— O ką dar aš turėčiau manyti? Tu rodai man, kokia jauna ir 
graži esi, o aš jau sena ir nukaršusi. Tai paprasčiausiai vulgaru. 

— Kaip tai vulgaru? 

— (O kam gi tu man rodai vidinę savo rankos pusę? Tai tas 
pats, jei parodytum pėdas ar šlaunis. Jei aš netyčia užmesčiau akį į 
vieną ar kitą kūno dalį, tiek jau to, bet rodyti! 

Tad pyliau dar kelis kartus, kol išmokau daryti tai kukliai ir 
tinkamai. Tada Mameha pasakė, kad dabar jau esame pasirengusios 
pasirodyti žmonėse. 

Tuo momentu aš jau vilkėjau pradedančiosios geišos kimono. 
Dabar turėjau išeiti į Gijono gatves avėdama okobo. Jie pakankamai 
aukšti, mediniai su lakuotais dirželiais, laikančiais pėdą. Dauguma 
žmonių manė, jog jų į apačią smailėjanti forma yra labai elegantiška, 
tad padas yra puse dydžio mažesnis, nei viršus. Bet man atrodė, kad 
su jais labai sunku gražiai vaikščioti. Jaučiausi taip, lyg prie mano 
pėdų būtų pririštos čerpės. 

Mudvi su Mameha užsukome į kokias dvidešimt okijų ir arba- 
tinių, daugelyje praleidome ne daugiau nei minutę. Duris paprastai 
atidarydavo tarnaitė, ir Mameha mandagiai paklausdavo, ar galėtų 
pasikalbėti su šeimininke. Kai pasirodydavo šeimininkė, Mameha 
sakydavo: „Norėčiau jums pristatyti savo jaunesniąją seserį Seijuri“, 
o tada aš žemai nusilenkdavau ir sakydavau: „Meldžiu jūsų palanku- 
mo, ponia“. Mameha paplepėdavo su ja kokią minutėlę ir mes išei- 
davome. Kai kur mums pasiūlydavo arbatos, tad pabūdavome ko- 
kias penkias minutes. Bet aš labai nenorėjau arbatos, dėl to vos vos 
suvilgydavau lūpas. Vilkint kimono, sunkiausia yra išmokti naudotis 
tualetu, o aš visiškai nebuvau tikra, kad jau gerai išmokau. 

Kaip ten bebūtų, po valandos buvau tokia išsunkta, kad eidama 
vos galėjau susilaikyti nedejavusi. Bet mudvi ėjome toliau. Tais lai- 
kais, mano nuomone, Gijone buvo kokių trisdešimt ar keturiasde- 
šimt aukščiausios klasės arbatinių ir gal koks šimtas — žemesnės. 
Aišku, mes negalėjome apsilankyti visose, nuėjome tik į kokių pen- 
kiolika ar šešiolika, kuriose Mameha dažnai linksmindavo. Okijų bu- 
vo šimtai, bet užėjome tik į kelias, kur Mameha turėjo ryšių. 

Mudvi baigėme kelios minutės po trijų. Tetroškau grįžti į okiją 
ir kristi miegoti. Bet Mameha turėjo planų vakarui. Buvau susirūpi- 
nusi dėl savo pirmojo pasirodymo kaip geiša naujokė. 

— Eik į vonią, — tarė ji man. — Tu labai suprakaitavai, ir 
nebesilaiko grimas. 
Buvo šilta diena, o aš, kaip matote, sunkiai plušėjau. 


Kai grįžau į okiją, Tetulė padėjo man nusirengti ir, pasigailėjusi ma- 
nęs, leido valandžiukę nusnūsti. Ji ir vėl buvo man palanki, mano 
kvailos mintys liko praeity, o ateitis rodėsi šviesesnė už Moliūgės. 
Tetulė pažadino mane, ir aš, kiek tik įmanydama greičiau, nuskubė- 
jau į vonią. Apie penkias baigiau rengtis ir grimuotis. Jaučiausi su- 
sijaudinusi, nes tiek kartų stebėjau Hacumomo, o vėliau ir Moliūgę 
gražiai apsitaisiusias išeinančias vakarais. Atėjo ir mano eilė. Tą va- 
karą, kai pirmąkart pasirodysiu, buvo banketas tarptautiniame vieš- 
butyje Kansai. Banketai yra manieringas, formalus dalykas, kur visi 
svečiai susėda (susirenka) petys į petį U formos dideliame kamba- 
ryje, priešais juos stovi padėklai su maistu. Geiša, kuri atvyko links- 
minti svečių, U formos viduje atsiklaupia trumpam prie kiekvieno, 
norėdama įpilti sakės ir truputį paplepėti. Jūs to nepavadinturnėte 
jaudinančiu dalyku ir mano, kaip naujokės, vaidmuo buvo per mažai 
jaudinantis, nei Mamehos. Aš stovėjau šalia jos kaip koks šešėlis. Jei 
ji prisistatydavo, prisistatydavau ir aš. Nusilenkdavau žemai ir tar- 
davau: | 

— Mano vardas Seijuri. Esu naujokė ir meldžiu jūsų atleidimo. 

Daugiau nepratardavau nė žodžio ir man niekas nieko nesaky- 
davo. 

Į banketo pabaigą Mameha su kita geiša pašoko Či-jo no To- 
mo — „Amžini draugai“ šokį. Tai puiki scenelė apie dvi moteris, 
susitinkančias po daugelio metų. Dauguma vyriškių sėdėjo, krapšti- 
nėdamiesi dantis. Jie buvo didelės kompanijos, gaminančios kaučiu- 
kinius vožtuvus ar pan., vykdytojai, susirinkę kasmetiniam banketui. 
Nemanau, kad nors vienas iš jų žinojo skirtumą tarp šokio ir luna- 
tizmo. Bet kas dėl manęs, tai aš buvau pristatyta. Gijono geiša šok- 
dama visada papildomai naudoja išskleistą vėduoklę, ir Mameha bu- 
vo tiesiog meistriškai įvaldžiusi judesius. Iš pradžių ji suskleidė vė- 
duoklę ir besisukdama ratu mostelėjo riešu, vaizduodama vandens 
čiurlenimą. Tada ji išskleidė vėduoklę, ir ji tapo panaši į stiklą, į kurį 
jos kompanijonė įpylė sakės, kad Mameha ją išgertų. Kaip jau mi- 
nėjau šokis buvo puikus, kaip ir muzika, atliekama šamizenu labai 
lieknos geišos pavandenijusiomis akimis. 

Oficialus banketas trunka ne ilgiau kaip dvi valandas, tad apie 

aštuntą mudvi jau buvome gatvėje. Pasisukau, norėdama padėkoti 
Hacumomo ir palinkėti labos nakties, kai ji tarė: 

— Jau maniau tave siųsti lovon, bet tu atrodai tokia energinga. 
Aš traukiu į Komorijos arbatinę. Eime su manimi ir tu pabandysi 
neoficialaus pobūvio skonį. Mes kiek įmanoma greičiau turime pra- 
dėti tave rodyti žmonėms. 

Aš negalėjau tinkamai jai paaiškinti, jog jaučiuosi labai pavar- 
gusi, kad eičiau su ja, tad užgniaužiau tikruosius savo jausmus ir 
nusekiau gatve jai iš paskos. 

Pobūvis, kaip ji paaiškino pakeliui, keliamas Tokijo nacionalinio 
teatro valdytojui. Jis pažinojo visas Žymiausias geišas kiekviename 
Japonijos geišų rajone ir nors jis buvo greičiausiai širdingas, kai Ma- 
meha mane pristatė jam, aš nesitikėjau, kad jis ką daug sakytų. 
Mano tikslas buvo gražiai ir kukliai atrodyti. 

— Tiesiog įsitikinti, kad nenutiktų nieko, dėl ko prastai atro- 
dytum, — įspėjo mane Mameha. 

Įėjome į arbatinę ir mums buvo nurodyta eiti į kambarį antra- 
me aukšte. Aš beveik nedrįsau pažvelgti vidun, kai Mameha atsi- 
klaupė ir pravėrė duris, bet mačiau septynis ar aštuonis vyriškius, 
sėdinčius ant pagalvėlių aplink stalą su keturiomis geišomis. Mudvi 
nusilenkėme ir įėjusios vidun atsiklaupėme ant kilimėlių, kad galė- 
tumne atidaryti duris, nes taip geišos įeina į kambarį. Visų pirma mes 
pasisveikinome su kitomis geišomis, tada su šeimininke prie vieno 
stalo galo, su svečiais prie kito. 


— Mameha-san' — tarė viena iš geišų, — tu atėjai pačiu lai- 
ku, kad papasakotum istoriją apie perukų gamintoją Konda-san. 
— (O dangau, aš visai jos nebeprisimenu, — tarė Hacumomo 


ir visi ėmė juoktis. Aš visiškai nesupratau, kas gi čia juokinga. Ma- 
meha nusivedė mane aplink stalą ir atsiklaupė šalia šeimininkės. Aš 
nusekiau iš paskos ir įsitaisiau šalia jos. 

— Pone Direktoriau, leiskite man pristatyti jums mano naująją 
jaunesniąją seserį, — kreipėsi į jį Mameha. 

Atėjo mano eilė pasisakyti savo vardą ir paprašyti Direktoriaus 
palankumo. Jis buvo nervingas žmogus, išsprogusiomis akimis, smul- 
kaus lyg viščiuko sudėjimo. Jis net nepažvelgė mano pusėn, tik už- 
gesino cigaretę į nuorūkų pilną peleninę ir tarė: 

— "Tai kas gi čia per istorijos su tuo perukų gamintoju Kanda- 
san? Ištisą valandą merginos jį mini, bet nė viena nepapasakoja, kas 
gi nutiko. 

— Aš iš tikrųjų neprisimenu! — tarė Mameha. 

— Vadinasi, — įsiterpė kita geiša, — ji gėdijasi ją papasakoti. 
Jei jau ji nepasakoja, teks man. 

Vyrams patiko ši mintis, bet Mameha tik atsiduso. 

— Duosiu Mamehai sakės, kad nusiramintų, — tarė Direkto- 
rius ir išskalavo savo paties puodelį vandens inde, stovinčiame vidu- 
ry stalo, kad galėtų pasiūlyti jį Mamehai. 

— "Taigi, — pradėjo geiša, — tas Konda-san yra geriausias pe- 
rukų gamintojas visame Gijone, bent taip jau kalba žmonės. Ir Ma- 
meha ištisus metus lankydavosi pas jį. Jis visada turi, kas geriausia. 
Tai galima suprasti, vos pažvelgus į ją. 

Mameha nutaisė piktą veidą 

— Iš tiesų, ji, kuri geriausiai pašiepia, — tarė vienas vyrų. 

— Vaidinimo metu, — tęsė geiša, — perukų gamintojas visa- 
da stovi už kulisų, kad padėtų pasikeisti kostiumus. Geišai persiren- 
ginėjant marškiniai dažnai nuslysta šen bei ten, o štai tau ir nuoga 
krūtinė! O jei kas nutiko plaukams! Žinote, kaip tai būna. Kaip ten 
bebūtų... 

— Ištisus metus pradirbau banke, — tarė vienas vyriškių. — 
Norėčiau būti perukų gamintoju! 

— Tai daugiau, nei dairytis į nuogas moteris. Tiek to... Mame- 
ha-san visada labai skrupulinga ir, norėdama persirengti, eina už šir- 
mos... 

— Leiskite aš pati papasakosiu visą istoriją, — nutraukė ją Ma- 
meha. — Tu visai mane nuvertinai. Aš nebuvau skrupulinga. Kon- 
da-san nuolatos į mane spoksodavo, lyg negalėtų sulaukti, kada ir 
vėl persirenginėsiu kostiumą, tad aš turėjau atsinešusi širmą. Keista, 
kad Konda-san savo žvilgsniu nepradegino skylės, bandydamas ką 
nors įžiūrėti. 

— (O kodėl negalėjai paprasčiausiai jam leisti pasižiūrėti, — 
įsiterpė Direktorius. — Negi tave žeidžia tavasis grožis? 

— Aš niekada apie tai nepagalvojau, — atsakė Mameha. — 
Jūs visiškai teisus, pone Direktoriau. Kokią žalą gali padaryti vienas 
žvilgsnis? Gal tiesiog čia norėtumėte mums suteikti tokią galimybę? 

Visi leipo juokais. Ir kai vėl viskas ėmė rimti, Direktorius vėl 
visus prajuokino atsistodamas ir atsirišdamas marškinių juostą. 

— Taip ir padarysiu, — tarė jis Mamehai, — o tu man ar pa- 
sirodysi... 

— Aš nieko panašaus nesiūliau, — tarė Mameha. 

— Tai nelabai kilnų iš jūsų pusės. 

— Kilnūs žmonės netampa geišomis, — atsakė Mameha. — 
Jie tampa geišų globėjais. 

— Nekreipk dėmesio, — tarė Direktorius ir atsisėdo į savo 
vietą, nes rodės, kad visi liko patenkinti, o aš jaučiausi suglumusi. 

— Tai kur aš sustojau? — tarė Mameha. — Kurią dieną atsi- 
nešiau širmą ir maniau, kad to pakaks, jog apsisaugočiau nųo Kon- 
da-san. Bet, kai vienu metu atskubėjau iš tualeto, nebegalėjau nie- 
kur jo rasti. Ėmiau panikuoti, nes reikėjo peruko kitam mano pasi- 
rodymui. Netrukus mes jį aptikome sėdintį ant dėžės priešais sieną. 
Jis atrodė labai nusilpęs ir suprakaitavęs. Šalimais gulėjo mano pe- 
rukas. Pamatęs mane, jis atsiprašė ir padėjo man jį užsidėti. Vėliau 
įbruko man raštelį, kuriame buvo parašyta... 

Mamehos balsas nutrūko. Galiausiai vienas iš vyrų pasidomėjo: 
„Nagi, tai kas gi ten buvo parašyta?“ 

Mameha ranka prisidengė akis, ji gėdijosi ištarti tuos žodžius, 
ir visi ėmė leipti juokais. 

— (Gerai, aš jums pasakysiu, kas ten buvo parašyta, — tarė 
geiša, pradėjusi pasakojimą. — Ten buvo parašyta maždaug taip: 
„Brangioji Mameha, tu pati gražiausia geiša visame Gijone“ — ir 
t.t. — „aš visada išsaugau peruką, kurį tu buvai užsidėjusi, ir laikau 
jį savo dirbtuvėse, kad galėčiau prisiglausti ir įkvėpti tavo plaukų 
aromato. Bet šiandieną, kai tu išskubėjai į tualetą, tu suteikei man 
didžiausią galimybę mano gyvenime. Tau bebūnant viduje, aš pasi- 
slėpiau už durų ir nuostabus čiurlenimas, puikesnis už krioklio...“ 

Vyrai taip kvatojo, kad geiša turėjo luktelti, kad galėtų tęsti. 

„ir nuostabus čiurlenimas, puikesnis už krioklio, privertė su- 
standėti ten, kur liejasi mano paties čiurlenimas...“ 

— Jis ne taip pasakė, — įsiterpė Mameha. — Jis parašė „nuo- 
stabus čiurlenimas, puikesnis už krioklio, privertė mane nukaisti, ir 
apačioje sustandėjo, žinant, jog tu nuoga...“ 

— O tada jis jai pasakė, — pasakojo kita geiša, — „kad iš 
susijaudinimo jis nebegalėjo ilgiau stovėti ir kad tikisi kurią nors 
dieną vėl patirti tokią akimirką“. 

Visi kvatojosi ir aš apsimečiau besijuokianti, bet iš tiesų aš 
sunkiai galėjau patikėti, kad šie vyrai, sumokėję, kad ateitų šičia, 
kur moterys vilki gražius, brangius marškinius, nori klausytis istori- 
jų, kurias gali papasakoti vaikai prie Joroido tvenkinio. Aš įsivaizda- 
vau, kaip pasineriu į pokalbį apie literatūrą, Kabukį ar dar ką pana- 
šaus. Žinoma Gijone vykdavo ir tokie vakarėliai, bet taip jau išėjo, 
kad mano pirmasis vakaras kiek vaikiškas. 

Mamehai pasakojant tą istoriją, šalimais sėdėjęs vyras nuolatos 
lietė savo veidą ir dirsčiojo į mane. Dabar jis kurį laiką stebeilijo į 
mane ir galiausiai paklausė: „Kas nutiko tavo akims? O gal aš per 
daug išgėriau?“ 

Buvo aišku, kad jis per daug išgėręs, bet pamaniau jog nederė- 
tų jam to sakyti, nes prieš man ką atsakant, jo antakiai ėmė truk- 
čioti, jis taip stipriai pasikasė galvą, kad nedidelis baltas debesėlis 
nusileido jam ant pečių. Paaiškėjo, jog visame Gijone jis buvo žino- 
mas kaip „ponas Šlapdriba“, nes turėjo be galo daug pleiskanų. Ro- 
dės, jis jau užmiršo, ko klausęs, o gal nesitikėjo jokio atsakymo, nes 
dabar jis pasidomėjo, kiek man metų. Atsakiau, jog keturiolika. 

— Tu pati seniausia keturiolikmetė, kokią tik yra tekę matyti. 
Štai imk, — tarė jis ir įbruko man tuščią sakės puodelį. 

— Ačiū ne, pone, — atsakiau aš, — aš esu naujokė... — Taip 
Mameha buvo mokiusi sakyti, bet ponas Šlapdriba nesiklausė. Jis 
tol laikė ištiesęs puodelį, kol galiausiai paėmiau jį. Tada jis pakėlė 
sakės butelį ir įpylė man. 

Man nebuvo leista gerti sakės, nes tebuvau pradedančioji geiša, 
o ji iš pradžių turėtų atrodyti vaikiškai, bet negalėjau jam priešta- 
rauti. Laikiau puodelį rankoje, bet jis prieš įpildamas sakės ir vėl 
ėmė kasytis galvą ir aš su siaubu pamačiau, kaip į puodelį nusileido 
kelios pleiskanos. Ponas Šlapdriba įpylė sakės ir tarė: 

— O dabar gerk, nagi. Pirmasis iš daugelio. 

Aš nusišypsojau jam ir lėtai ėmiau kelti puodelį prie lūpų ne- 
žinodama, ką gi man daryti ir tada, dėkui dievui, Mameha mane 
išgelbėjo. 

— Seijuri, tai tavo pirmoji diena Gijone. Tau nederėtų pasiger- 
ti, — tarė ji, iš esmės kreipdamasi į poną Šlapdribą, — suvilgyk 
lūpas ir tau pakaks. 

Aš paklusau jai ir suvilgiau lūpas sake. Sakydama suvilgiau, 
turiu galvoje, kad kietai sučiaupiau lūpas ir tada palenkiau puodelį, 
kol skystis palietė jas. Tada aš greitai pastačiau puodelį ant stalo ir 
tariau: „skanu“, siekdama iš obio rankovės pasiimti nosinaitę. Nusi- 
šluosčiusi ja lūpas pašijutau geriau ir su džiaugsmu galiu pasakyti, 
kad ponas Šlapdriba net ir nepastebėjo, nes įdėmiai žvelgė į pilną 
puodelį, atsidūrusį priešais jį. Po akimirkos laikydamas jį dviem pirš- 
tais pakėlė ir susipylė turinį gerklėn. Po to atsiprašęs, atsistojo eiti 
į tualetą. 

Pradedančioji geiša privalo palydėti vyrą iki tualeto ir atgal, bet 
niekas to nelaukė iš naujokės. Jei kambaryje nėra pradedančiosios, 

vyras į tualetą eina vienas, kartais lydimas kurios nors iš geišų, bet 
ponas Šlapdriba atsistojęs ėmė spoksoti į mane, kol galiausiai supra- 
tau, kad jis laukia, kol aš atsistosiu. 

Aš nežinojau kelio Kamorijos arbatinėje, bet ponas Šlapdriba, 
žinoma, žinojo. Nusekiau paskui jį į prieškambarį ir pasukau už kam- 
po. Jis atsitraukė, kad atidaryčiau tualeto duris, kai jam įėjus jas 
uždariau ir likau laukti prieškambaryje, išgirdau kažką lipant laip- 
tais, bet nieko nepagalvojau. Netrukus ponas Šlapdriba išėjo ir mudu 
grįžome atgal. Kai įžengiau į kambarį, pamačiau dar vieną geišą su 
pradedančiąja, prisijungusias prie mūsų. Jos sėdėjo nugara į duris, 
tad nemačiau jų veidų, kol sekdama paskui poną Šlapdribą apėjau 
stalą ir vėl atsisėdau į savo vietą. Įsivaizduojate, kokia pritrenkta 
buvau, kai pamačiau jas. Prie kito stalo galo sėdėjo moteris, kurios 
bet kokia kaina norėčiau išvengti. Tai buvo Hacumomo, besišypsanti 
man, o šalia jos sėdėjo Moliūgė. 

SS  penkioliktas skyrius 


acumomo, kaip ir visi žmonės, šypsodavosi, kai buvo laiminga, 
o ji niekuomet nebūna laimingesnė nei tada, kai gali priversti 
kitą kentėti. Todėl ji taip kerinčiai šypsojosi sakydama: 

— O Dieve! Koks neįtikėtinas sutapimas. Oho, juk čia naujo- 
kė! Geriau nebepasakosiu tos istorijos, nes vargšiukė gali susigėsti. 

Tikėjausi, jog Mameha atsiprašys ir išsives mane. Bet ši tik 
neramiai žvilgtelėjo į mano pusę. Ji turbūt manė, kad palikus Ha- 
cumomo su šiais žmonėmis būtų tas pats, kaip bėgti iš degančio 
namo. Geriau jau pasilikti ir kontroliuoti galimus nuostolius. 

—- Aš iš tiesų manau, kad nėra nieko sunkesnio, kaip būti nau- 
joke, — tarė Hacumomo. — Moliūge, ką manai? 

Moliūgė jau buvo prityrusi pradedančioji, naujokė ji buvo prieš 
pusmetį. Aš žvelgiau į ją su simpatija, bet ji tik spoksojo į stalą, 
laikydama rankas ant kelių. Pažinojau ją taip gerai, kad iš raukšlelės 
ant josios nosies supratau, kokia ji nusiminusi. 

— "Taip, ponia, — atsakė ji. 

— Toks sunkus gyvenimo metas, — tęsė Hacumomo. — Aš iki 
dabar prisimenu, kaip man buvo sunku... Naujoke, kuo tu vardu? 
Laimei, man neteko atsakyti, nes įsiterpė Mameha. 

— Taip, Hacumomo-san, tu visiškai teisi, kad tau tai buvo sun- 
kus metas, nes tu buvai daug nerangesnė už kitas. 

— O aš norėčiau išgirsti tą istoriją, — tarė vienas vyrų. 

— Ir sugėdinti vargšę naujokę, ką tik prisijungusią prie mū- 
sų? — paklausė Hacumomo. — Papasakosiu tik su ta sąlyga, jei 
pažadėsit negalvoti apie šią vargšelę ir netaikyti jai to, ką išgirsite. 
Įsivaizduokite kokią kitą mergaitę. 

Hacumomo buvo šunybių genijus. Vyrai gal ir nebūtų įsivaizda- 
vę manęs toje istorijoje, bet po tokių jos žodžių — tikrai taip pa- 
darys. 

— Kur gi aš baigiau? — pradėjo Hacumomo. — Ach taip, nau- 
jokė... Neprisimenu jos vardo, bet kadangi kažkaip privalau ją va- 
dinti, kad negalvotumėte apie šią vargšę mergaitę. Naujoke, pasa- 
kyk... Kuo tu vardu? 

— Seijuri, ponia, — atsakiau aš. Iš susijaudinimo buvau tokia 
įkaitusi, jog nebūčiau nustebusi, jei būtų ėmęs varvėti grimas. 

— Seijuri! Kaip puiku! Bet tau šis vardas netinka. Pavadinkime 
pasakojimo heroję Meijuri, taigi, vieną dieną ėjome su Meijuri Šijo 
alėja į jos vyresniosios sesers okiją. Pūtė smarkus vėjas, drebinantis 
langus, o vargšelė Meijuri nebuvo pratusi prie kimono. Ji buvo leng- 
va kaip lapelis, tad tos didelės rankovės atrodė tarsi burės. Ėjome 
per gatvę, kai staiga ji dingo, o man už nugaros pasirgirdo vos gir- 
dimas „ach...ach“... 

Hacumomo pasisuko į mane. 

— Mano balsas nėra pakankamai plonas, — tarė ji. — Tu pa- 
sakyk: „ach...ach...“ 

Ką gi aš galėjau padaryti? Stengiausi iš paskutiniųjų, skleisda- 
ma tuos garsus. 

— Ne, ne taip, ploniau... na, tiek jau to! — Hacumomo pasi- 
suko į šalimais sėdintį vyrą ir tarė: „Ji nėra labai gabi, ar ne?“ Ji 
papurtė galvą ir tęsė toliau: „kaip ten bebūtų, atsigręžusi pamačiau, 
kad vargšelę Meijuri nubloškė atgal į gatvę. Ji taip mosikavo ranko- 
mis ir kojomis, jog priminė ant nugaros apvirtusį vabalą. Juokdamasi 
vos ne vos išplėšiau savo obį, bet tada ji griuvo tiesiai į važiuojamąją 
dalį, kur zujo mašinos. Ačiū dievui, ją nubloškė ant mašinos kapoto! 
Kojos tvyrojo viršuje... ir įsivaizduojate, tada vėjas papūtė jos kimo- 
no, na... manau, nereikia pasakoti, kuo visa tai baigėsi“. 

— Kaip tai nereikia! — pasipiktino vienas iš vyriškių. 

— Ar gi neturite vaizduotės? — atšovė Hacumomo. — Vėjas 
pakėlė kimono iki pat klubų, ji nenorėjo, kad ją matytų apsinuogi- 

nusią, tad kad išsaugotų dorybę, ji bandė pasisukti, ir viskas baigėsi 
tuo, jog jos kojos prasižergė, ir visos intymios vietos atsidūrė prie- 
šais vėjo gūsį ir vairuotojo veidą... 

Žinoma, vyrai jau buvo isterikoj, net ir Direktorius. Nutrenkęs 
sakės indą ant stalo jis pasakė: „Kodėl man nenutinka nieko pana- 
šaus?“ 

— Iš tiesų, pone Direktoriau, — tarė Hacumomo. — Mergai- 
tė viso labo tebuvo naujokė. Nesakau, kad vairuotojas kažin ką pa- 
matė, bet ar galite įsivaizduoti, jog žvelgiate į mergaitės intymias 
vietas tiesiog šiame kambaryje? — Aišku, ji turėjo galvoje mane. 

— Jos, turbūt, niekuo nesiskiria nuo kūdikio! 

— Kartais mergaitėms ima želti plaukai, kai joms tebūna vos 


vienuolika, — tarė vienas vyriškių. 

— Kiek tau metų, mažoji Seijuri-san? — paklausė manęs Ha- 
cumomo. 

— Keturiolika, ponia, — atsakiau kiek įmanoma manda- 
giau. — Bet jaučiuosi vyresnė, nei keturiolikos. 

— Keturiolika? — pasitikslino ji. — Kaip puiku! Ir, aišku, tu 
dar neturi jokių plaukų... 

— Turiu ir pakankamai daug! — atšoviau aš ir ranka paliečiau 
galvą. 


Spėju, tai buvo protingiausia, ką galėjau padaryti, nors man 
asmeniškai tai ir neatrodė taip jau protinga. Vyrai alpo juokais ir 
kvatojo labiau nei iš paties pasakojimo. Hacumomo juokėsi su jais, 
nes nenorėjo, jog atrodytų, kad šaipomasi iš jos. 

Juokui nurimus, mudvi su Mameha išėjome. Dar nebuvome 
užvėrusios durų, kai išgirdome Hacumomo taip pat atsiprašant. Jos 
su Moliūge atsekė mums įkandin. 

— Ką gi, Mameha-san, — kreipėsi Hacumomo. — Buvo labai 
smagu! Net nežinau, kodėl gi mums nesusirinkus draugėn kur kas 
dažniau! 

— Taip, išties būtų smagu, — atsakė Mameha. — Aš tik svars- 
tau, kas nutiks ateityje. 

Po šių žodžių ji patenkinta pasižiūrėjo į mane. Ji mėgavosi min- 
timi, kad vieną dieną Hacumomo bus sunaikinta. 


Vakare, kai po vonios nusiėmiau grimą, su Tetule stovėjau prieškam- 
baryje ir atsakinėjau į jos klausimus, kaip pasisekė diena, kai iš lau- 
ko įžengė Hacumomo ir sustojo priešais mane. Paprastai ji niekad 

negrįždavo taip anksti, bet vos pažvelgusi į jos veidą supratau, jog 
ji grįžo tik tam, kad ir toliau mane erzintų. Ji net nebesišypsojo savo 
žiaurąja šypsena, o laikė kietai sučiauptas lūpas ir atrodė atstumian- 
ti. Ji stovėjo priešais mane kokią akimirką, tada užsimojo ir trenkė 
man per veidą. Spėjau pamatyti jos sukąstus dantis, panašius į du 
perlų vėrinius. 

Buvau tokia apstulbusi, kad nesuvokiau, kas nutiko po to. Bet, 
matyt, Tetulė ėmė ginčytis su Hacumomo, nes išgirdau sakant: „Jei 
ši mergiščia dar kartą prie žmonių pastatys mane į nepatogią padėtį, 
aš trenksiu jai ir per kitą žandą!“ 

— Kaip gi aš pastačiau tave į nepatogią padėtį? — paklausiau 
aš. 

— Puikiai žinai, ką aš turėjau galvoje, kai paklausiau, ar turi 
plaukų, bet tu sukvailinai mane. Aš tau skolinga, mažoji Čijo, ir 
pažadu, kad netrukus atsiimsi. 

Hacumomo pyktis, rodės, nuslūgo savaime, ir ji vėl išėjo iš 
okijos gatvėn, kur jos laukė Moliūgė. 


Kitą dieną viską papasakojau Mamehai, bet ji beveik nekreipė dė- 
mesio. 

— Anokia čia bėda? — tarė ji. — Ačiū dievui, jog ant veido 
neliko žymių. Juk nesitikėjai, kad Hacumomo mirs iš džiaugsmo? 

— Svarstau, kas nutiks, kai kitą kartą vėl susidursime su ja, — 
tariau aš. 

— Galiu pasakyti, kas nutiks. Mes apsisuksime ir išeisime. Gal- 
būt šeimininkė ir nustebs, bet bus geriau, nei duoti Hacumomo dar 
vieną galimybę tave pažeminti. Kaip ten bebūtų, jei ir vėl ją susitik- 
sime, bus tikra palaima. 

— Mameha-san, nesuprantu, kokia čia palaima. 

— Jei Hacumomo privers mudvi išeiti iš kelių arbatinių, mes 
aplankysime daugiau pobūvių. Todėl Gijone tave visi pažinos kur 
kas greičiau. 

Jaučiausi pamaloninta Mamehos atvirumo. Vėliau, kai išėjome 
į Gijoną, tikėjausi, kad vakarui baigiantis pagaliau galėsiu nusiimti 
grimą ir mano oda švytės iš pasitenkinimo. 

Visų pirma užsukome į pobūvį su vienu kino aktoriumi, kuris 
atrodė ne vyresnis, nei aštuoniolikos, bet buvo visiškai plikas, be 
blakstienų ir antakių. Jis jau po kelerių metų išgarsės, bet tik dėl 
savo mirties. Jis nusižudė kardu, prieš tai Tokijuje nužudęs jaunutę 

padavėją. Kaip ten bebūtų, man jis atrodė keistas, kol pastebėjau, 
kad jis žiūri į mane. Aš taip ilgai gyvenau atskirta okijoje, kad ža- 
vėjausi bet kokiu dėmesiu. Išbuvome ilgiau nei valandą, o Hacumo- 
mo taip ir nepasirodė. Rodės, jog visos mano svajonės apie sėkmę 
eina perniek. 

Po to užėjome į pobūvį pas Kijoto universiteto kanclerį. Ma- 
meha ėmė šnekučiuotis su vyriškiu, su kuriuo ilgą laiką buvo nesi- 
matę, ir paliko mane vieną. Vienintelė laisva vieta prie stalo buvo 
šalia senyvo vyriškio baltais marškiniais, kuris turėjo būti labai iš- 
troškęs, nes be perstojo gurkšnojo alų, nebent trumpam atitraukda- 
vo stiklą nuo burnos, norėdamos atsiriaugėti. Atsiklaupiau šalimais 
ir jau ketinau prisistatyti, kai išgirdau atsiveriant duris. Tikėjausi 
pamatyti tarnaitę su eiline sakės partija, bet prieškambaryje klūpojo 
Hacumomo ir Moliūgė. 

— O dangau! — išgirdau Mamehą, sakančią savo pašneko- 
vui. — Ar jūsų laikrodis tikslus? 

— Labai, — atsakė šis. — Aš kasvakar nustatau jį pagal gele- 
žinkelio stoties laikrodį! 

— Mums su Seijuri nebelieka nieko kito, kaip būti nemanda- 
gioms ir atsiprašyti. Jau pusvalandis, kai esame laukiamos kitur! 

Ir pasakiusios tai, išsmukome pro duris tuo pat metu, kai Ha- 
cumomo ir Moliūgė įėjo. 

Išeinant iš arbatinės Mameha įstūmė mane į tuščią tatamio 
kambarį. Patamsyje negalėjau įžiūrėti jos bruožų, mačiau tik puikios 
ovalo formos veidą su kruopščiai sutvarkytų plaukų karūna. Jei aš 
nemačiau jos, ji irgi negalėjo įžiūrėti manęs, tad mano žandikaulis 
išreiškė beviltiškumą, nes rodės niekada nepavyks išvengti Hacumo- 
mo. 

— Ką tu šiandieną pasakei tai pabaisai? — paklausė Mamebha. 

— Visiškai nieko, ponia! 

—- Tada kaip ji mus surado? 

— Aš ir pati nežinojau, kad čia ateisime, — tariau, — aš ne- 
galėjau jai pasakyti. 

— Mano tarnaitė žinojo apie mano planus, bet negaliu įsivaiz- 
duoti... Ką gi, eime į pobūvį, apie kurį beveik niekas nežino. Nago 
Teruoni buvo ką tik paskirtas naujuoju Tokijo filharmonijos kontro- 
lieriumi. Jis atvyksta į miestą, kad visiems suteiktų galimybę jį pa- 
gerbti. Aš nelabai noriu ten eiti, bet ten nebus Hacumomo. 

Perėjome Šijo alėją ir įsukome į siaurą gatvelę, kvepiančią sake 
ir keptais batatais. Iš antro aukšto griaudėjo juokas. Arbatinėje jau- 

na tarnaitė nurodė mums kambrį antrame aukšte, kur sėdėjo kon- 
trolierius, atgal sušukuotais ir briliantinu suteptais plaukais. Jis pik- 
tai pylėsi sakę. Kitas buvo įpusėjęs gėrimo žaidimą su dviem geišo- 
mis, bet kontrolierius atsisakė jame dalyvauti. Kurį laiką jis šneku- 
čiavosi su Mameha ir netrukus paprašė jos pašokti. Nemanau, kad 
jam rūpėjo šokiai, tai buvo geriausias būdas nutraukti žaidimą ir 
priversti svečius vėl atkreipti į jį dėmesį. Kai tik tarnaitė įnešė ša- 
mizeną ir padavė jį vienai iš geišų, o Mameha pasiruošė šokiui, at- 
sidarė durys ir... Manau žinote, ką ketinu pasakyti. Jos tarsi kokie 
šunys nenustojo mūsų persekioti. Ir vėl pasirodė Hacumomo su 
Moliūge. 

Jums reikėtų pamatyti, kaip Mameha ir Hacumomo šypsojosi 
viena kitai. Pagalvotumėte, kad jos juokiasi iš kažkokio tik joms 
žinomo pokšto. Hacumomo mėgavosi savo pergale, jog ir vėl mus 
surado, o Mameha ... Manau ji šypsojosi, kad nuslėptų savo pyktį. 
Jai bešokant, mačiau, kaip judėjo jos žandikaulis ir išsipūtė šnervės. 
Po šokio ji nebegrįžo prie stalo ir kreipėsi į kontrolierių: 

— Ačiū, kad leidote užsukti! Bet bijau, kad jau taip vėlu... ir 
mudvi su Seijuri turime atsiprašyti... 

Negaliu apsakyti, kokia laiminga buvo Hacumomo, kai išeida- 
mos uždarėme duris. 

Nusekiau paskui Mamehą žemyn. Ant paskutiniojo laiptelio ji 
sustojo pailsėti. Pagaliau atskubėjo ta pati tarnaitė mūsų išlydėti. 

— Tau turbūt labai sunku būti tarnaite! — kreipėsi į ją Mame- 
ha. — Taip daug visko norisi, o tu turi tiek mažai pinigų. Bet sakyk, 
ką gi tu pirksi už kapitalą, kurį neseniai užsidirbai? 

— Ponia, aš nesusikroviau jokio kapitalo, — prieštaravo ši. Bet 
matant, kaip sunkiai ji ryja seiles, galėjau suprasti, jog ji pamelavo. 

— Kiek pinigų tau pažadėjo Hacumomo? 

Tarnaitė įsistebeilijo į grindis. Iki šios akimirkos nesupratau, ką 
Mameha turi galvoje. Kaip vėliau sužinojome, Hacumomo iš tiesų 
papirko po tarnaitę kiekvienoje pirmos klasės Gijono arbatinėje. Kur 
tik mes bepasirodytume, joms buvo pasakyta skambinti Joko, mer- 
ginai, atsakinėjančiai į telefono skambučius okijoje, kur tik bepasi- 
rodytume su Mameha. Aišku mudvi tada nežinojome, kad čia įsipai- 
niojusi Joko, bet Mameha buvo visiškai teisi įtardama, kad arbatinės 
tarnaitė kažkokiu būdu perdavė žinutę Hacumomo. 

Tarnaitė negalėjo prisiversti pažvelgti į Mamehą. Net ir tada, 
kai Mameha atlošė jos smakrą, jos akys tebežvelgė žemyn, lyg būtų 
du sunkūs švininiai rutuliai. Išėjusios iš arbatinės girdėjome Hacu- 

momo balsą, sklindantį pro langą, gatvelė buvo tokia siaura, kad 
viskas aidėjo. 

— Kuo ji ten vardu? — klausė Hacumomo. 

— Seijuko, — atsakė vienas vyriškių. 

— Ne Seijuko, o Sejuri, — įsiterpė kitas. 

— Ir aš taip manau, — tarė Hacumomo, — bet jai turėtų būti 
gėda... neturėčiau to jums sakyti! Ji, rodos graži mergaitė... 


— Man ji nepadarė įspūdžio, — tarė vienas, — bet ji graži. 

— Ir tokios neįprastos akys, — pasakė viena geišų. 

— Ar žinot, ką vieną dieną girdėjau vyrą sakant apie jos 
akis? — tarė Hacumomo. — Jis pasakė, kad jos tarsi sutraiškyta 
kirmėlė. 

— Sutraiškyta kirmėlė... niekada neteko girdėti tokio spalvos 
apibūdinimo. 

— Pasakysiu, ką ketinau apie ją papasakoti, — tarė Hacumo- 
mo, — bet pažadėkite, kad niekam neprasitarsite. Ji kažkuo serga, 


jos krūtinė kaip senės — suvytusi ir raukšlėta. Siaubinga! Kartą ma- 
čiau ją vonios pašiūrėje... 

Mes buvome sustojusios pasiklausyti, bet išgirdusi šiuos žo- 
džius, Mameha kumštelėjo man, ir mes pasukome iš alėjos. Mame- 
ha sustojo, apsižvalgė gatvėje ir tarė: 

— Bandau sugalvoti, kur dar galėtume nueiti, bet... Niekas 
neateina į galvą. Jei ši moteris surado mus šičia, ji suras mus visame 
Gijone. Seijuri, geriau jau grįžk į okiją, kol sugalvosiu kokį naują 
planą. 


Vieną popietę Antrojo pasaulinio karo metu, kai nuo šių įvykių buvo 
prabėgę keleri metai, vienas karininkas per vakarėlį, vykstantį klevo 
šakų paunksnėje, išsitraukė iš dėklo pistoletą ir padėjo jį tiesiai prie- 
šais mane, norėdamas padaryti man įspūdį. Prisimenu, jog susižavė- 
jau jo grožiu. Pilkas metalas švytėjo, jo formos buvo puikios ir glot- 
nios. Medinė rankena — raižyta. Bet, kai pagalvojau apie tikrąją jo 
paskirtį, besiklausydama karininko pasakojimų, jis man nebeatrodė 
toks gražus, ir virto mano akyse kažkuo pasibaisėtinu. 

Taip man atrodė ir Hacumomo, sugriovusi manąjį debiutą. Jos 
baisumas nebuvo man naujiena, bet anksčiau aš visuomet pavydėjau 
jos grožio. Dabar jau nebe. Tada, kai kas vakarą turėčiau lankytis 
banketuose ir dešimtyje ar penkiolikoje vakarėlių, aš buvau privers- 
ta tūnoti okijoje ir mokytis šokio be šamizeno, lygiai taip pat, kaip 

prieš metus, tarsi visai niekas nebuvo pasikeitę. Kai Hacumomo, 
apsitaisiusi pilna regalija ir baltu grimu praeidavo pro mane, švytė- 
dama lyg mėnulis danguje, manau net ir neregys būtų pastebėjęs jos 
grožį. O aš tejutau neapykantą ir girdėdavau, kaip plaka pulsas ma- 
no akyse. 

Per pastarąsias kelias dienas keletą kartų buvau kviečiama pas 
Mamehą. Kiekvieną kartą vis tikėjausi ją pasakysiant, jog sugalvojo, 
kaip išvengti Hacumomo, bet ji tenorėjo pasiųsti tarnaitę. Vieną 
popietę paklausiau, ar ji įsivaizduoja, kas bus su manimi. 

— Bijau, Seijuri-san, kad šiuo metu esi tarnaitė, — atsakė ji, — 
tikiuosi tu jauti ryžtą sužlugdyti tą moterį! Bet, kol aš nesugalvojau 
jokio plano, geriau tau laikytis atokiau nuo manęs. 

Be abejo, nusivyliau girdėdama tai, bet Mameha buvo visiškai 
teisi. Hacumomo pašaipos tik pažemins mane vyrų akyse ir netgi 
moterys menkins, tad geriau jau likti namuose. Laimei, Mameha 
karts nuo karto rasdavo pobūvių, kur man buvo saugu. Gal Hacu- 
momo ir užvėrė Gijono duris, bet negalėjo to padaryti už jo ribų. 
Kai Mameha vykdavo į pobūvius už Gijono, ji pasikviesdavo ir ma- 
ne. Vieną dieną buvau nuvykusi į Kobę, kur Mameha dalyvavo nau- 
jos gamyklos atidaryme. Kitąkart dalyvavau su ja išvykoje limuzinų 
po Kijotą su buvusiu Nipono telefono ir telegramų kompanijos pre- 
zidentu. Man tai buvo pirma išvyka po Kijotą, esantį už mūsų ma- 
žojo Gijono, jau nekalbant, jog tai buvo mano pirmasis pasivažinė- 
jimas automobiliu. Net ir neįsivaizdavau, kaip tais laikais varganai 
gyveno žmonės, kol nenuvažiavome prie upės į pietinę miesto dalį. 
Mačiau purvinas moteris su kūdikiais, sėdinčias prie geležinkelio ir 
skarmaluotus vyrus šiaudiniais sandalais, įsitaisiusius tarp žolių. Ne- 
apsimetinėsiu, kad vargšai neatvykdavo į Gijoną, bet mes retai kada 
matydavome tokius vargšus, kaip šie alkani valstiečiai, negalintys 
netgi išsiprausti. Aš — vergė, terorizuojama Hacumomo nedorybių, 
niekada neįsivaizdavau, kad gyvenu palyginus neblogą gyvenimą šio- 
mis didžiosios Depresijos dienomis. Tą dieną aš supratau šią tiesą. 


Vieną rytą, grįžusi iš mokyklos, radau raštelį, jog nieko nelaukus 
turiu pasiimti grimo reikmenis ir skubėti pas Mamehą. Kai atėjau, 
radau poną Ičodą — perrengėją (kaip ir ponas Beku), rišantį Ma- 
mehai obį. 

— Paskubėk grimuotis, — tarė Mameha. — Kitame kambary- 
je padėjau tau kimono. 

Mamehos butas buvo erdvus lyginant su kitais Gijone. Be di- 
džiojo, 6 tatamių dydžio?" kambario, buvo dar du mažesni kamba- 
rėliai — persirengimo kambarys, kuris kartu buvo ir tarnaičių, ir 
miegamasis. Miegamajame stovėjo ką tik paklotas gultas, ant kurio 
gulėjo tarnaitės man paruoštas kimono. Mane nustebino gultas. Pa- 
klodės buvo nebe tos, ant kurių Mameha miegojo praeitą naktį, jos 
buvo baltos lyg ką tik iškritęs sniegas. Kol vilkausi medvilninius 
marškinius, galvojau apie jas. Man pradėjus grimuotis, Mameha pa- 
aiškino, kam ji mane pasikvietė. 

— Į miestą sugrįžo Baronas, — tarė ji. — Jis ateis priešpiečių. 
Noriu tave jam pristatyti. 

Neturėjau progos paminėti Barono, bet Mameha kalbėjo apie 
baroną Macunagą Cunejoši, savąjį dana. Dabar Japonijoje nebėra 
nei baronų, nei grafų, bet prieš Antrajį pasaulinį karą jų dar buvo, 
o baronas Macunaga vienas turtingiausių. Jo šeima valdė vieną dide- 
lį Japonijos banką, kuris buvo labai įtakingas finansų srityje. Tiesą 
sakant, tai jo vyresnysis brolis paveldėjo barono titulą, bet šiuo me- 
tu dirbo finansų ministru premjero Inukaji vyriausybėje. Mamehos 
dana, būdamas trisdešimties, jau buvo ne tik paveldėjęs barono ti- 
tulą, bet ir visą savo brolio turtą, įskaitant ir nekilnojamą, esantį 
Kijote, netoli Gijono. Didžiąją laiko dalį reikalai laikė jį Tokijuje, kaip 
ir dar šis tas, pririšęs jį ten. Kaip vėliau sužinojau, jis turėjo dar vieną 
šeimininkę Tokijuje Akasakos rajone. Nedaugelis vyrų gali sau leisti 
vieną geišą-šeimininkę, o baronas Macunaga Cunejoši turėjo dvi. 

Dabar, kai supratau, jog Mameha šią popietę praleis su savo 
dana, ėmiau suprasti, kodėl ant jos gulto buvo užtiestos naujos pa- 
klodės. 

Ilgai netrukusi persirengiau Mamehos duotais drabužiais — 
šviesiai žaliu apatiniu ir rausvai geltonu kimono, palei siūles išpuoš- 
tu pušimis. Tuo tarpu viena Mamehos tarnaičių grįžo iš kaimynys- 
tėje esančio restorano, nešdama Barono priešpiečius didelėje lakuo- 
toje dėžėje, kurioje buvo lėkštės ir dubenėliai su maistu, paruoštu 
dėti ant stalo, kaip restorane. Didžiausioje lėkštėje buvo patiekalas 
iš dviejų keptų sūdytų aju?ė, suguldytų ant pilvų, lyg kartu plauktų 
upe. Viename lėkštės krašte puikavosi du nedidukai garuose virti 
krabai, kurie įprastai valgomi nepjaustyti. Žiupsnelis druskos, pabertos 
palei juodą lakuotą kraštelį priminė smėlį, kuriuo jie ropinėjo. 


27 Japonijoje kambario plotas skaičiuojamas tatamių skaičiumi. Standarti- 
nio tatamio matmenys 90 x 180 cm. 
28 Aju — Japonojoje besiveisianti upių žuvis. 

Po kelių minučių atvyko Baronas. Aš paskubom užmečiau akį 
pro durų kraštelį ir pamačiau jį stovint laiptų aikštelėje, kol Mame- 
ha atrišinėjo jam batų raištelius. Pirmasis mano įspūdis buvo, kad jis 
panašus į riešutą, nes buvo nedidukas ir apvalainas, aplink akis ma- 
tėsi kažkoks sunkumas. Tais laikais barzdos buvo labai madingos. 
Baronas buvo apžėlęs ilgais plaukais, kurie turbūt ir buvo barzda, 
bet labiau priminė papuošimą ar jūros dumblius, kurie kartais suže- 
lia ant ryžių indo. 

— O, Mameha... Aš toks išsekęs, — išgirdau jį sakant. — Tie- 
siog nekenčiu tų ilgų kelionių traukiniu! 

Pagaliau jis nusiavė batus ir smulkiais lengvais žingsneliais per- 
ėjo per kambarį. Šįryt Mamehos perrengėjas buvo atnešęs iš priešais 
kambarį esančio sandėliuko seną kėdę ir persišką kilimėlį ir padėjęs 
juos prie lango. Baronas įsitaisė prie lango, o kas nutiko vėliau, ne- 
galiu pasakyti, nes atėjusi Mamehos tarnaitė atsiprašydama nusilen- 
kė ir uždarė duris. 

Mažajame Mamehos persirengimo kambarėlyje išbuvau kokią 
valandą, kol tarnaitė tiekė Baronui priešpiečius. Karts nuo karto 
girdėjau Mamehos klegesį, bet daugiau šnekėjo Baronas. Vienu me- 
tu pamaniau, kad jis kažko pyksta ant Mamehos, bet galiausiai nu- 
girdau, jog jis piktinosi šiandien sutiktu vyru, klausinėjusiu apie as- 
meninius dalykus, ir tai supykdė Baroną. Pasibaigus priešpiečiams 
tarnaitė įnešė arbatą, ir Mameha paprašė pakviesti mane. Atsiklau- 
piau priešais Baroną, nervinausi, nes niekada anksčiau nebuvo tekę 
sutikti aristokrato. Nusilenkiau ir paprašiau jo palankumo, maniau, 
gal jis man ką pasakys, bet jis rodės tik dairės po butą, beveik ma- 
nęs nepastebėdamas. 

— Mameha, — kreipėsi jis, — kas nutiko tam paveikslui, kurį 
tu turėjai nišoje. Jis buvo pieštas rašalu ar kuo kitu, bet daug gra- 
žesnis, nei šis, kurį turi dabar. 

— Šis pergamentas, Barone, yra sukurtas Macudairo Koičio 
rankos, ir jau kokius ketverius metus kabo šioje nišoje. 

— Ketverius metus? Argi, kai buvau atvykęs prieš mėnesį, čia 
nekabojo piešinys? 

— Ne, nekabojo... Kaip ten bebūtų, Baronas jau kokius tris 
mėnesius savo apsilankymu nebuvo suteikęs man garbės. 

— Nenuostabu, kad jaučiuosi toks išsekęs. Visada sakydavau, 
jog turėčiau daugiau laiko praleisti Kijote, bet... darbas veja darbą. 
Žvilgterėkime į šį paveikslą. Negaliu patikėti, jog prabėgo jau ket- 
veri metai nuo tos dienos, kai pirmą kartą jį pamačiau. 

Mameha pasišaukė tarnaitę ir paprašė atnešti iš sandėliuko pa- 
veikslą. Man buvo liepta jį išvynioti. Mano rankos drebėjo taip, kad 
šis išsprūdo, kol jį laikiau, kad pasižiūrėtų Baronas. 

— Atsargiau, mergyte! — šūktelėjo jis. 

Man buvo taip gėda, kad net nusilenkusi ir atsiprašiusi, nega- 
lėjau nedirsčioti į Baroną, ar šis nepyksta. Man belaikant paveikslą, 
atrodė, jog Baronas daugiau žiūrinėja mane, nei paveikslą. Bet jo 
žvilgsnis nebuvo priekaištaujantis. Po akimirkos supratau, kad jis 
smalsus, ir tai įkvėpė man daugiau pasitikėjimo. 

— Mamebha, šis paveikslas patrauklesnis už tą, dabar kabantį 
nišoje, — tarė jis. Bet vis tebežiūrėjo į mane, ir man pažvelgus į jį, 
net nesistengė nukreipti savo žvilgsnio. — Tokia kaligrafija nebema- 
dinga, — tęsė jis. — Turėtum pasistatyti šį pergamentą nišos apa- 
čioje ir vėl pasikabinti šį peizažą. 

Mameha neturėjo pasirinkimo ir privalėjo padaryti, kaip buvo 
sakęs Baronas, ji turėjo atrodyti, lyg pritaria šiai puikiai minčiai. Kai 
mudvi su tarnaite baigėme kabinti paveikslą ir suvyniojome nuka- 
bintąjį, Mameha pasikvietė mane, kad įpilčiau Baronui arbatos. Žvel- 
giant iš viršaus, mes sudarėme nediduką trikampį — Mameha, Ba- 
ronas ir aš. Bet, aišku, kalbėjosi tik jiedu, o aš klūpojau ir jaučiausi 
tarsi karvelis sakalų lizde. Pagalvojus, aš niekada nebūčiau įsivaizda- 
vusi savęs, linksminančios tokius vyrus, kokius linksmino Mameha, 
ne tik žymius aristokratus, tokius kaip Baronas, bet ir Pirmininką. 
Netgi Teatro direktorius, sutiktas prieš kelis vakarus, beveik ištisai 
spoksojo į mane. Nepasakyčiau, kad ir anksčiau jaučiausi pagerbta 
Barono draugijos, bet dabar negaliu atsikratyti minties, kad tebuvau 
tik ignoruojama mergaitė iš žvejų kaimo. Jei Hacumomo ir toliau 
šitaip mane žemins, man nebus pasiekiamas nė vienas į Gijoną at- 
vykęs vyras. Žinojau viena — daugiau niekada nesutiksiu barono 
Macunagos ir niekada nebesusidursiu su Pirmininku. Juk gali nutik- 
ti, kad ir Mameha supras mano beviltiškumą ir paliks mane tūnoti 
okijoje, kaip panešiotą kimono, parduotuvėje atrodžiusį taip puikiai. 
Ėmiau suprasti, jog Baronas kiek nervingas ir, žvelgdama į stalo įbrė- 
žimą, prisiminiau savo tėvą ir paskutiniąją dieną su juo, kai jis nagais 
grandė purvus iš medžio raižinių. Įdomu, ką jis pasakytų, pamatęs 
mane klūpant Mamehos kambaryje ir vilkinčią puošniais rūbais, 
brangesniais nei jam yra tekę matyti per visą savo gyvenimą, sėdin- 
čią priešais Baroną ir šalia vienos žymiausių Japonijos geišų. Aš ne- 
buvau verta šios aplinkos. Ir tada suvokiau, kad mano kūnas ap- 
gaubtas puikaus šilko, jutau, jog skęstu šiame grožyje. Tą akimirką 
grožis, lyg kokia skausminga melancholija, sukrėtė mane. 

S2  šešioliktas skyrius 


ieną dieną, mudviem su Mameha einant per Šijo aveniu tiltą į 

Pontoko rajoną nusipirkti papuošalų plaukams — Mamehai 

niekada nepatiko juos pardavinėjančios Gijono parduotuvės — 
ji netikėtai sustojo prie „stop“ ženklo. Po tiltu, upėje papsėjo senas 
vilkikas; pamaniau, jog Mamehą sunervino juodi dūmai, tačiau po 
sekundės ji atsisuko į mane su tokia veido išraiška, kurios niekaip 
negalėjau suprasti. 

— Kas atsitiko, Mameha-san? — paklausiau. 

— Tikriausiai galiu tau tai pasakyti, nes vis tiek išgirsi iš ko 
nors kito, — atsakė ji. — Tavo mažoji draugė Moliūgė tik ką laimė- 
jo geriausios geišos mokinės apdovanojimą. Tikimasi, kad ji laimės 
ir antrą kartą. 

Mameha turėjo omeny apdovanojimą, kurį gauna daugiausia 
per praėjusį mėnesį uždirbusi mokinė. Vien jau tokio dalyko egzis- 
tavimas gali pasirodyti keistas, tačiau tam buvo svarių priežasčių. 
Skatinant mokines uždirbti kiek įmanoma daugiau, padedama joms 
tapti tokiomis geišomis, kurios bus vertinamos visame Gijone — tai 
yra tokiomis, kurios uždirbs daug ne tik sau pačioms, bet ir visiems 
kitiems. 

Keletą kartų Mameha pranašavo, kad Moliūgė kausis dėl būvio 
dar porą metų ir baigs tuo, jog taps geiša, neturinčia daug lojalių 
klientų, — o ir tie patys bus vargo pelės — arba net dar blogiau. 
Liūdnos perspektyvos, todėl labai apsidžiaugiau, sužinojusi, kad Mo- 
liūgei sekasi kur kas geriau. Bet kartu jaučiau širdyje kirbantį neri- 
mą. Moliūgė, atrodo, tapo viena iš populiariausių mokinių Gijone, 
tuo tarpu aš — viena iš nepastebimiausių. Kai pradėjau svarstyti, ką 
tai gali reikšti mano ateičiai, sąžiningai prisipažįstu — pasaulis ap- 
link mane nusidažė tamsiomis spalvomis. 

Stovėdama ant šio tilto mąsčiau, jog pats nuostabiausias daly- 
kas, susijęs su Moliūgės pasisekimu, yra tai, kad ji sugebėjo pralenk- 
ti jauną rafinuotą merginą vardu Raiha, laimėjusią šį apdovanojimą 
du pastaruosius mėnesius. Raihos motina buvo įžymi geiša, o jos 
tėvas — vienos iš garsiausių Japonijos šeimų, praktiškai neskaičiuo- 
jančios savo turtų, atžala. Kiekvieną kartą, kai pro mane praeidavo 
Raiha, jausdavausi taip, kaip turėtų jaustis mažoji stinta, kai pro ją 
praslysta sidabrinė lašiša. O kaip Moliūgė sugebėjo ją įveikti? Hacu- 
momo taip ją užspaudė po debiuto, kad pastaruoju metu ji neteko 
daug svorio ir atrodė nepanaši į save. Tačiau nežiūrint to, kaip sun- 
kiai Moliūgė dirbo, — negi ji tikrai tapo populiaresnė už Raihą? 

— Na ką tu, — paguodė mane Mameha, — nebūk tokia nu- 
siminusi. Turėtum džiūgauti. 

— Iš tiesų, elgiuosi labai savanaudiškai, — sumurmėjau. 

— Aš ne tai turėjau galvoje. Hacumomo su Moliūge brangiai 
užmokės už šį apdovanojimą. Po penkerių metų niekas ir neatsi- 
mins, kas tokia buvo Moliūgė. 

— Man atrodo, — tarstelėjau aš, — kad ją visi atsimins kaip 
merginą, pralenkusią Raihą. 

— Niekas jos nepralenkė. Galbūt Moliūgė ir uždirbo daugiau- 
sia per šį mėnesį, tačiau Raiha ir toliau pasilieka pati populiariausia 
geišos mokinė visame Gijone. Eikš, aš tau viską paaiškinsiu. 

Mameha nusivedė mane į arbatinę Pontoko rajone. 


Gijone, kaip man papasakojo Mameha, labai populiari geiša visada 
gali padaryti taip, kad jos jaunesnioji sesuo uždirbtų daugiau, negu 
kitos — jei tik ji nebijo rizikuoti savo reputacija. Visa tai yra susiję 
su tuo, kaip apmokestinama ohana, „gėlės honoraras“. Anksčiau, 
prieš šimtą ar daugiau metų, kiekvieną kartą, kai geiša atvykdavo į 

vakarėlį, arbatinės šeimininkė uždegdavo vienos valandos trukmės 
smilkalų lazdelę — vadinamą viena okana, arba „gėle“. Geišos už- 
mokestis priklausydavo nuo to, kiek jų susmilkdavo, kol ji išeidavo. 

Vienos ohana kainą visą laiką nustatydavo Gijono registracijos 
biuras. Kai aš dar buvau mokinė, už ją duodavo tris jenas — tiek 
maždaug kainavo du buteliai svaigalų. Tai gali pasirodyti labai daug, 
tačiau nepopuliarios geišos, uždirbančios vos vieną ohana per valan- 
dą, laukia klaikus gyvenimas. Ji tikriausiai praleidžia ištisus vakarus 
sėdėdama prie medžio anglių žarijų indo ir laukdama užsakymų, 
tačiau net jeigu ji ir dirba, tai gauna ne daugiau kaip dešimt jenų per 
vakarą, o to neužtenka, kad sumokėtum savo skolas. Turint galvoje 
visą turtą, suplaukiantį į Gijoną, ji tik vabzdys, dūzgiantis aplink 
skerdieną — palyginus su Hacumomo, arba Mameha, kurios yra 
tarsi didingos liūtės, puotaujančios savo nudobtomis aukomis, ne 
vien tik todėl, kad jos turi susitikimus visą naktį kiekvieną vakarą, 
bet ir todėl, kad jų nustatyta kaina kur kas didesnė. Pavyzdžiui, 
Hacumomo gaudavo vieną ohana kas penkiolika minučių, o štai Ma- 
meha... na, kitos tokios, kaip ji Gijone nebūtum atradusi; ji gaudavo 
vieną ohana kas penkios minutes. 

Žinoma, nė viena geiša negauna viso atlyginimo, netgi Mame- 
ha. Arbatinė, kurioje ji uždirba savo pinigus, gauna didžiausią dalį, 
mažesnė atitenka geišų asociacijai, dar kita — jos aprengėjui, ir taip 
toliau pagal eilę, įskaitant ir mokestį jos okijai už tai, kad ši tvarko 
jos buhalterines knygas ir žymi jos susitikimus. Jai pačiai geriausiu 
atveju atitenka šiek tiek daugiau nei pusė iš to, ką ji uždirbo. Ir vis 
dėlto, tai yra milžiniška suma, palyginus su nepopuliarios geišos pra- 
gyvenimu — kiekvieną dieną ji sminga vis giliau ir giliau į duobę. 

Štai kokiu būdu tokia geiša, kaip Hacumomo sugebėjo įtikinti 
visus, kad jos jaunesniajai seseriai sekasi geriau, negu iš tikrųjų. 

Pradėsiu nuo to, jog populiari Gijono geiša kviečiama beveik į 
visus vakarėlius — į daugumą iš jų ji užsuka tik penkioms minu- 
tėms. Klientai būna laimingi, mokėdami pinigus, net jeigu ji tik pa- 
sisveikina ir pranyksta. Jie žino — kai kitą kartą apsilankys Gijone, 
ji greičiausiai prisės prie jų kuriam laikui, suteikdama malonumą 
pabūti jos kompanijoje. Mokinei, kita vertus, nedera taip elgtis. Ji 
privalo ugdyti bei stiprinti santykius su klientais. Kol mokinė ne- 
tampa tikra geiša, sulaukusi aštuoniolikos, jai negalima lakstyti iš 
vieno vakarėlio į kitą. Vietoj to, ji sėdi vienoje vietoje valandą, ar 
ilgiau, ir tik po to skambina į savo okiją, norėdama sužinoti dabar- 
tinę vyresniosios sesers buvimo vietą, kad galėtų eiti į kitą arbatinę 


186 


ir būti pristatyta naujam svečių ratui. Jos populiarioji vyresnioji se- 
suo per vakarą galbūt apsilanko dvidešimtyje vakarėlių, na o moki- 
nė — daugiausia penkiuose. Tačiau Hacumomo elgėsi kitaip. Ji ves- 
davosi Moliūgę visur, kur eidavo pati. 

Iki šešiolikos metų mokinės uždarbis būna pusė ohana per va- 
landą. Nesvarbu, ar Moliūgė pasilikdavo vakarėlyje penkioms minu- 
tėms, ar ilgiau, šeimininkas mokėdavo jai kaip už visą valandą. Kita 
vertus, niekas juk nesitikėjo, kad Moliūgė pasiliks tik penkiom mi- 
nutėm. Galbūt vyrai ir nekreipdavo dėmesio — na, dieną, ar dvi — 
jei Hacumomo atsivesdavo savo jaunesniąją seserį. Bet po kurio lai- 
ko jie, matyt, pradėdavo stebėtis, kuo ji taip užsiėmusi, kad neturi 
laiko pabūti ilgiau. Moliūgė uždirbdavo labai daug — gal net tris, ar 
keturias ohana per valandą. Tačiau tiesa ta, kad jai teks sumokėti už 
tai savo reputacija, taip pat ir Hacumomo. 


— Hacumomo elgesys tiktai rodo, kokioje desperatiškoje būsenoje 
ji dabar yra, — baigė savo kalbą Mameha. — Ji padarys bet ką, kad 
tik Moliūgė gerai atrodytų. Tu juk žinai kodėl, ar ne? 

— Abejoju, Mameha-san. 

— Ji stengiasi taip norėdama, kad misis Nita įdukrintų Moliū- 
gę. Jeigu ši taps okijos dukra, gera ateitis jai bus garantuota, taip pat 
ir Hacumomo. Galų gale, juk ji yra Moliūgės sesuo; misis Nita tik- 
rai neišmestų jos pro duris. Ar supranti, ką sakau? Jeigu Moliūgę 
įsidukrins, tu niekada neatsikratysi Hacumomo... nebent pačią iš- 
mes. 

Jaučiausi taip, kaip jūros bangos jaučiasi, kai debesys užstoja 
saulės šilumą. 

— Anksčiau tikėjausi iš tavęs padaryti populiarią jauną geišos 
mokinę, — tęsė Mameha, — bet štai Hacumomo pasimaišė mūsų 
kelyje. 

— Tai jau tikrai! 

— Ką gi, tu bent jau mokaisi, kaip tinkamai linksminti vyrus. 
Tau pasisekė, kad susipažinai su Baronu. Galbūt aš dar ir neradau 


būdo, kaip susidoroti su Hacumomo, bet tiesą pasakius... — šioje 
vietoje ji staiga nutilo. 
— Mem? 


— Ach, nesvarbu, Seijuri. Aš juk ne tokia kvaila, kad dalyčiausi 
su tavimi savo mintimis. 

Įsižeidžiau, išgirdusi tai. Matyt, Mameha iš karto suprato, ką 
jaučiu, nes greitai pasitaisė: 

— Gyveni su Hacumomo po vienu stogu, argi ne taip? Viskas, 
ką tau sakau, gali pasiekti jos ausis. 

— Aš labai gailiuosi, Mameha-san, padariusi kažką, dėl ko nu- 
sipelniau tokią blogą nuomonę apie save, — išdrožiau. — Ar jūs iš 
tiesų manote, kad bėgsiu atgal okiją ir papasakosiu viską Hacumo- 
mo? 

— Aš visai nesijaudinu dėl to, ką tu padarysi. Pelių niekas 
neėda, vien tik už tai, kad laksto ten, kur miega katinas, ir pažadina 
jį. Pati kuo puikiausiai žinai, kokia Hacumomo yra išradinga. Tau 
teks pasitikėti manimi, Seijuri. 

— Taip, mem, — atsakiau aš; ką man daugiau beliko daryti? 

— Aš tau turiu pasakyti kai ką, — Mameha palinko šiek tiek 
į priekį — pamaniau, kad iš susijaudinimo. — Mes vaikščiosime 
kartu į susitikimus ateinančias dvi savaites į tokią vietą, kur Hacu- 
momo mūsų niekada nesuras. 

— Ar galiu paklausti kur? 

— Žinoma, ne! Aš tau netgi nesakysiu kada. Paprasčiausiai, 
būk pasiruošusi. Viską sužinosi, kai tam ateis tinkamas laikas. 


Grįžusi į okiją pasislėpiau antrame aukšte, norėdama peržvelgti savo 
horoskopą. Išskyriau nemažai sėkmingų dienų per ateinančias dvi 
savaites. Viena iš jų buvo šis trečiadienis — tinkama diena keliauti 
į vakarus; pamaniau, jog Mameha, galbūt, nusprendė išsivežti mane 
už miesto. Dar viena diena — kitas pirmadienis, kuris taip pat su- 
tapo su tai-an — palankiausia iš šešių budistų savaitės dienų. Ga- 
liausiai, po paskutiniu sekmadieniu radau keistą užrašą — „Gėrio ir 
blogio pusiausvyra gali atverti jums likimo duris“. Šitai mane labiau- 
siai suintrigavo. 

Trečiadienį negavau iš Mamehos jokių žinių. Dar po poros die- 
nų ji pasikvietė mane į savo butą — pasak horoskopo, man šis lai- 
kas visai nepalankus — tiktai norėdama aptarti pasikeitimus, įvyku- 
sius mokykloje, arbatos ceremonijos klasėje. Praėjo dar savaitė, o iš 
jos nė žodžio. Ir štai, sekmadienio popietę išgirdau atsiveriančias 
okijos duris. Palikau šamizeną koridoriuje, kur gerą valandą mokiau- 
si groti, ir nubėgau pažiūrėti, kas atėjo. Tikėjausi pamatyti vieną iš 
Mamehos tarnaičių, tačiau ten buvo tik pasiuntinukas iš vaistinės, 
atnešęs kiniečių vaistažolių Tetulės artritui gydyti. Po to, kai viena 


188 


mūsų pagyvenusi tarnaitė paėmė paketą, jau ruošiausi grįžti prie 
šamizeno, bet staiga pastebėjau, jog pasiuntinukas bando atkreipti į 
save mano dėmesį. Jis laikė rankoje popieriaus lapelį — taip, kad 
matyčiau jį. Tarnaitė jau norėjo užstumti duris, kai jis paklausė: 

— Atleiskite, kad trukdau jus, mis, bet gal galėtumėte išmesti 
jį už mane? 

Moteriškei tai pasirodė keista, tačiau aš paėmiau lapelį, apsi- 
mesdama, kad ruošiuosi jį išmesti tarnaičių kambaryje. Tai buvo 
nepasirašytas raštelis, bet Mamehos braižą aš pažinojau. 

„Paprašyk Tetulės leidimo išeiti. Pasakyk jai, kad aš turiu tau 
darbo savo bute ir atvyk pas mane ne vėliau, kaip pirmą valandą. 
Žiūrėk, kad niekas daugiau nesužinotų, kur eini.“ 

Neabejoju, jog Mameha protingai darė būdama atsargi, tačiau 
bet kokiu atveju, Motina valgė priešpiečius su savo drauge, o Ha- 
cumomo su Moliūge jau buvo išėjusios į savo popietinį susitikimą. 
Okijoje nepasiliko nieko, išskyrus tarnaites bei Tetulę. Nuėjau tie- 
siai į pastarosios kambarį, radau ją klojančią sunkią medvilninę ant- 
klodę ant čiužinio — besiruošiančią nusnūsti. Kol kalbėjau ji stovė- 
jo drebėdama, apsirengusi vien tik naktiniais marškiniais. Išgirdusi, 
kad mane pasikvietė Mamebha, ji net nesivargino sužinoti kodėl. Tik 
pamojavo ranka ir susirangė po antklode pamiegoti. 


Mameha dar buvo savo rytiniame susitikime, kai atvykau į jos butą, 
tačiau tarnaitė nulydėjo mane į persirengimo kambarį, padėjo nusi- 
grimuoti ir paskiau atnešė kimono, kurį man paliko Mameha. Pri- 
pratau dėvėti jos kimono, bet jei atvirai, tai gana neįprasta, kad 
geiša skolintų drabužius iš savo kolekcijos. Dvi draugės gali ir apsi- 
keisti kimono vakarui, ar dviem, bet retai kada vyresnioji geiša rodo 
tokį gerumą jaunai mergaitei. Dėl manęs Mamehai teko susidurti su 
tam tikromis problemomis; ji pati daugiau nevilkėjo šių ilgarankovių 
chalatų, todėl jai teko vėl ieškoti jų sandėlyje. Įdomu, ar ji tikisi, 
kad aš už tai kaip nors atsimokėsiu? 

Ir vis dėlto, kimono, kurį ji išrinko man tą dieną, buvo pats 
žavingiausias, kokį tik mačiau. Ant oranžinio šilko ties keliais išpai- 
šytas krioklys, krintantis į pilkai melsvą vandenyną, rudos spalvos 
uolos, stūksančios viršuje, lakuotų gijų raštai, vaizduojantys jų papė- 
dėje plūduriuojančius medžius. Tuo metu to dar nesuvokiau, bet šį 
kimono visi gerai pažinojo Gijone; pamatę jį žmonės, tikriausiai, iš 

karto pagalvodavo apie Mamehą. Leisdama jį dėvėti, Mameha tary- 
tum atlaužė man gabalėlį savo auros. | 

Po to, kai misteris Ičoda užrišo obį — rusvai rudos spalvos, 
paryškintą auksinėmis gijomis — pabaigiau tvarkyti savo grimą ir 
plaukų papuošalus. Užkišau Pirmininko nosinę — dažnai nešioda- 
vausi ją su savimi — už obio ir atsistojau prieš veidrodį, žiopsodama 
į save. Aš jau ir taip buvau apstulbusi, kad Mameha nusprendė 
mane išpuošti, o dar prie visa to, grįžusi į savo butą ji pati persiren- 
gė labai jau kukliai atrodančiu kimono — kalnų bulvės spalvos su 
švelnių tonų pilkais brūkšneliais; o jos obio raštai buvo visai papras- 
ti — juodi deimantai gilios žydrynės fone. Ji, kaip visada atrodė 
žavingai, tarytum perlas, tačiau mums einant gatve, moterys, nusi- 
lenkdamos Mamehai, žiūrėjo tik į mane. | 

Nuo Gijono šventyklos mes pusę valandos važiavome rikša į 
šiaurę, į tą Kijoto dalį, kurios anksčiau niekada nemačiau. Pakeliui 
Mameha paaiškino, kad mes vykstame į sumo varžybas. Mus pasi- 
kvietė Ivamura Ken, „Ivamuros Elektrik“ Osakoje įkūrėjas — visai 
atsitiktinai išaiškėjo, kad jie ir pagamino tą virintuvą, nuo kurio žu- 
vo senolė. Ivamuros dešnioji ranka Nobu Tošikazu, kompanijos pre- 
zidentas, taip pat turėjo dalyvauti šiame renginyje. Nobu buvo tik- 
ras sumo fanas, būtent jis ir padėjo suorganizuoti šį turnyrą. 


— Privalau tave perspėti, — paskersavo į mane Mameha, — 
Nobu... eee, šiek tiek keistai atrodo. Tu padarysi jam didelį įpūdį, 
jei susitikusi su juo tinkamai elgsies. — Pasakiusi tai ji pažiūrėjo į 


mane tokiu žvilgsniu, tarytum norėdama patikslinti, jog labai nusi- 
vils manimi, jeigu taip nepadarysiu. 

Kas dėl Hacumomo — dėl jos mums nereikėjo sukti sau gal- 
vos. Bilietai į varžybas buvo išparduoti prieš daugelį savaičių. 

Pagaliau, pasiekusios Kijoto universiteto teritoriją, mes išlipo- 
me iš rikšos. Mameha nusivedė mane purvinu keliuku, vinguriuojan- 
čiu tarp mažyčių pušelių. Vakarietiško stiliaus pastatai, su langais, 
dažyto medžio juostelėmis padalintais į miniatiūrinius kvadračiukus, 
supo mus iš visų pusių. Anksčiau net nesuvokiau, jog Gijone jau- 
čiausi kaip namuose, kol pastebėjau, kad būdama šiame universite- 
te, esu kaip nesavame kailyje. Aplink mus vaikščiojo jaunuoliai glot- 
nia oda ir sušukuotais su sklastymu plaukais. Kai kurie iš jų netgi 
nešiojo petnešas. Mudvi su Mameha pasirodėme jiems tokios egzo- 
tiškos, kad jie sustodavo apžiūrėti mūsų atidžiau, laidydami vienas 
kitam juokelius. Netrukus mes praėjome pro geležinius vartus, kar- 
tu su būriu vyresnių vyriškių ir nemažai moterų, iš kurių daugelis 

buvo geišos. Kijoto yra nedaug uždarų patalpų, kur gali būti rengia- 
mos sumo imtynės. Viena iš jų — Kijoto universiteto senoji parodų 
salė. Dabar šio pastato jau seniai nebėra, bet tuo metu, tarp visų tų 
vakarietiškų statinių jis atrodė, kaip susiraukšlėjęs senis, apsirengęs 
kimono šiuolaikinių verslininkų būryje. Tai tiesiog didelė dėžė su 
per mažu stogu, atrodančiu lyg dangtis, uždėtas ne ant to puodo. 
Didžiulės durys iš vienos pusės buvo taip smarkiai sukrypusios, kad 
vos laikėsi ant geležinių strypų. Visas šis suvargęs šiurkštus vaizdas 
priminė man lūšnelę, kurioje kažkada gyvenau, todėl vienai akimir- 
kai nuliūdau. 

Užlipusi akmeniniais laiptais į pastatą pastebėjau dvi geišas, 
vaikščiojančias po žvyru išbarstytą kiemą, ir nusilenkiau joms. Atsa- 
kydamos jos irgi linktelėjo galva bei persimetė žodeliu viena su kita. 
Man pasirodė tai gana keista — kol neįsižiūrėjau į jas iš arčiau. 
Mano širdis suvirpėjo; viena iš moterų buvo Hacumomo draugė Ko- 
rina. Dabar, kai atpažinau ją, nusilenkiau dar kartą ir kuo plačiausiai 
nusišypsojau. Kai tik ji nusisuko, aš sušnibždėjau Mamehai: 

— Mameha-san'! Aš ką tik mačiau Hacumomo draugę! 

— Argi ji turi draugų? 

— Tai Korina. Štai ten... na, bent jau buvo ten prieš sekundę 
su kita geiša. 

— Aš pažįstu Koriną. Kodėl tu taip nerimauji dėl jos? Ką ji tau 
gali padaryti? 

Nesugalvojau, ką į tai atsakyti. Bet jeigu Mameha dėl to nesi- 
rūpino, nematau priežasties, kodėl aš turėčiau. 

Pirmiausia, kas padarė man įspūdį, įžengus į parodų salę, buvo 
milžiniška tuščia erdvė iki pat stogo, žemiau kurios pro užuolaido- 
mis užtrauktus langus plieskė saulės šviesa. Didžiulį plotą užpildė 
minios triukšmas ir dūmai, nuo lauke ant griliaus kepamų saldžių 
ryžių pyragėlių su miso padažu. Centre stovėjo kvadratinis pylimas, 
ant kurio varžysis imtynininkai, su iškilusiu virš jo, panašiu į Šinto 
šventyklos, stogu. Aplink jį vaikščiojo kunigas, giedodamas palaimi- 
nimus ir mojuodamas savo pašventintu skeptru, išpuoštu sulanksty- 
to popieriaus juostelėmis. 

Mameha nusivedė mane į priekį, kur mudvi nusiavėme batus 
ir vienomis puskojinėmis pasivaikščiojome ties neryškia medine li- 
nija. Mūsų šeimininkai sėdėjo šioje pirmoje eilėje, tik aš neturėjau 
žalio supratimo, kas jie tokie, kol nepastebėjau vyriškio, mojuojan- 
čio ranka Mamehai. Iš karto supratau, jog tai Nobu. Štai kodėl Ma- 
meha perspėjo mane dėl jo išvaizdos. Netgi iš toli jo veido oda 
atrodė kaip ištirpusi žvakė. Matyt kažkada jis buvo stipriai apside- 

ginęs; jo visa išvaizda atrodė tiesiog tragiškai. Jau ir taip jaučiausi 
keistai, susidūrusi su Korina; dabar dar pradėjau nerimauti, kad su- 
sipažinusi su Nobu apsikvailinsiu, net nesuprasdama, kaip tai pada- 
riau. Pasislėpusi už Mamehos nugaros pasistengiau nukreipti savo 
dėmesį ne į Nobu, bet į labai elegantišką vyriškį, sėdintį šalia jo, ant 
to paties tatamio. Įsmeigusi akis į jį, staiga pajutau keistą ramybę, 
užplūstančią mane. Jis šnekėjosi su kažkuo kitoje eilėje, todėl ma- 
čiau tik jo pakaušį. Tačiau jis pasirodė man toks pažįstamas, kad 
kurį laiką negalėjau suvokti, ką aš čia išvydau. Viskas, ką žinojau, 
buvo tai, kad jam ne vieta čia, parodų salėje. Nespėjau suprasti 
kodėl, kai mintyse pamačiau tokį vaizdą — jis atsisuka į mane, sto- 
vėdamas mūsų mažo kaimelio gatvėje... 

Ir staiga aš atpažinau jį: tai juk misteris Tanaka! 

Jis atrodė pasikeitęs. Nemoku paaiškinti kaip. Žiūrėjau į jį, 
glostantį savo pražilusius plaukus — mane pribloškė jo grakščiai 
judantys pirštai. Kodėl, matydama jį, jutau tokią keistą ramybę? 
Galbūt todėl, jog vis dar buvau apstulbusi ir niekaip negalėjau su- 
sigaudyti savo jausmuose. Jei aš ko ir nekenčiau šiame pasaulyje, tai 
misterio Tanakos. Turėjau sau priminti šį faktą. Tikrai nesiruošiau 
atsisėsti šalia jo ir pasakyti: „Ach, misteri Tanaka, man tokia garbė 
matyti jus vėl! Kokie keliai atvedė jus į Kijotą?“ Aš jau pasistengsiu 
parodyti jam, ką iš tikrųjų jaučiu, net jei ir mokinei taip nedera 
elgtis. Tiesą sakant, per pastaruosius porą metų nedaug mąsčiau 
apie misterį Tanaką. Ir vis tik jaučiausi turinti teisę negražiai su juo 
elgtis — nepilti sakės į puodelį, jeigu galima ją išpilti tiesiai jam ant 
kojų. Nusišypsosiu jam taip, kaip ir privalau padaryti, bet pasisteng- 
siu, kad šypsena būtų panaši į tą, kurią matydavau Hacumomo vei- 
de; po to pasakysiu: „Ach, misteri Tanaka, tas stiprus žuvies kva- 
pas... sėdėdama šalia jūsų aš taip pradedu ilgėtis namų!“ Įsivaizduo- 
ju, kaip jis apstulbs! Arba geriau: „Ach, misteri Tanaka, jūs atrodo- 
te... beveik puikiai!“ Nors jei atvirai, dabar, įsižiūrėjusi į jį — mes 
jau beveik pasiekėme tą vietą, kur jis sėdėjo — pamačiau, kad jis 
iš tiesų atrodo puikiai, kur kas geriau, nei aš maniau. Mameha kaip 
tik klaupėsi, norėdama nusilenkti. Jis atsisuko — iš pirmo žvilgsnio 
pastebėjau jo platų veidą bei aštrius skruostakaulius... bet labiausiai 
man įstrigo jo akių vokai, tokie standūs kampučiuose, glotnūs ir 
lygūs. Staiga viskas aplink mane, rodos, nutilo, tarytum jis būtų 
vėjas, o aš tik debesis, genamas danguje jo pūtimo. 

Aš jį tikrai pažinojau — kai kuriais atžvilgiais netgi geriau už 
savo atvaizdą veidrodyje. Bet tai jokiu būdu ne misteris Tanaka. Tai 
buvo Pirmininkas. 

SB  septynioliktas skyrius 


avo gyvenime Pirmininką mačiau tik labai trumpą akimirką, bet 
nuo tada praleidau galybę laiko, įsivaizduodama jį. Jis buvo ta- 
rytum daina, kurią girdėjau kažkada atskirais fragmentais ir nuo 
to laiko visada niūniuodavau ją mintyse. Nors, žinoma, dabar šios 
dainos natos buvo šiek tiek pasikeitusios — tai yra, tikėjausi, kad jo 
kakta bus aukštesnė, o pražilę plaukai ne tokie tankūs. Kai pama- 
čiau jį, vienai sekundei manyje sukirbėjo nerimas, ar tai tikrai Pir- 
mininkas, bet paskui apsiraminau; širdyje neliko jokių abejonių — 
pagaliau aš jį suradau. 

Kol Mameha sveikinosi su abiem vyrais, stovėjau už jos, lauk- 
dama savo eilės nusilenkti. O kas, jei man pradėjus šnekėti, balsas 
skambės lyg švitrinio popieriaus džeržgesys ant poliruoto medžio? 
Nobu, su savo tragiškais randais žiūrėjo į mane, tačiau kas dėl Pir- 
mininko, nebuvau tikra, ar jis iš viso mane pastebėjo. Pernelyg dro- 
vėjausi dirstelėti į jo pusę. Mamehai atsisėdus į savo vietą bei pra- 
dėjus lyginti kimono klostes virš kelių, pastebėjau, jog Pirmininkas 
žvelgia į mane, kaip man pasirodė, gana smalsiai. Pajutau, kaip kojos 
nutirpo nuo šalčio, nes visas kraujas suplūdo į veidą. 

— Pirmininke Ivamura... prezidente Nobu, — prabilo Mame- 
ha, — leiskite pristatyti savo naująją jaunesniąją sesutę Seijuri. 

Neabejoju, kad jūs girdėjote apie garsųjį Ivamurą Ken, „Ivamu- 
ros Elektrik“ įkūrėją. Turbūt jūs girdėjote ir apie Nobu Tošikazu. 
Tiesą sakant, Japonijoje tai buvo patys įžymiausi verslo partneriai. 
Juos galima sulyginti su medžiu ir jo šaknimis, arba su šventykla ir 
neatskiriama jos dalimi — vartais. Nors turėjau tik keturiolika me- 
tų, aš jau buvau šį tą apie juos girdėjusi. Tačiau man net į galvą 
nešovė tokia mintis — nė vienai sekundei — kad žmogus, kurį su- 
tikau ant Širakavos upės krantų, ir yra Ivamura Ken. Ką gi, atsiklau- 
piau ir nusilenkiau, murmėdama įprastus dalykus — maldaudama 
jų malonės ir panašiai. Atlikusi savo pareigą atsitūpiau į tuščią tarpą 
tarp jų. Nobu pradėjo pašnekesį su žmogumi, sėdinčiu už jo nuga- 
ros, tuo tarpu Pirmininkas, savo ruožtu, laikė ant kelių lėkštutę su 
tuščiu sakės puodeliu. Mameha įtraukė jį į pokalbį, o aš atsiraitojau 
rankovę ir paėmiau arbatinį, nusprendusi pripilti jiems arbatos. Di- 
deliam mano nustebimui Pirmininko akys nuslydo mano ranka. Ži- 
noma, iš savo pusės aš labai troškau pamatyti tai, į ką jis iš tiesų 
žiūrėjo. Galbūt dėl prieblandos Parodų salėje vidinė mano rankos 
dalis švytėjo, tarytum lygus spindinčio perlo paviršius, o jos spalva 
priminė nuostabų dramblio kaulą. Anksčiau nė viena kūno dalis ne- 
atrodė man tokia graži. Netrukus pastebėjau, kad Pirmininko akys 
užstrigo vienoje vietoje; tol, kol jis žiūrėjo į mano ranką, tikrai ne- 
siruošiau patraukti jos į šalį. Staiga Mameha nutilo. Man pasirodė, 
kad ji nustojo šnekėti todėl, kad Pirmininkas jos visai nesiklausė, o 
tik žiūrėjo į mano ranką, bet paskiau supratau, kas čia atsitiko. 

Arbatinis buvo tuščias. Dar daugiau, jis jau buvo tuščias, kai 
paėmiau jį į rankas. 

Tik prieš sekundę jaučiausi beveik žavingai, bet dabar tik su- 
murmėjau atsiprašymą ir kuo greičiau pastačiau arbatinį į vietą. Ma- 
meha prajuko. 

— 'Matote, kokia ryžtinga ši mergaitė, Pirmininke, — tarė 
ji. — Jeigu arbatinyje būtų pasilikęs nors vienas lašelis arbatos, Sei- 
juri tikrai būtų sugebėjusi jį iškrapštyti. 

— "Tavo jaunoji sesutė dėvi išties nuostabų kimono, Mame- 
ha, — pastebėjo Pirmininkas. — Atrodo, prisimenu tave jį nešio- 
jant, kai dar buvai mokinė. 

Jeigu dar ir turėjau kokių nors abejonių dėl to, kas buvo šis 
žmogus, jos iš karto pranyko, kai tik išgirdau pažįstamą, kupiną ge- 
rumo balsą. 

— Manau, tai įmanoma, — atsakė Mameha, — bet juk per 

šiuos metus Pirmininkas matė mane apsirengusią daugybe kimono. 
Negi jis atsimena juos visus? | 

— Na, aš niekuo nesiskiriu nuo kitų žmonių. Grožis daro man 
didelį įspūdį. O štai sumo imtynininkų aš netgi negalėčiau atskirti 
vieno nuo kito. 

Mameha palinko į priekį link manęs ir sušnibždėjo: 

— Pirmininkas nori pasakyti, kad jam neypatingai patinka su- 
mo. 

— Nagi, Mameha, — suniurnėjo jis, — jeigu bandai mane su- 
pykdyti su Nobu... 

— Pirmininke, Nobu-san seniausiai žino kokius jausmus puo- 
selėjate šiam sportui. 

— Nesvarbu. Seijuri, ar tu pirmą kartą susidūrėi su sumo? 

Jau kurį laiką laukiau, kol galėsiu pasišnekėti su jūo; nespėjau 
net įkvėpti, kai mus pribloškė siaubingas griaudėjimas, sudrebinęs šį 
didžiulį pastatą. Atsisukome į tą pusę, iš kurios sklido garsas; minia 
nuščiuvo; tačiau ten tik užsidarė gigantiškos durys. Po akimirkos 
išgirdome vyrių girgždėjimą ir pamatėme kitas duris, besisukančias 
lanku, iš visų jėgų stumiamas dviejų imtynininkų. Nobu sėdėjo nu- 
sisukęs nuo manęs, tad neatsispyriau pagundai iš arčiau patyrinėti 
baisius nudegimus ant jo veido, ant jo kaklo ir ausies, kuriai labai 
jau nepasisekė. Ir tada pamačiau, kad viena jo rankovė tuščia. Anks- 
čiau to nepastebėjau, nes mano dėmesį buvo patraukę visai kiti da- 
lykai; ji buvo perlenkta per pusę ir pritvirtinta prie peties ilgu sidab- 
riniu smeigtuku. 

Jeigu dar to nežinote, galiu jums papasakoti, kaip jaunas jūrų 
pajėgų leitenantas Nobu buvo žiauriai sužeistas, bombarduojant Seu- 
lo priemiesčius 1910 metais, kai Japonija aneksavo Korėją. Sutikusi 
Nobu nieko nežinojau apie jo didvyriškumą, nors, tiesą pasakius, 
Japonijoje šią istoriją girdėjo visi. Jeigu tik jis nebūtų prisijungęs 
prie Pirmininko ir, galiausiai, netapęs „Ivamuros Elektrik“ preziden- 
tu, vargu bau, ar jį kas nors prisimintų, kaip karo didvyrį. Bet taip 
jau atsitiko, kad siaubingos žaizdos pavertė jo sėkmę dar įspūdinges- 


ne — šie du faktai visada buvo minimi kartu. 
Apie istoriją ne daug ką išmaniau — mažojoje mokyklėlėje mus 
mokė tik menų — bet, manau, mūsų vyriausybė pradėjo kontro- 


liuoti Korėją rusų— japonų karo pabaigoje, 0 po poros metų nu- 
sprendė prijungti Korėją prie augančios imperijos. Neabejoju, kad 
korėjiečių šis faktas nesužavėjo. Nobu, kartu su nedideliu ginkluotu 
būriu, išvyko ten palaikyti tvarkos. Vieną vėlyvą popietę jis lydėjo 

savo vadą į nedidelį kaimelį netoli Seulo. Pakeliui atgal, prie tos 
vietos, kur stovėjo pririšti žirgai, juos užpuolė. Išgirdęs siaubingą 
artėjančio artilerijos sviedinio švilpimą, vadas pabandė nušokti į tran- 
šėją, tačiau jis buvo senas žmogus ir judėjo ne ką greičiau už bal- 
taskruostę berniklę??, krutančią colis po colio ant uolos. Sekundę 
prieš tai, kai susprogo sviedinys, jis vis dar ieškojo atramos kojoms. 
Nobu užgulė savo vadą visu kūnu, norėdamas jį išgelbėti, bet seniui 
tai kažkodėl nepatiko ir jis bandė išsisukti iš Nobu glėbio. Smarkiai 
pasistengęs jis sugebėjo pakelti galvą; Nobu bandė jį užstoti, tačiau 
kaip tik tuo metu sprogo sviedinys — vadą užmušė vietoje, o Nobu 
žiauriai sužeidė. Vėliau, tais pačiais metais, norėdami išgelbėti No- 
bu gyvybę, chirurgai turėjo nupjauti jo kairę ranką iki pat peties. 

Kai pirmą kartą pamačiau jo prisegtą rankovę, susijaudinusi 
niekaip negalėjau atitraukti nuo jos savo žvilgsnio. Niekada anksčiau 
neregėjau Žmogaus, netekusio rankos — nors geriau pagalvojus, at- 
simenu, kai buvau dar maža mergaitė, vieną dieną, bevalydamas 
žuvį, misterio Tanakos padėjėjas nusipjovė piršto galiuką. O štai No- 
bu atveju, dauguma žmonių manė, kad ranka nėra pati didžiausia jo 
problema — jo oda buvo viena didelė žaizda. Sunku net apibūdinti, 
kaip jis atrodė, ir, tikriausiai, būtų žiauru iš mano pusės daryti tai. 
Aš tik pakartosiu pažįstamos geišos žodžius apie jį, kuriuos atsitik- 
tinai išgirdau: „Kiekvieną kartą, kai pasižiūriu į jo veidą, pagalvoju 
apie bulvę, apsvilusią ugnyje“. 

Milžiniškoms durims užsidarius atsisukau į Pirmininką, norė- 
dama atsakyti į jo klausimą. Kadangi buvau mokinė, galėjau sau 
leisti sėdėti tyliai, kaip gėlių puokštė, nieko nešnekėdama, jei tik 
norėjau, tačiau šios progos nusprendžiau nepaleisti iš rankų. Aš troš- 
kau padaryti jam nors šiokį tokį įspūdį, palikti save, pėdsaką jo 
širdyje, bent jau tokį, kokį palieka vaiko koja dulkėse — ir tai jau 
būtų pradžia. 

— Pirmininkas klausė, ar aš pirmą kartą susidūriau su sumo, — 
pradėjau, — iš tiesų, taip ir yra. Aš būčiau labai dėkinga, jei Pirmi- 
ninkas sutiktų man ką nors paaiškinti. 

— Jei nori žinoti, kas čia dedasi, — įsiterpė Nobu, — geriau 
kalbėkis su manimi. Kuo tu vardu, mokinuke? Per tą triukšmą aš 
nieko negirdėjau. 

Nusisukau nuo Pirmininko, bet taip nenoriai, kaip vaikas, nu- 
sisukantis nuo lėkštės su maistu. 


2 Baltaskruostė berniklė — toks paukštis. 

— Mano vardas Seijuri, sere, — atsakiau aš. 

— Tu juk Mamehos jaunesnioji sesuo. Tai kodėl nesi „Mame“ 
su kokia nors galūne? — tęsė Nobu. — Argi ne tokios tos jūsų 
kvailos tradicijos? 

— Taip, sere. Bet visi vardai, prasidedantys „Mame“, pasak 
būrėjo, pasirodė man pranašaujantys nelaimę. 

— Būrėjas, — tarė Nobu su panieka, — ar jis ir parinko tau 
vardą? 

— Aš jį išrinkau, — tarė Mameha, — būrėjas to nedaro; jis 
tik pasako, ar vardas yra tinkamas tam žmogui. 

— Vieną dieną, Mameha, — atsiliepė Nobu, — tu pagaliau 
suaugsi ir nustosi klausytis kvailių. 

— Nagi nagi, Nobu-san, — prabilo Pirmininkas, — bet kas, 
išgirdęs jus taip šnekant, pagalvotų, jog esate pats šiuolaikiškiausias 
žmogus visoje nacijoje. Vis dėlto, aš nepažįstu kito tokio, kuris taip 
tvirtai tikėtų likimu. 

— Kiekvienas žmogus turi savo likimą. Bet negi man reikia 
būrėjo, kad tai sužinočiau? Aš juk neinu pas virėją, kad išsiaiškin- 
čiau, ar esu alkanas, — pastebėjo Nobu. — Šiaip ar taip, Seijuri 
yra gražus vardas — retai kada gražios mergaitės gauna gražius var- 
dus. 

Jau ėmiau manyti, kad kitas jo komplimentas bus maždaug 
toks — „Na ir šlykščią seserį pasirinkai, Mameha!“, ar kažkas pana- 
šaus. Bet dideliam mano palengvėjimui jis pasakė: 

— Šis atvejis kaip tik toks. Mamebha, ar tik nebus ši mergaitė 
gražesnė už tave! 

— Nobu-san! Moterims nepatinka girdėti, kad jos nėra pačios 
nuostabiausios būtybės aplinkui. 

— Ypač tau, ar ne? Na, geriau jau priprask prie to. Jos akys 
ypač gražios. Atsisuk į mane, Seijuri. Noriu dar kartą į jas pažiūrėti. 

Negalėjau laikyti nuleidusi akis į čČiužinį, jeigu jau Nobu užsi- 
manė jas pamatyti. Bet negalėjau ir spoksoti tiesiai į jį, nepasirody- 
dama per daug tiesmukiška. Todėl kurį laiką vedžiojau žvilgsnį į 
visas puses, tarytum bandydama surasti kur geriau pastatyti koją 
ant ledo, o po to įsistebelijau į jo smakrą. Jei tik būčiau galėjusi 
liepti savo akims nieko nematyti, būčiau taip ir padariusi, nes Nobu 
veido bruožai atrodė, lyg būtų kreivai nulipdyti iš molio. Prisimin- 
kite, apie tragediją, sudarkiusią jį, aš dar nieko nežinojau. Mąstyda- 
ma, kas galėjo jam atsitikti, niekaip neįstengiau atsikratyti užgulusio 
širdį sunkumo. 


197 


— Tavo akys tiesiog stulbinančiai žybčioja, — tarė jis. 

Tuo metu atsidarė mažos lauko durys, pro kurias įėjo žmogus, 
apsirengęs ypatingai oficialiu kimono ir užsimaukšlinęs ant galvos 
aukštą juodą kepurę — atrodė, lyg būtų tik ką nulipęs iš paveikslo, 
kabančio Imperatoriaus rūmuose. Eidamas praėjimu tarp eilių jis 
vedėsi procesiją imtynininkų, tokių gigantiškų, kad jiems teko susi- 
lenkti, žengiant pro duris. 

— Ką tu žinai apie sumo, mergaite? — paklausė manęs Nobu. 

— Tik tiek, kad imtynininkai dideli, kaip banginiai, sere, — 
atsakiau. — Gijone dirba žmogus, kuris kažkada buvo sumo imty- 
nininkas. 

— Tikriausiai turi omeny Avadžiumi. Jis štai ten, — mostelėjo 
savo viena ranka Nobu į tą eilę, kur sėdėjo Avadžiumi, juokdamasis 
iš kažko kartu su Korina šalia jo. Turbūt ji mane pastebėjo, nes 
šyptelėjo ir pasilenkė link Avadžiumi, sakydama kažką, o šis dirste- 
lėjo į mūsų pusę. 

— Jis niekada nebuvo geras imtynininkas, — pasakė Nobu. — 
Jis mėgo trankyti savo priešininkus pečiu. Kvailys, jis nieko tuo ne- 
pasiekė, tik daugelį kartų susilaužė raktikaulį. 

Dabar jau visi imtynininkai buvo salėje ir stovėjo pylimo papė- 
dėje. Kai paskelbė jų vardus, jie užlipo į viršų ir sustojo ratu, veidu 
į auditoriją. Vėliau, jiems išėjus iš salės, kad kiti imtynininkai, be- 
siglaudžiantys prie sienos, esančios priešais, galėtų pradėti savo pro- 
cesiją, Nobu tarė: 

— Ta virvė ant žemės yra ringas. Pralaimi tas imtynininkas, 
kurį išstumia už jo ribų, arba kuris prisiliečia prie pylimo bet kuria 
kūno dalimi, išskyrus, žinoma, kojas. Atrodo gana lengva, bet gal 
norėtum pati pabandyti išstumti vieną iš tų gigantų už virvės? 

— Na, aš prieičiau jam už nugaros su medine terkšle paukš- 
čiams gąsdinti, — pasakiau, — ir tiek įvaryčiau jam baimės, kad jis 
pats iššoktų. 

— Kalbėk rimtai, — tarstelėjo Nobu. 

Nenoriu apsimetinėti, kad protingai pasielgiau, sakydama tai, 
tačiau aš juk tik pirmą kartą bandžiau papokštauti su vyriškiu. Taip 
susigėdau, kad nežinojau net ką atsakyti. Ir tada Pirmininkas palin- 
ko prie manęs. 

— Nobu-san nejuokauja apie sumo, — sušnibždėjo jis. 

— Šiame gyvenime yra trys svarbiausi dalykai, su kuriais aš 
nejuokauju, — paaiškino Nobu. — Tai sumo, verslas ir karas. 

— Dieve mano, aš maniau, kad tai buvo pokštas, — nustebo 
Mameha. — Argi jūs neprieštaraujate pats sau? 

— Jei tu stebi mūšį, — kreipėsi į mane Nobu, — arba, saky- 
kim, sėdi svarbiame susitikime, kuriame aptarinėjami verslo reika- 
lai, ar tu suprastum, kas ten vyksta? 

— Oi ne, tikrai ne, — papurčiau galvą. 

— Būtent. Todėl nesitikėk iš karto susigaudyti sumo vingrybė- 
se. Arba toliau juokis iš Mamehos pokštelių, arba klausykis įdėmiai 
manęs, jei nori suprasti, kas čia vyksta. 

— Jis bandė išmokyti mane apie sumo, — dar kartą sušnibž- 
dėjo man Pirmininkas. — Bet aš labai jau prastas mokinys. 

— Pirmininkas nuostabus žmogus, — tarė Nobu. — Jis nieko 
neišmoko todėl, kad sumo jam nerūpi. Jis netgi nebūtų šiandien čia 
atvykęs, jeigu nebūtų pasirodęs toks dosnus ir nebūtų sutikęs su 
mano pasiūlymu leisti „Ivamurai Elektrik“ organizuoti šią šventę. 

Kaip tik tuo metu abi komandos baigė savo pasirodymo ringe 
ceremoniją. Po jos sekė dar dvi ypatingos ceremonijos, skirtos kiek- 
vienam iš dviejų jokozuna. Šis žodis reiškė aukščiausią sumo ran- 
gą — „kažkas panašaus į Mamehos padėtį Gijone“ — paaiškino man 
vėliau Nobu. Neturėjau jokios priežasties abejoti juo; tačiau jeigu 
Mameha praleistų nors pusę to laiko, besiruošdama vakarėliui, kaip 
tie jokozuna, besiruošdami įžengti į ringą, jos tikrai daugiau niekas 
niekur nesikviestų. Antrasis iš imtynininkų buvo trumpas, o jo vei- 
das iš ties nuostabus — visai ne nulėpęs, o lyg iškaltas iš akmens, 
su galingais žandikauliais, primenančiais man kvadratinį žvejų valties 
pirmgalį. Auditorija taip audringai jį pasveikino, kad man net teko 
užsidengti ausis. Jis buvo vardu Mijadžijama — jeigu nors ką žinote 
apie sumo, tai suprasite, kodėl žmonės taip džiaugėsi jo pasirody- 
mu. 

— Jis geriausias visų laikų imtynininkas, kokį tik aš mačiau, — 
paaiškino Nobu. | 

Prieš prasidedant kovoms pranešėjas išvardijo prizus nugalėto- 
jui. Vienas iš jų buvo nemaža pinigų suma, paskirta Nobu Tošikazu, 
„Ivamuros Elektrik“ kompanijos prezidento. Išgirdęs tai Nobu smar- 
kiai susinervino. 

— Na ir kvailys gi jis! Pinigai ne mano, o „Ivamuros Elektrik“. 
Atleiskite man, Pirmininke, aš tučtuojau pašauksiu ką nors ir pasa- 
kysiu, kad lieptų pranešėjui ištaisyti klaidą. 

— Nėra jokios klaidos, Nobu. Žinant, kiek aš jums skolingas, 
tai mažiausiai, ką galiu dėl jūsų padaryti. 

— Pirmininkas pernelyg dosnus, — tarė Nobu. — Esu labai 
dėkingas. — Sakydamas tai Nobu pripylė sakės į puodelį, padavė jį 
Pirmininkui ir jie abu išgėrė. 

Ringe pasirodžius pirmiesiems imtynininkams tikėjausi, jog iš 
karto prasidės kova. Bet jie praleido daugiau nei penkias minutes 
mėtydami druską ant pylimo, atsitūpdami bei pasvirdami visu kūnu 
į priekį, pakeldami vieną koją aukštai į orą ir trenkdami ją į žemę. 
Retkarčiais jie palinkdavo, piktai dėbčiodami vienas kitam į akis, 
tačiau kai tik pagalvodavau, kad štai, tuoj prasidės kova, vienas iš jų 
išsitiesdavo ir, nužingsniavęs į šalį, pasemdavo pilną saują druskos. 
Galų gale, kai visai to nesitikėjau, imtynės prasidėjo. Jie trenkėsi 
vienas į kitą, sugriebę už priešininko strėnjuostės; viskas truko aki- 
mirką, po kurios vienas imtynininkas prarado pusiausvyrą — tuo 
kova ir pasibaigė. Auditorija sugriaudėjo aplodismentais, pasigirdo 
šūksniai, o Nobu tik palingavo galvą ir sumurmėjo: „Bloga techni- 
ka“. 

Kol vyko kitos kovos jaučiausi taip, lyg būčiau prijungusi vieną 
ausį prie savo proto, o kitą — prie širdies, nes iš vienos pusės klau- 
siausi Nobu — dauguma iš to, ką jis pasakojo buvo tikrai įdomu. 
Tačiau iš kitos pusės, Pirmininko, kalbančio-su Mameha, balsas vis 
atitraukdavo mano dėmesį. 

Praėjo valanda, o gal ir daugiau, ir staiga, mestelėjus akį į Ava- 
džiumi eilę, žvilgsnis užstrigo ties nuostabia spalva, raibuliuojančia 
toje vietoje. Tai buvo oranžinė šilkinė gėlė, besiplaikstanti moters, 
tik ką atsiklaupusios šalia Avadžiumi, plaukuose. Iš pradžių pama- 
niau, jog tai Korina, persirengusi kitu kimono: Bet paskiau pama- 
čiau, jog tai visiškai ne Korina. Tai buvo Hacumomo. 

Matyti ją čia, kai visai to nesitikėjau... pasijutau, lyg nutrenkta 
elektros srovės. Ji tai jau tikrai suras būdą, kaip mane pažeminti, 
netgi šioje gigantiškoje salėje, tarp šimtų kitų žmonių — tai tik 
laiko klausimas. Aš visai nesibaiminau, kad ji pasityčios iš manęs 
priešais visą šitą minią, tačiau niekaip negalėjau pakęsti minties, kad 
apsikvailinsiu prieš Pirmininką. Mano gerklę nutvilkė toks karštis, 
kad vos įstengiau apsimesti besiklausanti Nobu, kuris pradėjo pasa- 
koti kažką apie imtynininkus, lipančius į pylimą. Kai pažvelgiau į 
Mamebhą, ji jau buvo pastebėjusi Hacumomo. 

— Pirmininke, labai atsiprašau, — tarė ji, — bet man teks 
trumpam pasišalinti. Manau, ir Seijuri norės prie manęs prisijungti. 

Ji palaukė, kol Nobu baigs pasakoti savo istoriją, ir tada aš 
nusekiau paskui ją iš salės. 

— Ach, Mameha-san... ji tikras demonas, — sudejavau aš. 

— Korina pradingo prieš gerą valandą. Ji turbūt susirado Ha- 
cumomo ir atsiuntė ją čia. Turėtum jaustis pamaloninta, turint ome- 
ny, kad Hacumomo prisidaro sau rūpesčių vien tam, kad pakenktų 
tau. 

— Aš neištversiu, jeigu ji pradės tyčiotis iš manęs priešais... na, 
priešais visus šiuos Žmones. 

— Bet ar nemanai, kad ji paliks tave ramybėje, jei suteiksi jai 
progą iš ko nors pasijuokti? 

— Prašau, Mameha-san... Neverskite manęs apsikvailinti. 

Mes perėjome per kiemą ir jau ruošėmės lipti laiptais į pastatą, 
kuriame buvo tualetai, tačiau Mameha pasivedė mane į šalį dengtu 
koridoriumi, toliau nuo pašalinių ausų, ir tyliai prabilo: 

— Visus šiuos metus Nobu-san ir Pirmininkas buvo galingi ma- 
no globėjai. Tiesa ta, kad su jam nepatinkančiais žmonėmis Nobu 
elgiasi tikrai šiurkščiai, tačiau draugams jis toks pats lojalus, kaip 
feodalo vasalas savo valdovui; patikimesnio žmogaus tu niekada ne- 
sutiksi. Ar tu manai, kad Hacumomo vertina šias savybes? Nobu jai 
tiktai... „misteris Driežas“. Štai kaip jinai jį vadina. „Mameha-san, 
mačiau jus vakar su „misteriu Driežu“! Dieve mano, jūs atrodėte, 
lyg išmušta dėmėmis! Ar tik jis nelupa savo odos tiesiai ant jūsų?“ 
Ir panašiai. O dabar paklausyk, man visai nesvarbu, ką šiuo momen- 
tu manai apie Nobu-san. Laikui bėgant pamatysi, koks jis geras žmo- 
gus. Bet štai Hacumomo gal ir paliks tave ramybėje, jei pagalvos, 
kad susižavėjai juo. 

Nesumąsčiau, ką į tai atsakyti. Netgi nesupratau iki galo, ko 
Mameha iš manęs norėjo. 

— Nobu-san šnekėjosi su tavimi apie sumo beveik visą popie- 
tę, — tęsė ji. — Tegul visiems susidaro įspūdis, kad tu jį dievini. 
Pabandyk surengti vaidinimą specialiai Hacumomo džiaugsmui. Te- 
gul ji mano, kad jis — tavo svajonių vyriškis. Jai tai pasirodys pats 
juokingiausias dalykas pasaulyje. Galbūt ji netgi nenorės išvyti tavęs 
iš Gijono, nes norės sužinoti, kaip toliau klostysis įvykiai. 

— Bet Mameha-san, kaip man įtikinti Hacumomo, kad aš juo 
susižavėjau? 

— Jei negali sugalvoti, tai, matyt, aš prastai tave mokiau. 

Mums grįžus į savo vietas pamačiau, kad Nobu vėl pradėjo 

šnekėti su žmogumi, sėdinčiu šalia jo. Negalėjau įsiterpti, todėl ap- 
simečiau, jog mano dėmesį užvaldė imtynininkai ant pylimo, besi- 
rengiantys savo kovai. Auditorija niekaip nenustygo vietoje; Nobu 
ne vienintelis plepėjo su kaimynu. Beprotiškai norėjau atsisukti į 
Pirmininką, paklawsti jo, ar jis atsimena tą jauną mergaitę, kuriai 
prieš kelerius metus jis parodė tiek daug gerumo... bet, žinoma, aš 
jokiu būdu negalėjau to minėti. Be to, stebint Hacumomo, man tai 
būtų tikra nelaimė, jeigu visą dėmesį sutelkčiau į jį. 

Netrukus Nobu atsisuko į mane ir tarė: 

— Šios kovos buvo ilgos ir nuobodžios. Palauk, kol pasirodys 
Mijadžijama, jis parodys tikrą meistriškumą. 

Ką gi, rodos, atėjo proga beprotiškai jį įsimylėti. 

— Bet juk tos imtynės, kurias mačiau, buvo tokios įspūdin- 
gos! — sušukau. — O prezidentas Nobu buvo toks geras ir papa- 
sakojo man apie jas tiek daug įdomių dalykų. Nejaugi geriausia kova 
dar priešaky? 

— Nebūk juokinga, — atšovė Nobu. — Nė vienas iš šių im- 
tynininkų nėra vertas būti viename ringe su Mijadžijama. 

Dirstelėjusi per Nobu petį pamačiau Hacumomo, sėdinčią to- 
limojoje eilėje. Ji plepėjo su Avadžiumi ir, atrodė, nekreipia į mane 
visai jokio dėmesio. 

— Aš žinau, jums tai gali pasirodyti labai kvaila, — pasa- 
kiau, — bet kaip gali toks mažiukas Mijadžijama būti pats geriau- 
sias? — Jeigu būtumėte matę mano veidą, tikriausiai pagalvotumė- 
te, jog iš visų temų labiausiai domiuosi būtent šia. Jaučiausi kvailai, 
apsimetinėdama, kad mane užvaldė tokie trivialūs dalykai. Tačiau iš 
šalies, bet kas, žiūrintis į mus, pamanytų, jog mes pasakojame vie- 
nas kitam didžiausias paslaptis, glūdinčias giliai mūsų širdyse. Džiau- 
giuosi, galėdama jums pranešti, jog kaip tik tuo momentu pastebė- 
jau Hacumomo atsisukančią į mane. 

— Mijadžijama tik atrodo mažesnis, nes visi kiti yra daug sto- 
resni už jį. Bet jis labai jau puikuojasi savo apimtimi. Prieš kelerius 
metus laikraštyje buvo atspausdinti tikslūs jo ūgio bei svorio duo- 
menys, o jis taip įsižeidė, kad liepė vienam savo draugui trankyti 
jam per galvą su stora lenta. Prisirijo bulvių su vandeniu ir nuėjo į 
redakciją, norėdamas įrodyti, kad jie klydo. 

Tuo momentu, greičiausiai, būčiau juokusis beveik iš visko, ką 
tik Nobu būtų pasakęs — specialiai dėl Hacumomo, žinoma. Bet 
jei atvirai, įsivaizduodama prisimerkusį Mijadžijamą, belaukiantį, kol 
lenta pokštelės jam per pakaušį, pradėjau visai nuoširdžiai kvatoti, 

bent jau tiek, kiek išdrįsau, o Nobu netrukus prisijungė prie manęs. 
Hacumomo mes turbūt atrodėme kaip geriausi draugai, nes pama- 
čiau, kaip ji trina iš džiaugsmo delnus. 

Staiga man į galvą šovė mintis apsimesti, jog Nobu — tai Pir- 
mininkas. Kiekvieną kartą, kai jis prabildavo, aš stengdavausi nepa- 
stebėti jo gergždėjimo ir stengdavausi įsivaizduoti švelnų Pirmininko 
nekreipdama o į visus tuos randus, ir galvoti, jog tai Pianio 
ninko lūpos — kiekvienas jo balso niuansas tarytum komentavo jo 
jausmus man. Vienu metu netgi įtikinau save, kad aš visai ne Paro- 
dų salėje, o klūpau sau tyliame kambarėlyje priešais Pirmininką. 
Gyvenime nejaučiau tokios palaimos. Kybojau tykios amžinybės bū- 
senoje, kaip svaidomas į viršų kamuoliukas, kuris prieš nukrisdamas 
ant žemės, rodos, sustingsta ore. Žvalgydamasi po salę aš tik mačiau 
nuostabias gigantiškas medines sijas ir užuodžiau saldžių ryžių pyra- 
gėlių aromatą. Maniau, jog ši būsena niekada nesibaigs; kaip tik ta- 
da, vienu momentu pasakiau kažką — net neatsimenu ką — ir iš- 
girdau Nobu atsakymą: 

— Apie ką tu čia kalbi? Tiktai visiškas šuailys galėtų sugalvoti 
tokį neišmanėlišką dalyką. 

Mano lūpų kampučiai nusviro žemyn, tarytum juos jungiančios 
gijos būtų tik ką perpjautos. Nobu žiūrėjo tiesiai man į akis. Hacu- 
momo, žinoma, sėdėjo toliau nuo mūsų, tačiau neabejoju, kad ji 
mus stebėjo. Ir staiga man dingtelėjo mintis, kad jeigu geiša arba 
jauna mokinė apsiašaroja priešais vyriškį, galbūt kiti palaikys ją aklai 
jį įsimylėjusią. Aišku, galėjau atsakyti į jo šiurkščius žodžius atsipra- 
šymų; bet pasistengiau įsivaizduoti, jog tai Pirmininkas šnekėjo su 
manimi taip nemandagiai. Po sekundės mano lūpa pradėjo virpėti. 
Nuleidau galvą ir pasistengiau atrodyti kaip nuskriaustas vaikelis. 

Dideliam mano nustebimui Nobu pasiteiravo: 

— Aš tave įskaudinau, juk taip? 

Šniurkštelėjau teatrališkai — visai nebuvo sunku tai padaryti. 
Nobu žiūrėjo į mane ilgą laiką, o paskiau tarė: 

— "Tu iš tiesų esi žavinga mergaitė. 

Esu tikra, jis ketino pasakyti dar kažką, tačiau tuo metu salėje 
pasirodė Mijadžijama ir minia užstaugė. 

Mijadžijama, kartu su kitu imtynininku vardu Saiho, labai ilgai 
išdidžiai vaikščiojo po ringą, pasisemdami druskos bei mėtydami ją 
ant žemės, arba trepsėdami kojomis, kaip ir kiti imtynininkai. Kiek- 
vieną kartą, kai jie susilenkdavo, spoksodami vienas į kitą, man jie 

tapdavo panašūs į akmens luitus, kurie tuoj tuoj nusiridens nuo 
uolos. Atrodė, kad Mijadžijama visada palinkdavo į priekį šiek tiek 
labiau už savo kur kas aukštesnį bei sunkesnį priešinininką. Kai jie 
susidurs, pamaniau aš, vargšelis Mijadžijama tikrai bus išverstas iš 
kojų. Net įsivaizduoti negalėjau, kad kas nors būtų įstengęs pajudin- 
ti Saiho. Aštuonis ar devynis kartus jie buvo užėmę savo pozicijas, 
tačiau nė vienas iš vyrų nepuolė. Nobu sušnibždėjo man: 

— Hatami komi. Jis pasinaudos hatami komi. Tu tik stebėk jo 
akis. 

Padariau taip, kaip siūlė Nobu, bet pastebėjau tik tai, kad Mi- 
jadžijama niekada nežvelgia tiesiai į Saiho. Manau, šiam nelabai pa- 
tiko būti taip ignoruojamam, nes jis dėbčiojo į savo priešininką nuož- 
miai, tarytum žvėris. Jo pagurklis buvo toks didelis, kad galva atro- 
dė lyg kalno formos; iš pykčio jo veidą išmušė raudonis. O Mijadži- 
jama ir toliau elgėsi taip, lyg jo visai nepastebėtų. 

— Jau neilgai viskas truks, — dar kartą sušnibždėjo Nobu. 

Ir iš tikrųjų, kitą kartą, kai jie pasirėmė ant savo kumščių, 
Saiho puolė. 

Matydami palinkusį Mijadžijamą, jūs turbūt pamanytumėte, 
kad jis ruošėsi visu savo svoriu mestis ant Saiho. Bet tiesą sakant, 
jis tik pasinaudojo pastarojo puolimu, kad išsitiestų ir tvirtai atsisto- 
tų ant kojų. Po sekundės jis išsisuko iš Saiho glėbio, kaip siūbuojan- 
čios durys, ir griebė šiam už kaklo. Saiho tuo momentu buvo taip 
įsibėgėjęs, kad atrodė lyg žmogus lekiantis visu greičiu nuo laiptų. 
Mijadžijama stumtelėjo jį iš visų jėgų ir Saiho perskrido per virvę, 
bet vis dar stovėjo ant kojų. O po to, didelei mano nuostabai, šis 
žmogus—kalnas nusprūdo nuo pylimo krašto ir išsidrėbė tiesiai į 
pirmą auditorijos eilę. Žiūrovai pabandė sprukti jam iš kelio, tačiau 
kai viskas buvo baigta, vienas žmogus pasiliko stovėti vos gaudyda- 
mas orą, nes Saiho su savo pečiu gerai jį pritrėškė. 

Visa kova truko ne ilgiau kaip sekundę. Saiho, tikriausiai, jau- 
tėsi labai pažemintas tokios dvikovos baigties, todėl tik vos vos link- 
telėjo publikai galva, kaip ir visi šios dienos pralaimėtojai, ir išdūlino 
iš salės, o tuo tarpu minia vis dar griausmingai riaumojo. 

— Šis veiksmas vadinasi hataki komi, — paaiškino man Nobu. 

— Argi tai ne nuostabu? — prabilo Mameha, kalbėdama lyg 
apsvaigusi. Ji taip ir neužbaigė savo minties. 

— Kas nuostabu? — paklausė jos Pirmininkas. 

— Tai, ką padarė Mijadžijama. Aš niekada to anksčiau nebuvau 
mačiusi. 

— Žinoma, kad matei. Imtynininkai daro taip visą laiką. 
— Na, tai duoda peno apmąstymui... — nutęsė Mameha. 


Vėliau, važiuojant rikša atgal į Gijoną, Mameha atsisuko į mane visa 


susijaudinusi. 
— Tas sumo imtynininkas pakišo man pačią nuostabiausią idė- 
ją, — tarė ji. — Hacumomo dar to nežino, bet ji pati netrukus 


praras pusiausvyrą. Ji netgi to nesupras, kol nebus pernelyg vėlu. 

— Jūs turite planą! Ach, Mameha-san, prašau pasakyti jį man! 

— Nejau gi tu bent sekundei patikėjai, jog aš taip ir padary- 
siu? — nustebo ji. — Aš netgi savo tarnaitei jo nesakysiu. Tu tik 
stenkis ir toliau palaikyti Nobu susidomėjimą savimi. Viskas pri- 
klauso nuo jo, na, ir dar nuo vieno žmogaus. 

— Kokio Žmogaus? 

— Tu dar nesi jo mačiusi. Ir užtenka apie tai šnekėti! Jau ir 
taip per daug pasakiau. Tiesiog nuostabu, kad šiandien susipažinai 
su Nobu-san. Galbūt aplinkybės taip susiklostys, kad jis ir taps tavo 
gelbėtoju. 

Prisipažįstu, išgirdusi tai pasijutau nekaip. Jeigu man ir reikėjo 
gelbėtojo, aš norėjau, kad juo būtų Pirmininkas ir ne kas kitas. 

63 aštuonioliktas skyrius 


agaliau sužinojau, kas gi buvo tasai Pirmininkas, ir tą patį vaka- 
rą pradėjau skaityti visus seniai išmestus žurnalus, kokius tik 
galėjau rasti, vildamasi išsiaiškinti apie jo gyvenimą šiek tiek dau- 
giau. Vien tik per savaitę mano kambaryje jų susikaupė tiek, kad 
tetulė greičiausiai pamanė, jog aš išprotėjau. Daugelyje straipsnių jis 
buvo minimas, bet tik prabėgomis, ir nei viename iš jų neradau to, 
ką norėjau sužinoti. Nepaisydama to, aš toliau rinkau kiekvieną žur- 
nalą, kyšantį iš šiukšliadėžės. Vieną dieną prie arbatinės aptikau krū- 
vą senų, suvyniotų į ryšulėlį, laikraščių. Jų viduje buvo įgrūstas dve- 
jų metų senumo leidinys, kuris patraukė mano dėmesį aiškiai ma- 
tomoje vietoje išspausdintu straipsniu apie „Ivamura Elektrik“. 
Atrodo, kad ši kompanija 1931 metų balandžio mėnesį šventė 
savo dvidešimties metų jubiliejų. Kiekvieną kartą galvodama apie tai 
jaučiuosi pritrenkta, nes kaip tik tą mėnesį aš susitikau su Pirminin- 
ku prie Širakavos upės krantų. Galėjau pamatyti jo veidą visuose 
žurnaluose, jei tik būčiau į juos žvilgtelėjusi. Dabar, kai sužinojau 
datą, per trumpą laiką sugebėjau iškapstyti kur kas daugiau straips- 
nių apie šį jubiliejų. Daugumą jų radau nereikalingo šlamšto kolek- 
cijoje, kuri buvo išmesta, kai mirė senutė, gyvenusi okijoje kitapus 
gatvės. 

Aš išsiaiškinau, kad pirmininkas gimė 1890 metais. Tuo metu 
kai mudu susitikome, nors ir pražilęs, jis buvo ką tik įžengęs į penk- 
tą dešimtmetį. Tą dieną man susidarė įspūdis, kad jis vadovavo ko- 
kiai nors nesvarbiai kompanijai, tačiau gerokai suklydau. „Ivamura 
Electric“ nebuvo tokia didelė kaip „Osaka Electric“ — pasak visų 
straipsnių jos pagrindinė konkurentė vakarų Japonijoje. Bet Pirmi- 
ninką su Nobu, garsiausius verslo partnerius, visi pažinojo geriau 
negu kitus, kur kas didesnių kompanijų, vadovus. Bet kokiu atveju 
„Ivamura Electric" buvo atviresnė naujovėms ir turėjo geresnę repu- 
taciją. 

Pirmininkas pradėjo dirbti mažoje Osakos elektros kompanijo- 
je būdamas septyniolikos. Netrukus jis jau vadovavo visai komandai 
darbuotojų, instaliuojančių elektros laidus įvairiausiems fabrikų me- 
chanizmams. Elektrinio apšvietimo poreikis namų ūkiuose bei biu- 
ruose tuo metu augo ir vieną vakarą Pirmininkas sukūrė įrenginį — 
lizdą, į kurį įjungtos švietė dvi lemputės iš karto. Žinoma, tokį dar- 
bą jis atliko dar nebūdamas kompanijos direktorius, taigi 1912 me- 
tais, dvidešimt dvejų metų ir tik ką vedęs, Pirmininkas įkūrė savo 
nuosavą įmonę. 

Keletą metų reikalai ėjosi prastai, bet 1914 metais Pirmininko 
kompanija laimėjo konkursą naujos Osakos karinės bazės pastato 
elektros instaliacijai. Nobu tuo metu dar tarnavo armijoje, nes dėl 
karo žaizdų niekur kitur darbo susirasti negalėjo. Jam buvo liepta 
slapčia sekti, kaip nauja „Ivamura Elektric“ kompanija atlieka savo 
darbą. Nobu ir Pirmininkas greitai susidraugavo ir kai pastarasis ki- 
tais metais pakvietė jį dirbti į savo kompaniją, Nobu pasiūlymą pri- 
ėmė. 

Kuo daugiau skaičiau apie jų partnerystę, tuo geriau supratau, 
kokie tinkami jie pasirodė vienas kitam. Beveik visuose straipsniuo- 
se figūravo ta pati fotografija — stilingu, trijų dalių storos vilnos 
kostiumu pasipuošęs Pirmininkas laiko rankose keramikinį dviejų 
lempučių patroną, kuris tapo pirmu kompanijos produktu. Atrodė, 
lyg šį daikčiuką jam būtų kas nors atidavęs, o jis niekaip negali 
apsispręsti, ką su juo veikti. Pro šiek tiek pravertą Pirmininko burną 
matėsi dantys, o jis pats spoksojo į kamerą beveik grasinančiu žvilgs- 
niu, tarytum būtų pasirengęs sviesti savo prietaisą. Nobu stovėjo 
priešais — visiškas jo kontrastas. Buvo puse galvos žemesnis, vieną 
ranką sugniaužęs į kumštį ir atrodė tikras dėmesingumo įsikūniji- 
mas. Jis dėvėjo rytiniams pasivaikščojimams skirtą apsiaustą ir siau- 
ras dryžuotas kelnes. Randuotas veidas visiškai be išraiškos, akys 

drumzlinos ir mieguistos. Pirmininką, dėl per anksti pražilusių plau- 
kų ir ūgio skirtumo, lengvai galėjai palaikyti Nobu tėvu, nors pats 
buvo tik dvejais metais vyresnis. Straipsniai teigė, kad Pirmininkas 
rūpinosi kompanijos augimu ir valdymu, tuo tarpu Nobu — vady- 
ba. Būdamas ne toks žavingas kaip jo partneris ir turintis ne tokį jau 
žavingą darbą, jis puikiai sugebėjo tvarkyti reikalus. Netgi Pirminin- 
kas paprastai sakydavo, jog be Nobu talento kompanija greičiausiai 
nebūtų išgyvenusi keleto krizių. Būtent Nobu pritraukė būrį inves- 
tuotojų, kurie išgelbėjo įmonę nuo pražūties trečiojo dešimtmečio 
pradžioje. „Aš esu skolingas šiam žmogui tiek, kad niekada negalė- 
siu iki galo atsimokėti,“ — toks buvo dažniausiai cituojamas Pirmi- 
ninko posakis. 


Praėjo keletas savaičių. Ir štai vieną dieną gavau raštelį su pra- 
šymu atvykti kitą popietę į Mamehos butą. Iki to laiko aš jau spėjau 
priprasti prie pigių kimono, kuriuos man paprastai gražiai išdėlioda- 
vo Mamehos tarnaitė. Bet kai atėjau ir pradėjau rengtis šilkiniais 
drabužiais — spindinčiais skaisčiu raudoniu bei geltoniu, su auksi- 
nėje žolėje išsimėčiusių lapų ornamentais — buvau pritrenkta radu- 
si skylę chalato nugaroje, pakankamai didelę, kad galėčiau sukišti į 
ją du pirštus. Nors Mameha dar nepasirodė, aš paėmiau drabužius 
ir nuėjau pasišnekėti su jos tarnaite. 

— Tacumi-san, — pasakiau aš, — turiu pranešti labai nemalo- 
nų dalyką... šis kimono sugadintas. 

— Jis nesugadintas, mis. Tik šiek tiek reikia patvarkyti. Šį rytą 
šeimininkė pasiskolino jį iš okijos kitoje gatvės pusėje. 

— Galbūt ji nežinojo, — tarstelėjau, — o kadangi aš turiu 
kimono gadintojos reputaciją, ji tikriausiai pamanys... 

— Ach, ji žino, kad drabužiai suplyšę, — įsiterpė Tacumi. — 
Jei atvirai, tai apatiniai įdriskę toje pačioje vietoje. — Kreminius 
apatinius aš jau buvau apsivilkusi ir, kai apsisukusi paliečiau savo 
šlaunį, supratau, kad Tacumi teisi. 

— Praeitais metais geišos mokinė atsitiktinai užsikabino už vi- 
nies, — papasakojo man tarnaitė, — bet Šeimininkė pasakė aiškiai, 
kad nori matyti būtent jus vilkinčią šiais drabužiais. 

Man mažai kas paaiškėjo, bet padariau taip, kaip sakė Tacumi. 
Pagaliau į vidų įlėkė Mameha ir, kol ji tvarkė grimą, aš nusprendžiau 
paklausti jos, kas čia darosi. 

— Aš gi tau išaiškinau, kad pagal mano planą, — pasakė ji, — 

tavo ateičiai bus svarbūs du vyrai. Nobu tu matei prieš dvi savaites. 
Kito vyriškio šiuo metu nebuvo mieste. Bet apsivilkusi šiuo suply- 
šusiu kimono tu būtinai su juo susitiksi. Tas sumo imtynininkas mes- 
telėjo man tokią nuostabią mintį! Netveriu savo kailyje pamatyti, 
kaip reaguos Hacumomo, kai prisikelsi iš numirusių. Ar žinai ką ji 
man vakar sakė? Ji niekaip negalėjo atsidėkoti už tai, kad atsive- 
džiau tave kartu su savimi į parodą. Ten patekti tikrai vertėjo, taip 
sakė ji, kad pamatytum kaip tu vartai savo dideles akeles „Misteriui 
Driežui“. Aš įsitikinusi, jog būsi palikta ramybėje, kai tik pradėsi 
apie jį šokinėti, nebent tau atsibos ir pradėsi rūpintis tik savimi. 
Tiesą sakant, kuo daugiau šnekėsi šalia jos apie Nobu, tuo geriau. 
Tik nieko nekalbėk apie žmogų, su kuriuo susitiksi šiandien. 

Išgirdusi tai pasijutau šlykščiai, nors ir bandžiau atrodyti pama- 
loninta. Suprantate, joks vyras nesutiks turėti intymių ryšių su gei- 
ša, buvusia artimo bendradarbio meiluže. Kartą prieš keletą mėne- 
sių, vonios kambaryje aš išgirdau, kaip jauna moteris guodė kitą 
geišą, kuri tik ką sužinojo, kad jos naujasis dana* dirba kartu su jos 
išsvajotu vyriškiu. Tuo metu, kai ją stebėjau, man net nešovė į galvą, 
jog vieną dieną susidursiu su tokiomis pačiomis problemomis. 

— Mem, — kreipiausi aš, — ar galiu šio to paklausti? Ar į 
jūsų planą įeina ir tai, kad Nobu-san taps mano dana? 

Mameha padėjo į vietą šepetėlį grimui ir pažiūrėjo į mane per 
veidrodį tokiu žvilgsniu, kuris, atvirai sakant, galėjo ir traukinį su- 
stabdyti. — Nobu-san puikus žmogus. Nori pasakyti, kad tau bus 
gėda, jei jis taps tavo dana? 

— Ne, mem, aš ne tai turėjau omeny. Tiesiog galvojau... 

— Labai gerai. Tada man belieka pasakyti tik porą dalykų. Pir- 
ma, kadangi esi tik keturiolikos, tu dar neturi jokios reputacijos. 
Tavo visuomeninė padėtis bus visai nebloga, jei tapsi geiša tokio 
žmogaus kaip Nobu, kuris nori pasisiūlyti būti tavo dana. Antra, nė 
viena geiša nesugebėjo patikti Nobu-san tiek, kad taptų jo meiluže. 
Manau, tikrai apsidžiaugsi, jei būsi pirmoji. 

Taip išraudau, jog pasijutau liepsnojanti. Šiaip jau Mamebha tei- 
si. Kad ir ką veikčiau vėliau, aš būčiau laiminga, jei toks vyras kaip 
Nobu žvilgtelėtų į mane bent akies krašteliu. Jei jau Nobu man 
nepasiekiamas, tai koks nepasiekiamas turėtų būti Pirmininkas. Nuo 
tada, kai pamačiau jį vėl sumo varžybose, aš pradėjau mąstyti apie 
galimybes, kurias man suteikė gyvenimas. Bet dabar, po tokių Ma- 
mehos žodžių, pasijutau bebrendanti per liūdesio vandenyną. 
*Dana — neoficialus geišos šeimininkas, taip pat aprūpinantis ją materia- 
liai. | 

Skubiai apsirengiau ir Mameha nusivedė mane į okiją, kurioje 
ji gyveno prieš šešerius metus, kol išsikovojo nepriklausomybę. Prie 
durų mus pasitiko pagyvenusi tarnaitė, kratanti galvą ir nemaloniai 
čepsinti. 

— Į ligoninę mes jau paskambinome, — pasakė ji. — Dakta- 
ras namo išeina ketvirtą. O dabar, kaip žinote, jau pusė keturių. 

— Mes skambtelėsime jam prieš išeinant, Kazuko-san, — at- 
sakė Mameha. — Esu tikra, jis mūsų lauks. 

— Tikiuosi. Būtų tiesiog baisu palikti vargšę kraujuojančią mer- 
gaitę vieną. 

— Kas kraujuoja? — paklausiau sunerimusi, bet tarnaitė, žvilg- 
telėjusi į mane, tik atsiduso ir nusivedė mus laiptais į mažą, perpil- 
dytą prieškambarį antrame aukšte. Dviejų tatamių dydžio patalpoje, 
be Mamebos, manęs ir tarnaitės, dar buvo trys jaunos moterys bei 
aukšta, liesa virėja su traškančia prijuoste. Jos visos atsargiai mane 
stebėjo, išskyrus virėją. Užsimetusi ant peties rankšluostį ji pradėjo 
galąsti peilį, labai panašų į tą, kuriuo kapojamos žuvų galvos. Pasi- 
jutau lyg tuno gabalas, tik ką atpjautas bakalėjininko, nes dabar aiš- 
kiai supratau, kad būtent man ir teks kraujuoti. 

— Mameha-san... — sulemenau. 

— Nagi, Seijuri, žinau ką nori pasakyti, — tarė ji. Man tai 
nuskambėjo keistai, nes pati neturėjau žalio supratimo, ką ruošiausi 
sakyti. — Prieš tai, kai tapau tavo vyresniąja seserimi, tu prisižadėjai 
daryti taip, kaip liepsiu... 

— Jei būčiau žinojusi, kad dėl to reikės išsipjauti kepenis... 

— Tavo kepenų niekas nelies, — pasakė virėja tokiu tonu, nuo 
kurio aš lyg ir turėčiau jaustis kur kas geriau. Deja, taip neįvyko. 
 — Seijuri, mes tik šiek tiek įpjausime tavo odą, — paaiškino 
Mameha. — Tik vienas drykstelėjimas ir galėsi keliauti į ligoninę, 
susitikti su tau reikalingu Daktaru. Prisimeni žmogų, kurį aš tau 
minėjau? Jis Daktaras. 

— Ar negalėčiau paprasčiausiai apsimesti, kad man skauda 
pilvą? 

Pasakiau tai visiškai rimtai, bet kažkodėl visi pagalvojo, jog aš 
pokštauju ir pradėjo juoktis. Netgi Mameha. 

— Seijuri, mes tau linkime'tik gero, — surimtėjo ji. — Mums 
reikia truputį kraujo, kad gydytojas apskritai norėtų tave priimti. 

Kaip tik tuo momentu virėja baigė galąsti peilį ir priėjo prie 
manęs — taip ramiai, lyg norėtų mane tiktai nugrimuoti. Viskas 

būtų gerai, išskyrus tai, jog, dėl Dievo meilės, rankose ji juk laikė 
peilį. | 

— Mes įpjausime tavo koją, — pasakė ji. 

— Ne koją, — paprieštaravo Kazuko. — Kaklas atrodo kur 
kas erotiškiau. 

— Seijuri, prašau apsisukti ir parodyti skylę kimono nugaro- 
je, — paliepė man Mameha. Padariusi tai, išgirdau ją tęsiant. — 
Taigi, Kazuko-san, kaip jūs paaiškinsite dryksnį toje vietoje, jeigu 
įpjausime koją arba kaklą? 

— O kaip jie susiję? — nustebo Kazuko. — Suplyšęs kimono 
ir pjūvis ant kaklo? 

— Man visai nesvarbu, ką ji tauzija, — ištarė virėja, — tik 
pasakykite, kur jai įpjauti, Mameha-san, ir savo darbą aš atliksiu. 

Kiek supratau, turėčiau būti laiminga girdėdama tai, bet kaž- 
kodėl taip nesijaučiau. 

Mameha paprašė vieną iš jaunų tarnaičių atnešti lazdelę su rau- 
donu pigmentų, naudojamą lūpoms dažyti. Kai gavo ką norėjo, ji 
dūrė į kimono skylutę ir, staigiai brūkštelėjusi, užtepė žymę ant 
mano šlaunies. 

— Turite pjauti štai čia, — pasakė ji virėjai. 

Pravėriau burną, bet prieš man norint ką nors pasakyti, Mame- 
ha mane nutildė: 

— Tik gulėk ramiai, Seijuri. Jei dėl tavęs mes uždelsim dar 
ilgiau, aš tikrai supyksiu. 

Meluočiau, jei sakyčiau, kad norėjau paklusti jai, bet, deja, ne- 
turėjau pasirinkimo. Taigi atsiguliau ant paklodės, ištiestos ant me- 
dinių grindų, ir užmerkiau akis, o Mameha tuo metu užtraukė mano 
chalatą į viršų tiek, kad buvau apnuoginta iki pat klubų. 

— Prisimink, jei reikės įpjauti giliau, tu visada galėsi pakarto- 
ti, — pasakė Mameha. — O dabar pasistenk, kad pjūvis būtų kaip 
galima paviršutiniškesnis. 

Pajutusi peilio smaigalį sukandau lūpas. Bijau, kad ir cyptelė- 
jau, nors dėl to nesu įsitikinusi. Kaip ten bebūtų, pajutau spaudimą 
ir išgirdau nepatenkintos Mamehos balsą: 

— Smarkiau. Tu net neįpjovei viršutinio odos sluoksnio. 

— Atrodo kaip lūpos, — tarstelėjo Kazuko virėjai. — Tu 
brūkštelėjai liniją vidury raudonos dėmės ir dabar tai atrodo kaip 
lūpos. Gydytojas užsikvatos. 

Mameha su tuo sutiko ir, kai virėja užtikrino, kad žinos kur 
pjauti, nutrynė dažus. Po sekundės vėl pajutau peilio spaudimą. 

Man niekada nepatiko kraujo vaizdas. Jūs tikriausiai atsimena- 
te, kaip tą dieną, kai sutikau misterį Tanaką, aš apalpau — vien dėl 
to, kad įsipjoviau lūpą. Taigi, tikriausiai galite įsivaizduoti, kaip pa- 
sijutau atsisukusi ir pamačiusi kraujo upelį, tekantį gyvatėle mano 
koja ant rankšluosčio, kurį Mameha laikė priglaudusi prie vidinės 
šlaunies pusės. Kai išvydau kraują, mano būsena buvo tokia, kad 
visiškai neatsimenu, kas įvyko toliau — nei to, kaip mane įkėlė į 
rikšą, nei kaip mes važiavome. 

Bent jau tol, kol pasiekėme ligoninę ir Mameha pradėjo mane 
purtyti, bandydama atkreipti į save dėmesį. 

— Nagi, paklausyk manęs! Aš esu įsitikinusi, tu šimtus kartų 
girdėjai, jog tavo, kaip mokinės, darbas yra patraukti kitų geišų dė- 
mesį — būtent jos tau padės tolesnėje karjeroje — ir visiškai ne- 
sirūpinti, ką galvoja vyrai. Ką gi, dabar užmiršk visa tai. Tavo atveju 
toks požiūris nesuveiks. Kaip jau sakiau, tavo ateitis priklauso nuo 
dviejų vyrų, su vienu iš jų tu tuojau susitiksi. Privalai padaryti tin- 
kamą įpūdį. Ar girdi mane? 

— Taip, mem, kiekvieną žodį, — sumurmėjau aš. 

— Kai tavęs paklaus, kaip įsipjovei koją, atsakyk, kad ėjai į 
vonią apsivilkusi kimono, paslydai ir nugriuvai ant kažko aštraus. 
Net nežinai ant ko, nes iš karto apalpai. Jei norėsi, smulkmenas 
išgalvosi pati, tik pasistenk, kad skambėtų pakankamai vaikiškai. 
Kai ten jeisi, atrodyk bejėgė. Pabandyk pasipraktikuoti. 

Ką gi, atkraginau galvą ir užverčiau aukštyn akis — taip iš tik- 
rųjų ir jaučiausi — bet Mamehos nesužavėjau. 

Ne numirusi, o bejėgė. Štai taip... 

Jos žvilgsnis pasidarė apsvaigęs, tarytum ji niekaip negalėtų ap- 
sispręsti, į kurį tašką žiūrėti, ranka palietė veidą, lyg rengtųsi apalp- 
ti. Ji liepė man kartoti šį žvilgsnį tol, kol liko patenkinta rezultatu. 
Pradėjau savo pasirodymą, kai vairuotojas padėjo man įeiti į ligoni- 
nės pastatą. Mameha ėjo paskui, tampydama mano chalatą į vieną 
ar į kitą pusę — net ir tokioj būsenoj turėjau atrodyti patraukli. 

Mes įsmukome į vidų pro besisukančias medines duris ir pa- 
prašėme ligoninės direktoriaus; Mameha užtikrino, kad jis mūsų lau- 
kia. Galiausiai pasirodė seselė ir nuvedė mus į dulkėtą kambarį, 
kuriame stovėjo medinis stalas, o langai buvo uždengti vienspalve 
klostuota širma. Kol mes laukėme, Mameha nuvyniojo nuo mano 
kojos rankšluostį ir išmetė jį į šiukšlių dėžę. 

— Neužmiršk, Seijuri, — ji beveik šnypštė, — mes norime, 


212 


kad Daktarui tu atrodytum nekalta ir bejėgė. Atsigulk, apsimesk 
visai silpna. 

Su šituo nebuvo jokių problemų. Po minutės durys atsidarė ir 
į kambarį įėjo daktaras Krabas. Žinoma, tai netikras jo vardas, bet 
jei būtumėt jį matę, esu įsitikinusi, kad pavadintumėte jį būtent 
taip. Susikūprinęs, su atsikišusiomis alkūnėmis — jis negalėtų ge- 
riau pavaizduoti krabo, net jei būtų atsakančiai jį išstudijavęs. Netgi 
jo eisena, su vienu pečiu atstatytu į priekį, labiausiai priminė kry- 
puojantį į šalis krabą. Jis augino ūsus ir atrodė labai patenkintas, 
susitikęs Mamehą, nors šitai daugiau matėsi iš jo nustebusių akių, 
negu iš šypsenos. 

Daktaras Krabas buvo metodiškas ir tvarkingas žmogus. Užda- 
rydamas duris jis pirmiausia pasuko rankeną, kad spynos liežuvėlis 
nesukeltų triukšmo, po to dar jas papildomai stumtelėjo — norėda- 
mas įsitikinti, ar jos tikrai uždarytos. Atlikęs šį reikalą jis išsitraukė 
iš kišenės futliarą ir labai atsargiai jį atidarė, lyg bijodamas kažką 
išbarstyti; bet viskas, kas jame buvo, tai tik kiti akiniai. Juos pasi- 
keitęs jis įdėjo futliarą atgal į kišenę, kartu rankomis pasilygindamas 
savo drabužius. Galiausiai įsispoksojo į mane ir tik trumpai linkte- 
lėjo, kai Mameha pasakė: 

— Labai prašau atleisti už sutrukdymą, Daktare, bet Seijuri, 
kuriai prieš akis puiki ateitis, taip bjauriai susipjaustė koją! Kas dėl 
randų, infekcijos, ar dar ko nors — aš manau, kad jūs vienintelis 
galite ją gerai išgydyti. 

— Taigi, — ištarė. daktaras Krabas, — o dabar gal žvilgtelėkė- 
kime į žaizdą? 

— Bijau, kad Seijuri pasidaro bloga vien tik nuo kraujo vaizdo, 
Daktare, — paaiškino Mameha. — Gal būtų geriau, jei mergaitė 
nusisuktų ir tada leistų jums apžiūrėti žaizdą. Ji ant vidinės šlaunies 
pusės. 

— Aš kuo puikiausiai viską suprantu. Gal būtumėte tokia gera 
ir paprašytumėte jos atsigulti ant procedūrinio stalo? 

Niekaip negalėjau suprasti, kodėl jis nepasakė man to pats, bet 
norėdama pasirodyti paklusni, palaukiau, kol palieps Mameha. Pa- 
kėlęs mano chalatą iki klubų, jis nuvalė šlaunį kažkokiu smirdinčiu 
skysčiu ir paprašė: 

— Seijuri-san, gal malonėtumėte papasakoti, kaip gi jūs susi- 
žeidėte. 

Vis dar stengdamasi atrodyti labai silpna, įkvėpiau perdėtai gi- 
liai. 

— Matote, man nepatogu tai sakyti, bet jei atvirai... aš išgėriau 
per daug arbatos šią popietę. | 

— Seijuri tik ką tapo mokine, — įsiterpė Mameha, — vedžio- 
jau ją po Gijoną, tad natūralu, jog, norėdami arčiau susipažinti, visi 
kvietė ją užeiti puodeliui arbatos. 

— Taip, galiu įsivaizduoti, — pasakė Daktaras. 

— Šiaip ar taip, — toliau tęsiau, — staiga pajutau, kad turiu 
nueiti... na, žinote kur... 

— Per dideli išgertos arbatos kiekiai verčia palengvinti pūs- 
lę, — atrodo jis suprato. 

— Ach, ačiū jums. Ir... na tas „vertimas“ šiaip jau yra mano 
būsenos sumenkinimas — aš bijojau, kad bet kurį momentą viskas 
pradės prieš mane geltonuoti, jei suprantate, ką turiu omeny... 

— Paprasčiausiai papasakok kas įvyko, Seijuri, — vėl pertrau- 
kė mane Mameha. 

— Atleiskite. Aš tik norėjau pasakyti, jog man būtinai reikėjo 
pasinaudoti tualetu... taip reikėjo, kad kai pagaliau jį pasiekiau, aš... 
na, kovojau su savo kimono ir tikriausiai praradau pusiausvyrą. Nu- 
kritusi pajutau, kaip koja užkliuvo už kažko aštraus. Net nežinau, 
kas tai buvo. Greičiausiai iš karto apalpau. 

— Keista — tavo pūslė neišsituštino, kai praradai sąmonę. 

Gulėdama ant pilvo aš stengiausi laikyti galvą aukštai pakeltą, 
kad nesutepčiau grimo, ir šnekėjau, kol Daktaras žiūrėjo man į pa- 
kaušį. Bet po paskutinio jo komentaro iš visų jėgų persisukau ir 
mečiau žvilgsnį į Mamehą. Laimei, jos smegeninė dirbo kur kas grei- 
čiau, negu mano. 

— Seijuri nori pasakyti, kad ji prarado pusiausvyrą pabaigusi 
savo reikalą ir bandydama atsistoti. 

— Aišku, — tarė Daktaras. — Įsipjovei labai aštriu daiktu. 
Greičiausiai nugriuvai ant stiklo duženos arba metalo atraižos. 

— O taip, jis tikrai buvo aštrus, — patvirtinau, — kaip peilis! 

Daktaras Krabas daugiau nieko nepasakė, tik išplovė žaizdą, lyg 
norėdamas patikrinti, kaip smarkiai jis gali priversti mane kentėti, 
ir nuvalė nuo kojos išdžiūvusį kraują su tuo pačiu smirdinčiu skys- 
čiu. Po to jis išaiškino, kad gydytis turėčiau su tepalu bei tvarsčiu, 
ir painstruktavo, kaip rūpintis koja per artimiausias dvi dienas. Sa- 
kydamas tai jis nuleido mano chalato skvernus ir nusiėmė akinius, 
tarytum bijotų, jog, elgdamasis neatsargiai, gali juos netyčia sudau- 
žyti. 

— Man tikrai gaila tavo sugadinto kimono, — pasakė jis, — 

bet aš, žinoma, džiaugiuosi gavęs galimybę susipažinti su tavimi. 
Mameha-san žino, kad mane visada domina nauji veidai. 

— Ach ne, tai man labai malonu, — įsiterpiau. 

— Galbūt netrukus, vieną vakarą, mes susitiksime Ičiriki arba- 
tinėje. 

— Tiesą sakant, Daktare, — prabilo Mameha, — Seijuri šiek 
tiek... aa... ypatinga, ką jūs, esu įsitikinusi, ir pats suprantate. Ji jau 
dabar turi tiek gerbėjų, kad nevalioja su visais susitvarkyti. Taigi, 
stengiuosi laikyti ją kuo toliau nuo Ičiriki. Galbūt mes galėtumėme 
aplankyti jus Širae arbatinėje? 


— Taip, man ir pačiam ji labiau patiktų, — sutiko daktaras 
Krabas ir vėl pakartojo akinių apsikeitimo ritualą, kad galėtų peržiū- 
rėti mažą knygelę, kurią išsitraukė iš kišenės. — Aš būsiu ten... 


tuojau, vieną minutėlę... tarkim užporyt. Tikiuosi pasimatysime. 
Mameha užtikrino jį — mes tikrai ten atvyksime — ir po to 
mes išėjome. 


Rikšoje, grįžtant atgal į Gijoną, Mameha pagyrė mane už gerą el- 
gesį. 

— Bet Mameha-san, aš nieko ypatingo nedariau! 

— Tikrai? O kaip tu manai, ką mes matėme ant Daktaro kak- 
tos? 

— Nieko nemačiau išskyrus medinį stalą priešais mano veidą. 

— Užtenka paminėti, jog tuo metu, kai Daktaras valė kraują 
nuo tavo kojos, jo kakta taip išrasojo, lyg už lango kaitintų karšta 
vidurvasario saulė. Bet juk kambaryje net šilta nebuvo, argi ne? 

— Tikra tiesa. 

— Na matai! — apsidžiaugė ji 

Nelabai supratau apie ką čia Mameha kalbėjo, arba, tiksliau 
sakant, kokio tikslo ji siekė, vesdamasi mane pas Daktarą. Bet pa- 
klausti neišdrįsau, nes ji aiškiai parodė, kad savo planų neatskleis. 
Rikšai pajudėjus per Šijo aveniu tiltą atgal į Gijoną, Mameha per- 
traukė save vidury pasakojimo. 

— Žinai, Seijuri, tavo akys nepaprastai mielos ir puikiai tinka 
prie šito kimono: tos skaisčiai raudonos ir geltonos spalvos... dėl to 
tavo akys šviečia kaip sidabras. O, viešpatie! Kodėl aš nepagalvojau 
apie tai anksčiau? Vairuotojau, — sušuko ji, — mes per toli nuva- 
žiavome. Prašau sustoti čia. 

— Jūs liepėte man vykti Gijono Tominadžio-cho adresu, mem. 
Negaliu paleisti dviračio ienų vidury tilto. 

— Arba išleiskite mus čia, arba pervažiuokite tiltą ir grįžkite 
atgal į kitą pusę. Nesuprantu, koks jums skirtumas? 

Vairuotojas nuleido ienas ten, kur buvome, ir mudvi su Mame- 
ha išlipome. Dauguma pravažiuojančių dviratininkų supykę skamb- 
čiojo varpeliais, bet Mamehai tai buvo nė motais. Aš manau, ji tokia 
tikra dėl savo vietos šiame pasaulyje, kad net negali įsivaizduoti, jog 
sukėlė kažkam rūpesčio dėl tokio menkniekio kaip eismo kamštis. 
Neskubėdama, traukdama vieną monetą po kitos iš savo šilkinio 
rankinuko, ji sumokėjo tikslią kelionės kainą, o tada tiltu atgal mes 
grįžome, iš kur atvykome. 

— Mes einame į Ukidos Kosaburo studiją, — paskelbė ji. — 
Jis nuostabus menininkas ir tavo akys jam tikrai patiks. Esu tuo 
tikra. Kartais jis atrodo truputį... galima sakyti, išsiblaškęs... o jo 
studija — tikras sąvartynas. Gali užtrukti šiek tiek laiko, kol jis 
pastebės tavo akis. Paprasčiausiai žiūrėk ten, kur jis galėtų jas pa- 
matyti. 

Žingsniavome su Mameha šoninėmis gatvelėmis iki nedidelės 
alėjos. Jos gale stovėjo miniatiūriniai ryškiai raudoni Šinto vartai, 
smarkiai suspausti tarp dviejų namų. Praėję pro vartus ir dar porą 
mažų paviljonų pamatėme akmeninių laiptų maršą, vedantį aukštyn 
pro nuostabius rudeniškų spalvų medžius. Oras, dvelkiantis iš šio 
drėgno laiptų tuneliuko, buvo vėsus kaip vanduo. Man pasirodė, 
kad įžengiau visiškai į kitą pasaulį. Išgirdau pliaukštelėjimą, prime- 
nantį dūžtančios į krantą bangos garsą. Tačiau išaiškėjo, jog tai tik 
žmogus, atsisukęs į mus nugara, braukė vandenį nuo viršutinių laip- 
tų su šluota, kurios šeriai atrodė šokolado spalvos. 

— Kaip gi čia, Ukida-san, — nustebo Mameha, — argi netu- 
rite tarnaitės, kuri viską sutvarkytų už jus? 

Žmogus viršuje stovėjo apšviestas saulės, todėl abejoju, ar ma- 
tė ką nors daugiau, kai apsisuko pažiūrėti, kas su juo kalba, kaip tik 
dvi figūras po medžiais. Už tai aš jį mačiau puikiai — gana keistai 
atrodantis vyriškis. Burnos kampelyje tupėjo milžiniškas apgamas, 
lyg užsilikęs maisto gabaliukas, o jo antakiai buvo tokie tankūs, jog 
atrodė kaip vikšrai, kurie nušliaužė plaukais žemyn ir sustingo virš 
akių. Jis visas buvo kažkoks netvarkingas — ne tik jo žili plaukai, 
bet ir kimono, su kuriuo jis, rodos, ir miegojo praeitą naktį. 

— Kas ten? — paklausė jis. 

— Ukida-san'! Per šitiek metų jūs vis dar negalite atpažinti 
mano balso? 

— Jei norite mane supykdyti, kas ten bebūtumėte, jums tai 
gerai išeina. Aš nenusiteikęs šnekėtis. Mesiu į jus šluotą, jei nepa- 
sakysite, kas tokios esate. 

Ukido-san taip užsiuto, kad visai nebūčiau nustebusi, jei jis 
būtų nusikandęs apgamą nuo lūpų kampučio ir spjovęs jį į mus. Bet 
Mameha lipo laiptais toliau, o aš — paskui ją, tik prieš tai pasirū- 
pinau pasislėpti už jos nugaros — geriau tegul pirmas smūgis kliūna 
jai, 0 ne man. 

— Ar taip jūs sutinkate viešnias, Ukida-san? — papriekaištavo 
Mameha, kai išėjome į dienos šviesą. Ukida pašnairavo į ją. 

— Ach, tai jūs. Kodėl paprasčiausiai nepasakėte kas tokios esat? 
Štai, čiupkit šluotą ir brūkštelkit per laiptus. Niekas nejeis į mano 
namus, kol neuždegsiu smilkalų. Mirė dar viena mano pelytė ir da- 
bar ši vieta smirda kaip karstas. 

Mameha atrodė gerokai nustebinta tokia veiksmų eiga. Prieš 
pastatydama šluotą prie medžio, ji palaukė, kol Ukida išgaruos. 

— Ar kada virei viduje? — sušnibždėjo ji. — Kai Ukidai ne- 
siseka darbas, jo nuotaika smarkiai pabjūra. Tada, kaip kokiam ver- 
dančiam katilui, turi nuimti dangtį — kad per daug neburbuliuotų. 
Po to jis apsiramina. Bet jeigu neleisi jam dėl ko nors supykti, jis 
pradės gerti ir padėtis tik dar labiau pablogės. 

— Ar jis laiko namines pelytes? — sušnibždėjau ir aš. — Jis 
sakė, kad mirė dar viena jo pelytė. 

— O Dieve, žinoma ne. Jis visur išmėto savo rašomasias laz- 
deles, o pelės šuėda jas ir padvėsia apsinuodijusios tušu. Padovano- 
jau jam dėžutę, tačiau jis ja visai nesinaudoja. 

Kaip tik tada prasivėrė Ukidos namo durys — jis stumtelėjo 
jas ir iš karto grįžo atgal. Mudvi su Mameha nusiavėme batus. Vi- 
duje buvo tik vienas kambarys — kaip koks tvartas. Pastebėjau to- 
limam kampe rūkstančius smilkalus, bet, jei atvirai, niekuo jie ne- 
padėjo. Dvėselienos kvapą jutau taip stipriai, lyg kažkas būtų priki- 
šęs pelės lavoną man prie nosies. Čia buvo daugiau šiukšlių, negu 
pas Hacumomo. Visur mėtėsi ilgi teptukai, kai kurie sulūžę, kai 
kurie apgraužti, ir didelės medinės lentos su pusiau užbaigtais ne- 
spalvotais piešiniais. Viso šito jovalo vidury gulėjo išsidriekęs dem- 
blis su tušo dėmėm ant paklodžių. Pamaniau, jog Ukidos kūnas irgi 
turėtų būti ištepliotas tušu. Atsisukusi patikrinti išgirdau jį sakant: 

— Į ką tu žiūri? 

— Ukida-san, norėčiau supažindinti jus su savo jaunesniąja se- 
serimi, Seijuri, — tarė Mameha. — Ji atvyko iš Gijono ir trokšta 
su jumis susitikti. | 

Šiaip jau Gijonas nebuvo labai toli. Kaip ten bebūtų, aš atsi- 
klaupiau ant kilimėlio ir pervariau visą lankstymosi ir maldavimo 
Ukidos malonės ritualą, nors nesu įsitikinusi, ar jis girdėjo nors vie- 
ną Mamehos žodį. 

— Aš puikiai leidau laiką iki priešpiečių, — suniurnėjo jis, — 
o dabar žiūrėkite kas atsitiko! — Ukida nuėjo skersai kambarį ir 
iškėlė į viršų lentą. Prie jos buvo smeigtukais pritvirtintas eskizas, 
kuriame moteris, piešta iš užpakalio, žiūrėjo į vieną pusę ir laikė 
skėtį. Viskas būtų gerai, jeigu ne katinas, aiškiai įšokęs į rašalą, o 
paskui perbėgęs per piešinį, palikdamas gražiai suformuotus letenų 
pėdsakus. Pats kaltininkas ramiai sau miegojo susisukęs purvinų dra- 
bužių krūvoje. 

— Parsinešiau jį, kad peles išgaudytų, o jūs tik pažiūrėkite į 


ji, — tęsė jis, — tikriausiai teks jį išmesti. 

— Ach, bet juk letenų žymės tokios mielos, — pasakė Mame- 
ha. — Man rodos, jos tik pagerino piešinio kokybę. Kaip manai, 
Seijuri? | 


Aš jau norėjau nesakyti nieko, nes Ukida neatrodė labai paten- 
kintas šiuo komentaru, bet paskiau susiprotėjau, kad Mameha tik 
bando „nuimti dangtį nuo verdančio katilo“, kaip ji sakė. Taigi, su- 
čiulbėjau pačiu entuziastiškiausiu balsu: 

— Aš tiesiog nustebinta, kaip žavingai atrodo šitie pėdsakai. 
Galbūt ir katinas yra menininkas? 

— Aš žinau, kodėl jo nemėgstate, — įsiterpė Mameha. — Pa- 
vydite jo talento. 

— Pavydžiu? Aš? — nustebo Ukida. — Tas katinas ne meni- 
ninkas. Jis tikrų tikriausias demonas. 

— Atleiskite man, Ukida-san, — atsakė Mameha, — yra taip, 
kaip jūs sakote. Aš tik norėčiau sužinoti vieną dalyką. Ar jūs ruo- 
šiatės šį paveikslą išmesti? Jei taip, aš mielai sutikčiau jį pasiimti. 
Atrodytų pritrenkiančiai mano bute, ar ne, Seijuri? 

Tai išgirdęs Ukida nutraukė piešinį nuo lentos ir suriko: 

— Jums jis patinka? Gerai, padarysiu iš jo dvi dovanėles, — jis 


perplėšė popierių į dvi dalis ir atkišo jas Mamehai. — Štai viena! O 
štai kita! O dabar nešdinkitės! 
— Kaip gaila, kad jūs tai padarėte, — ramiai sau tęsė ji, — 


manau, tai vienas iš gražiausių piešinių. 

— Lauk! 

— Nagi, Ukida-san, aš negaliu! Kokia aš būčiau draugė, jei 
prieš išeidama neaptvarkyčau šios vietos. 

Sulig šiais žodžiais Ukida, kaip koks uraganas, metėsi laukan, 
palikdamas paskui save praviras duris. Mudvi matėme kaip jis pa- 
spyrė šluotą, kurią Mameha paliko prie medžio, ir vos nepaslydo, 
lipdamas žemyn šlapiais laiptais. Gerą pusvalandį mes praleidome 
tvarkydami studiją. Ukida, kaip Mameha ir numatė, grįžo kur kas 
geresnės nuotaikos. Vis dėlto, niekaip negalėčiau pavadinti jo malo- 
niu žmogumi; tiesą sakant, dėl savo įpročio kramtyti apgamą burnos 
krašte, jis atrodė nuolat kažkuo susirūpinęs. Aš manau, jis jautėsi 
nepatogiai dėl savo ankstesnio elgesio, nes nė karto į mus nepasižiū- 
rėjo tiesiai. Netrukus pasidarė aišku, kad mano akių jis niekaip ne- 
pastebės, tad Mameha neiškentusi pasakė: 

— Ar nemanote, kad Seijuri tikra gražuolė? Ar bent žvilgtelė- 
jote į ją? 

Kaip už šiaudo griebėsi, pagalvojau, bet Ukida tik mestelėjo į 
mane trumpą žvilgsnį, tarytum braukdamas duonos trupinius nuo 
stalo... Mameha atrodė labai nusivylusi. Dienos šviesa pradėjo blės- 
ti, tad mudvi pakilome eiti. Atsisveikindama ji tik vos vos linktelėjo 
galva. Kai mudvi išėjome į lauką, aš tiesiog negalėjau atsispirti norui 
sustoti ir pajusti saulėlydį, kuris nudažė dangų ties tolimais kalnais 
šviesiai ruda ir rožine spalva, tokia nepakartojama, kaip pats gra- 
žiausias kimono — netgi geriau, nes nesvarbu koks nuostabus bebū- 
tų kimono, tavo rankos niekada nespindės jo šviesoje. 

O saulėlydžio nutviekstos mano rankos atrodė lyg panardintos 
į vaivorykštę. Pakėliau jas aukštyn ir spoksojau kurį laiką. 

— Mameha-san, pažiūrėkite, — pasakiau aš jai, bet ji pamanė, 
kad šneku apie saulėlydį ir abejingai į jį atsisuko. Ukida stovėjo 
sustingęs prie įėjimo — veide susikaupimo išraiška — viena ranka 
braukdamas per žilų plaukų kuokštą. Jis nežiūrėjo į saulėlydį, jis 
žiūrėjo į mane. 

Jei kada nors matėte garsųjį Ukidos Kosaburos tušu pieštą pa- 
veikslą, vaizduojantį jauną moterį, apsirengusią kimono, kupinomis 
susižavėjimo spindinčiomis akimis... ką gi, nuo pat pradžių jis tvir- 
tino, jog ši idėja kilo būtent tą dieną. Niekad iš tikrųjų juo netikė- 
jau. Tiesiog negaliu įsivaizduoti, kad toks nuostabus piešinys gali 
būti paremtas paprasta mergaite, kvailai spoksančia į saulėlydžio 
nušviestas rankas. 

68  devynioliktas skyrius 


ą stulbinantį mėnesį, kai aš vėl susidūriau su Pirmininku — su- 

sipažinau su Nobu, daktaru Krabu ir Ukida Kosaburu — jau- 

čiausi kaip kambarinis jonvabalis, tik ką ištrūkęs iš savo karklinio 
narvelio. Pirmą kartą per visą gyvenimą galėjau ramiai eiti miegoti 
tikėdama, kad Gijone daugiau nebūsiu tokia nepastebima, kaip ar- 
batos lašelis ant čiužinio. Vis dar nesusigaudžiau, kokie tie Mame- 
hos planai, ar man pavyks tapti geiša, ar būdama geiša sugebėsiu 
užsitikrinti Pirmininko palankumą? Kiekvieną naktį gulėdama ant 
demblio ir spausdama nosinę prie skruosto, atgaivindavau mintyse 
savo netikėtą susitikimą su juo. Aš buvau kaip šventyklos varpas, 
kurio garsas dar ilgai aidi po pirmo dūžio. 

Praėjo keletas savaičių. Bet dar nė vienas iš vyrų nebuvo su 
mumis susisiekęs ir mudvi su Mameha pradėjome nerimauti. Ga- 
liausiai, vieną rytą, į Ičiriki arbatinę paskambino „Ivamuros Elek- 
trik“ sekretorius užprašydamas mane tam vakarui. Sužinojusi nau- 
jienas Mameha apsidžiaugė, nes tikėjosi, kad kviečia Nobu. Aš irgi 
nudžiugau — tikėjausi, kad kviečia Pirmininkas. Vėliau, tą pačią 
dieną, Hacumomo akivaizdoje, aš pasigyriau Tetulei, jog linksminsiu 
Nobu ir paprašiau parinkti tinkamų spalvų kimono. Mano dideliam 

nustebimui Hacumomo irgi ištiesė pagalbos ranką. Esu tikra, kad jei 
mus būtų stebėjęs koks nors nepažįstamas žmogus, jis tikrai būtų 
palaikęs mus artimais šeimos nariais. Hacumomo nei kikeno, nei 
komentavo, tiesą sakant, ji netgi padėjo. Kaip ir aš, Tetulė atrodė 
suglumusi. Mes apsistojome ties taškuotu žaliu kimono, išpuoštu 
sidabriškais ir ryškiai raudonais lapų raštais, bei pilku, auksinėmis 
gijomis išsiuvinėtu obiu. Hacumomo pažadėjo užeiti į arbatinę, pa- 
žiūrėti kaip man sekasi. 

Tą vakarą, priklupusi Ičiriki prieškambary, aš pajutau, jog visas 
mano gyvenimas vedė prie šio momento. Įsiklausiau į prislopinto 
juoko garsus, svajodama, kad vienas iš balsų priklausytų Pirminin- 
kui; atidariau duris ir pamačiau jį sėdintį stalo priekyje kartu su 
Nobu, kuris sėdėjo nugara į mane... ką gi, aš taip susižavėjau Pirmi- 
ninko šypsena — nors tai jau buvo tik jo juoko atspindys — kad 
vos neatsakiau tuo pačiu. Iš pradžių pasisveikinau su Mameha, po 
to su keletu kitų geišų, ir galiausiai su šešiais ar septyniais vyrais. 
Pakilusi ant kojų nuėjau tiesiai prie Nobu, kaip Mameha ir tikėjosi. 
Aš tikriausiai per arti prie jo priklaupiau, nes jis trinktelėjo nepaten- 
kintas ant stalo sakės puodelį ir pasislinko į šalį. Atsiprašiau, bet jis 
nekreipė į mane jokio dėmesio. Tik Mameha susiraukė. Visą likusį 
laiką praleidau nejaukiai jausdamasi. Vėliau, kai mudvi jau rengė- 
mės išeiti, Mameha perspėjo mane: 

— Nobu-san greitai susinervina. Ateity būk atidesnė ir neer- 
zink jo. 

— Atleiskite, mem. Greičiausiai aš ne taip jam smarkiai pati- 
kau, kaip jūs manėte... 

— Tai kad ne, tu jam tikrai patinki. Jei taip nebūtų, būtumei 
išlėkusi iš vakarėlio apsiašarojusi. Galbūt kartais jis gali atrodyti toks 
pat mielas, kaip ir žvyro maišas, tačiau patikėk, savotiškai jis geras. 
Tu greitai pati tai suprasi. 


. 


„Ivamuros Elektrik“ pakvietė mane į Ičiriki arbatinę vėl tą pačią 
savaitę, ir dar daug kartų vėliau — kartais net be Mamehos. Ji per- 
spėjo mane, kad neužsibūčiau ten per ilgai, bijodama, kad galiu jiems 
greitai nusibosti. Taigi, pasėdėjusi valandėlę kitą, aš nusilenkdavau ir 
paprašydavau išleidžiama, lyg turėčiau vykti į kitą vakarėlį. Labai 
dažnai, tuo metu, kai rengdavausi pobūviams, Hacumomo duodavo 
suprasti, kad gali ten apsilankyti, bet niekuomet taip nedarydavo. Ir 

štai, man visai to nesitikint, ji informavo, jog vakare turi laisvo lai- 
ko, tad būtinai ateis. 

Galit įsivaizduoti — šiek tiek susinervinau. Pasijutau dar bjau- 
riau pamačiusi, jog Ičiriki nėra Nobu. Tai buvo pats mažiausias va- 
karėlis Gijone, kokiame aš tik dalyvavau — tik dvi geišos ir keturi 
vyrai. Kas, jei atvyks Hacumomo ir pamatys mane vietoj Nobu links- 
minančią Pirmininką? Nepadariau jokios pažangos galvodama kaip 
išsisukti, kai staiga atsivėrė durys ir, savo dideliam nepasitenkini- 
mui, pamačiau ją, besiklaupiančią prieškambaryje. 

Nusprendžiau, jog vienintelė išeitis būtų vaidinti nuobodžiau- 
jančią, tarytum niekas, išskyrus Nobu, manęs čia nedomina. Galbūt 
to ir būtų užtekę, kad išsigelbėčiau tam vakarui, bet deja, po kelių 
minučių atvyko ir pats Nobu. Jam įėjus į kambarį, Hacumomo ke- 
rinti šypsena pražydo tiek, kad tapo panaši į kraujo lašelį, lėtai kap- 
sintį per žaizdos kraštą. Nobu patogiai įsitaisė prie stalo ir ji, nutai- 
siusi motinišką balsą, pasiūlė, jog aš įpilčiau jam sakės. Nuėjau ir 
atsisėdau šalia jo rodydama visus sužavėtos mergaitės ženklus. Kai, 
pavyzdžiui, jis juokėsi, aš mirksėjau akelėmis, lyg negalėčiau atsi- 
spirti jo žavesiui. Hacumomo atrodė patenkinta ir stebėjo mus taip 
susidomėjusi, kad net nejuto į save atkreiptų kitų vyrų žvilgsnių — 
galbūt ji jau paprasčiausiai priprato prie tokio dėmesio savo perso- 
nai. Tą vakarą ji atrodė gundančiai graži, kokia, beje, ir buvo visą 
laiką; jaunuolis, sėdintis stalo gale daugiau nieko neveikė, tik rūkė 
cigaretes ir spoksojo į ją. Netgi Pirmininkas, dailiai suėmęs pirštais 
sakės puodelį, vogčiomis į ją žvilgčiojo. Man pasidarė įdomu, kodėl 
vyrus grožis taip lengvai apakina, kad jie jaučiasi pamaloninti, galė- 
dami savo gyvenimą paskirti tikrų tikriausiam demonui, nors ir labai 
žaviam. Netikėtai pasijutau įsivaizduojanti Pirmininką, vėlyvą vakarą 
įžengiantį į mūsų okijos paradinį įėjimą susitikti sa Hacumomo, lai- 
kantį rankose minkštą fetrinę skrybelę ir besišypsantį man, tuo pa- 
čiu metu atsisagstantį lietpaltį. Nemanau, kad jį gali patraukti jos 
grožis taip, jog nesugebėtų įžvelgti viduje slypinčio žiaurumo. Bet 
dėl vieno buvau tikra: jei tik Hacumomo suuos ką jaučiu Pirminin- 
kui, ji iškarto pabandys jį sugundyti — bent jau tam, kad įskaudin- 
tų mane. 

Staiga man pasidarė labai svarbu, jog Hacumomo pranyktų iš 
šio vakarėlio. Aš žinojau, ji atėjo čia vien tam, kad galėtų stebėti, jos 
pačios žodžiais tariant, „besivystantį romaną". Nusprendžiau paro- 
dyti, ką ji taip troško pamatyti. Pirštų galiukais paliečiau kaklą ir 
taisiausi šukuoseną kur kas dažniau nei paprastai, bandydama atro- 

dyti susirūpinusi savo išvaizda. Kai netyčiomis brūkštelėjau pirštais 
per vieną iš savo ševeliūros papuošalų, man į galvą šovė mintis. 
Palaukiau kol kas nors papokštaus ir tada, juokdamasi bei taisydama 
plaukus, palinkau prie Nobu. Pripažįstu, tai gali pasirodyti šiek tiek 
keista — taisytis šukuoseną, kuri taip sutepta žele, kad į ją visai 
nebūtina kreipti dėmesio. Bet mano tikslas buvo slapčiomis nutrauk- 
ti vieną papuošalą — raudonų ir geltonų šilkinių gėlyčių kaskadą — 
nuo galvos ir leisti jam nukristi į Nobu delnus. Kaip paaiškėjo, me- 
dinis spygliukas, prilaikantis papuošalą plaukuose, buvo įsegtas to- 
liau, negu aš maniau. Galiausiai aš sugebėjau jį ištraukti. Išsprūdęs 
iš rankų jis atsitrenkė į Nobu krūtinę ir nukrito ant tatamio po jo 
sukryžiuotomis kojomis. Visi tai pastebėjo, tačiau nežinojo, ką da- 
ryti. Mano planas buvo toks — vaikiškai sumišusiu balsu paprašyti 
Nobu grąžinti jį man, bet gi negalėjau aš jam makaluoti ranka tarp 
kojų. 

Nobu pats jį pakėlė ir pasukinėjo rankose už spyglio. 

— Pakviesk tą jauną tarnaitę, kuri mane sutiko, — prabilo 
jis, — perduok jai, kad man reikia paketo, kurį atsinešiau. 

Padariau kaip Nobu prašė ir grįžusi į kambarį, radau visus lau- 
kiančius. Jis vis dar laikė rankose mano plaukų papuošalą, su kaban- 
čiomis virš stalo gėlėmis, ir neparodė jokio susižavėjimo atneštu 
daiktu. 

— Ruošiausi atiduoti tau jį vėliau, išeidamas, bet rodos, jog 
privalau padaryti tai dabar, — pasakė jis ir linktelėjo galva paketo 
pusėn, siūlydamas patikrinti kas jo viduje. Pasijutau nepatogiai, vi- 
siems -sužiūrus į mane, bet vistiek išvyniojau popierių ir atidariau 
mažą medinę dėžutę, kurioje radau rafinuotai išpuoštas šukas, gu- 
linčias ant satino pagalvėlės. Ryškiai raudonos spalvos pusračio for- 
mos, jos buvo inkrustuotos blizgančiomis gėlėmis. 

— Šį senovinį daikčiuką radau prieš porą dienų, — pasakė No- 
bu. 

Ilgesingai žiūrėdamas į padėtos ant stalo dėžutės ornamentus, 
Pirmininkas pakrutino lūpas, bet iš pradžių neišgirdome jokio garso. 
Atsikrenkštęs, su keistu liūdesiu balse, jis tarė: 

— Nagi, Nobu-san, aš net nemaniau, kad jūs toks sentimentalus. 

Hacumomo pakilo nuo stalo; jau pamaniau sėkmingai ja atsi- 
kračiusi, bet ji priėjo prie manęs ir atsiklaupė. Nebuvau tikra, ką 
man dabar reikėjo daryti, bet ji tik išėmė šukas iš dėžutės ir atsar- 
giai įsegė jas į mano plaukus, ties pat didžiulio kuodo, primenančio 
adatų pagalvėlę, pagrindu. Ji ištiesė ranką ir Nobu atidavė papuošalą 

su nusvirusiomis gėlėmis, kurį ji rūpestingai prisegė, lyg motina slau- 
ganti savo kūdikį. | 

— Argi ji ne meilutė? — paklausė ji, kreipdamasi į Nobu. Tada 
labai teatrališkai atsiduso, tartum tokių romantiškų minučių jai pa- 
čiai gyvenime neteko patirti. O po to išėjo, ko aš taip nekantriai ir 
laukiau. 


Nereikia net sakyti, jog vyrai gali skirtis vienas nuo kito taip labai, 
kaip ir krūmokšniai, žydintys įvairiu metų laiku. Nors Nobu ir Pir- 
mininkas, atrodo, manimi susidomėjo per tas porą savaičių po sumo 
varžybų, tačiau apie daktarą Krabą bei Ukidą mes nieko negirdėjo- 
me dar keletą mėnesių. Mameha aiškiai nurodė, jog turime laukti 
tol, kol gausime iš jų kokią žinutę, o nesiprašyti į svečius pačioms 
su kokiu nors pretekstu, bet galiausiai ji neišlaikė įtampos ir vieną 
popietę susiruošė aplankyti Ukidos. 

Kaip išaiškėjo, netrukus po pirmojo mūsų vizito, jo katiną su- 
kandžiojo ir po dviejų dienų vargšelis padvėsė nuo infekcijos. Rezul- 
tatas — Ukida vėl pasidavė alkoholio apžavams. Mameha lankėsi 
ten dar porą dienų, visaip bandydama jį pralinksminti. Pagaliau, šiek 
tiek pasitaisius jo nuotaikai, ji aprengė mane ledo žydrumo kimono 
su pakraščiuose išsiuvinėtais įvairiaspalviais kaspinais — nedidelis 
vakarietiško grimo atspalvis, pasak jos, „paryškinti kampams" — ir 
nusiuntė pas jį, įdavusi į rankas perlo spalvos kačiuką ( net nejįsi- 
vaizduoju kiek jis galėjo jai kainuoti). Kačiukas atrodė tikrai žavin- 
gai, bet Ukida nekreipė į jį jokio dėmesio; jis tik sėdėjo ir žvairavo 
į mane, kraipydamas galvą į vieną ar į kitą pusę. Po kelių dienų 
gavome raštelį, prašantį mane pabūti modeliu jo studijoje. Mameha 
įspėjo, jog būdama su juo laikyčiau liežuvį už dantų, ir aš išėjau, 
lydima jos tarnaitės Tacumi, kuri praleido visą dieną kinkuodama 
galvą pamazgų pilname kampe. Tuo tarpu Ukida stumdė mane iš 
vienos vietos į kitą, pašėlusiai kratydamas savo tušą, brūkštelėdavo 
vieną kitą potėpį, prieš stumtelėdamas mane vėl. 

Jeigu buvote Japonijoje ir matėte jo darbus, nupieštus tuo lai- 
kotarpiu, kai aš buvau modelis, — tokius, kaip vienintelį išlikusį 
aliejiniais dažais tapytą paveikslą, kabantį Osakos Sumitomo banko 
valdybos kabinete — galite pamanyti, jog pozavimas jam turėjo bū- 
ti kažkas nepaprasto. Bet iš tikrųjų, tai pats nuobodžiausias užsiė- 
mimas. Didžiąją laiko dalį aš nieko neveikdavau, tik sėdėdavau ne- 
patogiai įsitaisius, kokią valandą ar ilgiau. Dažniausiai atsimenu save 

kankinamą troškulio, nes Ukida niekaip nesusiprotėdavo leisti man 
ko nors atsigerti. Netgi kai atsinešdavau sau arbatos, sandariai už- 
darytos ąsotyje, Ukida nustumdavo jį į kitą kambario galą, kad ne- 
blaškytų jo dėmesio, ir užmiršdavo. Stropiai klausydama Mamehos 
nurodymų, laikiau liežuvį už dantų. Vieną bjaurią dieną vasario vi- 
dury aš tikriausiai privalėjau tarstelėti kokį žodelį, bet to nepada- 
riau. Ukida atsisėdo priešais ir įsispoksojo į mano akis, kramtyda- 
mas apgamą burnos kraštelyje. Rankose laikė saują rašomųjų lazde- 
lių, o per jo delnus kapsėjo vanduo. Nepaisant to, kad Ukida išban- 
dė daugybę įvairių pilko ir mėlyno tušo kombinacijų, spalva niekaip 
negalėjo jo patenkinti, tad visą turinį išpildavo ant sniego. Tą popie- 
tę, žiūrėdamas į mano akis, jis darėsi vis pasiutesnis, kol galiausiai 
išgrūdo mane pro duris. Nieko iš jo negirdėjau geras dvi savaites, tik 
vėliau sužinojau, kad Ukida pradėjo dar vieną gėrimo raundą. Dėl 
šito Mameha kaltino mane. 


Kai dėl daktaro Krabo tai, kai mes pirmą kartą susitikome, jis lyg 
ir prisižadėjo pasimatyti su mumis Širae arbatinėje. Nors praėjo še- 
šios savaitės, iš jo vis dar nieko nebuvo girdėti. Bėgant laikui 
Mameha ėmė vis labiau jaudintis. Aš taip ir nesužinojau jos pla- 
no — kaip ji rengėsi išvesti iš pusiausvyros Hacumomo. Suvokiau 
tik tiek, kad visa tai turėjo panėšėti į vartus iš dviejų dalių; viena iš 
kurių buvo Nobu, o kita — daktaras Krabas. Niekaip nesupratau, 
kuo čia dėtas Ukida, bet tai jau tikriausiai atskira schema, nefigū- 
ruojanti jos pagrindinių planų centre. 

Galiausiai, vasario pabaigoje, Mameha pati įsirėžė į daktarą Kra- 
bą Ičiriki arbatinėje, kur ir sužinojo, kad jis buvo užsiėmęs naujos 
ligoninės Osakoje atidarymu. Dabar, atlikęs didžiumą darbo, jis ti- 
kėjosi atnaujinti pažintį su manimi — Širae, kitą savaitę. Tikriausiai 
atsimenat Mamehą tvirtinant, jog būsiu užtvindyta pakvietimais, jei 
tik parodysiu savo veidelį Ičiriki; štai kodėl Daktaras Krabas pasiūlė 
susitikti Širae. Žinoma, tikrieji Mamehos motyvai buvo laikytis to- 
liau nuo Hacumomo; ir vis dėlto, man besiruošiant pasimatymui, 
viduje kirbėjo jausmas, kad ji mus vienaip ar kitaip suras. Tačiau 
išvydusi Širae, vos neprapliupau juoktis, nes buvo aišku, jog tokią 
vietą Hacumomo aplenks lanku. Ji man pasirodė panaši į susiraukš- 
lėjusį žiedelį ant žaliuojančio medžio. Gijonas su savo triukšminga 
bendruomene nepaliovė augti netgi paskutiniaisiais Depresijos me- 
tais, bet Širae, kuri niekada nebuvo pirmo ryškumo užeiga, tik dar 

labiau susitraukė. Vienintelė priežastis, dėl kurios toks pasiturintis 
žmogus kaip daktaras Krabas globojo šią vietą, matyt buvo ta, jog 
kažkada ir jis neturėjo jokių turtų. Ankstyvoje jaunystėje jis tikriau- 
siai tik į Širae ir galėdavo sau leisti nueiti. Vien dėl to, kad Ičiriki 
galiausiai priėmė jį kaip savą, dar nereiškė, jog jis privalėjo atsisakyti 
visų savo ryšių su Širae. Vyras, susidėjęs su meiluže, nebūtinai turi 
išsiskirti su Žmona. 

Tą vakarą užeigoje aš pilstinėjau sakę, o Mameha pasakojo vi- 
sokias istorijas. Daktaras Krabas sėdėjo atkišęs savo alkūnes taip, 
kad kartais įdurdavo ir mums, po to atsisukęs atsiprašinėdavo. Kaip 
išsiaiškinau, jis buvo tylus žmogus — daugiausiai laiko praleido nu- 
leidęs akis į stalą, žvelgdamas į jį per savo mažus akinukus. Kartais, 
kai sašimi?! gabaliukai juokingai nuslysdavo ūsais į burną, atrodė lyg 
mažas berniukas, slepiantis savo vaikiškas brangenybes po medinė- 
mis grindimis. Kai pagaliau su juo atsisveikinome, man į galvą at- 
kakliai lindo mintis, jog vakaras nenusisekė ir daugiau mes jo nepa- 
matysime — paprastai žmonės, kurie nemoka linksmintis, į Gijoną 
negrįžta. Kaip bebūtų keista, bet aš klydau. Mes susitikome su dak- 
taru Krabu kitą savaitę ir paskiau, per ateinančius mėnesius, beveik 
kiekvieną savaitę iš eilės. 

Santykiai su Daktaru progresavo, kol vieną dieną, kovo vidury- 
je, per savo kvailumą vos nesužlugdžiau visų Mamehos planų. Dau- 
guma jaunų merginų netenka gerų perspektyvų, atsisakydamos da- 
ryti tai, ko iš jų tikimasi, arba netinkamai bendraudamos su svar- 
biais žmonėmis, arba dar dėl kažko. O mano klaidelė buvo tokia 
nereikšminga, jog iš pradžių nesupratau, ką aš tokio padariau. 

Viskas įvyko okijoje, šaltą popietę, tuo metu, kai aš klūpojau 
ant medinių praeinamojo grindų, laikydama rankose savo šamizeną. 
Norint patekti į tualetą Hacumomo reikėjo perlipti per mane. Na, 
o aš, jei būčiau buvusi su batais, tikrai būčiau pasirinkusi purviną 
koridorių, kad tik pasitraukčiau jai iš kelio. Deja, jų neturėjau, tad 
viskas, kas man beliko, tai tik pramankštinti savo sušalusias galūnes 
ir pabandyti atsistoti. Jei būčiau buvusi greitesnė, Hacumomo tik- 
riausiai net nebūtų norėjusi šnekėtis su manimi. Bet šiek tiek uždel- 
siau ir išgirdau jos balsą: 

— Į mūsų rajoną atvyksta Vokietijos ambasadorius, o Moliūgė 
taip užsiėmusi, jog visai neturi laiko jo linksminti. Paklausk Mame- 


31 Sašimi — (japonų virtuvėje) — šviežia žuvis, supjaustyta labai plonais 
sluoksneliais. 

hos, gal kartais ji leistų pasireikšti tau? — ji garsiai nusikvatojo, 
tarytum ši mintis skambėtų taip pat absurdiškai, kaip ir tai, kad 
galėčiau patarnauti pačiam imperatoriui. 

Vokietijos ambasadorius sukėlė nemažą sumaištį Gijone. "Tuo 
metu, 1935 metais, Vokietijoje į valdžią atėjo nauja vyriausybė; nors 
politikoje ne daug ką supratau, vis dėlto žinojau, kad per šiuos me- 
tus Japonija atitolo nuo Jungtinių Valstijų ir norėjo padaryti gerą 
įspūdį naujam Vokietijos ambasadoriui. Gijone visiems rūpėjo, kam 
bus suteikta garbė užimti garbingą svečią per artimiausią jo vizitą. 

Hacumomo prabilus apie tai, privalėjau nulenkti galvą iš gėdos 
ir apraudoti savo kančių kupiną gyvenimą, tokį nesulyginamą su Mo- 
liūgės. Tada aš sau ramiai mąsčiau apie gerėjančias perspektyvas ir 
apie mūsų su Mameha šauniai slepiamus jos planus — nesvarbu, 
kokie jie ten bebūtų. Pirmiausia, ką užsinorėjau padaryti, išgirdusi 
Hacumomo žodžius, tai nusišypsoti. Bet aš tik šaltai į ją pasižiūrėjau 
ir pasijutau labai patenkinta, jog mano veidas neišduoda jausmų. 
Hacumomo atrodė nustebinta. Jau tada privalėjau suprasti, kad jos 
galvoje šmėkštelėjo kažkokia mintis. Greitai pasitraukiau į kitą pu- 
sę, leisdama jai praeiti pro šalį. Kaip man pasirodė, tuo viskas ir 
pasibaigė. 

Po poros dienų mudvi su Mameha nuėjome į Širae arbatinę, 
dar kartą susitikti su daktaru Krabu. Atidarę duris pamatėme Mo- 
liūgę, besiskubinančią palikti užeigą. Pasijutau apstulbinta — iš kur, 
po galais, ji galėjo čia atsirasti? Prieškambaryje pasirodžius Hacumo- 
mo, viską supratau. Ji kažkaip mus pergudravo. 

— Labas vakaras, Mameha-san, — pasisveikino ji. — Kas gi 
čia, su jumis? Ar tik ne mylimoji Daktaro mergytė? 

Manau, Mameha buvo lygiai taip pat priblokšta, kaip ir aš, bet 
ji niekuo neišsidavė. 

— Ach, Hacumomo-san, — tarstelėjo ji, — aš jus vos beatpa- 
žinau... bet dėl Dievo meilės, jūs taip greitai senstate! 

Tiesą pasakius, Hacumomo visai neatrodė sena. Jai buvo tik 
kokie dvidešimt aštuoneri ar dvidešimt devyneri metai. Galbūt Ma- 
meha norėjo ją kaip nors įžeisti? 

— Jūs tikriausiai norite susitikti su Daktaru, — atsakė ši. — 
Koks įdomus žmogus! Tikiuosi jis vis dar norės jus matyti. Ką gi, iki 
pasimatymo, — Hacumomo linksmai pasišalino. Moliūgės veide, 
gatvės žibintų šviesoje, atsispindėjo liūdesys. 

Nusiavusios batus nė viena nepratarėme nė žodžio — nežinojo- 
me ką sakyti. Tą vakarą niūrokos Širae spalvos dar labiau sutirštė- 
jo — kaip juodas kūdros vanduo. Oras smirdėjo išsivadėjusiu gri- 

mu; iš sienų trupėjo drėgnas tinkas. Viską būčiau atidavusi, jei tik 
būčiau galėjusi apsisukti ir išeiti. | 

Pravėrusios duris pamatėme užeigos šeimininkę, palaikančią 
daktarui Krabui kompaniją. Mums pasirodžius ji paprastai užsibūda- 
vo dar porą minučių, tikriausiai nustatydama su juo praleisto laiko 
kainą. Bet tą kartą ji paliko kambarį, kai tik mes į jį įėjome ir netgi 
nežvilgtelėjo į mus praeidama. Daktaras Krabas sėdėjo atsukęs į 
mus nugarą, tad, praleidusios visus nusilenkimo formalumus ir užuot 
iš karto sėdusios prie stalo, mes nedrąsiai prie jo prisiartinome. 

— Atrodote pavargęs, Daktare, — tarė Mameha, — kaip jau- 
čiatės šį vakarą? 

Daktaras Krabas neatsakė. Jis tik sukinėjo alaus stiklą ant stalo 
tęsdamas laiką — nors buvo atsakingas žmogus ir laiko tuščiai ne- 
švaistydavo. 

— Taip, tikriausiai aš pavargęs, — pasakė jis pagaliau. — Ne- 
norėčiau dabar šnekėtis. 

Taręs tai jis išgėrė savo alaus likutį ir atsistojo išeiti. Mudvi su 
Mameha susižvalgėme. Pasiekęs kambario duris daktaras Krabas at- 
sisuko ir pridūrė: 

— Suprantate, aš nemėgstu, kai žmonės, kuriais pasitikiu, ma- 
ne išduoda. | 

Jis išėjo iš kambario net neuždaręs durų. 

Mudvi buvome per daug apstulbusios, kad ką nors pasakytu- 
me. Galiausiai Mameha atsistojo ir užtrenkė duris. Eidama link sta- 
lo ji pasilygino kimono, o po to, iš pykčio susiaurėjusiomis akimis, 
dėbtelėjo į mane. 

— Gerai, Seijuri. Ką tu prišnekėjai Hacumomo? 

— Mameha-san, kai mudvi tiek daug vargome? Garbės žodis, 
aš niekada nekenkčiau sau pačiai. 

— Daktaras švystelėjo tave per bortą, lyg būtum koks tuščias 
maišas. Esu tikra, tam yra kažkokia priežastis... bet mes jos nesu- 
žinosime, kol neišsiaiškinsime, ką Hacumomo prišnekėjo jam šį va- 
karą. 

— Kaip mes tai padarysime? 

— Moliūgė irgi buvo šiame kambaryje. Privalai ją išklausinėti. 

Nemanau, kad Moliūgė būtų sutikusi su manim šnekėtis, bet 
pažadėjau pabandyti ir Mamehą tai visiškai patenkino. Ji atsistojo, 
pasirengusi išeiti, tačiau aš nepajudėjau iš vietos — bent jau tol, kol 
ji neatsisuko pasižiūrėti, kas su manimi darosi. 

— Mameha-san, norėčiau jus paklausti. Dabar, kai Hacumomo 
suprato, kad daug.laiko. praleidžiu su Daktaru, ji greičiausiai ir žino 
kodėl. Daktaras Krabas tikrai žino kodėl. Jūs žinote kodėl. Netgi 
Moliūgėlė kai ką nutuokia. Aš vienintelė nieko nežinau. Gal būsite 
tokia gera ir paaiškinsite savo planą? 

Mameha rodos gerokai sutriko, išgirdusi šį klausimą. Kurį laiką 
jos žvilgsnis blaškėsi į visas puses, niekaip manęs neužkliudydamas. 
Paskiau ji atsiduso ir vėl atsiklaupė prie stalo — papasakoti man 
tai, ką norėjau sužinoti. 


— "Tu kuo puikiausiai supranti, — pradėjo ji, — kad Ukida-san žiū- 
ri į tave menininko akimis. Bet Daktarui ir Nobu rūpi kai kas dau- 
giau. Ar žinai ką reiškia „benamis ungurys“? 

Neturėjau žalio supratimo apie. ką ji čia šneka. Taip jai ir pa- 
sakiau. 

— Vyrai turi tokį e-e-e... „ungurį“ ant kūno, — paaiškino ji. — 
Moterys jo neturi. Tik vyrai. Jis prikabintas... 

— Man rodos žinau apie ką šnekate, — įsiterpiau aš, — bet 
net nenutuokiau, kad jis vadinamas unguriu. 

— Iš tikrųjų jis taip nevadinamas. Jei galvosime apie jį kaip 
apie ungurį, bus paprasčiau viską suprasti. Taigi, taip ir darykime. 
Įsivaizduok sau, kad ungurys praleidžia visą gyvenimą bandydamas 
surasti namus. O kaip tu manai, ką moterys turi savyje? Olas, ku- 
riose unguriai mėgsta gyventi. Tokias olas, iš kurių kiekvieną mėnesį 
liejasi kraujas, kai „debesys apgaubia mėnulį“ — taip mes, moterys, 
kartais sakome. 

Aš jau buvau pakankamai suaugusi, kad suprasčiau, ką Mame- 
ha norėjo išaiškinti šiuo posakiu. Turėjau kelių metų patirtį. Kai tai 
įvyko pirmą kartą... persigandau labiau, negu jei būčiau nusičiaudė- 
jusi ir atradusi nosinėj savo smegenų gabaliukus. Aš tikrai maniau, 
jog mirštu. Bent jau tol, kol Tetulė rado mane skalbiančią kruviną 
skudurą ir paaiškino, kad kraujavimas yra moters esybės dalis. 

— Privalai žinoti apie ungurius dar šį tą, — tęsė Mameha. — 
Jie turi savas teritorijas. Suradę jiems patinkančią olą jie sukinėjasi 
apie ją dar kurį laiką, kad įsitikintų... na, įsitikintų, kad tai graži ola. 
Bent aš taip manau. Nusprendę, jog ola tinkama, jie pasižymi ją... 
spjaudydami. Ar supranti? 

Jei Mameha būtų išaiškinusi viską paprastai, be jokių išvedžio- 
jimų, esu tikra, kad tai būtų sukėlę man šoką, bet bent jau nebūtų 
reikėję praleisti tiek laiko narpliojant šitas minkles. Po daugelio me- 
tų aš sužinojau, jog Mameha man aiškino viską taip, kaip jai pa- 
čiai — jos vyresnioji sesuo. 

— Ši pasakojimo dalis tau gali pasirodyti keista, — toliau kal- 
bėjo Mamebha, lyg tai, ką ji sakė anksčiau, būtų savaime supranta- 
mas dalykas. — Vyrai mėgsta tai daryti. Labai mėgsta. Yra netgi 
tokių, kurie visą gyvenimą nieko daugiau neveikia, tik ieško įvairiau- 
sių olų, tinkamų apsistoti jų unguriams. Moters ola yra ypatinga, jei 
joje dar nepabuvojo nė vienas ungurys. Ar supranti? Tai vadinasi 
„Mizuage“. 

— Kas per „mizuage“? 

— Kai moters oloje pirmą kartą apsilanko ungurys. Štai kas yra 
mizuage. 

Taigi, mizu reiškia „vandenį“, age reiškia „iškelti“, arba „padėti 
ant kažko“, na o visas žodis mizuage skamba taip, lyg norėtum iš- 
kelti aukštyn vandenį arba padėti ant jo kažką. Jei kambary sėdi 
trys geišos, jos visos turės skirtingą nuomonę dėl šio termino atsi- 
radimo. Mamehai pabaigus savo išvedžiojimus, mano mintyse dar 
labiau viskas susijaukė, nors ir pabandžiau apsimesti, jog šie dalykai 
man pakankamai aiškūs. 

— Na, ar gali dabar atspėti, kodėl Daktaras praleidžia tiek 
laiko sukinėdamasis po Gijoną? — tęsė Mameha. — Savo ligoninė- 
je jis uždirba krūvas pinigų. Užuot išlaikęs šeimą, jis išleidžia juos 
ieškodamas mizuage. Tau gali būti įdomu sužinoti, Seijuri-san, kad 
tokias mergaites kaip tu jis mėgsta labiausiai. Gerai tai Žinau, nes 
pati tokia buvau. 

Pasirodo, prieš porą metų, iki aš pasirodžiau Gijone, daktaras 
Krabas sumokėjo rekordinę kainą už Mamehos mizuage — gal sep- 
tynis ar aštuonis tūkstančius jenų. Dabar gal tai ir neatrodytų labai 
daug, bet tuo metu net ir Motina — besirūpinanti tik pinigais ir iš 
kur jų gauti — tokią sumą matė tik vieną ar du kartus per visą savo 
gyvenimą. Tokia didelė Mamehos mizuage kaina didžiąja dalimi at- 
spindėjo jos šlovę, tačiau buvo ir kita priežastis, kaip prisipažino ji 
man. Dėl jos varžėsi du turtingi vyrai — daktaras Krabas ir versli- 
ninkas vardu Fudžikado. Paprastai vyrai dėl tokių dalykų Gijone 
nerungtyniaudavo; jie pažinojo vienas kitą iš matymo ir mieliau siek- 
davo kompromiso. Bet Fudžikado gyveno kitame šalies krašte ir at- 
vykdavo į Gijoną tik retkarčiais, tad jam visiškai nerūpėjo įžeisti 

daktaro Krabo jausmai. O pastarasis, kuris tvirtino turįs savyje aris- 
tokratiško kraujo, nekentė tokių žmonių kaip Fudžikado, iškilusių 
savo jėgų dėka. Nors teisybės dėlei reikėtų pripažinti, kad ir jis pats 
įdėjo nemažai pastangų siekdamas karjeros. 

Kai Mameha pastebėjo, kaip Nobu žvilgčiojo į mane per sumo 
varžybas, jos galvoje šmėkštelėjo panašumas tarp jo bei Fudžikado, 
paties prasimušusio į gyvenimą, o tokiems žmonėms kaip daktarui 
„Krabui — bjauriai atstumiančio. Kol Hacumomo persekioja mane, 
lyg šeimininkė tarakoną, aš tikrai netapsiu tokia populiari kaip Ma- 
meha — su brangiai parduota mizuage. Bet jei šie du vyrai manimi 
susidomės, jie gali pradėti varžytinių karą, kurio dėka aš atrodyčiau 
taip, lyg visą laiką būčiau visų geidžiama. Štai ką turėjo omeny Ma- 
meha, sakydama norinti „išvesti Hacumomo iš pusiausvyros“. O ši 
apsidžiaugė, jog aš patinku Nobu. Viena, ko ji nesugebėjo suprasti 
buvo tai, kad toks populiarumas gali užkelti mano mizuage kainą. 

Žinoma, pirmiausia mums reikėjo susigrąžinti daktaro Krabo 
malonę. Be jo Nobu galėtų siūlyti už mane tiek, kiek norėtų pats — 
aišku, jei tai jam dar iš viso kelia kokį susidomėjimą. Dėl to nebu- 
vau labai tikra, bet Mameha nuramino, sakydama, kad vyrai nepra- 
sideda su penkiolikmetėmis geišų mokinėmis, nesvajodami apie jų 
mizuage. 

— Patikėk, jį žavi ne tavo kalbėjimo maniera, o kai kas kita, — 
garantavo ji. 

Pabandžiau apsimesti, kad manęs tai neįžeidė. 

63 dvidešimtas skyrius 


MA 


velgdama atgal aiškiai matau, kad tas pokalbis su Mameha buvo 

atskaitos taškas, nuo kurio pasikeitė mano pasaulėžiūra. Prieš 

tai aš nieko nežinojau apie mizuage; naivi, mažai ką suprantanti 
mergaitė. Tačiau po to aš jau pradėjau suvokti, ko toksai žmogus 
kaip daktaras Krabas norėjo už savo laiką ir pinigus, praleistus Gi- 
jone. Kartą sužinojusi tokius dalykus, negali jų pamiršti. Nuo to 
laiko mano požiūris į jį pasikeitė. 

Tą patį vakarą, grįžusi į okiją, sėdėjau savo kambaryje laukda- 
ma, kada pareis Hacumomo su Moliūge. Jos abi grįžo tik kokią 
pirmą valandą nakties. Spėjau, jog Moliūgė buvo pavargusi, nes gir- 
dėjau ją rankomis pliauškiančią per laiptus — kartais ji lipdavo aukš- 
tyn stačiais laiptais keturiomis, kaip šuo. Prieš uždarydama savo 
kambario duris Hacumomo pašaukė vieną iš tarnaičių ir paprašė 
stiklo alaus. 

— Ne, palauk, — persigalvojo ji, — geriau atnešk porą. No- 
riu, kad Moliūgė prisijungtų prie manęs. 

— Prašau, Hacumomo-san, nereikia, — išgirdau mergaitės bal- 
są, — jau geriau išgerčiau spjaudalų. 

— O tu man vis tiek skaitysi garsiai, kol aš gersiu savo alų, 

taigi, laisvai galėsi man padėti. O be to, nekenčiu, kai žmonės yra 
per daug blaivūs. Tiesiog vemt verčia. | 

Išklausiusi ją tarnaitė nulipo į apačią. Po minutės išgirdau stik- 
lines dzingsint į jos nešamą padėklą. 

Ilgą laiką sėdėjau prispaudusi ausį prie durų, -bet girdėjau tik 
Moliūgę, skaitančią straipsnį apie naują Kabuki aktorių. Galiausiai 
Hacumomo išlėkė į koridorių ir su trenksmu atidarė tualeto duris. 

— Moliūge, — išgirdau ją, — gal norėtum užkąsti makaronų? 

— Ne, mem. 

— Eik, paieškok makaronų pardavėjo. Ir sau nusipirk — galėsi 
palaikyti man kompaniją. 

Moliūgė atsiduso ir nulipo laiptais žemyn. 

Palaukiau šiek tiek, kol Hacumomo grįš į kambarį, o paskiau 
nusėlinau paskui. Gal būčiau jos ir nepavijus, bet Moliūgė buvo 
tokia pavargusi, kad slinko gatve lyg purvas, lėtai šliaužiantis nuo 
kalno, ir beveik su tokiu pačiu tikslu. Pamačiusi mane ji iš karto 
sunerimo ir paklausė kas atsitiko. 

— Nieko tokio, — atsakiau, — išskyrus tai, kad... man bepro- 
tiškai reikia tavo pagalbos. 

— Oi, Čijo-čan, — ji tikriausiai vienintelė vis dar mane taip 
vadino, — aš visai neturiu laiko! Bandau surasti makaronų Hacu- 
momo, o ji dar privers mane juos valgyti. Aš turbūt apvemsiu ją nuo 
galvos iki kojų. 

— Vargšelė Moliūgė. Tu atrodai kaip tirpstantis ledas. — Iš 
nuovargio jos veidas vyto tiesiog akyse, drabužių svoris rodės tuojau 
pat pargriaus ją ant žemės. Liepiau jai pasėdėti kur nors. Pasakiau, 
kad pati nupirksiu makaronų. Ji buvo tokia pavargusi, jog net ne- 
prieštaravo. Paprasčiausiai įteikė man pinigus ir atsisėdo ant suoliu- 
ko prie Širakavos upės. 

Truputį užtrukau, bandydama surasti pardavėją, bet pagaliau 
grįžau, nešdama du dubenius garuojančių makaronų. Moliūgė snau- 
dė atvertusi galvą bei pražiojusi burną, lyg vildamasi paragauti lie- 
taus lašelių. Antrą ryto aplinkui vis dar slampinėjo keletas žmonių. 
Vienai vyrukų kompanijai pasirodė, kad Moliūgė — pats juokin- 
giausias dalykas, kokį tik jie matė per pastarasias savaites. Pripažįs- 
tu — gana keista regėti geišos mokinę su visomis savo regalijomis 
knarkiančią ant suoliuko. 

Padėjusi dubenis priešais ir pažadinusi ją taip švelniai, kaip tik 
mokėjau, aš prabilau: 

— Moliūge, norėčiau paprašyti didelės paslaugos, bet... bijau, 
kad tau tai visai nepatiks. | 

— Nesvarbu, — atsakė į) — man dabar viskas nepatinka. 

— Tu buvai kambaryje, kai Hacumomo šnekėjosi su Daktaru. 
Aš bijau, kad tas pokalbis gali neigiamai paveikti visą mano ateitį. 
Hacumomo, greičiausiai, primelavo jam kažką apie mane, nes dabar 
Daktaras net nenori pažiūrėti į mano pusę. 

Kad ir kaip nekęsčiau Hacumomo — kad ir kaip norėčiau su- 
žinoti, ką ji padarė tą vakarą — vis dėlto pasijutau apgailėtinai pra- 
šnekusi apie tai su Moliūge. Atrodė, lyg ji kentėtų baisų skaus- 
mą — netgi lengvas bakstelėjimas alkūne jai buvo per daug. Per jos 
skruostus iš karto pradėjo tekėti ašaros, taip smarkiai, tarytum ji 
būtų taupiusi jas metų metus. 

— Aš nežinojau, Čijo-čan! — sušuko ji, apgraibomis ieškoda- 
ma nosinės savo obyje. — Net nenutuokiau! 

— Turi omenyje tai, ką Hacumomo ruošėsi papasakoti? Bet gi 
niekas to negalėjo žinoti. 

— Ne, ne tai. Aš nežinojau, kad žmonės gali būti tokie blogi! 
Aš jos nesuprantu... Ji skaudina kitus be jokios aiškios priežasties. 
Ir blogiausia tai, jog ji mano, kad aš ja žaviuosi ir noriu tapti tokia 
kaip ji. Bet aš jos nekenčiu! Dar nieko niekada aš taip nekenčiau. 

Geltona Moliūgės nosinė išsitepė grimu. Jei anksčiau ji buvo 
panaši į tirpstantį ledą, tai dabar iš jos pasiliko tik balutė. 

— Moliūge, prašau paklausyti manęs. Aš tikrai tavęs nieko ne- 
klausinėčiau, jeigu turėčiau kitą pasirinkimą. Bet aš nenoriu visą 
gyvenimą likti tarnaite, o taip ir atsitiks, jei Hacumomo toliau taip 
elgsis. Ji nesiliaus tol, kol pasijusiu kaip tarakonas po jos koja. Su- 
pranti, ji sutraiškys mane, jeigu nepadėsi man išsisukti. 

Ši mintis Moliūgei pasirodė juokinga ir mudvi abi prapliupome 
kvatotis. Kol ji buvo užstrigusi tarp ašarų ir juoko, aš paėmiau jos 
nosinę ir pabandžiau nuvalyti grimą nuo veido. Pamačiusi ankstes- 
niąją mergaitę, kuri kažkada buvo mano draugė, taip susigraudinau, 
kad pati pradėjau timpčioti lūpą, tad netrukus mes atsidūrėme vie- 
na kitos glėbyje. 

— Ach, Moliūge, tu visą veidą išsiterliojai, — pasakiau jai vė- 
liau. 

— Nieko tokio. Paprasčiausiai primeluosiu Hacumomo, kad 
kažkokie girtuokliai ištrynė mano veidą nosine, o aš nieko negalėjau 
padaryti, nes rankose laikiau dubenis su makaronais. 

Nemaniau, kad ji pridurs dar ką nors, bet galiausiai ji sunkiai 
atsiduso. | 

— Norėčiau tau padėti, Čijo, bet per ilgai čia užtrukau. Hacu- 
momo pradės manęs ieškoti, jei nepaskubėsiu. O jei ji dar aptiks 
mudvi kartu... 

— Tik porą klausimų. Pasakyk, kaip Hacumomo sužinojo, kad 
aš būnu su Daktaru Širae arbatinėje? 

— Ach, tai, — lengviau atsikvėpė Moliūgė. — Prieš keletą die- 
nų ji bandė tave paerzinti dėl Vokietijos ambasadoriaus, bet tau, 
atrodo, visai tai nerūpėjo. Tu į viską taip ramiai reagavai, kad ji 
suprato — judvi su Mameha turite kažkokį planą. Taigi, ji nuvyko 
į Avajumi, registracijos biure išklausinėjo, kokiose užeigose jūs ap- 
mokate sąskaitas. Patikėk išgirdus apie Širae jos veidas net persi- 
kreipė. Dar tą patį vakarą nuėjome tenai ieškoti Daktaro. Prieš jį 
surandant, mudvi ten apsilankėme bent porą kartų. 

Labai nedaug atsakingas pareigas užimančių žmonių globojo Ši- 
rae. Štai kodėl Hacumomo iš karto pagalvojo apie daktarą Krabą. 
Kiek suprantu, Gijone jis buvo laikomas mizuage specialistu. Kai tik 
mintis apie jį šovė Hacumomo į galvą, ji tikriausiai tuojau pat su- 
sigaudė, ką sumąstė Mameha. 

— Ką ji pasakė jam tą vakarą? Kai mes susitikome su Daktaru, 
jums išėjus, jis net nenorėjo šnekėtis su mumis. 

— Na, — tarė Moliūgė, — jie šiek tiek paplepėjo ir tada Ha- 
cumomo apsimetė, kad prisiminė kažkokią istoriją. Taigi, ji pradėjo 
kalbėti — „Mano okijoje gyvena jauna geišos mokinė vardu Seiju- 
ri...“ Išgirdęs tavo vardą... nesumeluosiu sakydama, kad jis tūptelė- 
jo, lyg bitės įgeltas. Paskiau paklausė — „Jūs pažįstate ją?“ Hacu- 
momo atsakė — „Žinoma, kad taip, Daktare. Ar gi neminėjau ją 
gyvenant mano okijoje?“ Po to ji pasakė dar kažką, ko aš jau neprisi- 
menu, o tada — „Šiaip jau neturėčiau šnekėtis su jumis apie Seijuri, 
nes... na, tiesą sakant aš stengiuosi padėti jai išsaugoti paslaptį“. 

Per mano kūną perbėgo šaltukas. Buvau tikra, kad Hacumomo 
sugalvojo kažką tikrai šlykštaus. 

— Moliūge, kokia ta paslaptis? 

— Na, jei atvirai, tai aš nelabai žinau, — atsakė ji. — Man ji 
nepasirodė niekuo ypatinga. Hacumomo pripasakojo jam, kad šalia 
okijos gyveno jaunas vaikinas, o Motina laikosi griežtos politikos dėl 
tokio pobūdžio draugų. Ji sakė, jog tu ir tas vaikinas patikote vienas 
kitam ir ji buvo nieko prieš pasaugoti šią paslaptį, nes manė, kad 
Motina šiuo atžvilgiu persistengia. Ji sakė netgi ledusi judviem pasi- 

likti kurį laiką jos kambary vieniems, Motinai išėjus. Tada ji pasakė 
kažką panašaus į — „Ach, Daktare, man nederėjo jums šito pasa- 
koti! Kas, jei sužinos Motina, po to, kai aš taip stengiausi išlaikyti 
šią paslaptį!“ Bet Daktaras užtikrino esąs labai dėkingas ir vertas 
pasitikėjimo. 

Galėjau įsivaizduoti, kaip Hacumomo džiaugėsi savo nedidele 
pasakėle. Paklausiau Moliūgės, ar ji sakė dar ką nors, bet ši tik 
papurtė galvą. 

Daug kartų padėkojau ir pareiškiau užuojautą dėl vergavimo 
Hacumomo pastaruosius dvejus metus. 

— Na, manau nėra to blogo, kas neišeitų į gerą, — gūžtelėjo 
ji pečiais. — Prieš porą dienų Motina apsisprendė mane įdukrinti. 
Taigi, mano svajonė turėti nuosavus namus gali išsipildyti. 

Nors ir pasakiau, kad džiaugiuosi dėl jos, vis dėl to pasijutau 
šlykščiai. Taip, tai tiesa, aš laiminga dėl Moliūgės; bet faktas tas, 
kad Mameha svajojo, jog įdukrins būtent mane. 


Kitą dieną Mamehos apartamentuose aš papasakojau jai viską, ką 
žinojau. Išgirdusi apie vaikiną ji iš pasibjaurėjimo palingavo galvą. Aš 
viską ir taip supratau, bet ji vis tik man paaiškino, jog Hacumomo 
labai gudriai privertė daktarą Krabą galvoti, kad mano „oloje“, taip 
sakant, jau spėjo pabuvoti kažkieno „ungurys“. 

Artėjantis Moliūgės įdukrinimas nuliūdino Mamehą dar labiau. 

— Spėju, — pasakė ji, — kad mes turime dar porą mėnesių 
prieš šį įvykį. Vadinasi, atėjo laikas tavo mizuage, Seijuri. Nesvarbu 
ar tu pasirengusi, ar ne. 


Tą pačią savaitę Mameha apsilankė konditerijoje užsakyti tokio sal- 
džių ryžių pyragaičio — ekubo, kas, išvertus iš japonų kalbos, reiš- 
kia duobutę. Mes jį vadiname ekubo, nes jo viršuje įspausta duobutė 
su raudonu apskritimu centre; kai kam ji atrodo labai viliojančiai. O 
man gi šie pyragėliai visą laiką priminė mažutes pagalvėles, šiek tiek 
nugulėtas miegančios moters, ir ištepliotas lūpdažiu ( matyt ji buvo 
per daug pavargusi, kad nusivalytų lūpas prieš eidama miegoti ). Bet 
kokiu atveju, kai geišos mokinė pasiruošia mizuage, ji dovanoja dė- 
žutę ekubo vyrams, globojantiems ją. Dauguma mokinių dovanoja 
juos tuzinui vyriškių, gal netgi daugiau, tačiau aš juos įteiksiu tiktai 
Nobu bei Daktarui — ir tai, jeigu pasiseks. Truputį buvo liūdna, 
kad negalėsiu dovanoti jų Pirmininkui, bet iš kitos pusės pažiūrė- 

jus — visas šis reikalas atrodė toks nemalonus. Tad per daug nesi- 
jaudinau, kad jis bus paliktas nuošaly. 

Įteikti ekubo Nobu pasirodė pakankamai lengva. Ičiriki šeimi- 
ninkė pakvietė jį vieną vakarą užeiti anksčiau ir mes su juo susiti- 
kome mažame kambarėlyje, išeinančiame į paradinį kiemą. Padėko- 
jau jam už rūpestingumą — jis buvo man toks geras per pastaruo- 
sius šešis mėnesius, ne tik kviesdamas mane dažnai į vakarėlius, net 
ir tada, kai ten nebūdavo Pirmininko, bet ir dovanodamas įvairių 
daikčiukų, be ornamentinių šukų, kurias gavau tą vakarą, kai pasi- 
rodė Hacumomo. Padėkojusi už visas geradarystes, paėmiau dėžutę 
ekubo, suvyniotą į bespalvį popierių ir apjuostą paprastu raiščiu, 
nusilenkiau ir pastūmiau ją per stalą. Jis paėmė ją ir mudvi su Ma- 
meha vėl pradėjome dėkoti už jo gerumą, tiek kartų lankstydamosi, 
kad aš visai apsvaigau. Mažytė ceremonija ilgai nesitęsė ir Nobu 
išsinešė dėžutę, laikydamas ją vienoj rankoj. Vėliau, per vakarėlį, 
apie ją net neužsiminė, matyt jausdamasis šiek tiek nepatogiai. 

Su daktaru Krabu, žinoma, viskas buvo kitaip. Mameha pa- 
vaikščiojo po pagrindines Gijono užeigas, prašydama šeimininkių 
pranešti, jei jis pasirodys. Laukėme keletą dienų, kol gavome žinu- 
tę, kad jis užsuko į Jašino arbatinę. Nuskubėjau į Mamehos kambarį 
persirengti, o po to mudvi išvykome, su savimi pasiėmę dėžutę eku- 
bo, gražiai suvyniotą į šilkinį popierių. 

Vakarietiško stiliaus Jašino arbatinė buvo visai neseniai pasta- 
tyta. Kambariai spindėjo savotiška elegancija, su tamsiomis medinė- 
mis sijomis ir panašiai; vietoj tatamių ir stalų, apsuptų pagalvėlėmis, 
kambarys, į kurį mane tą vakarą nuvedė, buvo išklotas ąžuolinėmis 
grindimis, su tamsiu persišku kilimu, kavos staleliu ir pora per daug 
minkštų kėdžių. Prisipažinsiu, man net mintis nedingtelėjo atsisėsti 
ant vienos iš jų. Aš atsiklaupiau ant kilimo ir pasiruošiau laukti 
Mamebhos, nors tiesą sakant, mano keliams grindys pasirodė per 
kietos. Tokioje pozicijoje ištupėjau pusę valandos, kol ji sugrįžo. 

— Ką čia darai? — paklausė ji manęs. — Kambarys ne japo- 
niško stiliaus. Sėskis ant kėdės ir elkis natūraliai. 

Padariau kaip liepė Mameha. Bet kai ji įsitaisė priešais mane, 
atrodė ne ką labiau patenkinta negu aš. 

Daktaras, jei neklystu sėdėjo kitame kambaryje. Mameha kurį 
laiką praleido su juo. 

— Aš pakankamai dažnai jam pyliau alaus, kad jis užsiaorėtų 
į tualetą, — pasakė ji. — Kai jis išeis, aš užklupsiu jį prieškamba- 
ryje ir paprašysiu ateiti čia. Privalai perduoti jam ekubo iš karto. 

Nežinau kaip jis sureaguos, bet tai mūsų vienintelis šansas ištaisyti 
Hacumomo žalą. | 

Mameha paliko mane vieną. Atmosfera aplinkui įkaito ir pra- 
dėjo dirginti. Išsigandau, kad prakaitas nuplaus baltą grimą nuo ma- 
no veido — atrodysiu kaip susiglamžęs čiužinys, ant kurio tik ką 
buvo miegota. Pabandžiau atsipalaiduoti, bet geriausia, ką galėjau 
padaryti, tai tik retkarčiais atsistoti — pažiūrėti į veidrodį, kabantį 
ant sienos, kaip atrodau. 

Galiausiai išgirdau balsus, po to žingsnius prie durų, kurios 
netrukus atsidarė. 

Pamačiau daktarą Krabą prieškambario tamsoje — veidas toks 
pats rūstus, kaip ir senų portretų bankų vestibiuliuose. Jis bandė 
įžiūrėti mane per savo akinius. Nežinojau net ką daryti. Įprastomis 
sąlygomis būčiau nusilenkusi, taigi taip ir nusprendžiau pasielgti. 
Priėjau arčiau ir atsiklaupiau ant kilimo, pasiruošusi lankstymuisi, 
nors buvau įsitikinusi, kad Mamehai tai nepatiks. Man pasirodė, jog 
Daktaras net nežvilgtelėjo į mane. 


— Norėčiau grįžti atgal, — tarė jis Mamehai. — Atsiprašau, 
aš jus paliksiu. 
— Seijuri atnešė jums kai ką, — atsakė Mameha. — Prašau, 


tik vieną minutėlę. 

Ji linktelėjo galva kambario pusėn ir, pamačiusi kaip jis patogiai 
įsitaisė ant vienos iš tų pernelyg minkštų kėdžių, matyt visiškai už- 
miršo, ką man liepė anksčiau, nes atsiklaupė šalia manęs ant kilimo. 
Manau, tuo metu daktaras Krabas turėjo jaustis ypač pakiliai, ma- 
tydamas taip išsipuošusias moteris klūpančias prie jo kojų. 

— Atleiskite, kad kelias dienas nedaviau apie save jokios ži- 
nios, — pradėjau aš. — Oras šiltėja ir man net atrodo, jog praėjo 
visi metai! 

Daktaras nieko neatsakė, tik spoksojo į mane. 

— Prašau priimti šiuos ekubo, Daktare, — pasakiau nusilenku- 
si ir padėjau dėžutę ant stalelio prie jo rankų, kurias jis iš karto 
paslėpė glėbyje, lyg bjaurėtųsi ją net paliesti. 

— Kodėl tu man šitai duodi? , 

Mameha įsiterpė: 

— Atleiskite, Daktare. Aš suteikiau Seijuri vilties, sakydama, 
kad jums patiktų gauti iš jos ekubo. Tikiuosi, nesuklydau? 

— Jūs tikrai suklydote. Gal net nepažįstate šios mergaitės taip 
gerai, kaip manote. Aš jus labai vertinu, Mameha-san, bet jums 
tikrai nevertėjo man jos rekomenduoti. 

— Man labai gaila, Daktare, — tarė ji, — net negalvojau, kad 

jūs taip jaučiatės. Matote, aš susidariau įspūdį, jog Seijuri jums pa- 
tinka. | 

— Labai gerai. Dabar, kai viskas išaiškėjo, aš galiu grįžti atgal. 

— Gal galiu šio to paklausti? Ar Seijuri jus kaip nors įžeidė? 
Viskas taip netikėtai pasikeitė. 

— O taip, iš tikrųjų. Kaip jau sakiau, man nepatinka, kai žmo- 
nės mane apgaudinėja. 

— Seijuri-san, turėtumei gėdytis savo poelgio! — pasipiktino 
Mameha. — Tikriausiai pasakei Daktarui kažką, kas buvo neteisy- 
bė. Kas gi tai? 

— Aš tikrai nežinau! — pasakiau taip nekaltai, kaip tik suge- 
bėjau. — Nebent jei prisiminsime, kad prieš dvi savaites aš spėjau, 
jog šiltėja oras, o iš tikrųjų jis ne... 

Po šių žodžių Mameha dėbtelėjo į mane. Iš karto supratau: jai 
tai visai nepatiko. 

— Spręskite šiuos reikalus tarp savęs, — tarė Daktaras, — 
man tai visai nerūpi. O dabar atsiprašau, aš jus paliksiu. 

— Bet, Daktare, prieš jums išeinant, paklausykite, — pabandė 
išgelbėti padėtį Mameha, — ar negalėjo tai būti koks nors nesusi- 
pratimas? Seijuri sąžininga mergaitė ir niekados nieko specialiai ne- 
apgaudinėtų. Ypač tų, kurie buvo jai tokie geri. 

— Siūlau paklausti jos apie vaikiną, gyvenantį kaimynystėje. 

Man iš tiesų palengvėjo, kai jis pagaliau pajudino reikalą iš mir- 
ties taško. Jis toks užsidaręs, kad net nebūčiau nustebusi, jeigu jis 
visai nieko nebūtų paminėjęs. 


— Tai štai kokia problema! — sušuko Mameha. — Jūs grei- 
čiausiai šnekėjotės su Hacumomo. 
— Nematau jokio skirtumo, — atsakė jis. 


— Ji skleidžia šias paskalas po visą Gijoną. Tai gryniausias me- 
las. Nuo tada, kai Seijuri gavo svarbų vaidmenį Senosios Sostinės 
Šokiuose, Hacumomo visaip stengiasi ją pažeminti. 

Senosios Sostinės Šokiai buvo didžiausias kasmetinis įvykis Gi- 
jone. Jis prasidės tik po šešių savaičių, balandžio pradžioje, bet visus 
šokių vaidmenis išdalijo jau prieš porą mėnesių. Aš jausčiaus labai 
pagerbta, jei būčiau gavusi nors kokį. Mano mokytoja netgi pasiūlė 
dalyvauti, bet kiek žinau, vienintelis vaidmuo, kokį gavau, buvo 
orkestre, net ne ant scenos. Mameha primygtinai to reikalavo, bi- 
jodama išprovokuoti Hacumomo. 

Daktarui žvilgtelėjus į mane, pasistengiau nutaisyti tokią veido 
išraišką, lyg seniai žinočiau, kad man teks sušokti labai svarbų vaid- 
menį. 

— Man nepatogu tai sakyti, Daktare, bet Hacumomo yra žino- 
ma melagė, — tęsė Mameha. — Nepatartina tikėti viskuo, ką ji 
sako. 

— Pirmą kartą girdžiu, kad ji melagė. 

— Matote, niekas neišdrįs jums to pasakyti, — tarė Mameha, 
šnekėdama kuo tyliau, tarytum bijotų, jog kažkas ją išgirs. — Tiek 
daug nesąžiningų geišų! Nė viena nenori pirma drabstytis kaltini- 
mais. Taigi kažkuri iš mudviejų su Hacumomo meluojame. Jums 
spręsti, kurią geriau pažįstate ir kuria labiau pasitikite. 

— Nesuprantu, kodėl ji turėtų išgalvoti nebūtas istorijas vien 
dėl to, kad Seijuri vaidins scenoje? 

— Jūs tikriausiai matėte jaunesniąją Hacumomo seserį, Moliū- 
gę. Ji tikėjosi prakišti Moliūgę, bet Seijuri užėmė jos vietą, o aš pati 
gavau Hacumomo taip trokštamą vaidmenį. Tačiau visa tai nesvar- 
bu, Daktare. Jei jūs abejojate Seijuri padorumu, aš galiu suprasti, 
kodėl nenorite priimti ekubo iš jos rankų. 

Kurį laiką Daktaras tylėjo, žiūrėdamas į mane. Galiausiai tarė: 

— Aš paprašysiu, kad vienas mano ligoninės gydytojų ją patik- 
rintų. 

— Mielai jums padėsiu, — atsakė Mameha, — bet su šituo 
dalyku gali kilti šiokių tokių sunkumų, nes jūs dar nesutikote tapti 
Seijuri mizuage globėju. Jeigu jau abejojama jos padorumu... ką gi, 
Seijuri gali dovanoti ekubo daugeliui kitų vyrų. Esu tikra, jie kur kas 
nepatikliau žiūrės į Hacumomo pasakas. 

Atrodo tai paveikė daktarą Krabą taip, kaip Mameha ir tikėjosi. 
Jis vėl pasinėrė į tylą. Paskiau ištarė: 

— Net nežinau ką daryti. Pirmą kartą atsidūriau tokioje keis- 
toje situacijoje. 

— Prašau priimti ekubo, Daktare, ir užmirškime tas Hacumo- 
mo kvailystes. 

— Aš daug girdėjau apie nesąžiningas merginas, kurios organi- 
zuoja mizuage tuo mėnesio laikotarpiu, kai vyrus lengviausia apgau- 
ti. Įspėju, aš gydytojas. Mane ne taip paprasta apmulkinti. 

— Niekas net nemėgina jūsų mulkinti! 

Jis dar šiek tiek pasėdėjo, paskui atsistojo — pečiai ir alkūnės 
atkištos į priekį, pasiruošęs žygiuoti — ir išėjo iš kambario. Aš bu- 
vau pernelyg užsiėmusi lankstymusi, kad būčiau pastebėjusi, ar jis 
pasiėmė ekubo su savimi; laimei, kai jis sa Mameha pranyko, pažvel- 
giau į stalą ir nieko ant jo neradau. 

Mamehai paminėjus mano vaidmenį, pamaniau, kad ji impro- 
vizuoja, bandydama paaiškinti Hacumomo melą. Galite įsivaizduoti 
kaip nustebau, kai kitą dieną sužinojau, jog ji sakė teisybę. Na, gal 
ir ne visiškai, bet Mameha buvo absoliučiai įsitikinusi, kad gausiu 
vaidmenį dar nepasibaigus savaitei. 

Tais laikais, ketvirto dešimtmečio viduryje, Gijone dirbo ne 
mažiau kaip septyni ar aštuoni šimtai geišų. Senosios Sostinės Šokių 
pastatymui reikėjo ne daugiau kaip šešiasdešimties, tad varžybos dėl 
vaidmenų sugriovė ne vieną draugystę. Mameha truputį pamelavo, 
tvirtindama, jog užėmė Hacumomo vietą; ji buvo viena iš nedauge- 
lio geišų garantuotai gaunanti solinį vaidmenį kiekvienais metais. 
Nors tiesą pasakius, Hacumomo iš tikrųjų troško prastumti Moliū- 
ge į sceną. Net nesupratau, kodėl ji manė, kad tai įmanoma. Galbūt 
Moliūgė ir sugebėjo tapti geišos mokine bei spėjo pasižymėti kaip 
gabi, tačiau šokiuose ji niekuo negalėjo nustebinti. Šiaip ar taip, 
porą dienų prieš man įteikiant ekubo Daktarui, septyniolikmetė mo- 
kinė, gavusi pagrindinį vaidmenį, nukrito nuo laiptų ir susižeidė ko- 
ją. Vargšelei smarkiai nepasisekė, tačiau visos kitos mokinės buvo 
tiesiog laimingos, galėdamos vaidmeniui pasiūlyti save. Bet būtent 
aš jį ir gavau. Tuo metu man buvo tik penkiolika ir anksčiau aš 
niekada nešokau ant scenos — žinoma, tai dar nereiškia, kad nebu- 
vau pasirengusi. Daugumą vakarų aš praleisdavau okijoje, užuot 
vaikščiojusi iš vieno vakarėlio į kitą, kaip kitos mokinės. Tetulė gro- 
davo šamizenu, o aš tuo metu praktikuodavausi šokti. Būtent dėl 
to, nepaisant jauno amžiaus, mane pakėlė į vienuoliktą lygį; nors 
ypatingo talento šokiui aš lyg ir neturėjau. Jei tik Mameha nebūtų 
taip tvirtai nusprendusi slėpti mane nuo visuomenės (dėl Hacumo- 
mo), aš greičiausiai būčiau vaidinusi jau praeitais metais. 

Kaip ten bebūtų, vaidmenį gavau kovo viduryje, taigi turėjau 
tik vieną mėnesį repeticijoms. Laimei, šokių mokytoja stengėsi man 
visaip padėti ir dažnai dirbdavo su manimi papildomai. Motina kurį 
laiką nieko nežinojo — Hacumomo jai tikrai nesiruošė sakyti, — 
kol po poros dienų, žaisdama mah-džong, ji nugirdo gandus. Grįžusi 
į okiją, ji paklausė manęs, ar tikrai gavau tą vaidmenį. Kai pasakiau 
jai, jog tai tiesa, ji nuėjo šalin su tokia sutrikusia veido išraiška, lyg 
būtų pamačiusi savo šunį Taku tvarkantį buhalterines ataskaitas. 

Hacumomo, žinoma, pasiuto, bet Mamehai tai daugiau nebe- 
rūpėjo. Atėjo laikas, pasakė ji, mums ištrenkti Hacumomo iš ringo. 

S2 dvidešimt pirmas skyrius 


o savaitės ar vėliau, vieną vėlyvą popietę, per repeticijos per- 
trauką pasirodė Mameha, labai dėl kažko susijaudinusi. Pasiro- 
do, kad dieną prieš, Baronas jai užsiminė keliąs pokylį ateinantį 
savaitgalį žymiam kimono siuvėjui Arašinui. Baronas turėjo gausiau- 
sią kimono kolekciją visoje Japonijoje. Dauguma darbų buvo seno- 
viniai, tačiau jis nevengdavo nusipirkti gražių drabužių ir iš vis dar 
gyvų menininkų. Nusprendęs apsipirkti pas Arašiną, jis sumanė iš- 
kelti pokylį jo garbei. 

— Aš maniau, jog kažkur girdėjau šį vardą, — pasakė man 
Mameha, — bet kai Baronas pirmą kartą jį paminėjo, niekaip nega- 
lėjau atsiminti kur. O paskiau staiga šovė į galvą — taigi jis vienas 
iš geriausių Nobu draugų! Ar gi nematai kokios atsiveria galimybės? 
Kol kas apie tai negalvojau, bet dabar pabandysiu įtikinti Baroną 
pakviesti į savo mažytį vakarėlį ir Nobu, ir Daktarą. Jie tai jau tikrai 
vienas kito nemėgsta. Kai prasidės varžybos dėl tavo mizuage, gali 
būti tikra, kad nė vienas ramiai nenusėdės, žinodamas, jog prizas 
gali atitekti kitam. 

Jaučiausi neapsakomai pavargusi, bet norėdama pradžiuginti 
Mamehą, aš suplojau rankomis iš susižavėjimo ir pasakiau esanti 

dėkinga už tai, kad ji atėjo pasidalyti su manimi tokiu gudriu planu. 
Ir iš tikrųjų — tai buvo gudrus planas; bet tikras jos gudrumo įro- 
dymas buvo tai, jog ji net neabejojo sugebėsianti įtikinti Baroną 
pakviesti šiuos du žmones į vakarėlį. Žinoma, jie mielai sutiktų at- 
eiti — Nobu jau vien dėl to, kad Baronas investavo nemažai pinigų 
į „Ivamurą Elektrik“, nors tuo metu aš dar to nežinojau; na o dak- 
taras Krabas... na, jis manė turįs savyje kažko aristokratiško (galbūt 
jo giminėje ir buvo koks nors tolimas protėvis, turintis mėlyno krau- 
jo, bet tai dar reikėjo įrodyti) ir buvo pasirengęs priimti visus Ba- 
rono pasiūlymus. Bet kam pačiam Baronui kviesti bent vieną iš jų — 
šito tai tikrai nesupratau. Nobu jis nemėgo, kaip ir daugelis žmonių. 
Kas dėl daktaro Krabo — jo Baronas net nepažinojo. Lygiai taip pat 
jis galėtų pakviesti ką nors iš gatvės. 

Tačiau, matyt, neįvertinau nepaprastos Mamehos įtikinėjimo 
galios. Sužinojusi kada įvyks vakarėlis, ji paprašė šokių mokytojos 
atleisti mane nuo repeticijų ateinantį šeštadienį. Visas šis įvykis tu- 
rėjo prasidėti ryte ir tęstis iki pat pietų — nors mudvi su Mameha 
privalėjome atvykti tik vakarėliui įsibėgėjus. Taigi, laikrodžiui mu- 
šant trečią valandą, mudvi sėdome į rikšą ir patraukėme į Barono 
valdas, esančias kalnų papėdėje, miesto šiaurės rytuose. Aš pirmą 
kartą važiavau į tokią prašmatnią vietą ir tiesiog buvau pritrenkta, 
pamačiusi ją. Įsivaizduokite, kaip siūdamas kimono meistras atkrei- 
pia dėmesį į smulkiausias detales — tokio pobūdžio dėmesį galėjai 
pamatyti viso Barono dvaro dizaine ir priežiūroje. Pagrindinis namas 
buvo pastatytas dar jo senelio, bet sodus, tokius stulbinančiai gigan- 
tiškus, panašius į brokato audinius, sukūrė ir pasodino jo tėvas. Aiš- 
kiai matėsi, kad namas ir sodai ne visai tiko vienas prie kito, bent 
jau tol, kol prieš metus nužudytas vyresnysis Barono brolis perkėlė 
į kitą vietą tvenkinį ir užaugino samanų sodą, kuriame vingiavo ak- 
menų pavidalo laiptai, vedantys iš mėnulio apžvalgos paviljono į vie- 
ną iš namo pusių. Juodos gulbės grakščiai plaukiojo tvenkinio pavir- 
šiumi, taip išdidžiai pakėlusios galvas, jog net susigėdau būdama 
tokia nerangi būtybė, kaip žmogus. 

Mums reikėjo viską paruošti arbatos gėrimo ceremonijai, vyrai 
prisijungs vėliau. Gerokai sutrikau, kai, įėjus pro pagrindinius var- 
tus, pasukome ne į įprastą arbatos paviljoną, bet tiesiai prie tven- 
kinio, prie nedidelės, siauro kambario dydžio valtelės. Ant beveik 
visų jos kraštų buvo pritvirtintos medinės kėdės, tačiau viename 
gale buvo miniatiūrinė patalpėlė su atskiru stogu, dengiančiu tata- 
mį. Joje netgi buvo popierinės sienos, lengvai praleidžiančios orą, o 

pačiame viduryje stovėjo kvadratinis medinis indas, pripildytas smė- 
lio, kuriame Mameha kurstė medžio anglies gabalėlius, kad galėtų 
pašildyti vandenį puošniame geležiniame arbatinyje. Kol ji tai darė, 
aš irgi stengiausi būti naudinga, rūpindamasi ceremonijos įrankiais. 
Jau tada aš kaip reikiant nervinausi. Pamačiusi tai, Mameha paliko 
arbatinį ant ugnies ir atsisuko į mane. 

— Tu protinga mergaitė, Seijuri. Man nereikia net sakyti kokia 
bus tavo ateitis, jeigu daktaras Krabas su Nobu daugiau tavimi ne- 
sidomės. Neturi leisti jiems manyti, kad kažkuriam iš jų skiri dau- 
giau dėmesio. Žinoma, šiek tiek pavydo nepakenks. Esu tikra, tu 
puikiausiai su viskuo susitvarkysi. 

Nebuvau jau tokia tikra, bet nusprendžiau pabandyti. 

Po pusvalandžio Baronas ir dešimt jo svečių išėjo iš namo, kas 
kartą sustodami pasigėrėti kraštovaizdžių iš skirtingų kampų. Kai 
visi sulipo į valtį, Baronas nuplukdė mus kartimi į tvenkinio vidurį. 
Mameha išvirė arbatos, o aš įteikiau kiekvienam svečiui po puodelį. 

Paskiau mes vaikščiojome su vyrais po sodą ir netrukus priėjo- 
me medinę platformą, iškeltą virš vandens. Keletas tarnaičių, apsi- 
rengusių identiškais kimono, dėliojo pagalvėles sėdėti ir ant padėklų 
paliko šiltos sakės buteliukų. Pamaniau, kad iš pradžių atsiklaupsiu 
prie daktaro Krabo ir jau buvau bemananti, ką čia pasakius, kai 
mano dideliam nustebimui jis atsisuko į mane pirmas. 

"— Kaip tavo žaizda ant šlaunies? Ar gerai užgijo? — paklausė 
jis. | 
Turite suprasti, kad tuo metu buvo kovo vidurys, o koją aš 
įsipjoviau lapkričio mėnesį. Net neprisimenu, kiek kartų mačiau dak- 
tarą Krabą per tuos mėnesius, taigi visiškai nesusigaudžiau, kodėl jis 
apie tai paklausė kaip tik dabar ir dar esant tiek daug žmonių ap- 
linkui. Laimei, rodos niekas neišgirdo, todėl atsakiau tyliu balsu: 

— Labai jums ačiū, Daktare. Jūsų dėka ji kuo puikiausiai už- 
gijo. 

— Tikiuosi, rando nepaliko? 

— O ne, tik mažutis iškilimas, tikrai. 

Galėjau tuo momentu ir baigti pokalbį, įpildama jam sakės, 
arba pakeisdama temą, bet netyčia pastebėjau, kaip jis trina nykštį 
į kitos rankos pirštus. Daktaras buvo toks žmogus, kuris nieko ne- 
daro, neturėdamas kokio tikslo. Jeigu jis trina nykštį, galvodamas 
apie mano koją... na, būtų kvaila iš mano pusės pakeisti temą. 

— Tai netgi ne randelis, — tęsiau aš. — Kartais, būdama vo- 

nioje, pakrapštau jį pirštais ir... tai tik mažytis rumbelis, tikrai. Štai 
toks. 

Aš brūkštelėjau nagu per krumplius ir ištiesiau juos, kad Dak- 
taras irgi taip padarytų. Jis pakėlė ranką, tačiau tuoj pat jo akyse 
pamačiau šmėkštelint abejonę. Atitraukė ją ir aš pajutau jo krum- 
plius. 

— Tokio pobūdžio pjūvis turėjo gražiai užgyti, — pasakė jis. 

— Galbūt jis net nėra toks didelis, kaip sakiau. Matote, mano 
koja... na, ji labai jautri. Pradedu drebėti netgi nuo lietaus lašelio. 

Žinoma, toks mano pasakymas galėjo nuskambėti kvailai. Ran- 
delis nepasidarys didesnis vien dėl mano kojos jautrumo; o be to, 
kada gi aš paskutinį kartą jutau lietaus lašelius ant nuogos kojos? 
Bet dabar, kai supratau, kodėl daktaras Krabas taip manimi domė- 
josi, manau, buvau pusiau pasišlykštėjusi ir pusiau sužavėta, bandy- 
dama įsivaizduoti apie ką jis svajoja. Šiaip ar taip, Daktaras atsi- 
krenkštė ir palinko prie manęs. 

— O ar tu... treniruojiesi? 

— Treniruojuosi? 

— Tu susižeidei praradusi pusiausvyrą kol... na, supranti ką 
turiu omeny. Juk nenori, kad vėl taip atsitiktų. Taigi, aš tikiuosi, jog 
tu treniruojiesi. Papasakok, kaip tai darai? 

Taręs tai, jis atsilošė ir užsimerkė. Buvo aišku, kad jis tikėjosi 
iš manęs kur kas ilgesnio atsakymo, negu vienas ar du žodžiai. 

— Jūs tikriausiai palaikysite mane kvailute, tačiau kiekvieną 
vakarą... — pradėjau aš ir turėjau sustoti, apmąstyti ką sakyti to- 
liau. Tyla užsitęsė, bet Daktaras akių neatmerkė. Jis atrodė kaip 
mažas paukštelis, laukiantis motinos snapo. — Kiekvieną vakarą, — 
variau toliau, — prieš eidama į vonią, aš treniruojuosi išlaikyti pu- 
siausvyrą įvairiose pozose. Kartais nuo šalčio man net oda pašiurps- 
ta, bet darau tai kokias penkias, dešimt minučių. 

Daktaro krenkštelėjimą palaikiau geru ženklu. 

— Iš pradžių balansuoju ant vienos kojos, paskui ant kitos. Bet 
bėda ta... 

Iki šio momento Baronas, sėdintis priešais mane kitame plat- 
formos gale, šnekėjosi su kitais svečiais, bet dabar jis kaip tik baigė 
savo pasakojimą. Kiti mano žodžiai nuskambėjo taip aiškiai, lyg sto- 
vėčiau ant pakylos ir laikyčiau prie lūpų garsiakalbį. 

— ... kad būdama visiškai nuoga... 

Užsidengiau ranka burną, bet prieš man sugalvojant, ką daryti, 
prabilo Baronas: 

— Dieve mano! Nesvarbu apie ką jūs tenai plepate, tai skamba 
kur kas įdomiau negu mūsų pokalbiai. 

Išgirdę tai vyrai prajuko, o Daktaras maloningai sutiko viską 
paaiškinti. 

— Praeitais metais Seijuri-san krisdama susižeidė koją. Pasiū- 
liau jai treniruotis laikyti pusiausvyrą. 

— Ji tikrai daug dirbo, — pridėjo Mameha, — tie chalatai 
kartais būna tokie nepatogūs. 


— Tegu nusivelka jį! — sušuko vienas vyras. — Žinoma, tai 
buvo tik pokštas — ir visi prapliupo juoktis. 
— Sutinku! — tarė Baronas. — Niekada nesupratau, kodėl 


moterys iš viso rengiasi tais kimono. Nieko nėra gražiau už moterį 
be jokios medžiagėlės ant kūno. 

— Netiesa, jeigu kimono pagamina mano draugas Arašinas, — 
įsiterpė Nobu. 

— Netgi Arašino kimono nėra tokie žavūs kaip tai, ką jie pri- 
dengia, — nesutiko Baronas ir pabandė pastatyti sakės puodelį ant 
stalo, bet viską išpylė. Jis dar nebuvo labai girtas, bet kauštelėjęs 
labiau, negu įsivaizdavau. — Nesupraskite manęs klaidingai, — tę- 
sė jis. — Aš manau, kad Arašino drabužiai tiesiog nuostabūs. Kitaip 
jis nesėdėtų čia, priešais mane, ar ne? Tačiau jei paklausite, į ką 
mieliau žiūrėčiau — į kimono, ar į nuogą moterį... ką gi! 

— Juk niekas neklausia, — tarė Nobu. — Bent jau man tik 
įdomu išgirsti, ką Arašinas dirba pastaruoju metu. 

Arašinas net negavo progos atsakyti, nes Baronas taip skubėjo 
pareikšti savo nuomonę, jog vos nepaspringo siurbdamas sakės liku- 
čius. | 

— Mmm... vieną minutėlę. Argi ne tiesa, jog kiekvienam vyrui 
šioje žemėje patinka matyti nuogą moterį? Turiu omeny, ar bandote 
pasakyti, kad nuogos moterys jūsų nevilioja? 

— Visai ne tai, — atsakė Nobu. — Tik bandau išaiškinti, kad 
jau pats laikas būtų sužinoti, kaip sekasi Arašinui jo naujausias dar- 
bas. 

— O taip, man taip pat tai įdomu. Bet žinote, kas mane tikrai 
stebina? Visi vyrai, nesvarbu kokie skirtingi iš išorės, viduje yra vie- 
nodi. Neapsimetinėkite, Nobu-san, kad jums tai nerūpi. Mes gi ži- 
nome tiesą, ar ne? Čia nėra nė vieno vyro, kuris nesutiktų sumokėti 
nemažą pinigų sumą vien tik už besimaudančios Seijuri vaizdą. A? 
Pripažįstu, tai grynai mano fantazijos. Nagi! Neapsimeskite, kad jau- 
čiatės kitaip. 

— Vargšelė Seijuri dar tik mokinė, — pasiskundė Mameha. — 
Gal mums nederėtų prie jos šnekėti tokių dalykų? 

— Aišku, kad derėtų, — nukirto jos žodžius Baronas. — Kuo 
anksčiau ji supras šias tiesas, tuo geriau. Dauguma vyrų elgiasi taip, 
lyg jie nesivaikytų moterų dėl vienintelės progos palįsti po visais jų 
drabužiais; tačiau paklausyk manęs, Seijuri — visi jie vienodi! Ir kol 
mes kalbame apie šį reikalą, patariu gerai įsidėmėti: visi iki vieno čia 
sėdintys vyrai vienaip ar kitaip galvojo, kad būtų nepaprastai laimin- 
gi, matydami tave nuogą. Ką manai apie tai? 

Sėdėjau susidėjusi rankas į glėbį, spoksojau žemyn į medinę 
platformą ir bandžiau apsimesti esanti rimta. Turėjau kažką atsakyti 
į Barono žodžius, nes visi kiti tylėjo, lyg vandens į burną prisisėmę; 
bet nespėjau sugalvoti, ką čia pasakius, kai mane iš nepatogios pa- 
dėties išgelbėjo Nobu. Jis padėjo sakės puodelį ant platformos, at- 
sistojo ir atsiprašė: 

— Atleiskite, Barone, bet nežinau kaip nueiti į tualetą, — 
užuomina man, kad palydėčiau. 

Aš lygiai taip pat nežinojau, kur tas tualetas, kaip ir Nobu, 
tačiau nenorėjau prarasti puikiausios galimybės pranykti iš šio būre- 
lio. Kai pakilau ant kojų, tarnaitė pasiūlė parodyti kelią, ir nusivedė 
mus su Nobu aplink tvenkinį. 

Name mums teko paeiti ilgu, šviesiu, apkaltu lentelėmis, ko- 
ridoriumi su langais vienoje pusėje. Kitoje pusėje stovėjo stikliniai 
stendai, nuostabiai liepsnojantys saulės šviesoje. Maniau palydėsian- 
ti Nobu iki koridoriaus galo, bet jis sustojo prie senovinių kardų 
kolekcijos. Rodės, jis žiūrėjo į stendą, nors iš tikrųjų tik barbeno 
"pirštais ir giliai kvėpavo per nosį, lyg vis dar būdamas labai piktas. 
Aš irgi buvau sunerimusi dėl to, kas įvyko, bet taip pat ir dėkinga 
jam, kad išgelbėjo mane, tik nežinojau kaip tai išreikšti. Prie kitos 
vitrinos — pilnos mažyčių dramblio kaulo netsuke?? figūrėlių — aš 
paklausiau ar jis mėgsta senienas. 

— Turi omeny, tokias senienas kaip Baronas? Žinoma, ne. 

Baronas visai nebuvo senas — netgi kur kas jaunesnis už No- 
bu. Tačiau netrukus sužinojau, ką jis norėjo tuo pasakyti — jis laikė 
Baroną feodalinio amžiaus atgyvena. 

— Atleiskite, — tariau, — aš mąsčiau apie senienas čia, sten- 
duose. 

32 Netsuke — (Japonijoje) sagos dydžio figurėlė, naudojama kaip kabliu- 
kas ant žmogaus diržo, ant kurio galima susikabinti smulkius daiktus (pvz., rak- 
tus). 

— Žiūrėdamas į kardus, aš galvoju apie Baroną, žiūrėdamas į 
netsuke, aš galvoju apie Baroną. Jis daug padėjo mūsų kompanijai ir 
aš už tai jam esu nepaprastai dėkingas. Tik nemėgstu švaistyti laiko, 
galvodamas apie jį, kai man to visai nereikia. Ar atsakiau į tavo 
klausimą? | 

Linktelėjau galva, o jis taip greitai nužirgliojo koridoriumi į tu- 
aletą, kad nespėjau nubėgti pirma — atidaryti jam durų. 

Vėliau, grįžusi prie vandens, labai apsidžiaugiau pamačiusi va- 
karėlį einant į pabaigą. Pietums pasiliko tik pora žmonių. Mudvi su 
Mameha palydėjome kitus link pagrindinių vartų, kur jų skersgatvy- 
je laukė vairuotojai. Nusilenkėme paskutiniam iš išvykstančiųjų ir 
apsisukusios pamatėme vieną iš Barono tarnų, pasirengusių palydėti 
mus į namą. 


Kitą pusvalandį mes praleidome tarnų patalpose, valgydamos nuo- 
stabius užkandžius, tai po usugiri — plonytės karšio skiltelės, pa- 
tiektos ant lapo formos keramikinės lėkštelės, su ponzu padažu. 
Jausčiaus visai patenkinta gyvenimu, jei tik Mameha nesėdėtų tokia 
paniurusi. Ji vos prisilietė prie valgio, visą laiką spoksodama pro 
langą į prieblandą. Kažkas jos veido išraiškoje man pakuždėjo, kad 
ji mieliau sėdėtų prie tvenkinio, kandžiodama lūpą ir piktai dėbčio- 
dama į tamsėjantį dangų. 

Mes prisijungėme prie Barono ir jo svečių įpusėjus pietums, 
„mažoje pokylių salėje“, kaip švelniai jis vadino šį kambarį. Tiesą 
sakant, maža pokylių salė galėjo sutalpinti dvidešimt — dvidešimt 
penkis žmones, o dabar, sumažėjus svečių skaičiui, pasiliko tik mis- 
teris Arašinas, Nobu ir daktaras Krabas. Kai mes įėjome, jie valgė 
visiškoje tyloje. Baronas buvo absoliučiai girtas — jo akys vartalio- 
josi akiduobėse it vijurkai. 

Mamehai pradėjus pokalbį, daktaras Krabas nusišluostė nosine 
ūsus, o tada atsiprašė visų, sakydamas norintis pasinaudoti tualetu. 
Palydėjau jį tuo pačiu koridoriumi, kuriuo mudu su Nobu ėjome 
anksčiau. Užslinkus vakarui sunkiai ką įmačiau stenduose — stikli- 
niai paviršiai atspindėjo lempų šviesas. Daktaras Krabas sustojo prie 


vieno iš jų — to su kardais — ir priglaudė galvą prie stiklo, kad 
geriau viską įžiūrėtų. 
— Tu, matau, gerai pažįsti Barono namus, — tarė jis. 


— Ach ne, sere. Aš visiškai pasimetusi tokioje didelėje vietoje. 

Galiu surasti kelią į tualetą vien todėl, kad anksčiau lydėjau Nobu 
šiuo koridoriumi. 

— Esu tikras, jis perbėgo juo į nieką net nežvilgtelėjęs, — pa- 
sakė Daktaras. — Toks žmogus kaip Nobu mažai ką suvokia apie 
šiuos dalykėlius stenduose. 

Nežinojau ką į tai atsakyti, o Daktaras tuo metu nukreipė 
žvilgsnį į mane. 

— Tu dar daug ko nematei šiame pasaulyje, — tęsė jis, — bet 
su laiku suprasi, kad reikėtų būti atsargesnei su tokiais kaip Nobu, 
kurie turi įžūlumo priimti pakvietimą į svečius iš tokio žmogaus kaip 
Baronas, o paskiau su juo taip šiurkščiai šnekėtis jo paties namuose. 

Nusilenkiau ir, tapus aišku, jog daktaras Krabas neturi daugiau 
ką pasakyti, palydėjau jį koridoriumi iki tualeto. 

Kai mudu grįžome į mažąją pokylių salę, tarp vyrų jau buvo 
užsimezgęs pokalbis, viskas nepaprastų Mamehos sugebėjimų dėka, 
kuri pati dabar sėdėjo antrame plane ir tik kartas nuo karto įpildavo 
sakės. Ji dažnai man sakydavo, kad geiša turi mokėti „pamaišyti 
sriubą“. Jei kada matėte, kaip dubenyje nusėda miso“?, ir kaip leng- 
vai ji išsisklaido keletą kartų gerai plaktelėjus pagaliukais, suprasite, 
ką turiu omeny. 

Netrukus pokalbis pakrypo prie kimono ir mes visi nusekėme 
paskui Baroną į jo požeminį muziejų. Ant sienų pamatėme gigantiš- 
kus panelius, kurių viduje, ant susitraukiančių strypų, kabėjo kimo- 
no. Baronas atsisėdo ant kėdės vidury patalpos, atsirėmęs alkūnė- 
mis į kelius — žiūrėjo į visus kaip per rūką — ir nepratarė nė žo- 
džio, kol Mameha mums rodė kolekciją. Pačiu įspūdingiausiu dra- 
bužiu vienbalsiai pripažinome tą, kuriame buvo išaustas Kobės mies- 
to, esančio ant vienos į vandenyną smingančio kalno pusės, krašto- 
vaizdis. Piešinys prasidėjo ties pečiais, žydru dangumi ir debesimis. 
Keliai vaizdavo kalno papėdę. Apačioje galėjai matyti mėlynai žalią 
jūrą su nuostabių auksinių bangų ir mažyčių laivelių taškeliais. 

— Mameha, — tarė Baronas, — manyčiau, tau reikėtų vilkėti 
šį kimono per mano žiedų stebėjimo pobūvį Hakone kitą savaitę. 
Būtų kažkas nepaprasto, ar ne? 


— Aš mielai sutikčiau, — atsakė Mameha, — bet kaip jau 
minėjau vakar, šiais metais negalėsiu ten būti. 
Mačiau, jog Baronui tai visai nepatiko — jis taip susiraukė, 


atrodė, lyg per langą šoks. 


33 Miso — (Japonijoje) sojos pupelių pasta, vartojama paskaninti sriuboms 
arba padažams. 

— Ką nori tuo pasakyti? Kas per žmogus tave užsisakė, kad 
negali jam atsakyti? 

— Atiduočiau viską gyvenime, jei tik galėčiau būti pas jus, 
Barone. Bet, deja, šiais metais tai neįmanoma. Turiu medicininių 
reikalų, kurie kertasi su pobūviu. 

— Medicininių reikalų? Ką po galais tai reiškia? Gydytojai vi- 
sada gali pakeisti laiką. Rytoj pat atšauk savo susitikimą ir galėsi 
atvykti pas mane kitą savaitę, kaip ir kiekvienais metais. 

— Man tikrai gaila, — tarė Mameha, — bet Baronui leidus, aš 
jau buvau atidėjus šiuos medicininius reikalus prieš porą savaičių. 
Daugiau atidėlioti negaliu. 

— Neprisimenu, kad būčiau ką nors leidęs! Šiaip ar taip, juk 
tau nereikia darytis aborto, ar kažko panašaus... 

Po šių žodžių sekė ilga, trikdanti tyla. Mameha taisėsi ranko- 
ves, o visi kiti stovėjome taip tyliai, kad girdėjosi tik duslus misterio 
Arašino kvėpavimas. Žvilgtelėjau į Nobu, tačiau jis į nieką nekreipė 
dėmesio, tada atsisukau pažiūrėti Barono reakcijos. 

— Na, — pagaliau prabilo jis, — dabar, kai paminėjai tai, at- 
rodo prisimenu... Žinoma, mums visai nereikia mažų baroniukų, 
lakstančių aplinkui. Bet iš tikrųjų, Mameha, nesuprantu, kodėl ne- 
galėjome to aptarti privačiai... 

— Man labai gaila, Barone. 

— Na, jei jau negali atvykti į Hakone, ką gi, tebūnie. Bet kaip 
dėl visų kitų? Puikus vakarėlis mano valdose Hakone ateinantį sa- 
vaitgalį. Jūs būtinai turite atvažiuoti! Aš jį rengiu kiekvienais metais 
žydint vyšnioms. | 

Nei Daktaras, nei Arašinas dalyvauti negalėjo dėl svarbių rei- 
kalų. Nobu nieko neatsakė, bet, Baronui pradėjus mygti smarkiau, 
pagaliau prabilo: 

— Barone, jūs gi nemanote, kad aš važiuosiu tokį kelią į Ha- 
kone vien pasižiūrėti kaip žydi vyšnios? 

— Ach, vyšnios tik pretekstas pobūviui surengti, — numojo 
ranka Baronas. — Ką gi, nesvarbu. Bent jau tas jūsų Pirmininkas 
bus. Jis atvyksta kiekvienais metais. 

Nustebau, pajutusi viduje sąmyšį, kai jis paminėjo Pirmininką, 
mat galvojau apie jį ištisą popietę. Vienai sekundei pasirodė, kad 
dabar jau visi žino mano paslaptį. 

— Man tikrai nemalonu, jog nė vienas negalite atvažiuoti, — 
tęsė Baronas. — Vakaras buvo toks nuostabus, kol Mameha nepra- 
dėjo plepėti apie labai asmeniškus dalykus. Ką gi, Mameha, žinau 

kaip tave nubausiu. Pakvietimą į šių metų vakarėlį aš atšaukiu. Dar 
daugiau, noriu, kad atsiųstum vietoj savęs Seijuri. 

Maniau, jog Baronas juokauja; tačiau turiu prisipažinti — iš 
karto pamaniau kaip bus malonu klajoti kartu su Pirmininku po tas 
nuostabias valdas be Nobu, daktaro Krabo ir net Mamehos. 


— Nuostabi mintis, — tarė ji, — deja, Seijuri užsiėmusi repe- 
ticijomis. 
— Nesąmonė, — atrėžė Baronas, — aš noriu ją ten matyti. 


Kodėl turi man prieštarauti kiekvieną kartą, kai ko nors paprašau. 

Jis tikrai atrodė įpykęs; ir nelaimei, nes buvo absoliučiai girtas, 
apsispjaudė visą veidą. Pabandė nusivalyti atžagaria ranka, bet tik 
ištepliojo savo juodus ilgos barzdos plaukus. 

— Ar galiu nors ko paprašyti, kad tu man neatsakytum? Noriu 
matyti Seijuri Hakone. Tau tik telieka pasakyti „taip Barone“ ir bus 
baigta su tuo. 

— Taip, Barone. 

— Puiku, — tarė jis. Po to atsilošė kėdėje, išsitraukė nosinę ir 
švariai nusivalė veidą. 

Man labai pagailo Mamehos. Bet sumenkinčiau viską, jei tiktai 
sakyčiau, jog nepaprastai džiaugiausi atsivėrusia galimybe pakliūti į 
Barono pobūvį. Kiekvieną kartą pagalvojus apie tai rikšoje, pakeliui 
į Gijoną, mano ausys tiesiog suliepsnodavo. Siaubingai jaudinausi, 
kad Mameha pastebės, bet ji žiūrėjo į kitą pusę ir nepratarė nė 
žodžio, kol pagaliau, mums pasiekus tikslą, ji atsisuko ir pasakė: 

— Seijuri, privalai būti labai atsargi, viešėdama Hakone. 

— Taip, mem, būtinai, — atsakiau aš. 

— Suprask, jog geišos mokinė, vis dar turinti mizuage, yra lyg 
pagrindinis patiekalas ant stalo. Joks vyras nenorės jo valgyti, jei 
išgirs, kad kažkas jau spėjo atkąsti kasnelį. 

Po šių žodžių net negalėjau pažvelgti jai į akis. Puikiausiai su- 
pratau, kad ji kalbėjo apie Baroną. 

SS dvidešimt antras skyrius 


Vv 


iuo savo gyvenimo laikotarpiu net nežinojau, kur Hakone yra, 
tačiau netrukus išsiaiškinau, kad jis yra Japonijos rytuose, pa- 
kankamai toli nuo Kijoto. Visą savaitę jaučiausi esanti nepapras- 
tai svarbi persona, vis nepamiršdama priminti sau, jog toks iškilus 
žmogus kaip Baronas pakvietė mane atvykti iš Kijoto į savo pobūvį. 
Tiesą pasakius, niekaip negalėjau nuslėpti susijaudinimo, kai paga- 
liau įsitaisiau mieloje antros klasės kupe, kartu su misteriu Itčoda, 
Mamehos aprengėju, kuris atsisėdo šalia praėjimo, kad, gink Dieve, 
manęs niekas neužkalbintų. Apsimečiau skaitanti žurnalą, bet tik 
sklaidžiau puslapius, akies krašteliu stebėdama žmones, pristabdan- 
čius žingsnį prie mūsų kupe vien tam, kad galėtų žvilgtelėti į mane. 
Džiaugiausi jų dėmesiu; bet kai tik mes pasiekėme Šizuoka, netru- 
kus po vidurdienio, ir atsistojome laukti traukinio į Hakone, iš karto 
„pajutau kažką nemalonaus, užgniaužusio širdį. Visą dieną praleidau 
stengdamasi nuslėpti savo nerimą, tačiau dabar prieš akis iškilo pra- 
ėjusio laiko vaizdas — tada aš stovėjau ant kitos platformos, kelia- 
vau į kitą pusę — su misteriu Beku — tą dieną, kai mane ir seserį 
atplėšė nuo namų. Gėda net prisipažinti, kaip smarkiai per šiuos 
metus aš bandžiau negalvoti apie Sacu, apie tėvą su motina ir apie 

mūsų išgverusį namelį, kabantį ant uolų virš jūros. Elgiausi lyg vai- 
kas, slepiantis galvą maiše. Diena iš dienos aš mačiau tik Gijoną, 
atrodė, kad Gijonas yra viskas, tarytum viso pasaulio įvykiai suktųsi 
vien tik apie Gijoną. Bet dabar, už Kijoto ribų, pamačiau, kad dau- 
gumai žmonių žodis Gijonas iš viso nieko nereiškia; ir, žinoma, ne- 
galėjau nustoti galvoti apie savo ankstesnį gyvenimą. Širdgėla yra 
pats keisčiausias dalykas — susidūrę su ja tampame tokie bejėgiai. 
Tai galima palyginti su savaime atsidarančiu langu. Oras kambaryje 
atšąla, o mums nieko kito nelieka, kaip tik drebėti. Tačiau kiekvieną 
kartą jis prasiveria vis mažiau ir mažiau, kol vieną dieną pradedame 
stebėtis, kas su juo pasidarė. / 

Kitos dienos vėlyvą rytmetį sėdėjau mažoje užeigėlėje su atsi- 
veriančiu vaizdu į Fudži kalną, iš kur išvažiavau su vienu iš Barono 
automobilių į jo vasaros rūmus, pasislėpusius ant ežero kranto, nuo- 
stabių miškų tankmėje. Kai atvykome ir aš išlipau į lauką su visomis 
geišos mokinės iš Kijoto regalijomis, dauguma Barono svečių atsisu- 
ko pažiūrėti į mane. Tarp jų pastebėjau nemažai moterų, kai kurios 
su kimono, kai kurios apsirengusios vakarietiško stiliaus suknelėmis. 
Vėliau sužinojau, kad tai daugiausia geišos iš Tokijo — nuo čia iki 
šio miesto tik dvi valandos kelio traukiniu. Pagaliau pasirodė ir pats 
Baronas, žirgliodamas keliuku iš miško su kitais vyrais. 

— Pažiūrėkite, štai ko mes laukėme! — sušuko jis. — Ši mie- 
la būtybė yra Seijuri iš Gijono, kuri vieną dieną greičiausiai taps 
„įžymiąja Seijuri iš Gijono“. Jūs niekur kitur nepamatysite tokių 
akių kaip jos, galiu tai garantuoti. Palaukite, dar išvysite jos eiseną... 
Aš pakviečiau tave čia, Seijuri, kad suteiktum vyrų akims džiaugs- 
mo; taigi turi svarbaus darbo. Privalai visur vaikščioti — name, prie 
ežero, po mišką, visur! O dabar eik ir pradėk darbą! 

Pradėjau klajoti po Barono valdas, kaip jis ir liepė; pro vyšnias, 
apsunkusias nuo žiedų, šen bei ten nusilenkdama svečiams, steng- 
damasi per daug vaizdžiai neparodyti, kad ieškau Pirmininko. Ne- 
daug pasistūmėjau į priekį, nes kas keletą žingsnių mane sustabdy- 
davo vienas ar kitas žmogus ir sakydavo kažką panašaus į: „O dieve! 
Geišos mokinė iš Kijoto!“ Paskui paprašydavo, kad kas nors nufo- 
tografuotų mus stovinčius kartu, arba palydėdavo iki mėnulio ap- 
žvalgos paviljono ant ežero kranto, arba dar kur nors, kad ir jo drau- 
gai galėtų manimi pasigrožėti — lyg kokia priešistorine pabaisa, ku- 
rią jis pagavo tinklu. Mameha perspėjo, jog visiems patiks mano 
išvaizda — nėra nieko panašaus į geišos mokinę iš Gijono. Žinoma, 
geresniuose Tokijo geišų rajonuose, kaip Šimbaši arba Akasaka, 

mergina turi įvaldyti įvairiausius menus, jei nori padaryti karjerą. 
Tačiau kartu nemažai šios profesijos atstovių Tokijuje smarkiai su- 
modernėjo, štai kodėl Barono namuose jos vaikščiojo apsirengusios 
vakarietiškais drabužiais. 

Barono pobūvis vis tęsėsi ir tęsėsi. Apie vidurdienį aš praktiš- 
kai praradau viltį surasti Pirmininką. Įėjau į namą pasiieškoti vietos 
poilsiui, bet tą pačią minutę, kai įžengiau į paradinę salę, pasijutau 
visa nutirpusi. Štai jis pasirodė iš tatamių kambario, šnekėdamas su 
kitu žmogumi. Jie atsisveikino ir tada Pirmininkas atsisuko į mane. 

— Seijuri? — nustebo jis. — Oho, kaipgi Baronas sugebėjo 
tave čia atvilioti, taip toli nuo Kijoto? Net nenumaniau, kad tu su 
juo pažįstama. 

Supratau privalanti atitraukti akis nuo Pirmininko, bet tai buvo 
tas pats, kas traukti vinis iš sienos. Kai pagaliau sugebėjau tai pada- 
ryti, nusilenkiau ir tariau: 

— Mameha-san atsiuntė mane vietoj savęs. Aš labai džiaugiuo- 
si suteikta garbe pamatyti Pirmininką. 

— O taip, aš irgi džiaugiuosi matydamas tave. Ar galėtum pa- 
sakyti savo nuomonę apie kai ką? Eime pažiūrėsime kokią dovaną 
atvežiau Baronui. Bijau, kad susigundysiu išvykti taip ir neįteikęs 
jos. 

Nusekiau paskui jį į kambarį, jausdamasi kaip aitvaras, tempia- 
mas už siūlo. Aš esu Hakone, taip toli nuo visko ką pažįstu, leisda- 
ma laiką su žmogumi, apie kurį nuolat svajoju — vien jau tokia 
mintis galėjo išversti iš koto. Ėjau paskui jį ir žavėjausi, kaip jis 
grakščiai juda apsivilkęs savo vilnoniu kostiumu. Mačiau puikias jo 
blauzdas ir šiek tiek įdubusią nugarą, atrodančią lyg lūžio taškas, 
nuo kurio pasidalija medžio šaknys. Jis paėmė kažką nuo stalo ir 
ištiesė man — iš pradžių pamaniau, jog tai išraižytas aukso gabalas, 
bet kaip išaiškėjo, tai buvo tik senovinė kosmetikos dėžutė Baronui. 
Pirmininkas papasakojo, kad ją darė Edo periodo menininkas Arata 
Gonroku. Pagalvėlės formos auksiniu laku aptraukta dėžutė, kurią 
puošė švelniai juodai išgraviruotos skrendančios gervės bei šokinė- 
jantys triušiai. Kai ji pateko į mano rankas, pasijutau apakinta bliz- 
gesio. Žiūrėdama į ją net turėjau sulaikyti kvėpavimą. 

— Kaip manai, ar Baronui patiks? — paklausė jis. — Aptikau 
ją praeitą savaitę ir iš karto pagalvojau apie jį, bet... 

— Pirmininke, ir jūs dar galite įsivaizduoti, kad Baronui ji ne- 
patiks? 

— Ach, tas žmogus kolekcionuoja absoliučiai viską. Jis tikriau- 
siai palaikys ją trečiarūšiu niekalu. | 

Užtikrinau Pirmininką, jog tikrai niekas taip nemanys; kai ati- 
daviau atgal dėžutę, jis įvyniojo ją į šilkinę medžiagą ir linktelėjo 
galva durų link, kad sekčiau paskui. Tarpduryje padėjau jam apsiauti 
batus. Liesdama pirštų galiukais jo pėdą, įsivaizdavau mus leidžiant 
kartu visą popietę ir ilgą vakarą. Šios mintys perkėlė mane į tokią 
būseną, kad net nesuvokiau kiek praėjo laiko, kol vėl pradėjau blai- 
viai mąstyti. Pirmininkas kantriai laukė, tačiau aš taip sutrikau, jog 
pati kurį laiką negalėjau pataikyti kojos į savo okobo““. 

Jis palydėjo mane takeliu iki ežero, kur radome Baroną, sėdintį 
ant čiužinio po vyšnia su trimis Tokijo geišomis. Visi pakilo ant kojų, 
tik Baronas padarė tai gana sunkiai. Nuo gėrimo jo veidą išmušė 
raudonos dėmės. Atrodė, lyg kažkas jį būtų gerai aptrankęs lazda. 

— Pirmininke! — šūktelėjo jis, — kaip puiku, kad jūs atvyko- 
te į mano vakarėlį. Visada džiaugiuosi matydamas jus čia, ar žino- 
jote tai? Ta jūsų korporacija juk nesiliaus augusi, ar ne? Ar Seijuri 
pasakojo, kad Nobu buvo apsilankęs vakarėlyje Kijote, praeitą sa- 
vaitę? 

— Nobu man pats viską papasakojo. Esu tikras, jis elgėsi taip, 
kaip visą laiką. 

— Tai jau tikrai. Keistas mažas žmogelis, ar ne? 

Nežinau, ką čia Baronas išsigalvojo, nes jis pats buvo kur kas 
žemesnis už Nobu. Pirmininkui rodės nepatiko šis komentaras — jo 
akys susiaurėjo. 

— Norėjau pasakyti, — pradėjo Baronas, bet Pirmininkas jį 
nukirto: 

— Atėjau padėkoti jums ir atsisveikinti, bet pirmiausia norė- 
čiau jums kai ką įteikti, — ir perdavė jam kosmetikos dėžutę. Ba- 
ronas buvo per daug girtas, kad būtų galėjęs nuvynioti šilką, tad 
perdavė ją vienai iš geišų, kuri atliko šį darbą už jį. 

— Koks nuostabus daikčiukas, — tarė jis. — Argi ne visi taip 
mano? Pažiūrėkite į ją. Ach, ji gali pasirodyti netgi šaunesnė už šią 
mielą būtybę, stovinčią priešais jus, Pirmininke. Ar jau pažįstate 
Seijuri? Jei ne, leiskite pristatyti jus vienas kitam. 

— O, mudu su Seijuri esame labai gerai pažįstami. 

— Kaip gerai? Tiek, kad jau pradėčiau pavydėti? — išskyrus 
Baroną daugiau niekas nesijuokė iš šio pokšto. — Šiaip ar taip, ši 

puiki dovana priminė man, jog ir aš tau turiu kai ką, Seijuri. Bet 
negaliu duoti dabar, kol neišvyks kitos geišos, nes dar pačios užsi- 
norės. Taigi, teks palaukti, kol visi išvažinės namo. 

— Baronas per daug geras, — pasakiau aš. — Iš tikrųjų, ne- 
norėčiau jums per daug įkyrėti. 

— Matau, Mameha gerai tave išmokė, kaip mandagiai sakyti 
ne. Paprasčiausiai susitikime paradinėj salėj, kai visi svečiai išvyks. 
Pirmininke, įtikinkite šią mergaitę už mane, kol ji lydės jus iki ma- 
šinos. 

Jei Baronas nebūtų toks girtas, esu tikra, jis susiprastų palydėti 
Pirmininką pats. Tačiau vyrai atsisveikino ir aš nusekiau paskui pas- 
tarąjį link namo. Kol jo vairuotojas laikė pravėręs mašinos dureles, 
aš nusilenkiau ir padėkojau už visą jo gerumą. Jis jau ruošėsi lipti į 
vidų, bet staiga sustojo. 

— Seijuri, — pradėjo jis, o paskiau, atrodo, nežinojo kaip pra- 
tęsti. — Ką tau Mameha pasakojo apie Baroną? 

— Ne ypač daug, sere. Na, nebent... na, žiūrint, ką jūs turite 
omeny. 

— Ar Mameha elgiasi su tavim gerai, kaip vyresnioji sesuo? Ar 
ji sako tau tokius dalykus, kuriuos reikia žinoti? 

— O taip, Pirmininke. Mameha padeda man daugiau negu ga- 
liu išpasakoti. 

— Ką gi, — tarė jis, — žinai, tavimi dėtas pasisaugočiau, kai 
toks žmogus kaip Baronas nori tau šį tą duoti. 

Net neišmaniau ką į tai atsakyti, todėl sumurmėjau kažką, kad 
Baronas pasielgė labai gražiai prisimindamas mane iš viso. 

— "Taip, tikrai gražiai. Tiktai pasisaugok, — pridūrė jis, kurį 
laiką įdėmiai į mane žiūrėdamas. Paskui sėdo į mašiną. 

Kitą valandą praleidau slampinėdama tarp likusių svečių, vėl ir 
vėl prisimindama Pirmininko žodžius. Užuot susirūpinusi dėl jo per- 
spėjimo, aš vaikščiojau pakilia nuotaika — jis su manim taip ilgai 
kalbėjosi! Tiesą pasakius aš net neprisiminiau būsimo susitikimo su 
Baronu, kol nepasijutau stovinti paradinėj salėj, blėstant dienos švie- 
sai. Įsidrąsinau ir nuėjau paklūpėti į kambarį su tatamiais, kur pra- 
leidau šiek tiek laiko žiūrėdama į lauką pro lėkštutės formos langelį. 

Praėjo dešimt ar penkiolika minučių, kol pamačiau atžingsniuo- 
jantį Baroną. Iš susijaudinimo man net bloga pasidarė, nes pama- 
čiau, jog po savo medvilniniu chalatu jis daugiau nieko nevilki. Vie- 
noj rankoj jis laikė rankšluostį, trindamas juo savo juodus plaukus, 

kurie oficialiai turėjo vadintis barzda. Aiškiai buvo matyti, kad jis 
tik ką išlipo iš vonios. Atsistojau ir nusilenkiau. 

— Seijuri, na ir kvailys gi aš! — sušuko jis. — Tikrai per daug 
išgėriau. — Visiškai su tuo sutikau. — Visai tave užmiršau! Tikiuo- 
si atleisi man, kai tik pamatysi ką tau turiu. 

Baronas nuėjo koridoriumi į namo gilumą, tikėdamasis, jog sek- 
siu paskui. Tačiau aš pasilikau savo vietoje, prisimindama Mamehos 
žodžius, kad geišos mokinė su mizuage — pagrindinis patiekalas ant 
stalo. 

Baronas stabtelėjo. 

— Eime kartu, — tarė jis 

— Ach, Barone, neturėčiau taip daryti. Prašau leisti man jūsų 
palaukti čia. 

— Aš noriu tau kai ką duoti. Einam kartu į mano kambarį ir 
nebūk kvailutė mergaitė. 

— Bet Barone, — pasakiau, — nieko negaliu padaryti; aš juk 
ir esu tokia. 

— Rytoj grįši namo, kur tave vėl rūpestingai prižiūrės Mame- 
ha. O čia niekas tavęs nestebi. 

Tuo metu būčiau pasielgusi išmintingai, jeigu būčiau padėkoju- 
si už pakvietimą į nuostabų Barono vakarėlį ir apgailestaudama pri- 
mygtinai paprašiusi pavėžėti su mašina iki užeigos. Tačiau viskas 
atrodė lyg sapne... manau, buvau šoko būsenoj. Supratau tik tiek, 
kad siaubingai bijau. 


— Pabūk su manimi, kol aš persirengsiu, — pridūrė Baro- 
nas. — Ar daug gėrei sakės šiandien? 

Praėjo keletas minučių. Būgštavau, jog mano veidas visai be 
išraiškos — paprasčiausiai užpaišyta kaukė. 

— Ne, sere, — pagaliau sugebėjau atsakyti. 


— "Taip ir maniau. Eime, aš duosiu tau tiek, kiek norėsi. 

— Barone, prašau. Esu įsitikinusi, kad manęs laukia užeigoje. 

— Laukia? Kas laukia? 

Neatsakiau. 

— Aš klausiu, kas laukia? Nesuprantu, kodėl tu taip elgiesi? Aš 
turiu tau kai ką. Ar norėtum, kad nueičiau pats ir atneščiau? 

— Man labai gaila. 

Baronas pažiūrėjo į mane nieko nesakydamas. 

— Palauk čia, — tarė jis pagaliau ir nuėjo į namo gilumą. Po 
kurio laiko jis pasirodė, laikydamas rankose kažkokį plokščią daiktą, 

suvyniotą į lininį popierių. Man net nereikėjo gerai įsižiūrėti, kad 
suprasčiau, jog tai kimono. 

' — Štai, — pasakė jis, — kadangi tvirtini esanti kvailutė mer- 
gaitė, aš pats tau atnešiau dovaną. Ar dabar geriau jautiesi? 

Pakartojau savo atsiprašymą. 

— Mačiau tave žavintis šiuo drabužiu anksčiau. Norėčiau, kad 
tu jį turėtum. 

Baronas padėjo paketą ant stalo ir atrišo jį. Aš maniau, jog tai 
bus kimono su Kobės kraštovaizdžių; ir, tiesą pasakius, jaudinausi ne 
mažiau, negu vyliausi, nes net nenumaniau, ką man reikės daryti su 
tokiu nepakartojamu daiktu, arba kaip man reikės paaiškinti Mame- 
hai, kodėl Baronas man jį davė. Bet kai jis išvyniojo dovaną, pama- 
čiau nuostabų tamsių atspalvių audinį su lako gijomis ir sidabro 
papuošalais. Jis paėmė chalatą ir priglaudė jį prie mano pečių. Šis 
kimono irgi priklausė jo muziejui — pagamintas 1860 metais, kaip 
jis man sakė, paskutinio šoguno Tokugavos Jošinobu dukterėčiai. 
Drabužis buvo tiesiog išmargintas raštais — sidabriniai paukščiai, 
skrendantys į nakties dangų, ir paslaptingas tamsių medžių bei ky- 
lančių aukštyn uolų kraštovaizdis. 

— Nagi, eime, pasimatuosi, — pasiūlė jis. — Nebūk kvailutė. 
Aš pakankamai patyręs ir galiu padėti užrišti obį. Paskiau vėl apsi- 
vilksi savo kimono ir niekas nieko nesužinos. 

Aš būčiau mielai pati apsirengusi drabužiu, kurį man siūlė Ba- 
ronas, kad kaip nors išsikapstyčiau iš šios nejaukios situacijos. Ta- 
čiau šis žmogus buvo toks valdingas, jog net Mameha nedrįso jam 
nepaklusti. Jeigu jau ji negalėjo atsakyti, tai ką kalbėti apie mane? 
Jaučiau, kad jis pradeda netekti kantrybės. Dievai žino, jis tikrai 
buvo man labai geras per šiuos mėnesius, kai pasirodžiau viešumoje, 
leisdamas ateiti pas jį priešpiečių ir paprašydamas Mamehos atsives- 
ti mane į vakarėlį jo valdose Kijote. Ir štai čia, jis vėl pasirodė toks 
geras, siūlydamas man šį pritrenkiantį kimono. 

Galiausiai priėjau prie išvados, kad neturiu kito pasirinkimo 
kaip tik paklusti jam, o vėliau atsakyti už visas pasekmes, nesvarbu 
kokios jos bus. Iš gėdos nuleidau akis ir, toje pačioje, į sapną pana- 
šioje būsenoje, leidausi Barono vedama už rankos per koridorius, į 
namo galą. Vienu momentu prieškambary pasirodė tarnas, bet, pa- 
matęs mus, tą pačią minutę nusilenkė ir pranyko iš akių. Baronas 
nepratarė nė žodžio, tik vedė mane tol, kol atėjome į erdvų tata- 
miais išklotą kambarį, kurio vieną sieną dengė vien veidrodžiai. Tai 


258 


buvo persirengimo kambarys. Priešais kitą sieną stovėjo spintos — 
visos uždarytomis durimis. | 

Mano rankos drebėjo iš baimės, bet jei Baronas tai ir pastebė- 
jo, nieko nepasakė. Jis nuvedė mane prie veidrodžių ir prispaudė 
mano delną sau prie lūpų. Maniau, kad pabučiuos jį, bet jis tik laikė 
delną priglaudęs prie savo šerių ir paskiau padarė kažką keisto — 
užtraukė į viršų rankovę ir pauostė mano odą. Jo barzda kuteno, 
nors šitai ypatingai ir nesijautė. Aš iš viso nieko nejaučiau; buvau lyg 
palaidota po baimės, sąmyšio, gryno siaubo klodu... Baronas paža- 
dino mane iš šoko, kai, užėjęs už nugarąs, ir liesdamas pirštais mano 
krūtinę, atrišo obijime — ploną virvelę, prilaikančią obį. 

Vieną sekundę supanikavau — supratau, kad Baronas iš tikrų- 
jų ruošiasi mane nurengti. Bandžiau dar kažką pasakyti, bet vos ap- 
verčiau liežuvį, o jis leido visokius garsus, norėdamas mane nutildy- 
ti. Pabandžiau pasipriešinti rankomis, bet jis nustūmė jas ir pagaliau 
sugebėjo atrišti obijime. Paskui žingtelėjo atgal ir kurį laiką kovojo 
su obio kaspinu, surištu tarp menčių. Maldavau jį palikti kaspiną 
ramybėje — burna taip išdžiūvo, kad vos begalėjau ištarti žodį — 
bet jis manęs neklausė ir netrukus pradėjo vynioti platų obį, apsup- 
damas rankomis mano liemenį. Pamačiau, kaip Pirmininko nosinaitė 
nupleveno ant žemės. Tuo pat metu Baronas pagaliau jį nuvyniojo ir, 
leidęs jam nukristi ant grindų, atsegė datejime — apatinį dirželį. 
Tas jausmas — kimono slydimas juosmeniu žemyn — sukėlė pasi- 
bjaurėjimą. Suspaudžiau jį rankomis, bet Baronas jas išskyrė. Dau- 
giau negalėjau žiūrėti į veidrodį. Paskutinis dalykas, kurį aš prisime- 
nu prieš užmerkdama akis, buvo tai, kad nuo mano pečių nuėmė 
apsunkusį, šiugždančiu audiniu, chalatą. 

Baronas, matyt, apsisprendė baigti; bent jau tuo momentu jis 
nieko daugiau nedarė. Pajutau jo rankas, glamonėjančias apatinių 
drabužių medžiagą. Kai pagaliau atsimerkiau, jis vis dar stovėjo už 
nugaros, mėgaudamasis mano plaukų ir kaklo kvapu, akis įbedęs į 
veidrodį — įbedęs, kaip man pasirodė, į dirželį, prilaikantį apati- 
nius drabužius. Kiekvieną kartą, kai jo pirštai pajudėdavo, savo min- 
timis bandydavau juos atstumti, tačiau netrukus jie kaip vorai pra- 
dėjo lakstyti mano pilvu, kol susiraizgė ties dirželiu ir pradėjo jį 
atseginėti. Keletą kartų bandžiau jį sustabdyti, bet Baronas, kaip ir 
anksčiau, atstumdavo mano rankas. Pagaliau su dirželiu buvo baigta; 
jis išslydo Baronui pro pirštus ir nukrito ant žemės. Kojos drebėjo, 
o kambarys pavirto neįžvelgiama migla, kai jis sugriebė apatinių dra- 

bužių siūles ir pradėjo jas atrišinėti. Negalėjau savęs sulaikyti, tad 
iš karto čiupau jam už rankų. 

— Nesijaudink, Seijuri! — sukuždėjo Baronas. — Dėl Dievo 
meilės, aš nieko tau nepadarysiu. Tiktai noriu pažiūrėti į tave, ar 
supranti? Tame nieko nėra blogo. Bet kuris vyras taip pasielgtų. 

Tardamas šiuos žodžius jis pakuteno savo blizgančiais šeriais 
mano ausį, tad teko nusukti galvą į kitą pusę. Manau jis tai suprato 
kaip sutikimą, nes jo rankos pradėjo judėti su dar didesniu užside- 
gimu. Jis numetė šalin drabužius ir aš pasijutau kutenama jo pirštų, 
tuo metu, kai jis kovojo su apatinių baltinių raiščiais. Po minutėlės 
jam tai pasisekė. Nenorėjau net pagalvoti apie ką dabar mąsto Ba- 
ronas; taigi, nors ir laikiau nusukusi veidą, pabandžiau žvilgtelėti į 
veidrodį. Apatiniai baltiniai atlapoti, apnuoginantys didelį odos lo- 
pinėlį ant krūtinės. 

Barono rankos, nieko nedvejodamos, pajudėjo link klubų, kur 
užsiėmė mano košimaki. Anksčiau tą dieną, vyniodamasi košimaki 
keletą kartų aplink save, aš jį tikriausiai per stipriai suveržiau ant 
liemens. Baronui teko šiek tiek pavargti ieškant siūlių, bet vėliau, 
porą kartų truktelėjęs, jis atlaisvino medžiagą tiek, kad nereikėjo 
didelių pastangų ištraukti audinį visu ilgiu iš po mano apatinių dra- 
bužių. Šilkui slystant per mano odą, išgirdau keistą garsą, sklindantį 
iš mano gerklės, lyg kokį kūkčiojimą. Sugriebiau košimaki, tačiau 
Baronas ištraukė man jį iš rankų ir numetė ant žemės. Tada lėtai, 
lyg uždengdamas miegantį vaiką antklode, jis praskleidė mano apa- 
tinius drabužius, tarytum nuimdamas šydą nuo kažko nepakartoja- 
mo. Deginimas gerklėj įspėjo, kad tuoj pradėsiu verkti; negalėjau 
pakęsti net minties, jog Baronas matys mane ir nuogą, ir verkiančią. 
Ties pačia vizijos pabaiga kažkaip sugebėjau sulaikyti ašaras ir pra- 
dėjau taip įdėmiai stebėti veidrodį, kad vienu momentu pajutau 
kaip sustojo laikas. Aš tikrai nemačiau anksčiau savęs tokios nuogos. 
Žinoma, aš vis dar dėvėjau susegamas kojines, tačiau dabar, su at- 
lapotu chalatu, jaučiausi nuogesnė, negu būdama vonioje visiškai 
nusirengusi. Stebėjau Barono akis, šokinėjančias šen bei ten į mano 
atspindį veidrodyje. Iš pradžių jis dar labiau praskleidė mano cha- 
latą, kad matytųsi liemens kontūrai. Po to jis nuleido akis žemyn, 
į tamsybes, kurios pradėjo žydėti ant mano kūno tuo metu, kai 
atvykau į Kijotą. Kurį laiką jo žvilgsnis ten ir pasiliko, kol pradėjo 
kilti aukštyn, per pilvą, pro šonkaulius, į slyvų spalvos apvalumus — 
iš pradžių į vieną, paskiau į kitą. Dabar Baronas patraukė vieną ran- 
ką ir leido mano apatiniams drabužiams laisvai kaboti ant vieno 

peties. Negaliu pasakyti ką jis veikė su savo ranka, nes daugiau jos 
nemačiau. Vienu metu pajutau kylančią paniką, kai pastebėjau nuogą 
petį, kyšantį iš po jo chalato. Nežinau, ką jis darė — gal ir galėčiau 
atspėti, bet norėčiau apie tai negalvoti. Žinau tik tai, kad išsigan- 
dau, pajutusi padažnėjusį kvėpavimą ant savo kaklo. Daugiau nieko 
nemačiau. Veidrodis pavirto vientisa sidabrine dėme, daugiau nega- 
lėjau sulaikyti ašarų. 

Vienu metu Baronas vėl sulėtino kvėpavimą. Iš baimės mano 
oda sukaito ir sudrėko; kai jis patraukė ranką nuo mano drabužių ir 
leido jiems nukristi, pajutau oro dvelktelėjimą prie šono, lyg švelnų 
vėjelį. Netrukus pasilikau kambaryje viena, Baronas pasišalino man 
net nespėjus to suvokti. Supratusi, kad jis išėjo, su tokiu įkarščiu 
puoliau prie kimono, kad atsiklaupusi ant grindų ir rinkdama nuo 
žemės apatinius, mačiau save vaizduotėje panašią į išbadėjusį vaiką, 
griebiantį maisto likučius. 

Apsirengiau kiek įmanoma geriau, nors rankos ir drebėjo. Ka- 
dangi niekas nepadėjo, vos sugebėjau užsegti savo apatinių dirželį. 
Laukiau priešais veidrodį, žiūrėdama susirūpinusi į grimu ištepliotą 
veidą. Buvau pasiruošusi laukti kad ir visą valandą. Bet nepraėjo ir 
pora minučių, kai sugrįžo Baronas, apsivilkęs naktinį chalatą, tvirtai 
susijuosęs diržu savo apvalainą pilvą. Netardamas nė žodžio, jis ap- 
rengė mane kimono ir sutvirtino datejime taip, kaip būtų daręs mis- 
teris Ičoda. Kol jis laikė rankose mano nuostabųjį ilgą obį, vynioda- 
nias jį į kilpas ir pasiruošęs juo mane apjuosti, pajutau kažką bai: 
saus, slenkančio į širdį. Iš pradžių nieko nesupratau, bet tai plėtėsi, 
lyg dėmė ant audinio, kol pagaliau susigaudžiau savo jausmuose. Aš 
suvokiau, kad padariau kažką baisaus. Nenorėjau verkti prie Barono, 
tačiau negalėjau susivaldyti, o be to, sugrįžęs, jis dar net nebuvo 
pažiūrėjęs man į akis. Pabandžiau įsivaizduoti save kaip namą, kurio 
visą priekį nuplovė lietus. Bet Baronas tikriausiai viską matė, nes 
išėjo iš kambario ir grįžo po minutėlės nešdamas rankoje nosinę su 
monograma. Jis leido man ją pasilaikyti, tačiau pasinaudojusi nosi- 
ne, aš palikau ją ant stalo. 

Paskui jis palydėjo mane iki lauko durų ir pranyko, netardamas 
nė žodžio. Netrukus pasirodė tarnas, laikydamas rankose į lininį 
popierių suvyniotą kimono. Jis atidavė man paketą ir nuvedė prie 
Barono mašinos. Pakeliui į užeigą aš tyliai kūkčiojau ant užpakalinės 
sėdynės; vairuotojas apsimetė nieko nematąs. Verkiau ne dėl to, kas 
įvyko. Kai kas gąsdino mane labiau, būtent — kaip reaguos misteris 
Ičoda pamatęs ištepliotą grimą; paskui, padėdamas man nusirengti, 

pamatys šleivai užrištą obio kaspiną, o po to išvynios paketą ir pa- 
matys, kokią brangią dovaną gavau. Prieš išlipdama iš mašinos nu- 
sivaliau veidą su Pirmininko nosine, bet nieko gero iš to nebuvo. 
Misteris Ičoda metė žvilgsnį į mane ir pasikrapštė smakrą, lyg su- 
prasdamas, kas įvyko. Vėliau, kambary, viršuj, nujuosdamas obį, jis 
paklausė: 

— Ar Baronas nurengė tave? 

— Man labai gaila, — tariau aš. 

— Jis nurengė ir žiūrėjo į tave per veidrodį. Bet tu jam nepa- 
tikai. Jis nelietė ir negulėjo ant tavęs? 

— Ne, sere. 

— Tada viskas gerai, — pasakė misteris Ičoda, spoksodamas 
kažkur į tolumą. Daugiau mes nešnekėjome. 

83 dvidešimt trečias skyrius 


ameluočiau, jei sakyčiau, jog sutramdžiau savo emocijas, kai 
kitą rytą traukinys pajudėjo į Kijotą. Juk įmetus akmenį į tven- 
kinį, vanduo raibuliuos net tada, kai jis nusileis ant dugno. Šiaip 
ar taip, nulipusi mediniais laiptais nuo platformos — misteris Ičoda 
slinko atsilikęs per vieną žingsnį — pasijutau taip sukrėsta, kad ku- 
riam laikui viską užmiršau. 

Artimiausioje vitrinoje kabojo naujas Senosios Sostinės Šokių 
plakatas, tad stabtelėjau žvilgtelėti į jį. Plakatus greičiausiai iškabino 
dieną prieš, tuo metu, kai aš klaidžiojau po Barono valdas, vildamasi 
sutikti Pirmininką. Kiekvienais metais šokiai turėdavo skirtingą te- 
mą, tokią kaip „Kijoto metų laikų spalvos“ arba „Įžymiosios vietos 
iš Haike pasakos“. Šių metų tema buvo „Spindinti ryto saulės švie- 
sa“. Plakatas, kurį, žinoma, nutapė Ukida Kosaburo — jis sukūrė 
beveik kiekvieną plakatą nuo 1919 metų — vaizdavo geišos mokinę 
su nuostabiu žaliai oranžiniu kimono, stoviniuojančią ant skliautuoto 
medinio tilto. Ilga kelionė mane išvargino, be to, prastai miegojau 
traukinyje, todėl stovėjau priešais plakatą keistai apsvaigusi, žavėda- 
masi puikiomis žaliomis bei auksinėmis fono spalvomis, ir tik po to 
atkreipiau dėmesį į mergaitę su kimono. Ji įdėmiai žvelgė tiesiai į 

ryškią saulėtekio šviesą, jos akys — tokios stulbinančiai žydrai pil- 
kos. Turėjau prisilaikyti turėklų, kad nenuvirsčiau. Ta mergaitė ant 
tilto, kurią nutapė Ukida, buvau aš! 

Pakeliui į namus misteris Ičoda pastebėdavo kiekvieną plakatą, 
pro kurį tik pravažiuodavom, ir netgi paprašė rikšos vairuotojo su- 
stoti, kad galėtume pasigrožėti jais, nuklijuotais per visą seno Di- 
muru universalinės parduotuvės pastato sieną. Beje, matyti save vi- 
same mieste nebuvo jau toks didelis malonumas, kaip aš įsivaizda- 
vau; vis mąsčiau apie vargšę mergaitę iš plakato, stovinčią priešais 
veidrodį tuo metu, kai pagyvenęs vyriškis nurišinėjo jos obį. Bet 
kokiu atveju, per ateinančias keletą dienų tikėjausi išgirsti krūvas 
pasveikinimų, tačiau netrukus sužinojau, jog tokia garbė irgi turi 
savo kainą. Nuo tada, kai Mameha suorganizavo man vaidmenį kas- 
metiniuose šokiuose, išgirdau nemažai nemalonių atsiliepimų apie 
save. O nuo šio plakato reikalai dar labiau pablogėjo. Kitą rytą, 
pavyzdžiui, jauna geišos mokinė, kuri dar prieš savaitę elgėsi su ma- 
nimi visai draugiškai, apsimetė nematanti manęs, kai nusilenkiau 
pasisveikindama. 

Kas dėl Mamehos — nuėjau aplankyti jos į butą, kur ji leido 
dienas sveikdama, ir radau ją taip didžiuojantis, lyg pati būtų nuta- 
pyta tame plakate. Žinoma, ji visai nesidžiaugė mano kelione į Ha- 
kone, tačiau buvo atsidavusi mano sėkmei, kaip ir visą laiką — nors 
ir keistai skamba, bet gal netgi labiau, negu visada. Atvirai pasakius, 
baiminaus; kad susidūrimą su Baronu ji palaikys išdavyste. Įsivaiz- 
davau, jog misteris Ičoda jai viską papasakojo... bet jei ir taip, ji 
niekada nebandė kalbėtis su manim šia tema. Aš irgi. 

Kasmetiniai šokiai prasidėjo po dviejų savaičių. Pačią pirmą dieną, 
Kaburendžo teatro persirengimo kambaryje, mane užplūdo nenusa- 
komas džiaugsmas, nes Mameha pranešė, kad tarp žiūrovų sėdės 
Pirmininkas su Nobu. Besigrimuodama užsikišau Pirmininko nosi- 
naitę po drabužiais, prie nuogo kūno. Plaukus tvirtai susirišau šilki- 
ne juostele, nes privalėjau užsidėti peruką, ir, įsižiūrėjusi į save veid- 
rodyje be pažįstamai besiplaikstančių plaukų aplink veidą, pamačiau 
išsišokusius skruostakaulius, o ir akys atrodė kitaip, negu visada. 
Gali pasirodyti keista, bet, nusistebėjusi savo veido forma, staiga 
suvokiau, jog pasaulis ne toks jau paprastas, kaip mes jį įsivaizduo- 
jame. 

Po valandos, kartu su kitomis geišų mokinėmis, aš stovėjau 

užkulisiuose, pasiruošusi įžanginiam šokiui. Mes buvome apsirengu- 
sios identiškais geltonai raudonais kimono, su oranžinių bei auksinių 
spalvų obiais — mes visos turėjome atrodyti lyg mirganti saulės 
šviesa. Kai užgrojo muzika — suskambo visų šamizenų stygos, pa- 
sigirdo pirmas būgno dūžis — pradėjome savo pasirodymą, šokda- 
mos viena paskui kitą, panašios į karoliukų vėrinį — mūsų rankos 
ištiestos, vėduoklės išskleistos — niekada anksčiau taip smarkiai ne- 
sijaučiau esanti kažko dalis. 

Po įžanginės dalies nuskubėjau laiptais aukštyn, pasikeisti ki- 
mono. Šokis, kuriame atlikau pagrindinį vaidmenį, vadinosi „Ryto 
saulė ant bangų“ ir pasakojo apie jauną tarnaitę, rytais plaukiojančią 
vandenyne ir įsimylinčią užkerėtą delfiną. Mano kostiumas buvo 
nuostabus kimono su pilkais vandenų raštais. Žydros šilkinės juos- 
telės aplinkui simbolizavo vilnelių raibuliavimą. Užburtąjį delfiną- 
princą vaidino geiša, vardu Umijo; be to, kai kurioms geišoms teko 
vėjo, saulės šviesos, vandens purslų vaidmenys; keletas mokinių, 
dėvinčių juodus kaip anglis ir mėlynus kimono, apsimetė delfinais, 
maldaujančiais princo grįžti pas juos. 

Pasikeičiau kostiumą taip greitai, kad dar suradau šiek tiek lai- 
ko mestelti akį į salę. Pasekiau retkarčiais bumbtelinčio būgno gar- 
sais į siaurą, užtamsintą koridoriuką tarp dviejų orkestro būdelių iš 
abiejų teatro pusių. Radau vieną geišą ir keletą mokinių, intensyviai 
žvilgčiojančių į salę pro slankiojančiose duryse išpjautus plyšius. Pri- 
sijungiau prie jų ir sugebėjau įžiūrėti Nobu su Pirmininku, sėdinčius 
šalia vienas kito — man pasirodė, jog pastarasis užleido Nobu ge- 
resnę vietą. O šis įdėmiai stebėjo sceną, o Pirmininkas, mano dide- 
liam nustebimui, atrodė tuoj beužmigsiantis. Išgirdusi muziką su- 
pratau, jog tuoj prasidės Mamehos šokis, tad nuėjau į koridoriaus 
galą, kur pro skylutes duryse atsivėrė visa scena. 

Stebėjau Mamehą ne daugiau kaip porą minučių; vis dėlto įspū- 
dis, kurį paliko jos šokis, niekada neišsitrynė man iš atminties. Dau- 
guma Inaue mokyklos šokių pasakoja vienokią ar kitokią istoriją. Šis 
vadinosi „Dvariškis grįžta pas žmoną“ ir buvo paremtas kinų eilėraš- 
čiu apie dvariškį, turintį romaną su ponia iš Imperatoriškųjų rūmų. 
Vieną vakarą dvariškio žmona pasislepia dvaro pakrašty, norėdama 
išsiaiškinti, kur jos vyras praleidžia savo laiką. Galiausiai, prieš iš- 
auštant, tupėdama krūmuose ji pamato vyrą, paliekantį savo meilu- 
žę — tuo metu ji jau buvo spėjusi persišaldyti ir netrukus po to 
miršta. 

Mūsų pavasario šokiams pasakojimo vietą perkėlė iš Kinijos į 

Japoniją, bet visais kitais atvejais istorija pasiliko ta pati. Mameha 
vaidino žmoną, mirštančią nuo šalčio ir iš širdgėlos, o geišai Kanako 
teko jos vyro vaidmuo. Aš ėmiau stebėti šokį nuo to momento, kai 
dvariškis atsisveikina su meiluže. Jau pačios dekoracijos buvo įkve- 
piančiai žavios — švelni aušros šviesa su lėtai, ritmiškai, lyg širdies 
dūžiai, skambančia šamizeno muzika fone. Dvariškis atliko nuosta- 
bų padėkos savo meilužei šokį už naktį, praleistą kartu, o paskiau 
patraukė link kylančios saulės, pasišildyti jos spinduliuose. Kaip tik 
tuo metu Mameha pradėjo savo liūdesingą, kupiną raudos šokį, pa- 
sislėpusi vienoje scenos pusėje nuo vyro ir jo meilužės akių. Neži- 
nau, ar Mameha taip gražiai šoko, ar pati istorija pasirodė tokia 
sukrečianti, tačiau stebint ją man taip suspaudė širdį, tarytum pati 
būčiau žiaurios išdavystės auka. Šokio pabaigoje viską užliejo saulės 
šviesa, o Mameha nužingsniavo į giraitę suvaidinti paprastą mirties 
sceną. Deja, negaliu papasakoti kas įvyko paskiau. Per daug susijau- 
dinau, kad žiūrėčiau toliau; be to, reikėjo sugrįžti į užkulisius, pa- 
siruošti savo pačios pasirodymui. 

Būdama ten, jaučiausi taip keistai, lyg pastatas spaustų mane 
prie žemės visu savo svoriu — žinoma, tai dėl to, kad liūdesys man 
visą laiką atrodė ganėtinai sunkus dalykas. Gera šokėja dėvi baltas, 
vienu numeriu per mažas, susegamas kojines, taip galėdama pajusti 
pėdomis rumbuotą medinę sceną. Stovėjau ten, ieškodama savyje 
stiprybės vaidmeniui atlikti ir rodės, jog mano pečius slegia toks 
svoris, kad galiu jausti ne tik scenos nelygumus, bet ir kiekvieną 
kojinės siūlelį. Pagaliau išgirdau užgrojant šamizeną su būgnais ir 
nutolstantį drabužių šiugždėjimą, kai kitos šokėjos prabėgo pro ma- 
ne. Kas įvyko toliau — sunkiai ką ir atsimenu. Žinau tik, kad klū- 
podama pakėliau rankas, kuriose laikiau suskleistą vėduoklę — bū- 
tent tokia buvo mano pasirodymo pradžia. Vėliau man niekas nepa- 
sakojo ar aš praleidau savo repliką, ar ne. Viskas ką prisimenu, kaip 
nustebusi žiūrėjau į savo užtikrintai ir lygiai judančias rankas. Repe- 
tavau šį šokį begalę kartų. Kadangi visiškai apie nieką negalvojau, 
atlikau vaidmenį nesunkiai ir nesinervindama. 

Per visą likusį mėnesį kiekvienam pasirodymui ruošdavausi, pri- 
simindama „Dvariškis grįžta pas žmoną“ istoriją, kol galiausiai pa- 
jausdavau užplūstantį liūdesį. Mes, žmonės, nepaprastai lengvai prie 
visko prisitaikome, bet matydama, kaip Mameha atlieka savo lėtą, 
gedulingą šokį, negalėdavu atsispirti norui pajusti tą sielvartą, lygiai 
taip pat, kaip ir jūs negalite atsispirti supjaustyto, priešais jus ant 
stalo gulinčio obuolio kvapui. 

Vieną dieną, paskutinę pasirodymų savaitę, mudvi su Mameha pa- 
silikome persirengimo kambaryje iki vėlumos, plepėdamos su kita 
geiša. Išėjusios iš teatro nesitikėjome lauke nieko rasti — ir iš tikrų- 
jų minia jau buvo išsiskirsčiusi. Bet kai pasiekėme gatvę, pamatėme 
vairuotoją su uniforma išlipantį iš mašinos ir atidarantį galines dureles. 
Mudvi su Mameha vos nepraėjome pro šalį, kai pasirodė Nobu. 

— Ach, Nobu-san, — tarė Mameha, — aš jau pradėjau neri- 
mauti, kad jūsų daugiau nedomina Seijuri kompanija. Kiekvieną die- 
ną, per visą šį praėjusį mėnesį, mes vylėmės gauti iš jūsų kokią 
žinutę... 

— Ir jūs dar galite skųstis, jog esat verčiamos laukti? Aš čia 
sėdėjau beveik valandą. 

— Ar jūs tik ką grįžote iš šokių peržiūros? — paklausė Mame- 
ha. — Seijuri tapo tikra žvaigžde. 

— Iš niekur aš tik ką negrįžau, — tarstelėjo Nobu. — Šokiai 
baigėsi anksčiau kaip prieš valandą. Turėjau gražaus laiko pašnekėti 
telefonu ir pasiųsti vairuotoją į miestą, kai ką man parvežti. 

Nobu bilstelėjo ranka į mašinos langą, tuo smarkiai išgąsdinda- 
mas vargšelį vairuotoją — jam net kepurė nuo galvos nukrito. Jis 
nuleido langą ir padavė Nobu mažą vakarietiško stiliaus parduotu- 
vės krepšelį, pagamintą iš kažko, panašaus į sidabrinę foliją. Nobu 
atsisuko į mane, aš jam Žemai nusilenkiau ir pasakiau esanti nepa- 
prastai laiminga, matydama jį. 

— Tu labai talentinga šokėja, Seijuri. Aš neduodu dovanų be 
jokios priežasties, — tarė jis, nors nemaniau, kad šie žodžiai atspin- 


dėjo tiesą. — Tikriausiai todėl Mameha, o ir kitos Gijono geišos, 
nemėgsta manęs, kaip kitų vyrų. 
— Nobu-san! — pasipiktino Mameha. — Iš kur jūs ištraukėte 


tokius dalykus? 

— Puikiausiai žinau, kokios jūs, geišos, esate. Tol, kol vyras 
teikia jums dovanas, jūs taikstotės su įvairiausiomis nesąmonėmis. 

Nobu ištiesė man ranką, kurioje laikė mažą paketą. 

— Apie ką jūs čia, Nobu-san? — nustebau aš. — Kokias ne- 
sąmones darote jūs, kad prašote manęs su jomis taikstytis? — ban- 
džiau pajuokauti, žinoma, bet Nobu nesuprato. 

— Argi aš tik ką nepaaiškinau, jog nesu toks, kaip kiti vyrai, — 
suurzgė jis. — Kodėl jūs, geišos, niekada netikite tuo, kas jums 
sakoma? Jei nori šio paketo, geriau paimk jį, kol aš nepersigalvojau. 

Padėkojau Nobu ir priėmiau dovaną, o jis vėl pabeldė į mašinos 
langą. Vairuotojas stryktelėjo į lauką palaikyti jam praviras dureles. 

Mes lankstėmės tol, kol mašina užsuko už kampo, o tada Ma- 
meha nusivedė mane atgal, į Kaburendžo teatro sodą. Mudvi atsi- 
sėdome ant akmeninio suoliuko, nuo kurio atsivėrė vaizdas į karpių 
tvenkinį, ir dirstelėjome į Nobu dovanotą krepšelį. Jame buvo tik 
mažytė dėžutė, įvyniota į auksinės spalvos popierių su įspaustu įžy- 
mios juvelyrinės parduotuvės pavadinimu ir surišta raudona juoste- 
le. Atidariau ją ir pamačiau brangakmenį, rubiną, dydžio sulig per- 
siko kauliuku. Jis atrodė kaip gigantiškas kraujo lašas, spindintis 
saulės šviesoje virš tvenkinio. Pasukinėjusi jį tarp pirštų, pastebėjau 
mirgėjimą šokinėjantį nuo vienos briaunos ant kitos. Jaučiau kiek- 
vieną iš tų šoktelėjimų ant savo krūtinės. 

— Matau kokia tu susijaudinusi, — tarė Mameha, — ir esu 
labai laiminga už tave. Tačiau patariu nesidžiaugti per smarkiai. Tavo 
gyvenime dar bus brangenybių, Seijuri — sakyčiau, kad tikrai daug. 
Bet tokios progos daugiau niekada neturėsi. Nunešk šį rubiną į okiją 
ir įteik Motinai. 

Matyti šį nuostabų brangakmenį, tą sruvenančią šviesą, kuri 
nudažė mano ranką rožine spalva, ir kartu mąstyti apie Motiną, 
spoksančią į mane pro savo mėsos spalvos rėmelius nesveikai pagel- 
tonavusiomis akimis... Na žinote! Atiduoti jai brangakmenį būtų tas 
pats, kas aprengti šilkiniais drabužiais gatvės prekeivį. Bet, deja, 
turėjau paklusti Mamehai. 

— Kai jį įteiksi, — tęsė ji, — privalai būti ypatingai meili ir 
pasakyti: „Motinėle, man tikrai nereikia jokių brangenybių. Aš bū- 
čiau labai pagerbta, jei teiktumėtės jį priimti. Aš jums sukėliau tiek 
daug rūpesčių per visus tuos metus“. Daugiau nieko nesakyk, nes 
dar pagalvos, kad kalbi sarkastiškai. 

Kai vėliau sėdėjau savo kambaryje, spausdama rankose rašalinę 
lazdelę ir bandydama parašyti Nobu padėkos raštelį, mano nuotaika 
biuro sulig kiekviena minute. Jei Mameha pati būtų užsinorėjusi to 
rubino, aš būčiau buvusi laiminga, galėdama jį atiduoti... bet Moti- 
nai! Nobu man pradėjo vis labiau patikti ir kaip gaila, kad jo brangi 
dovana atiteks tokiai moteriai. Puikiausiai supratau — jeigu rubiną 
būtų padovanojęs Pirmininkas, jokiu būdu nebūčiau galėjusi jo ati- 
duoti. Bet kokiu atveju, baigiau rašyti ir nuėjau pasišnekėti su Mo- 
tina. Ji sėdėjo prietemoje, rūkydama bei glostydama savo šunį. 

— Ko nori? — paklausė ji. — Kaip tik norėjau užsikaisti van- 
dens arbatai. 

— Atleiskite, kad trukdau jus, Motinėle. Šiandien, kai mudvi su 
Mameha išėjome iš teatro, manęs laukė Prezidentas Nobu Tošikazu. 

— Turėjai omeny, laukė Mamehos. 

— Nežinau, Motinėle. Bet jis įteikė man dovaną. Tai nuostabus 
daikčiukas, tik aš nežinau, kur galėčiau jį panaudoti. 

Jau norėjau pasakyti, kad jausčiaus labai pagerbta, jei ji priimtų 
šią dovaną, bet Motina manęs nesiklausė. Ji padėjo pypkę ant stalo 
ir čiupo dėžutę man iš rankų — net nespėjau pasiūlyti jos. Vėl 
pabandžiau viską paaiškinti, tačiau Motina tik apvertė dėžutę ir iš- 
kratė rubiną į savo riebaluotus pirštus. 

— Kas tai? — paklausė ji. 

— Tai dovana nuo Prezidento Nobu. Nobu Tošikazu iš „Ivamu- 
ros Elektrik“. 

— Aš ir pati žinau kas toksai Nobu Tošikazu. 

Ji atsikėlė nuo stalo, priėjo prie lango, atitraukė popierines 
užuolaidas ir pakėlė rubiną į vėlyvo popiečio šviesą. Ji darė tą patį, 
ką ir aš gatvėje — sukinėjo rankose brangakmenį ir stebėjo žaižara- 
vimą, šokinėjantį nuo vienos briaunos ant kitos. Galiausiai ji vėl 
užtraukė užuolaidas ir sugrįžo atgal. 

— Tu tikriausiai viską supainiojai. Gal jis tavęs prašė atiduoti 
jį Mamehai? 

— Na, Mameha buvo su manimi tuo metu. 

Jaučiau, kad Motinos smegenys tapo panašios į sankryžą, ku- 
rioje susidarė mašinų spūstis. Ji padėjo rubiną ant stalo, užsirūkė 
pypkę. Kiekvienas dūmų kamuolėlis atrodė tarytum susipainiojusi 
jos mintis, išleista į orą. Pagaliau ji ištarė: 

— "Iaigi, Nobu Tošikazu tavimi susidomėjęs, ar ne? 

— Pastaruoju metu esu pagerbta jo dėmesio. 

Išgirdusi tai, ji vėl padėjo pypkę ant stalo, lyg norėdama pasa- 
kyti, kad pokalbis pereina į kur kas rimtesnį lygmenį. 

— Aš tavęs ypatingai nestebėjau, nors ir privalėjau taip daryti. 
Jeigu turi kokį vaikiną, dabar pats laikas pasakyti. 

— Niekada nedraugavau su jokiais vaikinais, Motinėle. 

Nežinau, ar ji patikėjo manimi, ar ne, bet pagaliau leido man 
eiti. Tiesa, dar nebuvau spėjusi pasiūlyti jai rubiną, kaip liepė Ma- 
meha. Bandžiau sugalvoti, kaip čia pradėjus šneką šia tema. Bet, kai 
žvilgtelėjau į stalą, ant kurio gulėjo brangakmenis, ji matyt pagalvo- 
jo, jog noriu jį atsiimti. Nespėjau net žodžio ištarti, kai ji sugriebė 
rubiną ir paslėpė savo rankose. 


Pagaliau tai įvyko, vieną popietę po poros dienų. Mameha atvyko į 
okiją ir nusivedė mane į priėmimų kambarį, kur pranešė, kad pra- 
sidėjo varžytinės dėl mano mizuage. Tą patį rytą ji gavo žinutę iš 
Ičiriki šeimininkės. 

— Blogesnis laikas, aišku, pakliūti negalėjo, — pasiskundė Ma- 
meha. — Šiandien turiu išvažiuoti į Tokiją. Bet tau manęs ir nerei- 
kės. Tu suprasi kada kaina pakilš aukštyn iš to, kaip pradės klostytis 
įvairūs dalykai. 

— Nesuprantu, kokie dalykai? 

— Visokie, — pasakė ji ir išėjo, netgi neišgėrusi puodelio ar- 
batos. 

Ji pranyko trim dienoms. Iš pradžių mano širdis spurdėdavo 
kiekvieną kartą, kai išgirsdavau artėjant tarnaitę. Bet praėjo dvi die- 
nos, ir jokių žinių. Trečią dieną Tetulė pasigavo mane koridoriuje, 
pranešdama, kad Motina nori mane matyti. 

Tik spėjau žengti pirmą žingsnį laiptais aukštyn, kai išgirdau 
prasiveriančias duris, pro kurias įsiveržė Moliūgė. Ji man priminė 
vandenį, pliaupiantį iš kibiro — bėgo taip greitai, kad pėdomis vos 
lietė laiptus. Pusiaukelėj žemyn ji išsisuko pirštą į turėklus, sukliko 
ir sustojo apačioje, spausdama jį. 

— Kur yra Hacumomo? — suriko ji, aiškiai iš skausmo. — 
Privalau ją surasti! 

— Tu ir taip pakankamai smarkiai susižeidei, — tarė Tetulė. — 
Ar privalai surasti Hacumomo, kad ji atseikėtų tau dar daugiau? 

Moliūgė atrodė siaubingai nuliūdusi, ir ne vien tik dėl piršto; 
kai paklausiau jos, kas atsitiko, ji tik nuskuodė išėjimo link ir pra- 
nyko. 

Įėjusi į kambarį, radau Motiną sėdinčią prie stalo. Iš pradžių ji 
bandė prisikimšti tabako į pypkę, po to persigalvojo — padėjo ją į 
šalį. Ant lentynų, kuriose paprastai buvo laikomos buhalterinės kny- 
gos, viršaus stovėjo gražus, su stikliniu ciferblatu, europietiško sti- 
liaus laikrodis. Motina vis į jį žvilgčiojo, tačiau praėjo pora minučių, 
o ji taip nieko ir nepasakė. Galiausiai prabilau pati: 

— Atleiskite už sutrukdymą, Motinėle, bet man pranešė, kad 
norėjote mane matyti. 

— Daktaras vėluoja, — tarė ji. — Mes jo palauksime. 

Maniau, jog ji kalba apie daktarą Krabą, kuris turėtų atvykti į 
okiją, susitarti dėl mano mizuage. Jei atvirai, nieko tokio nesitikė- 
jau. Staiga pajutau dilgčiojimą pilve. Motina plekšnojo Taku, o šis, 
rodės, jau buvo pavargęs nuo jos rodomo dėmesio, nes tyliai urgz- 
čiojo. 

Staiga išgirdau kaip tarnaitės apačioje su kažkuo pasisveikino 
prie įėjimo, ir Motina nulipo laiptais. Kai po kelių minučių ji grįžo 

atgal, paskui ją ėjo visai ne daktaras Krabas, o kur kas jaunesnis 
vyriškis lygiais sidabriniais plaukais, nešantis odinį krepšį. 

— Štai ta mergaitė, — pasakė Motina. 

Nusilenkiau jaunajam daktarui, o jis nusilenkė atgalios. 

— Mem, — kreipėsi jis į Motiną, — kur mes galėtume... ? 

Motina pareiškė, jog kambarys, kuriame mes visi šiuo metu 
buvome, kuo puikiausiai tiks. Iš to, kaip jinai uždarė duris, supratau 
įvyksiant kažką nemalonaus. Ji pradėjo atrišinėti mano obį, lanksty- 
dama ir dėdama jį ant stalo. Tada nuvilko kimono nuo mano pečių 
ir pakabino ant stovinčios kampe kabyklos. Stovėdama vien su gel- 
tonais apatiniais drabužiais, stengiausi atrodyti kuo ramesnė, bet po 
minutės Motina ėmėsi diržo, kuris tvirtai prilaikė apatinius. Instink- 
tyviai pabandžiau jai sutrukdyti, tačiau ji, lygiai kaip ir Baronas, 
nustūmė mano rankas į šalį — pajutau kylant šleikštulį. Nuėmusi 
diržą ji įsibrovė giliau ir ištraukė košimaki — ir vėl, lygiai taip pat, 
kaip Hakone. Man tai pradėjo visai nepatikti, tačiau užuot atlapo- 
jusi chalatą, kaip Baronas, ji užtraukė jį viršun ir liepė man atsigulti 
ant čiužinio. 

Daktaras atsiklaupė prie mano pėdų. Atsiprašęs, jis apnuogino 
mano kojas. Mameha papasakojo apie mizuage nedaug, tad dabar 
atrodė, jog sužinosiu apie ją kur kas daugiau. Ar varžytinės pasibaigė 
ir jaunasis daktaras tapo nugalėtoju? O kaip gi daktaras Krabas su 
Nobu? Galvoje netgi šmėkštelėjo mintis, kad Motina tyčia sabotuo- 
ja Mamebhos planus. Jaunasis daktaras praskėtė mano kojas ir kyš- 
telėjo tarp jų savo ranką, kuri, kaip spėjau pastebėti, lygumu ir 
grakštumu priminė Pirmininko. Pasijutau tokia pažeminta bei ap- 
nuoginta, kad teko prisidengti veidą. Norėjau suglausti kojas, bet 
bijojau, jog pasunkinusi jo užduotį aš tik pratęsiu šią nemalonią pro- 
cedūrą. Taigi gulėjau tvirtai užmerkusi akis, net nekvėpuodama. Jau- 
čiausi kaip mažasis Taku, tuo metu, kai jis užspringo adata — Te- 
tulė laikė jo pražiotus nasrus, o Motina įkišo pirštus jam į gerklę. 
Vienu momentu, manau, daktaras sukišo abi savo rankas man tarp 
kojų; pagaliau jis patraukė jas ir užvyniojo mano chalatą. Atsimer- 
kusi pamačiau jį besišluostantį rankas į medžiagos atraižą. 

— Mergaitė nepaliesta, — tarė jis. 

— Ką gi, puikios naujienos! — nudžiugo Motina. — Ar bus 
daug kraujo? 

— Jo visai neturėtų būti. Apžiūrėjau ją tik iš išorės. 

— Ne, noriu pasakyti, mizuage metu. 

— Sunku pasakyti. Manyčiau, bus įprastas kraujavimas. 

Kai jaunasis sidabraplaukis daktaras išėjo, Motina padėjo man 
apsirengti ir liepė atsisėsti ant stalo. Tada, be jokio perspėjimo, ji 
čiupo man už ausies spenelio ir taip stipriai timptelėjo, kad net 
surikau. Laikydama mane tokioj pozoj, priglaudusi savo galvą prie 
manosios, ji tarė: 

— Tu tapai labai brangia preke, mažyte. Aš tavęs neįvertinau. 
Man dar pasisekė, kad nieko tokio neįvyko. Bet gali būti tikra — 
ateityje stebėsiu kiekvieną tavo žingsnį. Vyras brangiai mokės už tai, 
ko iš tavęs norės. Ar seki mano mintis? 

— Taip, mem, — sušnibždėjau. Aišku, tuo metu būčiau pasa- 
kiusi bet ką, turint omeny, kaip smarkiai ji tempė mano ausį. 

— Jei atiduosi vyrui už dyką tai, už ką jis turi sumokėti, išduo- 
si šią okiją. Tu esi skolinga, ir pinigus aš iš tavęs paimsiu. Aš šneku 
ne tik apie juos! — laisva ranka Motina išgavo šlykštų garsą, lyg 
traiškytų kažką — pirštais patrynė delną. 

— Vyrai mokės už tai, — tęsė ji, — bet jie mokės vien tik už 
galimybę paplepėti su tavimi. Jei aš pamatysiu tave išsėlinančią su- 
sitikti su kokiu vyruku, net jei ir tik trumpam pokalbiui... — ji 
baigė savo mintį dar kartą smarkiai truktelėdama už ausies spenelio, 
o paskiau paleido mane. 

Vos atgavau kvapą. Pajutusi, jog vėl galiu kalbėti, pasakiau: 

— Motinėle... aš nieko tokio nepadariau, kad pelnyčiau jūsų 
pyktį. 

— Dar ne. O jei būsi protinga mergaitė, tai ir ateityje nedarysi. 

Pabandžiau paprašyti leidimo išeiti, tačiau Motina liepė pasilik- 
ti. Ji iškratė pypkę, nors ta ir taip buvo tuščia; prikimšusi tabako bei 
užsirūkiusi, ji tarė: 

— Aš nusprendžiau kai ką. Tavo padėtis okijoje netrukus pa- 
sikeis. 

Persigandusi bandžiau kažką pasakyti, bet ji mane pertraukė: 

— Kitą savaitę mudvi su tavimi dalyvausime ceremonijoje. Po 
jos tu tapsi mano tikra dukra. Aš nusprendžiau tave įsidukrinti. 
Vieną dieną okija atiteks tau. 

Nesumąsčiau ką į tai atsakyti, net nelabai atsimenu, kas įvyko 
po to. Motina šnekėjo toliau, aiškindama, kad jei jau tapsiu okijos 
dukra, tuojau pat turėsiu persikraustyti į didesnį kambarį, kuriame 
gyvena Hacumomo su Moliūge, o joms teks kartu apsistoti mažes- 
niajame kambaryje, kuriame aš gyvenau iki šiol. Klausiausi jos tik 
puse ausies, kol pamažu į mano galvą atslinko mintis, jog būdama 
Motinos dukra, aš daugiau norėsiu kovoti prieš Hacumomo tironiją. 
Štai toks ir buvo Mamehos planas, tik aš niekada netikėjau, kad jis 

gali suveikti. Motina tęsė savo paskaitą. Pažvelgiau į jos suvytusias 
lūpas bei pageltonijusias akis. Galbūt ji ir buvo nepakenčiama mo- 
teris, tačiau tapdama šios nepakenčiamos moters dukterimi, aš at- 
sidursiu lentynos viršuje, toli nuo Hacumomo nagų. 

Pokalbiui įsibėgėjus atsidarė durys ir pasirodė pati Hacumomo. 

— Ko nori? — susiraukė Motina, — aš užsiėmusi. 

— Nešdinkis, — liepė ji man. — Noriu pasišnekėti su Motina. 

— Jeigu pageidauji su manimi šnekėtis, — tarė Motina, — 
paprašyk mandagiai Seijuri, kad būtų tokia gera ir išeitų. 

— Būk tokia gera, Seijuri, ir išeik, — išsiviepė ji sarkastiškai. 

Ir tada, pirmą kartą savo gyvenime, atsakiau jai nedrebėdama, 
kad mane už tai nubaus: 

— Išeisiu, jei to norės Motina. 

— Motinėle, gal jūs būtumėte tokia gera ir lieptumėte Mažajai 
Mis Kvailei palikti mus vienas. 

— Liaukis išsidirbinėjus! — suriko ši. — Užeik ir pasakyk ko 
nori. 

Hacumomo tai aiškiai nepatiko. Vis dėl to ji įėjo ir atsisėdo 
prie stalo. Būdama per vidurį tarp mūsų, ji vis dėlto sėdėjo arčiau 
manęs, taip kad galėjau užuosti jos kvepalus. 

— Vargšelė Moliūgė atbėgo pas mane labai nusiminusi, — pra- 
dėjo ji. — Aš prižadėjau pakalbėti su jumis. Ji man papasakojo kaž- 
kokį labai keistą dalyką. Ji pasakė: „Ach, Hacumomo! Motina per- 
sigalvojo!“ Bet aš ją nuraminau sakydama, jog labai abejoju ar tai 
tiesa. 

— Nežinau, apie ką ji čia šnekėjo. Visiškai neprisimenu, kad 
pastaruoju metu būčiau dėl ko nors persigalvojusi. 

— Aš jai būtent taip ir paaiškinau — kad jūs niekada nelaužo- 
te duoto žodžio. Esu tikra, ji pasijustų kur kas geriau, jei pasakytu- 
mėte tai pati. 

— Pasakyti ką? 

— Kad jūs nepersigalvojote dėl jos įdukrinimo. 

— Iš kur ji ištraukė tokia mintį? Visų pirma, aš gyvenime ne- 
sirengiau jos įdukrinti. 

Man suskaudo širdį, išgirdus šiuos žodžius, nes negalėjau nu- 
stoti galvojusi apie Moliūgę, lekiančią laiptais žemyn, tokią nuliūdu- 
sią... nenuostabu — dabar jau niekas nesugebėtų pasakyti, ko ji pa- 
sieks savo gyvenime. Hacumomo veide švietė tokia šypsena, nuo 
kurios ji atrodė panaši į brangų porcelianinį žaisliuką, vis dėlto Moti- 
nos žodžiai pritrenkė ją ne ką mažiau, negu uola nukritusi jai ant 
galvos. Ji pažvelgė į mane neapykantos kupinomis akimis. 

— Taigi, tai tiesa! Jūs planuojate įsidukrinti ją! Ar neatsimena- 
te, Motinėle, kaip sakėte man, jog norite įsidukrinti Moliūgę? Jūs 
net pati paprašėte manęs perduoti jai šias naujienas! 

— Man visai nerūpi, ką tu papasakojai Moliūgei. Be to, tau 
nelabai gerai sekasi ją mokyti. Bent jau ne taip, kaip aš tikėjausi. 
Kurį laiką viskas ėjosi lyg ir gerai, bet pastaruoju metu... 

— Jūs prižadėjote, Motinėle, — tarė Hacumomo tokiu balsu, 
kad net išsigandau. 

— Nebūk juokinga! Tu gi žinojai, kad visus tuos metus jaučiau 
prielankumą Seijuri. Kodėl dabar turėčiau vietoj jos įsidukrinti Mo- 
liūgę? 

Puikiausiai supratau, jog Motina meluoja. O ji nuėjo dar to- 
liau — atsigręžė į mane ir paklausė: 

— Seijuri-san, kada pirmą kartą prasitariau norinti tave įsiduk- 
rinti? Ar tik ne prieš metus? 

Gal kada matėte katę, mokančią savo jauniklį medžioti — kaip 
ji sugriebia bejėgę pelę, suplėšo ją į gabalėlius — ką gi, pajutau, kad 
Motina siūlo man gerą galimybę išmokti būti tokia kaip ji. Viskas, 
ką turėjau padaryti, tai pritarti jos melui: „O taip, Motinėle, jūs 
man tai minėjote daugybę kartų!“ — štai ką privalėjau pasakyti. Tai 
būtų pirmas mano žingsnis į senos, geltonakės moters tapsmą, gy- 
venančios niūriame kambaryje su savo buhalterinėmis knygomis. Ne- 
galėjau būti nei Motinos, nei Hacumomo pusėje. Nudelbiau akis į 
čiužinį, kad nematyčiau nė vienos iš jų, ir sumurmėjau, jog nepri- 
simenu. 

Iš pykčio Hacumomo veidą išmušė raudonomis dėmėmis. Ji 
pakilo ir pasisuko eiti, bet Motina ją sustabdė. 

— Per savaitę Seijuri taps mano dukterimi, — tarė ji. — Nuo 
šiol turėsi išmokti elgtis su ja pagarbiai. O dabar, kadangi lipi že- 
myn, liepk vienai iš tarnaičių atnešti mums su Seijuri arbatos. 

Hacumomo trumpai linktelėjo ir pranyko. 

— Motinėle, — pasakiau aš, — man labai gaila, kad sukėliau 
jums tiek daug rūpesčių. Esu tikra, Hacumomo suklydo dėl jūsų 
planų įsidukrinti Moliūgę, bet... ar galiu paklausti? Gal būtų įmano- 
ma įsidukrinti mudvi abidvi? 

— O, tai tu jau viską nutuoki apie reikalus, ar ne? — atsakė 
ji. — Ar bandai man išaiškinti, kaip valdyti okiją? 

Po poros minučių atėjo tarnaitė, nešdama padėklą su arbatiniu 
ir puodeliu — ne dviem puodeliais, bet vienu. Motina, atrodo, per 
daug dėl to nesikrimto. Įpyliau jai pilną puoduką arbatos, ji gurkš- 
telėjo iš jo, spoksodama į mane savo akimis su raudonais ratilais. 

SS dvidešimt ketvirtas skyrius 


ai kitą dieną Mameha sugrįžo į miestą ir sužinojo, jog Motina 
ruošiasi mane įsidukrinti, ji neatrodė tokia laiminga, kaip aš 
tikėjausi. Tiksliau sakant, ji linktelėjo galva ir rodos buvo paten- 
kinta, tačiau nesišypsojo. Paklausiau, ar įvykių eiga atitinka jos pla- 
nus. 


— O taip, varžybos tarp daktaro Krabo ir Nobu pranoko mano 
lūkesčius, — tarė ji, — ir galutinė suma tikrai buvo gana padori. Aš 
labai apsidžiaugiau sužinojusi, kad misis Nita nori tave įsidukrinti. 

Taip ji man pasakė, tačiau tiesa, kurią iškapsčiau per daugelį 
metų, buvo visai kitokia. Pirmiausia, varžytinėse dalyvavo ne Nobu 
su daktaru Krabu. Jos pasibaigė pastarojo ir Barono dvikova. Nejįsi- 
vaizduoju, kaip Mameha turėjo dėl to jaustis; esu tikra, tai buvo 
viena iš priežasčių, dėl kurios ji elgėsi kurį laiką su manim šaltai, ir 
dėl kurios ji nepapasakojo man, kas iš tikrųjų atsitiko. 

Aš nenoriu tuo pasakyti, kad Nobu buvo iškritęs iš žaidimo. Jis 
varžėsi dėl mano mizuage gana agresyviai, bet tiktai pačią pirmą 
dieną, kol skaičius neperšoko 8000 jenų. Jo pasitraukimui tikrai 
neturėjo įtakos toks kainos šoktelėjimas į viršų. Mameha nuo pat 
pradžių žinojo, jog Nobu galėtų varžytis su bet kuo, jei tik panorėtų. 

Mameha nenumatė to, kad Nobu neypač rūpėjo pati mizuage. Tik 
tam tikri žmonės leidžia laiką ir pinigus, medžiodami mizuage, o 
Nobu, kaip paaiškėjo, nebuvo vienas iš jų. Prieš porą mėnesių, jei 
prisimenate, Mameha pastebėjo, kad joks vyras nepropaguotų san- 
tykių su penkiolikmete geišos mokine, nebent būtų susidomėjęs jos 
mizuage. Būtent per tą pokalbį ji man pasakė: „Patikėk, jį žavi ne 
tavo kalbėjimo maniera“. Nežinau, galbūt kai kuriais atžvilgiais ji ir 
buvo teisi, tačiau Nobu manimi domėjosi tikrai ne dėl mizuage. 

Kas dėl daktaro Krabo — jis buvo toks žmogus, kuris verčiau 
pasirinktų senovišką savižudybę, negu leistų tokiam, kaip Nobu at- 
imti iš jo Mizuage. Žinoma, pirmomis dienomis jis nemanė varžytis 
su Nobu, nes paprasčiausiai to nežinojo, o Ičiriki šeimininkė nu- 
sprendė jam nieko nepasakoti. Ji tik norėjo užkelti kainą kiek įma- 
noma aukščiau. Taigi, kalbėdama su juo telefonu ji pasakė: „Ach, 
Daktare, man tik ką skambino iš Osakos, gavau pasiūlymą — 5000 
jenų“. Jai greičiausiai tikrai kas nors skambino iš Osakos — nors tai 
galėjo būti ir jos sesuo, nes šeimininkė niekada nemėgo nusimeluoti 
visiškai. Bet kai ji paminėjo Osaką su pasiūlymu vienu atsikvėpimu, 
natūralu, kad daktaras Krabas nusprendė čia įsimaišius Nobu, nors 
iš tikrųjų ranką buvo prikišęs Baronas. 

O kai dėl jo, tai jis puikiai žinojo daktarą esant savo priešinin- 
ku, bet jam tai nė kiek nerūpėjo. Jis pats norėjo gauti mizuage ir 
raukėsi lyg berniukas, kai pradėjo suprasti, jog gali jos ir nelaimėti. 
Kur kas vėliau viena geiša pasakojo man apie savo pokalbį su Baro- 
nu, įvykusį maždaug tuo metu. „Ar girdėjai, kas darosi?“ — paklau- 
sė jos Baronas. — „Aš bandau susiorganizuoti mizuage, o kažkoks 
erzinantis daktariūkštis stoja man skersai kelio. Tiktai vienas žmo- 
gus gali tapti neištyrinėtos žemės atradėjų ir tuo žmogumi noriu 
būti aš! Bet ką gi man daryti? Tas kvailys daktaras, matyt, net ne- 
įsivaizduoja, kokią sumą pinigų nori išmesti!“ 

Kainai kylant aukštyn ir aukštyn, Baronas pradėjo kalbėti apie 
pasitraukimą iš varžytinių. Tačiau skaičiui priartėjus prie naujo re- 
kordo, Ičiriki šeimininkė nusprendė pastūmėti įvykių eigą dar to- 
liau, suklaidindama Baroną lygiai taip pat, kaip ji suklaidino ir Dak- 
tarą. Kalbėdama telefonu, ji pranešė jam, kad „kitas džentelmenas“ 
užkėlė dar didesnę kainą, o paskiau pridūrė: „Vis dėlto, žmonės 
mano, kad tai bus paskutinis jo statymas“. Galbūt tokių žmonių, 
kurie taip galvojo apie Daktarą, ir atsirado, bet pati šeimininkė, 
mano manymu, jiems nepriklausė. Ji tai jau tikrai žinojo, jog kai 

Baronas įvardys galutinę savo sumą, nesvarbu, kokia ji bebūtų, Dak- 
taras pasiūlys dar daugiau. 

Galų gale daktaras Krabas sutiko mokėti 11500 jenų už mano 
mizuage. Tuo metu tai buvo didžiausia kada nors pasiūlyta kaina už 
mizuage Gijone, o gal ir visuose Japonijos geišų kvartaluose. "Turė- 
kite omeny, kad tomis dienomis viena valanda su geiša kainavo apie 
4 jenas, o ekstravagantiškas kimono galėjo būti parduotas už 1500 
jenų. Taigi kaina gal ir nebuvo ypač didelė, bet vis dėlto ji kur kas 
pranoko, pavyzdžiui, paprasto darbininko metinį uždarbį. 

Turiu prisipažinti, nedaug ką išmanau apie pinigus. Dauguma 
geišų didžiuojasi, jog niekada su savim nesinešioja grynųjų pinigų, ir 
yra pripratusios viską imti skolon. Netgi dabar, gyvendama Niujor- 
ke, aš elgiuosi lygiai taip pat. Apsipirkinėju ten, kur mane pažįsta iš 
matymo, o pardavėjai būna tokie mieli, kad užsirašo pirkinių kainas 
savo lapeliuose ir palieka mane ramybėje. Kai mėnesio gale gaunu 
sąskaitas, šalia visą laiką būna koks nors žavus asistuojantis vyriškis, 
kurias jas ir apmoka. Taigi matote, nelabai galėčiau pasakyti, kiek iš 
tikrųjų išleidžiu pinigų, arba kiek daugiau kvepalų buteliukas kai- 
nuoja už žurnalą. Vis dėlto, norėčiau pasidalyti su jumis savo artimo 
draugo mintimis, kuris, esu tikra, žino ką sako, nes septintajame 
dešimtmetyje dirbo Japonijos finansų ministro pavaduotoju. Gry- 
nieji, paaiškino jis, bėgant metams nuvertėja, ir dėl to Mamehos 
mizuage 1929 metais kainavo kur kas daugiau, negu mano 1935 
"metais, nors manosios vertė buvo 11500 jenų, o Mamehos — tik 
apie 7000 — 8000 jenų. 

Žinoma, visa tai niekam nerūpėjo tuo metu, kai pardavinėjo 
mano mizuage. Žmonėms rūpėjo tik tiek, kad aš sumušiau visus 
rekordus ir likau nenugalima iki 1951 metų, kai scenoje pasirodė 
Katsumijo — mano manymu, viena iš iškiliausių dvidešimtojo am- 
žiaus geišų. Vis dėlto, pasak mano draugo, finansų ministro pava- 
duotojo, tikrasis rekordas. priklausė Mamehai, kurio niekas nesuge- 
bėjo įveikti iki 1960 metų. Bet ar tikrasis rekordas priklausė man, 
ar Katsumijo, ar Mamehai — ar net Mamemicu dar 1890 metais — 
galite įsivaizduoti kaip panižo mažos putlios Motinos rankelės, kai 
ji išgirdo apie rekordinę grynųjų pinigų sumą. 

Neverta net aiškinti, jog būtent dėl šito ji mane ir įsidukrino. 
Mokesčio už mizuage visiškai pakako sumokėti visoms mano sko- 
loms okijai. Jei Motina nebūtų manęs įdukrinusi, tam tikra pinigų 
dalis būtų pasilikusi mano rankose — įsivaizduokite, kaip ji tada 
būtų jautųsis. Kai tapau okijos dukra, mano skolos išnyko it dū- 

mas — bet taip pat ir pelnas. Ne tik šis, bet ir būsimos pajamos — 
visą laiką. 

Įdukrinimo ceremonija vyko kitą savaitę. Mano tikrasisis var- 
das jau buvo pasikeitęs į Seijuri, dabar pasikeitė ir pavardė. Gyven- 
dama lūšnelėje ant jūros uolų vadinausi Sakamoto Čijo. Dabar ma- 
no vardas buvo Nita Seijuri. 


Iš visų svarbių geišos gyvenimo momentų, mizuage, žinoma, verti- 
nama kaip viena iš svarbiausių. Manosios data buvo 1935 metų lie- 
pa, kai man sukako penkiolika metų. Ji prasidėjo tą dieną, kai mudu 
su daktaru Krabu atlikome sakės gėrimo ceremoniją, kuri turėjo 
mus suartinti. Jos reikšmė buvo ta, kad, nors su pačia mizuage aš 
netrukus atsisveikinsiu, daktaras Krabas pasiliks jos globėju iki savo 
gyvenimo pabaigos — suprantama, tai dar nesuteikė jam kažkokių 
ypatingų privilegijų. Ceremoniją atlikome Ičiriki arbatinėje, stebint 
Motinai, Tetulei ir Mamehai. Taip pat dalyvavo ir pati Ičiriki šeimi- 
ninkė bei misteris Beku, mano aprengėjas — toks jau jo darbas: 
dalyvauti visose ceremonijose ir atstovauti geišos interesams. Aš bu- 
vau apsirengusi pačiais formaliausiais geišos mokinės drabužiais — 
juodu chalatu su penkiais kuodeliais ir raudonais apatiniais, kurių 
spalva simbolizavo naują pradžią. Mameha prisakė man elgtis labai 
rimtai, lyg visai neturėčiau humoro jausmo. Turint omenyje, kaip 
buvau susinervinusi, eidama Ičiriki koridoriumi su kimono šleifu, 
besiplaikstančiu aplink pėdas, išlikti rimtai man nesukėlė jokių pro- 
blemų. 

Po ceremonijos visi nuėjome papietauti į Kičo restoraną. Tai 
irgi buvo iškilmingas įvykis, todėl kalbėjau mažai, o valgiau dar ma- 
žiau. Mums čia besėdint, daktaras Krabas jau tikriausiai pradėjo 
galvoti apie tą ilgai lauktą momentą, tačiau, jei atvirai, niekada ne- 
mačiau labiau nuobodžiaujančio žmogaus. Laikiau akis nuleidusi į 
maistą, stengdamasi vaizduoti nekaltybę, bet kiekvieną kartą, kai 
vogčiomis mestelėdavau žvilgsnį į jo pusę, pamatydavau jį žiūrintį 
žemyn pro savo akinius, atrodantį kaip verslininką, kuris tik nori 
sutvarkyti savo reikalus. 

Pietums pasibaigus misteris Beku sėdo su manim į rikšą ir 
mudu nuvažiavome į nuostabią užeigą, stovinčią netoli Nanzen-ži 
šventyklos. Jis čia jau lankėsi anksčiau — paruošti drabužius viena- 
me iš kambarių. Jis padėjo man nusirengti ir apsivilkti kur kas įpras- 
tesniu kimono su obiu, kuriam nereikėjo pagalvėlės mazgui — ji tik 

sukeltų Daktarui nereikalingų rūpesčių. Jis užrišo mazgą lengvai, 
kad paskiau būtų paprasta jį atrišti. Kai pagaliau visiškai apsiren- 
giau, pasijutau tokia susinervinusi, jog misteriui Beku teko mane 
prilaikyti, vedant į kitą kambarį, ir pačiam pasodinti mane prie du- 
rų, kad laukčiau ten, kol atvyks Daktaras. Kai jis paliko mane vieną, 
pajutau kylantį siaubą — tarytum būčiau ruošiama operacijai, ku- 
rios metu man išpjaus kepenis, inkstus, ar dar ką nors. 

Netrukus pasirodė ir pats daktaras Krabas. Paprašęs manęs už- 
sakyti jam sakės, jis nuėjo išsimaudyti į šalia kambario esančią vo- 
nią. Manau, jis tikėjosi, jog padėsiu jam nusirengti, nes žvilgtelėjo 
kažkaip keistai. Tačiau mano rankos buvo per daug sušalusios bei 
sugrubusios, kad įstengčiau tai padaryti. Jis grįžo po kelių minučių, 
vilkėdamas naktinį chalatą, ir atitraukė duris į sodą — mudu sėdė- 
jome mažame mediniame balkone, sriūbčiodami sakę ir klausyda- 
miesi jonvabalių čirpsėjimo bei mažo upeliuko sruvenimo apačioje 
mūsų. Išpyliau sakę ant kimono, bet Daktaras nieko nepastebėjo. 
Tiesą sakant, jis iš viso nieko nematė, išskyrus žuvį, pliaukšinčią 
savo pelekais vandens paviršiuje, į kurią jis atkreipė mano dėmesį, 
tarytum aš gyvenime nebūčiau mačiusi tokių dalykų. Mudviem taip 
sėdint, į kambarį įėjo tarnaitė ir ištiesė čiužinius, vieną šalia kito. 

Galiausiai Daktaras paliko mane balkone, o pats įėjo į vidų. 
Pasistengiau pakeisti kūno padėtį, kad galėčiau stebėti jį akies kraš- 
teliu. Jis ištraukė du baltus rankšluosčius, kuriuos sudėjo ant stalo, 
tai šiaip, tai taip juos išdėliodamas, kol pagaliau liko patenkintas 
rezultatu. Tą patį jis padarė ir su vieno čiužinio pagalvėlėmis, o 
paskui priėjo prie durų, laukdamas, kad aš atsikelsiu ir nuseksiu 
paskui jį. 

Kol stovėjau prie tų pačių durų, jis nurišo mano obį ir liepė 
patogiai įsitaisyti ant čiužinio. Viskas atrodė taip keistai ir gąsdinan- 
čiai — nebūčiau patogiai įsitaisiusi, net jei ir labai būčiau norėjusi. 
Tačiau vis dėlto atsiguliau ant nugaros, pasinaudodama žirnių pri- 
kimšta pagalve kaip ramsčiu. Daktaras atlapojo mano chalatą, bet 
užtruko nemažai laiko, kol atlaisvino visus apdarus, žingsnis po žings- 
nio, tuo pačiu metu trindamas savo rankas į mano koją, kas, tikriau- 
siai, turėjo padėti man atsipalaiduoti. Tai tęsėsi nemažai laiko. Pa- 
galiau jis pagriebė rankšluosčius, kuriuos anksčiau buvo pasidėjęs 
ant stalo ir, liepęs pakelti klubus, ištiesė juos po manimi. 

— Jie sugers kraują, — paaiškino jis. 

Žinoma, mizuage metu išteka šiek tiek kraujo, tik niekas man 
tiksliai nepaaiškino, kodėl. Aš turbūt privalėjau tylėti, ar net pa- 

dėkoti Daktarui, kad taip apdairiai pasirūpino rankšluosčiais, bet tik 
sugebėjau išpyškinti: 

— Koks kraujas? 

Kalbėdama aš net sucypiau, nes gerklė buvo visai išdžiūvusi. 
Daktaras Krabas pradėjo aiškinti kaip „nekaltybės plėvė“ — netu- 
rėjau žalio supratimo, ką tai galėtų reikšti — suplyšta ir pradeda 
kraujuoti... ir taip, ir anaip, ir dar kitaip. Klausydamasi viso šito aš 
tikriausiai taip susirūpinau, kad net pakilau šiek tiek nuo čiužinio, 
nes Daktaras uždėjo ranką ant mano peties ir švelniai paspaudė 
žemyn. 

Esu tikra, tokio pobūdžio šnekos užmuštų kai kuriems vyrams 
bet kokį norą daryti tai, ką susiruošė; bet daktaras Krabas nebuvo 
toks žmogus. Pabaigęs savo aiškinimus jis tarė: 

— Tai jau antras kartas, kai turiu progą pamatyti tavo kraujo 
pavyzdį. Nori, parodysiu? 

Pastebėjau, kad čia, su savimi, jis turėjo ne tik odinį krepšį, bet 
ir mažą medinę dėžutę. Daktaras ištraukė žiedą su raktais iš kelnių 
kišenės, kurias pakabino spintoje, ir atrakino ją. Po to atnešė dėžutę 
arčiau, praverdamas ją iki vidurio ir gražiai pastatydamas. Abiejose 
pusėse buvo lentynėlės su mažučiais stikliniais buteliukais, gerai už- 
kimštais kamščiais, su prilaikančiomis juostelėmis. Ant apatinės len- 
tynos gulėjo keletas instrumentų, tokie, kaip žirklės, pincetai; ta- 
čiau likusią dėžutės dalį užpildė stikliniai buteliukai, kurių čia buvo 
ne mažiau kaip keturiasdešimt, ar net penkiasdešimt. Išskyrus ke- 
letą tuščių, gulinčių viršutinėje lentynoje, visi kiti buvo pilni, tik 
nesupratau ko. Tiktai, kai Daktaras atnešė lempą nuo stalo, pama- 
čiau baltas etiketes ant kiekvieno iš jų, su pažymėtais geišų vardais. 
Pastebėjau ten ir Mamehos vardą, taip pat įžymiosios Mamekiči. 
Pastebėjau nemažai pažįstamų vardų — netgi Hacumomo draugės 
Korinos. 

Jis buvo neteisingai užrašęs mano vardą, klaidingai žymėdamas 
hieroglifą „ri". O pačiame buteliuke buvo kažkoks sudžiūvęs daik- 
čiukas, smarkiai primenantis marinuotą slyvą, nors spalva labiau pa- 
nėšėjo į rudą, negu į purpurinę. Daktaras nuėmė kamštuką ir pin- 
cetu ištraukė jį. 

— Tai medvilninis tamponas, permirkęs tavo krauju, — paaiš- 
kino jis, — dar nuo tada, kai, jei atsimeni, įsipjovei koją. Paprastai 
aš nesaugau pacientų kraujo, bet... tu mane labai sužavėjai. Pasilikęs 
šį pavyzdį, nusprendžiau tapti tavo mizuage globėju. Manau, sutiksi, 

kad tai bus nepaprasti egzemplioriai — ne tik tavo mizuage, bet ir 
senos kojos žaizdos kraujo pavyzdžiai. | 

Pasistengiau nuslėpti pasišlykštėjimą, kol Daktaras tęsė kitų 
buteliukų parodą, tarp jų ir Mamehos. Josios viduje nebuvo med- 
vilninio tampono, tik vatos gabaliukas, įgijęs rūdžių spalvą ir visiškai 
sukietėjęs. Daktarą Krabą, rodės, visi šie pavyzdžiai nepaprastai ža- 
vėjo, bet kas dėl manęs... ką gi, stengdamasi būti mandagi, atsuk- 
davau veidą į tą pusę, tačiau kai Daktaras nematydavo, nusukdavau 
akis kitur. 

Galiausiai jis uždarė dėžutę ir nustūmė ją į šoną; paskiau nu- 
siėmė akinius, sulankstė juos ir padėjo ant stalo šalia. Išsigandau, 
jog atėjo lemiamas momentas, ir iš tikrųjų, daktaras Krabas praskė- 
tė mano kojas, o pats atsiklaupė tarp jų. Atrodė, kad širdis daužosi 
taip pat greitai, kaip laksto mažos pelytės. Kai jis atsisegė naktinio 
chalato diržą, užsimerkiau ir pakėliau ranką, norėdama prisidengti 
burną, bet paskutiniu momentu pagalvojau, jog tai padarys blogą 
įspūdį, todėl paprasčiausiai nuleidau ją šalia galvos. 

Daktaras apsivijo mane rankomis, priversdamas jaustis nepato- 
giai, lygiai kaip tada, kai mane tikrino jaunas sidabraplaukis gydyto- 
jas prieš porą savaičių. Po to jis palinko arčiau, savo kūnu balansuo- 
damas visai šalia manojo. Bandžiau iš visų jėgų sukurpti kokį men- 
talinį barjerą tarp jo ir savęs, bet vis tiek negalėjau nepajusti, kaip, 
anot Mamehos, Daktaro „ungurys“ trinasi į vidinę mano šlaunies 
pusę. Lempa tebedegė, tad pradėjau ieškoti šešėlių ant lubų, kad 
nors jie atitrauktų dėmesį, nes dabar pajutau Daktarą taip energin- 
gai skverbiantis į vidų, kad net mano galva pasistūmėjo nuo pagal- 
vės. Neišmąsčiau, ką daryti su rankomis, todėl čiupau pagalvę ir dar 
tvirčiau suspaudžiau akis. Netrukus pastebėjau nemažą aktyvumą 
virš savęs, o viduje irgi jaučiau visokio pobūdžio judesius. Tikriausiai 
nemažai nukraujavau, nes ore tvyrojo metalo kvapas. Bandžiau sau 
priminti, kiek daug Daktaras sumokėjo už šią privilegiją, ir net at- 
simenu save vienu metu galvojant, jog jam kur kas smagiau, negu 
man. Aš, asmeniškai, jutau tokį patį malonumą, kokį būčiau paty- 
rusi, jei kas nors paimtų dildę ir pradėtų trinti ja mano vidinę šlau- 
nies pusę tol, kol nukraujuočiau. 

Galiausiai benamis ungurys pasižymėjo savo teritoriją, bent 
man taip pasirodė, o Daktaras užgriuvo ant manęs visu savo svoriu, 
visas tiesiog permirkęs nuo prakaito. Man absoliučiai nepatiko būti 
taip arti jo, todėl apsimečiau, kad negaliu kvėpuoti, vildamasi, jog 
jis pasitrauks. Kurį laiką jis nejudėjo, o po to staigiai atsiklaupė, vėl 

tapdamas labai dalykišku. Aš į jį nežiūrėjau, bet akies krašteliu ne- 
galėjau nepastebėti, kaip jis šluostosi su vienu iš rankšluosčių, kuris 
gulėjo po manimi. Daktaras užsisegė diržą, užsidėjo akinius, net ne- 
matydamas kraujo lašelio ant stiklo krašto, ir pradėjo valymo dar- 
bus man tarp kojų, rankšluosčiais, tamponais ir dar kažkuo, lyg mes 
būtume vienoje iš ligoninės palatų. Blogiausias nepatogumas tuo me- 
tu jau buvo praėjęs ir tenka pripažinti, kad jaučiausi net susižavėjusi 
gulėdama ten, nors ir su gundančiai praskėstom kojom, žiūrėdama, 
kaip jis atidaro medinę dėžutę ir išsitraukia žirkles. Jis nukirpo ga- 
baliuką kruvino rankšluosčio, patiesto po manimi, ir įkišo jį, kartu 
su panaudotu vatos gumulėliu, į stiklinį buteliuką su mano blogai 
užrašytu vardu ant jo. Tada jis labai oficialiai nusilenkė ir pasakė: 

— Esu tau labai dėkingas. 

Gulint kažkaip sunkoka nusilenkti, bet nebuvo jokio skirtumo, 
nes Daktaras atsistojo ir vėl nuėjo į vonią. 

Iš to susijaudinimo net nesupratau kaip greitai kvėpuoju. Da- 
bar, kai viskas pasibaigė, sulėtinau tempą, ir, nors buvau panaši į 
ligonį vidury operacijos, pajutau tokį palengvėjimą, kad net nusišyp- 
sojau. Kažkuo šis patyrimas buvo visiškai kvailas bei juokingas. Kuo 
labiau galvojau apie tai, tuo juokingiau viskas atrodė, tad netrukus 
prapliupau kvatoti. Šiaip jau, privalėjau užsičiaupti, nes Daktaras vis 
dar buvo kitame kambaryje. Pagalvokite tiktai, visa mano ateitis 
priklausė vien tik nuo šito? Įsivaizdavau, kaip Ičiriki šeimininkė 
skambinėja Nobu su Baronu varžytinėms įsibėgėjus, kiek pinigų iš- 
leista, kiek rūpesčių. Kaip keista būtų daryti tai sa Nobu, kurį pra- 
dėjau laikyti savo draugu. Net nedrįsau pagalvoti kaip būtų klostęsi 
įvykiai su Baronu. 

Kol Daktaras sėdėjo vonioje, aš pabeldžiau į misterio Beku du- 
ris. Įbėgo tarnaitė pakeisti paklodžių, o misteris Beku padėjo man 
apsivilkti naktinį chalatą. Vėliau, Daktarui užmigus, aš vėl atsikėliau 
ir greitai nusiprausiau. Mameha prisakė man nemiegoti kiaurą naktį 
tam atvejui, jei Daktaras netyčia atsikeltų ir jam ko prireiktų. Bet 
nors ir bandžiau neužmigti, vis dėlto nesugebėjau susilaikyti nuo 
snaudulio. Šiaip ar taip ryte anksti pabudau ir, prieš jam atsikeliant, 
spėjau pasirūpinti savo išvaizda. 

Po pusryčių pastebėjau daktarą Krabą stovintį šalia priekinių 
užeigos durų ir padėjau jam apsiauti batus. Prieš išeidamas jis pa- 
dėkojo man už vakarą bei įteikė mažą paketą. Iš pradžių nedrįsau jo 
išvynioti — ar brangakmenis toks, kokį Nobu man dovanojo, ar ke- 
letas vakarykščio kruvino rankšluosčio atraižų? Bet kai įsidrąsinusi 

kambaryje pasižiūrėjau, radau kiniškas vaistažoles. Net nenumaniau, 
ką man su jomis veikti, todėl paklausiau misterio Beku patarimo, o 
jis paaiškino, kad turėčiau išgerti arbatos, pagamintos iš šių vaista- 
žolių norėdama apsisaugoti nuo nėštumo. 

— Nevartok jų per daug, nes jos labai brangios, — perspėjo 
jis, — bet ir ne per mažai. Vis dėl to jos kainuoja kur kas mažiau, 
negu abortas. 


Keista ir sunku paaiškinti, tačiau po mizuage praradimo pasaulis 
man švietė visai kitomis spalvomis. Moliūgė, kuri savąją dar turėjo, 
dabar atrodė nepatyrusi ir kažkokia vaikiška, nors ji ir buvo už mane 
vyresnė. Motina su Tetule, kaip ir Mameha su Hacumomo, irgi šitai 
patyrė, žinoma, bet tikriausiai man kur kas labiau, negu joms, įstri- 
go šis bendras panašumas. Po mizuage geišos mokinė kitaip pradeda 
nešioti plaukus, užrišusi raudona, o ne raštuota šilkine juostele savo 
adatų pagalvėlės formos kuokštelį. Kurį laiką man rūpėjo tiktai ko- 
kias juosteles nešiojo mokinės — raudonas, ar raštuotas — tad dau- 
giau nieko praktiškai nepastebėdavu. Aš kur kas labiau pradėjau 
gerbti tas, kurioms teko patirti mizuage, jausdamasi pranašesnė už 
tas, kurioms neteko šito paragauti. 

Esu tikra, visos geišų mokinės, perėjusios mizuage ceremoniją, 
jaučiasi kitokios, lygiai kaip ir aš pati. Bet kas dėl manęs, aš ne tik 
išvydau pasaulį kitomis spalvomis. Kasdieninis gyvenimas irgi pasi- 
keitė, vien dėl naujo Motinos požiūrio į mane. Kaip jau tikriausiai 
supratote, ji buvo toks žmogus, kuris pastebi dalykus tik tada, kai 
pamato etiketes su kainomis. Kai ji vaikščiodavo gatve, jos protas, 
greičiausiai, dirbdavo kaip skaitytuvai. — „O, štai mažoji Jukijo, ku- 
rios kvailumas kainavo jos vyresniajai seseriai šimtą jenų praeitais 
metais! O štai ir Ičimitsu — ji, matyt, labai patenkinta savo naujojo 
dana pinigais.“ Jei Motina vaikščiodavo netoli Širakavos upelio ko- 
kią nuostabią pavasario dieną, kai buvo galima tiesiog matyti Grožį, 
varvantį į vandenį nuo vyšnių šakelių, ji turbūt nieko nepastebėda- 
vo — nebent... na, nežinau... jei ji planuotų užsidirbti pinigų, par- 
duodama medžius, ar kažką panašaus. 

Prieš mizuage nemanau, kad Motinai nors kiek rūpėjo Hacu- 
momo keliamos man problemos Gijone. Bet dabar, kai ant manęs 
prilipino etiketę su kaina, ji nutraukė visas Hacumomo daromas 
kiaulystes, man to net neprašant. Nežinau, kaip ji tai padarė. Turbūt 
paprasčiausiai pasakė: „Hacumomo, jei tavo elgesys sukels proble- 
mų Seijuri ir kainuos pinigų okijai, tu juos ir sumokėsi!“ Nuo to 

laiko, kai susirgo mama, mano gyvenimas tikrai buvo sunkus. O 
dabar, šiuo metu, visos jo komplikacijos stebuklingai išnyko. Nega- 
liu sakyti, jog niekada daugiau nesijaučiau pavargusi ar nusivylusi; 
tiesą sakant, būdavau pavargusi didžiąją laiko dalį. Gyvendama Gi- 
jone moteris, kuri bando čia užsidirbti pragyvenimui, niekada negali 
iki galo atsipalaiduoti. Bet nuo mano širdies bent jau nukrito didžiu- 
lis akmuo, kai pagaliau tapau laisva nuo Hacumomo grasinimų. Pa- 
čioje okijoje gyvenimas irgi virto beveik maloniu. Būdama dukra, 
valgiau kada norėjau. Pirmoji išsirinkdavau kimono, užuot laukusi, 
kol iš pradžių išsirinks Moliūgė. Kai tik padarydavau tai, Tetulė iš 
karto puldavo taisyti siūles, daigstyti apykaklę ant pamušalo, net 
neprisiliesdama prie Hacumomo drabužių. Man visai nerūpėjo, jog 
dėl išskirtinės padėties Hacumomo žiūrėjo į mane su apmaudu ir 
neapykanta. Bet kai okijoje prasilenkdavau su susinervinusia Moliū- 
ge, bandančia nusukti žvilgsnį net kai susidurdavome akis į akį, tai 
sukeldavo man siaubingą skausmą širdyje. Anksčiau jausdavau, kad 
galėjome tapti geromis draugėmis, jei tik aplinkybės nebūtų tarp 
mūsų įsiterpusios. Dabar šis jausmas buvo išnykęs. 


Po mizuage daktaras Krabas beveik visiškai pranyko iš mano gyve- 
nimo. Sakau beveik, nes, nors mudvi su Mameha daugiau neidavo- 
me į Širae arbatinę palaikyti jam kompanijos, retkarčiais susidurda- 
vau su juo per vakarėlius Gijone. Kita vertus, Barono daugiau ne- 
mačiau niekada. Vis dar nežinau, kokį vaidmenį jis suvaidino keliant 
mano mizuage kainą, tačiau žvelgdama į praeitį, galiu suprasti, ko- 
dėl Mameha nenorėjo, kad mudvi būtume kartu. Turbūt man ir 
pačiai nelabai patiktų blaškytis aplink jį, o ir Mamehai taip pat. Bet 
kokiu atveju, nenoriu apsimetinėti, jog ilgėjausi šių vyriškių. 
Tačiau vieną Žmogų aš vis dar troškau pamatyti. Aišku, net 
neverta minėti, kad kalbu apie Pirmininką. Jis nevaidino jokio vaid- 
mens Mamehos planuose, taigi, aš net nesitikėjau, jog mūsų santy- 
kiai užsibaigs vien dėl to, kad su mizuage viskas buvo baigta. Vis gi, 
tenka pripažinti, pajutau palengvėjimą, kai po poros savaičių „Iva- 
mura Elektrik“ užprašė mane į vakarėlį. Atvykusi ten radau ir Pir- 
mininką, ir Nobu. Praeityje būčiau tikrai atsisėdusi prie pastarojo, 
bet dabar, kai mane įsidukrino Motina, aš nebuvau priversta laikyti 
jo savo globėju. Taip atsitiko, jog šalia Pirmininko atsilaisvino vieta, 
tad su džiaugsmu nuėjau jos užimti. Kai pripyliau Pirmininkui sa- 
kės, jis, prieš išgerdamas, širdingai padėkojo, pakeldamas ranką, ta- 
čiau daugiau per visą vakarą nepažvelgė į mane. Tuo tarpu Nobu, kai 

tik mesteldavau į jį akį, įdėmiai į mane žiūrėjo, tarytum būčiau 
vienintelė kambaryje, kuri jam rūpėjo. Aš kuo puikiausiai žinojau, 
ką reiškia ilgesys, todėl, kol dar nesibaigė vakaras, nusprendžiau 
praleisti šiek tiek laiko su juo. Kitais kartais stengdavausi daugiau jo 
neignoruoti. 

Praėjo mėnuo, ar panašiai, ir štai, per vieną pobūvį aš netyčia 
paminėjau Nobu, kad Mameha suorganizavo man pasirodymą festi- 
valyje, Hirosimoje. Net nebuvau tikra, ar jis klausosi, tačiau kitą 
dieną, grįžusi po pamokų į okiją, radau jo dovaną — naują medinį 
kelioninį lagaminą. Jis buvo kur kas gražesnis už tą, kurį pasiskoli- 
nau iš Tetulės, kai važiavau į Barono vakarėlį Hakone. Aš siaubingai 
susigėdau leidusi sau pagalvoti, kad galiu paprasčiausiai atsisakyti 
Nobu vien dėl to, jog jis daugiau nefigūravo Mamehos planuose. 
Parašiau jam padėkos raštelį; pasakiau nekantriai laukianti išreikšti 
savo dėkingumą asmeniškai, kai pasimatysime kitą savaitę didelia- 
me pobūvyje, kurį „Ivamura Elektrik“ suplanavo prieš porą mėne- 
sių. 

Bet tada įvyko keistas dalykas. Neilgai trukus prieš vakarėlį 
gavau pranešimą sakantį, jog mano kompanijos nebereikės. Joko, 
dirbančiai okijoje prie telefono, susidarė įspūdis, kad pobūvį iš viso 
atšaukė. Kadangi jau taip įvyko, teko nueiti į Ičiriki arbatinę, prisi- 
jungti prie kitos draugijos. Tuo metu, kai prieš įeidama klaupiausi 
koridoriuje, pamačiau prasiveriančias duris į didelį pokylių kambarį, 
pro kurias išėjo jauna geiša, vardu Katsue. Jai nespėjus uždaryti 
durų išgirdau, esu tuo tikra, Pirmininko juoką, sklindantį iš kamba- 
rio. Sutrikusi atsistojau ir nusprendžiau pasigauti Katsue, kol ji dar 
nepranyko iš arbatinės. 

— Atleisk už sutrukdymą, — tariau aš, — bet ar tą vakarėlį, 
kurį tik ką palikai, surengė „Ivamura Elektrik“? 

— O taip, labai triukšmingas pobūvis. Ten tikriausiai yra apie 
dvidešimt penkias geišas ir penkiasdešimt vyrų. 

— O... Pirmininkas Ivamura su Nobu-san irgi ten? — paklau- 
siau jos. 

— Nobu nėra. Atrodo, šį rytą jis grįžo namo blogai jausdama- 
sis. O Pirmininkas yra; kodėl tu klausi? 

Sumurmėjau nerišliai — net neatsimenu ką — ir ji paliko ma- 
ne vieną. 

Iki šio momento aš kažkodėl įsivaizdavau, jog Pirmininkas ver- 
tina mano kompaniją, kaip ir Nobu. Dabar mane suėmė nerimas — 
viskas, pasirodo buvo tik iliuzija. Nobu vienintelis, kuriam aš rūpiu. 

S8 dvidešimt penktas skyrius 


albūt Mameha ir laimėjo savo lažybas su Motina, bet pagrindi- 
nė jos korta vis dėl to buvo susijusi su mano ateitimi. Štai 
kodėl per kitus porą metų ji stengėsi, kad mano veidelį paste- 
bėtų visi jos geriausi klientai, taip pat ir kitos Gijono geišos. Dep- 
resija tuo metu dar niekaip nesibaigė; oficialių pokylių nebuvo tiek 
daug, kiek norėtų Mameha. Tačiau ji vedėsi mane į daugybę nefor- 
malių susibūrimų — ne tik į vakarėlius arbatinėse, bet ir į pasiplau- 
kiojimus, pažintines keliones, Kabuki teatrą ir taip toliau. Tvankią 
vasarą, kai visi atsipalaiduoja, šie atsitiktiniai susibūrimai neblogai 
pakeldavo nuotaiką netgi mums, nors mes lyg ir turėtume sunkiai 
dirbti linksmindamos kitus. Pavyzdžiui, grupelė vyrukų nuspręsdavo 
pasiirstyti valtimi Kamo upe, pagurkšnoti sakės, kojoms plūduriuo- 
jant vandenyje. Lėbavimams aš dar buvau per jauna, todėl man daž- 
niausiai tekdavo kapoti ledą į gabaliukus. Šiaip ar taip, džiaugiausi 
ir tuo. 

Kartais turtingi verslininkai arba aristokratai surengdavo geišų 
vakarėlius vien tiktai sau. Jie leisdavo laiką su jomis, šokdami, dai- 
nuodami ir gerdami — dažniausiai viskas užsibaigdavo net po vidur- 
nakčio. Prisimenu tokį atvejį — mums išeinant, šeimininko žmona 

prie durų įteikė vokus su dosniais arbatpinigiais. Ji atidavė Mamehai 
du vokus, prašydama paslaugos — įteikti antrąjį geišai Tomizuru, 
kuri „išėjo anksti namo, nes jai skaudėjo galvą“ pasak jos paaiškini- 
mo. Nors iš tikrųjų ji, kaip ir mes, kuo puikiausiai žinojo, kad To- 
mizuru buvo jos vyro meilužė, ir kad jie šiuo metu yra kitame namo 
fligelyje, kuriame praleis visą naktį kartu. 

Daugelyje nuostabių Gijono vakarėlių dalyvaudavo įžymūs me- 
nininkai, rašytojai ir Kabuki aktoriai — neretai tai būdavo tikrai 
jaudinantys įvykiai. Deja, apgailestaudama turiu pranešti, kad įpras- 
tinis geišų vakarėlis atrodė kur kas žemiškesnis. Šeimininkas — daž- 
niausiai nedidelės kompanjos padalinio vadovas, garbės svečias — 
vienas iš jo rėmėjų ar darbuotojų, kurį jis tik ką pakėlė pareigose, 
arba dar kažkas panašaus. Kiekvieną kartą, kokia nors gerai mananti 
apie save geiša perspėdavo, kad mano, kaip mokinės, pareiga yra ne 
tik gražiai atrodyti, bet ir tyliai sėdėti, klausantis pokalbių, bei vil- 
tis, jog vieną dieną pati tapsiu protinga pašnekove. Tiesą sakant, 
dauguma pokalbių, kuriuos girdėdavau per vakarėlius, nepritrenkė 
manęs savo minties gilumu. Pavyzdžiui, vyras atsisukdavo į geišą, 
sėdinčią už jo, ir tardavo: „Šiandieną neįprastai šiltas oras, ar ne?“ 
O geiša atsakydavo kažką panašaus į: „O taip, labai šiltas!“ Tada ji 
pradėdavo su juo gėrimo žaidimus, bandydama priversti visus uždai- 
nuoti, kol vyrukas, kalbėjęsis su ja, tapdavo per daug girtas, kad 
atsimintų, jog jis ne taip jau smagiai leidžia laiką, kaip tikėjosi. Jei 
klausite mano nuomonės — visada laikiau tai tuščiu laiko švaisty- 
mu. Jeigu jau vyras atvyko į Gijoną gerai pasilinksminti, o viskas 
baigiasi tuo, kad jis įsivelia į kokį kvailą žaidimą, tokį kaip popierius- 
žirklės-akmuo... ką gi, mano manymu, geriau jis būtų pasilikęs na- 
muose ir pažaidęs su savo vaikais bei anūkais, kurie, galų gale, yra 
tikriausiai protingesni už šią vargšę nuobodžią geišą, taip nesėkmin- 
gai atsisėdusią jam už nugaros. 

Kartais, beje, man tekdavo garbė išgirsti kalbant tikrai protingą 
geišą — Mameha neabejotinai tokia ir buvo. Aš daug išmokau, klau- 
sydamasi jos pokalbių. Pavyzdžiui, jei vyras sakydavo: „Šiandieną 
šiltas oras, ar ne?“, ji turėdavo parengusi tuziną atsakymų. Jei į ją 
kreipdavosi ištvirkęs senis, vienas iš jos atsakymų galėjo būti: „Šil- 
tas? Galbūt tiekos daug nuostabių moterų buvimas aplinkui jus taip 
paveikė?“ Arba, jei tai pasakydavo koks nors jaunas arogantiškas 
verslininkas, niekaip nesugebantis rasti sau vietos, ji sugebėdavo pra- 
mušti jo pasitikėjimą tokiais žodžiais: „Jūs sėdite čia su pustuziniu 
geriausių Gijono geišų, o galvojate tik apie orą“. Kartą, stebėdama 

Mamehą, pamačiau kaip ji atsiklaupė už labai jauno vyruko — ne 
vyresnio kaip devyniolikos ar dvidešimties metų; jis greičiausiai net 
nebūtų dalyvavęs geišų vakarėlyje, jei jo tėvas nebūtų šeimininkas. 
Aišku, jis nežinojo nei ką sakyti, nei kaip elgtis su geišomis; esu 
tikra, jis gerokai jaudinosi, tačiau vis dėlto atsisuko į Mamehą ir 
drąsiai pareiškė: 

— Šilta, ar ne? 

Ji atsakė prislopinusi balsą: 

— O taip, jūs absoliučiai teisus dėl oro. Bet jei tik būtumėte 
mane matęs šį rytą, kai ėjau iš vonios! Paprastai, būdama visiškai 
nuoga, jaučiuosi taip vėsiai ir tokia atsipalaidavusi. Tačiau šį rytą 
mano odą dengė mažučiai lašeliai, tiesiog ant viso kūno — tarp 
šlaunų, ant pilvuko... na, ir kitose vietose. 

Vargšui berneliui pradėjo drebėti pirštai, kai jis dėjo sakės puo- 
delį ant stalo. Esu įsitikinusi, kad šio geišų vakarėlio jis neužmiršo 
visą gyvenimą. 

Jei paklaustumėte manęs, kodėl visi tie pobūviai buvo tokie 
nuobodūs, atsakyčiau, jog dėl dviejų priežasčių. Pirmiausia, vien to- 
dėl, kad jauną mergaitę šeima pardavė ir po to iš jos buvo stengia- 
masi padaryti geišą, dar nereiškia, kad ji tapo protinga, ar turi ką 
įdomaus pasakyti. Kita vertus, tas pats taikytina ir kalbant apie vy- 
rus. Tai, kad vyras uždirbo pakankamai pinigų ir atvyko į Gijoną 
išleisti juos taip, kaip nori, dar nereiškia, kad jam reikia linksmybių 
aplinkui. Tiesą sakant, dauguma vyrų yra įpratę prie besaikės pagar- 
bos. Sėdi rankas susidėję ant kelių ir didžiai suraukę veidus — štai 
kaip jie atrodo, kai juos stengiesi linksminti. Kartą klausiausi Ma- 
mehos, visą valandą pasakojančios istorijas vyrui, kuris net nepa- 
žvelgė į jos pusę, o tik stebėjo kitus kambaryje, kol ji kalbėjo. At- 
rodė gana keistai, nors būtent to jis ir norėjo, ir, atvykęs į Gijoną, 
jis visada kviesdavosi Mamehą. 


Dar po poros metų vakarėlių ir iškylų — tuo pat metu tęsiau savo 
studijas ir dalyvaudavau šokių pasirodymuose kiekvieną kartą, kai 
tik sugebėdavau — iš mokinės tapau geiša. Tai įvyko 1938 metais, 
kai man buvo aštuoniolika metų. Mes vadiname tai „pasikeisti apy- 
kakles“, nes mokinės nešioja raudonas apykakles, o geišos baltas. 
Nors, jei pamatytumėte jas stovinčias kartu, nemanau, kad atkreip- 
tumėte dėmesį į apykakles. Mokinė, su jos prašmatniu ilgarankoviu 
kimono ir siūbuojančiu obiu, jums tikriausiai primintų japonišką lė- 

lę. Tuo tarpu geiša pasirodytų kur kas paprastesnė, bet taip pat ir 
moteriškesnė. | 

Ta diena, kai aš pasikeičiau apykakles, buvo pati laimingiausia 
Motinos gyvenime; arba ji bent jau vaidino esanti tokia patenkinta, 
kokios aš dar nė karto nebuvau mačiusi. Tada negalėjau šito supras- 
ti, bet dabar, man visiškai aišku, ką ji tuo metu manė. Suprantate, 
geiša, skirtingai nuo mokinės, yra tinkama vyrui ne tik pilstyti arba- 
tą, jei galima taip išsireikšti. Dėl populiarumo Gijone ir ryšių su 
Mameha mano padėtis nuteikė Motiną iš tiesų džiaugsmingai — 
nors jos atveju, ši būsena buvo tik dar vienas pinigų atitikmuo. 

Persikėlusi į Niujorką aš sužinojau, ką žodis „geiša“ iš tikrųjų 
reiškia daugumai vakariečių. Kartkartėmis elegantiškuose vakarėliuo- 
se mane pristatydavo vienai ar kitai išsipusčiusiai moteriai, pasida- 
binusiai papuošalais. Kai tik ji sužino, jog kažkada buvau Kijoto gei- 
ša, jos veidą iškreipia šypsenėlė, tik lūpų kampučiai pasisuka ne į tą 
pusę, į kurią derėtų. Ji net nežino, ką pasakyti. O tada žmogui, 
supažindinusiam mane su ja, atitenka visa pokalbio našta — per 
tuos metus taip niekada gerai ir neišmokau anglų kalbos. Man net 
neverta su ja pradėti šnekėti, nes ši moteris galvoja: „O Dieve... aš 
kalbuosi su prostitute...“ Po minutės ją išgelbsti jos palydovas, ne 
mažiau kaip trisdešimt ar keturiasdešimt metų vyresnis už ją turtin- 
gas vyriškis. Ką gi, ne taip jau retai pagaudavau save besistebiančią, 
kodėl ji negali suprasti, kad mus sieja tiek daug bendrų dalykų. Ją 
juk išlaiko, lygiai taip pat, kaip ir mane kitados. 

Aišku, aš dar tiek daug nežinau apie tas jaunas moteris, apsi- 
vilkusias nuostabiomis suknelėmis, tačiau dažnai jaučiu, kad be savo 
turtingų vyrų ir draugų, daugumai iš jų tektų kovoti už išgyvenimą 
ir, greičiausiai, tada jos nebūtų tokios išdidžios nuomonės apie save. 
Žinoma, tokį pavyzdį galima taikyti ir aukščiausios klasės geišai. 
Viskas atrodo labai gerai — ji lankosi įvairiuose vakarėliuose ir yra 
populiari tarp vyrų; bet ta geiša, kuri trokšta tapti žvaigžde, turi 
būtinai susirasti dana, nuo kurio būtų absoliučiai priklausoma. Net- 
gi Mameha, pati tapusi įžymia vien reklaminės kampanijos dėka, 
netrukus būtų praradusi savo padėtį, jeigu Baronas nebūtų padengęs 
tolesnės jos karjeros išlaidų. 

Nepraėjo ir trys savaitės, kai vieną dieną, man bevalgant prieš- 
piečius priimamajame kambaryje, pasirodė Motina ir atsisėdo kitoje 
stalo pusėje, papsėdama savo pypkę. Tuo metu skaičiau žurnalą, bet 

iš mandagumo užverčiau jį — nors Motina iš pradžių neatrodė tu- 
rinti man ką pasakyti. Po kurio laiko ji padėjo į šalį pypkę ir tarė: 

— Tau nederėtų valgyti šių geltonų raugintų agurkų — dantys 
išpus. Pažiūrėk, ką jie padarė maniesiems. 

Man anksčiau ir į galvą nešovė, jog Motina kaltina raugintus 
agurkus dėl savo tabaku apsinešusių dantų. Baigusi savo burnos pa- 
rodą, ji vėl paėmė pypkę ir užtraukė dūmą. 

— Tetulė mėgsta geltonus raugintus produktus, — pasakiau 
aš, — ir su jos dantimis viskas gerai. 

— Kam rūpi Tetulės dantys? Ji juk neturi gražios mažytės bur- 
nelės, kurios dėka galėtų uždirbti pinigų. Pasakyk virėjai, kad dau- 
giau tau jų neduotų. Šiaip ar taip, aš čia ne tam, kad šnekėčiaus apie 
agurkus. Atėjau pranešti, jog kitą mėnesį, tokiu pačiu metu, tu jau 
turėsi dana. 

— Dana? Bet Motinėle, man dar tik aštuoniolika. 

— Hacumomo neturėjo dana iki dvidešimties. Net ir tai labai 
ilgai nesitęsė... Turėtum būti patenkinta. 

— O taip, man tikrai labai malonu. Bet juk reikia daug laiko, 
kad išmoktum padaryti savo dana laimingą. Mameha mano, jog man 
iš pradžių reikėtų gerai užsirekomenduoti, o tam prireiks dar poros 
metų. 

— Mameha! Ką ji išmano apie piniginius reikalus? Kitą kartą, 
kai norėsiu žinoti, kada galima sukikenti per vakarėlį, paklausiu jos. 

Šiuolaikinės jaunos merginos netgi Japonijoje yra įpratusios 
stryktelėti nuo stalo ir aprėkti savo Motinas, bet mano laikais mes 
tik nusilenkdavome ir sakydavome: „Taip, mem“ bei atsiprašydavo- 
me už sukeltą rūpestį. Būtent taip aš ir pasielgiau. 

— Verslo reikalus palik tvarkyti man, — tęsė Motina, — tik- 
tai kvailys galėtų atsisakyti tokio pasiūlymo, kurį pateikė Nobu To- 
šikazu. 

Širdis vos vietoje nesustojo, kai išgirdau tai. Atrodė natūralu, 
kad Nobu vieną dieną pasisiūlys tapti mano dana. Galų gale, juk 
prieš kelis metus jis varžėsi dėl mano mizuage, o ir dabar prašydavo 
palaikyti jam kompaniją kur kas dažniau, negu kiti vyrai. Neapsime- 
tinėsiu, jog nemąsčiau apie tokią galimybę, bet taip pat negaliu sa- 
kyti, kad tikėjausi savo gyvenimą pasuksianti tokia linkme. Kai pir- 
mą kartą sutikau jį sumo varžybose, mano horoskope buvo parašy- 
ta — „Gėrio ir blogio pusiausvyra gali atverti duris į jūsų likimą“. 
Nuo to karto, beveik kiekvieną dieną, bandžiau sugromuliuoti šią 
mintį. Gėris ir blogis... na, tai turbūt Mameha su Hacumomo; bū- 

tent jos iškėlė įdukrinimo ir mizuage klausimą į paviršių; ir, žinoma, 
Pirmininkas su Nobu. Nenoriu sakyti, jog pastarasis man nepatiko. 
Visai atvirkščiai. Tačiau jei tapčiau jo meiluže, mano gyvenimas bū- 
tų galutinai atskirtas nuo Pirmininko. 

Motina tikriausiai pastebėjo, kokį šoką sukėlė jos žodžiai — 
šiaip ar taip, mano reakcija ją patenkino. Bet nespėjus jai ir žodžio 
ištarti, išgirdome koridoriuje bruzdėjimą, lyg kažkas bandytų nuslo- 
pinti kosulį, ir po sekundės tarpduryje pasirodė Hacumomo. Ran- 
kose ji laikė dubenį ryžių, o tai buvo ypač nemandagu iš jos pu- 
sės — jo negalima nešioti nuo stalo, kol valgai. Prarijusi kąsnį, ji 
užsikvatojo. 

— Motinėle, — tarė ji, — ar norite, kad aš užspringčiau? — 
buvo visiškai aišku, kad valgydama savo priešpiečius ji klausėsi mū- 
sų pokalbio už durų. — Vadinasi Nobu Tošikazu taps įžymiosios 
Seijuri dana, — tęsė ji. — Argi tai ne miela? 

— Jei nori pasakyti kažką protingo, sakyk, — paliepė Motina. 

— O taip, noriu, — oriai linktelėjo galva Hacumomo, po to 
priėjo arčiau ir atsiklaupė prie stalo. — Seijuri-san, tu gal dar ne 
viską suvoki, bet tai, kas dedasi tarp dana ir geišos, gali priversti 
pastarąją pastoti, ar supranti? Vyrai neapsakomai nusimena, jei vai- 
kas gimsta ne nuo jų. Tavim dėta, būčiau ypač atsargi, nes Nobu iš 
karto supras, kad tai ne jo vaikas, jei šis, kaip ir mes visi, bus su 
dviem rankomis. 

Hacumomo manė, kad jos pokštas labai juokingas. 

— Galbūt, jei tu, Hacumomo, nusipjautum vieną ranką, — 
pasiūlė Motina, — sugebėtum užsidirbti tiek daug pinigų, kaip ir 
Nobu Tošikazu. 

— O gal ir mano veidelis taptų panašus į jo! — nė kiek nesu- 
trikusi nusišypsojo ji ir pakėlė ryžių dubenį, kad galėtume pamatyti, 
kas jame yra. Ji valgė ryžius, sumaišytus su adzuki pupelėmis — 
visa tai pasišlykštėtinai priminė pūslėtą odą. 


Įdienojus pradėjau jaustis kažkaip tingiai, o galvoje keistai nemalo- 
niai zvimbė, tad nusprendžiau nueiti pas Mamehą, pasišnekėti su ja. 
Atsiklaupusi prie stalo siurbčiojau atšaldytą avižinę arbatą — juk 
buvo tvanki vasaros diena — stengdamasi neišsiduoti, kaip jaučiau- 
si. Pasiekti Pirmininką — štai ko vyliausi per visus sunkius mokslų 
metus. Mano gyvenime, išskyrus Nobu, daugiau nieko nebus, na, 

gal dar soliniai šokių koncertai ir Gijonas — diena iš dienos. Tad 
dėl ko aš taip kovojau? | 

Mamebha jau kurį laiką laukė, kol ištarsiu žodį, tačiau kai padė- 
jau arbatos stiklinę ant stalo, išsigandau, jog man pradėjus šnekėti 
užluš balsas. Luktelėjau dar porą sekundžių, bandydama suimti save 
į rankas, po to nurijau gurkšnį ir sugebėjau išspausti: 

— Motina pranešė, kad aš turėsiu dana per mėnesį. 

— Taip, aš žinau. O dana bus Nobu Tošikazu. 

Tuo momentu aš taip smarkiai bandžiau sulaikyti ašaras, kad 
net negalėjau kalbėti. 

— Nobu-san geras žogus, — pasakė ji, — ir tu jam labai pa- 
tinki. 

— Taip, bet Mameha-san... nežinau kaip pasakyti... aš ne taip 
viską įsivaizdavau! 

— Ką tu turi omeny sakydama tai? Nobu-san visada su tavimi 
gerai elgėsi. 

— Bet Mameha-san, man nereikia gerumo! 

— Argi? Aš maniau, mums visiems jo reikia. Ar nori pasakyti, 
jog trokšti kažko daugiau, negu gerumo, bet neturi teisės prašyti? 

Žinoma, Mameha buvo teisi. Tačiau kai išgirdau jos žodžius, ta 
trapi siena, sulaikanti ašaras, sugriuvo ir aš, siaubingai susigėdusi, pa- 
dėjau galvą ant stalo bei leidau sau verkti tol, kol nudžiūvo paskutinė 
ašara. Tik tada, kai nusiraminau galutinai, Mameha vėl prabilo. 

— Ko tu tikėjaisi, Seijuri? — paklausė ji. 

— Kažko kito! 

— Aš suprantu, tau tikriausiai nemaloni pati Nobu išvaizda, 
bet... 

— Mameha-san, tai ne dėl to. Kaip jūs ir sakėte, Nobu-san 
geras žmogus. Tiesiog... 

— Tiesiog tu nori tokio likimo, kaip Šizue, ar ne? 

Šizue nebuvo ypač populiari geiša, tačiau visi Gijone manė, 
kad jai, iš visų moterų, pasisekė geriausiai. Trisdešimt metų ji buvo 
vaistininko meilužė. Nei jis labai turtingas, nei ji labai graži; bet 
visame Kijote jūs net su žiburiu nerastumėte kitų tokių žmonių, 
kurie taip džiaugtųsi vienas kitu. Kaip paprastai, Mameha kur kas 
arčiau priartėjo prie tiesos, negu būčiau galėjusi prisipažinti. 

— Seijuri, tau tik aštuoniolika, — tęsė ji, — nei tu pati, nei 
aš negalime žinoti tavo likimo! Gal niekada ir nesužinosi! Likimas 
ne visada atrodo panašus į pobūvį, besibaigiant vakarui. Kartais tai 
kova — visą gyvenimą, diena iš dienos. 

— Ach, Mameha-san, kaip žiauru! 

— Taip, žinau, — sutiko ji, — bet niekas iš mūsų negali pa- 
bėgti nuo likimo. 

— Prašau, man juk nereikia nuo jo bėgti, ar kažką panašaus. 
Nobu-san geras žmogus, kaip jūs ir sakėte. Žinau, turėčiau jausti 
dėkingumą už tai, kad jis manimi domisi, bet... aš svajoju apie tiek 
daug dalykų. 

— Ir bijai, kad, kai prie tavęs prisilies Nobu, viskas sužlugs? Iš 
tikrųjų, Seijuri, kaip tu įsivaizdavai geišos gyvenimą? Mes tampame 
geišomis ne todėl, kad norėtume patenkinti savo įgeidžius, o todėl, 
kad neturime kito pasirinkimo. 

— Ach, Mameha-san... prašau... negi aš tikrai buvau tokia kvai- 
la ir maniau, jog galbūt vieną dieną mano viltys išsipildys. 

— Jaunos merginos visą laiką prisigalvoja kvailų dalykų, Seiju- 
ri. Viltis — kaip plaukų papuošalas. Merginos nori jų pernelyg daug. 
Pasenusios jos atrodo kvailai įsisegusios netgi vieną. 

Nusprendžiau kontroliuoti savo jausmus. Sugebėjau sulaikyti 
ašaras, išskyrus porą, kurios ištryško lyg sula iš medžio. 

— Mameha-san, ar jus su Baronu... sieja stiprūs jausmai? 

— Baronas buvo man geras dana. 

— Taip, žinoma, bet ar jaučiate jam kažką kaip vyrui? Aš noriu 
pasakyti — kai kurias geišas juk sieja abipusiai jausmai su jų dana, 
ar ne? 

— Baronui santykiai su manimi buvo naudingi, o man pelningi. 
Jeigu būtume į mūsų reikalus įpainioję aistrą... ką gi, aistra gali 
greitai virsti pavydu, ar net neapykanta. Aš tikrai negalėčiau leisti 
tokiam galingam žmogui manimi nusivilti. Metų metus kovojau, 
siekdama užsitikrini sau vietą Gijone, bet jei šis vyras nuspręstų 
mane sužlugdyti, jis taip ir padarytų, tai jau tikrai! Jei nori, kad tau 
pasisektų, Seijuri, stenkis elgtis taip, kad vyro jausmus kontroliuo- 
tum tu! Galbūt Baronas ir sunkaus charakterio, bet jis turi daugybę 
pinigų ir nebijo jų išleisti. Ir, ačiū dievui, jis nenori vaikų. Nobu tau 
taps tikru išbandymu. Jis per daug gerai save pažįsta. Nenustebčiau, 
jei jis tikėsis iš tavęs kur kas daugiau, negu Baronas iš manęs. 

— Bet Mameha-san, o kaip dėl jūsų jausmų? Argi niekada ne- 
buvo vyro... 

Norėjau paklausti, ar niekada nebuvo vyro, kuris užžiebtų aist- 
rą jos širdyje. Bet pastebėjau, kad jos susierzinimo pumpuras pra- 
žydo visu gražumu. Ji sukryžiavo rankas ant krūtinės — jaučiau, 

kad tuoj tuoj pasipils priekaištai, todėl aš tik atsiprašiau už savo 
įžūlumą ir ji vėl nusiramino. 

— Seijuri, jūs su Nobu turite en ir nieko čia jau nepadarysi. 

Jau tada žinojau, jog ji buvo teisi. En yra karminis ryšys, besi- 
tęsiantis visą gyvenimą. Šiais laikais žmonės tiki, kad jų gyvenimai 
visiškai priklauso nuo jų pačių pasirinkimo. Bet mano dienomis mes 
įsivaizdavome esančios molis su įsispaudusiais pirštų atspaudais — 
visų, kurie mus lietė. Nobu prisilietimas paliko manyje gilesnį įspū- 
dį, negu kitų. Niekas negalėtų pasakyti, ar jis ir buvo mano likimas, 
tačiau aš visą laiką jaučiau tą en tarp mūsų. Mano gyvenime Nobu 
egzistuos visada. Bet negi gali taip būti, kad iš visų mano išmoktų 
pamokų, sunkiausia dar tik priešaky? Nejaugi man teks sudėlioti 
savo viltis į lentynėlę, kur niekas jų nematys, kur netgi aš negalėsiu 
jų pastebėti? 

— Grįžk į okiją, Seijuri, — liepė Mameha, — pasiruošk atei- 
nantiems vakarams. Tiktai darbas gali užglaistyti visus nusivylimus. 

Pažvelgiau į ją, tikėdamasi dar kažko paprašyti, bet kai pama- 
čiau jos veido išraišką, nusprendžiau apsieiti. Nesugebėčiau pasaky- 
ti, apie ką ji galvojo. Atrodė, kad ji įdėmiai žiūri į... nieką; nuo 
įtampos jos tobulai ovaliniame veide atsirado raukšlelių akių kraš- 
tuose. Ji sunkiai atsiduso ir pasižiūrėjo žemyn į arbatos puodelį kar- 
čiu, kaip man pasirodė, žvilgsniu. 


Moteris, gyvendama didžiuliame name, gali didžiuotis visais turi- 
mais nuostabiais daiktais; bet jei tik įsiliepsnoja ugnis aplinkui, ji 
staigiai apsisprendžia, kurie iš daiktų jai patys brangiausi. Po mūsų 
pašnekesio su Mameha aš iš tikrųjų jaučiausi lyg degčiau viduje; vis 
dėlto, nors ir kaip stengiausi išsiaiškinti, kas man liks brangiausia, 
kai Nobu taps mano dana, tenka pripažinti, jog nesugebėjau to pa- 
daryti. Vieną vakarą, beklūpant prie stalo Ičiriki arbatinėje ir besi- 
stengiant nemąstyti apie savo apgailėtiną dalią, man staiga į galvą 
šovė palyginimas su vaiku, pasiklydusiu užpustytame miške; pažvel- 
giau į žilaplaukius vyrus, kuriuos turėjau linksminti — jie man pa- 
sirodė tokie panašūs į apsnigtus medžius, kad vieną siaubingą se- 
kundę pasijutau, lyg būčiau vienintelė žmogiška būtybė šiame pa- 
saulyje. 

Vieninteliai vakarėliai, per kuriuos sugebėdavau save įtikinti, 
kad yra dar kažkokių tikslų gyvenime, buvo tie (nors ir maži), ku- 
riuose dalyvaudavo kareiviai. Jau 1938 metai mus įpratino prie kas- 

dieninių pranešimų apie karą Mandžiūrijoje. Tokie dalykai, kaip va- 
dinamoji Tekančios saulės šalies priešpiečių dėžutė — pasūdyta sly- 
va, įspausta į ryžius, labai panaši į Japonijos vėliavą — kiekvieną 
dieną priminė mums apie karius užjūryje. Sausumos ir jūros armijos 
karininkai nuo seno ateidavo į Gijoną atsipalaiduoti. O dabar, pa- 
vandenijusiomis nuo šešto ar septinto sakės puodelio akimis, jie 
mums aiškindavo, kad niekas taip gerai nepakelia jų dvasios, kaip 
apsilankymai Gijone. Tikriausiai armijos vyrai visada taip sako mo- 
terims, su kuriomis kalbasi. Bet jau vien ta mintis, kad aš — jauna 
mergaičiukė nuo jūros pakrantės — sugebu prisidėti prie bendros 
pagalbos savo tautai... Nenoriu apsimetinėti, kad tie vakarėliai ap- 
malšindavo mano kančias — jie tik primindavo man, kokios sava- 
naudiškos iš tikrųjų buvo tos mano kančios 


Praėjo pora savaičių ir štai, mums bebūnant Ičiriki, Mameha pareiš- 
kė, kad atėjo laikas pasidžiaugti laimėtomis lažybomis prieš Motiną. 
Tikriausiai prisimenate, kaip jos sukirto rankomis dėl mano sko- 
lų — ar jos bus išmokėtos prieš man sueinant dvidešimt, ar ne. 
Išaiškėjo, kad aš sugebėjau nuo jų atsikratyti būdama vos aštuonio- 
likos. 

— Dabar, kai pakeitei apykaklę, — tarė man Mameha, — ne- 
matau reikalo laukti toliau. 

Būtent taip ji pasakė, tačiau aš manau, tiesa buvo kur kas |a- 
biau supainiota. Mameha žinojo, kad Motina nekentė tvarkyti skolų 
reikalų, ir neapkęs dar labiau, jei suma padidės. Mano uždarbiai 
šoktels į viršų, kai turėsiu dana. Esu tikra, Mameha nusprendė su- 
sirinkti viską, kas jai priklausė, kiek įmanoma greičiau, o dėl būsimų 
uždarbių jaudintis ateityje. 

Dar po keleto dienų mane iškvietė į okijos priimamąjį — ten 
atėjusi radau Mamehą su Motina besišnekučiuojančias apie orą. Prie- 
šais Mamehą sėdėjo žilaplaukė moteris, vardu misis Okada — ją aš 
irgi prieš tai mačiau daugelį kartų. Ji buvo okijos, kurioje anksčiau 
gyveno Mameha, šeimininkė ir, už tam tikrą jos pajamų dalį, vis dar 
rūpinosi Mamehos buhalterija. Niekad nemačiau jos tokios rimtos, 
spoksančios žemyn į stalą ir visiškai nekreipiančios dėmesio į pokalbį. 

— O, štai kur tu! — atsisuko į mane Motina, — tavo vyres- 
nioji sesuo buvo tokia gera ir užsuko pas mus, atsivesdama kartu 
misis Okadą. Tai tavo dėka jos mums suteikė tokį malonumą, pa- 
sirodydamos čia. 

Vis dar nuleidusi akis į stalą, prabilo misis Okada: 

— Misis Nita, kaip Mameha minėjo jums telefonu, mes atėjo- 
me tvarkyti verslo reikalų, o ne maloniai pabendrauti. Seijuri nėra 
čia ką veikti. Esu tikra, jai atsiras darbų ir kitur. 

— Aš nenoriu, kad kuri iš jūsų rodytumėte nepagarbą, — įsi- 
terpė Mameha. — Ji prisijungs prie mūsų keletui minučių, kol jūs 
čia būsite. 

"Taigi, įsitaisiau priešais Motiną, o tuo tarpu atėjo tarnaitė, neš- 
dama arbatą. Mameha prabilo vėl: 

— Turėtumėte didžiuotis savo dukters pasiekimais, misis Nita. 
Jos pajamos viršijo visus jūsų lūkesčius. Argi nesutiktumėte su ma- 
nimi? 

— Na, o ką aš žinau apie jūsų lūkesčius, Mameha-san? — pa- 
klausė Motina, o paskiau sugriežė dantimis ir išleido tą savo keistą 
juoko garsą, žiūrėdama tai į vieną, tai į kitą, aiškiai tikėdamasi, kad 
jos sumanumas padarys mums įspūdį. Nė viena nesijuokėme kartu 
su ja; misis Okada tik pasitaisė akinius ir atsikrenkštė. Pagaliau Mo- 
tina pridūrė: 

— Bent jau mano lūkesčių Seijuri tikrai neviršijo. 

— Kai mudvi pirmą kartą prieš daugelį metų aptarinėjome jos 
ateities planus, — tarė Mameha, — man pasirodė, kad jums nela- 
bai jau rūpi ši mergaitė. Jūs netgi prieštaravote, jog imčiausi ją mo- 
kyti. 

— Atleiskite man, bet norėčiau pasakyti, jog tuo metu nebu- 
vau tikra, ar verta Seijuri ateitį patikėti kažkam iš už okijos ribų, — 
paprieštaravo Motina, — jūs gi žinote, mes turime Hacumomo. 

— Ach, klausykite, misis Nita! — prajuko Mameha, — prieš 
išmokydama ką nors, Hacumomo būtų iš pradžių nukankinusi varg- 
šę mergaitę. 

— Sutinku, ji šiek tiek sunkaus charakterio. Bet kai randate 
mergaitę, turinčią savyje kažką tokio, kaip Seijuri, tenka daryti tei- 
singus sprendimus tinkamais momentais — kaip kad mūsų susita- 
rimas, Mameha-san. Aš manau, jūs čia atvykote sutvarkyti mūsų 
sąskaitų? 

— Misis Okada buvo tokia gera ir sutiko paskaičiuoti, — at- 
sakė Mameha — Būčiau dėkinga, jei žvilgtelėtumėte į šiuos skai- 
čius. 

Misis Okada pasitaisė akinius ir išsitraukė buhalterinę knygą iš 
savo krepšio, gulinčio jai ant kelių. Mudvi su Mameha sėdėjome 
nešnekėdamos, kol ji aiškino skaičių stulpelius Motinai. 

— Šie skaičiai rodo Seijuri uždarbį per praeitus metus, — per- 


traukė ją Motina. — Dieve mano, norėčiau būti tokia turtinga, kaip 
jūs įsivaizduojate! Juk jie didesni už visos okijos pajamas. 
— Taip, skaičiai įspūdingi, — sutiko misis Okada, — bet aš 


tikrai buvau labai kruopšti. Atidžiai patikrinau dokumentus Gijono 
registracijos biure. 

Motina vėl sugriežė dantimis ir nusijuokė, manau todėl, kad 
sutriko pagauta meluojant. 

— Matyt aš netikrinau ataskaitų taip atidžiai, kaip turėčiau, — 
paaiškino ji. 

Po dešimties ar penkiolikos minučių abi moterys susitarė dėl 
sumos, kuri rodė, kiek aš uždirbau nuo savo debiuto pradžios. Misis 
Okada išsitraukė iš krepšio mažus skaitytuvus ir kažką suskaičiavo, 
užsirašydama gautus duomenis į tuščią buhalterinės knygos lapą. 
Pagaliau ji parašė galutinį skaičių ir pabraukė jį. 

— Štai, Mameha turėtų gauti tokią sumą. 

— Turint omeny, kaip ji padėjo Seijuri, — pasakė Motina, — 
esu tikra, kad ji verta kur kas daugiau. Deja, pagal mūsų susitarimą, 
Mameha sutiko paimti pusę to, ką paprastai paimtų geiša būdama 
jos vietoje, dar prieš Seijuri išmokant skolas. O dabar, kai su jomis 
viskas baigta, Mamehai, žinoma, priklauso kita pusė, ir taip ji bus 
uždirbusi visą sumą. 

— Mano supratimu, Mameha iš tikrųjų sutiko paimti pusę al- 
gos, — pritarė misis Okada, — tačiau jai buvo pažadėta, kad po to 
gaus dvigubai. Štai kodėl ji nusprendė surizikuoti. Jei Seijuri nebūtų 
sugebėjusi sumokėti savo skolų, Mamehai būtų tekę pasitenkinti 
tuo, ką gavo. Bet Seijuri pasisekė ir jos mokytojai turi būti sumo- 
kėta dvigubai. 

— Nagi, misis Okada, ar jūs iš iš tikro galite įsivaizduoti, kad 
aš sutikau su tokiu sandėriu? — nustebo Motina. — Gijone visi 
žino, kokia atidi esu su pinigais. Žinoma, tai tiesa — Mameha labai 
padėjo Seijuri. Aš nemokėsiu dvigubai, bet norėčiau pasiūlyti papil- 
domus dešimt procentų. Jei galima taip išsireikšti — man tai atro- 
do pakankamai dosnu, turint omeny, kad mūsų okija negali sau leis- 
ti švaistyti pinigus į kairę ir į dešinę. 

Moters, stovinčios ant tokios visuomenės pakopos, kaip Moti- 
na, žodžiai būtų pakankamas jos teisumo garantas — bet kokios 
moters, išskyrus pačią Motiną. Dabar, kai ji apsisprendė meluoti... 
ką gi, kurį laiką mes visos sėdėjome be žado. Galiausiai misis Okada 
prabilo: 

— Misis Nita, jūs mane pastatėte į nepatogią padėtį. Aš kuo 
puikiausiai prisimenu, ką man sakė Mameha. 

— O taip, žinoma, — atsakė Motina. — Mameha vienaip pri- 
simena mūsų pokalbį, o aš kitaip. Šiam ginčui išspręsti reikia trečio 
žmogaus ir, laimei, mes tokį turime. Nors Seijuri tuo metu buvo tik 
mergaitė, bet jai visą laiką sekėsi suprasti skaičius. 

— Esu tikra, atmintimi ji nesiskundžia, — pastebėjo misis 
Okada, — tačiau negalima sakyti, kad ji neturi asmeninio susido- 
mėjimo šiuo reikalu. Galų gale, ji juk yra okijos dukra. 

— Taip, ji tikrai yra, — sutiko Mameha; ir tai buvo pirmas 
kartas, kai ji pasakė daugiau nei porą žodžių, — bet ji taip pat ir 
sąžininga. Aš pasirengusi priimti jos atsakymą, žinoma, jei ir misis 
Nita jį priims. 

— Aišku, kad taip, — pasakė Motina ir padėjo savo pypkę ant 
stalo. — Nagi, Seijuri, kuri iš mūsų teisi? 

Jeigu man leistų pasirinkti — nučiuožti nuo stogo ir susilaužyti 
ranką, kaip tai atsitiko mano vaikystėje, ar sėdėti kambaryje tol, kol 
atsakysiu į jų klausimą, būčiau iš karto nužygiavusi laiptų link bei 
užlipusi kopėčiomis ant stogo. Iš visų moterų Gijone Mameha su 
Motina darė didžiausią įtaką mano gyvenimui ir man buvo visiškai 
aišku, kad kažkurią iš jų dabar smarkiai supykdysiu. Nei minutėlės 
nedvejodama galėčiau pasakyti, kuri iš jų teisi; kita vertus, su Mo- 
tina man teks gyventi okijoje ir toliau. Bet ir vėl, Mameha davė man 
kur kas daugiau, negu kiti Gijone. Aš negalėčiau stoti į Motinos 
pusę prieš ją. 

— Na? — kreipėsi į mane Motina. 

— Kiek aš atsimenu, Mameha sutiko paimti pusę atlyginimo, 
tačiau jūs, Motinėle, pažadėjote jai mokslų pabaigoje sumokėti dvi- 
gubai. Atleiskite, bet būtent tai aš ir prisimenu. 

Kambaryje įsivyravo tyla. Galiausiai Motina išspaudė: 

— Ką gi, aš jau ne tokia jauna, kaip anksčiau. Tai ne pirmas 
kartas, kai atmintis mane apvilia. 

— Mes visi, kartas nuo karto, turime tokių problemų, — at- 
siliepė misis Okada. — Taigi, misis Nita, ką jūs ten kalbėjote apie 
papildomus dešimt procentų? Aš tikiuosi, jūs norėjote pridėti juos 
prie padvigubintos sumos, kurią ruošiatės sumokėti Mamehai)? 

— Jei tik aš galėčiau tai padaryti, — atsiduso Motina. 

— Betgi tik prieš minutę jūs juos ir pasiūlėte. Jūs gi negalėjote 
persigalvoti taip greitai? 

Misis Okada daugiau nebuvo nuleidusi akių į stalo paviršių, o 
spoksojo tiesiai į Motiną. Po ilgos pauzės ji prabilo vėl: 

— Na, manau, mes pamiršime tai. Bet kokiu atveju, mes ir 
taip šiandien daug padarėme. O kodėl mums nesusitikus kitą kar- 
tą — aptarsime galutinę sumą. 

Motinos veidas įsitempė; vis dėlto ji linktelėjo galvą išreikšda- 
ma sutikimą ir padėkojo jom abiem už apsilankymą. 

— Esu tikra, kad jūs labai patenkinta, — pastebėjo misis Oka- 
da dėdamasi savo skaitytuvus ir buhalterinę knygą į krepšį, — kad 
Seijuri tuoj turės dana. Sulaukusi vos aštuoniolikos! Kokia jauna, o 
jau žengia tokį didelį žingsnį. 

— Juk ir Mameha gavo dana tokio paties amžiaus, — tarste- 
lėjo Motina. 

— Daugumai aštuoniolikmečių merginų tai dar per anksti, — 
įsiterpė Mameha, — bet aš įsitikinusi, jog Seijuri atžvilgiu misis 
Nita pasirinko teisingą sprendimą. 

Motina išpūtė dūmą ir dėbtelėjo į Mamehą, sėdinčią kitapus 
stalo. 

— Aš jums patarčiau, Mameha-san, toliau sau mokyti Seijuri 
vartyti jos gražias akeles. O verslo reikalus, prašau palikti man. 

— Ką jūs, misis Nita, aš net negalvojau aptarinėti su jumis 
tokių dalykų. Esu įsitikinusi, kad jūsų sprendimas pats tinkamiau- 
sias... bet, gal galėčiau paklausti? Ar tai tiesa, jog šį nuostabų pasiū- 
lymą pateikė Nobu Tošikazu? 

— Jo pasiūlymas buvo vienintelis. Manau, todėl jis ir yra toks 
nuostabus. 

— Vienintelis pasiūlymas? Kaip gaila... Tokio lygio susitarimai 
yra kur kas pageidautinesni, kai varžosi keletas vyrų. Ar jums taip 
neatrodo? 

— Kaip jau sakiau, Mameha-san, palikite šiuos reikalus spręsti 
man. Aš turiu labai paprastą planą, pagal kurį šis susitarimas su 
Nobu Tošikazu įvyks mums palankiomis sąlygomis. 

— Jei nieko prieš, — pasakė Mameha, — norėčiau jį išgirsti. 

Motina padėjo savo pypkę ant stalo. Jau maniau, kad ji tuoj 
išreikš nepasitenkinimą tokiu įžūlumu, bet tiesą sakant, ji tik tarė: 

— O taip, dabar kai jūs paminėjote, aš mielai pasidalyčiau savo 
sumanymais. Jūs netgi galėtumėte man padėti. Aš mąsčiau apie tai, 
jog Nobu Tošikazu bus dosnesnis, jei sužinos apie mūsų senelę, kuri 
žuvo nutrenkta „Ivamura Elektrik“ šildytuvo. Kaip jūs manote? 

— Ach, aš mažai ką išmanau apie verslo reikalus, misis Nita. 

— Galbūt, kai kitą kartą su juo susitiksite, jūs arba Seijuri 
mestelkite užuominą pokalbio metu. Duokite jam suprasti, jog tai 
buvo stiprus smūgis. Manyčiau, jis norės su mumis susitarti. 

— O taip, tai tikrai puiki mintis, — pritarė Mameha. — Vis 
dėlto, aš šiek tiek esu nusivylusi... Man susidarė įspūdis, kad dar 
vienas Žmogus parodė savo susidomėjimą Seijuri. 

— Šimtas jenų yra šimtas jenų ir visai nesvarbu, kas mums jas 
duos. 

— Daugeliu atveju tai būtų tiesa. Bet žmogus, kurį turėjau 
omeny, yra Generolas Totori Junusoke... 

Būtent tuo metu aš pamečiau jų pokalbio minties giją, nes 
pradėjau suprasti — Mameha bando išgelbėti mane nuo Nobu. Nie- 
ko tokio aš net nesitikėjau. Neturėjau žalio supratimo, ar ji persi- 
galvojo ir nusprendė man padėti, ar taip atsidėkoja už jos pusės 
palaikymą ginče su Motina... Žinoma, įmanoma ir tai, kad ji visiškai 
nebandė man padėti, o turėjo kažkokių kitų tikslų. Štai tokios min- 
tys pralėkė galvoje, kai staiga pajutau Motiną baksnojant man per 
ranką su pypkės koteliu. 


— Na? — tarė ji. 

— Mem? 

— Aš klausiu, ar tu pažįsti Generolą? 

— Buvau sutikusi jį porą kartų, — atsakiau, — jis dažnai už- 


suka į Gijoną. 

Net nežinau, kodėl taip pasakiau. Tiesa ta, kad buvau susitiku- 
si Generolą daugiau nei porą kartų. Jis atvykdavo į vakarėlius Gi- 
jone kiekvieną savaitę, visą laiką dalyvaudamas kieno nors svečio 
teisėmis. Jis buvo toks nedidukas — netgi už mane mažesnis. Bet 
neatrodė, kad būtų toks žmogus, į kurį galima žiūrėti iš viršaus, 
lygiai taip pat, kaip nežiūrima iš viršaus į kulkosvaidį. Jis judriai, 
gyvai vaikštinėdavo, nuolat traukdamas vieną cigaretę po kitos — 
aplink jį dažniausiai tvyrojo migla, lyg debesys dūmų aplink trauki- 
nį, tingiai judantį bėgiais. Vieną vakarą, šiek tiek kauštelėjęs, Gene- 
rolas labai ilgai plepėjo su manimi bandydamas išaiškinti laipsnių 
skirtumus armijoje ir jam atrodė nepaprastai juokinga, kad aš juos 
vis sumaišydavau. Paties Totori rangas buvo šo-jo; tai reiškė „maža- 
sis generolas“ — pats žemiausias laipsnis tarp generolų. Man, tokiai 
kvailutei mergaitei pasirodė, kad jis nebuvo jau toks svarbus asmuo. 
Bet jis, tikriausiai, sumenkino savo laipsnio reikšmę iš kuklumo, o 
man nieko kito neliko, kaip tik juo patikėti. 

Kaip tik šiuo momentu Mameha pasakojo Motinai, kad Gene- 

rolas gavo naujas pareigas. Jam teko garbė būti atsakingam už kažką, 
vadinamą „Karinių pajėgų aprūpinimu“ — nors kiek supratau iš jos 
žodžių, šis darbas labai jau panėšėjo į namų šeimininkės, einančios 
apsipirkti į turgų. Jei armijai, pavyzdžiui, pritrūktų sugertukų raša- 
lui, Generolo pareiga būtų pasirūpinti jais, ir dar pačia tinkamiausia 
kaina. 

— (Gavęs naują darbą, — pasakė Mameha, — Generolas pir- 
mą kartą savo gyvenime gali išlaikyti meilužę. O aš esu visiškai įsi- 
tikinusi, kad jis parodė savo susidomėjimą Seijuri. 

— Kodėl man turėtų rūpėti tai, kad jis susidomėjo Seijuri? — 
nustebo Motina. — Tie armijos vyrai niekada nesirūpina geišomis 
taip, kaip verslininkai arba aristokratai. 

— Galbūt tai ir tiesa, misis Nita. Bet, manau, Generolo nauja 
padėtis galėtų nemažai pagelbėti okijai. 

— Nesąmonė! Man nereikia, kad kas rūpintųsi okija. Viskas, 
ko man reikia, tai nuolatinių, dosnių įplaukų, o būtent to kariuome- 
nė man ir negali suteikti. 

— Kol kas mums Gijone sekėsi, — pastebėjo Mameha, — ta- 
čiau nepriteklius paveiks ir mus, jei karas užsitęs. 

— Esu tikra, jog taip ir bus, jei jis užsitęs, — sutiko Moti- 
na. — Karas baigsis nepraėjus ir pusei metų. 

— O kai tai atsitiks, armija turės stipresnę poziciją, negu kada 
nors anksčiau. Misis Nita, prašau neužmiršti, kad Generolas Totori 
yra atsakingas už visų karinių pajėgų išteklius. Niekas Japonijoje 
neturi geresnės vietos, kurios dėka galėtų aprūpinti jus viskuo, kuo 
tik panorėsite, ir visai nesvarbu, ar karas užsitęs, ar ne. Jis tikrina 
viską, kas pakliūna į Japonijos miestus. 

Vėliau sužinojau, jog Mamehos žodžiai apie Generolą Totori 
nevisai atitiko tiesą. Jis tapo atsakingas tik už vieną iš penkių admi- 
nistracinių plotų. Tačiau pagal rangą jis buvo viršiausias iš žmonių, 
kurie prižiūrėjo kitus rajonus, taigi, galima sakyti, jis tvarkė juos 
visus. Šiaip ar taip, jeigu tik jūs būtumėt matę, kaip Motina sure- 
agavo į Mamehos žodžius. Praktiškai buvo galima išvysti savo akimis 
jos dirbantį protą, kai ji pagalvojo apie pagalbą iš tokio žmogaus, 
kaip Generolas Totori, ir dar su tokia padėtimi. Ji dirstelėjo į arba- 
tos puodelį ir aš įsivaizdavau ją mąstant: „Ką gi, arbatai dar pinigų 
užtenka... nors jos kaina iš tikrųjų pakilo...“ O tada, tikriausiai net 
pati nesuvokdama, ką daranti, ji įkišo vieną ranką po savo obiu ir 
sugniaužė šilkinį tabako krepšelį, lyg tikrindama, kiek jo ten dar 
liko. 

Visą kitą savaitę Motina praleido besiblaškydama Gijone, skambin- 
dama tai vienam, tai kitam, bandydama kuo daugiau sužinoti apie 
Generolą Totori. Ji taip įsitraukė į šią užduotį, jog kartais, kai už- 
kalbindavau ją, atrodydavo manęs visai negirdinti. Manau, ji buvo 
taip įnikusi į savo mintis, kad jos protas panėšėjo į traukinį, trau- 
kiantį per daug vagonų. 

Per tą laikotarpį aš toliau susitikinėjau su Nobu, kai tik jis 
atvykdavo į Gijoną, stengdamasi kuo geriau vaidinti, jog viskas išliko 
po senovei. Jis tikriausiai tikėjosi, kad tapsiu jo meiluže iki liepos 
vidurio. Aš, žinoma, irgi to tikėjausi; tačiau mėnuo ėjo į pabaigą, o 
derybos niekaip neprogresavo. Kartais, per ateinančias savaites, pa- 
stebėdavau jį žiūrint į mane sutrikusiu žvilgsniu. Ir štai, vieną vaka- 
rą, jis taip atžariai pasisveikino su Ičiriki šeimininke, kaip dar niekad 
nebuvau mačiusi — pralėkė į vidų net nelinktelėjęs galvos. Šeimi- 
ninkė vertino Nobu kaip klientą, tad mestelėjo į mane tokį žvilgsnį, 
kuris kartu atrodė ir nustebęs, ir sunerimęs. Prisijungusi prie Nobu 
keliamo vakarėlio, negalėjau nepastebėti pykčio ženklų — virpančių 
žandikaulių ir tai, kaip jis skubiai gėrė sakę. Nekaltinau jo už tokius 
jausmus. Manau, jis laikė mane beširde — toks jo gerumo nepaisy- 
mas. Pasijutau užvaldyta niūrių minčių, pradėjusi apie tai mąstyti; 
bent jau tol, kol sakės puodelio tarkštelėjimas nepažadino manęs iš 
šių godų. Pakėliau galvą ir pamačiau Nobu, stebintį mane. Svečiai 
aplinkui juokėsi, gerai leisdami laiką, o jis tik sėdėjo įsmeigęs į ma- 
ne akis, pasiklydęs mintyse, lygiai taip pat, kaip ir aš savosiose. 
Mudu atrodėme tarytum du šlapi taškeliai degančių medžio anglių 
viduryje. 

85 dvidešimt šeštas skyrius 


ų pačių metų rugsėjo mėnesį, vis dar bebūdama aštuoniolikos, 

aš, kartu su Generolu Totori, dalyvavau sakės gėrimo ceremo- 

nijoje Ičiriki arbatinėje. Lygiai tokioje pačioje, kurioje pirmą kar- 
tą dalyvavome kartu su Mameha prieš jai tampant mano vyresniąja 
seserimi, o vėliau su daktaru Krabu prieš mizuage. Ateinančiomis 
savaitėmis visi sveikino Motiną už tokį sėkmingą sandėrį. 

Pirmąją naktį po ceremonijos, paklusdama Generolo nurody- 
mams, nuvažiavau į mažą užeigą Kijoto šiaurės vakaruose, vadinamą 
Suruja, kurioje iš viso buvo tik trys kambariai. Tuo metu aš jau taip 
buvau pripratusi prie prabangios aplinkos, kad Surujos skurdumas 
gerokai mane nustebino. Kambarys smirdėjo pelėsiais, o tatamiai 
buvo tokie išpurtę ir permirkę, kad žengiant per juos, rodės girdėjai 
jų dūsavimą. Kampe, ant žemės, išsibarstė nutrupėjęs tinkas. Išgir- 
dau senį, kitame kambaryje balsu skaitantį žurnalą. Kuo ilgiau ten 
klūpojau, tuo labiau jaučiausi esanti ne savo vietoje, taigi, man tikrai 
palengvėjo, kai pagaliau atvyko Generolas — nors, po pasisveikini- 
mo jis daugiau nieko nedarė, kaip tik, įjungęs radiją, sėdėjo ir gėrė 
alų. 

Po kurio laiko jis nusileido žemyn išsimaudyti. Grįžęs į kamba- 

rį, jis iš karto nusivilko chalatą ir, šluostydamasis, vaikščiojo aplin- 
kui visiškai nuogas: žemiau krūtinės — atsikišęs mažas apvalus pil- 
vukas, o po juo — nemažas plotas plaukų. Niekad prieš tai nema- 
čiau nuogo vyriškio, tad nukaręs Generolo užpakalis man pasirodė 
beveik komiškas. Tačiau, kai jis atsisuko veidu į mane, tenka pripa- 
žinti, kad nukreipiau akis tiesiai tenai... na, ten, kur turėtų būti jo 
„ungurys“. Kažkas kadarojo toje vietoje, bet tiktai Generolui atsigu- 
lus ant nugaros ir paliepus man nusirengti, pamačiau jį aiškiau. Šis 
žmogus atrodė toks keistai mažas ir kresnas, tačiau visiškai nesidro- 
vėjo nurodinėti man ką daryti. Bijojau, kad teks ieškoti kokių nors 
būdų, kaip jį patenkinti, bet paaiškėjo, jog viskas, ką turėjau daryti, 
tai tik klausytis jo instrukcijų. Per tuos trejus metus nuo mizuage 
aš jau buvau spėjus pamiršti tą aštrų siaubą, kurį pajutau, kai Dak- 
taras galiausiai ant manęs atsigulė. Prisiminiau tai dabar, bet kad ir 
kaip būtų keista, siaubo nejaučiau, tik kažkokį miglotą nerimą. Ra- 
diją Generolas paliko įjungtą — taip pat ir degančias lempas, lyg 
norėdamas būti tikras, kad aiškiai matysiu šį nuniokiotą kambarį, iki 
pat vandens žymių ant lubų. 

Ėjo mėnesiai ir tas nerimas pradingo, o susitikimai su Genero- 
lu du kartus per savaitę tapo visai pakenčiama rutina. Kartais man 
būdavo įdomu, kaip jausčiausi darydama tai su Pirmininku; tiesą 
pasakius, šiek tiek bijojau, kad būtų taip pat nemalonu, kaip ir su 
Daktaru bei Generolu. Ir štai, atsitiko tai, kas privertė mane pažiū- 
rėti į viską kitomis akimis. Maždaug tuo metu Gijone pradėjo nuo- 
lat lankytis žmogus, vardu Jasuda Akira, kurio veidą galėjai pama- 
tyti visų žurnalų viršeliuose, nes jis išrado kažkokią naujo tipo lem- 
putę dviračiui. Šiuo metu jo dar niekas nekvietė į Ičiriki, na, jam ir 
kišenė neleistų ten lankytis; tačiau tris ar keturis vakarus per savaitę 
jis praleisdavo mažoje Tatemacu arbatinėje, Gijono dalyje, vadina- 
moje Tominadžiačio, netoli nuo mūsų okijos. Pirmą kartą susidūriau 
su juo pokylyje 1939 metais, būdama devyniolikos. Jis atrodė kur 
kas jaunesnis už visus ten esančius vyrus, tikriausiai, ne daugiau 
trisdešimties — tad pastebėjau jį tą pačią sekundę, kai tik jis įėjo 
į kambarį, žingsniuodamas taip pat oriai, kaip ir Pirmininkas. Man 
jis patiko iš pirmo žvilgsnio — sėdėjo sau atsiraitojęs marškinių ran- 
koves, švarką numetęs ant čiužinio. Kurį laiką stebėjau šalia jo sė- 
dintį senį, suėmusį lazdelėmis mažą troškinto tofu*? gabalėlį ir taip 


3 Tofu — (Rytiečių virtuvėje) minkštas, švelnus, baltas, į sūrį panašus 
maistas, kuriame yra daug baltymų, gaminamas iš surūgusio sojos pupelių pie- 
no. 

plačiai išsižiojusį, kad man jo burna pasirodė panaši į iki galo atida- 
rytas duris, pro kurias lėtai krypuoja vėžlys. Palyginus jį su Jasuda- 
san, man net silpna darėsi, kai pastarasis, savo grakščiomis, lyg 
skulptoriaus iškaltomis rankomis, įsidėjo kąsnelį troškintos jautie- 
nos sau į burną, jausmingai pravėręs lūpas. 

Prasibroviau pro vyrų ratelį ir, kai priėjau prie jo bei prisista- 
čiau, jis atsakė: 

— Tikiuosi jūs man atleisite? 

— Atleisti jums? Už ką? Ką jūs tokio padarėte? — pasimečiau aš. 

— Aš elgiausi labai nemandagiai, — paaiškino jis. — Visą va- 
karą nenuleidau nuo jūsų akių. 

Pagauta impulso kyštelėjau ranką į obį, kuriame laikiau broka- 
tinę kortelių dėžutę; atsargiai ištraukiau vieną ir padaviau jam. Gei- 
ša visą laiką nešiojasi korteles su užrašytu ant jų savo vardu, lygiai 
taip pat, kaip verslininkai su savo vizitinėmis. Manoji buvo nedide- 
lė — per pusę mažesnė už įprastinę pakvietimų kortelę — tik su 
dviem žodžiais, kaligrafiškai atspausdintais ant kieto papiruso — 
„Gijonas“ ir „Seijuri“. Buvo pavasaris, tad nešiojausi korteles, pa- 
puoštas žydinčių slyvų atspalviu. Prieš įsidėdamas ją į kišenę, Jasuda 
išreiškė savo susižavėjimą. Pajutau, kad tolesnis pašnekesys nebūtų 
toks iškilmingas, kaip šis paprastas poelgis, todėl paprasčiausiai nu- 
silenkiau ir nuėjau prie kito žmogaus. 

Nuo tos dienos Jasuda-san kiekvieną savaitę kviesdavo mane į 
Tatemacu arbatinę palaikyti jam kompaniją. Žinoma, ne visada tu- 
rėjau laiko prie jo prisijungti. Tačiau praėjus kokiems trims mėne- 
siams nuo mūsų pirmojo susitikimo, jis atnešė man dovaną — ki- 
mono. Pasijutau smarkiai pamaloninta, nors, tiesą sakant, šis drabu- 
žis nebuvo ypač rafinuotas — austas iš prastos kokybės šilko, akį 
rėžiančių spalvų, su įprastais gėlių bei drugelių raštais. Jis norėjo 
pamatyti mane apsivilkusią juo ateinantį vakarą, prižadėjau, jog taip 
ir padarysiu. Bet kai grįžau į okiją, Motina pastebėjo mane nešančią 
paketą laiptais aukštyn ir atėmė jį iš manęs — užsimanė pažiūrėti, 
kas jo viduje. Pamačiusi chalatą ji pašaipiai išsivėpė ir pasakė, jog 
nenori manęs akyse regėti, apsivilkusios tokiu negražiu drabužiu. 
Kitą dieną Motina jį pardavė. 

Kai sužinojau, ką ji padarė, sukaupiau visą savo drąsą ir pareiš- 
kiau, kad chalatą dovanojo man, o ne okijai, ir kad ji neturėjo teisės 
jo parduoti. 

— Žinoma, tai tavo kimono, — atsakė ji. — Bet tu esi okijos 
dukra. Viskas, kas priklauso okijai, priklauso ir tau, ir atvirkščiai. 

Taip smarkiai supykau ant Motinos, kad net neprisiverčiau pa- 
žiūrėti į ją. Na, o kas dėl Jasudos-san, kuris norėjo pamatyti mane 
vilkinčią šiais drabužiais, tai jam pasakiau, kad šios spalvos ir dru- 
gelių motyvas yra tinkamas tik ankstyvam pavasariui, o kadangi da- 
bar jau buvo vasara, turės praeiti beveik metai, kol vėl galėsiu ap- 
sirengti šiuo kimono. Neatrodė, kad jis labai nusiminė išgirdęs ma- 
no žodžius. 

— Ką reiškia vieneri metai? — pasakė jis, žiūrėdamas į mane 
savo skvarbiomis akimis. — Galėčiau laukti dar ilgiau, priklausomai 
nuo to, ko laukčiau. 

Kambaryje mes buvome vieni ir tai, kaip Jasuda-san padėjo 
savo alaus bokalą ant stalo, privertė mane išrausti. Jis siekė mano 
rankos ir aš ištiesiau ją, manydama, jog prieš paleisdamas, jis kurį 
laiką palaikys ją savosiose. Dideliam mano nustebimui jis taip aist- 
ringai puolė bučiuoti vidinę riešo pusę, kad pajutau jo lūpas per- 
smelkiant mane nuo galvos iki kojų pirštų galiukų. Vis dar laikiau 
save paklusnia moterimi; iki šio momento paprastai vykdydavau vis- 
ką, ką paliepdavo Motina arba Mameha, arba net Hacumomo, žino- 
ma, jei neturėdavau kito pasirinkimo; bet dabar manyje sumišo to- 
kie pykčio Motinai ir ilgesio Jasudai-san jausmai, kad iš karto nu- 
sprendžiau padaryti tai, ką man Motina griežčiausiai uždraudė da- 
ryti. Paprašiau jo susitikti su manimi vidurnaktį toje pačioje arbati- 
nėje, o tada išėjau. 

Grįžau prieš pat sutartą laiką, norėdama šnektelėti su tarnaite. 
Pažadėjau jai nepadoriai didelę pingų sumą, jei prižiūrės, kad niekas 
nesutrukdytų mūsų bent pusvalandžiui, kol būsime viename iš vir- 
šutinių kambarių. Aš jau sėdėjau ten, laukdama tamsoje, kai tarnai- 
tė atidarė duris ir į vidų įėjo Jasuda-san. Numetęs savo skrybelę, jis 
išvertė mane iš kojų dar net durims neužsidarius. Liestis kūnais 
vienas prie kito buvo taip malonu, lyg gautum maisto po ilgo bada- 
vimo. Nesvarbu, kaip stipriai jis spaudėsi prie manęs, aš spaudžiausi 
prie jo dar smarkiau. Kažkodėl net nesutrikau pastebėjusi, kaip pa- 
tyrusiai jo rankos įveikė mano drabužių siūles ir prisilietė prie kūno. 
Nenoriu apsimetinėti sakydama, jog nepasitaikė šiokių tokių keblu- 
mų, kaip ir su Generolu, bet jie tiesiog nebuvo tokie pastebimi. 
Visas šis reikalas su Generolu primindavo man tuos vaikystės lai- 
kus, kai lipdavau į medį nusiskinti lapo, kabančio pačioje viršūnėje, 
stengdamasi judėti ypač atsargiai, kad nesusižeisčiau, kol pasiekiau 
savo tikslą. O su Jasuda-san jaučiausi lyg vaikas, nevaržomai lekian- 

tis nuo kalvos. Šiek tiek vėliau, kai išsekę ilsėjomės ant Čiužinių, 
atraitojau jo marškinius ir paliečiau ranka pilvą, norėdama pajusti jo 
kvėpavimą. Niekada gyvenime aš nesijaučiau tokia artima kitai žmo- 
giškai būtybei, nors mes ir žodžio nepratarėme. 

Būtent tada aš ir supratau: vienas dalykas yra gulėti ramiai ant 
čiužinio, paklūstant Daktarui arba Generolui. Visiškai kitas reikalas 
būtų su Pirmininku. 


Daugumai geišų kasdieninis gyvenimas dramatiškai pasikeičia, kai 
jos gauna dana; bet ne man — aš praktiškai nepastebėjau jokių 
pakitimų. Vis dar vaikščiodavau vakarais po Gijoną, kaip ir per pas- 
taruosius keletą metų. Dienomis retkarčiais keliaudavau į išvykas, 
kartais net į labai keistas — man, pavyzdžiui, teko lydėti žmogų, 
nusprendusi aplankyti savo brolį ligoninėje. Bet kas dėl pasikeitimų, 
kurių aš tikėjausi — mano dana apmokėtų garsių solinių šokių, pra- 
bangių jo dovanų, galbūt vienos ar dviejų poilsio dienų, už kurias jis 
irgi sumokėtų — nieko tokio neįvyko. Motina buvo visiškai teisi. 
Karininkai nesirūpina geišomis taip, kaip verslininkai ar aristokratai. 

Galbūt Generolas ir nepaveikė mano gyvenimo labai stipriai, 
tačiau tiesa ta, kad jo sąjunga su okija buvo neįkainojama, bent jau 
Motinos požiūriu. Jis padengė daugumą mano išlaidų — sumokėjo 
už pamokas, kasmetinį registracijos mokestį, medicinines išlaidas 
ir... ach, net nežinau ką dar — gal net už mano kojines. Kas dar 
svarbiau, gavęs naują darbą — karinių pajėgų aprūpinimo direkto- 
riaus vietą — kaip Mameha ir atspėjo, jis galėjo duoti mums tai, ko 
joks kitas dana nesugebėtų duoti. Pavyzdžiui, kai susirgo Tetulė, 
1939 metų kovo mėnesį. Mes baisiai dėl jos jaudinomės, o gydytojai 
niekuo negalėjo padėti; bet užteko tik skambtelėti Generolui ir pas 
mus iš karto atvyko kažkoks svarbus daktaras iš Kamidžijo apygar- 
dos armijos ligoninės — parūpino Tetulei vaistų, kurie ją išgydė. 
Taigi, nors Generolas ir nesiuntė manęs soliniams šokiams į Tokiją 
ir nedovanojo brangakmenių, meluočiau, jei sakyčiau, jog jo dėka 
okijos reikalai nepasitaisė. Jis reguliariai siųsdavo mums arbatos, 
cukraus ir šokoladinių saldainių, kuriuos retai pamatydavau netgi 
Gijone. Ir žinoma, Motina absoliučiai klydo sakydama, jog karas 
tęsis ne ilgiau kaip šešis mėnesius. Tuo metu mes jau šituo netikė- 
jome, bet dar nesugebėjome įžvelgti atslenkančių tamsos metų pra- 
džios. 

Rudenį, Generolui tapus mano dana, Nobu nustojo kvietęs mane į 
vakarėlius, kuriuose aš taip dažnai palaikydavau jam kompaniją. Ne- 
trukus supratau, kad jis nustojo vaikščioti ir į Ičiriki. Kokia gi dar 
buvo to priežastis, jeigu ne akivaizdus manęs vengimas. Dūsaudama 
Ičiriki šeimininkė sutiko, jog greičiausiai esu teisi. Artėjant Naujie- 
siems Metams nusiunčiau Nobu atviruką (kaip ir visiems savo glo- 
bėjams), tačiau jis neatsakė. Žinoma, dabar man lengva žvelgti į 
praeitį ir paprastu tonu dėstyti, kiek mėnesių prabėgo; bet tuo me- 
tu mano širdį draskė sielvartas. Jaučiausi, lyg būčiau vedžiojusi už 
nosies žmogų, kuris taip gerai su manimi elgėsi — žmogų, kurį pra- 
dėjau laikyti savo draugu. Kas dar svarbiau, neglobojama Nobu, aš 
daugiau nebuvau kviečiama į „Ivamuros Elektrik“ rengiamus vaka- 
rėlius, vadinasi, neturėjau jokio šanso pamatyti Pirmininką. 

Aišku, jis vis dar reguliariai lankydavosi Ičiriki, nors ir be No- 
bu. Vieną vakarą pamačiau jį koridoriuje — jis tyliai barė savo jau- 
nąjį kolegą, dėl raiškumo mojuodamas automatiniu plunksnakočiu, 
todėl neišdrįsau trukdyti jo, ir net nepasisveikinau. Kitą kartą, jau- 
na, susijaudinusi geišos mokinė vardu Naocu, su siaubingu dantų 
sukandimu, lydėjo jį į tualetą, kai jis mane pastebėjo. Jis paliko 
Naocu stovinčią vieną ir priėjo prie manęs pasikalbėti. Pasikeitėme 
įprastomis malonybėmis. Man pasirodė, kad jo veide šmėkštelėju- 
sioje šypsenėlėje pastebėjau tą prislopintą išdidumą, kurį vyrai daž- 
nai jaučia, žiūrėdami į savo vaikus. Prieš jam nueinant spėjau pasa- 
kyti: 

— Pirmininke, jei kada nors dalyvausite vakarėlyje, kuriame 
trūktų vienos arba dviejų geišų... 

Nuskambėjo labai jau tiesmukiškai, tačiau mano dideliam pa- 
lengvėjimui, Pirmininkas neatrodė įsižeidęs. 

— Nuostabi mintis, Seijuri, — tarė jis. — Būtinai tave pakvie- 
siu. 

Ėjo savaitės, o savo pažado jis taip ir neištesėjo. 

Vieną vėlyvą kovo vakarą užsukau į labai triukšmingą Kijoto 
Prefektūros Valdytojo vakarėlį Šunju arbatinėje. Pirmininkas irgi bu- 
vo ten ir atrodė bepralošiąs savo gėrimo varžybas — visas išsekęs, 
kaklaraištis atsirišęs, laisvai kabantis ant jo trumparankovių marški- 
nių. Tiesą sakant, daugiausia raundų pralaimėjo Valdytojas, tačiau 
sakės puodelį rankose jis laikė kur kas tvirčiau už Pirmininką. 

— Aš taip džiaugiuosi tave matydamas, Seijuri, — pasakė 
jis. — Turi man padėti — įklimpau į bėdą. 

Pamačiusi kaip jo švelnią odą išmušė raudonos dėmės, rankos 
išsišovė iš po atraitotų rankovių, iš karto pagalvojau apie Jasudą-san 
Tatemacu arbatinėje. Vienai sekundei man pasirodė, kad visi žmo- 
nės pranyko iš šio kambario, išskyrus mane su Pirmininku, ir kad 
dabar galėčiau apsivyti rankomis šį kauštelėjusį vyriškį bei priglausti 
jo lūpas prie savųjų. Aš netgi trumpam susigėdau manydama, jog 
šiuos troškimus mano veidas per daug gerai atspindi, o Pirmininkas 
juos kuo puikiausiai mato... net jei ir buvo taip, jis ir toliau nekreipė 
į juos dėmesio. Padėjau jam, susitarusi su kita geiša sulėtinti žaidi- 
mo tempą, už ką jis atrodė esąs labai dėkingas, vis gerdamas stik- 
lines vandens, kad išsiblaivytų. Galiausiai jis išsitraukė nosinę iš ki- 
šenės, identišką tai, kurią nešiojausi savo obyje, ja nusišluostė kaktą, 
išsilygino susivėlusius plaukus ir paklausė manęs: 

— Kada tu paskutinį kartą šnekėjaisi su savo senu draugu 


Nobu? 

— Jau kurį laiką jo nemačiau, Pirmininke, — atsakiau. — Tie- 
są pasakius, man susidarė įspūdis, kad Nobu-san tikriausiai ant ma- 
nęs pyksta. 


Lankstydamas rankose nosinę, Pirmininkas nuleido akis. 

— Draugystė — brangus dalykas, Seijuri, — tarė jis. — Ne- 
galima jos taip paprastai nutraukti. 

Per ateinančias savaites dažnai pagalvodavau apie šį pokalbį. Ir 
štai, vieną dieną, kai grimavausi „Senosios Sostinės Šokių“ pasirody- 
mui, pas mane užėjo pasišnekėti jauna geišos mokinė, kurią pažino- 
jau tik iš matymo. Padėjau į šalį šepetėlį grimui, tikėdamasi, jog 
manęs ir vėl kažko prašys — mūsų okija vis dar apsirūpindavo to- 
kiais dalykais, kuriuos kiti Gijone jau praktiškai užmiršo. Ji tik pa- 
sakė: 

— Labai atsiprašau, kad trukdau jus, Seijuri-san. Mano var- 
das — Takazuru. Gal jūs galėtumėte man padėti? Aš žinau, jūs kaž- 
kada buvote gera Nobu-san draugė... 

Po ilgų apmąstymų mėnesių ir siaubingo gėdos jausmo dėl savo 
netinkamo elgesio, vien tik išgirsti Nobu vardą, kai visai to nesiti- 
kėjau, man buvo tas pats, kaip atidaryti langines ir įkvėpti oro, per- 
sisunkusio artėjančia audra. 

— Mes privalome visada pagelbėti viena kitai, Takazuru, — 
tarstelėjau, — o jei jau kalbame apie Nobu-san, ką gi, man tai ypač 
įdomu. Tikiuosi su juo viskas gerai. 

— Taip, mem, jis jaučiasi puikiai, bent aš taip manau. Jis už- 
eina į Avazumi arbatinę rytiniame Gijone. Jūs juk žinote, kur ji yra. 

— O taip, žinau, bet net nenutuokiau, kad Nobu-san ten lan- 
kosi. 

— Netgi gana dažnai, mem, — atsakė Takazuru. — Ar... ar 
galiu jūsų kai ko paklausti, Seijuri-san? Jūs ilgą laiką jį pažinojote 
ir... na, juk Nobu-san geras žmogus? 

— Takazuru-san, kodėl manęs to klausi? Jeigu būni su juo, tai 
tikriausiai ir pati Žinai, ar jis geras, ar ne. 

— Na, gal tai ir kvailai skamba. Bet aš tokia sutrikusi! Jis prašo 
manęs kiekvieną kartą, kai atvyksta į Gijoną, o mano vyresnioji se- 
suo sako, kad jis pats geriausias globėjas, kokio tik mergaitė gali 
tikėtis. Tačiau dabar ji pyksta ant manęs, nes keletą kartų apsiver- 
kiau jo akivaizdoje. Aš žinau, man nederėjo taip daryti, bet aš net 
negaliu prižadėti, jog tai nepasikartos! 

— Ar jis žiauriai elgėsi su tavimi? 

Užuot atsakiusi, vargšelė Takazuru prikando drebančias lūpas ir 
po sekundės ant jos blakstienų pakibo ašaros. Jų buvo tiek daug, 
kad jos mažos apvalios akytės, rodės, žiūrėjo į mane iš dviejų tven- 
kinių dugno. 

— Kartais Nobu-san ir pats nesuvokia, kaip šiurkščiai jo žo- 
džiai gali skambėti, — pasakiau jai, — bet tu jam tikriausiai patin- 
ki, Takazuru-san. Kitaip kam jam reikėtų su tavimi susitikinėti? 

— Aš manau, jis kviečiasi mane tik todėl, kad kažką jam pri- 
menu. Vieną kartą jis tikrai pagyrė mane sakydamas, jog mano plau- 
kai kvepia švara, o paskiau pridūrė: „Labai gerai, kad pagaliau juos 
išsiplovei“. 

— Keista, kad nori matyti tave taip dažnai, — pastebėjau. — 
Aš mėnesių mėnesiais vyliausi su juo susitikti. 

— Ach, prašau, Seijuri-san, tik ne tai! Jis jau dabar man prie- 
kaištauja, jog nusileidžiu jums visais atžvilgiais. Pamatęs jus vėl, jis 
tik dar blogiau pradės apie mane galvoti. Žinau, man nederėtų truk- 
dyti jūsų su savo problemomis, mem, bet... aš maniau, jūs žinote ką 
nors, kas jį galėtų patenkinti. Jis mėgsta įsitraukti į pokalbį, tik aš 
niekada nežinau ką atsakyti. Visi man sako, kad nesu labai protinga. 

Kijoto žmonės yra pripratę sakyti tokius dalykus. Mane pri- 
trenkė tai, jog vargšė mergaitė greičiausiai buvo teisi. Visai nenu- 
stebčiau, jeigu Nobu reikėjo jos tik, kaip tigrui medžio, į kurį jis 
galėtų pagaląsti savo iltis. Niekaip nesugalvojau ką čia patarus, todėl 
galų gale pasiūliau jai perskaityti kokią istorinę knygą, kuri galbūt 
sudomintų jį, ir pasakoti ją po truputį, kiekvieną kartą, kai jie su- 
sitiks. Pati retkarčiais taip darydavau — kai kurie vyrai pasitenkin- 

davo tuo, kad sėdėdavo atsilošę, pavandenijusiomis, pusiau užmerk- 
, €, P J p 

tomis akimis, ir klausydavosi moters balso. Nebuvau tikra, ar tai 

patiks Nobu, bet Takazuru atrodė nuoširdžiai dėkinga už šią mintį. 


Dabar, kai žinojau kur ieškoti Nobu, nusprendžiau su juo susitikti. 
Jaučiausi labai nemaloniai supykdžiusi jį ir, žinoma, be jo pagalbos 
aš galbūt niekada nepamatysiu Pirmininko. Šiuo savo poelgiu aš jo- 
kiu būdu nenorėjau sukelti Nobu skausmo, tik pamaniau, kad gal 
pasisektų atgaivinti mūsų draugystę. Bėda ta, jog aš negalėjau užeiti 
į Avazumi nekviesta, nes neturėjau jokių oficialių ryšių su šia arba- 
tine. Galiausiai apsisprendžiau paklaidžioti aplink ją vakarais tikėda- 
masi susidurti su Nobu. Gana gerai žinojau jo įpročius, tad vyliausi 
atspėsianti jo atvykimo laiką. 

Aštuonias ar devynias savaites laikiausi nustatyto plano. Ir štai, 
vieną vakarą, pastebėjau jį išlipantį iš juodo limuzino, stovinčio prie- 
šais mane tamsioje alėjoje. Supratau, jog tai jis — tuščia švarko 
rankovė, prisegta prie peties, suteikė jam lengvai atpažįstamą silu- 
etą. Tuo metu, kai prisiartinau, vairuotojas padavė jam lagaminą. 
Atsistojau taip, kad į mane kristų alėjos žibinto šviesa, ir išspau- 
džiau garselį, kuris turėjo skambėti, kaip džiugesio šauksmas. Nobu 
žvilgtelėjo į mano pusę — aš to ir tikėjausi. 

— Nagi, nagi, — tarė jis, — žmogus gali ir užmiršti, kaip nuo- 
stabiai atrodo geišos. 

Jis šnekėjo tokiu nerūpestingu tonu — man net pasidingojo, 
kad jis manęs nepažino. 

— Ach, sere, jūs atrodote panašus į vieną mano seną drau- 
gą — Nobu-san, — pasakiau aš, — bet negalite būti jis, nes man 
susidarė įspūdis, kad jis pranyko iš Gijono visam laikui! 

Vairuotojas užtrenkė duris ir, kol jis nuvažiavo, mudu stovėjo- 
me netardami nė žodžio. 

— Jaučiu tokį palengvėjimą, — prabilau pirma, — jog vėl ma- 
tau Nobu-san! Man tikrai pasisekė, kad jis nusprendė stovėti šešė- 
lyje, o ne šviesoje. 

— Kartais aš niekaip negaliu suvokti, apie ką tu kalbi, Seijuri. 
Tikriausiai išmokai to iš Mamehos. O galbūt visas geišas moko taip 
šnekėti. 

— Kadangi Nobu-san stovi šešėlyje, aš neturiu galimybės pa- 
matyti jo piktos veido išraiškos. 

— Supratau, — tarė jis.  — Taigi, tu manai, aš ant tavęs pykstu? 

— Ką dar turėčiau manyti, kai senas draugas pradingsta tokiam 

ilgam laikui? Jūs greičiausiai dabar pasakysite, kad buvote labai už- 
siėmęs, todėl ir nesilankėte Ičiriki. 

— Kodėl manai, jog tai negalėtų būti tiesa? 

— Todėl, kad atsitiktinai sužinojau, jog jūs dažnai užklystate į 
Gijoną. Tik nesivarginkite klausinėti, iš kur gavau šias žinias. Ne- 
bent, jei sutiktumėte pasivaikščioti su manimi. 

— Gerai, — sutiko Nobu, — nes vakaras toks malonus. 

— Ach, Nobu-san, nekalbėkite taip. Man kur kas labiau patik- 
tų, jei pasakytumėte: „Kadangi atsitiktinai susidūriau su savo sena 
drauge, kurios ilgai nemačiau — kas gali būti geriau kaip pasivaikš- 
čioti su ja . 

— Aš palaikysiu tau kompaniją, — tarė jis, — o dėl kokių 
priežasčių — pati sugalvok. 

Pritardama linktelėjau galva ir mudu nužingsniavome alėja, į 
Marujamos parko pusę. 

— Jei Nobu-san nori įtikinti, kad jis nepyksta ant manęs, — 
pareiškiau aš, — jis turėtų būti draugiškesnis ir nesielgti kaip pan- 
tera, kurios mėnesiais niekas nešėrė. Nenuostabu, kad vargšelė Ta- 
kazuru taip jūsų bijo... 

— Taigi, ji kalbėjosi su tavimi, ar ne? — atsisuko Nobu. — Ką 
gi, jei tik ji nebūtų tokia siutinančiai... 

— Jeigu ji jums nepatinka, kodėl kviečiatės ją kiekvieną kartą, 
kai atvykstate į Gijoną? 

— Aš jos niekada nesikviečiau, nė karto! Tai jos vyresnioji se- 
suo stumia ją man į glėbį. Jau vien tai blogai, kad priminei ją. O 
dabar dar pasinaudosi šiuo mūsų atsitiktiniu susitikimu ir taip mane 
sugėdinsi, kad jis man pradės patikti. 

— Tiesą sakant, Nobu-san, mudu „nesusitikome atsitiktinai“. 
Aš klaidžiojau po šią alėją savaitėmis, vildamasi jus pamatyti. 

Tai, rodos, privertė Nobu susimąstyti, nes kuriam laikui stojo 
tyla. Galiausiai jis ištarė: 

— "Tai neturėtų manęs stebinti. Tu esi pats atlaidžiausias žmo- 
gus, kokį tik pažįstu. 

— Nobu-san! O ką man beliko daryti? Aš maniau, kad jūs 
pradingote iš akiračio visam laikui. Niekaip nebūčiau sužinojusi, kur 
jus rasti, jei Takazuru nebūtų atėjusi pas mane apsipylusi ašaromis 
ir nebūtų papasakojusi, kaip jūs blogai su ja elgėtės. 

— Ką gi, galbūt aš ją ir per daug užspaudžiau. Bet jei jau pra- 
šnekome apie tai — ji nei tokia protinga, nei tokia graži, kaip tu. 
Manydama, jog pykstu ant tavęs, buvai visiškai teisi. 

— Ar galiu paklausti, ką aš ne taip padariau, kad supykdžiau 
savo seną draugą? 

Nobu sustojo ir pažiūrėjo į mane savo nepaprastai liūdnomis 
akimis. Į mano širdį pradėjo sruventi švelnumas, kurį jaučiau savo 
gyvenime tik porai žmonių. Galvojau apie tai, kaip smarkiai aš jo 
ilgėjausi, ir kaip žiauriai aš jį įskaudinau. Bet nors ir kaip būtų gėda, 
tenka pripažinti, jog švelnūs jausmai sumišo su gailesčiu. 


— Gerai pasistengęs, — tarė jis, — aš sužinojau, kas toksai 
tavo dabartinis dana. 
— Jums tik reikėjo paklausti manęs — pati su mielu noru 


būčiau pasakiusi. 

— Netikiu tavimi. Jūs, geišos, esate pati uždariausia žmonijos 
dalis. Klausinėjau visame Gijone apie tavo dana, tačiau visos, kaip 
viena, apsimetė nežinančios. Aš taip niekada ir nebūčiau išsiaiški- 
nęs, jei vieną vakarą nebūčiau pas save pasikvietęs Mikizono. 

Mikizono, nors ir turėdama penkiasdešimt metelių už savo pe- 
čių, buvo lyg kokia gyva Gijono legenda. Pavadinti ją gražia neapsivers- 
tų liežuvis, tačiau retkarčiais ji sugebėdavo pakelti nuotaiką netgi No- 
bu, vien tiktai suraukdama nosytę, kai lenkdavosi sveikindamasi. 

— Priverčiau ją sulošti su manimi gėrimo žaidimą, — tęsė 
jis. — Aš vis laimėdavau ir laimėdavau, kol vargšelė Mikizono visai 
apgirto. Galėjau klausti bet ko, ir ji man vis tiek būtų atsakiusi. 

— Kiek daug darbo! 

— Nesąmonės. Puikiai praleidau laiką jos kompanijoje. Niekuo 
panašiu į darbą net nekvepėjo. Ar nori išgirsti kai ką? Tu nesi verta 
mano pagarbos dabar, kai žinau, kad tavo dana yra mažytis unifor- 
muotas žmogelis, kuriuo niekas nesižavi. 

— Nobu-san kalba taip, lyg nuo mano pasirinkimo priklauso 
kokį turėsiu dana. Ką aš galiu pasirinkti — tai kokį kimono dėvėsiu 
vieną, ar kitą dieną. Ir net tada... 

— Ar žinai, kodėl jis gavo darbą prie stalo? Todėl, kad niekas 
jam nieko svarbaus nepatiki. Aš pažįstu kariuomenę pakankamai gerai, 
Seijuri. Netgi savo viršininkams jis nerūpi. Lygiai taip pat galėjai suda- 
ryti sąjungą ir su elgeta! Žinai, kažkada tu man tikrai patikai, bet... 

— Kažkada? Ar Nobu-san aš daugiau nepatinku? 

— Manęs nežavi kvailiai. 

— Koks jūs kietaširdis! Ar norite mane pravirkdyti? Ach, No- 
bu-san, ar aš esu kvaila todėl, kad jūs nesižavite mano dana? 

— Jūs, geišos! Esate labiausiai erzinančios iš visų žmonių. Tam- 
pote visur savo horoskopus ir vis skundžiatės: „Ach, šiandien aš 
negaliu eiti į rytų pusę, nes horoskope sakoma, kad ten manęs lau- 

kia nelaimė!“ Bet jeigu tai kaip nors turi įtakos visam jūsų gyveni- 
mui, jūs paprasčiausiai ieškote kito kelio. 

— Geriau jau ieškoti kito kelio, negu užsimerkti prieš tai, ko 
negali sustabdyti. 

— Ar iš tikrųjų? Štai ką aš sužinojau iš pokalbio su Mikizono 
tą vakarą, kai ją nugirdžiau. Tu esi okijos dukra, Seijuri. Neapsime- 
tinėk, kad neturi jokios įtakos. Tai tavo pareiga išmokti ja naudotis, 
nebent nori plaukti per gyvenimą, kaip žuvis upe — išvertusi aukš- 
tyn pilvą. 

— Labai norėčiau patikėti, kad gyvenimas iš tiesų yra kažkas 
daugiau, negu upė, nešanti mus pasroviui pilvais aukštyn. 

— Gerai, tebūnie tai upė, bet juk tu turi pakankamai laisvės tapti 
kieno nors dalimi. Vanduo nestovi vietoje. Jeigu tu muistysies, grum- 
sies, kausies ir pasinaudosi palankiomis aplinkybėmis, galbūt tu... 

— O, labai puiku, palankias aplinkybes aš tikrai pastebėsiu. 

— Jos visur, aplink tave, jei tik netingėtum žvilgtelėti! Aš pats, 
turėdamas tik — na, nežinau — sukramtytą persiko kauliuką, ne- 
leisčiau jam tuščiai pranykti. Kai ateitų laikas jį išmesti, pasisteng- 
čiau pataikyti juo į žmogų, kurio nekenčiu! 

— Nobu-san, ar jūs patarinėjate, kaip geriau švaistytis persiko 
kauliukais? 

— Baik savo juokus; puikiausiai supranti, apie ką aš kalbu. 
Mudu esame labai panašūs, Seijuri. Žinau, jie vadina mane „miste- 
riu Driežu“ ir panašiai, o tu — pati nuostabiausia būtybė Gijone. 
Bet pamatęs tave sumo varžybose prieš daug metų — kiek tau tada 
buvo, keturiolika? — jau tada supratau, kad esi pakankamai sumani 
ir išradinga. 

— Visą laiką maniau, jog Nobu-san mane pervertina. 

— Turbūt tu teisi. Maniau, kad turi savyje kažko daugiau, Sei- 
juri. Bet kaip išaiškėjo, tu net nesugebi suvokti, kur slypi tavo liki- 
mas. Susieti save su tokiu žmogumi, kaip Generolas! Juk žinai, aš 
tavimi būčiau tinkamai rūpinęsis. Aš tiesiog pasiuntu, vien pagalvo- 
jęs apie tai! Kai Generolas pasitrauks iš tavo gyvenimo, tau neliks 
nieko, dėl ko galėtum jį prisiminti. Ar būtent taip nori iššvaistyti 
savo jaunystę? Moteris, kuri elgiasi kvailai, yra kvailė, argi ne taip? 

Jei per dažnai trinsi audinį, jis greitai nusidėvės; Nobu žodžiai 
taip įsirėžė viduje, kad daugiau negalėjau išlaikyti to gražiai nula- 
kuoto paviršiaus, kurio Mameha patarė per dažnai nerodyti. Gerai 
dar, kad stovėjau šešėlyje, nes buvau tikra, kad Nobu nuomonė apie 
mane tik dar pablogės, jei pamatys kokį skausmą kenčiu. Bet tik- 
riausiai ta tyla mane ir išdavė, nes, sugriebęs ranka man už peties, 

jis šiek tiek truktelėjo ir ištempė mano veidą į šviesą. Zvilgtelėjęs 
man į akis jis giliai atsiduso, ir šis atodūsis nuskambėjo iš pradžių 
lyg nusivylimas. 

— Ir kodėl, Seijuri, tu man atrodai vyresnė, negu esi iš tie- 
sų? — tarė jis po kurio laiko. — Kartais aš net užmirštu, kad tu vis 
dar mergaitė. Dabar pradėsi priekaištauti, jog buvau su tavimi per- 
nelyg šiurkštus. 

— Negalima tikėtis iš Nobu-san, kad jis elgtųsi ne kaip Nobu- 
san. 

— Aš skausmingai reaguoju į nusivylimą, Seijuri. Turėtum ži- 
noti tai. Visai nesvarbu, ar tu mane nuvylei todėl, kad esi per jauna, 
ar, kad nesi ta moteris, kokios aš tikėjausi... pripažink, vis dėlto tu 
mane nuvylei. 

— Prašau Nobu-san negąsdinti manęs. Aš nežinau ar galėsiu 
kada nors gyventi pagal jūsų užsibrėžtas normas. 

— Apie kokias normas tu šneki? Aš tik noriu, kad eitum per 
gyvenimą plačiai atmerktomis akimis! Jeigu pati nuspręsi kokio nori 
likimo, kiekvienas gyvenimo momentas taps puikia proga paversti jį 
realybe. Aišku, aš negaliu tikėtis tokio supratimo iš kvailelės Taka- 
zuru, bet... 

— Argi ne Nobu-san visą vakarą ir mane vadino kvaila? 

— Pati gerai žinai, koks būnu supykęs. 

— Vadinasi, Nobu-san daugiau nepyksta. Tada gal jis užsuks 
aplankyti manęs Ičiriki arbatinėje? Arba pakvies į savo namus? Tiesą 
sakant, šį vakarą aš niekur neskubu. Galėčiau pabūti su jumis ir 
dabar, jei tik Nobu-san pakvies mane. 

Mes kaip tik buvome apėję ratą ir stovėjome prie arbatinės 
įėjimo. 

— Aš tavęs nekviesiu, — pasakė jis ir atstūmė duris. 

Viskas, ką sugebėjau padaryti po šių žodžių, tai tik išspausti iš 
savęs ilgą ilgą atodūsį; vadinu jį ilgu, nes į jį taip pat suėjo begalės 
trumpų — vienas — nusivylimo, kitas — visiško planų žlugimo, 
trečias — liūdesio atodūsis... net nežinau, kiek jų ten buvo. 

— Ach, Nobu-san, — pasakiau aš, — kartais man taip sunku 
jus suprasti. 

— Mane labai lengva suprasti, — atšovė jis. — Paprasčiausiai, 
aš nemėgstu, kai man prieš nosį laiko tokius dalykus, kurių negaliu 
turėti. 

Nespėjau nieko į tai atsakyti, nes jis įžengė į vidų ir užtrenkė 
priešais mane duris. 

SS dvidešimt septintas skyrius 


939 metų vasarą aš buvau taip užsiėmusi visokiais reikalais — 

retkarčiais susitikdavau su Generolu, dalyvaudavau šokių pasiro- 

dymuose ir panašiai — kad keldamasi ryte jausdavausi lyg kibi- 
ras, iki viršaus pripiltas vinių. Paprastai iki vidurdienio nuovargis 
pradingdavo, tik man visą laiką buvo įdomu, o kiek aš uždirbdavau, 
jei jau taip stengdavausi. Beje, net nesitikėjau šito sužinoti, todėl 
pasijutau gerokai pritrenkta, kai vieną dieną Motina pasikvietė ma- 
ne į savo kambarį ir pasakė, jog per pastarąjį pusmetį uždirbau dau- 
giau, negu Hacumomo ir Moliūgė kartu sudėjus. 

— O tai reiškia, — paaiškino ji, — kad tau atėjo laikas pasi- 
keisti su jomis kambariais. 

Man tai visai nepatiko, ne taip kaip jūs įsivaizduojate. Hacu- 
momo ir aš sugebėjome susigyventi per šiuos pastaruosius porą me- 
tų, nes nelindome viena kitai į akis. Tačiau man ji buvo panaši į 
miegantį, o ne į nugalėtą tigrą. Hacumomo tikrai nemanys kaip Mo- 
tina, kad mes „keičiamės kambariais“. Jai atrodys, jog kambarį iš jos 
norima atimti. 

Sutikusi vakare Mamehą, perpasakojau jai mūsų pokalbį su Mo- 
tina ir išsitariau bijanti, jog ugnis Hacumomo viduje įsiliepsnos vėl. 

— Ką gi, tebūnie, — numojo ranka Mameha. — Ta moteris 
nepasiduos tol, kol pradės kraujuoti. O šito mes juk dar nematėme. 
Duokime jai šansą ir pažiūrėkime, kokių nesąmonių ji pridarys šį 
kartą. 

Rytojaus dienos ankstyvą rytą Tetulė užlipo pas mus į viršų 
supažindinti su taisyklėmis — kokia tvarka bus perkraustomi mūsų 
daiktai. Ji pradėjo nuo to, kad nusivedė mane į Hacumomo kambarį 
ir nurodė kampą, kuris dabar priklausė man; galėjau dėti ten ką 
norėjau, niekas neturėjo teisės net pirštų prikišti. Tada ji pasikvietė 
Hacumomo su Moliūge į mano mažesnį kambariuką ir taip pat at- 
rėžė joms šiek tiek ploto. Persikraustymas baigsis tada, kai susine- 
šiosim visą savo turtą. 

Tos dienos darbas man prasidėjo daiktų nešiojimu. Norėčiau 
pasigirti, jog buvau surinkusi gražių dalykėlių kolekciją, kaip ir Ma- 
meha, turbūt, būdama mano metų; deja, tautos nuotaikos smarkiai 
pasikeitė. Karinė vyriausybė laikė kosmetiką ir papuošalus plaukams 
prabanga ir uždraudė juos — nors, žinoma, mes, Gijono mergaitės, 
valdžios vyrų žaisliukai, daugiau ar mažiau darėme tai, ką norėjome. 
Vis dėlto, prabangios dovanos pradingo iš akiračio, tad viskas, ką 
sukaupiau per tuos metus, buvo tik keletas paveikslų, rašalinių ir 
dubenų, taip pat stereoskopinių nuotraukų kolekcija, vaizduojančių 
įžymias vietas, bei pats stereoskopas, pagamintas iš gryno sidabro, 
kurį man padovanojo Kabuki aktorius Onoe Joegoro septyniolikta- 
sis. Šiaip ar taip, nešiojau šiuos daiktus koridoriumi — kartu su 
savo kosmetika, drabužiais, knygomis, žurnalais — ir kroviau viską 
į vieną kampą. Tačiau net ir iki kitos dienos vakaro nei Hacumomo, 
nei Moliūgė nepradėjo persikraustyti. Trečią dieną, beeidama namo 
iš pamokų, nusprendžiau, kad jei pamatysiu Hacumomo buteliukus 
ir kremus vis dar stovinčius ant kosmetikai skirtos lentynos, pasi- 
kviesiu į pagalbą Tetulę. 

Užlipusi į viršų nustebau, pamačiusi atidarytas Hacumomo ir 
savo kambario duris. Koridoriuje ant grindų gulėjo sudužęs stiklinis 
indas su ištekėjusiu baltu tepalu. Kažkas čia buvo ne taip ir, kai 
įėjau į savo kambarį, supratau kas. Hacumomo sėdėjo ant mano 
mažojo stalelio, gurkšnodama iš stiklinės kažką panašaus į vandenį, 
ir skaitė mano užrašų knygutę! 

Geiša privalo būti diskretiška vyrų, kuriuos ji pažįsta, atžvilgiu. 
Todėl jums gali pasirodyti gan netikėta, jog prieš keletą metų, kai 
vis dar buvau mokinė, aš nuėjau į kanceliarinių prekių parduotuvę 
ir nusipirkau gražų sąsiuvinį, norėdama pradėti savo gyvenimo die- 

noraštį. Žinoma, nebuvau tokia kvaila, kad užrašinėčiau tuos daly- 
kus, kurių geiša neturi teisės atskleisti. Aš tik troškau išlieti savo 
mintis ir jausmus. Prieš apibūdindama tam tikrą žmogų, užkoduo- 
davau jo vardą. Vietoj Nobu, pavyzdžiui, rašiau „misteris Cu“ — 
retkarčiais jis paniekinamai purkšteldavo ir tai skambėjo labai pana- 
šiai į „cu!“ Pirmininką pavadinau „misteriu Ha“, nes kartą, per vieną 
pobūvį, pamačiau jį giliai įkvepiant orą ir lėtai jį išleidžiant, lyg sa- 
kydamas „ha“ — įsivaizduodavau jį atsibundantį šalia manęs su to- 
kiu atodūsiu — tad, aišku, tai man padarė stiprų įspūdį. Bet aš net 
vienai sekundei nesusimąsčiau, jog kas nors gali pamatyti tai, ką 
parašiau. 

— O, Seijuri, džiaugiuosi tave matydama, — nušvito Hacumo- 
mo. — Laukiau tavęs norėdama pasakyti, kaip man patiko tavo die- 
noraštis. Kai kurie skyriai ypač įdomūs... iš tiesų, tavo stilius tiesiog 
nuostabus! Braižas ne koks, bet... 

— Ar kartais nepastebėjote įdomaus dalyko, kurį užrašiau pir- 
mame lape? 

— Nemanau. Nagi, pažiūrėkime... „Asmeniška“. Juk sakiau, 
kad braižas nekoks. 

— Hacumomo, prašau padėti sąsiuvinį ant stalo ir išeiti iš kam- 
bario. 

— Tikrai?! Esu priblokšta, Seijuri. Aš tik bandau tau padėti! 
Štai, paklausyk. Pavyzdžiui, kodėl nusprendei pavadinti Nobu Toši- 
kazu „misteriu Cu“? Jam tai visai netinka. Manau, turėtum į jį kreip- 
tis „misteri Pūsle“ arba „misteri Vienaranki“. Ar sutinki? Gali pa- 
keisti, jeigu nori, ir net nereikia man dėkoti. 

— Nesuprantu apie ką jūs šnekate, Hacumomo. Apie Nobu aš 
nerašiau nieko. 

Hacumomo atsiduso, lyg norėdama parodyti, jog visai nemoku 
meluoti, ir pradėjo vartyti puslapius. 

— Jeigu čia ne Nobu, tai pasakyk, kokį žmogų tu apibūdinai? 
Nagi, pasižiūrėkime... Aha, štai: „Kartais matau, kaip misterio Cu 
veidas užsiliepsnoja pykčiu, jei kokia geiša pradeda spoksoti į jį. Bet 
tik ne aš — galiu žiūrėti į jį kiek širdis geidžia, o jis atrodo visai tuo 
patenkintas. Manau, aš jam patinku vis labiau ir labiau, nes jis jau- 
čia — manęs negąsdina nei jo oda, nei tai, kad jam trūksta vienos 
rankos“. Taigi, tu tvirtini pažįstanti dar kažką, kuris atrodo lygiai 
taip pat, kaip Nobu. Gal galėtum juos supažindinti? Tik pažiūrėk, 
kiek daug bendrų dalykų juos sieja. 

Mano širdis prisipildė pasišlykštėjimo — nesugalvoju, kaip dar 

galėčiau apibūdinti šį jausmą. Vienas dalykas žinoti, kad kažkas iš- 
siaiškino tavo paslaptis, bet kai jos iškyla į paviršių vien dėl tavo 
pačios kvailumo... na, jei ir privalėjau ką nors iškeikti, tai tik save, 
nes taip žioplai laikiau dienoraštį atviroje vietoje, padėjusi jį ten, 
kur Hacumomo laisvai galėjo rasti. Parduotuvės savininkui, paliku- 
siam langines atviras, nereikėtų pykti ant audros dėl sugadintų pre- 
kių. 

Priėjusi prie stalo, pabandžiau atimti sąsiuvinį iš Hacumomo, 
tačiau ji tik tvirčiau prispaudė dienoraštį prie krūtinės ir atsistojo, 
vienoje rankoje laikydama stiklinę su skysčiu, kurį palaikiau vande- 
niu. Jai prisiartinus pajutau sakės kvapą — ji gėrė ne vandenį. Ji 
buvo girta. 

— Seijuri, tu, žinoma, nori atgauti savo žurnalą ir, žinoma, aš 
tau jį grąžinsiu, — pasakė ji eidama link durų. — Bėda ta, kad dar 
nespėjau jo viso perskaityti. Tad pasiimu jį į savo kambarį... nebent 
norėtum, kad parodyčiau jį Motinai. Esu tikra, ji sa malonumu per- 
skaitys tuos skyrius, kur rašoma apie ją. 

Aš jau anksčiau minėjau, jog koridoriuje gulėjo sudaužytas bu- 
telis su tepalu. Tokia jau ta Hacumomo — pridaro betvarkės ir net 
nepasirūpina pasakyti tarnaitėms, kad sutvarkytų. Bet dabar, išėjusi 
iš mano kambario, ji gavo tai, ką užsitarnavo. Apgirtusi ji, tikriau- 
siai, visai užmiršo apie butelį; kaip ten bebūtų, ji užlipo tiesiai ant 
stiklo duženų ir netrukus išgirdau ją klykiant. Mačiau, kaip ji žiūrėjo 
inkšdama į savo pėdą, bet po to, vis tiek nuėjo. 

Pasidaviau panikai, kai ji pagaliau pradingo savo kambaryje. Iš 
pradžių pamaniau, jog dienoraštį reikėtų atimti iš jos jėga... bet pas- 
kiau prisiminiau Mamehos samprotavimus, išsakytus per sumo var- 
žybas. Nuskuosti paskui ją būtų pernelyg akivaizdu. Geriau jau pa- 
laukti, kol ji atsipalaiduos, manydama, kad laimėjo, o tada, kai ji 
mažiausiai to tikėtųsi, išvogti dienoraštį. Ši mintis man pasirodė 
nuostabi... tik po kurio laiko mane persmelkė vaizdas — ji slepia 
mano užrašus tokioje vietoje, kurioje niekaip jų nesurasiu. 

Ji uždarė duris. Pastovėjau priešais jas ir tyliai pašaukiau: 

— Hacumomo-san, atleiskite, jei priverčiau jus manyti, kad 
esu supykusi. Ar galiu įeiti? 

— Ne, negali, — atsiliepė ji. 

Nepaklausiau jos ir vis tiek atitraukiau duris. Kambarys tiesiog 
skendėjo betvarkėje. Kraustydamasi Hacumomo išmėtė visus daik- 
tus, kur papuola. Užrašai gulėjo ant stalo, o Hacumomo tuo metu 
valėsi rankšluosčiu pėdą. Neturėjau žalio supratimo, kaip atitraukti 

jos dėmesį. Viena, ką žinojau, tai, kad be dienoraščio iš kambario aš 
neišeisiu. 

Galbūt dėl savo charakterio ji ir priminė vandens žiurkę, tačiau 
kvaila tikrai nebuvo. Net nebūčiau bandžiusi jos tada pergudrauti. 
Bet turint omenyje jos būseną... Pažvelgiau į grindis, ant kurių gu- 
lėjo krūva išsidraikiusių apatinių drabužių, kvepalų buteliukų ir dar 
daug visokio šlamšto. Spintos durys praviros, mažutis seifas, kuria- 
me ji laikė savo brangenybes, atidarytas; papuošalai numesti ant 
čiužinio, lyg ji būtų sėdėjusi čia ryte gerdama ir bandydama juos 
pasimatuoti. Ir staiga, vienas daikčiukas žybtelėjo man prieš akis, 
taip aiškiai, tartum vieniša žvaigždė, deganti juodame danguje. 

Tai buvo smaragdinė obio sagė, ta pati, kuriai pradingus prieš 
daugelį metų, Hacumomo apkaltino mane vagyste, kai ją aptikau su 
savo vaikinu tarnaičių kambaryje. Kažkaip nesitikėjau pamatyti jos 
vėl. Patraukiau tiesiai link spintos, pasilenkiau ir iškrapščiau ją iš 
kitų brangenybių krūvos. 

— Nuostabi mintis! — šūktelėjo Hacumomo. — Prašau, eik, 
vok mano papuošalus. Jau mieliau sutikčiau gauti pinigus, kuriuos 
esi man skolinga. 

— Labai ačiū, kad leidote, — atsakiau, — o kiek turėčiau su- 
mokėti už šitą? 

"Sakydama tai priėjau arčiau ir kyštelėjau jai po nosimi sagę. 
Spinduliuojanti šypsena pranyko nuo jos veido, lygiai taip pat, kaip 
išnyksta tamsa iš slėnio patekėjus saulei. Tuo pačiu metu, Hacumo- 
mo vis dar tebesėdint apstulbusiai, aš paprasčiausiai pasilenkiau prie 
stalo ir laisva ranka paėmiau dienoraštį. 

Neįsivaizdavau, kokia bus jos reakcija, tad nuskubėjau prie du- 
rų ir, išėjusi, uždariau jas. Norėjau drožti tiesiai pas Motiną, paro- 
dyti jai ką radau, bet juk negalėjau eiti pas ją laikydama rankoje 
savo užrašus. Pasistengiau kuo greičiau nulėkti prie spintos, kurioje 
buvo laikomi nesezoniniai kimono, ir įgrūdau sąsiuvinį tarp gulinčių 
ant lentynos dviejų chalatų, suvyniotų į šilkinį popierių. Šiam dar- 
bui atlikti nereikėjo net dviejų sekundžių, tačiau visą tą laiką jaučiau 
dilgčiojimą nugaroje iš susijaudinimo, kad Hacumomo atidarys du- 
ris ir užklups mane. Uždariusi spintą nukūriau į savo kambarį, kur 
pradėjau garsiai ištraukinėti kosmetinio staliuko stalčius, bandyda- 
ma sudaryti įspūdį Hacumomo, jog užrašus paslėpiau ten. 

Išėjusi į koridorių pamačiau ją, stebinčią mane pro tarpdurį, 
kreivai besišypsančią, tarytum visa ši situacija ją smarkiai linksmin- 
tų. Pasistengiau nutaisyti susijaudinusią veido išraišką — nebuvo 

pernelyg sunku tai padaryti — ir, nulėkusi į Motinos kambarį, pa- 
dėjau sagę ant stalo priešais ją. Ji numetė į šoną žurnalą, kurį skaitė, 
ir pakėlė papuošalą, grožėdamasi juo. 

— Nuostabus daikčiukas, — tarė ji, — tačiau dabar juodojoje 
rinkoje nedaug už jį gautum. Niekas nemoka didelių pinigų už to- 
kias brangenybes. 

— Manyčiau, kad Hacumomo labai brangiai už jį sumokės, 
Motinėle, — pareiškiau aš. — Ar prisimenate sagę, kurią aš neva 
pavogiau iš jos prieš daugelį metų, tą pačią, kurios kainą pridėjote 
prie mano skolos? Štai ji. Radau ant grindų šalia jos brangenybių 
dėžutės. 

— Žinote, — pasigirdo Hacumomo, tik ką įėjusios į kambarį 
ir stovinčios man už nugaros, balsas, — o juk Seijuri ko gero teisi. 
Būtent šią sagę aš ir pamečiau. Na, bent jau atrodo į ją panaši. Net 
negalvojau, jog pamatysiu ją vėl. 

— O taip, sunkoka ieškoti daiktų, kai visą laiką esi girta, — 
atrėžiau aš. — Reikėjo tik atidžiau peržvelgti savo dėžutės turinį. — 
Motina padėjo sagę ant stalo nė sekundei nenustodama piktai dėb- 
soti į Hacumomo. 

— Radau ją Seijuri kambaryje, — pateikė savo versiją ši. — Ji 
paslėpė papuošalą kosmetiniame stalelyje. 

— Ko tu ten knaisiojais? — pasiteiravo Motina. 

— Nenorėjau jums šito sakyti, Motinėle, bet Seijuri buvo pa- 
likusi kai ką ant stalo, o aš norėjau padėti jai, paslėpdama tai. Zi- 
nau, man derėjo atnešti jį iš karto jums, bet... Matote, ji turi die- 
noraštį, kurį parodė man dar praeitais metais. Ji prirašė ten labai jau 
pikantiškų dalykėlių apie kai kuriuos žmones ir... Tiesą sakant, yra 
net apie jus kai kas. 

Jau buvau beužprotestuojanti, jog tai netiesa, tačiau dabar ma- 
žai kam tai rūpėjo. Hacumomo pakliuvo į bėdą. Kad ir ką ji papa- 
sakotų, šitai vistiek nepagerins jos padėties. Prieš dešimt metų ji 
daugiausiai uždirbdavo okijai pinigų — ji būtų galėjusi apkaltinti 
mane bet kuo, netgi tuo, kad suvalgiau tatamį jos kambaryje, o 
Motina būtų išskaičiavusi jo kainą iš mano sąskaitos. Dabar metų 
laikai pasikeitė. Hacumomo nuostabi karjera vyto, o manoji pradėjo 
žydėti. Aš buvau okijos dukra ir pagrindinė jos geiša. Manau, Mo- 
tinai net nerūpėjo išsiaiškinti teisybės. 

— Nėra jokio dienoraščio, Motinėle. Hacumomo viską išsigal- 
vojo. 

— Argi? — nusistebėjo ši, — eime, aš jį surasiu, o kol Motina 
ji skaitys, galėsi toliau pasakoti, kaip aš viską išsigalvojau. 

Hacumomo nusivedė mus į mano kambarį. Koridoriaus grindys 
virto tikru šiukšlynu. Hacumomo ne tik sudaužė butelį bei užmynė 
ant jo, bet ir ištepliojo tepaluotu krauju visą viršutinį aukštą. O kas 
dar blogiau — Motinos, savo ir mano kambarių tatamius. Ji atsi- 
klaupė prie tualetinio staliuko, atidžiai apžiūrinėdama kiekvieną stal- 
čių ir atrodydama šiek tiek nugalėta. 

— Apie kokį dienoraštį ji čia kalba? — pasiteiravo manęs Mo- 
tina. 

— Jei toks ir yra, esu tikra, kad Hacumomo jį atras. 

Išgirdusi tai, Hacumomo sukryžiavo rankas ant krūtinės ir tru- 
putį susijuokė, lyg visas šis reikalas jai primintų žaidimą, o ją pačią 
būtų kažkas sumaniai pergudravęs. 

— Hacumomo, — kreipėsi į ją Motina, — tu užmokėsi Seijuri 
už sagę, kuriai dingus, apkaltinai ją vagyste. Dar daugiau, mano oki- 
joje niekas neteplios tatamių krauju. Juos pakeis. Už tai irgi sumo- 
kėsi tu. Ši diena tau brangiai atsiėjo, o dar tik vidurdienis. Ar man 
susilaikyti nuo visos sumos apskaičiavimo, tam atvejui, jeigu dar ką 
iškrėsi? 

Nežinau, ar Hacumomo išgirdo Motinos žodžius. Ji tik nuož- 
miai spoksojo į mane su tokia veido išraiška, kurios niekad anksčiau 
nemačiau. 


Jei paklaustumėte, o kada mano jaunystėje įvyko persilaužimas san- 
tykiuose su Hacumomo, atsakyčiau, kad po mizuage. Tačiau nors tai 
ir pakylėjo mane į pakankamai aukštą lygį, taip sakant — ant vir- 
šutinės lentynos, nuo kurios Hacumomo negalėjo manęs pasiekti, 
mes gal ir būtume sugebėję gyventi viena šalia kitos, kol pasentume, 
jei nieko tarp mūsų nebūtų atsitikę. Štai kodėl dabar manau, jog 
tikroji krizė įvyko tada, kai Hacumomo perskaitė mano dienoraštį, 
o aš radau obio sagę, dėl kurios buvau apkaltinta vagyste. 

Kad geriau viską išaiškinčiau, norėčiau papasakoti jums, ką sa- 
kė Admirolas Jamamoto Isoroku vieną vakarą Ičiriki arbatinėje. Nors 
aš ir nepažinojau jo ypač gerai — jį visi vadino Japonijos Imperato- 
riškojo Jūrų Laivyno tėvu — bet mums neretai tekdavo susitikti 
tuose pačiuose vakarėliuose. Jis buvo mažiukas, bet turėkite ome- 
ny — dinamito lazdelė irgi nedidelė. Kai jis pasirodydavo, pobūviai 
paprastai pagyvėdavo. Tą vakarą jis su kitu žmogumi baigė paskutinį 

gėrimo žaidimo ratą, susitaręs su juo, kad tas, kuris pralošia, eina į 
artimiausią vaistinę pirkti prezervatyvų — vien tam, kad visi pama- 
tytų jo sumišusią fizionomiją, o ne dėl kažkokių kitų tikslų. Admi- 
rolas, žinoma, laimėjo ir minia aplinkui prapliupo ploti bei šūkčioti 
pagyrimus. 

— Gerai, kad jūs nepralaimėjote, Admirole, — tarė vienas iš 
jo parankinių. — Tik pagalvokte apie vargšą vaistininką, kuriam tek- 
tų gerai paieškoti Admirolo Jamamoto, stovinčio kitoj prekystalio 
pusėj! 

Ši replika visiems pasirodė juokinga, o Admirolas atsakė, jog jis 
net neabejojo išlošiąs. 

— Nagi, ką jūs! — paprieštaravo viena geiša. — Visi retkar- 
čiais pralošia, netgi jūs, Admirole! 

— O taip, tai tiesa — visiems tenka kartais pralošti, — sutiko 
jis, — bet tik ne man. 

Galbūt kai kas kambaryje palaikė šį jo atsakymą pernelyg aro- 
gantišku, bet aš nebuvau jų tarpe. Man asmeniškai, Admirolas atro- 
dė kaip žmogus, pripratęs prie laimėjimų. Galiausiai kažkas paprašė 
jo atskleisti savo sėkmės paslaptį. 

— Niekada nesistengiau nugalėti žmogaus, su kuriuo kovo- 
jų, — paaiškino jis. — Aš stengiuosi nugalėti to žmogaus pasitikė- 
jimą savimi. Tas, kuris turi nors šiokių tokių abejonių, negali susi- 
koncentruoti pergalei. Du žmonės yra lygūs — tikrai lygūs — tik- 
tai tada, kai jie lygūs savo pasitikėjimu. 

Nemanau, kad tuo metu supratau jo žodžius, tačiau po to, kai 
mes su Hacumomo susipykome dėl dienoraščio, ją — kaip išsireikš- 
tų Admirolas — pradėjo kankinti dvejonės. Ji žinojo, jog Motina 
daugiau už jokius pinigus nepalaikys jos pusės; būtent dėl to ji man 
atrodė panaši į audeklą, ištrauktą iš šiltos spintos ir pakabintą lauke, 
kur atšiaurūs vėjai galų gale jį sunaikins. 

Jei Mameha išgirstų šiuos mano išvedžiojimus, ji tikrai neiš- 
tvertų nepasakiusi, jog mūsų nuomonės šiuo požiūriu labai skiriasi. 
Ji laikė Hacumomo tokia moterimi, kuri sunaikins save pati. Mums 
tik reikia įtikinti ją stoti į savidestrukcijos kelią, nors ji, šiaip ar taip, 
jame atsidurs. Gal Mameha ir buvo teisi; nežinau. Tiesa ta, kad 
bėgant metams po mano mizuage, kažkokia charakterio liga — jei 
tokia egzistuoja — pradėjo skaudžiai kankinti Hacumomo. Ji visiš- 
kai nesusitvarkė su savo išgėrimais ir žiaurumo priepuoliais. Kol jos 
gyvenimas nebuvo pakrikęs, ji naudojo žiaurumą tik tam tikriems 
tikslams, lygiai, kaip ir samurajus — jis traukia kardą iš makštų ne 

tam, kad kirstų visiems iš eilės kam pakliūva, o tam, kad sukapotų 
savo priešus. Bet šiuo savo gyvenimo periodu Hacumomo, atrodo, 
visai prarado nuovoką, kas jos tikrieji priešai, kartais kliūdavo netgi 
Moliūgei. O kartais per pobūvius ji laidydavo įžeidžias pastabas vy- 
rams, kuriems palaikydavo kompaniją. Ir dar vienas dalykas: ji jau 
nebebuvo tokia graži, kaip anksčiau. Oda pasidarė vaško spalvos, 
veidas išpurtęs. O galbūt tik man vienai ji tokia atrodė? Iš pirmo 
žvilgsnio medis jums gali pasirodyti toks pat gražus, kaip ir visą 
laiką, bet kai pamatysite vabzdžius, besiveisiančius jame, bei užkrės- 
tus parudavusius šakų galiukus, net ir kamienas jums praras savo 
didingumą. 


Visi žino — sužeistas tigras yra pavojingas žvėris; būtent dėl šios 
priežasties Mameha primygtinai siūlė pasekti Hacumomo po Gijoną 
ateinančių poros savaičių vakarais. Iš dalies, Mameha nenorėjo nu- 
leisti nuo jos akių, nes mūsų visai nestebintų, jeigu ji būtų susira- 
dusi Nobu ir išdėjusi jam mano dienoraščio turinį bei mano užslėp- 
tus jausmus „misteriui Ha“, kurio asmenyje Nobu greičiausai atpa- 
žintų Pirmininką. Bet dar svarbiau buvo tai, kad Hacumomo gyve- 
nimą Mameha norėjo paversti nepakeliamu. 

— Jei nori sulaužyti lentą, — pamokslavo Mameha, — neuž- 
tenka vien tik įskelti ją per vidurį. Tau pasiseks tik tada, jei šokinėsi 
ant jos visu svoriu, kol perlauši per pusę. 

Taigi kiekvieną vakarą, išskyrus tuos atvejus, kai ji turėdavo 
neatidėliotinų reikalų, Mameha ateidavo į mūsų okiją sutemus ir 
laukdavo už durų, kol pasirodys Hacumomo. Mums neišeidavo būti 
kartu visą laiką, bet dažniausiai bent viena iš mūsų sugebėdavo pa- 
sekti ją, einančią iš vieno pasimatymo į kitą. Kai padarėme tai pirmą 
kartą, Hacumomo apsimetė, kad jai juokinga. Tačiau ketvirtam va- 
karui einant į pabaigą, ji pradėjo piktai į mus šnairuoti — jai net 
neišėjo pavaizduoti, jog yra viskuo patenkinta, būdama su vyru, kurį 
privalėjo linksminti. Ir štai, kitos savaitės pradžioje, alėjoje, ji stai- 
giai apsisuko ir priėjo prie mūsų. 

— Nagi, pažiūrėkime, — sušnypštė ji, — šunys sekioja paskui 
savo šeimininkus, o jūs sekiojate paskui mane, vis kažką uostinėda- 
mos. Taigi spėju, jūs norite, kad su jumis elgtųsi, kaip su šunimis. 
Ar man parodyti, ką aš darau šunims, kurių nemėgstu? 

Sulig šiais žodžiais ji užsimojo ranka, norėdama trenkti Mame- 
hai per galvą. Surikau ir tai privertė Hacumomo sustoti bei pamąs- 

tyti, ką ji daro. Ji pervėrė mane savo žvilgsniu ir spoksojo tol, kol 
ugnis, žaižaruojanti jos akyse, išblėso, o po to pasišalino. Visi alėjoje 
pastebėjo, kas atsitiko ir keletas žmonių priėjo arčiau išsiaiškinti, ar 
Mamehai viskas gerai. Ji užtikrino juos, kad jaučiasi puikiai, o tada 
liūdnai pridūrė: 

— Vargšelė Hacumomo! Gydytojas buvo teisus. Ji tikrai atro- 
do, lyg tuoj išprotės. 

Aišku, jokio gydytojo nebuvo, bet Mamehos žodžiai pasiekė 
savo tikslą. Netrukus po Gijoną pasklido gandas, kad daktarai pri- 
pažino Hacumomo protiškai nestabilia. 


Daugelį metų Hacumomo labai artimai pažinojo garsų Kabuki akto- 
rių Bando Šojiro ketvirtąjį. Šajiro buvo, kaip mes vadinome, onna- 
gata, o tai reiškė, kad jis visą laiką atlikdavo moterų vaidmenis. 
Kartą, duodamas interviu vienam žurnalui, jis išsitarė, kad Hacumo- 
mo yra viena gražiausių moterų, kokias tik jis pažįsta, ir kad scenoje 
jis stengiasi pamėgdžioti jos judesius, norėdamas būti dar tikroviš- 
kesnis ir kerintis. Tad nesunku atspėti. Kai tik Šojiro pasirodydavo 
mieste, Hacumomo jį aplankydavo. 

Vieną dieną sužinojau, jog šis žymus aktorius dalyvaus pobūvy- 
je Pontoko geišų kvartalo arbatinėje, kitoje upės pusėje nuo Gijono. 
Išgirdau šias naujienas, ruošdama arbatos gėrimo ceremoniją grupe- 
lei jūrų karininkų, kuriems netrukus reikėjo išvykti. Po to nuskubė- 
jau atgal į okiją, bet Hacumomo jau buvo apsirengusi ir išsėlinusi iš 
namų. Ji elgėsi taip, kaip aš kartą — išėjau anksti, kad niekas ne- 
sugalvotų manęs pasekti. Labai norėjau papasakoti Mamehai ką iš- 
girdau, todėl nulėkiau tiesiai į jos butą. Deja, tarnaitė pasakė, kad 
ji jau pusė valandos, kaip išėjusi „pasimelsti“. Puikiai žinojau, ką tai 
reiškė: Mameha patraukė į nedidelę šventyklą rytiniame Gijono pa- 
krašty, pasimelsti prieš tris mažytes jizu statulėles, kurias pati ir 
nupirko. Matote, jizu — tai atsisakytų vaikų pagerbimas. Mamehos 
atveju, jos buvo trims vaikams, kurie negimė, nes Baronas reikalavo 
pasidaryti abortą. Jei ne šios aplinkybės, būčiau paieškojusi jos, bet 
juk negalėjau aš trukdyti žmogaus tokiu jam asmenišku momentu, 
o be to, gal ji net nenorėjo, kad aš žinočiau, kur ji yra. Todėl papras- 
čiausiai pasilikau jos bute ir leidau Tacumi pavaišinti mane arbata, 
kol laukiau. Pagaliau, nors ir atrodydama išvargusi, Mameha grįžo. 
Iš karto kalbėti apie reikalus aš nenorėjau, tad kurį laiką mes ple- 
pėjome apie Amžių Festivalį, kuriame Mamehai buvo patikėta 

vaizduoti ledi Murasaki Sikibu, „Istorijos apie Dženji“ autorę. Galų 
gale Mameha žvilgtelėjo į mane su šypsena veide, laikydama ranko- 
se rudos arbatos puodelį — man atėjus Tacumi kaip tik kaitino jos 
lapus — ir aš papasakojau, ką šiandien sužinojau. 

— Nuostabu! — šūktelėjo ji. — Hacumomo ruošiasi atsipalai- 
duoti, manydama, jog atsikratė mumis. Visas Šojiro skiriamas jai 
dėmesys tikriausiai leis jai pasijusti atsinaujinusiai. O kaip tik tada 
pasirodysime mes, lyg koks sklindantis bjaurus kvapas alėjoje, ir 
visiškai sugadinsime jos vakarą. 

Turint omeny, kaip žiauriai Hacumomo su manimi elgėsi, ir 
kaip smarkiai aš jos nekenčiau, šis planas lyg ir turėjo pakelti man 
nuotaiką. Bet susimokyti prieš Hacumomo vien tam, kad suteiktu- 
mėme jai skausmo, kažkodėl manęs nedžiugino taip, kaip įsivaizda- 
vau. Niekaip negaliu pamiršti vieno ryto vaikystėje, kai plaukiojau 
tvenkinyje šalia mūsų lūšnelės ir staiga pajutau deginantį skausmą 
petyje. Man įgėlė širšė ir dabar ji stengėsi išsilaisvinti nuo mano 
odos. Buvau per daug užsiėmusi klykavimu, kad sugalvočiau, ką da- 
ryti. Vienas berniukas nutraukė ją nuo manęs ir iškėlė už sparnų 
virš uolos, kur mes visi susirinkome nuspręsti, kaip ją užmušti. Man 
siaubingai skaudėjo, tad širšei nejaučiau jokių švelnių jausmų. TA- 
čiau būtent dėl šio mažučio kovojančio padarėlio, niekaip negalinčio 
išsigelbėti nuo mirties, kuri užklups jį po poros sekundžių, pajutau 
krūtinėn plūstantį silpnumą. Tokį patį gailestį jaučiau ir Hacumo- 
mo. Tais vakarais, kai mes sekiojome paskui ją po visą Gijoną, kol 
neapsikentusi ji grįždavo į okiją vien tam, kad atsikratytų mūsų, 
man atrodė, jog mes ją kankiname. 

Kaip ten bebūtų, devintą valandą vakaro mes kirtome upę į 
Pontoko rajoną, kuris — ne taip, kaip Gijonas, išsidriekęs per daug 
kvartalų — paprasčiausiai yra viena ilga alėja šalia upės. Žmonės 
vadina ją „ungurio guoliu“ dėl neįprastos formos. Nors rudeniškas 
vėjas ir buvo nemaloniai žvarbus, vis dėlto Šojiro vakarėlis vyko 
lauke, medinėje verandoje, pastatytoje virš vandens ant aukštų at- 
ramų. Niekas į mus nekreipė per daug dėmesio, kai įėjome pro 
stiklines duris. Verandą gražiai apšvietė žibintai su popieriniais gaub- 
tais, o vanduo upėje mirgėjo auksinėmis spalvomis nuo stovinčio 
kitame krante restorano šviesų. Visi klausėsi Šojiro, kuris įsivažiavęs 
pasakojo kažką savo dainingu balsu; kad būtumėte matę, kaip surū- 
go Hacumomo fizionomija, kai ji mus pastebėjo. Man į galvą net 
šovė palyginimas su sukiužusia kriauše, kurią vakar laikiau rankoje, 

nes tarp kitų linksmų veidų, Hacumomo išraiška priminė siaubingą 
mėlynę ant kūno. | 

Mameha atsiklaupė ant kilimėlio tiesiai priešais ją — šis poel- 
gis man pasirodė labai įžūlus. Aš pati atsiklaupiau atsisukusi į kitą 
verandos pusę, priešais švelnių veido bruožų senyvą vyriškį. Kaip 
paaiškėjo, tai buvo Takibana Zensaku, grojantis koto*? — subraižy- 
tas, senas jo įrašytas plokšteles aš ir dabar turiu. Tą vakarą sužino- 
jau, kad Takibana dar priedo buvo ir aklas. Jei nebūčiau kreipusi 
dėmesio į mūsų atvykimo tikslą, visą vakarą būčiau praplepėjusi su 
juo, nes jis pasirodė esąs tikrai žavintis, malonus žmogus. Mūsų 
pokalbis net nespėjo įsibėgėti, kai staiga išgirdome juoko pliūpsnį. 

Šojiro neabejotinai turėjo nuostabaus mimo talentą. Lieknas, 
lyg gluosnio šaka, elegantiškais, lėtai judančiais pirštais ir ilgu veidu, 
kuriuo galėjo daryti įvairiausias grimasas, jis būtų apkvailinęs ir 
beždžiones, privertęs jas galvoti, jog yra vienas iš jų. Šiuo momentu 
jis vaizdavo senstelėjusią penkiasdešimties metų geišą, sėdinčią prie- 
šais jį. Savo moteriškais judesiais paputusios lūpytės, besivartančios 
akys — jis sugebėjo tapti tokiu panašiu į ją, kad aš net nežinojau ar 
kvatoti, ar paprasčiausiai sėdėti apstulbusiai, prisidengus burną ranka. 
Mačiau Šojiro scenoje, bet tai, ką jis rodė dabar, buvo kur kas geriau. 

Takibana palinko prie manęs ir sušnibždėjo: 

— Ką jis daro? 

— Jis vaizduoja seną geišą, sėdinčią priešais jį. 

— A, tai turbūt Ikivari, — ir paplojo ranka man per nugarą, 
kad atkreipčiau dėmesį. — Minamizos teatro direktorė, — pridūrė 
jis ir ištiesė po stalu savo mažąjį pirštelį — taip, kad niekas nema- 
tytų. Japonijoje šis ženklas reiškia kieno nors „vaikiną“ arba „mer- 
giną“. Takibana norėjo pasakyti, jog ši senstelėjusi geiša, vardu Iki- 
vari, yra teatro direktoriaus meilužė. Tiesą sakant, direktorius ir 
pats buvo čia, juokdamasis garsiausiai iš visų. 

Po minutės, vis dar bemėgdžiodamas, Šojiro kyštelėjo vieną 
pirštą į savo nosį. Pamatę tai, visi pradėjo taip garsiai kvatotis, kad 
net veranda drebėjo. Tuo metu dar nežinojau, jog nosies krapštymas 
buvo vienas iš geriausiai žinomų Ikivari įpročių. Išmušta skaistaus 
raudonio, ji prisidengė veidą kimono rankove, tačiau Šojiro, gerai 
kauštelėjęs nuo sakės, pamėgdžiojo ją netgi tada. Žmonės mandagiai 
šyptelėjo, tik vienai Hacumomo pasirodė tai nepaprastai juokingą; 


3 Koto — japoniškas styginis instrumentas, primenantis gitarą, tik su sep- 
tyniomis arba trylika stygų. 

mat nuo šio momento Sojiro peržengė ribą, skiriančią geraširdį pa- 
sišaipymą nuo pasityčiojimo. Galiausiai neapsikentęs teatro direkto- 
rius sušuko: 

— Nagi, nagi, Šojiro-san, pataupykite save rytdienos spektak- 
liui! Šiaip ar taip, nejaugi nežinote, kad sėdite šalia vienos iš garsiau- 
sių Gijono šokėjų? Turiu pasiūlymą — paprašykime jos surengti pa- 
sirodymą. 

Direktorius, žinoma, kalbėjo apie Mamehą. 

— O Dieve, tik ne tai. Nenoriu žiūrėti aš dabar jokių šokių, — 
sudejavo Šojiro. Bėgant metams supratau, kad jis pats visą laiką 
norėdavo būti dėmesio centre. — Be to, man ir taip linksma. 

— Šojiro-san, mums nereikėtų praleisti progos pasižiūrėti, kaip 
šoka įžymioji Mameha, — pasakė direktorius, šį kartą visiškai rim- 
tai. Kelios geišos irgi pritarė jo nuomonei ir pagaliau įtikino Šojiro 
paprašyti jos surengti pasirodymą, ką jis ir padarė, raukydamasis, 
lyg mažas berniukas. Pastebėjau, kad Hacumomo irgi buvo labai ne- 
patenkinta. Ji pripylė daugiau sakės Šojiro, o jis jai, tarytum norėdami 
tuo pasakyti, jog nuo šio momento vakarėlis buvo sugadintas. 

Teko palaukti dar porą minučių, kol tarnaitė atnešė šamizeną, 
o viena geiša sustygavo jį ir pasirengė groti. Mameha susirado laisvą 
vietą arbatinės gilumoje, o po to atliko keletą trumpų kūrinių. Be- 
veik visi būtų sutikę, jog Mameha iš tiesų žavi moteris, nors kita 
vertus, mažai kas būtų palaikęs ją gražesne už Hacumomo, todėl 
negaliu užtikrintai pasakyti, kas patraukė joje Šojiro dėmesį. Galbūt 
viskas dėl sakės, kurią jis gėrė, o gal dėl pačios Mamehos nepapras- 
to šokio — mat jis ir pats buvo šokėjas. Kaip ten bebūtų, kai Ma- 
meha vėl prisijungė prie mūsų, jis atrodė pakerėtas ir paprašė jos 
atsisėsti priešais jį. Paskiau pripylė jai sakės ir atsuko Hacumomo 
nugarą, lyg ji būtų tik dar viena besižavinti juo geišos mokinė. 

Hacumomo lūpų krašteliai įsitempė, o jos akys susitraukė per 
pusę. Kas dėl Mamehos — gyvenime nemačiau jos taip tyčia ilgai 
bei apgalvotai flirtuojančios su kuo nors, kaip ji tai darė su Šojiro. 
Jos balsas pakilo ir sušvelnėjo, akys šokinėjo nuo jo krūtinės į veidą, 
ir vėl atgal. Retkarčiais ji perbraukdavo pirštais sau per gerklę, lyg 
nepatogiai jaustųsi dėl raudonos dėmelės, kuri ten atsirado. Žino- 
ma, nieko ten nebuvo, tačiau ji vaidino taip įtikinamai, kad to net 
nesuprasdavai, jeigu gerai neįsižiūrėdavai. O tada viena geiša paklau- 
sė Šojiro, ar jis girdėjo ką nors apie Bajiru-san. 

— Bajiru-san, — atsakė jis taip dramatiškai, kaip tik sugebė- 
jo, — paliko mane! 

Neturėjau žalio supratimo, apie ką jis čia kalba; senasis koto 

muzikantas buvo toks geras ir tyliai paaiškino, kad „Bajiru-san“— 
tai anglų aktorius Beizilas Ratbounas, nors tuo metu aš dar nieko 
nebuvau apie jį girdėjusi. Prieš porą metų Šojiro keliavo į Londoną, 
kur rodė Kabuki spetaklį. Aktorius Beizilas Ratbounas taip susiža- 
vėjo juo, kad, padedant vertėjui, jie tapo visai neblogais draugais. 
Galbūt Šojiro ir mėgo atkreipti dėmesį į tokias moteris, kaip Ha- 
cumomo ar Mameha, bet faktas pasilieka faktu — jis buvo homo- 
seksualus, o po kelionės į Angliją jis dar nuolat juokaudavo, kad jo 
širdžiai lemta būti sudaužytai, nes Bajiro-san visai nesidomi vyrais. 

— Liūdna, — tyliai tarė viena geiša, — stebėti, kaip miršta 
romanas. 

Visi nusijuokė iš šios pastabos, išskyrus Hacumomo, kuri piktai 
dėbčiojo į Šojiro. 

— Leiskite parodyti, koks skirtumas tarp manęs ir Bajiru-san, — 
pasiūlė šis. Atsistojęs paprašė Mamehos prisijungti prie jo bei palydėjo 
ją į kitą kambario pusę, kur dar buvo šiek tiek laisvos erdvės. 

— Kai aš dirbu savo darbą, atrodau štai taip, — pasakė jis ir 
nulingavo iš vieno kampo į kitą, mojuodamas vėduokle pačiu lanks- 
čiausiu riešu, kokį tik esu mačiusi, kratydamas galvą į priekį ir atgal, 
lyg kamuoliuką ant supimosi lentos. — O kai Bajiru-san atlieka sa- 
vo darbą, jis elgiasi štai taip. — Jis šiurkščiai sugriebė Mamehą — 
kad būtumėte matę jos apstulbusią išraišką, kai jis palenkė ją prie 
grindų, vaizduodamas aistringą apsikabinimą, ir apdovanojo jos vei- 
dą bučiniais. Visi kambaryje pradėjo spygauti, ploti. Tik, aišku, ne 
Hacumomo. 

— Ką jis daro? — paklausė manęs tyliai Takibana. Nemaniau, 
jog kas nors išgirdo, bet nespėjau atsakyti, kai išgirdau rėkiant Ha- 
cumomo: 

— Jis nori pabūti kvailio vietoje! Štai ką jis daro. 

— Ach, Hacumomo-san, — palingavo galva Šojiro, — juk tu 
pavydi, ar ne? 

— Žinoma, kad taip! — pritarė Mameha. — Dabar parodykite 
mums, kaip jūs abu tai darote. Nagi, Šojiro-san. Nesidrovėkite! Pabu- 
čiuokite ją taip, kaip ir mane! Taip bus sąžininga. Lygiai taip pat. 

Šojiro sunkiai ėjosi su šiuo reikalu, bet šiaip ne taip jis sugebėjo 
pastatyti Hacumomo ant kojų. Tada, miniai spoksant į juos, jis čiu- 
po jai už rankų ir padėjo atsilenkti. Tačiau po sekundės jis rėkdamas 
atsitiesė ir griebėsi sau už lūpos. Hacumomo įkando jam — ne iki 
kraujo, bet pakankamai smarkiai, kad įvarytų jam baimės. Ji pasto- 
vėjo, piktai žvairuodama bei šiepdama dantis, o po to atsivedėjusi 

trinktelėjo Šojiro. Tikriausiai ji buvo per daug apgirtusi, nes užuot 
pataikiusi į veidą, pataikė į viršugalvį. 

— Kas atsitiko, — paklausė manęs Takibana. Jo žodžiai taip 
aiškiai nuskambėjo tyliame kambaryje, lyg suskambėjus varpeliui. 
Neatsakiau, nors, išgirdęs Šojiro verkšlenimą, sumišusį su sunkiu 
Hacumomo kvėpavimu, manau, jis ir pats viską suprato. 

— Hacumomo-san, prašyčiau, — prabilo Mameha ramiu bal- 
su, kuris, beje, čia buvo visai ne vietoj, — padarykite man paslau- 
gą... pasistenkite nusiraminti. 

Nežinau, ar Mameha būtent tokio efekto ir tikėjosi iš savo 
žodžių, o gal Hacumomo visai galvoje pasimaišė, nes pastaroji puolė 
daužyti Šojiro kur papuolė. Vis dėlto manau, kad tam tikra prasme 
ji išprotėjo. Nekalbu apie tai, kad jos protas ir taip buvo lyg įskilęs. 
Jau vien pats momentas atrodė kažkaip atitrūkęs nuo visos situaci- 
jos. Atsistojęs nuo stalo teatro direktorius nulėkė jos raminti. Įvykių 
sūkuryje Mameha sugebėjo ištrūkti iš kambario ir grįžti kartu su 
arbatinės šeimininke. Tuo metu direktorius jau laikė Hacumomo, 
tvirtai ją apglėbęs iš už nugaros. Pamaniau, jog krizė praėjo, bet tada 
suriko Šojiro — taip garsiai, kad mes išgirdome aidą, sklindantį nuo 
pastatų, stovinčių kitame upės krante, Gijone. 

— Tu esi pabaisa! Tu man įkandai! 

Nežinau, ką mes visi būtume darę, jei ne šaltakraujiška šeimi- 
ninkė. Ji pakalbėjo su Šojiro raminančiu balsu, kartu rodydama žen- 
klus teatro direktoriui, kad patrauktų Hacumomo į šalį. Vėliau su- 
žinojau — jis ne tik ją nusivedė į arbatinę, bet ir palydėjo laiptais 
žemyn prie paradinio įėjimo bei išgrūdo ją į lauką. 


Hacumomo negrįžo į okiją visą naktį. Kai pagaliau pasirodė, ji dvokė 
taip, lyg būtų įsigijusi skrandžio ligą; vietoj šukuosenos — tikra be- 
tvarkė. Jai iš karto liepė pakilti į Motinos kambarį, kur ji praleido 
nemažai laiko. Po poros dienų Hacumomo paliko okiją, vilkėdama 
paprastą medvilninį chalatą, kurį jai atidavė Motina, o tokių jos 
plaukų aš anksčiau iš viso nebuvau mačiusi — kažkokia masė, ka- 
banti aplink pečius. Ji nešėsi krepšį su savo turtais, brangenybėmis, 
ir net neatsisveikino su mumis, tik paprasčiausiai išėjo į gatvę. Ži- 
noma, ne savo noru; Motina ją išmetė. Tiesą pasakius, Mameha 
manė, jog ji, tikriausiai, stengėsi atsikratyti Hacumomo metų me- 
tus. Gal ji ir teisi, o gal ir ne, tačiau esu tikra, Motina tikrai pasijuto 
laimingesnė, kai sumažėjo burnų skaičius, nes Hacumomo neuždirb- 

davo tiek, kiek anksčiau, o ir pačio maisto buvo vis sunkiau gauti. 

Jei tik ji nebūtų taip pagarsėjusi savo nedoru charakteriu, gal 
kitos okijos ir būtų norėjusios priimti ją į savo namus net po to, ką 
ji iškrėtė Šojiro. Tačiau ji atrodė panaši į arbatinuką — tu gali nu- 
sideginti į jį ranką net ir labai gražią dieną. Gijone visi tai suprato. 

Iš tiesų, net nežinau, kas atsitiko su Hacumomo vėliau. Praėjus 
keletui metų po karo išgirdau, kad ji užsidirba duoną, būdama pros- 
titutė Mijadžiava-ko rajone. Greičiausiai ji nebuvo ten labai ilgai, 
nes man pasakojo, kaip vienas žmogus per vakarėlį prisiekinėjo, kad 
jei Hacumomo iš tikrųjų tapo prostitute, jis susiras ją ir duos geres- 
nį darbą. Jis tikrai jos ieškojo, tik niekur nerado. Bėgant metams ji 
tikriausiai sugebėjo nusigerti iki mirties. Ji tikrai ne pirma geiša, 
sulaukusi tokio likimo. | 

Taip, kaip žmogus pripranta prie šlubuojančios kojos, taip visi 
okijoje buvome pripratę prie Hacumomo. Nemanau, jog mes iš viso 
supratome, kaip smarkiai jos buvimas mus veikė, kol praėjus daug 
laiko, pastebėjome, jog daug kas mūsų gyvenimuose, ko net nelai- 
kėme skauduliais, pradėjo gyti. Netgi, kai Hacumomo nieko neveik- 
davo, tik miegodavo savo kambaryje, tarnaitės žinodavo, kad ji Čia, 
ir per dieną būtinai jas kaip nors įžeis. Jos gyveno nuolatinėje įtam- 
poje — tokioje, kokią jaučiate, kai einate per užšalusį tvenkinį, ži- 
nodami, jog ledas gali įlūžti bet kurią sekundę. O kas dėl Moliūgės, 
tai manau, ji įprato prie savo vyresniosios sesers ir jautėsi pasime- 
tusi, palikta be jos. 

Tuo metu jau buvau tapusi pagrindiniu okijos turtu, bet net ir 
man kurį laiką teko rauti iš savęs savotiškus įpročius, įsišaknijusius 
Hacumomo padedant. Kiekvieną kartą, kai žmonės keistai į mane 
pasižiūrėdavo, pasijusdavau galvojanti, ar tik jie neišgirdo ko nors 
bjauraus iš Hacumomo, net kai jos jau seniai su mumis nebuvo. 
Lipdama aukštyn, į antrą okijos aukštą, vis dar laikydavau nuleidusi 
akis, bijodama, kad laiptų aikštelėje pamatysiu ją, tik ir trokštančią 
kaip nors mane įžeisti. Negaliu net apsakyti, kiek kartų, užlipusi ant 
pakutinio laiptelio, staiga sustingdavau suvokusi, kad Hacumomo 
daugiau nėra — išnykusi visam laikui. Žinojau, jog ji pradingo ir vis 
dėlto, jau vien ta tuštuma koridoriuje primindavo jos buvimą. Netgi 
dabar, sulaukusi senyvo amžiaus, kartais pakeliu brokatines savo kos- 
metinio staliuko veidrodžio užuolaidas ir man trumpam dingteli 
mintis, kad galbūt pamatysiu ją šiame veidrodyje, piktai į mane 
vypsančią. 


331 


SS dvidešimt aštuntas skyrius 


ą laikotarpį nuo Depresijos ir per visus Antrojo pasaulinio karo 

metus mes, Japonijoje, vadinome kurotani — tamsos slėniu, kai 

dauguma žmonių atrodė lyg vaikai, kuriems banga siekia virš gal- 
vų. Bet aš jau minėjau, kad Gijono gyventojos nekentėjo taip smar- 
kiai, kaip kiti. Dauguma japonų gyveno tamsos slėnyje, na, o Gijone 
mes vis dar šildėmės šykščiuose saulės spinduliuose. Manau net ne- 
reikia aiškinti kodėl; moterims, kurios yra ministrų ar jūros laivyno 
vadovų meilužės, labai pasisekė, o jos savo ruožtu perleidžia dalį 
sėkmės kitoms. Įsivaizduokite Gijoną kaip ežerą kalnų viršūnėje, į 
kurį suteka turtingas šaltinių vanduo. Kai kuriose vietose vandens 
sutekėdavo daugiau, tačiau tai, šiaip ar taip, palaikydavo vienodą jo 
lygį. 

Padedant Generolui Totori, mūsų okija tapo viena iš tų vietų, 
pro kurią įteka šaltinio vanduo. Per keletą metų viskas aplinkui da- 
rėsi vis blogiau ir blogiau, bet nors prekių normavimas jau seniai 
buvo prasidėjęs, mes vis dar nuolat gaudavome visokio maisto, ar- 
batos, audinių, ir netgi tokių prabangos daikčiukų, kaip kosmetika 
bei šokoladas. Mes būtume laisvai galėjusios pasilaikyti šiuos daik- 
tus sau, gyvendamos už uždarų durų, bet Gijonas ne tokia vieta. 

Daug iš šių prekių Motina perleisdavo kitiems ir manydavo, jog 
elgiasi teisingai — ne todėl, kad ji buvo dosni moteris, bet todėl, 
kad mes buvome lyg vorai, susigrūdę viename voratinklyje. Retkar- 
čiais žmonės prašydavo mūsų pagalbos — jei tik galėdavome, su- 
teikdavome ją su didžiausiu malonumu. Na, kad ir, pavyzdžiui, 1941 
metų rudenį karinė policija rado pas vieną tarnaitę dėžutę su maisto 
kuponais — dešimčia kartų daugiau, negu priklausė jos okijai. No- 
rėdama ją apsaugoti, šeimininkė atsiuntė tarnaitę pas mus, prieš tai 
pasirūpindama išsiųsti ją už miesto — suprantama, kiekviena okija 
Gijone kaupė kuponus; kuo geresnė okija, tuo daugiau jų turėjo. 
Tarnaitę atsiuntė pas mus, o ne kur kitur, dėl vienos priežasties — 
Generolas Totori liepė karinei policijai palikti mus ramybėje. Tad, 
kaip patys suprantate, šiame kalnų viršūnių ežere mes buvome lyg 
žuvys, plaukiojančios šilčiausiuose vandenyse. 


. 


Tamsa nusileido virš Japonijos, ir štai atėjo laikas, kai netgi ta ma- 
žytė, smeigtuko galvutės dydžio skylutė su pro ją sklindančia šviesa, 
kurioje mes vis dar šiaip ne taip sugebėdavome pasišildyti, pagaliau 
išnyko. Tai įvyko per vieną sekundę, vieną ankstyvą rytą, likus dviem 
savaitėms iki Naujųjų, 1942 metų. Valgiau pusryčius, na, paprasčiau 
kalbant, valgiau pirmą kartą tą dieną, nes kurį laiką buvau užsiėmu- 
si, tvarkydama okiją ir ruošdama ją artėjantiems Naujiesiems Me- 
tams — kai prie įėjimo pasigirdo žmogaus balsas. Pamaniau, jog tai 
koks nors pasiuntinukas, todėl valgiau toliau, tačiau netrukus mano 
užsiėmimą pertraukė tarnaitė, atlėkusi pranešti, kad Motinos ieško 
karinė policija. 

— Karinis policininkas? — nustebau. — Pasakyk jam, kad Mo- 
tina išėjusi. 

— Aš jam taip ir pasakiau, mem. Tada jis norėtų kalbėtis su 
jumis. 

Pasiekusi paradinį kambarį, pamačiau policininką, nusiaunantį 
batus prie įėjimo. Dauguma žmonių, turbūt, apsidžiaugtų vien tuo, 
kad jo pistoletas vis dar gulėjo užsegtas odiniame dėkle, bet, kaip 
jau minėjau, iki šio momento mūsų okija gyveno šiek tiek kitaip, 
negu kitos. Paprastai policininkas būdavo mandagesnis už kitus lan- 
kytojus ir daugiau atsiprašinėdavo, nes žinodavo, kad jo buvimas 
gąsdina mus. Bet matyti jį nusiaunantį batus... na, šiuo poelgiu jis 
tarytum norėjo pasakyti, jog užeis pas mus — nesvarbu, ar mes jį 
pakviesime, ar ne.. 

Nusilenkiau ir pasisveikinau su juo, bet jis tik trumpai žvilgte- 
lėjo į mane, lyg norėdamas tuo parodyti, jog reikalus su manimi 
tvarkys vėliau. Pasitempęs nusmukusias kojines, nusiėmęs nuo gal- 
vos kepurę ir pagaliau įėjęs į paradinį kambarį, jis liepė parodyti, 
kur yra mūsų daržas. Štai taip, net neatsiprašęs už sutrukdymą. 
Matote, tuo metu visi žmonės Kijote, o gal ir visoje šalyje, pavertė 
savo dekoratyvinius sodelius daržais — visi, išskyrus tokius žmones, 
kaip mes. Generolas Totori parūpindavo pakankamai maisto, kad 
mums nereikėtų išarti savo sodelio; o dėl to galėjome džiaugtis veš- 
liomis samanomis, besikalančiais gėlių daigeliais ir netgi mažučiu 
klevu, augančiu kampe. Kadangi dabar buvo žiema, tikėjausi, jog 
policininkas tik apžiūrės sušalusias žemės vietas, kuriose augmenija 
nuvyto, ir įsivaizduos, jog tarp dekoratyvinių augalų mes sodinome 
ir moliūgus su saldžiomis bulvėmis. Taigi, palydėjusi jį į kiemelį, 
neištariau nė žodžio, tik stebėjau kaip jis atsiklaupia ir liečia pirštais 
purvą. Manau, jis norėjo pajusti, ar žemė buvo kasinėjama sodini- 
mui, ar ne. 

Aš taip desperatiškai troškau ką nors pasakyti, kad leptelėjau 
pirmą, kas šovė man į galvą: 

— Žinote, tas vaizdas, kai valo sniegą, ar jums neprimena van- 
denyno purslų? 

Jis nieko į tai neatsakė, tik atsistojo ir paklausė, kokias daržo- 
ves mes sodiname. 

— Pareigūne, — tariau, — man siaubingai gėda prisipažinti, 
bet tiesa ta, kad mes neturėjome progos pasodinti nors kokią dar- 
žovę. O dabar, kai žemė tokia kieta ir šalta... 

— Jūsų kaimynų draugijos pastebėjimai buvo visiškai teisin- 
gi, — tarė jis nusiimdamas kepurę. Išsitraukęs iš kišenės popieriaus 
lapelį, jis pradėjo skaityti ilgą mūsų okijos nedorybių sarašą. Aš net 
neatsimenu jų visų — medvilnės taupymas, nepaklusimas atiduoti 
metalinius bei guminius daiktus karo reikmėms, netinkamas maisto 
kuponų naudojimas ir dar kažkas panašaus. Aišku, tai buvo tiesa, 
bet Gijone visos okijos taip elgėsi. Kaip supratau, mes nusikaltome 
tuo, jog gyvenome ir buvome apsirūpinę viskuo kur kas geriau, negu 
dauguma. 

Laimei, kaip tik tuo metu sugrįžo Motina. Ji neatrodė nuste- 
binta, radusi pas mus policininką; tiesą sakant, ji elgėsi su juo taip 
mandagiai, kaip dar niekad nemačiau jos su kuo nors šitaip elgiantis. 
Palydėjo jį į mūsų priėmimų kambarį, pavaišino neteisėtai įgyta ar- 
bata. Durys užsidarė, bet aš girdėjau juos kalbantis gana ilgą laiką. 

Vienu metu, išėjusi kažko paimti, Motina pasivedė mane į šoną ir 
sušnibždėjo: 

— Šį rytą Generolą Totori areštavo. Geriau pasiskubink su- 
slėpti mūsų brangiausius daiktus, nes rytoj juos visus atims. 


Atsimenu tuos laikus, kai gyvenau Joroide ir plaukiodavau žvarbio- 
mis pavasario dienomis, o po to gulėdavau ant uolų priešais ežerą ir 
siurbdavau į save saulės šilumą. Jei saulės spinduliai netikėtai pasi- 
slėpdavo už debesies, o taip atsitikdavo gana dažnai, šaltas oras ma- 
ne įmuturiuodavo į save, lyg į kokią metalinę paklodę. Pasijutau 
lygiai taip pat, kai, stovėdama paradiniame kambaryje, išgirdau apie 
Generolo nesėkmę. Rodos, tartum saulė būtų pradingusi visam lai- 
kui, o aš likau pasmerkta stovėti šlapia bei nuoga, pučiant lediniam 
vėjui. Nepraėjus ir savaitei po policininko apsilankymo, mūsų okiją 
išrengė iki siūlo galo, kaip ir kitas šeimas kur kas anksčiau — atėmė 
maisto atsargas, apatinius drabužius ir dar daug ką. Mes visada tiek- 
davome Mamehai arbatą, kuria, kiek suprantu, ji naudojosi siekda- 
ma malonių. Bet dabar jos ištekliai buvo kur kas gausesni, negu 
mūsų, tad jai pačiai teko mus šelpti. 

Mėnesiui einant į pabaigą, kaimynų draugija pradėjo mūsų ke- 
ramikinių dirbinių bei papuošalų konfiskaciją, norėdama parduoti 
juos vadinamojoje „pilkojoje rinkoje“, kuri smarkiai skyrėsi nuo juo- 
dosios. Pastarojoje buvo prekiaujama kuru, alyva, maistu, metali- 
niais daiktais ir taip toliau, t. y. — normuojamais arba nelegaliais 
produktais. Šiuo požiūriu pilkoji rinka buvo nekaltesnė — namų 
šeimininkės joje pardavinėjo savo brangius daikčiukus, norėdamos 
gauti grynųjų pinigų. Mūsų atveju, deja, mums priklausančius daik- 
tus pardavė už bausmę, na, ir žinoma, dėl kitų priežasčių, todėl 
pelnas atiteko kitiems. Kaimynų draugijos galva, netoli mūsų esan- 
čios okijos šeimininkė, nuoširdžiai apgailėstaudavo kiekvieną kartą, 
kai ateidavo atimti iš mūsų kokio nors daikto. Tačiau karinės poli- 
cijos įsakymai buvo aiškūs; nieko kito neliko, tik paklusti. 

Jei karo pradžia atrodė kaip nuostabi kelionė jūra, tai, galima 
sakyti, jog įpusėjus 1943 metams mes visi supratome — bangos 
mūsų laivui aiškiai per didelės. Mes manėme, kad visi nuskęsime, 
daugelis taip ir padarė. Aš nešneku vien apie tai, jog kasdieninis 
gyvenimas tapo nepakeliamai vargingas. Pamažu visi susirūpinome 
pačiomis karo pasekmėmis. Niekam daugiau nebuvo linksma; dau- 
guma žmonių laikė save nepatriotiškai nusiteikusiais, jei gerai leisda- 


335 


vo laiką. Tuo metu kažką panašaus į juokelį išgirdau tik iš geišos 
Raihos lūpų. Mėnesių mėnesius mes klausėmės gandų, jog karinė 
vyriausybė žada nutraukti visų Japonijos geišų rajonų veiklą. Pasta- 
ruoju metu viskas ėjo būtent link to. Mes pradėjome spėlioti, ką 
tada darysime, kai staiga prabilo Raiha: 

— Mums nereikėtų tuščiai švaistyti laiko galvojant apie tokius 
dalykus. Kas gali atrodyti labiau miglota už ateitį? Na, nebent pra- 
eitis. 

Galbūt jums tai ir nepasirodys juokinga, tačiau tą vakarą mes 
visos kvatojome tol, kol ašaros ištryško iš akių. Vieną dieną geišų 
rajonus tikrai uždarys, o kai tai atsitiks, mes baigsime savo dienas 
dirbdamos fabrikuose. Jei norite suprasti, koks tas fabriko darbinin- 
kės gyvenimas, leiskite papasakoti apie Hacumomo draugę Koriną. 

Praeitą žiemą su ja įvyko tokia katastrofa, kokios siaubingai 
bijo visos Gijono geišos. Tarnaitė, ruošdama vonią, bandė padegti 
laikraščius, kad pašildytų vandenį, tačiau liepsna per daug įsiplieskė. 
Supleškėjo visa okija kartu su kimono kolekcija. Korinai teko eiti 
dirbti į fabriką, kuriame ji montavo linzes į tam tikrą įrangą, nau- 
dojamą bomboms išmesti iš lėktuvų. Kartais ji apsilankydavo Gijo- 
ne ir mes tiesiog buvome pasibaisėjusios tuo, kaip smarkiai ji pasi- 
keitė. Ji ne tik atrodė kas kartą vis nelaimingesnė — mes irgi savo 
ruožtu nebuvome ypač laimingos, tačiau tam šiaip ar taip ruošėmės. 
Kosulys tapo jos dalimi lygiai taip pat, kaip čiulbėjimas paukščiui; 
oda apsinešusi, lyg ji nuolat murkdytusi rašale — fabrikai naudojo 
labai prastos kokybės anglį, todėl degdama ji padengdavo viską suo- 
džiais. Vargšelė Korina buvo priversta dirbti po dvi pamainas, per 
dieną gaudama pavalgyti ne daugiau kaip dubenėlį silpno sultinio su 
keletu plaukiojančių makaronų arba skystos pavandenijusios ryžių 
košės, paskanintos bulvių lupenomis. 

Taigi galite įsivaizduoti, kodėl mes taip smarkiai bijojome fab- 
rikų. Kiekvieną rytą atsikėlusios ir pamačiusios gyvenimą Gijone 
tekantį įprasta vaga, jautėmės dėkingos. 

Ir štai kitų metų vieną sausio rytą, krintant sniegui, stovėjau 
eilėje prie ryžių parduotuvės, laikydama rankose maisto kuponus, 
kai pro kitas duris iškišo galvą pardavėjas ir suriko į šaltį: 

— Tai įvyko! 

Mes susižvalgėme. Per daug sustirau nuo šalčio, kad dar rūpin- 
čiaus apie ką jis ten šneka, nes ant savo valstietiškų drabužių buvau 
apsisiautusi tik didelę skarą; dieną daugiau niekas nedėvėjo kimono. 

Galiausiai priešais mane stovinti geiša nusibraukė sniegą nuo anta- 
kių ir paklausė, apie ką jis čia dabar kalba. 

— Tik nesakyk, kad karas baigėsi, — pridūrė ji. 

— Vyriausybė pranešė, kad uždarinėjami geišų rajonai, — pa- 
aiškino jis. — Kitą rytą jūs visos turite prisistatyti į registracijos 
biurą. 

Kurį laiką mes klausėmės radijo, kurio garsai sklido iš jo par- 
duotuvės. Užsidarydamos durys sudundėjo, o paskiau daugiau nieko 
nesigirdėjo, tik švelnus krintančio sniego šiugždesys. Pažvelgiau į 
stovinčių šalia nevilties kupinų kitų geišų veidus ir iš karto supratau, 
kad mes visos mąstome apie tą patį. Kuris iš mums pažįstamų vyrų 
išgelbės mus nuo gyvenimo fabrike? 

Nors Generolas Totori ir buvo mano dana, bet juk ne aš viena 
jį pažinojau. Privalėjau su juo susisiekti, kol kitos to nepadarė. Nors 
ir nepakankamai šiltai apsirengusi, įsikišau maisto kuponus į savo 
valstietiškų kelnių kišenę ir patraukiau į miesto šiaurės vakarus. Skli- 
do gandas, kad Generolas gyveno Surujos užeigoje, toje pačioje, kur 
mudu tiek metų susitikinėdavome du kartus per savaitę. 

Atvykau ten po valandos ar vėliau, visa liepsnodama nuo šalčio 
ir apšerkšnijusi. Bet kai pasisveikinau su šeimininke, ši ilgai į mane 
žiūrėjo, o paskiau nusilenkė bei atsiprašė, sakydama, jog manęs ne- 
pažįsta. 

— Tai aš... Seijuri! Atėjau pasišnekėti su Generolu. 

— Seijuri-san... o Dieve! Niekada nemaniau, kad pamatysiu 
jus atrodančią lyg valstiečio žmona. 

Ji įleido mane į vidų, bet nenuvedė tiesiai pas Generolą, o iš 
pradžių palydėjo laiptais į viršų, kur aprengė mane vienu iš savo 
kimono. Ji netgi davė šiek tiek grimo, kurio turėjo užsislėpusi, kad 
Generolas pažintų mane. 

Kai įėjau į kambarį, jis sėdėjo prie stalo, klausydamasis radijo 
pjesės. Iš po atlapoto medvilninio chalato matėsi kaulėta krūtinė ir 
reti pražilę plaukai. Buvo aišku, kad per pastaruosius metus jam 
teko patirti kur kas daugiau sunkumų, negu man. Vis dėlto jo daliai 
teko siaubingi kaltinimai — apsileidimas, nekompetentingumas, 
piktnaudžiavimas valdžia ir taip toliau. Kai kurie žmonės sakė, kad 
jam pasisekė, nes išvengė kalėjimo. Straipsnis žurnale jį netgi kalti- 
no dėl Imperatoriškojo Jūrų Laivyno pralaimėjimų Ramiojo vande- 
nyno pietuose, priekaištaudamas, jog jis nepakankamai gerai pasirū- 
pino laivų ištekliais. Vis dėlto, kai kurie žmonės geriau pakeldavo 
negandas už kitus, o metus žvilgsnį į Generolą, galėjai pamanyti, 

kad praėję metai užgriuvo jį visu svoriu ir spaudė prie žemės taip, 
kad net kaulai braškėjo; netgi jo veidas atrodė kažkoks nelaimingas. 
Praeityje jis visą laiką kvepėjo raugintais agurkais. Dabar, kai nusi- 
lenkusi atsiklaupiau šalia ant čiužinio, jo kvapas buvo įgijęs kitokį 
rūgštumo atspalvį. 

— Jūs šauniai atrodote, Generole, — pasakiau aš, nors tai bu- 
vo visiškas melas. — Kaip gera jus vėl išvysti! 

Generolas išjungė radiją. 

— Tu ne pirma, kuri atėjo pas mane. Niekuo negaliu tau pa- 
dėti, Seijuri. 

— Bet aš bėgau čia kiek turėjau jėgų! Kaip kažkas galėjo mane 
aplenkti! 

— Nuo praeitos savaitės beveik kiekviena geiša, kurią pažįstu, 
atėjo manęs aplankyti, bet aš daugiau neturiu galingų draugų. Aš vis 
dėlto nesuprantu kodėl tu, geiša, turinti tokią padėtį, ateini pas 
mane. Tave mėgsta tiek daug įtakingų vyrų. 

— Būti mėgiamai ir turėti tikrų draugų, trokštančių padėti, yra 
du visiškai skirtingi dalykai, — pastebėjau. 

— O taip, iš tikrųjų. Tad kokios pagalbos tikiesi iš manęs? 

— Bet kokios, Generole. Mes Gijone daugiau apie nieką nešne- 
kame, tik apie tai, koks vargingas gyvenimas mūsų laukia fabrikuo- 
se. 

— Gyvenimas bus vargingas tik toms, kurioms pasiseks. Kitos 
net neišgyvens iki karo pabaigos. 

— Nesuprantu jūsų. 

— Netrukus pradės kristi bombos, — paaiškino Generolas, — 
gali būti tikra, fabrikai atsiims daugiausiai. Jei nori išgyventi, kol 
baigsis karas, pasieškok ko nors, kas galėtų paslėpti tave saugioje 
vietoje. Atleisk, tam reikalui aš netinkamas. Iššvaisčiau visą įtaką, 
kurią turėjau. 

Generolas pasiteiravo apie Motinos sveikatą, po to apie Tetu- 
lės, o paskiau atsisveikino ir palinkėjo man sėkmės. Tik vėliau su- 
žinojau, ką jis turėjo omeny, sakydamas iššvaistęs savo įtaką. Suru- 
jos savininkės dukra — Generolas suorganizavo jai kelionę į šiaurės 
Japoniją. 

Grįždama atgal į okiją supratau — atėjo laikas veikti, tik ne- 
galėjau sugalvoti kaip. Netgi tokia paprasta užduotis — nuslopinti 
kylančią paniką — atrodė neįveikiama. Užėjau į Mamehos butą, 
kuriame ji dabar gyveno — jos santykiai su Baronu nutrūko prieš 
keletą mėnesių, tad jai teko persikraustyti į kur kas mažesnį gyve- 

namąjį plotą. Pamaniau, gal ji žinos, kaip man išsisukti iš susidariu- 
sios padėties, bet, tiesą pasakius, radau ją vos ne tokioje pačioje 
panikos būsenoje. 

— Baronas niekuo man nepadės, — jos veidas net išblyško iš 
susijaudinimo. — Man neišėjo susisiekti su kitais žmonėmis. Tu ge- 
riau susieškok ką nors, Seijuri, pas ką gali nueiti, ir daryk tai kuo 
greičiau. 

Su Nobu nesišnekėjau jau ketverius metus. Žinojau, jog nega- 
lėsiu jam taip paprastai pasirodyti į akis. Kas dėl Pirmininko... na, 
pasinaudočiau bet kokiu pretekstu vien tam, kad gaučiau progą pa- 
sišnekėti su juo, bet prašyti jo paslaugos aš irgi negalėjau. Kad ir 
kaip šiltai jis elgėsi su manimi koridoriuose, vis dėlto į vakarėlius 
manęs nekviesdavo, nors juose dalyvaudavo ir žemesnio rango gei- 
šos. Mane tai žeidė, bet ką aš galėjau padaryti? Šiaip ar taip, net jei 
Pirmininkas ir norėtų man pagelbėti, apie jo kivirčus su karine vy- 
riausybe pastaruoju metu rašė visi laikraščiai. Jis pats turėjo per 
daug bėdų. 

Taigi, visą likusią dieną praleidau vaikščiodama spiginančiame 
šaltyje nuo vienos arbatinės iki kitos, prašydama leidimo pasišnekėti 
su vyrais, kurių nemačiau savaitėmis ar mėnesiais. Nė viena iš šei- 
mininkių nežinojo, kur juos galėčiau rasti. 

Tą vakarą Ičiriki visos buvome užsiėmusios, ruošdamos atsi- 
sveikinimo vakarėlį. Keista matyti, kaip skirtingai geišos reaguoja į 
naujienas. Vienos atrodė taip, lyg kažkas būtų užmušęs pačią jų 
esybę. Kitos priminė Budos statulas — ramios ir mielos, tik iš vir- 
šaus užtepliotos liūdesio sluoksniu. Nesiimu spręsti, į ką pati buvau 
panaši, tik mano protas dirbo lyg skaitytuvai. Aš buvau tiek užsiė- 
musi planavimu ir visokių schemų kūrimu — mąstydama, su kokiu 
vyru man dar susitikti ir kaip man tai padaryti, — kad net neišgir- 
dau tarnaitės, sakančios, jog mane nori matyti kitame kambaryje. 
Pagalvojau, kad kažkokia grupelė vyrukų užprašė mane palaikyti 
jiems kompaniją; bet ji palydėjo mane laiptais į antrą aukštą, į patį 
arbatinės galą. Ji atidarė duris į mažą kambarėlį su tatamiais, kuria- 
me anksčiau nė karto nebuvau. O ten, prie stalo su alaus bokalu, 
sėdėjo Nobu — visiškai vienas. 

Jis prabilo, man net nespėjus nusilenkti ir žodžio ištarti: 

— Seijuri-san, tu mane nuvylei! 

— Dieve mano! Nobu-san, aš neturėjau garbės džiaugtis jūsų 
draugija ketverius metus, o mums susitikus, aš jau pirmą sekundę 
jus nuvyliau. Ką per tokį trumpą laiką aš spėjau ne taip padaryti? 

— Matai, aš susilažinau pats su savimi, kad tau žandikauliai 
atvips, kai mane pamatysi. | 

— Tiesą sakant, esu per daug apstulbusi, kad judėčiau. 

— Užeik į vidų. Tegu tarnaitė uždaro duris. Bet pirmiausia, 
liepk jai atnešti dar vieną bokalą ir dar alaus. Mes turime progą už 
ką išgerti. 

Padariau taip, kaip liepė Nobu, o paskiau atsiklaupiau šalia 


jo — mus skyrė tik stalo kampas. Fiziškai jaučiau jo žvilgsnį, tyri- 
nėjantį mano veidą. Nuraudau, lyg būčiau sušildyta saulės spindu- 
lių — aš jau ir užmiršau, kaip malonu, kai tavimi žavimasi. 

— Aš dar nesu matęs tavo tokio sunykusio veidelio, — tarė 


jis. — Tik nesakyk, kad vaikštai alkana, kaip visi. Niekada nesitikė- 
čiau iš tavęs tokio dalyko. 

— Nobu-san ir pats atrodo šiek tiek suliesėjęs. 

— Turiu pakankamai maisto, tik neturiu laiko jo suvalgyti. 

— Džiaugiuosi, kad bent jūs esate kažkuo užsiėmęs. 

— Tai pats keisčiausias dalykas, kokį tik girdėjau. Matydama 
žmogų, kuris bando išlikti gyvas, išsisukinėdamas nuo kulkų, tu dar 
džiaugiesi, kad jis turi kaip praleisti laiką? 

— Tikiuosi, Nobu-san nebando pasakyti, kad jo gyvenimui iš 
tikrųjų gresia pavojus... 

— Manęs nemedžioja žudikas, jei tu tai turi omeny. Bet jei 
laikysime „Ivamurą Elektrik“ mano gyvenimu, tada taip, jam iš tie- 
sų gresia pavojus. O dabar pasakyk man: kas ten atsitiko su tuo tavo 
dana? 

—- Manau, Generolui reikalai einasi taip, kaip ir mums visiems. 
Labai gražu iš jūsų pusės, kad paklausėte. 

— O, aš visai nenorėjau, kad tai nuskambėtų gražiai. 

— Šiomis dienomis labai nedaug žmonių linki jam gero. Bet 
keičiame temą, Nobu-san. Ar man reikėtų manyti, kad jūs ateida- 
vote į Ičiriki kiekvieną vakarą, bet sėdėdavote pasislėpęs nuo manęs 
viršuje, šiame keistame kambarėlyje? 

— Keistas kambarys, ar ne? Jis tikriausiai vienintelis visoje ar- 
batinėje be vaizdo į sodą. Jei atitrauksi šias popierines užuolaidas, 
pamatysi tik gatvę. 

— Nobu-san gerai pažįsta šį kambarį. 

— Visai ne. Aš jame tik pirmą kartą. 

Jam tai pasakius, nutaisiau grimasą, norėdama parodyti, jog 
nepatikėjau juo. 

— Gali galvoti ką nori, Seijuri, bet aš sakau teisybę — niekada 

nesu anksčiau čia buvęs. Manau, jog tai miegamasis šeimininkės sve- 
čiams, kai jie pasilieka nakčiai. Ji buvo tokia gera ir leido juo pasi- 
naudoti šiam vakarui, kai paaiškinau jai, kodėl čia atėjau. 

— Kaip paslaptinga... Taigi, jūs čia atvykote su tikslu. Ar aš jį 
sužinosiu? 

— Girdžiu grįžtančią tarnaitę su mūsų alumi, — pasakė No- 
bu. — Tu sužinosi viską, kai tik ji išeis. 

Durys atsidarė ir tarnaitė, įėjusi į kambarį, padėjo ant stalo 
alų, kurį šiuo metu retai kur buvo galima pamatyti, tad keista vien 
tai, jog man teko garbė stebėti šį putojantį auksinį skystį. Tarnaitei 
išėjus, mes pakėlėme bokalus ir Nobu prabilo vėl: 

— Atvykau čia išgerti už tavo dana. 

Išgirdusi tai, pastačiau stiklą alaus į vietą. 

— Turėčiau pasakyti, Nobu-san, jog iš tikrųjų — yra keletas 
dalykų, dėl kurių galime džiaugtis. Bet man reikės savaičių, kad 
bent pradėčiau įsivaizduoti, kodėl jūs norėtumėte išgerti į mano 
dana sveikatą. 

— Galbūt man reikėtų išsireikšti aiškiau. Geriu už tavo dana 
kvailumą! Prieš ketverius metus aš tau sakiau — jis nėra tavęs ver- 
tas, ir jis tai įrodė. Argi ne tiesa? 

— Tiesa ta... kad jis daugiau nebe mano dana. 

— Būtent tai ir turėjau omeny! Net jei jis ir būtų, jis vis tiek 
nieko negalėtų dėl tavęs padaryti, juk taip? Aš žinau, su Gijonu tuoj 
viskas bus baigta, visi dėl to smarkiai panikuoja. Man į kontorą šian- 
dien paskambino viena geiša... Nesakysiu kas... bet ar gali įsivaiz- 
duoti? Ji paklausė, ar galėčiau surasti jai darbo „Ivamuroje Elek- 
trik“. 

— Ar nieko tokio, jei paklausiu — ką jūs jai atsakėte? 

— Aš niekam niekuo negaliu padėti, pats vos verčiuosi. Net ir 
Pirmininkas tuoj gali pats netekti darbo ir baigti savo dienas kalė- 
jime, jei nepradės vykdyti vyriausybės įsakymų. Jis įtikino juos, kad 
mes neturime tokių priemonių durklams ar šovinių apkaboms ga- 
minti, o dabar jie nori, kad mes projektuotume naikintuvus! Mes? 
Naikintuvus? Mes gaminame tik paprastus prietaisus! Kartais man 
darosi įdomu, ką tie žmonės sau mąsto. 

— Gal Nobu-san galėtų kalbėti tyliau? 

— Kas mus išgirs? Gal tavo Generolas? 

— Jei jau prakalbom apie Generolą, — įsiterpiau, — tai šian- 
dien aš buvau nuėjusi su juo pasimatyti, paprašyti jo pagalbos. 

— Tau pasisekė, kad dar spėjai pamatyti jį gyvą. 

— Ar jis serga? 

— Neserga. Bet jis tikrai nusižudys šiomis dienomis, jei tik 
turės tam drąsos. 

— Prašau, Nobu-san. 

— Jis tau nepadėjo, argi ne taip? 

— Ne, jis sakė, kad jau išnaudojo visą savo įtaką, kokią tik 
turėjo. 

— Tiek jos ten ir buvo. Kodėl gi jis neišsaugojo tau nors šiek 
tiek įtakos? 

— Mes nesimatėme su juo ilgiau nei metus... 

— O mes su tavim — ilgiau negu ketverius. Ir vis dėlto, aš 
sugebėjau išsaugoti tau geriausią savo įtaką. Kodėl nesikreipei į ma- 
ne iki dabar? 

— Bet juk visą tą laiką aš manau, kad jūs ant manęs pykstate. 
Tik pažiūrėkite į save, Nobu-san! Kaip gi aš galėjau pas jus ateiti? 

— Kaip gi tu negalėjai? Aš sugebėčiau išgelbėti tave nuo fab- 
riko. Aš tau surasčiau patį geriausią prieglobstį. Patikėk manim, jis 
tikrai geriausias, kaip lizdas paukščiui. Aš suteikčiau jį tik tau vie- 
nai, Seijuri. Bet netgi tu jo negausi, jei nenusilenksi iki žemės, štai 
čia, priešais mane, ir nepripažinsi, jog buvai neteisi dėl to, kas įvyko 
prieš ketverius metus. O taip, tu tiesą sakai, aš iš tiesų pykstu ant 
tavęs! Mes galėjome mirti, taip daugiau ir nepamatę vienas kito. 
Galėjau prarasti vienintelį šansą, kurį turėjau. Ir ne vien dėl to, kad 
tu mane atstūmei: gražiausius savo gyvenimo metus tu atidavei tam 
kvailiui — žmogui, kuris net nesugeba sumokėti skolos savo šaliai, 
jau nekalbant apie tave. Jis toliau sau gyvena, lyg nebūtų padaręs 
nieko bloga! 

Galite įsivaizduoti, kaip tuo metu jaučiausi, nes Nobu buvo 
toks žmogus, kuris galėjo svaidytis žodžiais, lyg akmenimis. Aš ne- 
šneku apie pačius žodžius, ar jų reikšmę, bet apie tai, kaip jis juos 
ištarė. Iš pradžių buvau apsisprendusi neverkti, nepriklausomai nuo 
to, ką jis sakytų; paskiau susiprotėjau — būtent šito Nobu iš manęs 
ir norėjo. Tai padaryti nesudarė jokių sunkumų, tarytum leisčiau 
popieriaus lapeliui išslysti man tarp pirštų. Kiekvieną ašarą, nutekė- 
jusią mano skruostu, aš išverkiau dėl skirtingų priežasčių. Tiek daug 
buvo dėl ko gedėti. Verkiau dėl Nobu ir dėl savęs, verkiau dėl tos 
nežinios — kas su mumis visomis atsitiks. Aš netgi verkiau dėl Ge- 
nerolo Totori ir dėl Korinos, kuri papilkėjo ir sunyko nuo darbo 
fabrike. O tada padariau taip, kaip liepė Nobu. Pasitraukiau nuo 
stalo, pasidarydama sau daugiau vietos, ir nusilenkiau iki žemės. 

— Atleiskite man už mano kvailumą, — paprašiau jo. 

— Ach, atsistok gi pagaliau. Aš būčiau visai patenkintas, jei tik 
pasakytum, jog daugiau nepadarysi tokios klaidos. 

— Nepadarysiu. 

— Kiekviena minutė su tuo žmogumi buvo praleista veltui! Juk 
aš tau sakiau, kad taip ir atsitiks. Galbūt dabar jau pakankamai 
visko išmokai, kad ateityje sektum paskui savo likimą. 

— Aš seksiu paskui savo likimą, Nobu-san. Nieko daugiau ir 
netrokštu iš savo gyvenimo. 

— Man malonu tai girdėti. Tad kur gi veda tave likimas? 

— Pas žmogų, kuris valdo „Ivamurą Elektrik“, — žinoma, sa- 
kydama tai, aš galvojau apie Pirmininką. 

— Tu teisi, — sutiko Nobu, — o dabar išgerkime kartu savo 
alų. 

Sudrėkinau lūpas — buvau per daug sutrikusi ir nusiminusi, 
kad norėčiau gerti. Paskui Nobu man papasakojo apie lizdelį, kuriuo 
jis pasirūpino. Tai buvo jo gero draugo Arašino Isamu, kimono meist- 
ro, namai. Nežinau, ar dar prisimenate jį, bet prieš daugelį metų jis, 
kaip garbės svečias, dalyvavo Barono pobūvyje kartu su Nobu ir 
daktaru Krabu. Misterio Arašino namai, kurie taip pat jam atstojo 
ir dirbtuves, stovėjo ant seklių Kamo upės krantų, apie penkis ki- 
lometrus einant prieš srovę nuo Gijono. Dar prieš porą metų jis, 
kartu su savo žmona ir dukterimi, siuvo kimono žaviu juzen stiliu- 
mi, dėl kurio jis tapo toks populiarus. Pastaruoju metu visus kimo- 
no meistrus privertė siūti parašiutus — šiaip ar taip jie juk įpratę 
dirbti su šilku. Tokį darbą aš labai greitai perprasčiau, taip apie 
mane sakė Nobu, tad Arašino šeima troško kuo greičiau gauti mane 
į savo rankas. Visais reikalais, susijusiais su valdžia, Nobu nusprendė 
pasirūpinti pats. Jis užrašė misterio Arašino adresą ant popieriaus 
lapelio ir atidavė jį man. 

Net nepamenu, kiek kartų pasakiau Nobu, kokia esu dėkinga. 
Kiekvieną kartą man tai ištarus, jis atrodydavo vis labiau patenkin- 
tas. Jau norėjau pasiūlyti pasivaikščioti kartu po lauką, krintant švie- 
žiam sniegui, kai jis žvilgtelėjo į savo laikrodį ir išsiurbė alaus liku- 
čius. 

— Seijuri, — kreipėsi jis į mane, — aš nežinau, kada mes vėl 
pasimatysime, ir kaip tada atrodys pasaulis. Tikriausiai mudu abu 
būsime matę daug siaubingų dalykų. Bet žinok, kiekvieną kartą, kai 
man reikės, kad kas primintų, jog šiame pasaulyje dar egzistuoja 
grožis ir gėris, aš pagalvosiu apie tave. 

— Nobu-san! Galbūt jums reikėjo tapti poetu! 

— "Tu puikiausiai žinai, kad nieko poetiško savyje aš neturiu. 

— Ar šie jūsų kerintys žodžiai reiškia, kad ruošiatės išeiti? Aš 
tikėjausi, jog galbūt mes galėtume kartu pasivaikščioti. 

— Lauke per šalta. Bet gali palydėti mane iki durų — ten ir 
atsisveikinsime. 

Nusekiau paskui Nobu laiptais žemyn, nusilenkiau tarpduryje 
ir padėjau jam apsiauti batus. Pati įsispyriau į aukštakulnius geta“", 
kuriais dėvėdavau, kai pasnigdavo, ir išlydėjau Nobu į gatvę. Prieš 
porą metų jo būtų laukęs automobilis, bet šiomis dienomis mašino- 
mis naudojosi tik vyriausybės pareigūnai, nes praktiškai niekas ne- 
galėjo gauti joms benzino. Aš pasiūliau pasivaikščioti, kol jis susiras 
rikšą. 

— Man tavo kompanijos dabar visai nereikia, — pasakė No- 
bu. — Privalau susitikti su mūsų Kijoto padalinio vadovu. Mano 
galvoje sukasi daug svarbių reikalų. 

— Tenka pripažinti, Nobu-san, kad man labiau patiko jūsų iš- 
siskyrimo žodžiai, pasakyti viršuje, kambaryje. 

— Kitą kartą ten ir pasilik. 

Nusilenkusi atsisveikinau su juo galutinai. Dauguma vyrų, tik- 
riausiai, būtų dar atsigręžę per petį; Nobu tik nuklampojo per snie- 
gą, užsuko už kampo į Šijo aveniu ir pranyko man iš akių. Rankoje 
laikiau popieriaus lapelį su misterio Arašino adresu, kurį jis man 
paliko. Staiga supratau, jog spaudžiu jį pirštais taip smarkiai, kad jei 
galėčiau jį sutraiškyti, būčiau taip ir padariusi. Paspoksojusi šiek 
tiek į sniegą, žvilgtelėjau į gilius Nobu pėdsakus, kurie matėsi iki 
pat kampo, ir man pasirodė, jog suvokiau, kas mane kankina. O 
kada aš vėl pamatysiu Nobu? Arba Pirmininką? Arba, jei jau apie tai 
prabilome, patį Gijoną? Kartą, kai buvau dar visai vaikas, mane at- 
plėšė nuo namų. Manau, būtent šių siaubingų metų prisiminimai 
buvo pagrindinė priežastis, dėl kurios jaučiausi tokia vieniša. 


37 Geta — japoniškas lauke dėvimų klumpių atitikmuo. 

SS dvidešimt devintas skyrius 


albūt jūs manote, kad buvau jauna geiša, turinti pasisekimą ir 

daug gerbėjų, todėl, jei ne Nobu, tai kas nors kitas būtų mane 

išgelbėjęs. Tiktai reikalas tas, kad geiša, pakliuvusi į bėdą, visai 
nepanaši į brangakmenį, netyčia pamestą gatvėje, kurį kiekvienas 
gali pakelti. Visos iš šimtų Gijono geišų vertėsi per galvą, ieškoda- 
mos sau saugaus lizdelio pasislėpti nuo karo baisumų per tas pasku- 
tines savaites, ir tik keletui iš jų, tarp jų ir man, pasisekė. Štai kodėl 
sulig kiekviena diena, praleista Arašino šeimoje, aš vis labiau ir la- 
biau jaučiausi esanti skolinga Nobu. 

Tik ateinančių metų pavasarį supratau, kaip smarkiai man pa- 
sisekė — sužinojau, jog žuvo geiša Raiha per Tokijo bombordavimą. 
Būtent Raiha prajuokino mus sakydama, kad nėra miglotesnio daly- 
ko, negu ateitis, nebent praeitis. Ji ir jos motina buvo pakankamai 
iškilios geišos, o jos tėvas — kilęs iš įžymios verslininkų šeimos; 
mums visoms Gijone atrodė, kad kas kas, o Raiha tai jau tikrai 
išgyvens karą. Savo mirties valandą ji greičiausiai skaitė knygą vie- 
nam iš savo jaunųjų sūnėnų tėvo valdose, Tokijo Denenkofu srityje, 
ir ji tikriausiai jautėsi taip pat saugiai, kaip ir būdama Kijote. Keistas 
sutapimas, bet to paties oro antpuolio metu žuvo ir garsusis sumo 

imtynininkas Mijadžijama. Jie abu galėjo pasigirti bent jau sąlyginiu 
komfortu. O vis dėlto, kas sugebėjo išgyventi karą, tai Moliūgė, kuri 
atrodė man tokia pasimetusi, nors jos linzių fabriką, esantį Osakos 
priemiestyje, bombordavo penkis ar šešis kartus. Būtent tais metais 
supratau, kad nieko nėra nenuspėjamesnio už tai — kam pasiseks 
išgyventi karą, o kam ne. Mameha liko gyva, dirbdama seselės asis- 
tente mažoje Fukui prefektūros ligoninėje; jos tarnaitė Tacumi žuvo, 
siaubingai bombai nukritus ant Nagasakio, o jos aprengėjas, misteris 
Itčoda, mirė nuo širdies smūgio per oro antpuolio pratybas. Kita 
vertus, misteris Beku dirbo Osakos jūrų laivyno bazėje ir vis tik 
išgyveno. Taip pat ir Generolas Totori, kuris leido laiką Surujos ar- 
batinėje iki pat mirties, 1950 metų viduryje; Baronui irgi pasise- 
kė — deja, turiu pasakyti, kad sąjungininkams mus okupavus, jis 
nusiskandino savo nuostabiame tvenkinyje po to, kai iš jo atėmė 
titulą ir beveik visus turtus. Nemanau, kad jis galėjo gyventi tokia- 
me pasaulyje, kuriame jam nebuvo leista tenkinti kiekvienos savo 
užgaidos. 

Kai dėl Motinos, tai aš niekada net nesuabejojau, kad ji išgy- 
vens. Turėdama labai gerai išvystytą gebėjimą pasipelnyti iš kitų 
žmonių kančių, ji stačia galva pasinėrė į pilkąją rinką, lyg būtų dir- 
busi šį darbą visą laiką; ji praleido karą ne nuskursdama, o turtėda- 
ma, spekuliuodama kitų žmonių palikimais. Kai tik misteris Araši- 
nas pajusdavo pinigų stygių, jis parduodavo kimono iš savo kolekci- 
jos, o paskui prašydavo manęs susisiekti su Motina, kad ši išpirktų 
jį. Suprantate, dauguma Kijote parduotų kimono perėjo per jos ran- 
kas. Misteris Arašinas, matyt, tikėjosi, kad Motina atsisakys pelno 
ir pasilaikys juos porą metų pas save, kol jis galės išsipirkti juos vėl, 
bet, rodos, ji taip ir nesugebėjo jų atrasti — bent jau pati taip sakė. 


Arašino šeima elgėsi su manimi nepaprastai gražiai per tuos metus, 
kuriuos aš praleidau jų namuose. Dieną dirbdavau kartu su jais, 
siūdama parašiutus. Naktimis miegodavau šalia jų dukters ir anūko 
ant čiužinių, ištiestų ant grindų dirbtuvėse. Mes turėjome labai ma- 
žai anglies; kad sušiltume, deginome supresuotus lapus arba laikraš- 
čius su žurnalais — viską, kas papuldavo po ranka. Žinoma, maisto 
irgi vis labiau ėmė trūkti; jūs net neįsivaizduojate, ką mes buvome 
priversti valgyti — sojos pupelių nuosėdas, paprastai išmetamas gy- 
vuliams ir šlykštų ėdalą, vadinamą nukapan, pagamintą iš sijotų pa- 
kepintų ryžių su kvietiniais miltais. Šis valgis atrodė panašus į seną 

sudiržusią odą, nors oda tikriausiai būtų skanesnė. Retkarčiais mes 
pasimėgaudavome trupučiu paprastų ar saldžių bulvių; džiovinta 
banginių mėsa, ruonių dešrelėmis; kartais netgi sardinėmis, kurias 
mes Japonijoje anksčiau naudojome tik pašarui. Taip sulysau per 
tuos metus, kad niekas nebūtų manęs pažinęs Gijono gatvėse. Kai 
kuriomis dienomis Arašino mažasis anūkėlis Juntaras tiesiog verkda- 
vo iš bado — būtent tada šeimos galva paprastai nuspręsdavo par- 
duoti vieną kimono iš savo kolekcijos. Japonijoje mes tai vadinome 
„svogūniniu gyvenimu“ — pjauni sluoksnį po sluoksnio ir verki visą 
laiką. 

Vieną 1944 metų pavasario vakarą — tuo metu aš jau buvau 
išgyvenusi Arašino šeimoje tris ar keturis mėnesius — mes stebė- 
jome pirmąjį mūsų oro antpuolį. Žvaigždės švietė taip ryškiai, kad 
net matėsi naikintuvų siluetai, ūžiantys mums virš galvų, taip pat 
šūvių blyksniai — bent mums taip pasirodė — skriejantys nuo že- 
mės ir sprogstantys netoli jų. Mes išsigandome, kad netrukus išgir- 
sime siaubingą švilpiantį garsą ir pamatysime Kijotą liepsnose; jei 
taip būtų atsitikę, mūsų gyvenimas taip ir būtų pasibaigęs, nesvar- 
bu, ar mes būtume mirę, ar ne — nes Kijotas buvo trapus, lyg 
naktinio drugio sparnelis. Jei jis būtų sugriautas, tai jau niekada 
nebūtų atsistatęs, ne taip, kaip Osaka arba Tokijas, arba kiti didesni 
miestai. O naikintuvai skrido virš mūsų ne tik tą, bet ir kiekvieną 
naktį. Labai dažnai vakarais mes matydavome, kaip paraudonuoja 
mėnulis nuo Osakos gaisrų atšvaitų, o kartais pastebėdavome pele- 
nus, sklandančius ore, lyg krintantys lapai — netgi čia, Kijote, nu- 
tolusiame nuo to miesto per penkiasdešimt kilometrų. Galite įsi- 
vaizduoti, kaip desperatiškai jaudinausi dėl Pirmininko ir Nobu, ku- 
rių kompanija buvo įsikūrusi Osakoje ir kurie turėjo namus čia, Ki- 
jote, ir ten. Mąsčiau ir apie savo seserį Sacu — kas atsitiko su ja, 
kur ji dabar? Nemanau, kad sąmoningai apie ją galvojau, bet nuo tos 
dienos, kai ji pabėgo, mano galvoje kirbėjo užsislėpusi viltis, jog 
kada nors gyvenimas vėl suves mus į krūvą. Aš maniau, kad galbūt 
susirūpinusi ji pasiųs laišką į Nitos okiją, ar pati atvyks į Kijotą, 
ieškodama manęs. Ir štai vieną dieną, vaikščiodama su mažuoju Jun- 
taru upės krantais, rinkdama akmenukus ir mėtydama juos į vande- 
nį, aš staiga supratau, jog Sacu niekada negrįš į Kijotą ieškoti manęs. 
Dabar, kai pati vos suduriu galą su galu, aiškiai įsivaizdavau, jog 
keliauti į tolimą miestą, kad ir dėl svarbios priežasties, buvo visiškai 
neįmanoma. Šiaip ar taip, mudvi su Sacu tikriausiai ir nepažintume 
viena kitos gatvėje, net jei ir susitiktume. Na, o kai dėl mano fan- 

tazijų apie laišką... ką gi, pasijutau, lyg vėl būčiau maža kvaila mer- 
gaitė; ar tikrai man prireikė tiek metų, kad suprasčiau — Sacu nie- 
kaip negali žinoti Nitos okijos pavadinimo. Ji negalėtų man parašyti, 
net jei ir norėtų — nebent susisiektų su misteriu Tanaka, o to ji 
tikrai nepadarys. Kol mažasis Juntaras mėtė akmenis į upę, aš atsi- 
tūpiau už jo ir apsišlaksčiau vandeniu veidą, visą laiką jam šypsoda- 
masi ir apsimesdama, kad noriu tik atsigaivinti. Matyt, mano mažy- 
tė gudrybė suveikė, nes Juntaras, atrodo, net nenutuokė, jog kažkas 
atsitiko. 

Nelaimė — kaip stiprus vėjas. Turiu omeny ne tik, kad ji ne- 
leidžia mums sugrįžti ten, kur norėtume — ji nuplėšia nuo mūsų 
viską, ką įmanoma nuplėšti, kad pamatytumėme, kokie mes iš tik- 
rųjų esame, o ne kokie norėtume būti. Pavyzdžiui, misterio Arašino 
duktė per karą gedėjo savo žuvusio vyro ir paskyrė gyvenimą tiktai 
dviem dalykams: savo mažajam berniukui ir parašiutų siuvimui. Ro- 
dės, jog daugiau jai nėra dėl ko gyventi. Ji vis liesėjo ir liesėjo, 
praktiškai galima buvo matyti, kur dingsta kiekvienas jos kūno gra- 
mas. Karui baigiantis ji įsikibo į savo vaiką, kaip į skardžio kraštą, 
kurį paleidusi ji ištikštų į uolas. 

Nelaimės būseną jau esu patyrusi anksčiau, todėl tai, ką išsiaiš- 
kinau apie save dabar, tik priminė man tai, ką žinojau ir taip, tik 
buvau užmiršusi — būtent tai, kad nepaisant elegantiškų drabužių, 
šokių pasirodymų ir protingų pokalbių, mano gyvenimas atrodė la- 
bai jau nesudėtingas, netgi labai paprastas, kaip akmuo, krintantis 
ant žemės. Per šiuos pastaruosius dešimt metų pagrindinis mano 
tikslas visame kame buvo laimėti Pirmininko simpatijas. Diena iš 
dienos stebėjau sruvenantį vandenį seklioje Kamo upėje, tekančioje 
dirbtuvių papėdėje; kartais įmesdavau į ją vainiklapį ar šiaudelį ži- 
nodama, kad prieš išplaudama jį į jūrą, upė nuplukdys jį iš pradžių 
į Osaką. Svajojau apie tai, jog galbūt Pirmininkas, sėdėdamas prie 
savo darbo stalo, netyčia žvilgtels pro langą ir, pamatęs vainiklapį 
arba šiaudelį, pagalvos apie mane. Bet paskiau neramios mintys šovė 
man į galvą. Pirmininkas gal ir pamatys kažką, nors tuo labai abe- 
jojau; net jei taip ir atsitiks, ir jis atsiloš savo kėdėje bei pagalvos 
apie šimtus dalykų, neduodančių jam ramybės, aš tikriausiai nebū- 
siu viena iš jų. Jis elgėsi su manim gražiai, tai tiesa, bet juk jis geras 
žmogus. Jis niekada neparodė net menkiausio ženklelio, jog pažino 
tą mergaitę, kurią kažkada guodė, arba kad suprato man labai pa- 
tinkąs ir, kad aš apie jį dažnai galvoju. 

Vieną dieną aš ėmiau suvokti kur kas skausmingiau, kai supra- 

tau, jog mudvi su Sacu greičiausiai nesusitiksime. Visą praėjusią 
naktį neramiai svarsčiau pirmą kartą klausdama savęs, kas atsitiks, 
jei mano gyvenimas priartės prie pabaigos, o Pirmininkas taip nie- 
kada manimi ir nesusidomės. Kitą rytą atidžiai peržvelgiau savo ho- 
roskopą, vildamasi surasti nors kokį ženklą, rodantį, jog mano gyve- 
nimas nepraeis be tikslo. Jaučiausi tokia prislėgta, kad net misteris 
Arašinas tai pastebėjo ir pavedė man nueiti į galanteriją, esančią už 
trisdešimties minučių kelio nuo namų, nupirkti adatų. Grįžtant at- 
gal jau leidosi saulė ir manęs, ramiai sau žingsniuojančios, vos ne- 
suvažinėjo kareiviškas sunkvežimis. Pirmą kartą buvau taip arti mir- 
ties. Tik kitą rytą pastebėjau, jog horoskopas perspėjo mane niekur 
neiti Žiurkės kryptimi — būtent toj pusėj ir stovėjo galanterija. Aš 
nepastebėjau nieko, nes ieškojau tik Pirmininko ženklo. Įgijusi to- 
kios patirties, aš supratau, kaip pavojinga nukreipti dėmesį į tai, ko 
nėra šalia. Kas, jeigu priartėtų gyvenimo pabaiga ir aš suprasčiau, 
kad kiekvieną mielą dieną praleisdavau galvodama apie žmogų, ku- 
ris niekada nebus mano? Koks nepakeliamas liūdesys užgriūtų ma- 
ne, kai suvokčiau, kad niekada iš tikrųjų nejaučiau maisto skonio, 
kurį valgiau; kad nemačiau vietų, kuriose buvau, nes daugiau apie 
nieką negalvojau, tik apie Pirmininką, netgi gyvenimui slenkant į 
pabaigą. Ir vis dėlto, jei atitraukčiau savo mintis nuo jo, ko vertas 
būtų mano gyvenimas tada? Jausčiaus, lyg šokėja, kuri mokėsi šokti 
nuo pat vaikystės, bet taip ir neturėjo progos parodyti savo meist- 
riškumo viešumoje. 


Mums karas pasibaigė 1945 metų rugpjūtį. Dauguma tuo metu Ja- 
ponijoje gyvenančių žmonių pasakytų jums, jog šis laikotarpis, per 
visą ilgą tamsos naktį, buvo pats niūriausias. Mūsų šalį ne tik nuga- 
lėjo, ją tiesiog sugriovė — aš nešneku vien tik apie bombas, kad ir 
kokios baisios jos būtų. Kai tavo šalis pralaimi karą, ir pamatai, kaip 
įsiveržia laiminčioji pusė, jautiesi, lyg tave pačią vestų ant ešafo- 
to — atsiklaupi, rankos surištos, lauki, kol kardas nukirs tau galvą. 
Metus ar porą aš nė karto neišgirdau ką nors juokiantis — na, ne- 
bent mažąjį Juntarą, kuris vis tiek nieko nesuprato. O kai jis prajuk- 
davo, senelis pamojuodavo ranka, prašydamas jį nutildyti. Dažnai 
pastebėdavau, kad per karą užaugę vaikai būdavo pernelyg rimti; 
jiems mažai kada teko juoktis vaikystėje. 

Iki 1946 metų pavasario mes jau spėjome apsiprasti, jog teks 
gyventi toliau netgi šiuo skaudaus pralaimėjimo laikotarpiu. Atsira- 

do ir tokių, kurie tikėjo, kad vieną dieną Japonijoje viskas sugrįš į 
savo vėžes. Kaip išaiškėjo, visos istorijos apie užkariautojus ameri- 
kiečių kareivius, žŽudančius ir prievartaujančius mus, buvo grynas 
pramanas. Jei atvirai, tai mes netrukus supratome, jog šiaip jau ame- 
rikiečiai yra nepaprastai geri žmonės. Kartą pro mus važiavo vilks- 
tinė jų sunkvežimių. Stovėjau, žiūrėdama į juos, kartu su kitomis 
moterimis, gyvenančiomis kaimynystėje. Per tuos metus, praleistus 
Gijone, aš pradėjau laikyti save ypatingo pasaulio atstove, ne tokia, 
kaip kitos; ir iš tiesų, jaučiausi tokia atskirta nuo paprastų žmonių, 
kad net retai susimąstydavau, o kaip tos moterys gyvena — nieko 
nežinojau net apie vyrų, kuriuos aš linksmindavau, žmonas. Ir štai, 
stoviu dabar čia, apsimovusi suplėšytomis darbinėmis kelnėmis, pa- 
laidais riebaluotais plaukais. Nesiprausiau jau keletą dienų — mums 
užtekdavo kuro pasišildyti vandeniui tik porą kartų per savaitę. Pro 
šalį važiuojančių amerikiečių kareivių akimis aš niekuo nesiskyriau 
nuo kitų moterų aplinkui; gerai pagalvojus, koks gi tas skirtumas 
tarp jų ir manęs? Jei neturi lapų, žievės arba šaknų, tai ar gali toliau 
save laikyti medžiu? „Aš valstietė“, — pasakiau pati sau, — „dau- 
giau nebesu geiša.“ Išsigandau, pažvelgusi į savo šiurkščias rankas. 
Norėdama nustumti į šalį šį jausmą, nukreipiau dėmesį į pro šalį 
važiuojančius sunkvežimius, pilnus kareivių. Argi tai ne tie patys 
amerikiečių kariai, kurių, kaip mus mokė, reikia nekęsti, kurie ap- 
mėtė mūsų miestus siaubingomis bombomis? O dabar jie važiavo 
pro mūsų apylinkę, mėtydami vaikams saldainius. 


Nepraėjus ir metams po kapituliacijos misteris Arašinas įsidrąsino 
vėl siūti kimono, apie kuriuos aš asmeniškai neišmaniau nieko, tik 
kaip juos dėvėti. Todėl man teko tokia užduotis — sėdėti kiauras 
dienas dirbtuvių fligelio rūsyje ir prižiūrėti katilus su verdančia da- 
žomąja medžiaga. Tai buvo pasibaisėtinas darbas iš dalies dėl to, kad 
mes negalėjome sau leisti pirkti jokio kito kuro išskyrus tadon, kaž- 
ką panašaus į anglies dulkes sumaišytas su derva; jūs net neįsivaiz- 
duojate, kokia smarvė pakyla, kai jis dega. Per tam tikrą laiką mis- 
terio Arašino Žmona išmokė mane, kokius lapus, stiebelius, žievę 
rinkti, kad pati pagaminčiau dažiklį, o tai jau skamba lyg koks pa- 
aukštinimas pareigose. Gal taip ir būtų buvę, jei viena iš medžia- 
gų — taip ir neišsiaiškinau kuri — nebūtų veikusi keistai mano ran- 
kų: jos buvo tiesiog išėstos rūgšties. Mano gležnos šokėjos rankelės, 
kuriomis taip rūpindavausi, tepdama jas geriausiais kremais, pradėjo 


350 


luptis — kaip plonas viršutinis svogūno sluoksnis — ir apsinešė su- 
krešėjusio kraujo dažais. Per šį laikotarpį — tikriausiai pastūmėta 
vienišumo — aš netgi užmezgiau nediduką romaną su tatamių ga- 
mintoju, vardu Inoue. Man jo išvaizda pasirodė visai nieko — švel- 
nūs antakiai atrodė kaip tamsios dėmelės ant jo grakštaus kūno, o 
lūpos turėjo idealiai tiesią liniją. Porą savaičių, kas antrą naktį, įsi- 
leisdavau paslapčia jį į fligelį. Tada net nesuvokiau, kaip šlykščiai 
atrodė mano rankos, kol vieną naktį, ugniai ryškiai liepsnojant po 
katilais, mudu aiškiai pamatėme vienas kitą. Išvydęs mano rankas, 
jis daugiau net neleido man prie jo prisiliesti! 

Vasarą, leisdamas pailsėti mano odai, misteris Arašinas patikė- 
jo man kitą užduotį — rinkti voratinklėles. Šių gėlių sultys naudo- 
jamos šilkui spalvinti, prieš iškrakmolijant jį ir pamerkiant į dažiklį. 
Jos dažniausiai auga netoli ežerų ar tvenkinių lietingojo sezono me- 
tu. Aš maniau, kad toks darbas bus vienas malonumas; taigi, vieną 
liepos rytą iškeliavau, pasiėmusi kuprinę ir pasiruošusi džiaugtis vė- 
sia sausa: diena. Netrukus supratau, jog šie augalai labai jau klastin- 
gi. Kaip išsiaiškinau, ant jų mėgdavo tupėti visų rūšių vabzdžiai, 
kokius tik gali rasti vakarų Japonijoje. Kiekvieną kartą, kai nuskin- 
davau puokštelę, mane pradėdavo atakuoti erkių bei uodų būriai. 
Dar blogiau, vieną dieną koja užmyniau pasišlykštėtiną varlę. Visą 
šią bjaurią savaitę praleidusi rinkdama gėles, perėjau prie lengvesnės 
užduoties, bent jau man taip atrodė — supresuoti jas į krūvą, kad 
paskiau būtų galima išspausti sultis. Bet jei jūs niekada neuodėte šio 
augalo sulčių... ką gi, turiu pasakyti, jog savaitės pabaigoje buvau 
labai laiminga, galėdama grįžti prie dažiklio virinimo. 

Labai sunkiai dirbau per tuos metus. Tačiau eidama miegoti 
kiekvieną vakarą pagalvodavau apie Gijoną. Visi Japonijos geišų ra- 
jonai po kapituliacijos vėl atsidarė; deja, negalėjau grįžti atgal, kol 
manęs nepakvietė Motina. O ji ir taip neblogai prasigyvendavo, par- 
davinėdama kimono, meno dirbinius, japoniškus kardus amerikiečių 
kareiviams. Tad kuriam laikui ji su Tetule pasiliko mažoje fermoje 
į vakarus nuo Kijoto, kur jos įsteigė savo parduotuvėlę, na, o aš 
toliau gyvenau ir dirbau Arašino šeimoje. 

Turint omeny, jog iki Gijono buvo tik pora kilometrų, jūs tik- 
riausiai manote, kad dažnai ten lankiausi. Ir vis dėlto, beveik pen- 
kerius metus laikiausi nuo jo atokiau. Nuvykau į jį tik kartą, pava- 
sarį, praėjus beveik metams po karo, grįždama iš Kamidžijo prefek- 
tūros ligoninės, iš kurios reikėjo paimti vaistus mažajam Juntarui. 
Nuėjau Kavaramaki aveniu iki pat Šijo, o ten tiltu tiesiai į Gijoną. 

Buvau priblokšta pamačiusi tiek daug varguolių šeimų, apsigyvenu- 
sių ant upės kranto. | 

Bevaikščiodama po Gijoną atpažinau daugelį geišų, nors jos, 
žinoma, manęs nepažino; o aš su jomis ir nesikalbėjau, vildamasi 
nors kartą pažvelgti į šią vietą pašaliečio akimis. Tiesą pasakius, kla- 
jodama po Gijoną aš praktiškai jo ir nepastebėjau; bet mačiau savo 
vaiduokliškus atsiminimus. Klaidžiodama Širakavos upės krantais 
galvojau apie tas dienas, kurias mudvi su Mameha praleisdavome 
vaikščiodamos čia. Netoliese stovėjo suolelis, ant kurio mudvi su 
Moliūge sėdėjome su dviem makaronų dubeniais tą naktį, kai pa- 
prašiau jos pagalbos. Šalia buvo alėja, kurioje Nobu mane aprėkė už 
tai, kad leidau Generolui tapti mano dana. Nuo ten nuėjau pusę 
kvartalo iki pat Šijo aveniu kampo, kur priverčiau jauną pasiuntinu- 
ką išmesti iš rankų dėžutes su priešpiečiais. Būdama šiose vietose 
jaučiausi, lyg stovėčiau scenoje, praėjus daug valandų nuo šokių pa- 
baigos — tyla slegia tuščią teatrą, tarytum sniego apklotas žemę. 
Priėjau ir iki mūsų okijos, kurį laiką žiūrėjau į geležinę spyną, ka- 
bančią ant jos durų. Kai buvau čia užrakinta, norėjau pabėgti į lau- 
ką. Dabar gyvenimas taip smarkiai pasikeitė, kad stovėdama čia, 
lauke, norėjau vėl pakliūti į vidų. Ir vis dėlto dabar aš buvau suau- 
gusi moteris — jei tik norėjau, galėjau laisvai, bet kuriuo momentu, 
palikti Gijoną ir niekada negrįžti atgal. 


Vieną baisiai šaltą lapkričio dieną, praėjus trejiems metams po karo, 
sėdėjau fligelyje ir šildžiausi rankas virš katilų su dažikliu, kai pasi- 
rodė misis Arašino sakydama, jog mane nori kažkas matyti. Iš jos 
veido išraiškos supratau, kad tai ne šiaip sau kokia moteris, gyve- 
nanti kaimynystėje. Tačiau įsivaizduokite mano nustebimą, kai, už- 
lipusi laiptais į viršų, pamačiau Nobu. Jis sėdėjo dirbtuvėse kartu su 
misteriu Arašinu, laikydamas rankoje tuščią arbatos puodelį — at- 
rodė, kad jis čia jau sėdi plepėdamas kurį laiką. Misteris Arašinas 
atsistojo, išvydęs mane. 


— Turiu darbo kitame kambaryje, Nobu-san, — atsiprašė 
jis. — Jūs dviese galite pasilikti čia ir pasišnekėti. Labai džiaugiuosi, 
kad aplankėte mus. 

— Neapgaudinėkite savęs, Arašinai, — atsakė Nobu, — aš čia 


atvykau dėl Seijuri. 
Nobu žodžiai man nuskambėjo labai jau nemandagiai ir visai 

nejuokingai, bet misteris Arašinas nusikvatojo išgirdęs juos ir, išei- 
damas iš dirbtuvių, uždarė paskui save duris. 


— Aš maniau, jog pasikeitė visas pasaulis, — pasakiau, — bet 
to negali būti, Nobu-san pasiliko lygiai toks pats. 
— Aš niekada nesikeičiu, — pareiškė jis, — bet atvykau Čia 


ne tam, kad plepėčiau. Noriu sužinoti, kas atsitiko su tavimi. 

— Nieko neatsitiko. Argi Nobu-san negauna mano laiškų? 

— "Tavo laiškai skamba kaip eilėraščiai! Tu apie nieką kitą ne- 
šneki, tik kaip apie „nuostabiai gražų, sruvenantį vandenėlį“ ir pa- 
našias nesąmones. 

— Ką gi, Nobu-san, daugiau aš jums laiškų nerašysiu! 

— Ir gerai padarysi, jei jie ir toliau tokie bus. Kodėl papras- 
čiausiai negali pasakyti man tokių dalykų, kokius norėčiau žinoti, 
na, kad ir kada ruošiesi grįžti į Gijoną? Kiekvieną mėnesį aš skam- 
binu į Ičiriki, klausiu apie tave, o šeimininkė pradeda vienaip ar 
kitaip išsisukinėti. Jau maniau, kad surasiu tave sergančią kokia siau- 
binga liga. Na, tu tapai dar didesne džiūsna, bet, mano požiūriu, esi 
pakankamai sveika. Kas laiko tave čia? 

— Aš tikrai mąsčiau apie Gijoną kiekvieną dieną. 

— Tavo draugė Mameha grįžo prieš metus ar anksčiau. Netgi 
Mikizono, kad ir kokia sena ji būtų, pasirodė tą pačią dieną, kai 
atsidarė Gijonas. Bet niekas man negali pasakyti, kodėl negrįžta Sei- 
juri. 

— Tiesą sakant, tai ne aš taip nusprendžiau. Laukiau, kol Mo- 
tina atidarys mūsų okijos duris. Aš lygiai taip pat noriu grįžti į Gi- 
joną, kaip ir Nobu-san nori mane ten matyti. 

— Tada paskambink tai savo Motinai ir pasakyk, kad jau laikas 
grįžti. Aš kantriai laukiau šešis mėnesius. Argi tu nieko nesupratai, 
ką norėjau pasakyti savo laiškuose? 

— Kai jūs paminėjote, jog norite, kad sugrįžčiau į Gijoną, aš 
maniau, jūs turite omeny, jog tikitės pamatyti mane ten netrukus. 

— Jei aš sakiau — noriu, kad tu sugrįžtum į Gijoną, tai reiš- 
kia, kad tu susipakuotum savo daiktus ir grįžtum į Gijoną. Nesu- 
prantu, kodėl tau reikia laukti tos savo Motinos! Jei ji nesusiprotėjo 
grįžti iki dabar, tai ji tikra kvailė. 

— Labai nedaugelis žmonių atsiliepia apie ją gerai, bet aš už- 
tikrinu jus — ji tikrai ne kvailė. Nobu-san gal net pradėtų ja žavė- 
tis, jei pažintų ją iš arčiau. Ji puikiai užsidirba pragyvenimui, parda- 
vinėdama suvenyrus amerikiečių kariams. 

— Kareiviai nebus čia visą laiką. Perduok jai, jog tavo geras 

draugas Nobu nori, kad tu grįžtum į Gijoną. — Sakydamas tai jis 
išsitraukė paketą ir mestelėjo jį ant čiužinio, priešais mane. Daugiau 
jis neištarė nė žodžio, tik siurbtelėjo arbatos ir žvilgtelėjo į mane. 

— Ką Nobu-san man čia atmetė? — paklausiau aš. 

— "Tai dovana tau. Išvyniok ją. 

— Jei jau prakalbom apie dovanas, leiskite iš pradžių jums kai 
ką įteikti. 

Kambario kampe, kuriame laikiau lagaminą su savo daiktais, 
susiradau vėduoklę — aš jau seniausiai buvau nusprendusi atiduoti 
ją Nobu. Žmogui, išgelbėjusiam mane nuo fabriko pragaro, vėduok- 
lė galėjo pasirodyti pernelyg paprasta dovana. Tačiau geišai vėduoklė 
šokiams yra šventas dalykas, o ši — buvo netgi šiek tiek neįprasta. 
Man ją įteikė mokytojas, kai pasiekiau šišo lygį Inoue šokių mokyk- 
loje. Niekada anksčiau negirdėjau, kad geiša būtų išsiskyrusi su to- 
kiu dalykėliu — štai kodėl aš ir nusprendžiau padovanoti ją Nobu. 

Įvyniojau vėduoklę į medvilnės lopinėlį ir grįžusi padaviau jam. 
Jis sutriko, pamatęs ką gavo — Žinojau, jog taip ir atsitiks. Pasisten- 
giau kaip įmanoma geriau išaiškinti, kodėl aš norėjau, kad jis ją 
turėtų. 

— Labai miela iš tavo pusės, — pasakė jis, — bet aš nesu 
vertas šios dovanos. Pasiūlyk ją kam nors, kas labiau vertina tavo 
šokius negu aš. 

— Daugiau nėra kam jos dovanoti. Tai — dalis manęs, kurią aš 
atidaviau jums. 

— Tada esu labai dėkingas ir pažadu branginti ją. O dabar pa- 
sižiūrėk, ką atnešiau tau. 

Suvyniotas į popierių, aprištas virvele ir įsuktas į laikraščių 
sluoksnį gulėjo akmuo sulig kumščio dydžiu. Esu tikra, buvau tokia 
pat nustebusi, kaip ir Nobu, gavęs vėduoklę. Įsižiūrėjusi geriau, pa- 
mačiau, jog tai visai ne akmuo, o betono gabalas. 

— Savo rankose laikai betono gabalą iš mūsų fabriko Osakoje. 
Du iš keturių sugriauti. Kyla pavojus, kad visa mūsų kompanija žlugs 
per artimiausius porą metų. Tad, kaip matai, jei dovanodama vė- 
duoklę tu atidavei dalelę savęs, tai, tikriausiai, mano dovana reiškia 
tą patį. 

— Jei tai dalis Nobu-san, aš ją branginsiu. 

— Daviau ją ne tam, kad brangintum. Tai betono gabalas. Aš 
noriu, jog tu padėtum man jį paversti brangakmeniu, kurį galėtum 
pasilikti. 

— Jei Nobu-san žino kaip tai padaryti, prašau, tegu pasako 
man ir visi būsime turtingi. 

— Gijone turėsi atlikti vieną užduotį. Jeigu ji išdegs, mūsų 
kompanija atsistos ant kojų po metų, kitų. Kai paprašysiu atiduoti 
šį betono gabalą ir pakeisiu jį brangakmeniu, tai reikš, kad man 
atėjo laikas tapti tavo dana. 

Man net oda pašiurpo, kai išgirdau tai; niekuo neišsidaviau. 

— Kaip paslaptinga, Nobu-san. Kas tai per užduotis, kurią aš 
atlikusi padėčiau „Ivamurai Elektrik“? 

— Nemeluosiu tau — bjaurus darbas. Ar atsimeni žmogų, var- 
du Sato, kuris dažnai būdavo Prefektūros Valdytojo svečias pasta- 
ruosius porą metų prieš uždarant Gijoną? Noriu, kad grįžtum ir 
linksmintum jį. 

Aš net nusijuokiau, išgirdusi jo žodžius. 

— O kodėl ši užduotis tokia baisi? Kad ir kaip Nobu-san jo 
nemėgtų, esu tikra, linksminau ir bjauresnius žmones. 

— Jei atsimeni jį, tai puikiausiai žinai, koks jis šlykštus tipas. 
Jis gali sunervinti bet ką — elgiasi kaip kiaulė. Jis man pasakojo, jog 
atsisėsdavo priešingoje stalo pusėje vien tam, kad galėtų pasigrožėti 
tavimi. Tik apie tave jis ir šneka, kai iš viso šneka, nes dažniausiai 
jis tik sėdi. Gal netyčia matei jo pavardę šio mėnesio naujausiame 
žurnale. Jį ką tik paskyrė Finansų Ministro pavaduotoju... 

— Dieve mano! Jis tikriausiai labai gabus. 

— O, tokį titulą turi daugiau nei penkiolika žmonių. Aš žinau 
vieną — jis labai gerai sugeba pilti sakę sau į gerklę. Tai vienintelis 
dalykas, kurį mačiau jį darant. Tikra tragedija, kad mūsų didžios 
kompanijos ateitis priklauso nuo tokio žmogaus, kaip jis. Baisu šiais 
laikais likti gyvam, Seijuri. 

— Nobu-san! Jūs neturėtumėte taip šnekėti. 

— (O kodėl, po galais, ne? Juk niekas mūsų negirdi. 

— Visai nesvarbu, ar kas jus girdi. Jau vien tas jūsų požiūris. 
Jums nereikėtų taip galvoti. 

— Kodėl ne? Anksčiau kompanija niekada nebuvo pakliuvusi į 
tokią prastą situaciją. Visą karą Pirmininkas priešinosi vyriausybės 
nurodymams. O kai pagaliau sutiko bendradarbiauti, karas jau ėjo 
į pabaigą ir nieko iš to, ką mes pagaminome — visiškai nieko — jie 
nepanaudojo mūšyje. Bet ar tai sutrukdė amerikiečiams priskirti 
„Ivamurą Elektrik“ prie zaibatsu““, kaip „Mitsubiši“? Tikra kvailys- 
tė. Palyginti su „Mitsubiši“ mes atrodome kaip žvirbliai prieš liūtą. 
Yra ir dar kai kas blogiau: jei mes neįtikinsime jų savo teisumu, 


38 Zaibatsu — (Japonijoje) ypač galinga industrijos ir finansų kompanija. 

„Ivamura Elektrik“ bus konfiskuota, o jos turtas — išparduotas, no- 
rint sumokėti reparacijas! Prieš porą savaičių būčiau pasakęs, kad 
bėdų mums jau ir taip užtenka, o dabar dar jie paskyrė tą Sato 
parašyti atsiliepimus apie mūsų bylą. Tie amerikiečiai mano, jog 
labai protingai pasielgė, paskyrę šiam reikalui japoną. Aš jau mieliau 
sutikčiau, kad šuo atliktų šį darbą, o ne Sato. — Staiga Nobu per- 
traukė pats save. — Kas, po galais, atsitiko tavo rankoms? 

Atėjusi iš fligelio visą laiką stengiausi kuo geriau paslėpti savo 
rankas. Buvo akivaizdu, kad Nobu vis tiek jas kažkaip pamatė. 

— Misteris Arašinas labai mielai sutiko duoti man darbo — 
gaminti dažiklį. 

— Tikiuosi jis žino, kaip pašalinti šias apnašas, — suniurzgėjo 
Nobu. — Tu negali grįžti į Gijoną taip atrodydama. 

— Nobu-san, mano rankos — ne pati didžiausia problema. Aš 
nežinau, ar iš viso galėsiu sugrįžti į Gijoną. Pasistengsiu kaip įmany- 
dama geriau įtikinti Motiną, bet tiesą sakant, tai ne man spręsti. 
Šiaip ar taip, esu tikra, yra ir kitų geišų, kurios sutiktų jums pagel- 
bėti... 

— Nėra jokių kitų geišų! Paklausyk manęs, prieš porą dienų 
pasikviečiau ministro pavaduotoją Sato su pustuziniu vyrų į arbati- 
nę. Jis visą valandą neištarė nė žodžio, o po to atsikrenkštė ir tarė: 
„Tai ne Ičiriki“. Aš jam atsakiau: „Ne, tikrai ne. Čia jūs teisingai 
pastebėjote“. Jis sukriuksėjo kaip paršas ir tada pasakė: „Seijuri bū- 
na Ičiriki“. Na, o aš jam į tai: „Ne, Ministre, jeigu ji iš viso būtų 


Gijone, ji ateitų tiesiai pas mus. Bet juk aš jums sakiau — Gijone 
jos nėra“. Jis paėmė sakės puodelį... 

— Tikiuosi, tada kalbėjote mandagiau, negu dabar, — įsiter- 
piau. 


— Žinoma ne! Galiu pakęsti jo kompaniją ne ilgiau kaip pus- 
valandį. Paskiau neatsakau už savo žodžius. Būtent dėl šios priežas- 
ties noriu, kad grįžtum. Ir nesakyk, jog ne tau tai spręsti. Puikiausiai 
žinai esanti man skolinga. O be to, jei nori tiesos... Norėčiau ir sau 
suteikti progą praleisti šiek tiek laiko su tavimi... 

— O aš norėčiau pabūti su jumis, Nobu-san. 

— Tik neturėk jokių iliuzijų. 

— Po šių pastarųjų poros metų jų tikrai nepasiliko. Bet gal 
Nobu-san turi omeny kažką ypatingo? 

— Nesitikėk, jog tapsiu tavo dana per mėnesį, štai ką norėjau 
pasakyti. Kol „Ivamuros Elektrik“ reikalai nepasitaisys, nieko nega- 

lėsiu tau pasiūlyti. Bet žinai, Seijuri, matant tave, ateitis neatrodo 
jau tokia baugi. | 

— Nobu-san! Koks jūs geras! 

— Nebūk juokinga, aš visai nesistengiu tau meilikauti. Mano ir 
tavo likimai susipynę. Tačiau aš niekada netapsiu tavo dana, jei „Iva- 
mura Elektrik“ neišlips iš duobės. Galbūt tiesiog lemta reikalams 
pasitaisyti, kaip ir mums susitikti. 
įvykti, o kam ne. Dažnai sakydavau moterims, gyvenančioms kaimy- 
nystėje, jog nesu tikra, ar iš viso grįšiu kada į Gijoną — nors, jei 
atvirai, visada Žinojau, kad taip atsitiks. Likimas, koks jis ten bebū- 
tų, laukė manęs ten. Bėgant metams aš išmokau, jei galima taip 
išsireikšti, paversti vandenį savo viduje į ledą. Tik sustabdžiusi įpras- 
tą minčių tėkmę galėjau iškęsti laukimą. O dabar, girdėdama kaip 
Nobu kalba apie mano likimą... ką gi, pajutau, kad jis ištirpdė ledus 
viduje ir vėl pažadino mano troškimus. 

— Nobu-san, — tariau aš, — jei taip svarbu padaryti gerą įspū- 
dį ministro pavaduotojui Sato, galbūt mums reikėtų pasikviesti Pir- 
mininką, kad būtų drauge, kol jį linksminsite? 

— Pirmininkas užsiėmęs. 

— Bet jeigu Ministras iš tikrųjų toks svarbus jūsų kompanijos 
ateičiai... 

— Rūpinkis kaip sugrįžti. Palik man pasirūpinti tuo, kas geriau- 
sia mano kompanijai. Labai nusivilsiu, jei nepamatysiu tavęs Gijone 
iki šio mėnesio pabaigos. 

Nobu atsistojo, ruošdamasis išeiti — turėjo būti Osakoje dar 
prieš sutemstant. Palydėjau jį iki prieangio, padėjau apsivilkti paltą, 
apsiauti batus ir užmaukšlinti skrybėlę jam ant galvos. Kai viskas 
buvo atlikta, jis žvilgtelėjo į mane netardamas nė žodžio. Jau pagal- 
vojau, kad pasakys, jog aš graži — būtent toks būdavo jo komenta- 
ras, kai spoksodavo į mane be aiškios priežasties. 

— Dieve mano, Seijuri, tu tikrai atrodai kaip valstietė, — pa- 
sakė Nobu rūsčia veido išraiška. 

83  trisdešimtas skyrius 


ą pačią naktį fligelyje, kai Arašino šeima sumigo, degančio ta- 

don po dažiklių katilais šviesoje parašiau Motinai laišką. Neži- 

nau, ar tai jis davė reikiamą efektą, ar pati Motina jau buvo pa- 
sirengusi vėl atidaryti okiją, bet po savaitės prie Arašino namų durų 
pasigirdo senos moteriškės balsas. Atstūmusi jas, pamačiau Tetulę. 
Skruostai įdubę tose vietose, kur iškrito dantys, o nesveikai papil- 
kėjusi jos oda man priminė sašimi gabaliuką, paliktą lėkštėje visai 
nakčiai. Tačiau matėsi, kad ji vis dar pilna jėgų — vienoje rankoje 
laikė krepšį su anglimis, kitoje — su maistu. Šiomis dovanomis bu- 
vo norima išreikšti padėką Arašinui už visą jo gerumą, parodytą 
man. 

Kitą dieną, pasibaigus verksmingiems atsisveikinimams, išvy- 
kau į Gijoną, kur Motinai, Tetulei ir man teko spręsti svarbią už- 
duotį, kaip atstatyti viską į savo vietas. Kai apsižvalgiau aplink okiją, 
man į galvą šovė mintis, jog pats namas baudžia mus už tai, kad tiek 
laiko stovėjo apleistas. Keturias ar penkias dienas paskyrėme pa- 
čioms sunkiausioms problemoms spręsti: nuvalyti dulkes, kurios vi- 
sur nusėdo ir atrodė, lyg kokia marlė užklota ant darbastalio; sužve- 
joti negyvų graužikų kūnus iš šulinio; sutvarkyti Motinos kambarį, 

kuriame paukščiai išdraskė tatamius ir nišoje susisuko lizdus. Dide- 
liam mano nustebimui Motina dirbo taip pat stropiai, kaip ir mes 
visos, iš dalies dėl to, kad santaupų užteko tik nusisamdyti vieną 
virėją ir vieną suaugusią tarnaitę, nors šiaip jau su mumis dar gyve- 
no jauna mergaitė, vardu Ecuko. Ji buvo to žmogaus, kurio fermoje 
gyveno Motina su Tetule, duktė. Lyg primindama man, kiek metų 
praėjo nuo to, kai aš, būdama devynerių, pirmą kartą atvykau į 
Kijotą, Ecuko buvo tokio pat amžiaus. Atrodė, kad ji jaučia man 
tokią pačią baimę, kokia kirbėjo mano širdyje, kai išvysdavau Hacu- 
momo, nors pamačiusi ją, stengdavausi visą laiką šypsotis. Ji buvo 
išstypusi ir plona, kaip šluotkotis; plaukai plaikstydavosi vėjyje, kai 
ji skuosdavo pro šalį. Jos siauras veidelis man priminė ryžio grūdą; 
vis pagaudavau save galvojant, jog vieną dieną ją įmes į verdantį 
puodą, kaip tai atsitiko su manimi, iš kurio ji išlips balta ir skani, 
paruošta vartojimui. 

Atgijus mūsų okijai, nusprendžiau, kad atėjo laikas aplankyti 
kai ką, išreikšti savo pagarbą. Pradėjau nuo Mamehos, kuri šiuo 
metu gyveno vieno kambario butelyje virš vaistinės, netoli Gijono 
šventyklos; grįžusi prieš metus ji jau neturėjo dana, sumokančio už 
jos prabangą. Pamačiusi mane ji apstulbo, kaip pati sakė, dėl išsišo- 
vusių mano skruostakaulių. Tiesą sakant, ir pati buvau sukrėsta, 
išvydusi ją. Gražus ovalinis veidelis išliko nepakitęs, o štai jos kaklas 
man pasirodė per daug gyslotas ir pasenęs. Keisčiausia buvo tai, kad 
ji stengėsi laikyti savo burną griežtai sučiaupusi, lyg sena moteris, 
nes jos dantys — nors aš asmeniškai neįžiūrėjau jokio skirtumo — 
karo metu pradėjo klibėti ir vis dar kėlė jai skausmą. 

Kurį laiką mes plepėjome apie šį bei tą, o paskui aš paklausiau 
jos nuomonės apie Senosios sostinės šokius — ar jų pasirodymai at- 
sinaujins ateinantį pavasarį. Jau daug metų praėjo nuo paskutinio jų 
pastatymo. 

— O kodėl gi ne? — nusistebėjo ji. — Galėtų pasirinkti kad 
ir tokią temą — „Šokiai upėje“! 

Jei kada nors lankėtės karštų šaltinių kurortuose ar panašiose 
vietose, ir jus linksmino moterys, vaizduojančios geišas, bet iš tik- 
rųjų — pačios paprasčiausios prostitutės, tikriausiai suprasite šį ne- 
didelį Mamehos pokštą. Moteris, kuri vaidina „Šokius upėje“ rodo 
kažką panašaus į striptizą. Ji apsimeta brendanti vis giliau į vandenį, 
visą laiką keldama aukštyn kimono, kad „nesušlaptų“ pakraščiai, kol 
galiausiai vyrai pamato tai, ko taip ilgai laukė, ir pratrūksta džiaugs- 
mo šūksniais bei geria sakę į vienas kito sveikatą. 

— Šiomis dienomis Gijone tiek daug amerikiečių kareivių, — 
tęsė ji, — kad kur kas labiau apsimoka mokėti kalbėti angliškai, 
negu šokti. Šiaip ar taip, Kaburendžo teatras jau pavirto į kyabarei. 
Pirmą kartą girdėjau tokį žodį, kuris atėjo į mūsų kalbą iš angliško 
„kabaretas“, bet netrukus sužinojau, ką jis reiškia. Vis dėlto, pasi- 
jutau priblokšta, kai vieną dieną įėjusi į arbatinės prieangį, vietoj 
įprastinės batų eilės laiptų apačioje, pamačiau krūvą kareiviškų au- 
linių, tokių didelių, kaip mažasis Motinos šunelis Taku. Pirmiausia, 
ką pamačiau paradiniame kambaryje, tai kaip amerikietis, išsirengęs 
iki apatinių, bandė įsisprausti po lentyna nišoje, o dvi geišos kvato- 
damos traukė jį lauk. Išvydusi jo plaukais apžėlusias rankas, krūtinę 
ir netgi nugarą, pagalvojau, kad niekada anksčiau nemačiau žmo- 
gaus, tokio panašaus į žvėrį. Jis greičiausiai neteko savo drabužių per 
gėrimo žaidimą, todėl dabar bandė pasislėpti, tačiau greitai pasidavė 
moterims ir leido save ištraukti bei palydėti koridoriumi iki durų. 
Kai jis pranyko kambaryje, išgirdau džiūgavimą, lydimą švilpimu. 

Praėjo savaitė nuo mano sugrįžimo ir aš jau buvau pasirengusi 
vėl pradėti savo geišos darbą. Visą dieną praleidau lakstydama nuo 
kirpyklos į būrėjų saloną; mirkydama rankas, kad išnyktų dėmės; 
ieškodama visame Gijone kosmetikos, kurios man reikėjo. Dabar, 
būdama beveik trisdešimties, aš daugiau negrimavau savo veido bal- 
tai, išskyrus ypatingas progas. Vis dėlto prie kosmetinio stalelio man 
teko praleisti visą pusvalandį — bandžiau užmaskuoti savo sunykusį 
veidą vakarietiško stiliaus šešėliais. Kai misteris Beku atėjo aprengti 
manęs, pastebėjau jaunąją Ecuko žiūrinčią į mane taip, kaip aš kaž- 
kada į Hacumomo; būtent ta jos nuostaba, kurią pamačiau atsispin- 
dinčią veidrodyje, o ne kas kita, įtikino mane, jog aš iš tiesų vėl 
atrodau, kaip geiša. 

Tuo metu, kai pagaliau susiruošiau, visą Gijoną uždengė švel- 
nutis sniegas, toks purus, kad net menkiausias vėjelio pūstelėjimas 
švariai nunešdavo jį nuo namų stogų. Dėvėjau kimono šalį, rankoje 
nešiausi lakuotą skėtį, tad buvau tikra, jog atrodžiau visiškai neat- 
pažįstamai nuo tos dienos, kai aplankiau Gijoną vilkėdama valstie- 
tiškais drabužiais. Atpažinau tik pusę einančių pro šalį geišų. Visai 
nesunku buvo atskirti tas, kurios gyveno Gijone prieš karą, nes pra- 
silenkdamos su manimi jos mandagiai nusilenkdavo. O kitos tik 
trumpai linktelėdavo galva. 

Matydama kareivius, besiblaškančius gatvėje, aš šiek tiek bai- 
minausi, ką atrasiu Ičiriki. Tačiau, dėkui Dievui, prieangis švytėjo 

nuo juodų karininkų batų; nors ir kaip būtų keista, arbatinė atrodė 
ramesnė bei tylesnė, negu mano mokinystės laikais. Nobu niekur 
nesimatė — jokio jo ženklo — bet mane nuvedė tiesiai į vieną iš 
didelių kambarių pirmame aukšte ir pasakė, kad jis netrukus pasi- 
rodys. Paprastai aš laukdavau tarnaičių patalpose koridoriaus gale, 
kur galėdavau pasišildyti rankas ir pasiurbčioti arbatos; nė viena gei- 
ša nenori, kad vyras pamatytų ją dykinėjančią. Bet dėl Nobu aš 
nesijaudinau, — o be to, praleisti porą minučių vienai tokiame kam- 
baryje, laikiau privilegija. Pastaruosius penkerius metus mane kan- 
kino grožio alkis, o šis kambarys tikrai priblokštų jus savo žavia 
aplinka. Sienas dengė šviesiai geltonas šilkas, kurio raštai atrodė 
tokie gyvi, kad pasijutau, lyg jie mane prilaikytų, kaip kiaušinį pri- 
laiko lukštas. 

Tikėjausi, jog Nobu atvyks vienas, bet kai išgirdau jo balsą ko- 
ridoriuje, supratau, kad su savimi jis atsivedė ministro pavaduotoją 
Sato. Aš visai nesijaudinčiau, jei Nobu išvystų mane laukiančią, ta- 
čiau leisti Ministrui manyti, jog esu nepopuliari, būtų tikra nelaimė. 
Todėl pasistengiau greitai pasislėpti šalia esančiame nenaudojamame 
kambaryje. Kaip paaiškėjo, jame galėjau kuo puikiausiai girdėti, kaip 
Nobu kovoja pats su savimi, kad tik išliktų malonus. 

— Argi ne šaunus kambarys, Ministre? — tarė jis. Vietoj atsa- 
kymo išgirdau trumpą urgztelėjimą. — Užsakiau jį specialiai jums. 
Tas Zen stiliaus paveikslas tiesiog nepaprastas, kaip jūs manote? — 
Po nedidelės pauzės Nobu pridūrė. — Taip, naktis tikrai graži. O, 
beje, ar esate susipažinęs su ypatinga, nuosava Ičiriki arbatinės sakės 
rūšimi? 

Pokalbis ir toliau klostėsi tokia linkme, nors Nobu tikriausiai 
jautėsi kaip dramblys, vaizduojantis peteliškę. Kai pagaliau, išėjusi 
į koridorių, atstūmiau duris, Nobu, pamatęs mane, atrodė taip, ta- 
rytum jam akmuo nuo širdies būtų nuslinkęs. 

Gerai įsižiūrėjau į Ministrą tik prisistačiusi ir atsiklaupusi prie 
stalo. Jo veidas man buvo visai nepažįstamas, nors jis ir tvirtino, jog 
praleido ištisas valandas, spoksodamas į mane. Niekaip nesuprantu, 
kaip sugebėjau jį pamiršti, nes jo išvaizda tikrai buvo išskirtinė. Gy- 
venime nesu mačiusi tokio žmogaus, kuris būtų nemokėjęs pasukti 
veido į reikiamą pusę. Smakrą jis laikė prispaudęs prie krūtinės, lyg 
paremdamas savo galvą, o apatinis žandikaulis buvo taip atsikišęs, 
kad iškvėpdamas jis, rodės, pūtė orą sau tiesiai į nosį. Šiek tiek 
linktelėjęs galva ir pasakęs savo vardą, jis vėl ilgam nutilo, ir išsky- 

rus kriuktelėjimus — įprastinis garsas, kuriuo jis atsakydavo į visus 
klausimus — daugiau nieko negirdėjau. 

Stengiausi kaip išgalėdama palaikyti pokalbį, kol mane išgelbė- 
jo tarnaitė, atnešusi lėkštutę su sake. Pripildžiusi Ministro puodelį, 
žiūrėjau apstulbusi, kaip jis supila sakę į apatinę burnos dalį — kaip 
į kanalizacijos vamzdį. Trumpam susičiaupė, o kai vėl išsižiojo, sakė 
jau buvo dingusi — išgėrė ją visiškai nesiraukydamas, ne taip, kaip 
kiti žmonės. Net nebuvau įsitikinusi, ar jis iš tikrųjų viską prarijo, 
kol pamačiau tuščią puodelį. 

Per kitas penkiolika ar daugiau minučių reikalai klostėsi maž- 
daug taip: norėdama, kad Ministras atsipalaiduotų, pasakojau jam 
istorijas, pokštavau ir netgi paklausiau kažko. Tačiau netrukus ėmiau 
manyti, jog toks dalykas, kaip „atsipalaidavęs Ministras“, gamtoje 
neegzistuoja. Jis atsakydavo man tik vienskiemeniais žodžiais. Pasiū- 
liau sužaisti gėrimo žaidimą, netgi paklausiau, ar jis nenorėtų padai- 
nuoti. Per pirmą pusvalandį mes ilgiausiai šnekėjomės tada, kai Mi- 
nistras pasidomėjo, ar aš esu šokėja. 

— O taip, žinoma. Gal Ministras norėtų, kad jam pašokčiau? 

— Ne, — atsakė jis. Ir viskas — pokalbis baigėsi. 

Galbūt jis ir nemėgo žiūrėti pašnekovui į akis, bet jam tikrai 
patiko studijuoti maistą — supratau tai vėliau, kai tarnaitė atnešė 
pietus dviem vyriškiams. Prieš įsidėdamas kokį gabaliuką į burną, 
Ministras pakeldavo jį lazdelėmis į viršų ir, vartydamas jį į visas 
puses, įdėmiai apžiūrėdavo. Jei neatpažindavo, ką laiko rankose, pa- 
klausdavo manęs. 

— "Tai batatas, išvirtas sojos padaže ir pasaldintas cukrumi, — 
paaiškinau, kai jis pakišo man po nosimi kažką panašaus į apelsiną. 
Tiesą sakant, neturėjau žalio supratimo, ar tai batatas, ar banginio 
kepenų griežinėlis, ar dar kažkas, bet nemanau, kad Ministrui tai 
rūpėjo. Kai jis parodė man gabaliuką marinuotos jautienos ir paklau- 
sė, kas tai, nusprendžiau paerzinti jį. 

— O, tai tik marinuotos odos lopinėlis. Šiuose namuose tai 
ypatingas patiekalas. Jis gaminamas iš dramblių. Tad man tikriausiai 
reikėjo sakyti „dramblio oda“. 

— Dramblio oda? 

— Ach, Ministre, jūs gi žinote, kad aš tik erzinuosi. Tai tik 
jautienos gabaliukas. Kodėl jūs taip tyrinėjate maistą? Nejaugi jūs 
manote, kad čia gausite patiekalų iš šunienos? 

— Aš jau esu valgęs šunienos, — pasakė jis. 

— Labai įdomu. Bet šiandien mes jos čia neturime. Taigi galite 
nežiūrėti daugiau į savo lazdeles. 

Netrukus mes pradėjome žaisti gėrimo žaidimą. Nobu negalėjo 
jo pakęsti, tačiau pamatęs mano grimasą nutylėjo. Mes tikriausiai 
leidome Ministrui šiek tiek per daug prasilošti, nes vėliau, kai ban- 
dėme paaiškinti gėrimo žaidimo, kurio jis anksčiau nežaidė, taisyk- 
les, jo akys plaukiojo į šonus, tarytum plūdės ant bangų. Staiga jis 
atsistojo ir nužirgliojo į vieną kambario kampą. 

— Nagi, Ministre, — nustebo Nobu, — ką gi jūs Čia ruošiatės 


daryti? 
Atsakydamas Ministras riaugtelėjo, labai tiksliai tuo išreikšda- 
mas, ką jis ketino daryti — buvo akivaizdu, kad jis tuoj apsivems. 


Mes su Nobu puolėm jam į pagalbą, bet jis jau spėjo prispausti 
rankas prie burnos. Jeigu jis būtų ugnikalnis, dabar rūktų visu pa- 
jėgumu. Mums nieko kito neliko, kaip tik atstumti stiklines duris į 
sodą ir leisti jam išsivemti ant sniego. Galbūt jus priblokštų vien ta 
mintis, jog kažkas žiaukčioja virš šito nepaprasto dekoratyvinio so- 
do, bet patikėkite, Ministras nebuvo pirmas, kuris tai darė. Mes, 
geišos, visada padedame žmogui nueiti iki tualeto, bet kartais pa- 
prasčiausiai nesuspėjame. Jei pasakome tarnaitėms, jog kažkoks vy- 
riškis tik ką apsilankė sode, jos kuo puikiausiai supranta, ką turime 
omeny ir atskuba su valymo reikmenimis viską sutvarkyti. 

Mes su Nobu visaip stengėmės parklupdyti Ministrą tarpdury- 
je taip, kad jo galva palinktų virš sniego. Tačiau nepaisant mūsų 
pastangų, jis griuvinėjo į visas puses, tik ne ten, kur reikia. Paban- 
džiau jį pastumti iš vienos pusės, kad bent jau užbaigtų viską ant 
sniego, ant kurio dar nesimatė nė lašelio vėmalų. Bet Ministras bu- 
vo toks stambus, kaip storas mėsos gabalas. Sugebėjau jį tik par- 
versti ant reikiamo šono, kai jis nugriuvo. 

Mudviem su Nobu daugiau nieko neliko daryti, tik išgąstingai 
žvilgčioti vienam į kitą, kol Ministras, visiškai nurimęs, gulėjo pus- 
nyje — kaip kokia šaka, nukritusi nuo medžio. 

— Ach, Nobu-san, — atsidusau, — net nenumaniau, kad bus 
taip smagu su jūsų svečiu. 

— Man atrodo, mes jį užmušėme. Jei paklaustum manęs, tai 
jis šito užsitarnavo. Na ir erzinantis tipas! 

— Ar jūs taip visą laiką elgiatės su savo garbės svečiais? Jums 
reikėtų išsivesti jį į gatvę ir pasivaikščioti ten truputį, kad šaltis jį 
prablaivytų. 

— Jis guli sniege. Ar ten nepakankamai šalta? 

— Nobu-san! — pasipiktinau. Rodos šio peikiančio šūksnio už- 
teko, nes Nobu atsiduso ir nužingsniavo vienomis kojinėmis į sodą 
atlikti svarbios užduoties — pasirūpinti, kad Ministrui sugrįžtų są- 
monė. Kol jis užsiiminėjo šiuo darbu, nubėgau paieškoti tarnaitės, 
kuri galėtų padėti — man niekaip netilpo galvoje, kaip Nobu ati- 
temps Ministrą atgal į arbatinę tik su viena ranka. Po to prigriebiau 
vyriškiams dvi poras sausų kojinių ir, pakeitusi tarnaitę, išvaliau 
sodą. 

Kai grįžau į kambarį, Nobu su Ministru vėl sėdėjo prie stalo. 
Galite įsivaizduoti, kaip pastarasis atrodė ir smirdėjo. Stengdamasi 
būti kuo toliau nuo jo, nutraukiau šlapias kojines nuo kojų. Kai tik 
tai padariau, jis pliumptelėjo atgal ant čiužinio ir vėl kuriam laikui 
atsijungė. 

— Kaip jūs manote, ar jis mus girdi? — sušnibždėjau Nobu. 

— Manau, jis mūsų negirdi netgi būdamas blaivus, — atsakė 
šis. — Ar matei kada savo gyvenime didesnį kvailį? 

— Nobu-san, tyliau! — sušnypščiau. — Kaip jūs manote, ar 
jam patiko vakaras? Na, ar kaip tik tokį pasilinksminimą jūs turėjote 
omeny? 

— Visai nesvarbu, ką aš turėjau omeny. Svarbu, ką jis turėjo 
omeny. 

— Tikiuosi, tai nereiškia, kad ir kitą savaitę mes tuo užsiimsi- 
me. 

— Jei Ministras liks patenkintas šiuo vakaru, tai aš irgi liksiu 
juo patenkintas. 

— Na ką jūs, Nobu-san! Jums jis tikrai nepatiko. Tokio nelai- 
mingo aš jūsų dar nesu mačiusi. Užmetę akį į Ministrą, galime ma- 
nyti, jog šis vakaras jam irgi ne pats geriausias... 

— Kai kalbame apie Ministrą, tau geriau iš viso nieko nema- 
nyti. 

— Esu tikra, jis kur kas geriau jaustųsi, jei mes paverstume 
aplinką labiau... na, labiau šventiška. Ką pasakytumėte? 

— Kitą kartą atsivesk porą geišų, jei manai, jog tai padės, — 
pasiūlė Nobu. — Mes grįšime čia kitą savaitgalį. Pasikviesk tą savo 
vyresniąją seserį. 

— Mameha, žinoma, protinga, bet linksminti Ministrą — labai 
jau varginantis darbas. Mums reikia tokios geišos, kuri, na nežinau, 
galbūt keltų daug triukšmo. Patrauktų į save dėmesį. Žinote, dabar, 
kai pradėjau galvoti apie tai... rodos, jog mums reikia dar vieno 
svečio, ne tik daugiau geišų. 

— Nematau prasmės. 

— Jei jau Ministras taip užsiėmęs gėrimu ir spoksojimu į ma- 
ne, o jūs, tuo tarpu, užtektinai juo prisisotinęs, mums nelabai pa- 
siseks surengti šventišką vakarą, — paaiškinau. — Tiesą sakant, No- 
bu-san, kitą kartą jums vis dėlto reikėtų atsivesti su savimi Pirmi- 
ninką. 

Jūs tikriausiai pamanysite, jog visą vakarą rengiausi šiam mo- 
mentui. Tiesa ta, kad grįždama į Gijoną aš vis tik vyliausi surasti 
kokį nors būdą, kaip praleisti šiek tiek laiko su Pirmininku. Aš ne- 
šneku vien apie tai, kad geidžiau sėdėti su juo viename kambaryje, 
pasilenkusi šnibždėti jam kažką į ausį, justi jo odos kvapą. Jei gyve- 
nimas man pasiūlytų tik tokio pobūdžio malonumus, aš jau mieliau 
atsitverčiau nuo šio nuostabaus šviesos šaltinio ir leisčiau savo akims 
priprasti prie tamsos. Gal vis dėlto gyvenimas mane sujungė su No- 
bu? Aš nebuvau tokia kvaila, kad įsivaizduočiau galinti pakeisti liki- 
mą. Bet taip ir nesugebėjau užgesinti paskutinės vilties kibirkštėlės. 

— Mąsčiau apie Pirmininką, — atsakė Nobu. — Ministrui jis 
padarė stiprų įspūdį. Tiesiog nežinau, Seijuri. Aš juk tau minėjau 
anksčiau, kad jis yra labai užsiėmęs. 

Ministras mėšlungiškai sutrukčiojo, lyg jam kažkas būtų smo- 
gęs. Po to šiaip ne taip sugebėjo atsitiesti ir pagaliau vėl atsisėdo 
prie stalo. Pasišlykštėjęs jo drabužiais, Nobu nusiuntė mane paieš- 
koti tarnaitės, kad ši atneštų drėgną rankšluostį. Kai tarnaitė nuvalė 
Ministro švarką ir paliko mus vienus, Nobu prabilo: 

— Ką gi, Ministre, puikus šiandien buvo vakaras! Kitą kartą 
bus dar smagiau — galėsite apvemti ne tik mane, bet taip pat ir 
Pirmininką, ir gal dar porą geišų! 

Nors ir neparodžiau to, vis dėlto labai apsidžiaugiau, kai Nobu 
paminėjo Pirmininką. 

— Man patinka šita geiša, — suvebleno Ministras, — nenoriu 
kitos. 

— Jos vardas Seijuri, geriau taip ją ir vadinkite, nes kitaip ji 
daugiau nesutiks ateiti. O dabar, atsistokite. Pats laikas mums par- 
vesti jus namo. 

Nusekiau paskui juos iki prieangio, padėjau apsivilkti paltus ir 
apsiauti batus, o paskui palydėjau juos akimis, nuklampojančius per 
sniegą. Ministras atrodė visai praradęs orientaciją — būtų įkėblinęs 
tiesiai į vartus, jei ne Nobu, sugriebęs jį už alkūnės ir nukreipęs 
tinkama linkme. 

Tą patį vakarą, tik šiek tiek vėliau, mudvi su Mameha užsukome į 
vakarėlį, pilną amerikiečių karininkų. Tuo metu, kai mes atvykome, 
jų vertėjas buvo jau niekam tikęs — jį nugirdė iki žemės graibymo); 
bet karininkai visi atpažino Mamehą. Nustebau, kai jie pradėjo ūžti 
bei mojuoti rankomis, rodydami ženklais, kad norėtų pamatyti ją 
šokančią. Tikėjausi, jog mes sėdėsime tyliai, stebėdami jos pasirody- 
mą, bet tą pačią sekundę, kai tik ji pradėjo, keletas karininkų atsi- 
stojo ir pradėjo stripinėti aplinkui. Jei man būtų kas pasakęs, jog 
taip atsitiks, gal ir nebūčiau patikėjusi; bet kai pati pamačiau... ką 
gi, prapliupau kvatotis ir taip gerai linksminausi, kaip jau seniai ne- 
buvau to dariusi. Viskas užsibaigė tuo, kad pradėjome žaisti — mud- 
vi su Mameha paeiliui grojome šamizenu, o amerikiečiai tuo metu 
šoko aplink stalą. Muzikai nutilus jie puldavo į savo vietas. Pasku- 
tiniajam už bausmę tekdavo išgerti sakės puodelį. 

Įsibėgėjus pobūviui prasitariau Mamehai, kad man keista ma- 
tyti žmones, su kuriais mes susišnekėti negalime, taip šauniai besi- 
linksminančius — turint omeny, jog per anksčiau įvykusį vakarėlį 
sėdėjau su Nobu ir kitu japonu, o vis dėlto mes labai šlykščiai pra- 
leidome laiką. Ji paprašė manęs papasakoti apie tą vakarėlį šiek tiek 
daugiau. 

— Trijų žmonių tikrai per mažai, — pastebėjo ji, man baigus 
pasakoti, — ypač jei vienas iš jų yra bjauriai nusiteikęs Nobu. 

— Aš pasiūliau, kad kitą vakarą jis atsivestų su savimi Pirmi- 
ninką. Ir mums taip pat reikia dar vienos geišos, ar ne? Tokios, kuri 
patriukšmautų ir linksmai elgtųsi. | 

— "Taip, — atsakė Mameha, — galbūt aš ir užsuksiu... 

Iš pradžių sutrikau išgirdusi jos žodžius. Tikrai niekas neapibū- 
dintų Mamehos kaip „triukšmingos ir linksmos“. Jau norėjau paaiš- 
kinti, ką turėjau omeny, kai ji vėl prabilo, matyt supratusi mano 
sumišimo priežastį. 

— O taip, man iš tiesų būtų įdomu užsukti... bet jei nori triukš- 
mingos ir linksmos geišos, turėtum pasišnekėti su savo sena drauge 
Moliūge. 

Kai grįžau į Gijoną, kur beeičiau, visur manęs tykojo atsimini- 
mai apie Moliūgę. Tik įžengusi į okiją, jau pirmą sekundę prisimi- 
niau ją, stovinčią oficialiame priimamajame tą dieną, kai uždarė Gi- 
joną — atsisveikindama ji šaltai nusilenkė, taip, kaip privalėjo nu- 
silenkti įdukrintai Motinos dukteriai. Vis mąsčiau ir mąsčiau apie ją 
tą tvarkymosi savaitę. Padėdama tarnaitei valyti dulkes nuo medi- 

nės pastato dalies įsivaizdavau Moliūgę, sėdinčią koridoriuje, štai 
čia, priešais mane, besipraktikuojančią groti savo šamizenu. Atrodė, 
jog tuščioje erdvėje susikaupė tiek daug kartaus liūdesio. Ar iš tik- 
rųjų prabėgo tiek metų nuo to laiko, kai mes, mergaitės, buvome 
kartu? Manau, kad laisvai galėjau išmesti viską iš galvos, bet taip ir 
neišmokau susitaikyti su nusivylimu, tirpstant mūsų draugystei. Vis- 
kuo kaltinau konkurenciją, kurią tarp mūsų skatino Hacumomo. Ži- 
noma, mano įdukrinimas buvo paskutinis smūgis. Vis dėlto, iš dalies 
ir pati jaučiausi dėl to kalta. Moliūgė visada elgėsi su manimi gerai. 
Privalėjau jai už tai kaip nors atsidėkoti. 

Keista, bet kol Mameha nepasiūlė Moliūgės, net nepagalvojau 
apie ją. Visą laiką įsivaizdavau, kad per pirmą mūsų susitikimą mes 
jausimės nepatogiai, bet apsvarsčiusi viską per naktelę nusprendžiau, 
jog Moliūgė įvertins mano pastangas įvesti ją į kur kas elegantiškesnį 
žmonių ratą — tai bus nebloga permaina kareivių vakarėliuose. Ži- 
noma, turėjau ir kitokių motyvų. Dabar, kai praėjo tiek daug metų, 
galbūt pavyktų atgaivinti mūsų draugystę. 


Beveik nieko nežinojau apie Moliūgės sugrįžimo aplinkybes, tik tiek, 
kad ji jau gyveno Gijone, todėl nuėjau pasišnekėti su Tetule, kuri 
gavo iš jos laišką prieš porą metų. Paaiškėjo, kad savo laiške Moliūgė 
maldavo priimti ją atgal į okiją, kai ši bus atidaryta, sakydama, jog 
pati nesuras sau tinkamos vietos. Tetulė gal ir būtų sutikusi, bet 
Motina atmetė jos prašymą remdamasi tuo, kad Moliūgė — tai blo- 
ga investicija. 

— Ji gyvena mažoje liūdnoje okijoje, Hanami-ko kvartale, — 
pasakė man Tetulė. — Tik nepradėk jos gailėtis ir neatsivesk čia. 
Motina nepanorės jos matyti. Asmeniškai aš manau, jog pasielgtum 
kvailai, jei susitiktum su ja. 

— Turiu pripažinti, visą laiką jaučiau kartėlį dėl to, kas įvyko 
tarp Moliūgės ir manęs... 

— Nieko tarp jūsų neįvyko. Ji apvylė visų lūkesčius, o tu — 
ne. Kaip ten bebūtų, šiomis dienomis jos reikalai klostosi visai ne- 
blogai. Girdėjau, jog tie amerikiečiai niekaip negali ja pasisotinti. 
Juk žinai, jos išvaizda rėžia akį, būtent tokie žmonės jiems ir patin- 
ka. 

Tą pačią dieną perėjau Šijo aveniu iki Hanami-ko Gijono kvar- 
talo ir suradau mažąją liūdnąją okiją, apie kurią man pasakojo Tetu- 
lė. Gal atsimenate Hacumomo draugę Koriną ir kaip tamsiausiais 

karo metais sudegė jos okija... na, ta ugnis apgadino ir kaimynystėje 
stovintį namą, tą patį, kuriame dabar įsikūrė Moliūgė. Išorinės sie- 
nos iš vienos pusės buvo apanglėjusios, dalis čerpių stogo — supleš- 
kėjusi ir negrabiai užlopyta lentomis. Galbūt Tokijo ar Osakos rajo- 
nuose šis namas atrodytų pats sveikiausias visoje apylinkėje, bet čia 
buvo Kijotas. 

Jauna tarnaitė palydėjo mane į priimamąjį, persmelktą drėgnų 
pelenų kvapo, o paskiau sugrįžo, nešdama puodelį silpnos arbatos. 
Man teko nemažai palaukti, kol pagaliau durys atsidarė ir pasirodė 
Moliūgė. Vos įžiūrėjau ją tamsiame koridoriuje; bet jau vien pats 
žinojimas, kad ji buvo čia, taip sušildė mano širdį, kad nieko nelau- 
kusi atsistojau ir pribėgau, norėdama ją apkabinti. Žengusi porą 
žingsnių ji atsiklaupė ir oficialiai nusilenkė, lyg būtų sumaišiusi ma- 
ne su Motina. Šis poelgis mane taip sukrėtė, kad sustojau, kaip 
įbęsta. 

— Ką tu, Moliūge... juk tai tik aš! 

Ji netgi nenorėjo į mane pažvelgti, tik laikė nudelbusi akis į 
čiužinį, kaip tarnaitė, laukianti įsakymų. Pasijutau smarkiai nusivy- 
lusi, todėl grįžau atgal prie stalo. 

Kai mudvi matėmės paskutinį kartą, karui einant į pabaigą, 
Moliūgės veidelis vis dar buvo apvalus ir pilnas, kaip vaikystėje, tik 
žvilgsnis liūdnesnis, negu paprastai. Nuo to laiko ji labai pasikeitė. 
Tada aš dar to nežinojau, bet kai buvo uždarytas linzių fabrikas, 
kuriame ji dirbo, ji tapo prostitute ir porą metų praleido Osakoje. 
Jos burna atrodė susitraukusi — nežinau, gal dėl to, kad nuolat 
laikydavo ją kietai sučiauptą. Ir nors platus veidas išliko nepakitęs, 
jos apvalaini skruostai smarkiai sulyso, suteikdami jai nykios elegan- 
cijos, kuri mane taip pribloškė. Nenoriu sakyti, kad Moliūgė grožiu 
pradėjo varžytis su Hacumomo, ar kažkas panašaus, bet jos veide 
atsirado visai nemoteriškų bruožų, tokių, kokių anksčiau nebuvau 
mačiusi. 

— Aš žinau, Moliūge, metai buvo sunkūs, bet tu vis tiek gražiai 
atrodai. 

Ji nieko į tai neatsakė, tik vos ne vos linktelėjo galva, tuo pa- 
rodydama, kad mane išgirdo. Pasveikinau ją su augančiu populiaru- 
mu ir pabandžiau pasidomėti, ką ji veikė pasibaigus karui, bet jos 
veido išraiška nepasikeitė — aš jau pradėjau gailėtis, kad iš viso čia 
atėjau. 

Galiausiai, po nejaukios pauzės, ji prabilo: 

— Ar atvykai čia tik paplepėti, Seijuri? Aš neturiu ką papasa- 
koti, kas tave sudomintų. 

— Tiesą sakant, neseniai mačiausi su Nobu Tošikazu ir, na... 
žinai, Moliūge, kartkartėmis jis atsives į Gijoną vieną žmogų. Ma- 
niau, kad gal būtum tokia gera ir padėtum mums jį užimti. 

— Pamačiusi mane tu, aišku, iš karto persigalvojai. 

— Ką tu, visai ne, — nustebau. — Nesuprantu, kodėl tu taip 
šneki. Nobu Tošikazu ir Pirmininkas — Ivamura Ken, noriu pasaky- 
ti... Pirmininkas Ivamura — labai apsidžiaugtų tavo kompanija. Vis- 
kas paprasčiau negu paprasta. 

Kurį laiką Moliūgė klūpojo tylėdama, nudelbusi akis į čiužinį. 

— Aš daugiau netikiu, kad gyvenime galėtų būti kažkas „pa- 
prasčiau negu paprasta“, — pagaliau tarė ji. — Žinau, tu manai, jog 
aš kvaila... 

— Moliūge! 

— Bet aš manau, jog tu turi dar kažkokią priežastį, kurios ne- 
nori paminėti. 

Po šių žodžių sekė galvos linktelėjimas, kuris man pasirodė la- 
bai jau mįslingas. Arba ji norėjo atsiprašyti už tai, ką pasakė, arba 
ji galbūt jau rengėsi išeiti. 

— Manau, tu teisi — aš tikrai turiu dar vieną priežastį, — 
pasakiau. — Kalbant atvirai, tai aš tikėjausi, kad po visų tų metų 
mudvi gal ir vėl galėtume tapti draugėmis, kokiomis kažkada buvo- 
me. Mes tiek daug visko išgyvenome kartu... įskaitant ir Hacumo- 
mo! Man atrodo visiškai natūralu, kad mudvi turėtume vėl susitiki- 
nėti. 

Moliūgė nieko į tai neatsakė. 

— Pirmininkas Ivamura ir Nobu linksmins Ministrą kitą šešta- 
dienį Ičiriki arbatinėje. Jei prisijungsi prie mūsų, aš labai apsidžiaug- 
siu. 

Atnešiau jai dovaną, arbatos pakelį, kurį išvyniojau iš šilkinės 
medžiagos ir padėjau ant stalo. Pakilusi eiti pabandžiau sugalvoti, ką 
čia tokio gražaus jai pasakius, bet ji atrodė tokia sutrikusi, kad nu- 
sprendžiau paprasčiausiai išeiti. 


24. 1143 369 


SS trisdešimt pirmas skyrius 


ors ir nemačiau Pirmininko daugiau nei penkeris metus, ret- 
karčiais pasiskaitydavau laikraščiuose apie sunkumus, kuriuos 
jam teko išgyventi — ne tik nesutarimus su karine vyriausybe 
paskutiniaisiais karo metais, bet ir jo kovą prieš okupacinę valdžią, 
bandančią konfiskuoti jo kompaniją. Manęs visai nestebintų, jei šie 
išmėginimai būtų jį pasendinę anksčiau laiko. Vieno Jomiuri laikraš- 
čio nuotraukoje pastebėjau, koks įsitempęs nuo nuolatinio jaudini- 
mosi tapo jo žvilgsnis, kaip misterio Arašino kaimyno, kuris nuolat 
žvairuodavo į dangų, žiūrėdamas į bombonešius. Kaip ten bebūtų, 
artėjant savaitgaliui man teko prisiminti, kad Nobu dar neapsispren- 
dė, ar atsivesti su savimi Pirmininką. Man nieko kito neliko, tik 
tikėtis. 

Šeštadienio rytą atsibudau anksti ir, atitraukusi popierines 
užuolaidas, pamačiau už lango pilantį šaltą lietų. Apačioje, mažoje 


alėjoje, jauna tarnaitė, paslydusi ant apledėjusio grindinio, bandė 
atsistoti ant kojų. Diena buvo tokia pilka ir liūdna, kad aš net pa- 
bijojau paskaityti savo horoskopą. Prieš vidurdienį temperatūra nu- 
krito dar žemiau — valgydama priešpiečius priimamajame, aš netgi 
mačiau garus, virstančius man iš burnos, ir girdėjau, kaip kruša 

barbena į langus. Nemažai pobūvių tą dieną teko atšaukti, nes vaikš- 
čioti gatvėmis buvo per daug pavojinga, tad artėjant vakarui Tetulė 
paskambino į Ičiriki išsiaiškinti, ar „Ivamuros Elektrik“ vakarėlis 
įvyks. Šeimininkė atsakė, jog su Osaka nutrūko telefono ryšys ir ji 
dėl nieko nėra tikra. Todėl aš išsimaudžiau, apsirengiau ir nuėjau iki 
Ičiriki, įsikibusi misteriui Beku į parankę — jis buvo apsiavęs gumi- 
niais kaliošais, kuriuos pasiskolino iš savo brolio, irgi dirbančio ap- 
rengėju, tiktai Pontoko rajone. 

Ičiriki tvyrojo chaosas, kai pagaliau joje pasirodžiau. Tarnų pa- 
talpose sprogo vandentiekis, todėl tarnaitės buvo taip užsiėmusios 
tvarkymu, kad nė viena neatkreipė į mane dėmesio. Nužingsniavau 
koridoriumi iki kambario, kuriame prieš savaitę linksminau Nobu su 
Ministru. Tikrai nesitikėjau ką nors čia sutikti — Pirmininkas su 
Nobu tikriausiai dar kelyje iš Osakos, o Mamehai, išvykusiai iš mies- 
to, turbūt irgi teko patirti šiokių tokių sunkumų grįžtant atgal. Prieš 
atidarydama duris paklūpėjau porą sekundžių užsimerkusi ir pri- 
glaudusi vieną ranką prie pilvo, kad nuraminčiau savo nervus. Staiga 
man pasirodė, jog koridoriuje per daug tylu. Viduje negirdėjau net 
menkiausio šnarėjimo. Smarkiai nusivylusi supratau, kad kambarys 
greičiausiai tuščias. Jau norėjau atsistoti ir išeiti, bet paskiau persi- 
galvojau — užsimaniau atidaryti duris, įsitikinti, jog buvau teisi; o 
kai tai padariau, pamačiau Pirmininką, sėdintį prie stalo, laikantį 
žurnalą abiem rankomis ir žvelgiantį į mane pro akinių viršų. Taip 
apstulbau, kad negalėjau ir žodžio ištarti. Galiausiai sugebėjau iš- 
spausti: 

— O Dieve, Pirmininke! Kodėl jus čia paliko sėdintį visai vie- 
ną? Šeimininkė labai nusimins. 

— Būtent ji mane čia ir paliko, — atsiliepė jis ir garsiai užver- 
tė žurnalą. — Man pasidarė įdomu, kas su ja galėjo atsitikti. 

— Jūs netgi gerti nieko neturite. Leiskite aš atnešiu jums sa- 
kės. 

— Šeimininkė irgi taip kalbėjo. Tokiu atveju, galiu ir tavęs ne- 
sulaukti grįžtančios. Teks man skaityti žurnalą visą naktį. Man kur 
kas labiau patiktų, jei pasiliktum čia, — taip kalbėdamas jis nusi- 
ėmė akinius ir, kišdamasis juos į kišenę, prisimerkė bei tiriamai ma- 
ne nužvelgė. 

Erdvus kambarys su šviesiai geltonomis šilkinėmis sienomis 
man pasirodė labai jau mažas, kai atsistojau, norėdama prisijungti 
prie Pirmininko — nėra tokio kambario, kuriame būtų galėję su- 
tilpti visi mano jausmai. Susitikimas su juo po tokios ilgos pertrau- 

kos pažadino manyje kažką desperatiško. Nustebau, jog mane apė- 
mė liūdesys, o ne džiaugsmas, kaip iš pradžių tikėjausi. Kartais jau- 
dindavausi, kad Pirmininkas galbūt per karą pernelyg greitai suseno, 
kaip ir Tetulė. Netgi stovėdama kitame kambario gale pastebėjau, 
kad raukšlių jo akių kampučiuose padaugėjo. Oda aplink jo burną 
irgi pradėjo vysti, nors man pasirodė, jog tai suteikia jo galingiems 
žandikauliams tam tikro orumo. Atsiklaupusi prie stalo dirstelėjau 
į jį vogčiomis, tačiau jis ir toliau žiūrėjo į mane be jokios išraiškos 
veide. Norėjau pradėti pokalbį, bet Pirmininkas prabilo pirmas: 

— Tu vis dar žavi, Seijuri. . 

— Ach, Pirmininke, — paprieštaravau, — daugiau netikėsiu 
nė vienu jūsų žodžiu. Man teko pusę valandos praleisti prie kosme- 
tikos staliuko, kad paslėpčiau savo įdubusius skruostus. 

— Aš žinau, tu patyrei daug sunkesnių išbandymų per pasta- 
ruosius metus, ne tik praradai šiek tiek svorio. Bent jau aš tai tikrai. 

— Pirmininke, gal nesupyksite, jei pasakysiu... Man Nobu tru- 
putį prasitarė apie nelaimes, užpuolusias jūsų kompaniją. 

— Na taip, bet mums nėra reikalo čia apie tai kalbėti. Kartais 
išgyventi nelaimę galima įsivaizduojant, koks būtų pasaulis, jei mūsų 
svajonės kada nors išsipildytų. 

Jo liūdna šypsena man pasirodė tokia graži — mane visiškai 
užvaldė jo tobulos pusmėnulio formos lūpos. 

— Štai tau proga pasinaudoti savo žavesiu ir pakeisti pokalbio 
temą, — pasiūlė jis. 

Nespėjau nieko atsakyti, kai atsidarius durims pasirodė Mame- 
ha, o paskui ją Moliūgė. Aš net nesitikėjau ją pamatyti vėl. Kas dėl 
Mamehos, tai ji akivaizdžiai tik ką grįžo iš Nagojos ir atskubėjo į 
Ičiriki manydama, jog siaubingai vėluoja. Pirmiausia, ko ji paklau- 
sė — prieš tai pasisveikinusi su Pirmininku ir padėkojusi jam už 
kažką, ką jis padarė dėl jos praeitą savaitę — kodėl su mumis nėra 
Nobu bei Ministro. Pirmininkas prisipažino, kad jam ir pačiam būtų 
įdomu sužinoti, kur jie. 

— Kokia keista diena, — tarė Mameha, lyg kalbėdama pati su 
savimi, — traukinys sustojo visai netoli Kijoto stoties, stovėjo ten 
visą valandą, o mes net negalėjome išlipti. Dabar štai, atvykau į 
Ičiriki ir matau, jog čia dar nieko nėra. Vargšelė Moliūgė visai pa- 
siklydo tame koridoriuje. Jūs juk pažįstate Moliūgę, ar ne, Pirmi- 
ninke? 

Iki šiol dar net nebuvau gerai į ją įsižiūrėjusi — dabar Moliūgė 
vilkėjo nepakartojamo grožio pelenų spalvos kimono — žemiau juos- 
mens matėsi spindintys auksiniai taškeliai, kurie, kaip paaiškėjo, bu- 
vo išsiuvinėti jonvabaliai — išpuoštu mėnulio bei vandens, atspin- 
dinčio mėnulio šviesą, raštais. Nei mano, nei Mamehos drabužiai nė 
iš tolo negalėjo su juo lygintis. Pirmininką, rodos, šis kimono pri- 
bloškė lygiai taip pat, kaip ir mane, nes jis paprašė jos papozuoti. Ji 
labai kukliai vieną kartą apsisuko. 

— Man pasirodė, jog einant į tokią vietą nedera dėvėti įprastų 
kimono, kuriais rengiuosi, — paaiškino ji. — Dauguma iš jų mūsų 
okijoje nėra tokie patrauklūs, nors amerikiečiams vis tiek tai nerūpi. 

— Jei nebūtum su mumis tokia atvira, Moliūge, — tarė Ma- 
meha, — mes gal ir pagalvotume, jog tai tavo įprastiniai drabužiai. 

— Ar juokaujate? Gyvenime nevilkėjau tokių gražių drabužių. 
Pasiskolinau juos iš šalimais esančios okijos. Nepatikėsite, kiek jie 
užsiprašė už šį kimono, bet pinigų aš vis tiek neturiu, tai koks tada 
skirtumas? 

Mačiau, kaip nustebo Pirmininkas — geišos niekada nešneka 
prie vyrų apie tokias kvailystes, kaip kimono kaina. Mameha atsisu- 
ko į jį, norėdama kažką pasakyti, bet Moliūgė aplenkė ją. 

— Aš maniau, jog šį vakarą čia ateis didelis viršininkas. 

— Tu turbūt turėjai omeny Pirmininką, — tarė Mameha. — 
Ar nemanai, kad jis ir yra tas didelis viršininkas? 

— Jis ir pats žino, kada toks būna. Jam net nereikia, kad aš tai 
pasakyčiau. 

Pašaipiai nustebęs Pirmininkas kilstelėjo antakius ir dirstelėjo į 
Mamehą. 

— Šiaip ar taip, Seijuri pasakojo man apie tą kitą vaikiną, — 
tęsė ji. 

— Sato Noritaka, Moliūge, — tarstelėjo Pirmininkas. — Jis 
yra naujasis finansų ministro pavaduotojas. 

— Ai, tas Sato — aš jį pažįstu. Jis panašus į didelį paršą. 

Mes prajukome išgirdę jos žodžius. 

— Nagi, Moliūge, — pagrūmojo pirštu Mameha, — tau burną 
reikėtų išsiplauti! 

Kaip tik tuo metu atsidarė durys ir pasirodė Nobu su Ministru, 
abu smarkiai įraudę nuo šalčio. Link jų artėjo tarnaitė, nešdama 
rankose lėkštelę su sąke ir užkanda. Nobu trepsėjo kojomis, prisi- 
laikydamas už sienos savo viena ranka, o Ministras nuėjo pro jį tie- 
siai prie stalo. Jis suniurzgėjo ant Moliūgės, pasuko galvą į jos pusę 

ir liepė jai pasislinkti, kad galėtų įsigrūsti prie manęs. Visus supa- 
žindino vieną su kitu, o tada Moliūgė vėl pareiškė: 

— Ei, Ministre, kertu lažybų, jūs manęs neprisimenate, bet aš 
daug ką apie jus Žinau. 

Ministras susipylė mano tik ką pripiltą puodelį sakės sau į bur- 
ną ir dėbtelėjo į Moliūgę, kaip man pasirodė, rūsčiu žvilgsniu. 

— Ką tu žinai? — pasidomėjo Mameha. — Papasakok ir 
mums. 

— Žinau, jog Ministras turi jaunesniąją seserį, kuri ištekėjo už 
Tokijo mero, — pasakė Moliūgė. — Taip pat jis treniravosi karate 
ir kartą susilaužė ranką. 

Ministras atrodė nustebęs, tuo parodydamas, kad ji kalbėjo 
tiesą. 

— Taip pat aš pažinojau merginą, kuri su jumis susitikinėjo, — 
tęsė ji. — Nao Icuko. Mes kartu dirbome fabrike netoli Osakos. Ar 
žinote, ką ji man pasakojo? Ji sakė, kad judu dviese darėte „žinote 
pats ką“ keletą kartų. 

Išsigandau, jog Ministras supyks, bet tik jo veido išraiška su- 
švelnėjo — man pasirodė, kad net įžvelgiau jame šiokį tokį pasidi- 
džiavimą. 

— Ji buvo žavi mergytė, ta Icuko, tikrai buvo, — tarė jis, žvelg- 
damas į Nobu ir truputį šypsodamasis. 

— Ką gi, Ministre, — atsakė Nobu, — net nežinojau, kad jūs 
mokate taip puikiai elgtis su moterimis. — Jo žodžiai skambėjo vi- 
sai nuoširdžiai, vis dėlto jo veide įžiūrėjau sunkiai slopinamą pasi- 
bjaurėjimą. Pirmininko akys susidūrė su manosiomis. Šis nesusipra- 
timas jam pasirodė juokingas. 

Po sekundės atsidarė durys ir į vidų įėjo trys tarnaitės, nešan- 
čios pietus vyriškiams. Pati buvau šiek tiek išalkusi, todėl teko nu- 
kreipti žvilgsnį į šoną nuo garstyčių su džinko medžio riešutais, pa- 
tiektais gražiuose seladoniniuose*? puodeliuose. Vėliau tarnaitės at- 
nešė kitą patiekalą — keptos tropikų žuvies, sudėliotos ant pušinių 
smeigtukų stovų. Nobu, matyt, pastebėjo mano alkaną žvilgsnį, nes 
primygtinai įsiūlė man jos paragauti. Po to Pirmininkas pasiūlė ga- 
balėlį Mamehai, o vėliau Moliūgei, bet ši atsisakė. 

— Nė už ką nepaliesčiau šios žuvies, — tarė Moliūgė. — Aš 
net nenoriu į ją Žiūrėti. 

— O kas su ja ne taip? — paklausė Mameha. 


33 Seladonas — kiniškas, pilkšva žaluma žėrintis, permatomas porcelianas. 

—- Jei pasakyčiau, jūs tik juoktumėtės iš manęs. 


— Papasakok mums, Moliūge, — paprašė Nobu. 
— O kam? Tai ilga istorija ir ja vis tiek niekas nepatikės. 
— Didelė melagė! — sušukau. 


Tiesą sakant, visai nenorėjau apkaltinti Moliūgės melu. Dar 
prieš uždarant Gijoną mes žaisdavome tokį žaidimą — „didelį me- 
lagį“, kai visi turėdavo papasakoti po dvi istorijas, iš kurių tik viena 
būdavo teisinga. Vėliau kiti žaidėjai turėdavo atspėti, kuri yra kuri. 
Nepataikiusiam atspėti tekdavo už bausmę išgerti stiklinę sakės. 

— Aš nežaisiu, — pasakė Moliūgė. 

— Tai papasakok tik tą istoriją su žuvimi, — pasiūlė Mame- 
ha, — ir nereikės pasakoti kitos. 

Moliūgei tai visai nepatiko, bet kai mudvi su Mameha piktai į 
ją dėbtelėjome, ji pradėjo. 

— Na, gerai, tebūnie. O buvo taip. Aš gimiau Saporo kaime- 
lyje. Jame gyveno senas žvejys, kartą pagavęs žuvį, kuri galėjo kal- 
bėti. 

Mudvi su Mameha susižvalgėme ir prapliupome kvatoti. 

— Juokitės, jeigu norite, — pasipūtė ji, — bet aš sakau gryną 
tiesą. 

— Gerai, gerai, Moliūge, tęsk. Mes klausomės, — įsiterpė Pir- 
mininkas. 

— Ką gi, štai kas įvyko — senis jau ruošėsi išskrosti žuvį, kai 
ji pradėjo kažką veblenti, panašiai, lyg žmogus kalbėtų, tik tiek, kad 
jis nieko nesuprato. Jis pasikvietė būrį kitų žvejų ir visi jie kurį laiką 
klausėsi. Ištraukta į sausumą žuvis vos dvėsavo, todėl jie nusprendė 
ją pribaigti. Bet kaip tik tuo metu pro minią prasibrovė vienas senis 
ir pasakė, jog supranta kiekvieną žuvies ištartą žodį — ji šnekėjo 
rusiškai. 

Dabar jau mes visi prapliupome juoktis, netgi Ministras ir tas 
sukriuksėjo. Kai nusiraminome, Moliūgė sušuko: 

— Aš taip ir žinojau, kad jūs nepatikėsite, bet tai, ką pasakoju, 
yra tikra tiesa. 

— Ar galima būtų sužinoti, ką ta žuvis pasakė? — pasidomėjo 
Pirmininkas. 

— Ji buvo visai prie mirties, todėl... na, vos šnibždėjo. Kai 
vienas žmogus pasilenkė ir prikišo ausį prie jos lūpų... 

— Žuvys neturi lūpų! — pertraukiau aš ją. 

— Na gerai, prie žuvies... gali vadinti, kaip nori, — Moliūgė 

tęsė toliau, — prie jos burnos kraštų. O žuvis pasakė: „Liepk jiems 
išskrosti mane. Gyvenimas man nebeteko prasmės. Ta, neseniai mi- 
rusi Žuvis, štai ten, buvo mano žmona“. 

— Žuvys tuokiasi! — suspigo Mameha. — Jos turi vyrus ir 
žmonas! 

— Tai buvo prieš karą, — paprieštaravau. — Prasidėjus karui 
jos nebeišgalėjo kurti šeimų. Jos tik plaukiojo aplinkui, ieškodamos 
darbo. 

— "Tai įvyko kur kas anksčiau, negu prieš karą, — pataisė mane 
Moliūgė, — labai labai seniai. Dar prieš tai, kai gimė mano motina. 

— Iš kur žinai, jog tai tiesa? — paklausė Nobu. — Juk ne su 
tavimi žuvis šnekėjo. 

— Žuvis mirė ten ir tada! Kaip ji galėjo su manimi šnekėtis, 
jeigu aš net nebuvau gimusi. Be to, aš nesuprantu rusų kalbos. 

— Na gerai, Moliūge, — tariau aš, — taigi, tu manai, jog Pir- 
mininko žuvis irgi šneka. 

— Aš to nesakiau. Bet ji atrodo lygiai taip pat, kaip ta kalbanti 
žuvis. Nevalgyčiau jos, net jei mirčiau iš bado. 

— Jeigu tu nebuvai gimusi, — pastebėjo Pirmininkas, — ir 
netgi tavo motina nebuvo gimusi, tai iš kur žinai, kaip atrodė ta 
žuvis? 

— Jūs juk žinote, kaip atrodo premjerministras, ar ne? — at- 
šovė ji. — Bet ar kada matėte jį? Na, jūs galbūt jį ir matėte. Leis- 
kite, parinksiu geresnį pavyzdį. Jūs žinote, kaip atrodo imperato- 
rius, nors pačiam vargu ar teko garbė su juo susitikti. 

— Pirmininkui teko tokia garbė, — pataisė ją Nobu. 

— Jūs puikiausiai suprantate, ką turiu omeny. Visi žino, kaip 
atrodo imperatorius. Štai, ką aš norėjau pasakyti. 

— Bet juk tam yra jo nuotraukos, — tarstelėjo Nobu. — O ar 
tu kada matei žuvies nuotrauką? 

— Tą žuvį žino visi ten, kur aš užaugau. Man motina apie ją 
papasakojo ir aš jums sakau, ji atrodo lygiai taip pat, kaip ši, gulinti 
čia, ant stalo! 

— Kaip gerai, kad pasaulyje yra tokių žmonių, kaip tu, Moliū- 
ge, — tarė Pirmininkas. — Tavo akivaizdoje mes — lyg tikri kvailiai. 

— Na, tokia jau ta mano istorija. Daugiau nieko nepasakosiu. 
Jei norite sužaisti „didelį melagį“, tegul kas nors kitas pradeda. 

— Aš galiu, — pasisiūlė Mameha. — Štai pirma istorija. Kai 
buvau šešerių, vieną rytą nuėjau parsinešti iš mūsų okijos šulinio 
vandens ir išgirdau krenkščiantį bei kosėjantį žmogų. Garsas sklido 

iš šulinio. Pažadinau šeimininkę ir ji atėjo pasiklausyti kartu su ma- 
nimi. Pašvietėme į šulinį žibintu, tačiau nieko nepamatėme, bet ir 
toliau jį girdėjome, bent jau tol, kol patekėjo saulė. O tada garsai 
pranyko ir daugiau nepasikartojo. 

— Kita istorija bus teisinga, — tarė Nobu, — nors jos dar ir 
negirdėjau. 

— Turite paklausyti jų abiejų. — Mameha pratęsė. — Štai ir 
antroji. Kartą aš ir dar keletas geišų nuvykome į Osaką, pasisvečiuo- 
ti Akitos Masaiki namuose. — Jis buvo įžymus verslininkas, kuris 
susikrovė sau turtus dar prieš karą. — Daug valandų praleidome 
gerdami bei dainuodami, kol Akita-san nuvirto ant čiužinio ir užmi- 
go, o tada, viena geiša įsėlino į kitą kambarį, kuriame rado didelę 
dėžę, pilną pornografinių daikčiukų. Ten buvo ir pornografinės šrifto 
trinkelės, kai kurios pagamintos paties Hirošige... 

— Hirošige niekada jų negamino, — pertraukė ją Moliūgė. 

— O taip, gamino, — paprieštaravo Pirmininkas, — pats kai 
kurias mačiau. 

— Taip pat, — tęsė Mameha, — jis turėjo nutukusių europie- 
čių vyrų bei moterų nuotraukų bei šiek tiek filmų. 

— Gerai pažįstu Akitą Masaiki, — pasakė Pirmininkas. — Jis 
tikrai neturi pornografijos kolekcijos. Ta kita istorija yra teisinga. 

— Nagi, Pirmininke, — nustebo Nobu, — negi jūs iš tikrųjų 
tikite istorija apie Žmogaus balsą, sklindantį iš šulinio? 

— Man ir nereikia tuo tikėti. Svarbiausia, ar Mamehos požiū- 
riu tai tiesa. 

Moliūgė su Pirmininku balsavo už žmogų šulinyje. Ministras su 
Nobu — už pornografiją. O aš jau buvau girdėjusi šias istorijas anks- 
čiau ir žinojau, kad teisinga yra pirmoji. Ministras išgėrė už bausmę 
savo stiklinę nesiskųsdamas, o Nobu visą laiką niurzgėjo, todėl mes 
privertėme jį pasidalyti su mumis savo pasakojimais. 

— Šito žaidimo aš nežaisiu, — pareiškė jis. 

— Arba jūs Žaisite jį, arba kiekvieną ratą už bausmę gersite 
sakę, — perspėjo jį Mameha. 

— Na gerai, norite dviejų istorijų, štai jums dvi istorijos. Pir- 
moji — turėjau mažą baltą šunelį vardu Kubo. Grįžęs vieną vakarą 
namo pamačiau, jog Kubo kailis pamėlynavo. 

— Aš tikiu, — tarė Moliūgė. — Jį tikriausiai buvo pavogęs 
koks nors demonas. 

Nobu atrodė taip, lyg jis niekaip negalėtų suprasti, ar Moliūgė 
kalba rimtai, ar ne. Norėdamas išsiaiškinti jis pratęsė: 

— Kitą dieną tai įvyko vėl. Tik šį kartą Kubo kailis tapo ryškiai 
raudonas. 

— Na žinoma, tai demonai, — vėl įsiterpė Moliūgė. — Jie 
mėgsta raudoną spalvą — kraujo spalvą. 

Nobu aiškiai supyko, išgirdęs jos žodžius. 

— Štai mano antra istorija. Praeitą savaitę atėjau ryte į biurą, 
taip anksti, kad dar net sekretorė nebuvo atėjusi. Na tai kaip, kuri 
iš jų teisinga? 

Žinoma, mes visi pasirinkome sekretorę, išskyrus Moliūgę, ku- 
riai teko už bausmę išgerti stiklinę sakės. Aš nešneku apie puode- 
li — visą stiklinę. Ministras pripylė jai — lašas po lašo, kol sakė 
ėmė piltis per kraštus. Moliūgei teko sriūbtelėti gurkšnelį, kad ga- 
lėtų neišliedama pakelti stiklinę. Vien tik stebint ją man pasidarė 
neramu, nes ji sunkiai pakėlė alkoholį. 

— Negaliu patikėti, kad istorija apie šunį neteisinga, — pasakė 
ji ištuštinusi stiklinę. Jau dabar jos liežuvis šiek tiek pynėsi. — Kaip 
jūs ir sugalvojote kažką panašaus? 

— Kaip aš sugalvojau? Klausimas tas, kaip tu galėjai tuo pati- 
kėti? Šunys nemėlynuoja. Ir neraudonuoja. O demonai neegzistuoja. 

Atėjo eilė pasakoti man. 

— Pirmoji istorija tokia. Vieną vakarą prieš daug daug metų 
Kabuki aktorius Joedžoro smarkiai prisigėrė ir prisipažino man, kad 
jis visą laiką manė, jog aš labai graži. 

— Netiesa, — tarė Moliūgė, — aš pažįstu Joedžoro. 

— Neabejoju. Šiaip ar taip jis pasakė man, jog esu graži ir nuo 
to vakaro retkarčiais atsiųsdavo man laiškų. Kiekvieno iš jų kampe 
jis priklijuodavo mažą garbanotą plaukų sruogelę. 

Išgirdęs tai Pirmininkas nusijuokė, o Nobu išsitiesė prie stalo 
ir supykęs suniurnėjo: 

— Ach jau tie Kabuki aktoriai. Na ir erzinantys tipai. 

— Nesuprantu. Ar tu pasakei garbanota plaukų sruogelė? — 
paklausė Moliūgė; bet iš jos veido išraiškos supratau, kad ji jau žino 
atsakymą. 

Visi nutilo, laukdami antros istorijos. Ji kirbėjo mano galvoje 
nuo tada, kai tik pradėjome žaisti šį žaidimą, nors šiek tiek nervi- 
nausi ją pasakoti ir net nebuvau tikra, ar iš viso apsimoka tai daryti. 

— Kartą, kai buvau dar vaikas, — pradėjau aš, — vieną dieną 

labai nusiminiau. Nubėgau prie Širakavos upės kranto ir pradėjau 
verkti... 

Pradėjusi šį pasakojimą pasijutau taip, lyg būčiau persisvėrusi 
per stalą ir palietusi Pirmininko ranką. Man atrodė, jog niekas šiame 
kambaryje neįžvelgs nieko neįprasto mano žodžiuose, tiktai Pirmi- 
ninkas supras šią labai asmenišką istoriją — bent jau tikėjausi. Jau- 
čiausi taip, lyg kalbėčiausi su juo tokiomis intymiomis temomis, 
kokių mes anksčiau niekada nenagrinėjome. Prieš pratęsdama už- 
mečiau akį į Pirmininką, tikėdamasi, kad jis į mane pašaipiai žiūri. 
O jis, rodės, visai nekreipė į mane jokio dėmesio. Staiga pajutau 
esanti tokia bereikšmė, lyg mergina vaikščiojanti gatve ir pozuojanti 
miniai, ir tik paskiau pastebinti, kad gatvė tuščia. 

Tuo metu visi, tikriausiai, pavargo laukdami manęs, nes Mame- 
ha pasiteiravo: 


— Na? Ar tęsi? 
Moliūgė irgi kažką sumurmėjo, bet aš jos nesupratau. 
— (Geriau jau papasakosiu kitą istoriją, — pasakiau aš. — Ar 


atsimenate geišą Okaiki? Ji žuvo per karą. Prieš daug daug metų 
mes šnekėjomės ir ji man sakėsi bijanti, kad jai ant galvos užkris 
sunki medinė dėžė ir užmuš ją. Būtent taip ji ir mirė. Ant jos, nuo 
lentynos, nukrito dėžė, pilna metalo laužo. 

Aš buvau tokia susirūpinusi, kad iki šio momento net nesupra- 
tau, jog nė viena iš mano istorijų nėra teisinga — na, gal tik iš 
dalies. Šiaip ar taip, labai dėl to nesijaudinau, nes dauguma žmonių 
sukčiauja, žaisdami šį žaidimą. Todėl palaukiau, kol Pirmininkas pa- 
sirinko istoriją — apie Joedžoro ir garbanotus plaukus — ir paskel- 
biau jį nugalėtoju. Moliūgei su Ministru teko už bausmę gerti sakę. 

Paskui atėjo Pirmininko eilė pasakoti. 

— Man nelabai sekasi žaisti tokius žaidimus, — tarė jis, — ne 
taip, kaip jums, geišoms, kurios išmanote kaip meluoti. 

— Pirmininke! — pasipiktino Mameha, bet, žinoma, tik erzin- 
dama jį. 

— Aš susirūpinęs Moliūge, todėl papasakosiu viską labai pa- 
prastai. Jeigu jai teks gerti dar vieną stiklinę sakės, bijau, kad ji 
neišlaikys. 

Moliūgė iš tikrųjų jau sunkiai ką ir beįžiūrėjo. Nemanau, kad 
ji iš viso girdėjo, ką sakė Pirmininkas, kol jis neištarė jos vardo. 

— Klausykis įdėmiai, Moliūge. Štai pirmoji istorija. Šį vakarą 
aš atvykau į Ičiriki arbatinę padalyvauti šiame vakarėlyje. O štai 
antroji. Prieš porą dienų į mano kontorą įėjo žuvis — ne, užmiršk 

ją. Tu tikriausiai patikėtumei ir vaikščiojančiomis žuvimis. Kaip tau 
šita — prieš porą dienų atidariau stalčių, o iš jo iššoko mažas žmo- 
geliukas, apsirengęs uniforma, kuris pradėjo šokti bei dainuoti. Na 
tai kaip, kuri teisinga? 

— Jūs gi nesitikite, jog patikėsiu žmogeliuku, iššokančiu iš stal- 
čiaus, — gūžtelėjo pečiais Moliūgė. 

— "Tu tik pasirink vieną istoriją. Kuri teisinga? 

— Ta kita. Tik neprisimenu, kokia ten buvo. 

— Už tai jūs turėtumėte už bausmę išgerti sakės, Pirminin- 
ke, — tarė Mamebha. 

Kai Moliūgė išgirdo žodžius „už bausmę sakė“, ji tikriausiai 
pagalvojo, kad kažką ne taip padarė, nes kitą sekundę ji jau spėjo 
nugerti pusę stiklinės ir neatrodė labai gerai. Pirmininkas, pirmas tai 
pastebėjęs, iš karto atėmė iš jos rankos stiklinę. 

— "Tu juk ne kanalizacijos vamzdis, Moliūge, — pasakė Pirmi- 
ninkas, tačiau ji tik spoksojo nieko nematančiomis akimis. Jis pasi- 
teiravo, ar ji išgirdo, ką jis sakė. 

— Galbūt ji ir girdėjo jus, — pastebėjo Nobu, — bet matyti, 
tai tikrai nematė. 

— Nagi, Moliūge, — paragino ją Pirmininkas. — Kelkis, paly- 
dėsiu tave namo. Arba partempsiu, jeigu to reikės. 

Mameha pasisiūlė padėti ir jiedu abu išlydėjo Moliūgę pro du- 
ris, palikdami mane sėdinčią prie stalo su Nobu ir Ministru. 

— Na tai kaip, Ministre, — pagaliau išspaudė Nobu, — ar 
patiko jums šis vakaras? 

Man pasirodė, jog Ministras buvo toks pat girtas, kaip ir 
Moliūgė, bet jis sumurmėjo, kad vakaras jam labai patiko. 

— Iš tiesų, labai patiko, — pridūrė jis, kinkuodamas galva. Po 
to jis ištiesė man puodelį, kad pripilčiau sakės, bet Nobu jį ištraukė 
jam iš rankų. 

63 trisdešimt antras skyrius 


isą žiemą ir paskui pavasarį Nobu atsivesdavo Ministrą į Gijoną 
vieną ar du kartus per savaitę. Turint omeny, kiek daug laiko 

jie praleido kartu, jūs tikriausiai manote, kad galų gale Ministras 
suprato, jog Nobu jautė jam tokį patį priešiškumą, kaip ir ledo ga- 
baliukas aisbergui; bet jei ir taip, jis neparodė net menkiausio žen- 
klo. Atvirai kalbant, Ministras, rodos, iš viso nieko nepastebėdavo, 
išskyrus tai, ar aš klūpau šalia jo ir, ar į jo puodelį pripilta sakės. 
Toks atsidavimas kartais man tik pasunkindavo gyvenimą; jei skir- 
davau Ministrui per daug dėmesio, Nobu pasiusdavo — jo mažiau 
randuota veido pusė iš pykčio nusidažydavo skaisčiu raudoniu. Štai 
kodėl taip vertinau Pirmininko, Mamehos ir Moliūgės buvimą su 
mumis. Jie atliko šiaudų vaidmenį pakuojant trapius daiktus į dėžę. 
Žinoma, Pirmininką vertinau dar ir dėl kitos priežasties. Per 
šiuos mėnesius mačiau jį daugiau kartų, negu kada nors anksčiau. 
Praėjus šiek tiek laiko aš pradėjau suprasti, kad gulėdama ant savo 
čiužinio naktimis įsivaizduodavau jį ne visai taip, kaip jis iš tikrųjų 
atrodė. Pavyzdžiui, aš visą laiką galvodavau, kad jo akių vokai — 
beplaukiai, beveik be blakstienų, tačiau iš tiesų, jie buvo apaugę 
tankiais, švelniais plaukeliais, lyg mažais šepetėliais. O jo burna at- 


381 


rodė kur kas išraiškingesnė, negu įsivaizdavau — tiesą sakant, tokia 
išraiškinga, kad jam sunkiai sekėsi paslėpti savo jausmus. Jeigu jį 
kažkas pralinksmindavo, o jis nenorėdavo to parodyti, aš vis tiek 
pastebėdavau virpančius jo lūpų kampučius. Arba, jeigu jis užsimąs- 
tydavo, spręsdamas kokią nors dieną iškilusią problemą, vartydavo 
rankose sakės puodelį, taip smarkiai suraukdamas burną, kad raukš- 
lės išvagodavo visą jo smakrą. Kol jis būdavo tokioje būsenoje, aš 
leisdavau sau žiūrėti į jį kiek tik širdis geidžia, visai to nesigėdyda- 
ma. Kažkodėl tos gilios raukšlės man atrodė nepaprastai gražios. Jos 
tarytum rodė, kaip rūpestingai jis kažką apgalvoja, kaip rimtai ir 
giliai jis jautė pasaulį. Vieną vakarą, kol Mameha pasakojo ilgą isto- 
riją, aš taip atsidėjusi į jį spoksojau, kad, sugrįžusi į realybę, supra- 
tau, jog bet kas galėjo žiūrėti į mane ir stebėtis, ką po galais aš Čia 
išdarinėju. Laimei, Ministras buvo per daug apsvaigęs nuo alkoholio; 
o Nobu kramtė kažką, baksnodamas lazdelėmis į lėkštę ir nekreip- 
damas į mudvi su Mameha jokio dėmesio. Už tai Moliūgė stebėjo 
mane visą tą laiką. Pažvelgusi į ją pamačiau, kad jos veidelyje švietė 
šypsena — tik nesupratau, kaip ją interpretuoti. 


Vieną vakarą, vasariui einant į pabaigą, Moliūgė susirgo gripu, todėl 
negalėjo prie mūsų prisijungti Ičiriki arbatinėje. Pirmininkas tą kar- 
tą irgi vėlavo, tad mudviem su Mameha teko visą valandą vienoms 
linksminti Nobu su Ministru. Galiausiai nusprendėme pašokti, grei- 
čiau jau savo malonumui, negu jų. Nobu nebuvo ypač atsidavęs šio 
meno gerbėjas, o Ministras iš viso tuo nesidomėjo. Tai ne visai ati- 
tiko mūsų norus — kaip smagiau praleisti laiką — bet nieko geres- 
nio mudvi nesugalvojome. 

Iš pradžių Mameha atliko porą trumpų šokių, o aš pritariau jai 
grodama šamizenu. Paskiau mudvi pasikeitėme vietomis. Jau buvau 
užėmusi pradinę poziciją — liemuo taip sulinkęs, kad vėduoklė sie- 
kė žemę, kita ranka ištiesta į vieną pusę — kai atsidarė durys ir 
pasirodė Pirmininkas. Mes pasisveikinome su juo ir palaukėme, kol 
jis atsisės prie stalo. Labai apsidžiaugiau jo atvykimu — nors jis ir 
matė mane šokant scenoje, bet tokioje intymioje atmosferoje, tikrai 
niekada. Iš pradžių buvau nusprendusi atlikti „Rudeninių lapų mir- 
gėjimą“, bet dabar persigalvojau ir paprašiau Mamehą sugroti „Žiau- 
rų lietų“. Istorija, besislepianti po šiuo pavadinimu, yra apie jauną 
moterį, kurią giliai sukrečia jos mylimojo gerumas, kai jis, pliau- 
piant smarkiam lietui, nusivelka savo kimono švarką ir aprengia ją. 

O juk ji žino, kad jo siela užburta ir jeigu jis sušlaps, tai jo kūnas 
ištirps. Mokytojai visada žarstydavo man komplimentus už tai, kaip 
išraiškingai vaizduoju moters sielvartą; toje dalyje, kur turėjau su- 
smukti ant kelių, retai kada leisdavau savo kojoms sudrebėti, ne 
taip, kaip kitos šokėjos. Aš turbūt minėjau anksčiau — Inoue mo- 
kyklos šokiuose svarbūs ne tik kojų bei rankų judesiai, bet ir veido 
išraiška. Todėl, nors ir kaip būčiau norėjusi užmesti akį į Pirmininką, 
privalėjau nukreipti žvilgsnį ten, kur reikėjo — įsižiūrėti į jį taip ir 
neužteko laiko. Užuot suteikusi savo šokiui jausmingumo, aš sukon- 
centravau savo dėmesį į liūdniausią dalyką, kokį tik galėjau sugalvo- 
ti: įsivaizdavau, jog mano dana sėdi čia, šiame kambaryje — ne 
Pirmininkas, bet greičiau jau Nobu. Tą pačią sekundę, kai suformu- 
lavau šią mintį, viskas aplink mane, rodos, pradėjo spaustis prie 
žemės. Sode, nuo stogų pakraigės varvėjo lietaus lašeliai, lyg sudu- 
žusio stiklo karoliukai. Netgi čiužiniai, atrodė, patys spaudėsi prie 
grindų. Prisimenu save mąstančią, jog šoku ne tam, kad išreikščiau 
jaunos moters, kuri neteko savo mylimojo, skausmą, bet tam, kad 
parodyčiau savo liūdesį — iš manęs, šiame gyvenime, tik ką atėmė 
brangiausią dalyką. Taip pat galvojau apie Sacu; sušokau mūsų am- 
žino išsiskyrimo skausmą. Šokio pabaigoje jaučiausi palaužta sielvar- 
to. Ir vis dėlto aš nebuvau pasirengusi tam, ką pamačiau atsisukusi 
ir pažiūrėjusi į Pirmininką. 

Jis sėdėjo prie artimiausio stalo kampo, tad niekas, išskyrus 
mane, to nematė. Iš pradžių pamaniau, jog tai nuostaba atsispindėjo 
jo veide, dėl išplėstų akių. Jeigu jo burna virpčiodavo, kai jis ban- 
dydavo nusišypsoti, tai dabar ji trūkčiojo užplūdus visai kitoms emo- 
cijoms. Nesu tikra, bet man pasirodė, kad jo akys buvo apsunkusios 
nuo ašarų. Jis žvilgtelėjo į durų pusę, apsimesdamas, jog krapšto 
nosies kraštelį, kad galėtų pirštais perbraukti akių kamputį; po to 
paglostė savo antakius, lyg jie būtų visų jo problemų šaltinis. Pasi- 
jutau tokia priblokšta, išvydusi kenčiantį Pirmininką — kurį laiką 
stovėjau visai be orientacijos. Sugrįžusi prie stalo, radau prie jo sė- 
dinčius bei plepančius Mamehą su Nobu. Po minutėlės į jų pašne- 
kesį įsiterpė Pirmininkas. 

— O kur šį vakarą pradingo Moliūgė? 


— Ach, — atsiduso Mameha, — ji serga. 
— Ką nori tuo pasakyti? Ar ji šiandien čia neateis? 
— Būtent, — linktelėjo galva Mameha. — Turint omenyje, kad 


ji serga gripu, tai nėra jau taip blogai. 
Mameha pratęsė savo pokalbį su Nobu. Pastebėjau, kaip Pirmi- 

ninkas pradėjo dirsčioti į savo rankinį laikrodį, o tada, vis dar nely- 
giu balsu, jis vėl prabilo: | 

— Mameha, labai atsiprašau, bet man teks jus palikti. Šį vaka- 
rą nekaip jaučiuosi. 

Pirmininkui uždarant duris Nobu tarstelėjo kažką linksmo ir 
visi pradėjo juoktis. O man į galvą toptelėjo mintis, kuri smarkiai 
mane išgąsdino. Šokdama stengiausi išreikšti tą skausmą, atsiran- 
dantį tada, kai tau trūksta kokio žmogaus. Žinoma, darydama tai aš 
tik nuliūdinau save, bet ir Pirmininkas nusiminė. O ar galėjo taip 
būti, kad jis mąstė apie Moliūgę? Juk jos, galų gale, čia ir trūko. Net 
neįsivaizdavau, jog Moliūgės liga, ar kažkas panašaus, galėtų privesti 
jį iki ašarų, bet galbūt aš išjudinau tamsesnius, komplikuotesnius 
jausmų klodus. Viskas, ką supratau, buvo tai, jog man baigus šokti 
Pirmininkas pasiteiravo apie Moliūgę ir išėjo namo, sužinojęs, kad ji 
serga. Vos galėjau tuo patikėti. Aš nenustebčiau, jeigu išaiškėtų, jog 
Pirmininkas jaučia kažką Mamehai. Bet Moliūgei? Kaip jis galėjo 
ilgėtis tokios... na, tokios, kuri taip stokoja rafinuotumo? 

Jūs tikriausiai manote, kad įvykiams klostantis tokia vaga bet 
kuri sveikai mąstanti moteris atsisakytų savo vilčių. Ir iš tikrųjų, 
kurį laiką, kiekvieną dieną vaikščiojau pas būrėją bei kur kas ati- 
džiau, negu įprastai, skaičiau savo horoskopą, ieškodama nors kokio 
ženklo, rodančio, jog turėčiau paklusti tam, kas atrodė kaip neišven- 
giamas likimas. Žinoma, mes, japonai, gyvenome sudužusių vilčių 
dešimtmetį. Nebūčiau nustebusi, jeigu manosios išmirtų, kaip ir ki- 
tų žmonių. Bet kita vertus, daugelis tikėjo, kad vieną dieną mūsų 
šalis pakils iš pelenų; mes visi žinojome, to niekada nebus, jei pa- 
siduosime ir liksime gyventi tarp griuvėsių. Kiekvieną kartą, skaity- 
dama laikraštyje straipsnį apie kokią nors mažytę parduotuvėlę, kuri 
prieš karą gamino bei pardavinėjo, na, tarkim, dviračių dalis, o da- 
bar sėkmingai grįžo į verslą, lyg karo ir nebūtų buvę, man tekdavo 
sau priminti, kad jei visa tauta galėjo išlipti iš savo tamsos slėnio, 
tai yra vilties, jog ir aš išlipsiu iš savojo. 


Pradedant kovu, o paskiau ir per visą pavasarį, mudvi su Mameha 
buvome užsiėmusios Senosios sostinės šokiais, kuriuos norėjo pasta- 
Gijoną. Taip jau atsitiko, kad Pirmininkas su Nobu irgi buvo užsi- 
ėmę savo reikalais, todėl per tą laiką jie atsivedė Ministrą į Gijoną 
tik du kartus. Ir štai, vieną dieną, pirmą birželio savaitę, „Ivamura 

Elektrik“ paprašė manęs atvykti vakare į Ičiriki arbatinę. Deja, šiai 
dienai buvau numačiusi susitikimą, užsakytą prieš porą savaičių, ku- 
rio negalėjau taip paprastai atšaukti, todėl, kai pagaliau pasirodžiau, 
norėdama prisijungti prie pobūvio, vėlavau pusę valandos. Dideliam 
mano nustebimui, vietoj įprastos kompanijos, sėdinčios prie stalo, 
pamačiau tik Ministrą su Nobu. 

Iš karto pastebėjau, kad Nobu pyksta. Aišku, aš ir taip žinojau, 
kad jis supyks ant manęs, privertusios jį vieną tiek laiko praleisti 
kartu su Ministru — nors, tiesą pasakius, jie lygiai taip pat „kartu 
leido laiką“, kaip ir voverė su vabzdžiais, besiveisiančiais tame pa- 
čiame medyje. Nobu — veidas persikreipęs iš įniršio — barbeno 
pirštais į stalą, o Ministras stovėjo prie lango, nukreipęs žvilgsnį į 
sodą. 

— Gerai, Ministre! — tarė Nobu, kai aš priklaupiau prie sta- 
lo. — Užtenka žiūrėti, kaip auga tie krūmai. Ar mums reikės sėdėti 
čia ir laukti jūsų visą naktį? | 

Ministras apstulbo ir, prieš įsitaisydamas ant pagalvėlės, kurią 
aš jam paslaugiai padėjau, atsiprašė, linktelėdamas galva. Paprastai 
man sunkiai eidavosi sugalvoti nuo ko pradėti pokalbį, bet šį kartą 
mano užduotis buvo lengvesnė, nes nesimatėme ilgą laiką. 

— Ministre, — kreipiausi į jį, — aš jums daugiau nepatinku! 

— Ą? — pasakė jis, sugebėdamas savo veide pavaizduoti kažką 
panašaus į nuostabą. 

— Jūs neatvykote su manimi susitikti daugiau, kaip mėnesį. Ar 
dėl to, kad Nobu-san nebuvo toks geras ir neatsivesdavo jūsų į Gi- 
joną taip dažnai, kaip anksčiau? 

— Nobu-san nėra negeras, — atsakė Ministras. Porą kartų iš- 
kvėpęs orą pro burną jis pridūrė. — Aš ir taip per dažnai jo prašy- 
davau. 

— Nesivedė jūsų visą mėnesį? Jis tikrai negeras. Mes tiek daug 
turime ką nuveikti. 

— O taip, — įsiterpė Nobu, — prisigerti. 

— Dieve mano, bet Nobu-san ir niurzglus šiandien. Ar jis visą 
vakarą taip elgėsi? O kur Pirmininkas ir Mameha su Moliūge? Ar jie 
neprisijungs prie mūsų? 

— Pirmininkas negali ateiti šį vakarą, — pasakė Nobu, — o 
dėl kitų aš nežinau. Tai tavo bėdos, o ne mano. 

Tuo metu atsidarė durys ir į vidų įėjo dvi tarnaitės, nešdamos 
vyrams pietus. Stengiausi, kaip galėdama, palaikyti jiems kompani- 
ją, kol jie valgė — tai reiškė, jog kurį laiką bandžiau prakalbinti 

Nobu, bet jis nebuvo nusiteikęs plepėti. Tada pabandžiau pasišnekė- 
ti su Ministru — lengviau jau būtų ištraukti porą žodžių iš keptos 
rainės“?, gulinčios jo lėkštėje. Todėl galiausiai pasidaviau ir pradėjau 
pliaukšti bet ką, kas šovė į galvą, kol pradėjau jaustis, lyg senė, 
šnekinanti savo du šuniukus. Visą tą laiką dosniai pyliau jiems sa- 
kės. Nobu gėrė nedaug, o Ministras, dėkodamas man, kiekvieną kar- 
tą pakeldavo puodelį į viršų. Kai jo akys ėmė stiklėti, Nobu trink- 
telėjo savo stiklą ant stalo, lyg žmogus, tik ką pabudęs iš snaudulio, 
nusišluostė servetėle burną ir tarė: 

— Na ką gi, Ministre, šiam vakarui užteks. Pats laikas jums 
traukti namo. 

— Nobu-san! — pasipiktinau, — man susidarė toks įspūdis, 
kad jūsų svečias tik dabar pradeda kaip reikiant linksmintis. 

— Jis pakankamai prisilinksmino. Dėkui Dievui, išsiųsime jį 
namo nors kartą anksčiau. Nagi, kur jūs ten, Ministre! Jūsų žmona 
bus mums dėkinga. 

— Aš nevedęs, — atsakė šis. Kaip ten bebūtų, bet jis jau mo- 
vėsi kojines ir ruošėsi atsistoti. 

Nulydėjau Nobu su Ministru koridoriumi iki paradinių durų, ir 
padėjau pastarajam apsiauti batus. Taksi vis dar buvo neįprastas da- 
lykas mūsų laikais dėl benzino normavimo, bet tarnaitė iškvietė rik- 
šą, o aš padėjau Ministrui įsirioglinti į ją. Jau anksčiau pastebėjau, 
kad jis elgėsi keistokai, o šį vakarą jis dargi nudelbė akis į savo 
kelius ir net neatsisveikino. Nobu pasiliko stovėti prieangyje, piktai 
dėbčiodamas į naktį, lyg stebėtų, kaip kaupiasi debesys, nors iš tik- 
rųjų, dangus šiandien buvo visai giedras. Ministrui pranykus iš akių, 
paklausiau jo: 

— Nobu-san, kas, dėl Dievo meilės, tarp judviejų įvyko? 

Metęs į mane žvilgsnį, kupiną pasišlykštėjimo, jis grįžo atgal į 
arbatinę. Radau jį kambaryje, dunksčiojantį tuščiu sakės puodeliu į 
stalą. Pamaniau, kad jam reikia sakės, bet mano klausimą jis igno- 
ravo — o be to ir buteliukas pasirodė besąs tuščias. Palaukiau šiek 
tiek laiko, galvodama, kad jis nori man kažką pasakyti, bet galiausiai 
neiškentusi prabilau pati: 

— Pažiūrėkite į save, Nobu-san. Ta raukšlė tarp jūsų akių taip 
giliai įsirėžusi, kad atrodo, kaip išvagota vėžė kelyje. 

Jis truputį atpalaidavo raumenis aplink akis, taip, kad raukšlė 
beveik pranyko. 


40 Rainė — tokia žuvis. 

— Tu juk žinai, aš ne toks jaunas, kaip kažkada buvau. 

— Ką tai turėtų reikšti? 

— O gi tą, jog kai kurios raukšlės tapo nuolatinių mano veido 
bruožų dalimi, ir jos nepranyks vien todėl, kad tu taip pasakei. 

— Raukšlės yra ir geros, ir blogos. Niekada to neužmirškite. 

— Žinai, tu ir pati ne tokia jauna, kaip kažkada buvai. 

— Ką gi, dabar jūs nusmukote iki to, kad pradėjote mane įžei- 
dinėti! Jūs kur kas blogiau nusiteikęs, negu aš maniau. Kodėl čia 
nėra alkoholio? Jums reikėtų išgerti. 

— Aš tavęs neįžeidinėju, tik konstatuoju faktą. 

— Faktai, kaip ir raukšlės, yra geri bei blogi, — atkirtau. — 
Pastarųjų geriausia būtų vengti. 

Susiradusi tarnaitę paprašiau jos atnešti lėkštutę su skoču“! bei 
vandeniu, taip pat šiek tiek džiovintų omarų užkandai — nes aš tik 
dabar susiprotėjau, jog Nobu beveik neprisilietė prie pietų. Kai lėkš- 
telė pasirodė, pripyliau skočo į stiklinę, sumaišiau su vandeniu ir 
pastačiau ją priešais Nobu. 

— Štai, — tariau, — apsimeskite, jog tai vaistai ir išgerkite. — 
Jis siurbtelėjo gurkšnelį, bet labai mažą. — Viską, — kaip kirviu 
nukirtau. 

— Aš gersiu taip greitai, kaip pats norėsiu. 

— Kai gydytojas liepia pacientui vartoti vaistus, jis taip ir daro. 
Gerkite! 

Nobu ištuštino stiklinę, net nežvilgtelėdamas į mane. Aš pripy- 
liau jam dar ir paliepiau pakartoti procedūrą. 

— Tu man ne gydytojas! — sušuko jis. — Gersiu taip greitai, 
kaip pats norėsiu. 

— Nagi, nagi, Nobu-san. Kiekvieną kartą, kai jūs išsižiojate, 
pakliūnate į dar didesnę bėdą. Kuo ligoniui blogiau, tuo daugiau 
vaistų jam reikia. 

— Aš nedarysiu to. Nepakenčiu gerti vienas. 

— Gerai, aš prie jūsų prisijungsiu, — gūžtelėjau pečiais. Įsidė- 
jau į stiklinę porą ledo kubelių ir padaviau jam, kad pripiltų. Imda- 
mas ją iš manęs Nobu šypsojosi — tai tikrai pirmoji jo šypsena, 
kurią pamačiau per visą vakarą — ir labai rūpestingai atseikėjo man 
skočo — dvigubai daugiau, negu aš jam — šliūkštelėdamas ant vir- 
šaus lašelį vandens. Paėmiau jo stiklinę, išpyliau jos turinį į dubenį, 
stovintį stalo viduryje, ir pripyliau į ją tiek skočo, kaip ir jis man, 
plius — papildomai pora šlakelių už bausmę. 


*1 Skočas — škotiškas viskis. 

Kol tuštinome savo stiklus, negalėjau susilaikyti nesiraukiusi. 
Man, asmeniškai, gerti skočą yra lygiai taip pat malonu, kaip siurbti 
vandenį iš pakelės balos. Tas raukymasis, tikriausiai, buvo tik į gerą, 
nes Nobu jau neatrodė toks paniuręs. Atgavusi kvapą pasakiau: 

— Nesuprantu, kas jus šiandien apsėdo? Taip pat ir Ministrą. 

— Neminėk man to žmogaus! Jau buvau bepradedąs jį užmirš- 
ti, o tu vėl man jį priminei. Ar žinai, ką jis man anksčiau pasakė? 

— Nobu-san, mano pareiga yra jus pralinksminti, nesvarbu, ar 
jūs norite dar skočo, ar ne. Kiekvieną vakarą jūs matėte, kaip girtėja 
Ministras. Dabar atėjo laikas pasigerti pačiam. 

Nobu metė į mane nepritarimo kupiną žvilgsnį, bet paėmė stik- 
linę — kaip Žmogus, pasiruošęs egzekucijai — ir žvilgtelėjo į ją, 
prieš išgerdamas viską iki dugno. Padėjo ją ant stalo ir atžagaria 
ranka pasitrynė akis, lyg bandydamas jas išsivalyti. 

— Seijuri, — tarė jis, — privalau tau kai ką pasakyti. Anks- 
čiau ar vėliau tai išgirsi. Praeitą savaitę aš ir Ministras pasišnekėjo- 
me su Ičiriki šeimininke. Mudu pasiteiravome apie Ministro galimy- 
bes tapti tavo dana. 

— Ministras? — nustebau aš. — Nobu-san, nieko nesuprantu. 
Ar būtent to jūs visą laiką ir siekėte? 

— Žinoma, kad ne. Bet jo pagalba buvo tiesiog neįkainojama, 
todėl aš neturėjau kito pasirinkimo. Okupacinė valdžia pateikė savo 
galutinį sprendimą — neigiamą „Ivamurai Elektrik“. Kompaniją bū- 
tų konfiskavę, o mudviem su Pirmininku tikriausiai būtų reikėję 
mokytis maišyti betoną, ar kažką panašaus, nes niekas mums nebū- 
tų leidęs vėl pradėti savo verslą. Kaip ten bebūtų, bet Ministras 
privertė juos peržiūrėti mūsų bylą ir sugebėjo įtikinti juos, kad su 
mumis elgiamasi pernelyg griežtai, kas, aišku, ir taip buvo akivaizdu. 

— Ir vis tik, Nobu-san toliau vadina Ministrą visokiais negra- 
žiais vardais. Man atrodo... 

— Jis nusipelnė visų vardų, kokius tik galiu sugalvoti! Šis žmo- 
gus man nepatinka, Seijuri. Ir aš nepradėsiu jo mėgti labiau vien 
todėl, kad esu jam skolingas. 

— Suprantu, — nutęsiau, — vadinasi mane atiduos Ministrui, 
nes... 

— Niekas nebando jam tavęs atiduoti. Vis tiek jis neišgalėtų 
būti tavo dana. Leidau jam patikėti, jog „Ivamura Elektrik“ trokšta 
jam padėti pinigais — nors, aišku, mes to nebūtumę įstengę pada- 
ryti. Žinojau jo atsakymą iš anksto, kitaip nebūčiau pateikęs šio 
klausimo. Ministras atrodė siaubingai nusivylęs. Sekundei kitai net 
pajutau jam gailestį. 

Nobu žodžiuose nebuvo nieko juokingo. Vis dėlto negalėjau 
susilaikyti nesusijuokusi — staiga įsivaizdavau Ministrą, kaip savo 
dana, besilenkiantį vis arčiau ir arčiau prie manęs — su savo atsi- 
kišusiu apatiniu žandikaulių — kol pradeda iškvėpti orą į mano nosį. 

— O, tau tai atrodo juokinga? — nustebo Nobu. 

— Nagi, Nobu-san... Atleiskite, bet įsivaizduojant Ministrą... 

— Aš nenoriu įsivaizduoti Ministro! Pakankamai blogai jau tai, 
kad sėdėjau šalia jo, kol šnekėjomės su Ičiriki šeimininke. 

Sumaišiau Nobu dar vieną porciją skočo su vandeniu, o jis pa- 
darė tą patį man. Būtent šito aš mažiausiai ir norėjau; jau ir taip 
kambarys pradėjo skęsti migloje. Bet Nobu iškėlė stiklą ir man ne- 
liko kito pasirinkimo, kaip tik išgerti kartu su juo. Po to, nusišluos- 
tęs servetėle lūpas, jis tarė: 

— Dabar baisus laikas būti gyvam, Seijuri. 

— Nobu-san, aš maniau, mudu geriame tam, kad pralinksmė- 
tume. 

— Mes pažįstame vienas kitą jau labai ilgai. Turbūt... penkio- 
lika metų! Teisingai? — paklausė jis. — Na, nesvarbu. Aš noriu tau 
kai ką pasakyti, o tu sėdėk ir klausykis. Jau seniai norėjau tai ištarti 
garsiai. Tikiuosi, klausaisi manęs, nes antrą kartą nekartosiu. Taigi, 
tu tikriausiai ir pati tai žinai, bet man geišos niekada ypatingai ne- 
patiko. Tačiau aš visą laiką jaučiau, jog tu, Seijuri, nesi tokia, kaip 
kitos. 

Kurį laiką laukiau, kol Nobu pratęs, bet jis tylėjo. 

— Ar būtent tai Nobu-san ir norėjo man pasakyti? — neišken- 
tusi paklausiau. 

— O ar tai nereiškia, kad man derėjo geriau rūpintis tavimi? 
Na, pavyzdžiui... Aha! Pavyzdžiui, man reikėjo nupirkti tau brange- 
nybių. 

— Kad jūs ir taip man buvote jų nupirkęs. Atvirai kalbant, jūs 
visą laiką buvote pernelyg geras. Turiu omeny, man, nes su kitais jūs 
tikrai nesielgiate taip gražiai. 

— Na, tada man reikėjo dar daugiau tau jų nupirkti. Bet dabar 
ne apie tai šneka. Man sunku gerai viską išaiškinti. Žinai, ką bandau 
pasakyti? Aš supratau, koks esu kvailys. Tu juokiesi vien iš minties, 
kad Ministras galėtų tapti tavo dana. O tu pažiūrėk į mane: viena- 
rankis, su tokia oda — kaip jie mane vadina, driežu? 

— Ach, Nobu-san, niekada nešnekėkite taip apie save... 

— Atėjo tam laikas. Aš tiek metų laukiau. Turėjau pralaukti 
visą tą nesąmonę su Generolu. Kiekvieną kartą, kai įsivaizduodavau 

jį su tavim... aš net nenoriu apie tai galvoti. O to kvailio Ministro 
idėja?! Ar aš tau pasakojau, ko jis manęs prašė šį vakarą? Tai blo- 
giausia, kas tik galėjo įvykti. Sužinojęs, jog netaps tavo dana, jis 
sėdėjo kurį laiką, atrodydamas kaip purvo krūva, ir galiausiai su- 
kriuksėjo: „Aš maniau, kad jūs sakėte man, jog galėsiu būti Seijuri 
dana“. Bet juk aš jam to nesakiau! „Mes stengėmės kiek įmanoma, 
Ministre, bet nieko neišėjo,“ — atšoviau jam. O jis į tai: „Ar galė- 
tumėte tai suorganizuoti nors vienam kartui?“ Aš atsakiau: „Suorga- 
nizuoti vienam kartui ką? Kad jūs vienam kartui taptumėte Seijuri 
dana? Turite omeny vieną vakarą?“ Ir tada jis sulinksėjo galva! Na, 
aš ir išdrožiau: „Paklausykite manęs, Ministre! Blogai jau tai, kad jūs 
einate pas arbatinės šeimininkę, piršdamasis tokiai moteriai, kaip 
Seijuri, į dana. Padariau tai dėl jūsų tik todėl, kad žinojau, jog to 
niekada nebus. Bet jeigu manote...“ 

— Jūs to nepasakėte! 

— Aišku, pasakiau. „Jeigu manote, kad aš jums suorganizuosiu 
bent ketvirtį sekundės pabūti vienam su ja... Kodėl būtent jūs turite 
ją gauti? Šiaip ar taip, ji ne mano nuosavybė ir aš negaliu su jumis 
ja pasidalyti. Tik pagalvokite, kaip tai atrodytų, jeigu aš nueičiau jos 
to paprašyti!“ 

— Nobu-san, tikiuosi Ministras nesureagavo į jūsų žodžius la- 
bai neigiamai? Turint omenyje viską, ką jis padarė dėl „Ivamuros 
Elektrik“... 

— Vieną minutėlę. Neleisiu tau manyti, jog esu nedėkingas. 
Ministras padėjo mums todėl, kad toks buvo jo darbas. Per šiuos 
pastaruosius mėnesius elgiausi su juo gerai ir toliau taip elgsiuos. 
Bet tai nereiškia, jog turiu atsisakyti to, ko laukiau daugiau nei de- 
šimt metų, ir užleisti jam vietą! O ką, jei būčiau padaręs taip, kaip 
jis norėjo? Ar būtum pasakiusi: „Gerai, Nobu-san, aš padarysiu tai 
dėl jūsų“? 

— Ach, prašau... kaip aš turiu atsakyti į šį klausimą? 

— Paprastai. Užtenka tik pasakyti, kad niekada nebūtum taip 
pasielgusi. 

— Bet, Nobu-san, aš jums esu tiek daug skolinga... jeigu papra- 
šytumėte manęs paslaugos, negalėčiau taip lengvai atsisakyti. 

— O, girdžiu kažką naujo! Ar tu pasikeitei, Seijuri, ar aš pa- 
prasčiausiai dar nebuvau susidūręs su šia tavo charakterio savybe? 

— Visą laiką maniau, jog Nobu-san pernelyg gerai apie mane 
galvoja... 

— Aš neapsirinku žmonėse. Jei nesi tokia moteris, kokia tave 


390) 


laikiau, tai ir pasaulis visai kitoks, nei aš įsivaizdavau. Ar nori pasa- 
kyti, kad būtum atsidavusi tokiam vyrui, kaip Ministras? Argi tu 
nejauti, kas mūsų gyvenime teisinga ir neteisinga, gera ir bloga? Ar 
galbūt per daug laiko praleidai gyvendama Gijone? 

— Dieve mano, Nobu-san, jau daug metų nemačiau jūsų tokio 
įsiutusio. 

Būtent to, atrodo, man ir nereikėjo sakyti, nes Nobu veidas 
staiga suliepsnojo pykčiu. Jis čiupo stiklinę ir trinktelėjo ją į stalą 
taip stipriai, kad ji net įskilo ir pabiro ledo kubeliai. Pasukęs delną 
Nobu pamatė ant jo sruvenantį kraują. 

— Ach, Nobu-san! 

— Atsakyk man! 

— Aš dabar net klausimo neatsimenu... prašau leisti man at- 
nešti ką nors, kuo būtų galima aprišti jūsų ranką. 

— Ar tu atsiduotum Ministrui, nesvarbu, kas tavęs šito papra- 
šytų? Jei iš tiesų tokia esi, aš noriu, kad išsinešdintum iš šio kam- 
bario ir daugiau niekada su manimi nekalbėtum! 

Niekaip nesupratau, kaip vakaras sugebėjo pasukti tokia pavo- 
jinga linkme, bet man buvo aišku, kad atsakymas čia yra tik vienas. 
Desperatiškai troškau eiti paieškoti Nobu rankai kokios nors me- 
džiagos — kraujas jau pradėjo varvėti ant stalo — bet jis žiūrėjo į 
mane tokiu įtemptu žvilgsniu, kad nedrįsau net pajudėti. 

— Aš niekada nebūčiau taip padariusi, — pasakiau. 

Maniau jog tai nuramins jį, bet vieną siaubingą minutę jis ir 
toliau piktai dėbčiojo į mane, kol pagaliau giliai atsikvėpė. 

— Kitą kartą šnekėk greičiau, kad man nereikėtų savęs pjaus- 
tyti, laukiant atsakymo. 

Puoliau iš kambario ieškoti šeimininkės. Ji atėjo su keletu tar- 
naičių ir vandens dubeniu bei rankšluosčiu. Nobu griežtai pasiprie- 
šino jos norui iškviesti gydytoją; tiesą sakant, žaizda nebuvo tokia 
baisi, kaip aš bijojau. Kai šeimininkė mus paliko vienus, Nobu pa- 
sidarė keistai tylus. Pabandžiau jį prakalbinti, bet jis nerodė jokio 
susidomėjimo. 

— Iš pradžių negaliu jūsų nuraminti, — neiškentusi pasa- 
kiau, — o dabar negaliu ir prašnekinti. Nežinau, gal duoti jums dar 
išgerti, o gal tai ir yra alkoholio poveikis. 

— Jo mums visai pakanka, Seijuri. Pats laikas tau grįžti namo 
ir atsinešti čia akmenį. 

— Kokį akmenį? 

— Tą patį, kurį tau daviau praeitą rudenį. Betono gabalą iš 
fabriko. Eik ir atsinešk jį. 

Pajutau, kaip pašiurpo mano oda, kai išgirdau tai — puikiausiai 
supratau, ką jis norėjo pasakyti. Atėjo laikas Nobu pasipiršti man į 
dana. 

— Ach, iš tiesų, aš tiek daug išgėriau, kad nežinau, ar iš viso 
galėsiu paeiti. Galbūt Nobu-san leistų man pasiimti jį kitą kartą, kai 
susitiksime? 

— Atneši jį šį vakarą. Kaip tu manai, kodėl aš pasilikau čia, kai 
Ministras išėjo? Eik ir atnešk jį, o aš palauksiu tavęs Čia. 

Pamaniau, gal nusiųsti tarnaitę atnešti tą akmenį; po to supra- 
tau, kad niekaip nesugebėsiu jai išaiškinti, kur jį surasti. Todėl, nors 
ir sunkiai, bet nusvirduliavau žemyn, į prieangį, įsispyriau batus ir 
nušlepsėjau — kaip man pasirodė, būnant tokiai apsvaigusiai — 
purvinomis Gijono gatvėmis. 

Pasiekusi okiją nuėjau tiesiai į savo kambarį ir susiradau betono 
gabalą, suvyniotą šilkiniame popieriuje bei užgrūstą į spintos lenty- 
ną. Išvyniojau jį, palikusi popierių voliotis ant grindų; net nežinau, 
kodėl taip pasielgiau. Išeidama, antro aukšto koridoriuje susitikau 
su Tetule, kuri paklausė manęs, kodėl rankoje nešuosi akmenį — ji 
tikriausiai išgirdo mane klupinėjančią ir išėjo pasižiūrėti, kas dedasi. 

— Nešu jį Nobu-san, — paaiškinau. — Prašau, Tetule, sustab- 
dyti mane! 

— "Tu girta, Seijuri. Kas tave šį vakarą apsėdo? 

— Aš privalau nunešti šį akmenį jam ir... ach, mano gyvenimas 
užsibaigs, jeigu taip padarysiu. Prašau sustabdyti mane... 

— Girta ir šniurkščiojanti. Tu blogesnė nei Hacumomo! Negali 
ten grįžti šitaip atrodydama. 

— Tada prašau paskambinti į Ičiriki. Liepkite jiems perduoti 
Nobu, jog manęs nelauktų. Ar padarysite tai? 

— Kam Nobu reikia, kad tu atneštum akmenį? 

— Negaliu šito paaiškinti. Negaliu... 

— Nesvarbu. Jei jis tavęs laukia, privalai eiti, — tarė ji ir, 
prilaikydama už rankos, palydėjo mane atgal į kambarį, kur su rank- 
šluosčiu nuvalė ašaras man nuo veido bei prie elektrinio žibinto 
šviesos padėjo sutvarkyti grimą. Jaučiausi visai išglebusi, kol ji tai 
darė; jai teko prilaikyti mane už smakro, kad galva nesvirduliuotų 
į šonus. Galiausiai jai trūko kantrybė ir ji griebė man už galvos 
abiem rankomis, aiškiai tuo parodydama, jog tvirtai ją laikyčiau. 

— Tikiuosi, Seijuri, daugiau aš tavęs nepamatysiu taip besiel- 
giančios. Dievai žino, kas tave apsėdo. 

— Aš kvailė, Tetule. 

— "Tu tikrai elgeisi kvailai šį vakarą, — pritarė ji. — Motina 
labai supyks, jei padarysi kažką, kas atšaldys Nobu simpatiją tau. 

— Dar nepadariau, — atsakiau, — bet gal jūs galėtumėte su- 
galvoti ką nors, kas... 

— Apie tai net šnekos negali būti, — pertraukė mane Tetulė 
ir daugiau nepasakė nė vieno žodžio, kol baigė mane grimuoti. 

Grįžau į Ičiriki arbatinę, nešdama kartu su savim tą sunkų ak- 
menį. Nežinau, ar jis iš tiesų buvo toks sunkus, ar paprasčiausiai 
mano rankos apsunko nuo per daug išgerto alkoholio. Bet tuo metu, 
kai prisijungiau prie Nobu, jaučiausi išnaudojusi visą energiją, kokią 
tik turėjau. Jeigu jis dabar paprašytų manęs tapti jo meiluže, nesu 
tikra, jog būčiau suvaldžiusi savo jausmus. 

Padėjau akmenį ant stalo. Nobu pakėlė jį ranka, apvyniota rank- 
šluosčiu. 

— Tikiuosi, neprisižadėjau jo apkeisti į tokio pačio dydžio bran- 
gakmenį, — tarė jis. — Neturiu tiek daug pinigų. Bet viskas dabar 
tapo įmanoma, ne taip, kaip anksčiau. 

Nusilenkiau jam, bandydama neatrodyti nusiminusi. Nobu ne- 
būtina buvo man aiškinti, ką jis turėjo omenyje, sakydamas tai. 

SS trisdešimt trečias skyrius 


ą pačią naktį, gulėdama ant savo čiužinio, kambariui plaukiant 

man prieš akis, apsisprendžiau elgtis kaip tas žvejys, kuris valan- 

da po valandos semia žuvis iš tinklo. Kai tik mane užklups mintys 
apie Pirmininką, aš išsemsiu jas, ir dar kartą išsemsiu jas, ir dar 
kartą, kol nepasiliks nė vienos. Esu tikra, tai šauni sistema, jei tik 
būčiau sugebėjusi ją įgyvendinti. Tačiau jei į galvą užklysdavo bent 
viena mintelė apie Pirmininką, aš niekaip nesugebėdavau jos sugau- 
ti, kol ji nenuskubėdavo ir nenunešdavo manęs į tą vietą, iš kurios 
stengdavausi ištremti savo mintis. Daugelį kartų aš save sustabdy- 
davau, sakydama: „Negalvok apie Pirmininką, geriau pagalvok apie 
Nobu“. Labai atsargiai bandydavau įsivaizduoti save, susitinkančią 
su Nobu kurioje nors Kijoto miesto dalyje. O tada kažkas atsitikda- 
vo. Mintyse matoma vieta, pavyzdžiui, būdavo ta, kur svajodavau 
susitikti su Pirmininku... o paskiau, per vieną sekundę, svajos apie 
jį mane užplūsdavo vėl. 

"Taip tęsėsi savaitėmis — vis bandžiau atgauti prarastą formą. 
Kartais, kai negalvodavau apie Pirmininką, pasijusdavau, lyg viduje 
būtų atsivėrusi duobė. Neturėdavau apetito netgi tada, kai mažoji 
Ecuko vėlai vakare atnešdavao man dubenį sriubos. Tuos porą kartų, 

kai sugebėjau sutelkti savo mintis į Nobu, taip nutirpdavau, kad, 
rodos, iš viso nieko nejaučiau. Kol grimuodavausi, mano veidas nu- 
tisdavo, lyg kimono ant pakabos. Tetulė sakė man, jog atrodau, kaip 
vaiduoklis. Vis dar vaikščiodavau į vakarėlius ir pokylius, bet klūpo- 
davau ten neištardama nė žodžio, sukryžiavusi rankas ant krūtinės. 

Žinojau, kad Nobu tuoj tuoj pasipirš man į dana, todėl kiek- 
vieną dieną laukiau iš jo naujienų. Tačiau savaitės lėtai sau slinko, o 
iš jo — nė žodžio. Ir štai vieną karštą vidurdienį, birželio pabaigoje, 
praėjus beveik mėnesiui nuo tada, kai aš atidaviau akmenį, Motina 
atnešė man laikraštį, kol aš valgiau priešpiečius, ir atvertė jį, norė- 
dama parodyti didelį straipsnį, pavadintą: „Ivamurai Elektrik“ fi- 
nansavimą garantuoja „Mitsubiši“ bankas. Tikėjausi visokių užuomi- 
nų apie Nobu su Ministru ir, žinoma, apie Pirmininką; bet straipsnis 
tik pateikė visokios informacijos apie kompaniją; visko net neprisi- 
menu. Jame buvo rašoma, jog sąjungininkų okupacinė valdžia pakei- 
tė „Ivamuros Elektrik“ statusą iš... neprisimenu — kažkokios klasės 
į kažkokią klasę. Kompanijai atšaukti draudimai sudarinėti kontr- 
aktus, imti paskolas ir taip toliau. Keletas kitų paragrafų buvo apie 
interesų sferas ir kreditų rūšis; ir galiausiai apie labai didelę paskolą, 
kurią suteikė „Mitsubiši“ bankas. Straipsnis man pasirodė sunkiai 
įskaitomas, pilnas skaičių bei verslo terminų. Pervertusi jį pažvel- 
giau į Motiną, klūpančią kitoje stalo pusėje. 

— „Ivamuros Elektrik“ reikalai visiškai pasikeitė, — tarė ji. — 
Kodėl man anksčiau to nesakei? 

— Motinėle, aš praktiškai nieko nesupratau, ką čia perskaičiau. 

— Nenuostabu, jog pastarosiomis dienomis mes taip dažnai 
girdime apie Nobu Tošikazu. Tu tikriausiai ir pati žinai, kad jis pa- 
sipiršo tau į dana. Iš pradžių norėjau jam atsakyti. Kam reikia žmo- 
gaus su tokia neaiškia ateitimi? Dabar aš suprantu, kodėl tu atrodei 
tokia nuo visko nutolusi per šias kelias savaites. Ką gi, gali atsipa- 
laiduoti. Pagaliau tai įvyko. Mes visi žinome, kaip smarkiai tau pa- 
tiko Nobu per visus tuos metus. 

Sėdėjau nudelbusi žvilgsnį į stalą, kaip ir dera pareigingai duk- 
teriai. Bet greičiausiai mano veidą iškreipė skausmas, nes Motina 
netruko pridurti: 

— Tu neturėtum būti tokia apatiška, kai liksi su Nobu lovoje. 
Galbūt tavo sveikata šlubuoja? Nusiųsiu tave pas gydytoją, kai tik 
grįši iš Amamio. 

Vienintelis Amamis, apie kurį girdėjau, buvo nedidelė sala ne- 
toli Okinavos; negalėjau įsivaizduoti, jog būtent šią vietą ji turėjo 

omenyje. Bet tiesą sakant, kaip Motina man papasakojo vėliau, Iči- 
riki šeimininkei tą rytą paskambino telefonu iš „Ivamuros Elektrik“, 
dėl kelionės į Amamio salą kitą savaitgalį. Užprašė mane kartu su 
Mameha ir Moliūge bei dar vieną geišą, kurios vardo Motina nepri- 
siminė. Mes išvyksime ateinantį penktadienį po pietų. 

— Bet Motinėle... nematau jokios prasmės, — nustebau. — 
Savaitgaliui vykti taip toli, į Amamį? Vien tik kelionė laivu užtruks 
visą dieną. 

— Nieko panašaus. „Ivamura Elektrik“ suorganizavo šiam rei- 
kalui lėktuvą. 

Iš karto pamiršau visus savo rūpesčius dėl Nobu ir taip staigiai 
išsitiesiau, lyg man būtų kas dūręs smeigtuku. 

— Motinėle! Aš negaliu skristi lėktuvu. 

— Jei sėdi jame ir tas daiktas pakyla, tai nieko jau negali pa- 
daryti, — atsakė ji. Motina turbūt pagalvojo, kad jos pokštas labai 
juokingas, nes sukrizeno vienu iš tų jos erzinančių balsų. 


Kai taip trūksta benzino, lėktuvo tikriausiai nebus, pagalvojau, todėl 
nusprendžiau nesijaudinti — taip ir dariau iki kitos dienos, kol nepa- 
sišnekėjau su Ičiriki šeimininke. Pasirodo, jog keletas amerikiečių 
karininkų iš Okinavos salos skraidydavo į Osaką savaitgaliais, porą 
kartų per mėnesį. Paprastai lėktuvas tuščias skrisdavo atgal ir grįž- 
davo jų pasiimti po dviejų dienų. „Ivamura Elektrik“ susitarė, kad 
pakeliui į namus jie paims ir mūsų grupelę. Vykome į Amamį tik 
todėl, jog į ten skrido tuščias lėktuvas; jeigu ne tai, mes tikriausiai 
jau būtume kelyje į karštų šaltinių kurortą, visai nesibaimindamos 
dėl savo gyvybių. Paskutiniai šeimininkės žodžiai buvo tokie — „Dė- 
kui Dievui, jog tu, o ne aš, skrisi tuo daiktu“. 

Atėjus penktadieniui išvykome traukiniu į Osaką. Neskaitant 
misterio Beku, kuris važiavo iki oro uosto tik tam, kad padėtų mums 
su bagažu, mažą grupelę sudarė Mameha, Moliūgė ir aš, taip pat 
pagyvenusi geiša, vardu Šizue, kuri jau greičiau buvo iš Pontoko 
rajono negu iš Gijono. Jos veidą puošė negražūs akiniai ir žili plau- 
kai — dėl jų Šizue atrodė dar senesnė, negu buvo iš tiesų. Bet 
blogiausiai vis dėl to atrodė jos pagurklis, turintis plyšį per vidurį ir 
dėl to smarkiai asocijuojantis su dviem krūtimis. Šizue žiūrėjo į mus 
taip, kaip kedras žvelgia iš aukštybių į dilgėles, augančias aplink jį. 
Dažniausiai ji tik spoksojo pro traukinio langą, bet kartkartėmis at- 
segdavo savo raudonai oranžinę rankinę, išsitraukdavo saldainį ir 

dirsteldavo į mus, lyg niekaip negalėtų suprasti, kodėl mes būtinai 
turėjome važiuoti su ja. | 

Iš Osakos geležinkelio stoties mes nuvykome į oro uostą, sėdę 
į mažą autobusiuką, ne didesnį už mašiną, varomą anglimi ir labai 
purviną. Pagaliau, praėjus kokiai valandai ar netgi daugiau, mes iš- 
lipome priešais sidabrinį lėktuvą su dviem galingais propeleriais, pri- 
taisytais prie sparnų. Manęs visai nepaguodė tas mažo ratelio, prie 
kurio buvo pritvirtinta jo uodega, vaizdas. O kai sulipome į vidų ir 
kabina grėsmingai pasviro žemyn, į širdį atslinko tikrumas, kad lėk- 
tuvas kažkurioj vietoj yra sulūžęs. 

Vyrai jau sėdėjo ten, užėmę vietas užpakalinėje kabinos dalyje, 
aptarinėdami verslo reikalus. Be Pirmininko su Nobu, dar buvo Mi- 
nistras bei pagyvenęs vyriškis — vėliau sužinojau, kad jis yra regio- 
ninio „Mitsubiši“ banko direktorius. Už jo nugaros įsitaisė vyrukas 
apie trisdešimties metų, su tokiu pačiu pagurkliu, kaip Šizue, ir 
tokiais pačiais, kaip jos, akiniais su storais stiklais. Paaiškėjo, jog 
Šizue jau ilgą laiką buvo banko direktoriaus meilužė, ir šis žmogus 
buvo jų sūnus. 

Atsisėdome priekyje, palikusios vyrus vienus su jų nuobodžiais 
pokalbiais. Netrukus išgirdau krenkštelėjimą ir lėktuvas sudrebėjo... 
pažvelgusi pro langą pamačiau besisukantį didžiulį propelerį. "Tam 
tikrais momentais jo į kardą panašūs ašmenys sukosi vos per porą 
colių nuo mano veido, sukeldamos desperatiškai ūžiantį triukšmą. 
Buvau tikra, kad jos perskros lėktuvo šoną ir perpjaus mane per 
pusę. Mameha pasodino mane prie lango, manydama, jog atsivėręs 
iš viršaus vaizdas apramins nervus, bet, pamačiusi kaip veikia pro- 
peleris, ji atsisakė pasikeisti su manim vietomis. Variklių gaudesys 
augo ir lėktuvas pradėjo kratytis, sukinėdamasis šen bei ten. Galiau- 
siai triukšmas pasiekė aukščiausią lygį, o kabina persikreipė dar la- 
biau. Po kelių sekundžių išgirdome duslų smūgį ir lėktuvas pakilo į 
orą. Tiktai tada, kai žemė pasiliko toli apačioje, man pagaliau kažkas 
pasakė, jog skrendame septynių šimtų kilometrų aukštyje, o pati 
kelionė užtruks beveik keturias valandas. Kai išgirdau tai, išsigan- 
dau, kad mano akys pradėjo žvilgėti nuo ašarų, nes visi aplinkui 
prapliupo juoktis. 

Užtraukiau užuolaidėles ir pabandžiau nusiraminti skaitydama 
žurnalą. Po kurio laiko, Mamehai užmigus savo kėdėje, pakėliau akis 
ir pamačiau Nobu, stovintį priešais mane, takelyje tarp kėdžių. 

— Seijuri, ar tau viskas gerai? — paklausė jis tyliai, stengda- 
masis nepažadinti Mamehos. 

— O juk Nobu-san niekada anksčiau manęs to neklausdavo, — 
nusistebėjau. — Tikriausiai jis labai geros nuotaikos. 

— Ateitis dar niekada neatrodė tiek daug žadanti. 

Mameha sukrutėjo, išgirdusi balsus, tad Nobu nieko daugiau 
nepasakė, tik nužingsniavo link tualeto. Prieš atidarydamas duris jis 
metė žvilgsnį atgal, ten, kur sėdėjo kiti vyrai. Vieną sekundę jo 
veidas pasisuko į mane tokiu kampu, kokiu retai kada jį buvau ma- 
čiusi. Jo akims kryptelėjus į mano pusę pamaniau, kad galbūt jis 
pagavo kokią užuominą, jog mano nerimas dėl ateities yra toks pats 
didelis, kaip ir Nobu pasitikėjimas ja. Kai geriau pagalvoju, man 
darosi keista, kad Nobu taip menkai mane supranta. Žinoma, geiša, 
kuri tikisi supratimo iš savo dana, yra kaip pelė, besitikinti užuojau- 
tos iš gyvatės. Ir iš tiesų, kaip gi Nobu gali mane suprasti, jeigu jis 
laikė mane tokia geiša, kuri slepia savo tikrąjį aš. Pirmininkas buvo 
vienintelis žmogus, kurį linksmino geiša Seijuri, vis dar prisimenanti 
save, kaip Čijo — visa tai atrodė taip keista, anksčiau net nepagal- 
vodavau apie tai. Ką būtų daręs Nobu, jeigu būtent jis būtų radęs 
mane prie Širakavos upės? Aišku, jis paprasčiausiai būtų praėjęs pro 
šalį... o man būtų buvę kur kas lengviau, jei jis būtų taip ir padaręs. 
Aš nesikankinčiau naktimis, ilgėdamasi Pirmininko. Neužsukčiau 
kartkartėmis į kosmetikos parduotuvę pajusti talko kvapo, tvyrančio 
ore ir primenančio jo odą. Nesistengčiau svajoti apie jį, būnantį kar- 
tu su manimi kokioje nors įsivaizduojamoje vietoje. Jei paklaustu- 
mėte manęs, kodėl aš viso to taip troškau, atsakyčiau, kodėl prisir- 
pusi churma“? tokia skani? Kodėl degantis medis dūmija? 

Na štai, aš ir vėl elgiuosi kaip mergytė, bandanti rankomis su- 
gaudyti peles. Kodėl negaliu nustoti galvojusi apie Pirmininką? 

Esu tikra, mano sielvartas aiškiai atsispindėjo veide tuo metu, 
kai atsidarė tualeto durys ir užgeso šviesa. Neiškęsčiau, jei Nobu 
pamatytų mane tokią, todėl priglaudžiau galvą prie lango ir apsime- 
čiau mieganti. Jam praėjus pro šalį, atsimerkiau vėl. Nevykusiai pa- 
dėjusi galvą, sugebėjau atitraukti užuolaidas, todėl dabar, pirmą kar- 
tą nuo tada, kai mes pakilome, žiūrėjau į tai, kas dedasi lėktuvo 
išorėje. Prieš mano akis, apačioje, išsidriekė platus žydras vandeny- 
nas, išmargintas gelsvai žaliais taškeliais. Mameha kartais nešiodavo 
įsisegusi į plaukus tokių pačių spalvų papuošalą. Niekada neįsivaiz- 
davau, jog vandenynas turi tiek daug žalumos lopinių. Žiūrint že- 


*2 Churma — saldaus skonio ir šiek tiek panašus į slyvą vaisius. 

myn nuo Joroido uolų, jis visada atrodydavo pilkai melsvos spalvos. 
O čia, vanduo tęsėsi iki linijos, panašios į vilnos giją, nuo kurios 
prasidėjo dangus. Vaizdas manęs visai negąsdino, atvirkščiai — at- 
rodė neapsakomai žavus. Netgi miglotas propelerio diskas buvo sa- 
votiškai gražus, o sidabriniams sparnams, išdažytiems simboliais, to- 
kiais, kaip ir ant visų Amerikos lėktuvų, nestigo didingumo. Keista 
buvo jame sėdėti, jei prisimintume pasaulį prieš penkeris metus. 
Žiauriame kare mes buvome priešai; o dabar kas? Mes pasistengėme 
užmiršti praeitį; šitai aš galėjau kuo puikiausiai suprasti, nes pati 
kartą taip padariau. Ach, jei tik galėčiau pamiršti praeitį... 

O tada į galvą šovė gąsdinantis vaizdinys: išvydau save perpjau- 
nančią likimo giją, kuri jungė mudu su Nobu, ir stebinčią, kaip jis 
krinta iš aukštybių į vandenyną. 

Nenoriu pasakyti, jog tai buvo fantazija ar kažkas panašaus. 
Turiu omenyje — aš pagaliau supratau, kaip tai padaryti. Žinoma, 
nesiruošiau išmesti Nobu į vandenyną, bet man į galvą šovė mintis, 
taip aiškiai, lyg būčiau atvėrusi iki galo langą savo sąmonėje — kaip 
nutraukti santykius su juo visam laikui. Visai nenorėjau, kad mūsų 
draugystė nutrūktų, tačiau kelyje į Pirmininko širdį Nobu stovėjo 
lyg kokia kliūtis, kurios niekaip negalėjau aplenkti. Ir vis dėlto, aš 
galbūt sugebėčiau jį priversti susideginti savo paties pykčio liepsno- 
se. Nobu pats man pasakė, kaip tai padaryti, prieš porą savaičių 
įsipjovęs ranką Ičiriki arbatinėje. Jeigu esu tokia moteris, kuri atsi- 
duotų Ministrui, taip jis pasakė, jis nori, kad tuojau pat išsinešdin- 
čiau iš kambario ir daugiau niekada su juo nekalbėčiau. 

Jausmas, užplūdęs mane, kai pagalvojau apie tai, buvo... na, 
panašus į karštligę. Kūnas suprakaitavo taip, kad labai apsidžiaugiau, 
jog Mameha ir toliau sau miega. Esu tikra, jai būtų įdomu sužinoti, 
kas atsitiko, kodėl man trūksta oro ir nuolat šluostausi kaktą pirštų 
galiukais. Ta mintis, šovusi man į galvą — ar iš tikrųjų galėčiau taip 
pasielgti su Nobu? Koks siaubingas būdas sumokėti už visą jo geru- 
mą. Palyginus su tais vyrais, kuriuos geišoms tenka kęsti tiek daug 
metų, Nobu tikriausiai buvo labai geidžiamas dana. Bet ar sugebė- 
čiau gyventi toliau, jei mano viltys pražūtų visam laikui? Savaitėmis 
bandžiau įtikinti save, jog sugebėčiau, o kaip iš tikrųjų? Pamaniau, 
jog galbūt tik dabar pradedu suprasti, kodėl Hacumomo tapo tokia 
šaltakraujiškai žiauri, o Senolė — šykšti. Netgi Moliūgės, kuriai bu- 
vo vos trisdešimt, veide atsispindėjo praėjusių metų nusivylimas. 
Vienintelis dalykas, sulaikantis mane nuo to, tai viltis; o dabar, no- 
rėdama, kad ji pasiliktų gyva, ar sugebėsiu pasielgti taip pasibjaurė- 

tinai? Aš nekalbu apie Ministro sugundymą; aš kalbu apie Nobu 
pasitikėjimo išdavimą. | 

Likusią skrydžio dalį aš ir toliau kovojau su šiomis mintimis. 
Anksčiau ir neįsivaizduodavau, jog galėčiau kurti tokius planus, bet 
su laiku pradėjau mąstyti apie kitus ėjimus, lyg stalo žaidime: nu- 
sitempsiu Ministrą prie užeigos — ne, ne prie užeigos, kur nors 
kitur — priversiu Nobu mus užklupti... O gal jam užteks ir to, kad 
išgirs apie mus iš ko nors kito? Galite tik nujausti, kokia išsekusi 
jaučiausi kelionės pabaigoje. Netgi išlipusi iš lėktuvo aš, matyt, at- 
rodžiau susijaudinusi, nes Mameha be perstojo guodė mane, saky- 
dama, jog skrydis baigėsi ir aš pagaliau esu saugi. 

Į užeigą mes atvykome valandą prieš saulėlydį. Visi kiti labai 
susižavėjo kambariu, kuriame mes turėjome apsistoti, bet aš pati 
jaučiausi tokia susijaudinusi, jog galėjau tik apsimesti besižavinti juo. 
Jis buvo toks erdvus, kaip didžiausias kambarys Ičiriki arbatinėje, 
apstatytas japoniško stiliaus baldais, su tatamiais ir apkaltas blizgan- 
čia mediena. Viena ilga siena buvo visa paversta stiklinėmis durimis, 
už kurių augo nepaprasto grožio tropiniai augalai — lapai žmogaus 
didumo. Jais apskliaustas koridorius vinguriavo iki upės krantų. 

Sutvarkę bagažo reikalus, mes galėjome sau leisti ir išsimaudy- 
ti. Užeiga parūpino mums sulankstomas širmas, kurias išsistatėme 
kambario viduryje, taip išsaugodamos nors šiek tiek privatumo. Per- 
sirengę savo medvilninėmis pižamomis patraukėme skliautuotais ko- 
ridoriais pro tankią lapiją į prabangius karštų šaltinių baseinus kitoje 
užeigos pusėje. Vyrų ir moterų įėjimus skyrė pertvara, kaip ir išklo- 
tą plytelėmis vietą, kur galima buvo nusiprausti. Tačiau vos tik pa- 
nirome į tamsų šaltinių vandenį ir pasitraukėme toliau nuo pertva- 
ros, visi vėl susibūrėme į vieną krūvą. Banko direktorius be perstojo 
juokavo apie mus su Mameha, sakydamas norįs, kad viena iš mūsų 
grįžtų į miškus, stovinčius ant šaltinių krantų, bei atneštų iš ten 
kokį nors akmenėlį ar šakelę, ar dar kažką panašaus. Juokelio reikš- 
mė, manau, aiški — jis tik norėjo pamatyti mus nuogas. Tuo tarpu 
jo sūnus įsitraukė į pokalbį su Moliūge; mums netruko ilgai suprasti 
kodėl. Moliūgė visada turėjo gan nemažas krūtis, kurios dabar sprau- 
dėsi į paviršių, kol ji tarškėjo, visai to nepastebėdama. 

Galbūt jums pasirodys keista, kad mes maudėmės kartu — 
vyrai ir moterys — ir kad vėliau mes ruošėmės miegoti tame pačia- 
me kambaryje. Bet tiesą pasakius, kartais geišoms tenka daryti savo 
geriausiems klientams ir tokius dalykus — bent jau taip buvo pri- 
imta mūsų laikais. Žinoma, būdama viena, geiša, vertinanti savo 

reputaciją, niekada nesileis sugaunama su vyru, kuris nėra jos dana. 
Bet nekaltai maudytis grupelėje, kai tamsūs vandenys pridengia mū- 
sų grožybes... tai jau visai kitas dalykas. O kai dėl miegojimo kartu, 
tai šiam atvejui Japonijoje yra net atskiras žodis — zakone, „žuvys 
miega“. Jei galite įsivaizduoti krūvą skumbrių, sumestų į vieną krep- 
šį, tai tikriausiai suprasite, ką reiškia šis žodis. 

Kaip jau minėjau, maudytis tokioje grupelėje buvo visai nekal- 
tas užsiėmimas. Bet tai nereiškia, kad ranka nenuklysdavo ten, kur 
jai nederėtų, o ši mintis kaip tik ir nedavė man ramybės, kol mirkau 
tuose karštuose šaltiniuose. Jei Nobu būtų mėgęs pasierzinti, jis 
tikriausiai būtų priplaukęs prie manęs ir po to, kai mes būtume 
paplepėję šiek tiek, jis galbūt būtų čiupęs man už šlaunies, arba... 
na, jei atvirai, tai kur tik būtų užsimanęs. Tada aš surikčiau, Nobu 
nusijuoktų ir tuo viskas būtų baigta. Tačiau jis ne toks žmogus, kuris 
mėgsta erzintis. Kurį laiką jis tupėjo vandenyje, įsitraukęs į pokalbį 
su Pirmininku, o dabar sėdėjo ant uolikės, mirkydamas kojas ir už- 
simetęs mažą drėgną rankšluostį sau ant klubų; į mus jis nekreipė 
jokio dėmesio — išsiblaškęs trynė savo rankos strampgalį ir spok- 
sojo į vandenį. Randai, kurie taip iškraipė jo veido bruožus, buvo 
tokie pat baisūs ir ant sužaloto peties — nors kitas jo petys atrodė 
visiškai lygus, kaip kiaušinio lukštas. Tik pagalvokite, aš mąsčiau, 
kaip jį išduoti... Jis pamanytų, jog darau tai dėl vienintelės priežas- 
ties ir niekada nesuprastų tiesos. Negalėjau pakęsti minties, jog 
įskaudinsiu jį, sugriausiu jo pasitikėjimą manimi. Nežinau, ar galėsiu 
ištverti tai. 


Kitą rytą, po pusryčių, patraukėme tropiniu mišku prie netoliese 
esančių jūros uolų, nuo kurių spalvingų kriokliuku į vandenyną lie- 
josi upelis, tekantis pro mūsų užeigą. Stovėjome ten ir ilgą laiką 
žavėjomės vaizdu; netgi kai susiruošėme eiti atgal, Pirmininkas nie- 
kaip negalėjo atplėšti nuo jo savo akių. Grįžtant ėjau paskui Nobu, 
vis dar taip pat džiaugsmingai nusiteikusį. Paskiau paiškylavome po 
salą, kratydamiesi karinio sunkvežimio kėbule, apstatytame suoliu- 
kais; matėme bananus bei ananasus, augančius ant medžių, ir nuo- 
stabius paukščius. Nuo viršukalnių vandenynas atrodė kaip žaliai 
melsva suglamžyta paklodė, išmarginta tamsiai žydrais lopinėliais. 

Dieną mes klajojome purvinomis mažo kaimelio gatvėmis ir 
netrukus užtikome seną medinį pastatą, panašų į sandėlį, nuožulniu 
nendriniu stogu. Apėjome jį iš visų pusių, kol pagaliau pastato kam- 

pe Nobu pamatė duris — užlipo akmeniniais laiptais ir atidarė jas. 
Ant dulkėtos, sukaltos iš lentų scenos krito saulės spinduliai. Aki- 
vaizdu, jog kažkada čia buvo sandėlys, dabar perdirbtas į teatrą. Kai 
įžengiau į vidų, man jis ne ypač rūpėjo. Tačiau mums išėjus į lauką 
ir durims užsitrenkus, aš vėl pajutau artėjančią karštligę, kaip ir 
lėktuve; nes mintyse aš jau įsivaizdavau save gulinčią ant subraižytų 
grindų kartu su Ministru — durys staiga sugirgžda atsidarydamos ir 
saulės šviesa krinta tiesiai ant mūsų. Mes niekur nepasislėptume; 
Nobu paprasčiausiai nesugebėtų mūsų nepastebėti. Tam tikra pras- 
me aš buvau tikra, jog čia ir yra ta vieta, kurią pusiau tikėjausi 
surasti. Iš tiesų, aš apie tai net nemąsčiau, visai nemąsčiau, net 
nesistengiau minčių sudėlioti tinkama tvarka. Jos liejosi mano gal- 
voje, kaip ryžiai iš suplyšusio krepšio. 

Lipdama į kalną, ant kurio stovėjo mūsų užeiga, šiek tiek at- 
silikau nuo grupės, krapštydama nosinę iš rankovės. Kelyje tikrai 
buvo šilta, tuo labiau, kad saulė spigino tiesiai mums į veidus. Ne 
viena aš prakaitavau... bet Nobu vis dėl to priėjo prie manęs klaus- 
damas, ar viskas gerai. Nesugebėjau atsakyti jam iš karto, bet vy- 
liausi jį pamanysiantį, jog tai nuo įtampos kylant į kalną. 

— Tu visą savaitgalį nekaip atrodai, Seijuri. Gal tau reikėjo 
pasilikti Kijote? 

— (O kada gi man dar kartą būtų pasitaikiusi proga pamatyti 
šią nuostabią salą? 

— Esu tikras, tu niekada dar taip toli nesi keliavusi nuo namų. 
Nuo čia iki Kijoto tiek pat, kiek ir iki Hokaido. 

Kiti pradingo už posūkio mums iš akių. Per Nobu petį pama- 
čiau užeigos pakraigę, kyšančią viršum lapijos. Norėjau atsakyti jam, 
bet supratau, kad mane užplūdo tokios pačios mintys, kaip ir lėk- 
tuve — Nobu visiškai manęs nesupranta. Kijotas man ne namai, 
bent jau ne ta prasme, kurią Nobu turėjo galvoje — tai ne ta vieta, 
kurioje gimiau ir augau, ne ta vieta, iš kurios niekada nebuvau iškly- 
dusi. Tą patį momentą, kol žiūrėjau į jį kaitinant karštai saulei, 
apsisprendžiau padaryti tai, ko labai bijojau. Aš išduosiu jį, nepaisy- 
dama to, kad jis stovėjo ir žvelgė į mane, spinduliuodamas gerumą. 
Paslėpiau nosinę ir mudu toliau kilome į kalną, netardami vienas 
kitam nė žodžio. 

Tuo metu, kai pasiekiau savo kambarį, Pirmininkas su Mameha 
jau sėdėjo prie stalo, pasiruošę sužaisti go“ prieš banko direktorių, 


* Go — japoniškas stalo žaidimas dviem asmenims. 

stebint Sizue ir jos sūnui. Stiklinės durys prie tolimosios sienos bu- 
vo atstumtos; Ministras, pasirėmęs į jas viena alkūne, spoksojo kaž- 
kur į tolį bei lupinėjo nendrės kotelį, kurį atsinešė nuo pajūrio. 
Siaubingai baiminausi, jog Nobu įtrauks mane į pokalbį, nuo kurio 
man niekaip nepavyks išsisukti, bet tiesą sakant, jis nuėjo tiesiai 
prie stalo ir pradėjo plepėti su Mameha. Neturėjau žalio supratimo, 
kaip reikės atsivilioti Ministrą į teatrą, ir iš viso nesusigaudžiau, ką 
čia suorganizavus, kad Nobu atrastų mus ten. Galbūt Moliūgė su- 
tiktų su juo pasivaikščioti, jei paprašyčiau? Mamehos negalėčiau to 
prašyti. Vis dėlto mudviejų su Moliūge vaikystė prabėgo kartu; nors 
aš ir negalvojau apie ją taip, kaip Tetulė — kad ji šiurkšti ir akį 
rėžianti, tačiau tenka pripažinti, jog Moliūgės charakteryje buvo šio- 
kio tokio stačiokiškumo, tad ji nebus labai apstulbinta, sužinojusi 
mano planus. Man reikėtų tiesiai šviesiai nurodyti jai, kad atsivestų 
Nobu prie senojo teatro; jiems tikrai neišeitų užklupti mus atsitik- 
tinai. 

Kurį laiką klūpojau, žvelgdama į saulės šviesos nutviekstus la- 
pus, trokšdama tik vieno — kad galėčiau džiaugtis šia nuostabia 
tropikų popiete. Vis klausiau savęs, ar aš esu sveiko proto, kurdama 
tokius planus; bet kad ir kokie nuogąstavimai būtų manę kankinę, 
jų nepakako, kad atsisakyčiau to, ką sugalvojau. Nieko neatsitiks 
tol, kol aš nenusitempsiu Ministro į šoną, būtent to ir negalėjau 
leisti sau padaryti — pritraukčiau per daug dėmesio. Paprašęs tar- 
naitės atnešti jam užkandos, jis dabar sėdėjo, kojom apsivijęs lėkš- 
tutę, kliuksindamas alų sau į burną ir lazdelėmis įsimesdamas pasū- 
dytų džiovintų žarnokų gabaliukus. Šis patiekalas galbūt jums sukel- 
tų pykinimą, bet patikėkite, pasūdytų džiovintų žarnokų jūs galite 
rasti beveik visuose Japonijos baruose bei restoranuose. Bent jau 
mano tėvas juos ypač mėgo, o aš pati jų niekaip nesuvirškindavau. 
Man net bloga pasidarė matant, kaip Ministras juos valgo. 


— Ministre, — tyliai kreipiausi į jį, — gal norėtumėte, kad 
surasčiau jums ką nors labiau sukeliančio apetitą? 

— Ne, — atšovė jis, — aš ne alkanas. — Turiu pripažinti, jog 
man į galvą iš karto toptelėjo klausimas — kam jis iš viso tada 


valgo? Šiuo metu Mameha su Nobu bešnekėdami pradingo pro už- 
pakalines duris, o kiti, įskaitant ir Moliūgę, susibūrė aplink go lentą 
prie stalo. Matyt Pirmininkas dėl neapdairumo padarė didelę klai- 
dą, nes dabar visi juokėsi. Atrodo, atėjo laikas pasinaudoti suteiktu 
šansu. 

— Jeigu jūs valgote tik iš nuobodulio, Ministre, — pasa- 

kiau, — tai gal mums geriau patyrinėjus pačią užeigą? Aš ją taip 
norėjau apžiūrėti, bet mes tam visai neturėjome laiko. 

Nelaukiau, kol jis atsakys, atsistojau ir išėjau iš kambario. Pa- 
jutau palengvėjimą išgirdusi jo žingsnius — po minutės jis prisijun- 
gė prie manęs. Mes ėjome koridoriumi tylėdami, kol ties posūkiu 
sustojome. Čia aš apsidairiau į abi puses ir, pamačiusi, kad aplinkui 
tuščia, prabilau: 

— Atleiskite, Ministre, bet... gal galėtumėte palydėti mane at- 
gal į kaimą? 

Išgirdęs tai jis atrodė labai nustebęs. 

— Iki pietų mums dar liko visa valanda, ar netgi daugiau, — 
tęsiau toliau, — o aš prisiminiau kai ką ir noriu dar kartą tai pama- 
tyti. 

Po ilgos pauzės Ministras tarė: 

— Iš pradžių man reikia nueiti į tualetą. 

— Ką gi, puiku, — atsakiau. — Jūs eikite į tualetą, o kai baig- 
site ten savo reikalą, palaukite manęs čia, ir mes eisime kartu pa- 
sivaikščioti. Tik niekur nepradinkite, kol aš grįšiu. 

Ministras sutiko ir nužingsniavo toliau koridoriumi. Aš tuo tar- 
pu grįžau į kambarį. Jaučiausi tokia apsvaigusi — dabar, kai iš tiesų 
pradėjau vykdyti savo planą — kad bandydama atidaryti duris, aš 
net nepastebėjau, ar mano pirštai iš viso ką nors liečia. 

Moliūgė daugiau nesėdėjo prie stalo. Ji knaisiojosi savo lagami- 
ne, kažko ieškodama. Iš pradžių, kai pabandžiau su ja pasikalbėti, 
neišgirdau jokio atsako. Teko atsikrenkšti ir bandyti vėl: 

— Atsiprašau, Moliūge, ar galėtum skirti man minutėlę savo 
laiko... 

Neatrodo, kad ji būtų norėjusi patenkinti mano norą, bet po 
kurio laiko ji paliko išmėtytus iš lagamino daiktus ir išėjo su manimi 
į koridorių. Pasitraukėme į šoną, o tada aš atsisukau į ją bei pasa- 
kiau: 

— Moliūge, ar galėtum padaryti man paslaugą? 

Tikėjausi, kad ji atsakys būsianti laiminga man padėti, bet ji tik 
stovėjo, įdelbusi į mane akis. 

— Tikiuosi, tu neturi nieko prieš, kad prašau... 

— Prašyk, — tarė ji. 

— Mudu su Ministru einame pasivaikščioti. Noriu nusivesti jį 
į senąjį teatrą ir... 

— Kam? 

— Tam, kad galėtume pabūti vieni. 

— Su Ministru? — nepatikliai perklausė ji. 

— Paaiškinsiu tau viską kitą kartą. Štai ką aš noriu, jog tu 
padarytum. Noriu, jog atsivestum ten Nobu ir... Moliūge, tai gali 
skambėti keistai, bet aš noriu, kad jūs atrastumėte mudu. 

— Ką turi omenyje, sakydama „atrasti“ judu? 

— Na, surask kokį būdą, kaip atvilioti ten Nobu ir atidaryti tas 
duris, kurias mes matėme, taip, kad... jis pamatytų mudu. 

Kol aiškinau visa tai, Moliūgė pastebėjo Ministrą, stoviniuojan- 
tį kitame koridoriuje, apgaubtame medžių lapijos. Paskui ji atsisuko 
į mane. 

— Ką tu čia sugalvojai, Seijuri? — paklausė ji. 

— Nėra laiko dabar aiškinti. Bet tai nepaprastai svarbu. Mano 
visa ateitis tavo rankose. Tik įsitikink, kad judu dviese, tu ir Nobu, 
ir daugiau nieko nėra — nei Pirmininko, dėl Dievo meilės, nei ko 
nors kito. Aš tau atsidėkosiu, kaip tik tu panorėsi. 

Ji žiūrėjo į mane kurį laiką, o paskiau pasakė: 

— "Tai ką, atėjo laikas prašyti paslaugos iš Moliūgės? — Nesu- 
pratau, ką ji norėjo tuo pasakyti, bet taip ir nesužinojau, nes ji pa- 
sitraukė nepasiaiškinusi. 


Nebuvau visiškai tikra, ar Moliūgė sutiko, bet viskas, ką galėjau 
padaryti, tai pasikliauti likimu ir tikėtis, kad ji pasirodys su Nobu. 
Prisijungiau prie Ministro ir mudu nuėjome kalno šlaitu žemyn. 

Už posūkio, užeigai pranykus iš akių, prisiminiau tą dieną, kai 
Mameha įpjovė man koją bei nusivedė pas daktarą Krabą. Tą popie- 
tę jaučiausi taip, lyg man grėstų kažkoks pavojus, tik nesupratau 
koks. Dabar mane apėmė lygiai toks pats jausmas. Saulės kepina- 
mas veidas taip įkaito, tarytum būčiau per arti prisėdusi prie hiba- 
kio“*, o kai pažiūrėjau į Ministrą, pamačiau prakaitą, varvantį jam 
nuo smilkinių ant kaklo. Jei viskas eisis taip, kaip sumaniau, netru- 
kus jo kaklas spausis prie manęs... Gromuliuodama šią mintį nusi- 
ėmiau vėduoklę nuo savo obio ir mojavau ja tol, kol ranka pavargo, 
bandydama atvėsinti ir save, ir jį. Visą laiką nesustodama tarškėjau, 
kol priėjome prie senojo teatro nendriniu stogu. Ministras atrodė 
nustebęs. Jis atsikrenkštė ir pažvelgė į dangų. 

— Gal užeitume kuriam laikui į vidų? — pasiūliau. 

Jis tarytum nesusigaudė, ką daryti, bet kai nuėjau keliuku, 


*“ Hibakis — (Japonijoje) indas su žarijomis, panašus į grilį. 

vedančiu prie pastato, jis nukėblino paskui mane. Užlipau akmeni- 
niais laiptais į viršų ir atidariau jam duris. Jeigu jis būtų dažniau 
lankęsis Gijone, tikrai būtų supratęs, ko mes čia atėjome — geiša, 
masinanti vyrą į atokią vietą neabejotinai stato savo reputaciją ant 
kortos, o aukščiausios klasės geiša niekada nedarytų to be kažkokio 
ypatingo tikslo. Bet Ministras tik stoviniavo viduje, apšviestas saulės 
spindulių, atrodydamas kaip žmogus, laukiantis autobuso. Mano ran- 
kos taip smarkiai drebėjo, kad teko suskleisti vėduoklę ir pasikabin- 
ti ją vėl ant obio. Nežinojau, ar sugebėsiu atlikti viską iki galo. Už- 
daryti duris — lyg ir paprastas veiksmas, tačiau jis atėmė iš manęs 
visas jėgas; ir štai pagaliau mes stovėjome tik apšviesti blyškios švie- 
sos, besiskverbiančios pro pakraigę. Ministras ir toliau stypsojo ne- 
paslankus, nukreipęs akis į šiaudinių čiužinių krūvą, gulinčią scenos 
kampe. 

— Ministre... — tariau aš. 

Mažoje salėje aidas skambėjo labai garsiai, todėl toliau kalbėjau 
tyliau. 

— Kiek supratau, jūs šnekėjotės apie mane su Ičiriki arbatinės 
šeimininke. Ar taip? 

Jis giliai įkvėpė, tačiau taip nieko ir nepasakė. 

— Ministre, jei leistumėte, norėčiau jums papasakoti istoriją 
apie geišą, vardu Kazujo. Ji daugiau negyvena Gijone, bet kažkada 
aš ją pakankamai gerai pažinojau. Vieną vakarą ji susipažino su labai 
svarbiu asmeniu — panašiu, kaip jūs, Ministre — kuriam taip pa- 
tiko jos draugija, kad jis atvykdavo į Gijoną pasimatyti su ja kiek- 
vieną vakarą. Po poros mėnesių jis panoro tapti jos dana, tačiau 
arbatinės šeimininkė atsiprašė jo ir pasakė, jog tai neįmanoma. Vy- 
riškis nepaprastai nusiminė, ir štai vieną dieną Kazujo nusivedė jį į 
tylią vietelę, panašią į šį tuščią teatrą, kurioje jie galėjo būti niekie- 
no netrukdomi, ir paaiškino jam, kad, nors jis negali tapti jos da- 

Tą pačią sekundę, kai pasakiau paskutinius žodžius, Ministro 
veidas pasikeitė — kaip slėnis, pradingus debesims ir sušvitus sau- 
lutei. Mano širdis iš karto pradėjo daužytis, lyg kas muštų būgnus 
ausyse. Neapsikentusi nusukau nuo jo žvilgsnį ir užsimerkiau. Kai 
vėl atsimerkiau, Ministras stovėjo visai šalia manęs — mudu beveik 
lietėmės — o po to pajutau drėgną, mėsingą jo veidą priglundantį 
prie mano skruostų. Netrukus jis visu savo kūnu spaudėsi prie ma- 

nojo. Jis sugriebė man už rankų, matyt, norėdamas pargriauti tiesiai 
ant grindų, bet aš sustabdžiau jį. | 

— Scena per daug dulkėta, — paaiškinau, — atneškite čiužinį 
iš tos krūvos. 

— Geriau eime ten patys, — atsakė Ministras. 

Jeigu mes prigulsime ant tų čiužinių kampe, Nobu mūsų nepa- 
stebės, atidaręs duris. 

— Ne, mums nereikėtų to daryti. Atneškite čiužinį čia. 

Ministras padarė taip, kaip paprašiau, o paskiau atsistojo, įsi- 
sprendęs rankomis į šonus, stebėdamas mane. Iki šios akimirkos aš 
dar kažkaip įsivaizdavau, jog kas nors sustabdys mus, bet dabar su- 
pratau, kad klydau. Laikas atrodė lyg sulėtėjęs. Kojos irgi, kaip ne 
mano, kai jos išsispyrė iš lakuotų zorių ir užlipo ant čiužinio. 

Beveik tuo pačiu metu Ministras nuspyrė batus sau nuo kojų 
ir puolė prie manęs, apsikabindamas bei knibinėdamas mano obio 
mazgą. Nežinau, ką jis tuo metu manė, bet aš, asmeniškai, nesiruo- 
šiau nusivilkti kimono. Pabandžiau jį sustabdyti. Rengdamasi šį rytą 
aš dar nebuvau iki galo apsisprendusi; bet kad būčiau pasirengusi, 
aš specialiai apsivilkau pilkais apatiniais drabužiais, kurių ne ypač 
mėgau — manydama, jog dienos pabaigoje jie vis tiek išsiteps — 
bei šviesiai violetinės žydros spalvos šilkinį kimono, taip pat susiri- 
šau tvirtu sidabriniu obiu. Kas dėl apatinių baltinių, tai sutrumpinau 
šiek tiek košimaki — savo „šaliką šlaunims“ — suvyniodama jį ties 
liemeniu taip, kad, jei galų gale nuspręsčiau sugundyti Ministrą, jam 
nereikėtų susidurti su kliūtimis, patenkant į vidų. Dabar, kai nustū- 
miau jo rankas, jis pažiūrėjo į mane sutrikusiu žvilgsniu. Tikriausiai 
pamanė, jog noriu atstumti jį, todėl aiškiai matėsi, kaip jam paleng- 
vėjo man atsigulus ant čiužinio. Tai buvo ne tatamis, bet iš paprastų 
šiaudų supintas kilimėlis, tad nugara kuo puikiausiai jaučiau kietas 
grindis. Viena ranka užvyniojau aukštyn kimono su apatiniais, ap- 
nuogindama koją iki kelio. Nors Ministras vis dar buvo apsirengęs, 
jis griuvo iš karto tiesiai ant manęs ir taip įspaudė obio mazgą man 
į nugarą, jog teko pakelti vieną klubą, kad patogiau įsitaisyčiau. Gal- 
vą irgi pasukau į šoną, nes buvau sušukuota tsubuši šimada stiliumi, 
su teatrališkai atrodančiu šinjonu, prisegtu prie pakaušio — būčiau 
labai lengvai jį sugadinusi, jei tik būčiau užgriuvusi ant jo visu svo- 
riu. Ne ypač patogi situacija, bet šis diskomfortas buvo niekis pa- 
lyginus su varžymusi ir nerimu, kurį jaučiau. Man staiga pasidingojo, 
jog vis dėlto aš ne visai blaiviai mąsčiau, nusprendusi pastatyti save 
į šią keblią padėtį. Ministras pasikėlė ant vienos rankos ir pradėjo 

grabinėti kimono siūles, nagais braižydamas mano šlaunis. Pagauta 
instinkto čiupau jam už pečių, norėdama atstumti jį... o paskiau 
galvoje šmėkštelėjo mintis, kaip Nobu tampa mano dana ir gyveni- 
mas nebetenka prasmės, todėl patraukiau rankas į šalį, padėdama 
jas atgal ant čiužinio. Ministro pirštai rangėsi vidine mano šlaunies 
puse vis aukštyn ir aukštyn; neįmanoma buvo jų nejusti. Stengda- 
masi atitraukti dėmesį įsistebeilijau į duris. Galbūt kaip tik dabar, 
kol Ministras nepažengė toliau, jos ir atsidarys; bet tą pačią akimir- 
ką išgirdau jo diržo žvangtelėjimą bei atsegamo užtrauktuko garsą, 
ir po sekundės jis pradėjo skverbtis į mane. Kažkodėl pasijutau taip, 
lyg vėl būčiau penkiolikmetė mergaitė, nes viskas taip keistai primi- 
nė sueitį su daktaru Krabu. Aš netgi pradėjau verkšlenti. Prisilaiky- 
damas alkūnėmis Ministras prikišo savo veidą prie manojo. Mačiau 
jį tik akies krašteliu. Iš taip arti, su atsikišusiu žandikauliu, jis labiau 
priminė gyvulį, negu žmogišką būtybę. Ir netgi tai nebuvo blogiau- 
sia; dėl išsišovusio žandikaulio, Ministro apatinė lūpa tapo panaši į 
puodelį, į kurį pradėjo rinktis seilės. Nežinau, gal tai dėl džiovintų 
žarnokų, bet jo seilės buvo kažkokios pilkai tirštos ir priminė iš- 
skrostos žuvies liekanas ant pjaustymo lentos. 

Apsirengusi šį rytą užsikišau iš nugaros pusės už obio porą la- 
pelių papirusinio popieriaus. Nesitikėjau jų panaudoti, nebent Mi- 
nistrui būtų reikėję apsivalyti — tai yra, jeigu nuspręsčiau įgyven- 
dinti savo planus. Dabar, atrodo, man reikės popieriaus kur kas grei- 
čiau, negu maniau — nusišluostyti veidui, kai jo seilės išsipils ant 
manęs. Tačiau prislėgta jo svorio negalėjau užkišti rankos už nuga- 
ros. Bandydama porą kartų sunkiai atsikvėpiau; bijau, kad Ministras 
priėmė tai, kaip pasitenkinimo atodūsius — kaip ten bebūtų, jis 
pradėjo judėti dar energingiau, ir dabar jo seilių baseinėlį lūpoje 
supurtė tokios stiprios smūgių bangos, kad niekaip negalėjau supras- 
ti, kaip jos dar neišsiliejo per burnos kraštus. Viskas, kas man beliko 
daryti, tai stipriai užspausti akis ir laukti. Jaučiau kylantį pykinimą, 
tarytum gulėčiau ant mažos valtelės dugno, kurią bangos mėto į 
visas puses, trankydama galvą į jos šonus. Staiga Ministras sudejavo 
ir sustingo porai sekundžių. Kaip tik tuo momentu pajutau ant savo 
veido jo išsipylusias seiles. 

Dar kartą pabandžiau išsitraukti popierių iš obio, tačiau Mi- 
nistras užgriuvo ant manęs, taip sunkiai dvėsuodamas, lyg jis tik ką 
būtų dalyvavęs bėgimo varžybose. Jau norėjau nustumti jį, kai išgir- 
dau brazdėjimą, sklindantį iš lauko. Pasišlykštėjimas manyje buvo 
toks stiprus, kad visi kiti jausmai paskendo jame. Bet dabar, prisi- 

minusi Nobu, vėl pajutau, kai spurda mano širdis. Brazdesys pasi- 
kartojo; kažkas lipo aukštyn akmeniniais laiptais. Ministras net ne- 
suvokė, kas su juo atsitiks. Pakėlęs galvą jis be didelio susidomėjimo 
nukreipė žvilgsnį į duris, lyg tikėtųsi pamatyti ten kokį paukštį. 
Staiga durys sugirgždėjusios atsidarė ir mus užliejo saulės šviesa. 
Žvairuodama įžiūrėjau dvi figūras. Viena iš jų buvo Moliūgė; ji atėjo 
į teatrą, kaip aš ir tikėjausi. Bet žmogus, stebintis mus iš už jos 
nugaros, neatrodė panašus į Nobu. Neturiu supratimo, kodėl ji taip 
pasielgė, bet vietoj jo Moliūgė atsivedė Pirmininką. 

unkiai ką atsimenu, kas įvyko po to, kai atsidarė durys — ro- 

dos, jog visas kraujas ištekėjo iš manęs. Šaltis pervėrė kūną ir 

aš sustingau. Žinau, kad Ministras nulipo nuo manęs, o galbūt 
aš jį pati nustūmiau. Prisimenu, kaip verkiau ir klausiau, ar jis mato 
tą patį, ką ir aš, ar iš tikrųjų tarpdury stovi Pirmininkas, kurio veido 
niekaip negalėjau įžiūrėti, nes vėlyva popiečio saulė švietė tiesiai 
jam iš už nugaros; ir vis dėlto, kai durys užsidarė, man pasidingojo, 
kad įžiūrėjau jo veide šoką, tokį patį, kokį ir pati jaučiau. Nežinau, 
ar taip buvo iš tiesų — vargu bau. Bet skausmui užplūdus, rodos, 
jog net žydintys medžiai palinksta nuo sunkumo, kentėdami kartu 
su mumis; kaip tik todėl, kai pamačiau Pirmininką, stovintį ten... 
na, dabar, tikriausiai būčiau įžiūrėjusi savo atsispindintį sielvartą bet 
kur. 

Jei manote, jog atsivedžiau Ministrą į tą tuščią teatrą tik tam, 
kad pastatyčiau save į pavojų — taip sakant, pakiščiau galvą po 
kirviu — esu tikra, jūs suprasite, jog nepaisant rūpesčių, baimės ir 
pasišlykštėjimo, užvaldžiusių mane, jaučiau tam tikrą susijaudinimą. 
Tą sekundę, prieš atsidarant durims, beveik jutau, kaip mano gyve- 
nimas plečiasi lyg ta upė, prasidėjus potvyniui; niekada anksčiau aš 

nesielgiau taip drastiškai, norėdama pakeisti savo ateitį. Buvau tary- 
tum vaikas, tipenantis ties bedugnės kraštu ir besidairintis iš viršaus 
į jūrą. Kažkodėl neįsivaizdavau, kad didžiulė banga gali pasiekti ma- 
ne netgi tenai bei nuplauti į gilius vandenis. 

Jausmų chaosui atslūgus, aš sugrįžau į realybę ir pamačiau Ma- 
mehą, klūpančią priešais mane. Ganėtinai sutrikau, supratusi, jog 
daugiau nesu senajame teatre, o sėdžiu ant grindų, išklotų tata- 
miais, mažame tamsiame užeigos kambarėlyje. Neatsimenu, kaip iš- 
ėjau iš teatro, bet matyt kažkaip vis dėl to tai padariau. Mameha 
man papasakojo, kad aš susiradau užeigos šeimininką ir paprašiau jo 
paieškoti man ramią vietelę, kur galėčiau pailsėti. Supratęs, jog ne- 
kaip jaučiuosi, jis nusprendė pakviesti Mamehą. 

Laimei, ji, atrodo, patikėjo, kad aš iš tiesų sergu, todėl netru- 
kus paliko mane vieną. Vėliau, grįždama apsvaigusi ir kupina baimės 
į kambarį, pastebėjau Moliūgę, žingsniuojančią skliautuotu korido- 
riumi priešais. Ji stabtelėjo, išvydusi mane; bet užuot pribėgusi bei 
atsiprašiusi — truputį vyliausi, jog taip ir atsitiks — ji lėtai sufoku- 
savo savo žvilgsnį į mane, tarytum gyvatė, aptikusi pelę. 

— Moliūge, — prabilau pirma, — aš prašiau tavęs atsivesti 
Nobu, o ne Pirmininką. Nesuprantu... 

— O taip, Seijuri, tau tikriausiai sunku suprasti, kai ne viskas 
gyvenime klostosi puikiai! 

— Puikiai? Nieko blogesnio negalėjo atsitikti... ar tau neaišku 
buvo, ko aš tavęs prašiau? 

— "Tu tikrai manai, kad aš kvailė! 

Šis atsakymas mane išmušė iš vėžių, todėl kurį laiką tylėjau. 

— Aš maniau, kad tu esi mano draugė, — ištariau pagaliau. 

— Kažkada aš irgi taip maniau, bet tai buvo labai seniai. 

— Moliūge, tu kalbi taip, lyg aš būčiau tave kažkaip nuskriau- 
dusi, bet... 

— O ne, tu niekada šitaip nepasielgtum, argi ne taip! Tik ne 
tobuloji mis Nita Seijuri! Ir, žinoma, visai nesvarbu, kad tu užėmei 
mano, kaip okijos dukters, vietą? Po to, kai išklydau iš kelio, kad 
padėčiau tau su tuo daktaru — koks jo ten vardas. Po to, kai rizi- 
kavau užsitraukti Hacumomo įtūžį, padėdama tau! Tu atsukai nuga- 
rą ir pavogei tai, kas priklausė man. Visus šiuos mėnesius mąsčiau, 
kodėl tu mane atsitempei į šią mažą draugiją su Ministru priešaky. 
Apgailestauju, kad šį kartą tau nepavyko pasinaudoti proga... 

— Bet Moliūge, — pertraukiau aš ją, — kodėl tu paprasčiau- 

siai neatsisakei man padėti? Kodėl tau būtinai reikėjo atsivesti Pir- 
mininką? 

Ji išsitiesė visu ūgiu. 

— Puikiai žinau, ką tu jam jauti. Kai niekas nemato, tavo akys 
visą laiką ant jo pakabintos — kaip kailis ant šuns. 

Ji buvo tokia įsiutusi, kad net lūpą įsikando; pastebėjau lūpda- 
žio žymes ant jos dantų. Tik dabar supratau — ji nusprendė mane 
įskaudinti pačiu žiauriausiu būdu, kokį tik galėjo sugalvoti. 

— Labai seniai tu atėmei iš manęs kai ką, Seijuri. Kaip dabar 
jautiesi? — Iš įniršio jos šnervės išsiplėtė, o veidas kibirkščiavo, kaip 
liepsnojanti šakelė. Atrodė, lyg Hacumomo dvasia būtų įkalinta joje 
visus tuos metus, o dabar pagaliau išsiveržusi į laisvę. 


Likusi vakaro dalis man plaukė prieš akis, kaip išskydusi dėmė, pri- 
simenu tik tiek, kad baimės jausmas neapleido manęs nei vieną se- 
kundę. Kol kiti sėdėjo aplinkui gerdami ir kvatodami, viskas, ką aš 
galėjau padaryti, tai tik apsimesti, jog juokiuosi kartu su jais. Aš 
turbūt visą laiką raudonavau, nes kartkartėmis Mameha paliesdavo 
mano kaklą, norėdama patikrinti, ar aš nekarščiuoju. Įsitaisiau kuo 
toliau nuo Pirmininko, kad mūsų akys nesusitiktų; man pavyko iš- 
vengti susidūrimo su juo visą vakarą. Tačiau, kai mes rengėmės mie- 
goti, išėjau į koridorių kaip tik tuo metu, kai jis ėjo į kambarį. 
"Turėjau pasitraukti jam iš kelio, bet aš jaučiausi tokia susigėdusi, 
kad nieko nelaukdama linktelėjau galva ir moviau pro jį, net nesi- 
stengdama nuslėpti, kokia esu nelaiminga. 

"Tai buvo tikras kankinimų vakaras. Prisimenu jį labai miglotai. 
Vienu metu, visiems miegant, išsliūkinau apsvaigusi iš užeigos ir 
nuėjau iki jūros uolų, ant kurių užlipusi žvelgiau į tamsą bei klau- 
siausi bangų riaumojimo. Žaibavimas virš vandenyno man priminė 
skausmingą dejonę. Man atrodė, kad geriau įsižiūrėjusi galėjau visur 
pastebėti užslėptą žiaurumą — tarytum medžiai, vėjas ir netgi uo- 
los, ant kurių stovėjau, sudarė sąjungą su mano senu vaikystės prie- 
šu Hacumomo. Kaukiantis vėjas ir krintančios medžių šakos, rodės, 
šaipėsi iš manęs. Ar gali taip būti, jog mano gyvenimo upė visam 
laikui suskilo į dvi atšakas? Išsitraukiau Pirmininko nosinę iš ranko- 
vės — pasiėmiau ją į lovą eidama miegoti, kad paguostų mane, bent 
jau paskutinį kartą. Nusišluosčiau ja veidą ir iškėliau vėjyje. Jau 
norėjau leisti jai atlikti savo šokį tamsoje, kai pagalvojau apie ma- 
žytes laidojimo lenteles, kurias man atsiuntė prieš tiek daug metų 

misteris Tanaka. Mes visada turime palikti sau kažką, kas primintų 
mums tuos, kurie mus paliko. Laidojimo lentelės tada, okijoje, buvo 
viskas, kas pasiliko iš mano vaikystės. Pirmininko nosinė bus tai, kas 
pasiliko iš likusio mano gyvenimo. 


Grįžusi į Kijotą per ateinančias porą dienų užsiėmiau įprasta veikla. 
Vėl, kaip visada teko dėtis grimą ir vaikščioti į susitikimus arbati- 
nėse, lyg niekas šiame pasaulyje nebūtų pasikeitę. Vis kartodavau 
sau Mamehos žodžius, kad nusivylimą geriausiai užglaisto darbas; 
kaip ten bebūtų, darbas man nepadėjo. Kiekvieną kartą užėjusi į 
Ičiriki prisimindavau, jog netrukus, vieną dieną, Nobu pasikvies ma- 
ne aptarti viską iki galo. Turėdama omenyje, koks jis buvo užsiėmęs 
per pastaruosius keletą mėnesių, aš nesitikėjau sulaukti iš jo kokių 
nors žinių dar kurį laiką. Bet trečiadienio rytą, praėjus vos trim 
dienoms nuo mūsų sugrįžimo iš Amamio, man pranešė, kad į Ičiriki 
arbatinę skambino „Ivamura Elektrik“, užprašydami mane šiam va- 
karui. 

Apsirėngiau geltonu šilkiniu kimono su žalia apykakle ir tam- 
siai mėlynu obiu, išraižytu auksinėmis gijomis. Tetulė užtikrino, jog 
atrodau -žavingai. Bet pamačiusi save veidrodyje aš pati sau atro- 
džiau, kaip nugalėta moteris. Žinoma, ir praeityje būdavo tokių mo- 
mentų, kai jausdavausi nepatenkinta savo išvaizda, prieš išeidama 
kur nors iš okijos; dažniausiai sugebėdavau atrasti bent vieną bruo- 
žą, kuriuo galėčiau pasinaudoti vakarėlio metu. Pavyzdžiui, tam tik- 
ra juodmedžio spalvos apykaklė pabrėždavo mano žydras akis kur 
kas geriau, negu pilkos spalvos, nesvarbu kokia išsekusi aš bebūčiau. 
Tačiau šį vakarą mano veidas atrodė visiškai tuščias — nors ir nu- 
sigrimavau vakarietiškų stiliumi, kaip paprastai — netgi šukuosena 
rodės kažkokia šleiva. Norėdama pagerinti savo išorę, nieko geres- 
nio nesugalvojau, kaip tik paprašyti misterio Beku perrišti obį aukš- 
čiau, per piršto ilgį — galbūt tai pataisys mano prislėgtą išvaizdą. 

Iš pradžių nuvykau į pokylį, suruoštą amerikiečių pulkininko, 
naujojo Kijoto Prefektūros Valdytojo garbei. Jis vyko buvusiose Su- 
mitomo šeimos valdose, kurios dabar tapo amerikiečių armijos sep- 
tintosios divizijos štabu. Nustebau pamačiusi, kiek daug gražių ak- 
menų sode buvo nudažyti baltai, o ženklų su angliškais rašmeni- 
mis — kurių, žinoma, nesugebėjau perskaityti — čia prikalinėjo prie 
medžių beveik visur. Šiam pobūviui pasibaigus, nuėjau į Ičiriki. Te- 

nai tarnaitė palydėjo mane laiptais aukštyn, į tą patį mažą keistą 
kambarėlį, kuriame mudu su Nobu susitikome tą naktį, kai uždarė 
Gijoną. Būtent čia aš ir sužinojau apie jo surastą slėptuvę, turinčią 
apsaugoti mane nuo karo; bet juk tai visai netinkama vieta atšvęsti 
Nobu tapsmą mano dana — man, asmeniškai, tai tikrai ne šventė. 
Atsiklaupiau prie vieno stalo galo taip, kad Nobu sėdėtų atsigręžęs 
veidu į nišą. Įsitaisiau patogioje vietoje — jis galės pilstyti man sakę 
savo viena ranka, nekliudomas stalo. O įpilti man sakės jis tikrai 
norės, po to, kai praneš, jog galutinai dėl visko sutarta. Nobu tai bus 
puiki naktis. Pasistengsiu jos nesugadinti. 

Blausi šviesa ir rausvi arbatos spalvos sienų atšvaitai suteikė 
atmosferai iš tiesų malonaus žavesio. Buvau jau užmiršusi tą keistą 
kambario kvapą — dulkės, sumišusios su medžio poliravimo tepa- 
lų — bet dabar, vėl jį užuodusi, prisiminiau to vakaro su Nobu 
prieš daugelį metų detales, kurios šiaip jau neateidavo man į galvą. 
Kiek aš atsimenu, jo kojinės buvo suplyšusios; pro vienos iš jų skylę 
kyšojo plonas kojos nykštys su rūpestingai išpuoselėtu nagu. Ar iš 
tikrųjų nuo to vakaro praėjo tik penkeri su puse metų? Rodos, kad 
šį laikotarpį pergyveno ištisa karta; tiek daug žmonių, kuriuos aš 
kažkada pažinojau, mirė. Ar būtent tokio gyvenimo troškau, grįžda- 
ma į Gijoną? Mamehos žodžiai pasitvirtino: mes tampame geišomis 
ne todėl, kad norime laimingesnio gyvenimo, o todėl, kad neturime 
kito pasirinkimo. Jeigu mano motina būtų gyva, aš galbūt pati bū- 
čiau tapusi žmona bei motina, leidusi laiką prie jūros pakrantės ir 
galvojusi apie Kijotą tik kaip apie dar vieną tolimą vietą, kurioje irgi 
gaudo žuvis — ar toks gyvenimas kuo nors blogesnis? Nobu man 
kartą pasakė: „Mane labai lengva suprasti, Seijuri. Aš nemėgstu, kai 
man prieš akis rodo tokius dalykus, kurių negaliu gauti“. Galbūt ir 
aš esu tokia pati; visą gyvenimą praleidusi Gijone įsivaizduodavau 
prieš akis Pirmininką, o dabar aš jo tikrai neturėsiu. 

Palaukusi Nobu dešimt ar penkiolika minučių pradėjau abejoti, 
ar jis iš viso ateis. Žinojau, jog nedera taip daryti, bet padėjau galvą 
ant stalo, norėdama pailsėti, nes per pastarąsias naktis prastai mie- 
gojau. Aš net neužsnūdau, tik plaukiau pasroviui savo vargų, ben- 
drąja ta žodžio prasme, upe. Ir tada susapnavau labai keistą sapną. 
Man pasirodė, jog tolumoje išgirdau būgnų tratėjimą ir šnypštimą, 
lyg vanduo bėgtų iš čiaupo, o po to pajutau Pirmininko ranką ant 
savo peties. Žinojau, jog tai Pirmininko ranka, nes kai pakėliau galvą 
pažiūrėti, kas mane palietė, pamačiau jį. Taukšėjimas buvo jo žings- 

niai; šnypštimas — atstumiamų durų garsas. O dabar jis stovėjo čia, 
priešais mane; tarnaitė už jo nugaros laukė nurodymų. Nusilenkiau 
ir atsiprašiau už tai, kad užmigau. Taip sutrikau, jog kurį laiką dve- 
jojau nesuprasdama, ar aš iš tikrųjų atsibudau, bet tai buvo ne sap- 
nas. Pirmininkas įsitaisė ant tos pačios pagalvėlės, ant kurios tikė- 
jausi pamatyti sėdintį Nobu, ir vis tik pastarojo niekur nesimatė. 
Kol tarnaitė dėjo sakę ant stalo, man į galvą šovė baimę kelianti 
mintis. Ar tik Pirmininkas neatėjo čia pranešti, jog Nobu pakliuvo 
į avariją, ar galbūt dar kažkas baisaus su juo atsitiko? Kitaip, juk 
Nobu būtų pats atėjęs? Jau norėjau paklausti Pirmininko, kai į kam- 
barį įkišo nosį arbatinės šeimininkė. 

— Ach, Pirmininke, — tarė ji, — mes jūsų nematėme tiek 
daug savaičių! 

Šeimininkė visada maloniai elgdavosi su svečiais, tačiau, išgir- 
dusi įtampos gaideles jos balse, supratau, kad ji mąsto apie kažką 
kitą. Greičiausiai ji, kaip ir aš, galvojo apie Nobu. Kol pyliau sakę 
Pirmininkui, šeimininkė atsiklaupė prie stalo. Ji net neleido jam 
gurkštelėti iš puodelio; pati palinko link jo, įkvėpdama sakės garų. 

— Nagi, Pirmininke, niekaip nesuprantu, kodėl jums labiau 
patinka šita sakė, negu kitos, — tarė ji. — Mes šiandien atidarėme 
naujų butelių, geriausių, kokių tik mes turėjome. Esu tikra, Nobu- 
san ji labai patiks, kai tik jis atvyks. 

— Be abejonės, — atsakė Pirmininkas, — Nobu patinka aukš- 
čiausios klasės daiktai. Bet šį vakarą jis čia neateis. 

Sunerimau, išgirdusi tai, bet ir toliau nepakėliau akių nuo sta- 
lo. Iš to, kaip greitai šeimininkė pakeitė temą, supratau, kad ir ji 
nustebusi. 

— Na ką gi, kaip ten bebūtų... ar nemanote, jog Seijuri šį 
vakarą atrodo žavingai? 

— Ką jūs, Šeimininke, o kada Seijuri neatrodė žavingai? — 
nustebo Pirmininkas, — ir tai man priminė... jog turiu jums šį tą 
atnešęs parodyti. 

Pirmininkas padėjo ant stalo ryšulėlį, suvyniotą žydra šilkine 
juostele. Jis atrišo ją ir ištraukė trumpą, bet storą pergamento riti- 
nėlį, kurį tuojau pat išvyniojo. Nuo senumo sutrūkinėjusiame popie- 
riuje buvo pavaizduota miniatiūra — nuostabių spalvų scenos iš Im- 
peratoriškųjų rūmų. Jei kada regėjote tokio pobūdžio pergamento 
ritinėlius, tai žinote, kad galite išvynioti jį per visą kambarį ir išty- 
rinėti visas Imperatoriškąsias valdas — nuo vartų vienoje pusėje iki 
rūmų galo kitoje. Pirmininkas sėdėjo priešais mus, vyniodamas jį 
nuo vienos scenos prie kitos — išgertuvių vakarėlis, aristokratai, 

spardantys kamuolį, pasirišę kimono skvernus prie kojų — kol rado 
vaizdelį su jauna moterimi, apsirengusia nuostabiu dvylikos sluoks- 
nių chalatu, klūpančią ant medinių grindų priešais Imperatoriaus 


miegamąjį. 
— Na, ir ką apie tai manote? — paklausė jis. 
— Nieko sau ritinukas, — atsiliepė šeimininkė, — kur Pirmi- 


ninkas ir rado tokį? 

— O, nusipirkau jį prieš daugelį metų. Bet jūs įsižiūrėkite į šią 
moterį. Būtent dėl jos aš jį čia ir atsinešiau. Ar nieko nepastebite? 

Šeimininkė įsmeigė į jį savo žvilgsnį; po to Pirmininkas leido 
pažiūrėti ir man. Jauna moteris, ne didesnė už monetą, buvo pavaiz- 
duota su ryškiausiomis detalėmis. Iš pradžių nepastebėjau, bet jos 
akys atrodė blyškios... kai geriau įsižiūrėjau, pamačiau, kad jos pil- 
kai žydros. Tai man priminė Ukidą, kuriam kažkada pozavau. Nu- 
raudusi sumurmėjau, jog tai iš tikrųjų gražus ritinys. Šeimininkė 
žavėjosi juo dar kurį laiką, o paskiau pasakė: 

— Ką gi, paliksiu jus dviese čia. Atsiųsiu jums tos šviežios, 
atšaldytos sakės, apie kurią kalbėjau. Nebent jūs manote, kad turė- 
čiau pasaugoti ją Nobu-san, kai jis ateis čia kitą kartą. 

— Nesivarginkite, — tarė Pirmininkas, — mums pakaks sa- 
kės, kurios turime. 

— Su Nobu-san... viskas gerai, ar ne? 

— O taip, — nuramino ją Pirmininkas. — Viskas gerai. 

Man palengvėjo, kai išgirdau tai, bet kartu pajutau augantį gė- 
dos jausmą. Jeigu Pirmininkas atvyko čia ne pranešti naujienų apie 
Nobu, tai tada dėl kitos priežasties — turbūt išplūsti mane už tai, 
ką padariau. Pastarąsias porą dienų, grįžusi į Kijotą, stengiausi nejįsi- 
vaizduoti, ką jis tikriausiai pamatė — Ministrą, nusmauktom kelnėm, 
mane, su nuogom kojom, kyšančiom iš po išsidraikusio kimono. 

Kai šeimininkė išėjo iš kambario, užstumiamų paskui ją durų 
garsas man priminė kardą, traukiamą iš makštų. 

— Prašau, Pirmininke, ar galėčiau pasakyti, — pradėjau aš, 
stengdamasi kalbėti kuo ramesniu balsu, — kad mano elgesys Ama- 
myje... 

— Žinau, apie ką tu galvoji, Seijuri. Bet aš atvykau čia ne tam, 
kad išgirsčiau, kaip tu atsiprašinėji. Noriu tau papasakoti kažką, kas 
įvyko prieš daug daug metų. 

— Pirmininke, aš tokia sutrikusi, — sugebėjau išspausti, — 
prašau atleisti, bet... 

— "Tu tik klausykis. Netrukus suprasi, kodėl aš tau tai pasako- 
ju. Ar prisimeni Cumijo restoraną? Jis buvo uždarytas besibaigiant 

Depresijai, bet... na, nesvarbu, tuo metu tu dar buvai labai jauna. 
Kaip ten bebūtų, vieną dieną, prieš daugelį metų — tiksliau kal- 
bant, prieš aštuoniolika — aš, kartu su keletu savo kolegų, nuėjome 
ten papietauti. Mus lydėjo geiša, vardu Izuko, iš Pontoko rajono. 

Izuko vardą atsiminiau iš karto. 

— Tuo metu ji buvo labai populiari, — tęsė Pirmininkas. — 
Taip jau atsitiko, kad mes baigėme pietauti anksčiau už kitus, todėl 
pasiūliau jai pasivaikščioti Širakavos upės krantais pakeliui į teatrą. 

Tuo metu aš išsitraukiau Pirmininko nosinę iš obio ir netarda- 
ma nė žodžio padėjau ją ant stalo; gražiai išlyginau, kad aiškiai ma- 
tytusi jo monograma. Praėjus tiek metų nosinė šiek tiek išsitepliojo 
kampelyje, o ir audinys pagelto, tačiau Pirmininkas atpažino ją iš 
karto. Jis nutilo ir pakėlė ją. 

— Iš kur tu ją gavai? 

— Pirmininke, visus tuos metus aš mąsčiau, ar jūs žinote, jog 
aš ir esu ta mažoji mergaitė, su kuria jūs kalbėjotės. Jūs davėte man 
šią nosinę tada, kai važiavote pamatyti Šibaraku spektaklį. Taip pat 
jūs davėte man ir monetą... 

— Ar tu nori pasakyti... netgi kai tu buvai tik mokinė, tu ži- 
nojai, kad aš esu tas žmogus, su kuriuo kalbėjaisi? 

— Aš atpažinau Pirmininką tą pačią sekundę, kai vėl jį išvydau, 
sumo varžybose. Tiesą sakant, aš apstulbusi, jog Pirmininkas atsi- 
mena mane. 

— Na, gal tau reikėtų retkarčiais žvilgtelėti į veidrodį, Seijuri. 
Ypač, kai tavo akys sudrėksta nuo ašarų, nes tada jos tampa... tie- 
siog nemoku paaiškinti. Aš matau jas kiaurai. Žinai, aš tiek daug 
laiko praleidau tarp žmonių, kurie niekada nesako tiesos, ir štai, 
pamatau mergaitę, niekada anksčiau prieš tai manęs neregėjusią, ir 
vis dėlto, trokštančią, kad suprasčiau, kas dedasi jos viduje. 

Staiga Pirmininkas pertraukė pats save. 

— Ar niekada nesidomėjai, kodėl Mameha tapo tavo vyresniąja 
seserimi? — paklausė jis. 

— Mameha? — nustebau. — Nesuprantu. Kuo čia dėta Ma- 
meha? 

— Tu tikrai nežinai, ar ne? 

— Ką žinau, Pirmininke? 

— Seijuri, būtent aš ir paprašiau Mamehos, kad paglobotų ta- 
ve. Aš jai išklojau viską apie gražią jauną mergaitę, kurią susitikau, 
su pritrenkiančiomis pilkomis akimis, ir paprašiau, kad ji padėtų 
tau, jei kada nors užtiktų Gijone. Pasakiau, jog padengsiu visas iš- 
laidas, jeigu to reikės. Ir ji iš tikrųjų tave aptiko, tiktai praėjus porai 

mėnesių. Iš to, ką ji man pasakodavo apie tave per tuos metus, 
supratau, jog tu niekada nebūtum tapusi geiša be jos pagalbos. 

Neįmanoma net apibūdinti to efekto, kurį man sukėlė Pirmi- 
ninko žodžiai. Laikiau tai savaime suprantamu dalyku, kad ši Ma- 
mehos užduotis buvo grynai ameniška — išlaisvinti save ir Gijoną 
nuo Hacumomo. Dabar, pamačiusi, kokie buvo jos tikrieji motyvai 
ir kad aš patekau į jos globą vien tik Pirmininko dėka... ką gi, atrodo 
teks peržvelgti visus tuos komentarus, kuriais ji mane apdalydavo, 
ir pasistengti įžvelgti užslėptą jų prasmę. Ne vien tik Mameha trans- 
formavosi man staiga prieš akis; aš pati sau atrodžiau, lyg būčiau 
visai kita moteris. Įdėmiai pasižiūrėjusi į savo rankas, aš pamačiau 
jas tokias, tarytum jas būtų padaręs Pirmininkas. Kartu jaučiausi 
linksma, išsigandusi bei dėkinga. Pasitraukiau toliau nuo stalo nusi- 
lenkti jam, norėdama išreikšti padėką; bet prieš darydama tai, aš 
būtinai turėjau pasakyti: 

— Pirmininke, atleiskite man, bet žinote, ko aš norėčiau labiau 
už viską — kad jūs būtumėte man papasakojęs apie... visa tai kur 
kas anksčiau. Negaliu net apsakyti, kiek man tai būtų reiškę. 

— Aš turiu priežastį, Seijuri, kodėl negalėjau to pasakyti ir 
kodėl pareikalavau iš Mamehos, kad ji irgi laikytų liežuvį už dantų. 
Tai dėl Nobu. 

Tik išgirdau Nobu vardą ir visi mano jausmai kažkur dingo, 
pasijutau kaip tuščias kiautas — man staiga šovė į galvą, jog prade- 
du suprasti kur link Pirmininkas suko savo kalbą visą tą laiką. 


— Pirmininke, — tariau, — žinau, aš nesu verta jūsų gerumo. 
Šį praėjusį savaitgalį, kai aš... 
— Tenka pripažinti, Seijuri, — pertraukė jis mane, — jog tas 


įvykis Amamyje niekaip neduoda man ramybės. 

Jaučiau Pirmininko žvilgsnį, nukreiptą į mane. Aš negalėjau pa- 
žiūrėti jam į akis. 

— Noriu kai ką aptarti su tavimi, — tęsė jis. — Visą dieną 
galvojau, kaip tai pasakyti. Vis mąsčiau apie tai, kas įvyko prieš 
daugelį metų. Esu tikras, yra geresnių būdų, viskam paaiškinti, bet... 
Aš labai tikiuosi, kad tu suprasi, ką pasakysiu. 

Čia jis sustojo ir nusivilko švarką, kurį sulankstęs padėjo šalia 
savęs ant čiužinio. Užuodusi krakmolą ant jo marškinių prisiminiau 
apsilankymus pas Generolą Surujos užeigoje ir jo kambarį, kuris 
visada kvepėdavo lygintais skalbiniais. 

— Tada, kai „Ivamura Elektrik“ buvo dar labai jauna kompani- 
ja, — pradėjo Pirmininkas, — susipažinau su žmogumi, vardu Ike- 
da, dirbančiu vienam iš mūsų tiekėjų kitame miesto gale. Jam tie- 

siog genialiai sekdavosi išspręsti elektros laidų tiesimo problemas. 
Kartais, kai susidurdavome su instaliacijos sunkumais, paprašydavo- 
me paskolinti jį dienelei, ir jis viską mums sutvarkydavo. Vieną po- 
pietę, skubėdamas namo, netikėtai su juo susidūriau vaistinėje. Jis 
pasakė man, kad jaučiasi labai atsipalaidavęs, nes išėjo iš darbo. Kai 
paklausiau, kodėl taip padarė, jis atsakė: „Atėjo laikas išeiti iš dar- 
bo. Ir aš išėjau“. Ką gi, daug negalvodamas iš karto jį nusisamdžiau. 
Ir tada, po poros savaičių aš paklausiau jo vėl: „Ikeda-san, kodėl vis 
dėlto jūs išėjote iš to darbo?“ O jis į tai: „Misteri Ivamura, metų 
metus aš troškau dirbti jūsų kompanijoje. Bet jūs niekada manęs to 
neprašėte. Visada pasikviesdavote mane, kai susidurdavote su pro- 
blemomis, bet niekada neprašydavote dirbti pas jus. Ir štai, vieną 
dieną aš suvokiau, kad jūs to niekada nepadarysite, paprasčiausiai 
todėl, kad nenorite pervilioti mane iš savo tiekėjų ir statyti į pavojų 
savo verslo santykius. Tik tada, kai aš iš pradžių mesiu savo darbą, 
tik tada jūs pasinaudosite galimybe mane nusamdyti. Todėl aš ir 
išėjau“. 

Žinojau, kad Pirmininkas laukia, jog atsakyčiau kažką į tai, bet 
nedrįsau prasižioti. 

— Ir dabar aš mąstau, — tęsė jis, — galbūt tas reikalas su 
Ministru buvo kažkas panašaus į Ikedą su jo darbu. Noriu paaiškin- 
ti, kodėl ši mintis toptelėjo man į galvą. Tai dėl to, ką Moliūgė 
pasakė po to, kai nusivedė mane į teatrą. Aš smarkiai įsiutau ir 
pareikalavau iš jos tiesos, kodėl ji taip padarė. Ilgą laiką ji net ne- 
norėjo kalbėti. Paskiau išlemeno kažką visiškai beprasmiško. Ji pa- 
sakė, jog tu prašei jos atsivesti Nobu. 

— Pirmininke, maldauju, — prabilau netvirtu balsu, — aš taip 
siaubingai suklydau... 

— Kol dar nespėjai nieko pasakyti, aš tik noriu sužinoti, kodėl 
taip pasielgei. Galbūt jauteisi daranti „Ivamurai Elektrik“ kokią... 
paslaugą. Nežinau. O gal pati buvai skolinga Ministrui kažką, apie 
ką net nenumaniau. 

Matyt aš truputį papurčiau galvą, nes Pirmininkas iš karto nu- 
tilo. 

— Man be galo gėda, Pirmininke, — sugebėjau pagaliau iš- 
spausti, — bet... mano motyvai buvo grynai asmeniški. 

Po ilgos pauzės jis atsiduso ir pakėlė puodelį. Pripyliau jam 
sakės lyg ne savomis rankomis. Jis susipylė ją sau į burną ir palaikė 
joje šiek tiek, prieš nurydamas. Matydama jo pilną burną, pasijutau 
tartum būčiau tuščias indas, išbrinkęs nuo gėdos. 

— Gerai, Seijuri, — tarė jis, — Pasistengsiu tau tiksliai išaiš- 

kinti, kodėl šito tavęs klausinėju. Tu niekaip nesuvoksi, kodėl aš čia 
atėjau šį vakarą, arba kodėl aš su tavimi taip elgiausi per tuos me- 
tus, jeigu nesuprasi mūsų santykių su Nobu esmės. Patikėk manimi, 
aš geriau, negu bet kas kitas žinau, koks sunkus kartais būna jo 
charakteris. Tačiau jis yra genijus. Vertinu jį labiau, negu visą kitą 
savo komandą kartu paėmus. 

Nesumąsčiau nei ką daryti, nei ką sakyti, todėl drebančiomis 
rankomis paėmiau buteliuką įpilti Pirmininkui dar sakės. Tai, kad jis 
nepakėlė savo puodelio, man pasirodė blogas ženklas. 

— Kartą, kai aš dar tave labai menkai pažinojau, — tęsė jis, — 
Nobu padovanojo tau šukas — įteikė jas tau, matant visiems vaka- 
rėlio svečiams. Iki to momento aš net neįsivaizdavau, kaip smarkiai 
jis prie tavęs prisirišęs. Esu tikras, buvo ir kitų ženklų, tik aš juos 
kažkaip praleidau pro pirštus. O kai suvokiau, kaip jis jautėsi, kaip 
jis žiūrėjo į tave tą vakarą... na, tą pačią sekundę supratau, kad 
negaliu iš jo atimti to, ko jis taip akivaizdžiai nori. Bet mano rūpi- 
nimasis tavo gerove dėl to nesumažėjo. Tiesą pasakius, bėgant me- 
tams, man vis sunkiau buvo neišduoti savo emocijų, kai Nobu kal- 
bėdavo apie tave. 

Šioje vietoje Pirmininkas sustojo ir paklausė: 

— Seijuri, ar tu klausaisi manęs? 

— Taip, Pirmininke, žinoma. 

— Tau, aišku, nebūtina žinoti, bet aš esu labai skolingas Nobu. 
Tiesa, aš esu kompanijos įkūrėjas ir jos bosas. Bet kol „Ivamura 
Elektrik“ buvo dar jauna, mes turėjome didelių problemų su grynai- 
siais pinigais ir vos nesubankrutavome. Aš nenorėjau išleisti kontro- 
lės iš savo rankų, nenorėjau klausytis Nobu, kai jis tvirtino, jog 
mums reikalingi investuotojai. Galų gale jis laimėjo, nors tai kuriam 
laikui ir pagadino mūsų santykius; jis netgi pasiūlė atsistatydinti ir 
aš vos neleidau jam to padaryti. Bet, žinoma, jis buvo visiškai teisus, 
o aš klydau. Būčiau praradęs kompaniją, jeigu ne jis. Kaip atsimo- 
kėti žmogui už tokį darbą? Ar žinai, kodėl pasivadinau „Pirminin- 
ku“, o ne „Prezidentu“? Todėl, kad aš atsisakiau šio posto dėl No- 
bu — nors jis irgi bandė atsisakyti. Štai kodėl tą pačią sekundę, kai 
supratau, kad jis tau simpatizuoja, apsisprendžiau nuslėpti savo su- 
sidomėjimą tavimi, užleisdamas vietą Nobu. Gyvenimas jam buvo 
žiaurus, Seijuri. Jis per mažai gavo iš jo gerumo. 

Per visus savo geišos metus niekaip negalėjau įtikinti savęs, kad 
Pirmininkas jaučia man kažką ypatingo. O dabar štai išsiaiškinu, kad 
jis iš anksto numatė mane Nobu. 

— Niekada nenorėjau skirti tau tiek mažai dėmesio, — tęsė 

jis. — Bet tu turbūt ir pati supranti, kad jei būčiau davęs nors men- 
kiausią savo jausmų užuominą, Nobu akimirksniu būtų palikęs tave. 

Nuo pat vaikystės svajojau apie tai, jog vieną dieną Pirmininkas 
prisipažins, kad aš jam visada rūpėjau; ir vis dėlto, niekaip negalėjau 
patikėti, jog tai, kas čia vyksta, yra realybė. Aš tikrai net neįsivaiz- 
davau, kad jis gali pasakyti man tai, ką tikėjausi išgirsti, taip pat tai, 
kad Nobu man buvo nulemtas likimo. Galbūt savo gyvenimo tikslo 
aš taip ir nepasieksiu, tačiau bent jau šią minutę aš turiu teisę sėdėti 
viename kambaryje su Pirmininku ir išduoti jam savo slapčiausius 
jausmus. 

— Prašau atleisti man už tai, ką pasakysiu, — pagaliau suge- 
bėjau pradėti. 

Bandžiau pratęsti, bet nežinia kodėl mano gerklė nusprendė 
užspringti — nesuprantu, ką aš ten rijau, nebent tai būtų mažas 
emocijų mazgelis, kurį stengiausi nustumti atgal, nes veide jam jau 
nebuvo vietos. 

— Aš labai prisirišusi prie Nobu, bet tai, ką padariau Amamy- 
je... — kurį laiką, prieš pradėdama kalbėti toliau, turėjau numalšin- 
ti deginimą gerklėje, — ką padariau Amamyje, tai tik dėl to, ką 
jaučiu jums, Pirmininke. Nuo pat vaikystės, žengdama kokį žingsnį, 
aš tik vyliausi priartėti prie jūsų. 

Pasakiusi tai pajutau, kaip visas kūno karštis mušė man į veidą. 
Atrodė, lyg būčiau galėjusi nupleventi oru, kaip pelenai, pakilę iš 
židinio, nebent būčiau sukoncentravusi savo dėmesį į ką nors kam- 
baryje. Pabandžiau surasti kokią dėmelę ant stalo paviršiaus, bet 
pats stalas apsiblausė man prieš akis ir pranyko iš regėjimo lauko. 

— Pažiūrėk į mane, Seijuri. 

Norėjau pasielgti taip, kaip prašė Pirmininkas, bet nesugebėjau. 

—- Kaip keista, — sušnibždėjo jis, tarytum kalbėtų pats su sa- 
vimi, — ta pati moteris, kuri taip atvirai žiūrėjo į mane, būdama 
mergaitė, negali to padaryti dabar. 

Galbūt tai ir nėra sudėtinga užduotis, pakelti akis ir žvilgtelėti 
į Pirmininką, ir vis dėl to, aš taip nervinausi, lyg stovėčiau viena 
scenoje, stebint visiems Kijoto gyventojams. Mes sėdėjome prie sta- 
lo krašto taip arti vienas kito, jog kai pagaliau nusišluosčiau ašaras 
ir pažiūrėjau į jį, pamačiau tamsius ratilus aplink jo akių raineles. 
Pagalvojau, kad, galbūt, turėčiau nusilenkti, ar pasiūlyti įpilti jam 
sakės... tačiau dabar joks poelgis nepadėtų išsisukti iš šios keblios 
padėties. Kol mąsčiau, Pirmininkas patraukė buteliuką sakės su puo- 
deliu į šoną, po to ištiesė ranką ir, suėmęs mane už chalato apykak- 
lės, prisitraukė prie savęs. Vieną sekundę mūsų veidai buvo taip arti 

vienas kito, kad jaučiau jo odos šilumą. Bandžiau suprasti, kas su 
manimi vyksta — ką turėčiau daryti, ar sakyti. O tada Pirmininkas 
prisitraukė mane dar arčiau ir pabučiavo. 

Jūs tikriausiai nustebsite išgirdę, jog tai buvo pirmas kartas 
gyvenime, kai mane iš tikrųjų kažkas pabučiavo. Generolas Totori, 
dar tebebūdamas mano dana, kartais prispausdavo savo lūpas prie 
manųjų, bet visiškai be jokios aistros. Tuo metu manydavau, kad 
jam paprasčiausiai reikėjo kur padėti galvą. Netgi Jasuda Akira — 
žmogus, kuris nupirko man kimono ir kurį aš suviliojau vieną vakarą 
Tatemacu arbatinėje — tikriausiai bučiavo man į kaklą ir veidą tu- 
zinus kartų, bet niekada į lūpas. Tad galite sau įsivaizduoti, jog šis 
bučinys, pirmas tikras bučinys per visą mano gyvenimą, man pasi- 
rodė pats intymiausias dalykas, kokį tik buvau patyrusi. Jaučiausi 
taip, lyg imčiau kažką iš Pirmininko, o jis duotų kažką man, kažką 
ypač asmeniško, ko niekas nėra man anksčiau davęs. Tai galima su- 
lyginti tik su tuo ypatingu skoniu, būdingu vaisiams ar saldainiams; 
paragavus jo, mano pečiai suglebo ir kažkodėl susuko pilvą, nes ne- 
aišku, dėl kokios priežasties pradėjau regėti tuzinus įvairiausių vaiz- 
delių — nesuprantu, kodėl jie man šovė į galvą. Mąsčiau apie šnypš- 
čiančius garus, kai mūsų okijos virėja pakelia dangtį nuo verdančių 
ryžių puodo. Mačiau prieš save mažąją alėją, pagrindinį keliuką į 
Pontoko rajoną, perpildytą Kabuki teatro aktoriaus Kišisaburo ger- 
bėjų tą vakarą, kai jis suvaidino paskutiniame savo spektaklyje, po 
kurio išėjo į pensiją. Tikriausiai dar būčiau spėjusi pagalvoti apie 
šimtus dalykų, nes visos sienos mano sąmonėje staiga sugriuvo, o 
atsiminimai išsiveržė galinga potvynio banga. Bet tuo metu Pirmi- 
ninkas, laikydamas mane viena ranka už kaklo, atšlijo. Jo veidas 


buvo taip arti manojo — mačiau jo drėgnas žvilgančias lūpas ir vis 
dar jaučiau tik ką užsibaigusio bučinio skonį. 

— Pirmininke, — sušnibždėjau aš, — kodėl? 

— Kas kodėl? 


— Kodėl... visa tai? Kodėl pabučiavote mane? Juk tik ką kal- 
bėjote su manimi, tarytum būčiau dovana Nobu-san. 

— Nobu paliko tave, Seijuri. Aš nieko iš jo neatėmiau. 

Savo jausmų sąmyšyje ne visai supratau, ką jis turėjo omenyje. 

— Kai išvydau tave su Ministru, tavo žvilgsnis man priminė tą, 
kurį regėjau prieš daugelį metų prie Širakavos upės, — paaiškino 
jis. — Tavo akyse įžiūrėjau tokią neviltį, tarytum tu skęstum ir bū- 
tum žuvusi, jeigu niekas tavęs nebūtų išgelbėjęs. Po to, kai Moliūgė 

prisipažino, jog visa tai buvo skirta Nobu, nusprendžiau papasakoti 
jam, ką mačiau. Jis baisiausiai įtūžo... na, jeigu jis negali tau atleisti, 
tai akivaizdu, kad jis nėra tau skirtas likimo. 


Vieną kartą, kai aš dar buvau maža mergytė ir gyvenau Joroide, 
įvyko toks atsitikimas — berniukas, vardu Džisuke, užsikabarojo į 
medį, nuo kurio norėjo šokti stačia galva į tvenkinį. Tačiau jis užlipo 
pernelyg aukštai, toje vietoje nebuvo pakankamai gilu. Sliuogti že- 
myn jis nedrįso, išsigandęs uolų, stūksančių medžio apačioje. Nulė- 
kiau į kaimą paieškoti jo tėvo, misterio Jamašitos, kuris netrukus 
pasirodė įvykio vietoje, taip ramiai kopdamas į kalną, kad aš net 
suabejojau, ar jis iš viso supranta, į kokį pavojų pateko jo sūnus. 
Vyriškis atsidūrė po medžio šakomis kaip tik tuo metu, kai berniu- 
kas, kuris net nenutuokė, jog šalia yra tėvas, prarado pusiausvyrą ir 
nukrito žemyn. Misteris Jamašita lengvai jį pagavo — taip papras- 
tai, tarytum jam į rankas kas nors būtų metęs krepšelį — ir pastatė 
sūnų ant kojų. Džiaugsmo šūksniai išsprūdo mums iš lūpų, o tuo 
tarpu Džisuke stovėjo tarp mūsų, susibūrusių prie tvenkinio pakran- 
tės, tankiai tankiai mirksėdamas — išgąstingos nuostabos ašarėlės 
pakibo ant jo blakstienų. 

Dabar puikiai suprantu, kaip tada jautėsi Džisuke. Aš pati lyg 
akmuo skriejau tiesiai į uolas, kol pasirodė Pirmininkas ir sugavo 
mane. Užplūdus palengvėjimui aš netgi nespėjau šluostytis ašarų, 
trykštančių pro akių kampučius. Jo veidas paskendo migloje; vis 
dėlto sugebėjau įžiūrėti, kaip jis linksta prie manęs, o po akimirkos 
pasijutau apglėbta jo rankų, tarytum būčiau antklodė. Jo lūpos nu- 
krypo tiesiai į mažą apnuoginto kūno trikampiuką toje vietoje, kur 
jungėsi kimono kraštai — prie smakro. Po sekundės jo kvapas nu- 
tvilkė mano kaklą. Pajutusi skubrumą, kuriuo jis mane užtvindė, 
kažkodėl prisiminiau tą momentą prieš kelerius metus, kai įėjusi į 
mūsų okijos virtuvę, pastebėjau vieną iš tarnaičių, palinkusią virš 
kriauklės, bandančią paslėpti prisirpusią kriaušę, kurią ji valgė ir 
kurios sultys liejosi jai ant kaklo. Ji pasakė man, kad nepaprastai 
geidė jos paragauti ir maldavo neprasitarti Motinai. 

63 trisdešimt penktas skyrius 


abar, praėjus beveik keturiasdešimčiai metų, žvelgiu į praeitį, 

prisimindama tą vakarą su Pirmininku — manau, būtent tada 

ir nutilo raudantys bei sielvartaujantys balsai mano širdyje. Nuo 
tos dienos, kai išvykau iš Joroido, visą laiką tik ir baiminausi, jog 
kiekviename savo gyvenimo rato vingyje atsitrenksiu į dar vieną kliū- 
tį; žinoma toks nerimas ir kova pavertė mano gyvenimą labai ryškiu, 
įsimintinu ir iš tiesų realiu. Einant prieš srovę slenksčiuotu upeliu, 
mums tiesiog būtina žinoti, kur statyti kojas. 

Tačiau po to, kai Pirmininkas tapo mano dana, gyvenimas pa- 
sidarė kur kas malonesnis. Pradėjau jaustis kaip tas medis, kuris 
pagaliau suleido giliai šaknis į drėgną, trąšų dirvožemį. Anksčiau 
neturėjau progos net pagalvoti, jog esu laimingesnė už kitas, ir vis 
dėlto, tokia buvau. Nors tenka pridurti, ši palaimos būsena tęsėsi 
ilgą laiką, kol galiausiai sugebėjau pažvelgti atgal ir pripažinti, jog 
kažkada tikrai buvau nelaiminga. Kitaip juk ir nebūčiau papasakojusi 
šios istorijos. Apie savo skausmą gali atvirai kalbėti tik tada, kai 
daugiau jo nepatiri. 

Tą popietę, mums su Pirmininku dalyvaujant ceremonijoje ir 
geriant sakę Ičiriki arbatinėje, įvyko kažkas keisto. Nežinau kodėl, 


424 


bet kai siurbtelėjau iš puodelio, mažiausio iš trijų ten esančių, pa- 
skalavau burną su sake ir mažas lašelis nuvarvėjo pro lūpų kamputį. 
Tuo metu dėvėjau juodą kimono su auksinėmis bei raudonomis gi- 
jomis išsiuvinėtu drakonu iki pat kojų. Prisimenu, kaip žiūrėjau į tą 
lašelį, nutekėjusį man nuo rankos tiesiai ant apsuptos šilku šlaunies, 
prie sidabrinių drakono dantų raštų. Aš žinau, dauguma geišų tiki, 
jog išpilti sakę — blogas ženklas; bet man šis lašelis, nuriedėjęs 
tartum ašara, rodos, pasakojo visą mano gyvenimo istoriją. Jis krito 
tuščia erdve, nekontroliuodamas savo likimo; nuriedėjo šilku ir kaž- 
kodėl nusprendė pailsėti prie drakono nasrų. Prisiminiau vainikla- 
pius, kuriuos mėčiau į seklią Kamo upę priešais misterio Arašino 
dirbtuvę, įsivaizduodama, jog galbūt vieną dieną jie suras kelią pas 
Pirmininką. Atrodo, kad jie taip ir padarė. 


Kvailos viltys, kurias taip branginau nuo pat vaikystės — aš visada 
tikėjausi, jog tapus Pirmininko meiluže mano gyvenimas bus nuosta- 
bus, tiesiog tobulas. Gal tai ir vaikiškos mintys, bet net ir būdama 
suaugusi vis dar godojau jas. O juk privalėjau suprasti: kiek kartų 
esu patyrusi skaudžią pamoką — ištraukęs kabliuką iš odos, palieki 
toje vietoje randą, kuris niekada neužgyja. Išvarydama Nobu iš savo 
gyvenimo aš ne tik praradau jo draugystę, aš taip pat išvariau ir save 
iš Gijono. 

Priežastis labai paprasta — turėjau anksčiau susigaudyti, jog 
taip ir atsitiks. Žmogui, laimėjusiam pagrindinį prizą, kurio taip gei- 
dė jo draugas, tenka rinktis: arba paslėpti prizą toliau nuo jo akių — 
jei gali — arba iškęsti sužlugusios draugystės padarinius. Būtent to- 
kia problema ir iškilo tarp manęs bei Moliūgės: mūsų draugiški san- 
tykiai taip niekada ir neatsinaujino po to, kai buvau įdukrinta. To- 
dėl, nors Pirmininkas norėdamas tapti mano dana, sugaišo keletą 
mėnesių deryboms su Motina, galu gale viskas išsisprendė taip, kad 
man daugiau nereikėjo dirbti geiša. Žinoma, aš ne vienintelė tokia, 
palikusi Gijoną; neskaitant pabėgelių, kai kurios ištekėjo ir išvyko, 
tapusios žmonomis, kitos pasitraukė norėdamos pačios įkurti arba- 
tines arba okijas. Na, o savo atveju, jaučiausi taip, lyg būčiau įkalin- 
ta tarp dangaus ir žemės. Pirmininkas norėjo, kad pranykčiau iš 
Gijono, toliau nuo Nobu akių, bet jis tikrai netroško vesti mane; 
tuo labiau, kad jis ir taip turėjo žmoną. Geriausia išeitis, kurią jis ir 
pasiūlė, tikriausiai būtų man įkurti savo arbatinę arba užeigą — to- 
kią, kurioje Nobu niekad nesilankytų. Tačiau Motina irgi nenorėjo, 

kad palikčiau okiją; suprantate, ji juk negautų jokio pelno iš mūsų 
santykių su Pirmininku, jeigu nustočiau būti Nitos šeimos narė. Štai 
kodėl, galų gale, Pirmininkas sutiko mokėti okijai kiekvieną mėnesį 
nemažą pinigų sumą su sąlyga, kad Motina leis man baigti savo gei- 
šos karjerą. Aš toliau gyvenau okijoje, kaip ir daugelį metų, bet 
daugiau nėjau rytais į mažąją mokyklėlę, ypatingomis progomis ne- 
vaikščiodavau rytais po Gijoną atiduoti pagarbą tam, kam reikėjo, 
ir, žinoma, vakarais netekdavo nieko linksminti. 

Nusprendžiau tapti geiša vien todėl, kad laimėčiau Pirmininko 
simpatiją, tai galbūt, kai pasitraukiau iš Gijono, mano širdies neuž- 
plūdo netekties jausmas? Vis dėlto, bėgant metams, aš užmezgiau 
daug vertingų ir įdomių draugysčių ne tik su geišomis, bet ir su 
kitais žmonėmis, su kuriais teko garbė susipažinti. Manęs niekas 
neišvarė iš moterų kompanijų tik todėl, kad mečiau darbą; bet tos, 
kurios užsidirba duoną, gyvendamos Gijone, neturi daug laiko drau- 
giškam pokalbiui. Neretai pajusdavau pavydą, matydama dvi geišas, 
skubančias į kitą susitikimą, kvatojančias iš to, kas įvyko praėjusia- 
me. Nepavydėjau to jų egzistavimo netikrumo, pavydėjau to tei- 
kiančio vilčių jausmo, kad galbūt vėliau vakare joms dar teks para- 
gauti išdykėliškų malonumų. 

Dažnai matydavausi su Mameha. Mes gerdavome arbatą kartu 
bent keletą kartų per savaitę. Turint omenyje kiek ji daug dėl manęs 
padarė nuo pat vaikystės — ir tą ypatingą vaidmenį, kurį ji atliko 
mano gyvenime Pirmininko vardų — galite įsivaizduoti, kaip smar- 
kiai aš jaučiausi jai skolinga. Vieną dieną parduotuvėje užtikau pa- 
veikslą, nutapytą aštuonioliktame amžiuje ant šilko, vaizduojantį mo- 
terį, mokančią jauną mergaitę kaligrafijos. Mokytoja, tobulu ovali- 
niu veidu, žiūrėjo į mokinę tokiu daug gero linkinčiu žvilgsniu, kad 
iš karto pagalvojau apie Mamehą ir nusprendžiau šį paveikslą pado- 
vanoti jai. Lietingą popietę, tuo metu, kai ji kabino mano dovaną 
ant sienos, aš sėdėjau pas ją, klausydamasi prašvilpiančių pro šalį 
automobilių Hidžaši-odži aveniu. Kažkodėl, jausdama siaubingą ne- 
tektį, atsiminiau jos anksčiau turėtus elegantiškus apartamentus, už 
kurių langų girdėdavosi kerintys kaskadomis tekančios Širakavos 
upės garsai. Tada man ir pats Gijonas atrodė kaip rafinuotas anti- 
kvarinis audinys; daug kas pasikeitė nuo to laiko. Dabar savo pa- 
prastame vieno kambario bute Mameha miegojo ant užsistovėjusios 
arbatos spalvos čiužinio, o ir aplinka čia kvepėjo vaistažolėmis iš 
kinų vaistinės, esančios aukštu žemiau — taip smarkiai, kad net jos 
kimono šiek tiek atsiduodavo šiuo medicininiu kvapu. 

Pakabinusi paveikslą ant sienos, ji pasigrožėjo juo truputį ir 

grįžo prie stalo. Ji sėdėjo apglėbusi rankomis savo garuojantį puode- 
lį, žvilgčiodama į jį, tarytum tikėdamasi surasti ten žodžius, kurių 
ieškojo. Nustebau pamačiusi, kad nuo senatvės jos rankose pradėjo 
ryškėti sausgyslės. Pagaliau, su šmėkščiojančiu balse liūdesiu, ji tarė: 

— Kaip keista matyti, ką mums atneša ateitis. Būk atsargi, 
Seijuri, ir niekada nesitikėk per daug. 

Esu visiškai tikra, kad ji teisi. Man būtų kur kas lengviau per 
šiuos ateinančius metus, jeigu būčiau nustojusi tikėti, jog Nobu vie- 
ną dieną galbūt atleis man. Galiausiai palikau Mamehą ramybėje, 
daugiau neklausinėdama jos, ar jis teiraujasi apie mane; baisiai su- 
skausdavo širdį, kai matydavau ją atsidūstančią ir ilgesingu liūdnu 
žvilgsniu žiūrinčią į mane, tarytum norėdama pasakyti: „Vaikeli, ra- 
dai ko tikėtis“. 


Kitų metų pavasarį, po to, kai tapau jo meiluže, Pirmininkas nusi- 
pirko prabangų namą Kijoto šiaurės rytuose ir pavadino jį Eišin- 
an — „Klestinčios tiesos prieglobstis“. Jis buvo skirtas kompanijos 
svečiams, bet, tiesą sakant, dažniausiai juo naudojosi pats Pirminin- 
kas. Čia mes praleisdavome kartu tris ar keturis vakarus per savaitę, 
kartais netgi daugiau. Po ypač sunkių darbo dienų jis grįždavo taip 
vėlai, kad viskas, ko norėdavo, tai tik mirkti karštoje vonioje, klau- 
sydamasis mano čiauškėjimo, o paskiau, griūti miegoti. Tačiau šiaip, 
įprastomis dienomis, jis atvykdavo čia prieš saulėlydį arba netrukus 
po jo; mes pietaudavome, plepėdavome, žiūrėdavome kaip tarnai 
užžiebia žibintus sode. 

Paprastai, tik ką grįžęs, kurį laiką jis šnekėdavo apie savo darbo 
dieną. Papasakodavo apie problemas, susijusias su jų naujuoju pro- 
duktu arba avariją kelyje, į kurią pateko jų sunkvežimis, pilnas at- 
sarginių dalių, arba kažką panašaus. Žinoma, aš buvau tiesiog lai- 
minga, galėdama sėdėti ir klausytis jo, nors kartu puikiausiai supra- 
tau — Pirmininkas man pasakoja apie tai ne todėl, kad nori, jog aš 
žinočiau visus šiuos dalykus. Jis paprasčiausiai norėjo atsikratyti jų, 
išvalyti savo galvą nuo jų, tarytum išpilti vandenį iš kibiro. Todėl 
klausiausi įdėmiai ne jo žodžių, o jo balso intonacijos; lygiai taip pat, 
kaip tuštėjant kibirui, garsas suskardėja, taip ir Pirmininko balsas 
netrukus sušvelnėdavo. Pasitaikius tinkamam momentui pakeisda- 
vau temą, ir po minutės mes daugiau nešnekėdavome apie tokius 
rimtus dalykus, kaip verslo reikalai, o apie viską iš eilės — pavyz- 
džiui, apie tai, kas įvyko su juo pakeliui į darbą arba kažką apie 
filmą, kurį žiūrėjome Eišin-an prieš porą dienų, arba galbūt papa- 

sakodavau jam juokingą istoriją, išgirstą iš Mamehos, kuri retkar- 
čiais prisijungdavo prie mūsų. Kaip ten bebūtų, šis paprastas proce- 
sas — iš pradžių leisti Pirmininkui išsilieti, o paskiau atpalaiduoti jį 
žaismingais pokalbiais — veikė jį taip pat efektingai, kaip ir vanduo 
perdžiūvusiam saulėje rankšluosčiui. Kai jis atvykdavo ir aš nuplau- 
davau jam rankas su karštame vandenyje išmirkytu audinio gabalė- 
liu, jo pirštai būdavo tokie nelankstūs ir sustingę, kaip kietos šake- 
lės. Bet po to, paplepėjus kurį laiką, jis vėl grakščiai sulenkdavo 
juos, tarytum būtų tik ką atsikėlęs iš miego. 

Aš maniau, kad taip gyvensiu ir toliau — linksminsiu Pirmi- 
ninką vakarais, o dienomis bandysiu dirbti kokius nors darbus. Ta- 
čiau viskas pasikeitė tada, kai 1952 metų rudenį lydėjau Pirmininką 
į jo antrą kelionę po Jungtines Valstijas. Jis buvo nuvykęs ten pra- 
eitą žiemą, ir ši patirtis jam paliko ypatingą įspūdį, tokį, kokio anks- 
čiau jis niekada nepatyrė; jis sakė, kad pirmą kartą gyvenime supra- 
to tikrąją žodžio „suklestėjimas“ reikšmę. Pavyzdžiui, daugumai Ja- 
ponijos gyventojų elektrą įjungdavo tik tam tikromis valandomis, o 
Amerikos didmiesčiuose šviesos degė kiaurą parą. Mes, gyvenantys 
Kijote, didžiavomės, kad naujosios geležinkelio stoties grindis išbe- 
tonavo, o ne išklojo senamadiška mediena, tuo tarpu Amerikoje ge- 
ležinkelio stotys buvo statomos iš masyvaus marmuro. Netgi ma- 
žuose Amerikos miesteliuose kino teatrai buvo tokie pat dideli ir 
erdvūs, kaip mūsų Valstybinis teatras, pasakojo Pirmininkas, o vie- 
šosios pirtys visur, kur benueitum, buvo idealiai švarios. Labiausiai 
jį stebino tai, kad kiekviena šeima Jungtinėse Valstijose turėjo po 
šaldytuvą, kurį galėjo nusipirkti net paprasti darbininkai vien tik už 
mėnesinį atlyginimą. O Japonijoje žmogui reikėjo vargti penkiolika 
mėnesių, kad įstengtų nusipirkti tokį daiktą; labai nedaug šeimų 
džiaugėsi tokia prabanga. 

Šiaip ar taip, kaip jau minėjau, Pirmininkas leido man lydėti jį 
į antrą kelionę po Ameriką. Viena atvykau traukiniu į Tokiją, o iš 
ten mes skridome kartu į Havajus, kur praleidome keletą neužmirš- 
tamų, nuostabių dienų. Pirmininkas nupirko man maudymosi kos- 
tiumėlį — pirmąjį mano gyvenime — ir aš leidau laiką, sėdėdama 
paplūdimyje palaidais plaukais, kaip ir kitos moterys aplinkui. Iš 
Havajų mūsų kelias nusitęsė į Los Andželą ir, galiausiai, į Niujorką. 
Apie Jungtines Valstijas nežinojau nieko, išskyrus tai, ką mačiau fil- 
muose; net nesu tikra, ar tikėjau, jog tokie didžiuliai pastatai Niu- 
jorke iš tikrųjų egzistuoja. Tačiau, kai pagaliau apsigyvenau Voldarto 
„Astorijos“ viešbučio kambaryje ir žvilgtelėjau pro langą į tuos mil- 
žiniškus pastatus bei švarias, lygias gatves apačioje, mane apėmė 

toks jausmas, tarytum žiūrėčiau į pasaulį, kuriame viskas įmanoma. 
Prisipažįstu, maniau, kad pasijusiu kaip kūdikis, atimtas iš motinos; 
anksčiau niekada nebuvau iškėlusi kojos už Japonijos ribų, todėl 
įsivaizdavau, jog tokia vieta, kaip Niujorkas, mane tik išgąsdins. Jei 
ne Pirmininko entuziazmas, tikriausiai, nebūčiau nusiteikusi šiai ke- 
lionei taip geranoriškai. Jis apsistojo gretimame kambaryje, kurį dau- 
giausia naudojo verslo reikalams; tačiau kiekvieną vakarą jis ateida- 
vo ir pasilikdavo nakčiai mano viešbučio numeryje. Neretai, atsibu- 
dusi toje svetimoje lovoje ir apsisukusi, pamatydavau jį sėdintį tam- 
soje prie lango, atitraukus; permatomas užuolaidas ir žiūrintį apa- 
čion, į Parko aveniu. Kartą, apie antrą valandą ryto, jis paėmė mane 
už rankos ir nusivedė prie lango, kad žvilgtelėčiau į jauną porelę, 
apsirengusią taip, lyg jie tik ką būtų grįžę iš baliaus, ir besibučiuo- 
jančią ant gatvės kampo, naktinio žibinto šviesoje. 

Per ateinančius trejus metus keliavau su Pirmininku į Valstijas 
dar porą kartų. Kol jis tvarkė savo verslo reikalus, aš su tarnaite 
vaikščiodavau po muziejus ir restoranus — buvau netgi baleto spek- 
taklyje, kuris man tiesiog žadą atėmė. Nors ir keistai skamba, bet 
vieną iš kelių japoniškų restoranų, atrastų Niujorke, dabar valdė 
virėjas iš Gijono, kurį gerai pažinojau prieš karą. Vieną dieną, per 
priešpiečius atsidūriau jo kabinete restorano gilumoje, kur palaikiau 
kompaniją man iš anksčiau pažįstamų vyriškių būriui — „Nipon Tele- 
fono ir Telegrafo“ viceprezidentui, Japonijos naujajam generaliniam 
konsului, kuris kažkada buvo Kobės meras, Kijoto universiteto politi- 
nių mokslų profesoriui. Jaučiausi taip, lyg būčiau vėl grįžusi į Gijoną. 


1956 metų vasarą Pirmininkas — turintis dvi dukteris nuo savo 
žmonos ir nei vieno sūnaus — norėjo išleisti savo vyriausiąją atžalą 
už vyruko, vardu Nišioka Minoru. Pirmininko ketinimai buvo aiš- 
kūs — misteris Nišioka priima Ivamuros šeimos pavardę ir tampa 
jo įpėdiniu. Tačiau paskutinę sekundę misteris Nišioka persigalvojo 
bei informavo Pirmininką, kad jis atsisako vestuvių. Jaunas, labai 
temperamentingas, jis, Pirmininko požiūriu, buvo dar ir nepaprastai 
sumanus. Ilgiau nei savaitę vargšelis vaikščiojo labai nusiminęs, už- 
sipuldamas tarnus ir mane dėl menkiausios priežasties. Gyvenime 
nemačiau jo taip dėl kažko susinervinusio. 

Niekas man nepaaiškino, kodėl Nišioka Minoru staiga apsigal- 
vojo; bet tai ir nebuvo būtina. Praėjusią vasarą vienos iš didžiausių 
Japonijoje draudimo kompanijų įkūrėjas atleido sūnų iš prezidento 
pareigų ir perleido valdžią kur kas jaunesniam vyrukui — Tokijo 

geišos ir jo nesantuokiniam sūnui. Tuo metu tai sukėlė nemažą skan- 
dalą. Japonijoje ir anksčiau taip atsitikdavo, tik kur kas mažiau, šei- 
mose, kurioms priklausė kimono arba saldumynų parduotuvės — 
tokio pobūdžio versle. Draudimo kompanijos direktorius apibūdino 
savo pirmagimį laikraščiuose kaip „sąžiningą jaunuolį, kuris, deja, 
nėra toks talentingas, kaip —“ ir čia jis paminėjo savo nesantuoki- 
nio sūnaus vardą, nieko neužsimindamas apie jų giminystės ryšius. 
Bet tai neturėjo jokios reikšmės, netrukus visi ir taip sužinojo tiesą. 

"Taigi, įsivaizduokite dabar, kad Nišioka Minoru, po to, kai su- 
tiko tapti Pirmininko įpėdiniu, staiga gauna šiokios tokios informa- 
cijos — na, kad ir tai, jog Pirmininkas yra nesantuokinio vaiko tė- 
vas... ką gi, esu tikra, šiuo atveju jo priešiškumas vedyboms visai 
suprantamas. Seniai buvo žinoma, kad jo būsimasis uošvis visą laiką 
sielvartavo, jog neturi sūnaus, ir yra labai prisirišęs prie savo duk- 
terų. Nėra jokios priežasties nemanyti, kad jis netaps toks pats pri- 
sirišęs ir prie savo nesantuokinio sūnaus — galbūt, net taip smar- 
kiai, kad prieš mirdamas apsigalvotų ir atiduotų savo kompaniją į jo 
rankas. Kas dėl to klausimo, ar aš iš tikrųjų pagimdžiau sūnų Pirmi- 
ninkui... jei ir būčiau, tai nelabai norėčiau apie jį šnekėti, bijodama, 
kad jo tapatybė neiškiltų viešumon. Jaučiu, kad šiuo atveju geriausia 
būtų nesakyti nieko. Tikiuosi, jūs mane suprasite. 


Praėjus šiek tiek daugiau, nei savaitei nuo tada, kai Nišioka Minoru 
persigalvojo, nusprendžiau pakalbėti su Pirmininku labai delikačiu 
klausimu. Mes buvome Eišin-an, sėdėjome po pietų lauko verando- 
je, apžiūrinėdami samanotą sodą. Pirmininkas kažką mąstė ir nuo 
pat pietų nepersimetė su manimi nė vienu žodžiu. 

— Ar aš minėjau, Dana-sama, — pradėjau, — kad pastaruoju 
metu kažkaip keistai jaučiuosi? 

Užmečiau į jį akį, tačiau nesupratau, ar jis klausosi. 

— Vis galvoju apie Ičiriki arbatinę, — pratęsiau, — ir, tiesą 
sakant, pradedu suprasti, kaip stipriai ilgiuosi savo darbo. 

Pirmininkas paragavo truputį ledų, o paskiau vėl padėjo šaukš- 
telį ant lėkštutės. 

— Žinoma, į Gijoną aš grįžti negaliu; kuo puikiausiai tai su- 
prantu. Ir vis dėlto man įdomu, Dana-sama... galbūt įmanoma rasti 
vietą mažai arbatinei Niujorke? 

— Neturiu supratimo apie ką tu čia šneki, — atšovė jis. — 
Nematau jokios priežasties, dėl kurios tu užsimanytum išvykti iš 
Japonijos. 

* — Šiomis dienomis Japonijos verslininkai bei politikai taip daž- 
nai pasirodo Niujorke, kaip vėžliai, pliumpčiojantys į tvenkinį, — 
paaiškinau. — Daugumą šių žmonių aš pažįstu iš anksčiau. Žinoma, 
išvykti iš šalies man būtų labai jau staigus pasikeitimas. Bet turint 
omenyje, jog Dana-sama vis daugiau laiko praleis Jungtinėse Valsti- 


jose... — žinojau, kad tai tiesa, jis man pats prasitarė apie savo 
planus atidaryti ten kompanijos filialą. 
— Aš nenusiteikęs, Seijuri, — pradėjo jis ir, matyt, ketino pa- 


sakyti dar kažką, bet aš tęsiau toliau, tarytum neišgirdusi jo žodžių. 

— Sakoma, kad vaikui, kuris užaugo veikiamas dviejų kultūrų, 
nelengva gyvenime. Todėl natūralu, kad motina, persikrausčiusi su 
savo atžala į tokią vietą, kaip Jungtinės Valstijos, pasielgia išmintin- 
gai, norėdama šią šalį paversti savo namais. 

„— Seijuri... 

— O tai reiškia, — pratęsiau savo mintį, — kad moteris, pa- 
sirinkusi tokį kelią, greičiausiai niekada neatsiveš savo vaiko atgal į 
Japoniją. 

Dabar Pirmininkas, atrodo, pradėjo suvokti, ką siūlau — aš 
pašalinu vienintelę kliūtį, kuri trukdo Nišiokai Minoru tapti jo įpė- 
diniu. Akimirką jis žiūrėjo į mane apstulbęs. O tada matyt įsivaiz- 
davo, kaip aš jį palieku — gaiži šypsena, panaši į įskilusio kiaušinio 
lukštą, nušvietė jo veidą, o akies kamputyje pasirodė ašarėlė, kuri 
pradingo, kai tik jis sumirksėjo, tarytum vydamas šalin įkyrią musę. 

Tais pačiais metais rugpjūčio mėnesį, persikrausčiusi gyventi į 
Niujorką, įkūriau ten mažą arbatinę, skirtą japonų verslininkams bei 
politikams, keliaujantiems po šią šalį. Žinoma, Motina mėgino pa- 
sirūpinti, kad bet koks verslas, kurį pradėčiau Niujorke, priklausytų 
Nitos okijai, tačiau Pirmininkas griežtai atsisakė derėtis šiuo klausi- 
mu. Motina galėjo valdyti mane, kol gyvenau Gijone, bet išvykusi 
iš šalies aš nutraukiau su ja visus ryšius. Pirmininkas nusiuntė pas 
ją du savo buhalterius, norėdamas apsidrausti, kad Motina grąžins 
kiekvieną man priklausančią jeną. 


|] 


Nenoriu apsimetinėti, sakydama, jog tada, prieš daugelį metų, Vol- 
darfo bokšto apartamentų durims užsidarius man už nugaros, iš pra- 
džių nejaučiau baimės. Bet Niujorkas — įstabus miestas. Netrukus 
pradėjau laikyti jį savo namais, bent jau tokiais, kokie kažkada buvo 
Gijonas. Tiesą pasakius, kai žvelgiu atgal į praėjusį laiką, prisimini- 
mai apie tas savaites, kurias mudu kartu su Pirmininku praleidome 
čia, Jungtinėse Valstijose, kai kuriais atžvilgiais netgi brangesni už 


431 


prisiminimus apie Japoniją. Mano maža arbatinė, įsikūrusi penkto- 
joje aveniu, seno klubo antrame aukšte, jau nuo pat pradžių tapo 
visai populiari; pas mane atvyko dirbti nemažai geišų iš Gijono; kar- 
tais apsilankydavo ir Mameha. Šiomis dienomis aš pati ten užeinu 
tik tada, kai į miestą užklysta artimi draugai arba seni pažįstami. 
Žinau kitokių būdų, kaip geriau praleisti laiką. Rytais prisijungiu 
prie japonų rašytojų bei menininkų, gyvenančių netoliese — atsidė- 
ję studijuojame mus dominančius dalykus, tokius, kaip poezija ar 
muzika, arba lankome kokius mėnesio trukmės kursus, na, kad ir 
Niujorko istorijos. Pietauju dažniausiai su draugais. O po pietų, grį- 
žusi namo, atsiklaupiu priešais savo kosmetikos staliuką, norėdama 
pasiruošti vienam ar kitam vakarėliui, kurie netgi kartais vykdavo 
mano pačios apartamentuose. Pakėlusi brokatinį uždangalą nuo veid- 
rodžio, visada prisimenu tą pienu kvepiantį baltą grimą, kuriuo tep- 
davausi veidą Gijone. Kartais jaučiu troškimą apsilankyti ten vėl; 
bet kita vertus, manau, visi tie pasikeitimai mane tik sutrikdytų. 
Kai draugai man rodo nuotraukas, grįžę iš Kijoto, aš neretai pagaunu 
save galvojančią, kad Gijonas išretėjo, kaip blogai prižiūrimas sodas, 
tankiai apaugęs piktžolėmis. Pavyzdžiui, po Motinos mirties prieš 
daugelį metų, Nitos okiją nugriovė, pakeitę ją mažučiu namuku iš 
betono, kurio pirmame aukšte įsikūrė knygynas, o virš jo du nedi- 
deli buteliai. 

Kai pirmą kartą atvykau į Gijoną, jame dirbo aštuoni šimtai 
geišų. Dabar — mažiau, nei šešiasdešimt bei būrelis mokinių ir jų 
skaičius mažėja kiekvieną dieną — gyvenimas keičiasi ir šis proce- 
sas nelėtėja vien todėl, kad esame įsitikinę atvirkščiai. Kai Pirminin- 
kas paskutinį kartą lankėsi Niujorke, mudu vaikščiojome po Centri- 
nį parką. Taip jau atsitiko, kad kalbėjome apie praeitį; mums priėjus 
keliuką, vinguriuojantį tarp pušų, Pirmininkas staiga sustojo. Jis daž- 
nai man pasakodavo apie pušis, augančias prie gatvės už Osakos 
ribų, kurioje jis praleido savo vaikystę. Stebėdama jį supratau, kad 
dabar jis atsimena tuos medžius. Savo trapiomis rankomis sugriebęs 
lazdą ir užsimerkęs, jis giliai įkvėpė praeities kvapo. 

— Kartais, — atsiduso jis, — man atrodo, kad prisiminimai 
yra tikroviškesni, negu realybė. 

Būdama jaunesnė tikėjau, jog aistra su amžiumi išblėsta lygiai 
taip pat, kaip išgaruoja skystis iš puodelio, jei palieki jį kambaryje 
ilgesniam laikui. Tačiau, kai grįžome namo, mes puolėme gerti vie- 
nas kitą su tokiu troškuliu ir atsidavimu, kad po to jaučiausi lyg 
išsunkta, atidavusi visą save Pirmininkui, o jis, savo ruožtu, užpildė 
mane savimi. Užsnūdusi susapnavau, jog dalyvauju pokylyje Gijone 

ir kalbuosi su pagyvenusiu vyriškiu, aiškinančiu man, kad jo žmona, 
kurią jis nepaprastai mylėjo, iš tikrųjų nemirė, nes tas patirtas ma- 
lonumas nuo gyvenimo kartu vis dar rusena jo širdyje. Kol jis taip 
šnekėjo, aš valgiau pačią nuostabiausią sriubą, kokią tik buvau raga- 
vusi. Nuo kiekvieno jos sūraus lašelio mane apimdavo ekstazė. Pra- 
dėjau jaustis taip, tarytum visi man pažįstami žmonės, kurie mirė, 
ar pranyko iš akiračio, pasiliko gyventi mano viduje, lygiai taip pat, 
kaip to vyro žmona. Jaučiausi taip, tartum su sriuba siurbčiau į save 
juos visus — sesę Sacu, kuri pabėgo, palikusi mane dar visai jaunu- 
tę; tėvą su motina; misterį Tanaką su jo iškrypusiu požiūriu į gyve- 
nimą; Nobu, kuris man niekada neatleis; netgi Pirmininką. Sriuba 
buvo pagaminta iš to, ką labiausiai mylėjau gyvenime ir, kol valgiau 
ją, to žmogaus žodžiai skriejo man tiesiai į širdį. Pabudau, o ašaros 
tekėjo upeliu žemyn mano smilkiniais, sugriebiau Pirmininko ranką 
išsigandusi, kad nežinočiau kaip gyventi toliau, jeigu jis numirtų ar- 
ba paliktų mane. Tuo metu jis jau buvo toks sumenkęs, netgi mie- 
godamas, kad paprasčiausiai negalėjau nustoti galvoti apie savo mo- 
tiną, dar iš Joroido laikų. Ir vis dėlto, kai po kelių mėnesių jis mirė, 
aš supratau, kad savo ilgo gyvenimo pabaigoje jis paliko mane taip 
natūraliai ir paprastai, kaip lapai, krintantys nuo medžio. 

Aš negaliu jums pasakyti, kas gi būtent valdo mūsų gyvenimus; 
bet kas dėl manęs, kritau į Pirmininko glėbį, kaip akmuo ant žemės. 
Kai įsipjoviau lūpą ir susitikau misterį Tanaką, kai mirė motina ir 
mane be gailesčio pardavė — visa tai man atrodė panašu į upę, kuri 
iš pradžių turi nutekėti nuo uolos, kad pasiektų vandenyną. Netgi 
dabar, kai jo nebėra, jis vis dar gyvas mano prisiminimuose. Pasako- 
dama jums tai, aš vėl viską iš naujo pergyvenau. 

Prisipažįstu, retkarčiais, kirsdama Parko aveniu, jaučiuosi labai 
keistai — kokia egzotika aplinkui. Geltoni taksi dumia pro šalį gar- 
siai signalizuodami; moterys su savo tarnautojų lagaminais suglum- 
davo pamačiusios senučiukę japonę, stovinčią ant gatvės kampo, ap- 
sirengusią kimono. Bet jei atvirai, argi Joroidas neatrodytų man to- 
kia pat egzotiška vieta, jeigu užsimanyčiau ten grįžti? Būdama jauna 
tikėjau, kad gyvenime man nebūtų tekę tiek daug kovoti, jei tik 
misteris Tanaka nebūtų manęs išplėšęs iš mūsų lūšnelės. Bet dabar 
aš žinau — pasaulis ne ką pastovesnis už jūros bangas. Nesvarbu, ar 
mes kovojame, ar triumfuojame, ar kenčiame — viskas netrukus 
išblėsta, kaip rašalas popieriuje. 

Skiriu šią knygą savo žmonai Trudi 
bei vaikams Heis ir Tės 


PADĖKA 


Pagrindinė knygos veikėja ir visa ši istorija yra išgalvota, tačiau kasdieninis ket- 
virtojo dešimtmečio geišos gyvenimas tikrai ne. Po intensyvių tyrinėjimų likau 
ypač dėkingas vienam asmeniui. 1992 metų gegužės mėnesį Mineko Ivasaki, 
viena iš populiariausių septintojo dešimtmečio Gijono geišų, atvėrė man savo 
namų Kijote duris ir išaiškino visus mano netikslumus, susijusius su geišos gy- 
venimu — nors visi pažįstami, kurie kažkada gyveno Kijote, arba gyvena ten 
dabar, liepė man nesitikėti, jog kas nors norės su manimi šnekėtis. Skrisdamas 
lėktuvu bei šlifuodamas savo japonų kalbą smarkiai jaudinausi, kad Mineka, 
kurios anksčiau nebuvau sutikęs, plepės su manimi visą valandą apie orą, o 
paskiau pareikš, kad tai ir buvo jos žadėtasis interviu. Bet ji supažindino mane 
su visomis Gijono paslaptimis ir kartu su savo vyru Džinu bei seserimis Ječijo 
ir amžinatilsį Kunika, kantriai atsakinėjo į visus mano klausimus apie geišos 
gyvenimo ritualus iki intymių smulkmenų. Ji tapo ir liko mano gera drauge. 
Savyje nešiojuos pačius šilčiausius atsiminimus apie jos šeimos apsilankymą mū- 
sų namuose Bostone bei tą nežemišką jausmą, apėmusį mudu su Žmona tuo 
metu, kai sėdėjome svetainėje, žiūrėdami teniso varžybas per televizorių, kartu 
su naująja drauge, keturiasdešimtmete japone, kuri šiaip jau buvo dar ir viena 
iš paskutinių geišų, auklėtų pagal senas tradicijas. 

Ačiū, Mineka, už viską. 

Su Mineka mane supažindino misis Reiko Nadžura, sena draugė, nepa- 
prastai protinga moteris, kuri lygiai taip pat laisvai kalba japoniškai, angliškai ir 
vokiškai. Neišbuvusi Jungtinėse Valstijose ir poros metų, studijuodama pasku- 
tiniame kurse Barnardo universitete, ji parašė apsakymą angliškai, už kurį buvo 
apdovanota premija, ir netrukus susidraugavo su mano senele. Mūsų šeimas 
dabar skiria keturios kartos. Apsilankęs Tokijuje visą laiką apsistodavau jos na- 
muose; esu jai dėkingas labiau, negu sugebu išreikšti. Ji ne tik visada elgėsi su 
manimi labai gražiai, bet dar ir perskaitė rankraštį bei pateikė daug neįkainoja- 
mų pasiūlymų. 

Rašydamas šį romaną visus tuos metus jaučiau, kad mano žmona Trudi 
padeda bei paremia labiau, nei drįsčiau tikėtis. Kartu su savo begaliniu kantru- 

mu, pasiryžimu mesti visus darbus į šoną ir skaityti, kai tik man reikėdavo jos 
įvertinimo, bei ypatingu atidumu ji davė man pačią gražiausią dovaną iš visų — 
pastovumą ir supratimą. 

Robertas Deseris iš Knopfų giminės yra toks redaktorius, apie kurį svajoja 
kiekvienas rašytojas: atsakingas, įžvalgus, atsidavęs, visada siūlantis savo pagalbą, 
o be to — tikras linksmybių maišas. 

Savo šiluma, tiesumu ir profesionalumu, savo žavesiu niekas negali lygintis 
su Li Feldman. Man ypač pasisekė, kad ji tapo mano agente. 

Esu labai dėkingas savo gerai draugei Sarai Lasčever už tai, kad atidžiai 
perskaitė rankraštį, už tai, kad kilniaširdiškai įsitraukė į mano darbą, už vertin- 
gus pasiūlymus ir mintis. 

Teruko Kreig buvo tokia gera ir valandų valandas kalbėdavo su manimi 
apie savo vaikystę, praleistą Kijote per karą. Taip pat dėkoju Lizai Dolbi, vie- 
nintelei amerikietei, tapusiai geiša, už jos knygą Geiša, kuri yra ne kas kita, kaip 
antropologinis geišų kultūros tyrinėjimas. Joje taip pat smulkiai išdėstyta ir jos 
patirtis iš gyvenimo Pontoko rajone; Liza kilniaširdiškai paskolino man naudingų 
japoniškų ir angliškų knygų iš savo asmeninės kolekcijos. 

Taip pat ačiū Kiharu Nakamurai, aprašiusiai savo geišos patirtį Tokijo Šim- 
baši rajone. Su ja praleidau šnekėdamas visą vakarą savo tyrimų metu. 

Esu dėkingas savo broliui Stivenui už taiklias pastabas ir atkaklų rūpinimą- 
si. 

Kol buvau Kijote, Robertas Singeris, Los Andželo grafystės meno muzie- 
jaus Japonijos meno kuratorius, norėdamas pats parodyti, kaip kažkada gyveno 
aristokratai, patyrė tam tikrų nepatogumų. 

Bauenas Dysas — susipažinau su juo skrisdamas lėktuvu — leido man 
perskaityti savo rankraštį, kuriame aprašė savo gyvenimą Japonijoje per sąjun- 
gininkų okupaciją. 

Džonas Rozenfildas išmokė mane Japonijos meno istorijos taip, kaip ne- 
sugebėtų niekas kitas — pasijutau taip, tarytum gigantiškas Harvardo universi- 
tetas virsta mažu koledžu. Esu dėkingas jam už visus vertingus patarimus. 

Aš esu nepaprastai skolingas Bariui Minskiui už tą neįkainojamą vaidmenį, 
kurį jis atliko, kol aš rašiau savo romaną. 

Be to, norėčiau padėkoti už visus gerus darbus, kurių tiek daug, kad ne- 
įmanoma visų išvardyti, Deividui Kunui, Merei Vait, Kazumi Aoki, Jasu Ikumai, 
Medžumi Nakatani, Deividui Sendui, Jošio Imakitai, Memivei Medjud, amžina- 
tilsį Selijai Milvord, Kamilai Trinčiri, Barbarai Šapiro, Styvui Vaismanui, Jošika- 
tai Cukamoto, Kerol Džeinvei iš Knopfų giminės, Lin Plešet, Denizei Rusof, 
Deividui Švobui, Elison Tolman, Lidijai Jadžodai, Lenui Rosenui ir Dajanai Fei- 

